
[bookmark: bookmark2]שיתופי פעולה של ממשלת ישראל
עם הסוכנות היהודית
תקציר הביקורת: מבקר המדינה בדק מספר היבטים הנוגעים לשיתוף הפעולה של הממשלה עם הסוכנות, לרבות התחומים שבהם מתקיימות הפעילויות המשותפות; החלטות של משרדי ממשלה על אישור התקשרויות עם הסוכנות בדרך של פטור ממכרז; פיקוח ובקרה של משרדי הממשלה על התקשרויות עם הסוכנות; והיבטי מיסוי. עוד לפני קום המדינה, ואף לאחר שקמה, נוטלת הסוכנות היהודית לארץ ישראל חלק פעיל בקליטת העלייה, בבניין הארץ ויישובה ובתחומי פעילות רבים ומגוונים. מאז חקיקת חוק המעמד ב-1952 וחתימת הממשלה על האמנה עם הסוכנות ב-1979, חלו שינויים מפליגים הן באיתנותה של המדינה וביכולתה לספק שירותים שונים, הן בחקיקה בתחום המכרזים שנועדה, בין היתר, גם לעודד תחרות ושוויון בין מתחרים, והן בפעולות הממשלה לעידוד מעורבותם של מאות גופים בקרב החברה האזרחית בפרויקטים משותפים עם הממשלה.
בשנת 1952 העניקה המדינה לסוכנות מעמד ממלכתי ייחודי שבא לידי ביטוי גם במתן פטור ממכרז בהתקשרויות שלה עם משרדי הממשלה בתחומים שנמנו עם תפקידיה לפי האמנה, וכן במתן פטור מתשלום מסים ותשלומי חובה ממשלתיים מסוימים. הביקורת העלתה כי משרדי הממשלה התקשרו עם הסוכנות לביצוע תכניות בתחומים רבים ומגוונים, בהם תחומים שספק אם הם תואמים את תפקידי הסוכנות שפורטו באמנה, וכי כמה מההתקשרויות אף לא היה מקום לאשר בפטור ממכרז על פי תקנת הפטור הייחודית לסוכנות. הרחבה כזאת של מגוון ההתקשרויות הפטורות מחובת מכרז עלולה לפגוע בתכלית פעולות הממשלה כאמור - לעודד מעורבות של החברה האזרחית בפרויקטים בשיתוף הממשלה, והיא אף עלולה למנוע ממשרדי הממשלה להשיא את היתרונות הגלומים במכרזים פומביים.
המשך התקשרויות של משרדי ממשלה עם הסוכנות, ובהן התקשרויות החוזרות והנשנות זה שנים רבות וכן אלו שהממשלה השקיעה בהן משאבים ניכרים - מחייב לבדוק באופן סדיר ושיטתי את מידת האפקטיביות של התכניות שנכללות בהן. ואולם בכמה מקרים לא נעשו בדיקות כאלה, והמשרדים ממשיכים בהתקשרויות בלי לבדוק לעומק את התועלת שהן מביאות לציבור. אגף החשכ״ל במשרד האוצר היה מודע עוד בשנת 2012 לחלק מהממצאים שעלו בביקורת הנוגעים לפיקוח על ההתקשרויות, והחל בפעולות ראשוניות להסדרת אופן ביצוע ההתקשרויות של משרדי הממשלה עם הסוכנות, ואולם במשך ארבע השנים שחלפו מאז לא גיבש מערכת הנחיות לפעולה ובקרה על סמך המידע והתובנות שהעלה.
על היועץ המשפטי לממשלה להכריע בהקדם איזו פרשנות יש לתת לתפקידי הסוכנות על פי האמנה, כדי להנחות את משרדי הממשלה כיצד לנהוג כשהם נדרשים לבחון בקשות לפטור כאמור. על אגף החשכ״ל במשרד האוצר, להפיץ בדחיפות כללים להתקשרויות של משרדי הממשלה עם המוסדות הלאומיים, ובכללם הסוכנות, ולוודא שמשרדי הממשלה פועלים לפיהם.
תקציר תגובות המבוקרים: בתאריך 21.03.2017 אישרה הכנסת הצעת חוק מעמדן של ההסתדרות הציונית העולמית ושל הסוכנות היהודית לארץ- ישראל (תיקון - התקשרות למימוש מטרות ציבוריות), התשע״ז-2017 (פ/3927), של חבר הכנסת דוד ביטן, הנהנית מתמיכת הממשלה (החלטת ועדת השרים לענייני חקיקה בנושא התקבלה ביום 5.3.2017). הצעת החוק מבקשת לעדכן את המטרות הציבוריות לגביהן יוכלו להתקשר משרדי הממשלה, יחידות הסמך שלהן ומוסדות להשכלה גבוהה עם המוסדות הלאומיים, בלי שיהא צורך בכל פעם לשנות את האמנות שנחתמו בין הצדדים, והיא צפויה להביא לשינוי היקף הפטור ממכרז הקבוע בתקנה 3(19)(א) לתקנות.
משהצעת החוק זו, הנהנית מתמיכת הממשלה, מבקשת לשנות מהדין הקיים שפורש בחוות הדעת של המשנה ליועץ המשפטי לממשלה (ייעוץ), הרי שנראה שהצורך בהבהרת האופן שבו יש לפרש דין זה והאופן שבו חלה חוות הדעת האמורה עלול להתייתר. משרדי הממשלה טרם קיבל הנחיות באשר ליישומו של תיקון החוק ובאשר להשלכותיו על תקנות חובת המכרזים, אך ייתכן שאלו ישליכו על חלק מהערות והמלצות דו״ח הביקורת.
יקבעו יעדים מדידים ע״י משרד החינוך למימוש מטרות התכניות ובדיקת האפקטיביות שלהן בתכנית העבודה של חפציב״ה לשנה״ל תשע״ח .
חשבות משרד ראש הממשלה מבצעת בקרה כספית על דרישות התשלום של חברת מסע. באשר לבדיקת הנתונים והדיווחים ובדיקת איכות התכניות, המכרז המתוכנן להתקשרות עם חברות בקרה יוכל להתאים למשרד בכל הקשור לבקרה בצד הלוגיסטי-טכני, אך לא לצד התוכני. צוות במשרד בוחן חלופות לעניין אופן הביצוע של בחינת האפקטיביות של תכנית מסע, במטרה להבטיח כי גם נושא זה יקבל מענה מתאים. משרד ראש הממשלה דוחה את המסקנה שאליה הגיע המבקר בעניין צמצום ההשפעה של הממשלה בגיבוש מדיניות נושאים שבליבת פרויקט מסע.
משרד החינוך יקיים ישיבות עם השותפים הנוספים לפרוייקט ״פותחים עתיד״ משרד הרווחה והתכנית הלאומית 360 לקביעת נוהלי עבודה ובקרה.
המשרד לשרותי דת יפרסם במהלך 2017 מכרז חדש להפעלת הפרויקט ״העמקת זהות יהודית בקרב חיילים משוחררים״.
[bookmark: bookmark3]הפיקוח על כשרות המזון
תקציר הביקורת: מבקר המדינה בדק את מערך הפיקוח על כשרות המזון בישראל. בין היתר נבדקו נושאים אלה: עבודת המועצות הדתיות בתחום הכשרות; ממשק העבודה בין המשרד לשירותי דת, הרבנות הראשית, הרבנות המקומית והמועצות הדתיות; תקינת כוח אדם בתחום הכשרות במועצות הדתיות; מועצת הרבנות וועדותיה; אגף הכשרות ברבנות; היחידה הארצית לאכיפת חוק איסור הונאה בכשרות; הפיקוח של המשרד לשירותי דת על המועצות הדתיות בתחום הכשרות; והנטל הכלכלי של הכשרות.
חלק ניכר מהציבור היהודי במדינת ישראל מקפיד על צריכת מזון כשר. לפיכך הפיקוח על כשרות המזון הוא אחד השירותים הבסיסיים והחשובים שמספקות המועצות הדתיות. ממצאי הביקורת מעידים על כשל חמור של המועצות הדתיות שנבדקו, ובהן המועצות הדתיות ירושלים, נתניה, בכל הנוגע לאכיפת הוראות נוהל הכשרות. המועצות הדתיות מאפשרות העסקה בלתי תקינה של משגיחי כשרות, ובכלל זה העסקה בהיקף שעות עבודה שלא ניתן לבצעו בפועל. הדבר מעמיד בספק את איכות עבודת המשגיחים. מדובר בעצימת עיניים חמורה ביותר של המועצות הדתיות, העלולה לפגוע ברמת הכשרות ובאמון הציבור במערך הכשרות שהמדינה אמורה להבטיח את קיומו, ואף בהטעיה של בתי העסק המשלמים בעבור שעות השגחה שלא תמיד מבוצעות בפועל. אגב כך, נוצר מצב נוח ומתאים לכל הצדדים, דהיינו - בתי העסק משלמים עבור ההשגחה אך היא מתבצעת באופן חלקי המאפשר להם גמישות ונוחות; המשגיחים מצדם משתפים עמם פעולה וזוכים להכנסה נוספת קבועה ושוטפת.
המצב הנוכחי - שבמסגרתו משגיחי הכשרות מועסקים בניגוד עניינים באמצעות בית העסק שהם משגיחים עליו ותלויים בו לפרנסתם - גורם לפגיעה במערך הכשרות ובמוטיבציה של המשגיחים לדווח על תקלות כשרות. הדבר גם פותח פתח לדיווחים כוזבים בנוגע לנוכחות המשגיחים בבית העסק, לאי-גביית מס כנדרש, לאי-תשלום הפרשות מעבידים לפנסיה ולמוסד לביטוח לאומי, לניגודי עניינים חמורים ולפגיעה באמון הציבור במערך הכשרות ובמועצות הדתיות. מבקר המדינה כבר עסק בעבר בסוגיית התלות של המשגיח במושגח, שמקורה בכך שהמושגח משלם למשגיח ישירות את שכרו, ובניגוד העניינים המובנה הנוצר עקב כך. גם בג״ץ עוסק בכך משנת 2004; אולם במועד סיום הביקורת עדיין לא השכילו הרבנות והמשרד לשירותי דת לקדם פתרון שיביא לשינוי במעמדם של משגיחי הכשרות. קיום שירותי הפיקוח על הכשרות כרוך בעלות כלכלית שאינה מבוטלת, המתווספת למחירי המזון. ממצאי הביקורת מעידים שמערך הפיקוח על הכשרות אינו מנוהל באופן יעיל ומסודר; בתי עסק משלמים בעבור שעות השגחה רבות משעות ההשגחה בפועל; המועצות הדתיות נבדלות זו מזו במידה רבה מבחינת תעריפי ההשגחה ושעות ההשגחה; רבנויות מקומיות מטילות הגבלות על הכנסת מוצרי מזון שקיבלו הכשר בעיר אחרת. עקב כל אלו מוטל על הציבור נטל כלכלי עודף המתבטא בהעלאה מיותרת של יוקר המחיה.
על המשרד ומועצת הרבנות לנקוט צעדים נחושים ומעשיים להסדרת סוגיית מעמד המשגיח, שבמועד סיום הביקורת טרם הושג פתרון מחייב בעניינה. הוועדה לבחינת מערך הכשרות בישראל, שאותה הקים הרב הראשי לישראל, נדרשת אפוא להתמודד עם בעיה שאחרים לא פתרו, אם בשל פעולות מועטות שננקטו, אם בשל חוסר נחישות להגיע לפתרון כולל, ואם בשל שתי הסיבות גם יחד. ראוי כי הרב הראשי, שמינה את צוות הבחינה, יקבע לוחות זמנים מפורטים להשגת יעדי ביניים, כדי שבסופו של דבר תושג המטרה - הסדרת מערך הכשרות בכלל ומעמד המשגיח בפרט. לנוכח מתכונת העסקתם של המשגיחים, שבמסגרתה חלקם מועסקים בהיקף שעות בלתי סביר ובתנאי העסקה פוגעניים, מתעורר ביתר שאת הצורך לבחון אותה מחדש.
על הדרגים הבכירים ביותר במשרד וברבנות, לרבות השר לשירותי דת, הרבנים הראשיים ומועצת הרבנות, לנקוט את כל האמצעים העומדים לרשותם כדי לקדם את הסדרתן של הסוגיות שעלו בדוח זה. בראש ובראשונה עליהם להיות מעורבים בפעולות המתבצעות בעניינן של סוגיות אלו, לעקוב אחריהן בקפידה, לשתף פעולה ביניהם ולהשתמש בכלי הניהול העומדים לרשותם. לנוכח הממצאים החמורים המועלים בדוח ביקורת זה בכל הנוגע לפעולות המועצות הדתיות בתחום הכשרות, ראוי ונכון הוא שהשר לשירותי דת יפעיל את סמכותו המוענקת לו בחוק שירותי הדת ויתערב ללא דיחוי לצורך הנהגתה של רפורמה מקיפה להסדרת מערך הכשרות במועצות הדתיות.
תקציר תגובות המבוקרים: הרב הראשי לישראל ונשיא מועצת הרה״ר, הרב דוד לאו, הקים ועדה מייעצת לנושא הכשרות בישראל כבר בחודש 03/2016 שתפקידה לבחון את ההסדרים הקיימים בתחום מערך הכשרות בישראל ולגבש המלצות באשר לתיקונים הנדרשים בהפעלת מערך זה. מטרת הוועדה לגבש המלצות בהתייחס למערך הכשרות בכללותו, ובין היתר, לבחון הסדרים ספציפיים שיחולו על ענפים שונים במותאם למאפייניהם הייחודיים. הוועדה יושבת על המדוכה זה חודשים ארוכים ובין השאר, נפגשת עם גורמים שונים מהמגזר העסקי המקבלים שירותי כשרות על מנת לשמוע את עמדתם בסוגיה זו. הוועדה קיימה עד כה 17 ישיבות במטרה לגבש את ההסדרים הראויים במערך הכשרות בישראל. הוועדה צפויה לסיים את עבודתה ולהגיש דו״ח המלצות סופי בזמן הקרוב. בין החלופות שנבחנו על ידי הוועדה, נדונה חלופה של הפרטת מערך הכשרות שהוצעה בתצורות שונות על ידי גורמים שונים, ובכללם אגף התקציבים במשרד האוצר. בשבועות הקרובים יוגשו המלצות הוועדה שלאחריהן תפעל הרבנות, בשיתוף המשרד לשירותי דת, ליישמן. הרה״ר, כגוף רגולטורי, רואה בהוזלת העלויות הכלכליות הקשורות באספקת מזון כשר, כל עוד אין בכך פגיעה בנהלי הכשרות כפי שנקבעים על ידי מועצת הרבנות הראשית מעת לעת, ערך חשוב.
המשרד לשרותי דת פועל בשיתוף פעולה ובתיאום עם הרבנות במסגרת פעילות הוועדה לבחינת מערך הכשרות בישראל, שאותה הקים הרב הראשי לישראל בתאריך מרץ 2016. נציג המשרד בוועדה הוא מנכ״ל המשרד לשירותי דת. המשרד פועל מול הרבנות הראשית, על הגדרת גבולות הגזרה, כדי למנוע כפילויות או כניסה לתחומי האחריות המובהקים של הרבנות הראשית. מתווה לגבי חלוקת הסמכויות בין המשרד לשירותי דת והרבנות הראשית נדון בימים אלה. מנהל תחום כשרות (אסדרה) במשרד לשירותי דת מסייע למנכ״ל בכל הנושאים המקצועיים שבתחום הכשרות ובכלל זה פעילות הוועדה וחלוקת הסמכויות, כאשר המשרד באמצעות מנהל התחום, מנסה להציף את מכלול ההיבטים של נושא הכשרות. המשרד מקדם הכנסת מערכת מרכזית ״שירת הים״ לכלל המועצות שתרכז את נתוני כלל המשגיחים והמפקחים ושעות ההשגחה בכל בתי העסק. במסגרת תכנית העבודה צפויה המערכת להיפרס במועצות הדתיות במהלך השנים -2017 2018. בנוסף, מקדם המשרד מערכת למחשוב כוח אדם במועצות הדתיות אשר תכלול בין השאר את נתוני המשגיחים והמפקחים שהינם עובדי המועצ״ד. קליטת ופריסת מערכת זו, במידה ותאושר תקציבית, צפויה בשנים 2017-2018.
בספטמבר 2016, לאחר עבודת מטה שעשה המשרד, פורסם חוזר מנכ״ל שבו נקבעו עבור כל משרה דרישות סף. לראשונה נקבעו בחוזר גם מפתחות תקינה המבוססים על היקף פעילותה של המועצה הדתית, לרבות בתחום הכשרות. עם זאת, קיום תקן מגדיר מסגרת ומטיל את האחריות על הרב המקומי וכן על המועצות הדתיות במסגרת היכולות התקציביות העומדות לרשותם.
בידי רשות המסים יש את הפרטים של משגיחי כשרות שאותרו, העובדים בתחומי הערים ירושלים, נתניה ורחובות. בימים אלה נשלחים אליהם טפסים שבהם יהא עליהם לדווח על הכנסותיהם מאותם עסקים שלהם העניקו שרותי השגחה. רשות המסים חותרת לקבל לידיה פירוט שיכלול את כל העסקים שבתחום אחריותו של כל אחד מהמשגיחים, וכן את ההסכמים עליהם חתמו המועצות הדתיות עם בתי העסק שבתחומן, זאת כדי לכמת את שעות ההשגחה החודשיות של כל משגיח. לאחר שיתקבלו נתוני שעות ההשגחה בכל עסק, ניתן יהיה לעמוד על הכנסותיהם האמתיות של המשגיחים ולהשוות אותן לדיווחים שיתקבלו מאותם משגיחים. באמצעות תכנית הביקורת המתוארת לעיל, תוכל הרשות לעמוד על היקף העבודה של המשגיחים ועל הכספים ששולמו להם בפועל.
תוצאות הבדיקה אמורות לבדל בין מפקחים ומשגיחים אשר דיווחו לרשות המסים על הכנסותיהם מאותן עבודות פרטיות, מעבר להיותם עובדי המועצה הדתית, לבין אלה שאינם מדווחים. משגיח או מפקח אשר יתברר לגביו שלא דיווח על הכנסותיו מעבר לשכרו מהמועצה, יחויב בפתיחת תיק שומה ובדיווח על הכנסותיו הנוספות.

תקציר הביקורת: מבקר המדינה בדק את מידת קידום המשימות שהוגדרו בתחום התקשוב הממשלתי בשנים האחרונות. בשנת 2009 החלה מדינת ישראל לפעול לשילוב טכנולוגיות תקשוב במשרדי הממשלה ולשיפור השירות לציבור באמצעים טכנולוגיים. בשנת 2011 הוקם מטה התקשוב הממשלתי במשרד האוצר כדי לקדם, לייעל ולשפר את מערך התקשוב הממשלתי ואת רמת השירות לאזרח. באוקטובר 2014 החליטה הממשלה להעביר את מטה התקשוב לאחריותו של משרד רה״ם, שמו שונה ל״רשות התקשוב הממשלתי״ ותחומי פעילותו הורחבו.
מאז הקמת רשות התקשוב בתחילת 2015 ומינויו של ראש רשות התקשוב הממשלתי במאי 2015, יש התקדמות ניכרת בעשייה בתחום התקשוב הממשלתי בתחומים רבים. הדבר בא לידי ביטוי, בין היתר, בנושאים אלה: פרסום תכנית אסטרטגית של רשות התקשוב לשנים 2018-2016; הקמת האתר האחוד שיארח אתרי אינטרנט של משרדי ממשלה במתכונת אחידה כדי להנגיש את המידע הממשלתי לציבור באופן נוח ופשוט; גיבוש מדיניות בנושא הנגשת מאגרי מידע ממשלתיים; גיבוש מדיניות בנושא העברת מידע בין גופים ציבוריים; הקמת רשת תקשורת פנים-ממשלתית שתאפשר חיבור בין המשרדים.
עם זאת יש לתת את הדעת על כך שבידי רשות התקשוב אין עדיין תמונה מערכתית מקיפה על מצבם של כל הפרויקטים בנושא התקשוב בממשלה; אין לה תמונת מצב על הסיכונים בתחום התקשוב בממשלה שהתממשותם עלולה לגרום נזקים ולפגוע ביעדי המשרדים ובאיכות השירות הניתן לאזרחי המדינה; הרשות מעורבת באופן חלקי בלבד בפיקוח על פרויקטים מרכזיים ועל הפעילות של יחידות המחשוב בממשלה; הרשות טרם גיבשה מתודולוגיה מלאה לניהול מחזור החיים של מערכות מידע ולניהול יעיל של פרויקטים; מרבית השירותים הממשלתיים הניתנים לאזרח אינם מקוונים מקצה לקצה, והוא עדיין נדרש להגיע למשרדים הממשלתיים כדי לקבל את השירות. כדי לשפר את המצב ולתקן את הליקויים - על הממשלה לפעול לכינוסה של ועדת השרים לתקשוב שהחליטה על הקמתה, כדי שתגבש מדיניות תקשוב ממשלתית; עליה לבחון את המבנה התפקודי הקיים, ולפיו העיסוק בתחומים האמורים מפוצל בין משרד רה״ם ובין המשרד לשוויון חברתי; עליה לקבוע מנגנוני אכיפה וכלים שיאפשרו לרשות התקשוב להתמודד עם משרדים שאינם פועלים בהתאם להחלטות הממשלה ולפי הנחיותיה. על רשות התקשוב להכין תכניות עבודה רב-שנתיות מפורטות לפרויקטים שהיא מנהלת; להגדיל את מעורבותה בפעילות של אגפי התקשוב במשרדי ממשלה ובפיקוח עליהם; לקדם את השיתוף בידע מקצועי בין המשרדים וכן להרחיב ולשפר את השירותים המקוונים לציבור, כדי לקדם את היעדים של שיפור השירות הממשלתי לציבור והפחתת הנטל הבירוקרטי.
תקציר תגובות המבוקרים: לדעת רשות התקשוב תמונת המצב כפי שמתקבלת מקריאת הדו״ח, ובמיוחד מקריאת תקציר הדו״ח אינה עולה בקנה אחד עם פעילות התקשוב הממשלתי. אופן הצגת הדברים בתקציר הדו״ח, ללא התייחסות לתגובה שנמסרה מטעם רשות התקשוב על הפעילות שבוצעה ומבוצעת יוצרת תמונת מציאות לא מאוזנת. כך לדוגמא, ממועד עריכת הביקורת המשיכה רשות התקשוב ביישום תכנית העבודה, בין היתר, בהתייחס לחלקים נרחבים בהם עוסק הדו״ח. בנוסף, התייחסות בדו״ח אינה מדויקת בלשון המעטה בכל הנוגע לניהול פרויקטים ברשות התקשוב, ואינה מציגה את תמונת המצב המלאה והמפורטת, כפי שהוצגה לנציגי מבקר המדינה בעשרות מסמכים שהועברו אליו. כמו כן, בכל הנוגע לפעילות חטיבת המשילות, בקרה ושקיפות, השלימה הרשות, ממועד עריכת הביקורת ועד למועד חתימת הדו״ח, חלקים נרחבים עליהם מדווח בדו״ח כאילו טרם בוצעו.
פעילות רשות התקשוב הממשלתי, לרבות תהליכי תכנון אסטרטגיים שנקבעו בהחלטת הממשלה 2097, התקיימו למרות אי-כינוסה של וועדת השרים לתקשוב. הממשלה הפנתה קשב רב לסוגיות המדיניות שעל סדר יומה של הרשות לאחר שהושלמה עבודת המטה המקצועית במספר ישיבות.
אין חובה להביא את תוכנית התקשוב האסטרטגית לאישור הממשלה. למרות זאת, עיקרי התוכנית האסטרטגית הוצגו לממשלה במסגרת סקירת ראש רשות התקשוב, מיום 15.05.2016. מיקומן הארגוני של רשות התקשוב ומטה ישראל דיגיטלית אינו פוגע, הלכה למעשה, בתהליכי העבודה המשותפים, וביכולת התיאום והביצוע בין שני הגופים. המיזם הלאומי ״ישראל דיגיטלית״ חותר לשינוי עומק בחברה ובמשק באמצעות מינוף השימוש בטכנולוגיות מתקדמות בתחומים כגון חינוך, בריאות, רווחה, שלטון מקומי ועוד. מנגד, רשות התקשוב הממשלתית אמונה על ייעול אופני עבודת הממשלה ושיפור השירותים הניתנים לציבור באמצעות קידום טכנולוגיות מתקדמות בממשלה.
[bookmark: bookmark5]מאזן המדינה ליום 31.12.15 - השקעות בישויות
ותאגידים המוחזקים על ידי המדינה
תקציר הביקורת: מבקר המדינה בדק היבטים ברישום, בדיווח ובבקרה בנוגע להשקעות המדינה בישויות מוחזקות על פי הדוחות הכספיים ליום 31.12.15.
הדוחות הכספיים של הממשלה אמורים לספק תמונה רחבה על פעילותה, על נכסיה ועל התחייבויותיה, והם הכלי המרכזי המאפשר שקיפות וגילוי נאות בכל הנוגע לפעילות הכספית של משרדי הממשלה והישויות שהיא מחזיקה בהן. מטרת הדוחות הכספיים של הממשלה היא לספק את המידע השימושי הנדרש לקבלת החלטות בנוגע להקצאת המשאבים, ולהראות כיצד נושאת הממשלה במחויבות הציבורית (ץ1861111^כ800) בנוגע למשאבים שהופקדו בידיה. כדי להשיג מטרות אלו על הדוחות הכספיים של הממשלה להיות מלאים, מהימנים ומבוקרים.
ממצאי הדוח מעלים כי כ-51% מהדוחות הכספיים של הישויות המוחזקות שנכללו במאזן המדינה לשנת 2015 אינם מבוקרים, וכי הנתונים הכספיים של חלק ניכר מן התאגידים הציבוריים לא נכללו כלל בדוחות. כיוון שהמידע על הישויות המוחזקות הוא מהותי לדוח, המידע שבדוחות הכספיים של הממשלה בדבר השקעות בישויות מוחזקות לקוי וחסר ואינו משקף כיאות את השקעות המדינה בישויות מוחזקות לשנת 2015. עוד נמצא כי עדיין יש אי-אחידות בהצגת הדוחות הכספיים המאוחדים של משרדי הממשלה.
כדי להשיג את מטרות הדיווח הכספי על אגף החשכ״ל להמשיך לפעול לשיפור איכות הנתונים הכספיים שעליהם מתבססים הדוחות הכספיים המאוחדים, ובכלל זה לפעול לאיחוד נתוני יתר התאגידים הציבוריים החסרים, אם יתברר כי קיימת בהם שליטה. כן עליו לפעול לכך שכלל הדוחות הכספיים של הישויות המוחזקות הכלולות בדוחות הכספיים של הממשלה יהיו מבוקרים לתאריך המאזן. כמו כן, על הנהלת משרד המשפטים והנהלת משרד האוצר לסיים בהקדם את תהליך ההסדרה הכולל של פעילות התאגידים הציבוריים ושל הפיקוח והבקרה עליהם.
תקציר תגובות המבוקרים: החשב הכללי רואה חשיבות מרובה באיחוד הדוחות. בשל לוחות זמנים צפופים של איחוד הדוחות הכספיים עדין לא נחתמו על-ידי הדירקטוריון (או גוף מקביל בישויות אחרות) הדוחות ולכן הוגדרו כטיוטה, בפועל בחלק מהטיוטות אין שוני בין נתוני הטיוטה שאוחדו לבין הנתונים המבוקרים. יש לציין שכאשר בוחנים את הנפח הכספי של הישויות המוחזקות שאינן מבוקרות מכלל הישויות המוחזקות שנכללו בדוח הכספי, נמצא כי רק 5.6% מסך הנכסים של הישויות המוחזקות המוצגים בדוחות הכספיים של ממשלת ישראל אינם מבוקרים (2.7% מסך המאזן המאוחד).
משרד החשב הכללי נמצא בעיצומו של תהליך קביעת מדיניות חשבונאית אחידה למשרדים הממשלתיים במטרה שהדוחות הכספיים המאוחדים ליום 31.12.18 יערכו בהתאם למדיניות חשבונאית אחידה של כלל הישויות הכלולות בדוחות. קביעת המדיניות האחידה מבוצעת גם לאור התיקון האחרון שבוצע על ידי ה IPSASB לפיו תבוטל הקביעה כי ישויות ממשלתיות עסקיות נדרשות ליישם IFRS . תיקון זה צפוי להיות מיושם החל מיום 1 בינואר 2018, היישום יהיה תלוי שיתוף פעולה של כל הגורמים הקשורים ובכללם הישויות ורשות החברות הממשלתיות.
בכוונת רשות החברות להמשיך ולפעול מול החברות הממשלתיות על מנת שהדוחות הכספיים של החברות הממשלתיות יוגשו במועד שנקבע על ידי הרשות. הרשות מאתרת מראש את כלל החברות שעלולות שלא לעמוד בזמני הדיווח שנקבעו בחוזרי הרשות ופועלת בכל האמצעים העומדים לרשותה בכדי לתת מענה מבעוד מועד ביחס לחברות העלולות לחרוג מהמועד הקבוע בחוזרים וכן בכדי לגרום לחברות לדון ולאשר את הדוחות הכספיים במועדם.
[bookmark: bookmark6]כשלים בגיבושה ובהפעלתה של התכנית
האסטרטגית לעידוד ההתיישבות ולחיזוקה
תקציר הביקורת: מבקר המדינה בדק את סדרי עבודת המטה לגיבוש התכנית האסטרטגית, כפי שהותוותה בהחלטה 741, ואת הוצאתה מהכוח אל הפועל. הממשלה הכירה בקבוצות ההתיישבות כאמצעי לחיזוק האוכלוסייה ביישובים שבפריפריה הגאוגרפית ובפריפריה החברתית של ישראל, ולשם כך יזמה את ״התכנית האסטרטגית לעידוד וחיזוק ההתיישבות״. ממצאי הביקורת העלו כי חלק ניכר מתקציבי הסיוע לקבוצות ההתיישבות, שנועדו לקבוצות התיישבות הפועלות ביישובים ובאזורים מוחלשים לשם קידומם ופיתוחם, שימש גם לתמיכה בקבוצות התיישבות הפועלות בקרב אוכלוסיות מבוססות במרכז הארץ. סדר עדיפויות זה אינו מתיישב עם המדיניות ועם סדרי העדיפויות הלאומיים שקבעו ממשלות ישראל לדורותיהן בנושא פיזור האוכלוסין וחיזוק אזורי הפריפריה, כפי שבאו לידי ביטוי בהחלטות הממשלה הרבות בנושא, אשר שימשו בסיס להחלטת הממשלה 741. מידור הדרג המקצועי של משרדי ממשלה מעבודת המטה לגיבוש הצעות החלטות ממשלה ושילובם החלקי ביישום החלטות אלה, ולצד זה עירוב שתדלנים (לוביסטים) - בעלי עניין ומקורבים פוליטיים של שרי ממשלה בתהליכים אלה, מהווים פגיעה חמורה בסדרי משילות, במינהל תקין ובאינטרס הציבורי הכולל. שר הבינוי דאז אורי אריאל, שהיה לו קשר אישי למקורביו הפוליטיים וליועצו דאז, נושא באחריות לכשלים שהועלו. החלטות של משרד הבינוי ושל החטיבה להתיישבות להעניק סיוע תקציבי לקבוצות התיישבות שחבריהן מתגוררים ופועלים בשכונות בעלות מעמד חברתי-כלכלי גבוה בערי המרכז, וחלקן אף אינן עומדות בתנאי הסף של החלטה 741, טעונות בדיקה של היועץ המשפטי לממשלה.
תקציר תגובות המבוקרים: שר הבינוי דאז ושר החקלאות ופיתוח הכפר, אורי יהודה אריאל הכהן מברך ומקבל את המלצת הביקורת בנוגע לפגמים שנפלו בהתנהלות. כל מסקנות הביקורת רלוונטיים לשיפור תהליכי עבודה, ומתוך כך נדרשת נקיטת אמצעים מעשיים מחייבים ליישום המלצות הביקורת. על כן העביר הנחיות פרטניות המחייבות את כלל הגורמים הרלוונטיים למניעת הישנות הליקויים בעתיד: הועברה הנחיה לראש המטה לאסור על עבודה בלשכה ללא שכר, הועברה הנחיה לעובדי הלשכה לשתף את הגורם המקצועי והיועצים המקצועיים במשרד בהכנה של החלטת ממשלה על מנת שהאחרונים יסייעו בכתיבה נכונה של המדיניות אותה המשרד ירצה לקדם ולאשר בהחלטת הממשלה, הועברה הנחיה ליועצים בלשכה לפעול בהתאם להוראות התקשי״ר באופן דקדקני ומחמיר בסוגיות בהם נדרשת התייחסותם. בנוסף, משרד החקלאות יפעל בהתאם להחלטת הממשלה מס׳ 1998 מיום 9.10.2016, בעניין ״אצילת סמכויות הממשלה בתחום הסדרת מערכת היחסים בין ממשלת ישראל לבין החטיבה להתיישבות״. ההחלטה נועדה לסייע ביישום מדיניות הממשלה לקידום ההתיישבות ולהסדיר קיומם של מנגנוני פיקוח ובקרה ממשלתיים אפקטיביים.
[bookmark: bookmark7]הפעלת חדרי ניתוח בבתי חולים כלליים
תקציר הביקורת: מבקר המדינה בדק את הפעלת חדרי הניתוח בבתי החולים הכלליים. ניתוחים הם פעילות ליבה בבתי החולים. הפעלה לקויה שלהם גורמת להיווצרות ״צוואר בקבוק״, המשפיע על הפעלת בית החולים כולו. בכוחה של הפעלה מושכלת להביא לקיצור התורים לניתוחים, לשיפור השירות לציבור, להגברת האמון במערכת הבריאות הציבורית ולצמצום המעבר ממנה אל הרפואה הפרטית, וכן למיצוי המשאבים הכספיים שהם כספי ציבור. משרד הבריאות אינו ממלא כראוי את תפקידו כמאסדר וכגוף מנחה של מערכת הבריאות. אין לו תורת הפעלה מלאה של חדרי הניתוח, והוא מסתפק בהנחיות אקראיות ונפרדות שהוא מפרסם לבתי החולים בנושאים שונים הנוגעים להפעלת חדרי הניתוח. כמו כן המשרד מעולם לא ביצע עבודת מטה שתכליתה לקבוע תכנית אסטרטגית להערכת הצרכים העתידיים בחדרי ניתוח על פי מאפייניהם השונים ופריסתם הגאוגרפית, וגם אין לו תכנית אב רב-שנתית לפיתוח ולהצטיידות של חדרי הניתוח.
ממצאי הדוח מלמדים על מיצוי לא יעיל של חדרי הניתוח ושל מערך המשאבים הכרוך בהפעלתם - צוותים רפואיים, צוותי סיעוד וכוח עזר. חדרי הניתוח מנוהלים באופן לא סדור ולא מערכתי תוך בזבוז של שעות רבות שבהן חדרי הניתוח אינם בשימוש. הסיבות לכך רבות והן נוגעות לכל חוליה וחוליה בשרשרת ההפעלה של מערך חדרי הניתוח - החל בשלב הקצאת חדרי הניתוח, עבור בתכניות ניתוחים שאינן מלאות וכלה בהיעדר ניצול מלא של שעות הפעילות של חדרי הניתוח. גם תופעת הביטולים והדחיות של ניתוחים רווחת. כמו כן, מערך ניהול התורים לניתוחים נמצא כושל. ברבים מבתי החולים התורים מנוהלים ברמת המחלקות ללא ראייה כוללת, מערכתית ואף ארצית. הדבר גורם לפגיעה ניכרת בשירות לציבור המטופלים, באמון הציבור במערכת הבריאות הציבורית, ואף עלול לגרום למעבר של מטופלים למערכת הבריאות הפרטית.
על משרד הבריאות ובתי החולים לקדם עבודת מטה שתכליתה לייעל את מערך הפעלת חדרי הניתוח בישראל. על מנהלי בתי החולים הכלליים לתת עדיפות לנושא זה.
תקציר תגובות המבוקרים: בעקבות דוח הביקורת תוקם על ידי משרד הבריאות וועדה רב-תחומית שכוללת את נציגי הרגולטור, נציגי הגופים המרכזיים במשק האשפוז ונציגי האיגודים המקצועיים והמועצות הלאומיות שמטרתה בניית דוח שיבצע מיפוי עומק של ניהול תהליכים ותפעול חדרי ניתוח ובכלל זאת מתן התייחסות לזימון תורים, נהלים וסטנדרטים, בטיחות המטופל, בינוי ותשתיות, תקינה וכוח אדם והתייחסות לתמחור פרוצדורות במערכת, וזאת בין היתר תוך בחינת ממצאי הועדות שדנו בנושא בעבר וניתוח המודלים הקיימים בארץ ובעולם.
עם זאת, המשרד מקבל כבר היום דיווחים מבתי חולים על מספר שלבים בשרשרת על מנת למפות את הצרכים, את הביצועים ואת המעכבים, הכוללים: זמני המתנה לניתוחים- קיימת דרישה לדווח למשרד; מתבצעת עבודה של המינהל לאיכות שירות ובטיחות במשרד מול בתי החולים; מספר ניתוחים בשנה מחולק לפי מתחמי חדרי ניתוח וסוגי פעילות וכן ניצולת חדרי ניתוח. במקביל המשרד עורך מחקר על דחיית ניתוחים באשפוז, תחת האגף לשירות. המחקר עדיין מתנהל.
משרד הבריאות מציין כי פונקציית היצור של מערך חדרי הניתוח משתנה מאד בין בתי החולים, והבקרה על מערך זה חייבת להיעשות מתוך הכרות מעמיקה עם אופי ותמהיל הפעילות של בית החולים. האגף לפיקוח על מערך האשפוז שהקים המשרד כחלק מהבנות הסכם בריאות-אוצר, יהווה זרוע רגולטורית שתאפשר בקרה שוטפת של ביצוע הכללים וההנחיות שיגזרו ממסקנות הועדה. הטמעת מערכת ממוחשבת שתגבה ותלווה את תורת ההפעלה, הוא צעד הכרחי, תוך הבנה כי הטמעה של דיווח אחיד לפעילות מסוג זה, היא תהליך מורכב הצורך משאבי זמן וכוח אדם מצד גורמים שונים במשרד ובבתי החולים. כפי שמצוין בדוח הביקורת, לא קיימת למשרד תכנית אב סדורה המתייחסת לכמות חדרי ניתוח נדרשים לנפש, אך יחד עם זאת, המשרד מציין כי לא קיימת מוסכמה רפואית הקובעת ומגדירה תקן נדרש של חדרי ניתוח לנפש. גם נושא זה יונח על שולחן הוועדה.
עדכון כמויות כוח אדם בבתי החולים מתבצע בהתאם להסכמים הקיימים והמתחדשים מעת לעת ועקרונות בתמחור המערכת. ככלל ניתנת לבתי החולים הגמישות לבצע התאמות פנימיות בין מערכים בהתאם ליכולת ההתארגנות הפנימית והייחודית לכל ארגון. משרד הבריאות בודק את פעילות ביה״ח על פי סטנדרטים קליניים ולא באמצעות נורמות תקינה אשר לאורך זמן עשויות שלא לשקף בצורה הולמת את הניתוב הראוי של המשאבים.


[bookmark: bookmark8]טיפולים בתחום התפתחות הילד
תקציר הביקורת: מבקר המדינה בדק את נושא הטיפולים הפרה-רפואיים לילדים עם בעיות התפתחות. נבדקו בעיקר הנושאים האלה: פעילות המכונים והיחידות להתפתחות הילד; זמני ההמתנה לאבחונים ולטיפולים הפרה-רפואיים; טיפולים הניתנים במוסדות החינוך המיוחד, במעונות היום השיקומיים ובמסגרת סל טיפול בריאותי מקדם; ניצול סל הטיפולים על פי חוק ביטוח בריאות; ומצוקת כוח האדם בתחומים פרה-רפואיים ורפואיים.
לכ-280,000 מילדי ישראל יש עיכוב בהתפתחות. לעתים זהו עיכוב קל שניתן להתגבר עליו באמצעות טיפול מתאים שניתן בזמן, ולעתים מדובר בעיכוב הנגרם ממוגבלויות קשות שאינן הפיכות, כמו שיתוק מוחין, פיגור שכלי, או אוטיזם. טיפול נכון, מוקדם ורציף עשוי לקדם במידה ניכרת ילדים עם מוגבלויות כאמור. מכוח האמנה הבין-לאומית בדבר זכויות הילד, על מדינת ישראל להעניק לילד ולאחראים לטיפול בו, את הסיוע המבוקש המתאים למצב הילד. ילדים אלו זכאים בהתאם לגילם וללקות שיש להם, לסלי טיפולים הכוללים אבחונים מקופות החולים על פי חוק ביטוח בריאות, לסל טיפולים הניתן במסגרות החינוך המיוחד ולסל טיפולים הניתן במעונות יום שיקומיים.
הקופות אינן פועלות באופן פרו-אקטיבי לאפשר את ניצול הטיפולים. עוד נמצא כי קיימים חסמים לקבלת הטיפולים, לרבות זמני המתנה ארוכים לאבחונים ולטיפול הראשון, בין היתר בשל מצוקת כוח אדם פרה-רפואי ורפואי. משרד החינוך כשל במתן מענה טיפולי פרה-רפואי לילדים הזקוקים לו, לא העניק את מלוא מכסת הטיפולים המגיעה לזכאים להם, ואין לו מידע לגבי לטיפולים שניתנו. היעדר מידע כאמור עלול לפגוע בקידום ילדים שמקבלים טיפולים שאינם מתאימים.
על כל הגופים הקשורים למתן טיפולים לילדים עם בעיות התפתחות - ובהם המחלקה להתפתחות הילד ושיקומו במשרד הבריאות, האגף לחינוך מיוחד במשרד החינוך, קופות החולים, משרד העבודה, הרווחה והשירותים החברתיים, הרשויות המקומיות וגורמי המגזר השלישי העוסקים במתן שירותים בתחום - לפעול לניצול מיטבי של סלי השירותים לילדים, לרבות נקיטת צעדים פרו-אקטיביים לניצול הזכאות לטיפולים. איגום המשאבים המוקצים למתן הטיפולים וקביעת גורם מתכלל אחד לכלל המשאבים עשויים לייעל את תהליכי העבודה ולפשט אותם. על משרדי הבריאות והחינוך ועל הקופות לשקול אפשרות זו. משרד הבריאות מסר שידון במרץ 2017 בליקויים שעלו בביקורת, וחשוב שדיון זה יביא לנקיטת פעולות לתיקון הליקויים בנושאים אלה.
חובת החברה היא לאמץ אל חיקה את החלש ולתת לו את המירב, על מנת שיוכל למצות את מלוא כישוריו ויכולותיו, ועל אחת כמה וכמה כשמדובר בילד חסר ישע, חובת החזק לעשות כל שניתן על מנת לספק לו את כל הכלים הקיימים שעשויים לקדם אותו וזאת מוקדם ככל האפשר. על כל הגורמים העוסקים במתן טיפולים לילדים, ובראש וראשונה משרדי הבריאות והחינוך והשרים העומדים בראשם וקופות החולים, לתת לנושא עדיפות עליונה.
תקציר תגובות המבוקרים: מסמך שהופץ ב- 1 באפריל 2017, העוסק בהסדר הרצף הטיפולי לילדים של החינוך המיוחד מסכם עבודת מטה של שנתיים בנושא בשיתוף המחלקה להתפתחות הילד במשרד הבריאות, משרד החינוך וקופות החולים להסדר הרצף הטיפולי. היבטים משפטיים מונעים העברת מידע ישיר בין הצוות המטפל בגן והצוות החינוכי ובין גורמי טיפול בהתפתחות הילד, שלא באמצעות ההורים, פעילות שגורמת לעיכוב בטיפולים מסוימים.
ניצול מלא של מכסת סל הטיפולים הרפואיים והפרה-רפואיים נקבע בהתאם לצורך רפואי. לא כל מטופל זקוק למלוא הטיפולים המוצעים בסל. יש לשים לב כי מדובר ב״תקרת״ מספר טיפולים היות והמינוח בחוק הוא ״עד״, ולא במכסה שיש לקבלה. הצורך הרפואי הינו הקובע את מספר הטיפולים עד לגובה התקרה.
בסוף 2016 יצא חוזר משרד הבריאות (״מתן החזרים כספיים במסגרת הסל״) אשר קובע זמן מרבי (45 ימי עבודה) מיום המצאת מלוא החומר הנדרש לקבלת ההחזר ועד ביצוע התשלום. גובה ההחזר נקבע בהתאם לתעריף המצוין במחירון השירותים של משרד הבריאות בניכוי ההשתתפות העצמית. על סמך ניסיון בתחומים אחרים, העלאת גובה ההחזר לא תוביל בהכרח להורדת ההוצאה הפרטית של ההורים כי אם עלולה להוביל בדיוק לתוצאה ההפוכה - העלאת התשלום אשר גובים המטפלים הפרטיים.
במשרד החינוך קיים פיקוח על הטיפולים ממקצועות הבריאות בשני מישורים: מנהלתי ומקצועי. לכל תלמיד המקבל שרותי חינוך מיוחד נבנית תכנית אישית כאשר טיפולים ממקצועות הבריאות הם חלק מהתכנית. בתכנית מפורטים סוגי הטיפולים, שמות אנשי הצוות כולל המטפלים, מטרות הטיפול, אופן הטיפול ודרכי הערכה. התכניות האישיות של התלמידים, התכניות הכיתתיות והבית ספריות, נמצאות בפיקוחו הישיר של המפקח לחינוך מיוחד במחוז. מערכות מחשב תומכות לריכוז המידע ולבקרה (ברמה מחוזית וארצית) נמצאות בהתחלת תהליך תכנון ופיתוח.
משרד החינוך ביחד עם משרד הבריאות גיבשו מנגנון הפעלה משותף, מוסכם ומקצועי למתן סל טיפול בריאותי מקדם בגני הילדים האוטיסטים של משרד החינוך. חשוב לציין כי מדובר במנגנון מורכב לביצוע. יחד עם זאת, בכל רשות בה אושר על ידי משרד הבריאות הפעלת סל הטיפול על ידי עמותה מורשית, נכנס השירות מידית למסגרות החינוך המיוחד ללא חסמים.
בנוגע להמלצת הביקורת ״כי על משרדי החינוך והבריאות ועל קופות החולים ליצור ממשק בין החנ״ם לקופות בנוגע לקבלת טיפולים בקופות לילדים שלומדים בחנ״ם ולילדים הלומדים בשילוב (ילדים הזקוקים לחינוך מיוחד ולומדים במסגרת החינוך הרגיל)״ - על אף הממשק בין משרד החינוך ומשרד הבריאות והעבודה המשותפת בין נציגי שני המשרדים ופרסום מסמך רצף הטיפולים, אין מקום לממשק כזה באם המטרה כפי שהיא מתוארת הינה לבחון את הטיפולים הניתנים במסגרת החינוכית לשם השלמתם במסגרת הקופות . המלצה זו מנוגדת לעובדה כי במסגרת החינוכית ניתנים טיפולים שאינם בהכרח טיפולים רפואיים בעוד שבמסגרת קופות החולים זכאי הילד לאבחון, מעקב, וטיפול רפואי על פי צרכיו הרפואיים.
לדעת משרד הבריאות, אין הבדל מהותי ביכולת הטיפול בבית החולים או בקהילה. עם זאת, בעקבות הערת הביקורת, המשרד החליט לבחון מחדש את חוזרי מנהל רפואה והדרישות לניסיון למטפלים.
משרד הבריאות פועל מול המועצה להשכלה גבוהה ומול גורמים נוספים לצמצום הפערים במצוקת כוח אדם פרה-רפואי ורפואי במקצועות ובאזורים בהם צפוי הצורך בכוח האדם המקצועי.
[bookmark: bookmark9]אסדרה ופיקוח בתחום הרוקחות
תקציר הביקורת: מבקר המדינה בדק את האסדרה ואת הפיקוח בתחום הרוקחות. משרד הבריאות אחראי לנושאים רבים בתחום הרוקחות ובכלל זה על האסדרה של הנושאים האלה: אישורים לייצור, ליבוא ולניפוק תרופות בישראל; פיקוח על בתי המרקחת; מיגור הפשיעה הרוקחית והרפואית; התוויית המדיניות הלאומית בתחום התרופות, המדיניות בתחום הטיפול התרופתי כמו שימוש מושכל בתרופות ומדיניות שירותי הרוקחות. מערך הרוקחות הוא אחד המרכיבים החיוניים במערכת הבריאות, ומגעו עם הציבור שוטף ובלתי אמצעי. הרוקחים נושאים באחריות רבה: הם ״שומרי הסף״ בשרשרת הטיפול התרופתי בחולה - מוודאים כי התכשיר הרפואי המונפק לו הוא הנכון ומסבירים מהו אופן הטיפול המומלץ, והם גם גורם מקצועי המשפיע על מהות הטיפול המתאים לחולה באופן מיטבי.
האסדרה בתחום הרוקחות לוקה בחסר, בשדה הנוגע ישירות למטופל: למשרד ולחלק מהקופות אין מידע מספק על היקף תופעת ההיענות החלקית לנטילת התרופות ולכן יכולתם לצמצמה מוגבלת. אי-נטילת תרופות עלולה לפגוע באיכות חיי האדם, לסכן אותו ואף להכביד על תקציב המדינה; גם רצף הטיפול התרופתי בחולה העובר ממערכת האשפוז לקהילה לוקה מבחינות מסוימות בחסר בשל היעדר סנכרון מידע, ובתי החולים והקופות לא עשו עד כה את הדרוש כדי לשפר זאת; למשרד אין מדיניות בנוגע לתקן הרוקחים הקליניים, שפעילותם חיונית מאוד לשיפור הטיפול בחולה, ובמערכת האשפוז ובקהילה יש מחסור בהם; רמת השירות לציבור בקהילה לוקה בחסר, בייחוד בפריפריה; בתחום האסדרה המינהלית: בתי חולים מפרים את הוראות המשרד הנוגעות להכנת דברי רוקחות וגובר החשש לזיהומים; משך הזמן שהמשרד מאשר תרופות ורושם אותן ממושך, מצב המביא לנזקים כלכליים ובריאותיים ומעודד יבוא תרופות על פי אישור מיוחד של המשרד. מידת בטיחותן של התרופות במסלול זה אינה מיטבית לעתים וייבואן כרוך במקרים רבים בתוספת עלויות מיותרות, ולמרות טיפול המשרד בצמצום התופעה התוצאות דלות ביותר. כמו כן משרד הבריאות עדיין לא הסדיר בחקיקה את השימוש באביזרים רפואיים חד-פעמיים, דבר העשוי לפגוע בחולים. גם הפיקוח והבקרה של המשרד על מערך התרופות אינו מיטבי. פעילות ייחודית עושה משרד הבריאות בתחום הפשיעה הרוקחית והרפואית, היקפה מתרחב, אולם לעוסקים במיגורה אין את כל הכלים הנחוצים לכך. אגף הרוקחות אחראי להסדרה ולרגולציה בתחום הרוקחות בישראל, אך יכולתו לעמוד בכל משימותיו מוגבלת ואין מסורים בידיו כל הכלים לכך. על המשרד לרתום יחידות נוספות בו, כגון מינהל הרפואה והאגף לפיקוח על קופות החולים כדי להטמיע את כל ההנחיות והנהלים בתחום הרוקחות וליישמם.
על המשרד ועל קופות החולים לאגם משאבי מחקר וביצוע ולפעול בנחרצות ותוך הקצאת משאבים ייעודיים לעניין שיפור ההיענות של מבוטחיהן לנטילת התרופות; על המשרד, בתי החולים והקופות לשפר את השירות לציבור, להקפיד על הרצף הטיפולי של החולה המשתחרר מאשפוז, לשפר את הנגישות לבתי המרקחת ולקצר את זמני ההמתנה בהם; על המשרד לפעול בנחישות לקיצור משך זמן הרישום של התרופות, ועליו לנתח את היבטי כוח האדם בתחום הרוקחות נוכח התמורות במקצוע; על משרד הבריאות, על משרד המשפטים ועל המשטרה לגבש בהקדם נוהל שיגדיר את שיתוף הפעולה ביניהם כך שפעילות האגף לאכיפה תהיה יעילה ומועילה. לאחר תקופה שתיקבע בידי הצדדים יש לבחון האם סמכויות הפיקוח שנוספו למשרד הבריאות מספקות; על המשרד להסדיר בחקיקה את השימוש באביזרים רפואיים חד-פעמיים; על המשרד להגביר את יעילות הבקרות על הפעילות הרוקחיות במערכת הבריאות.
לצורך תיקון הליקויים שעלו בדוח זה נדרשת נחישות המשרד, קופות החולים ובתי החולים לנקוט את הצעדים המתבקשים לשם שיפור מערך הרוקחות. נחישות שלושת גורמים אלה לתקן את הליקויים תביא לשיפור השירות הרפואי שיקבל הציבור, להתייעלות של הליכי העבודה ולמיצוי משאבי המדינה. משרד מבקר המדינה מציע למשרד לקיים עבודת מטה מעמיקה ולבחון את היתרונות והחסרונות באיחוד הסמכות והאחריות לכלל הנושאים הנוגעים לתחום הרוקחות והתרופות בידיו של גורם אחד שינהל כל זאת במרוכז - בין אם באמצעות הקמת רשות לאומית לתרופות, סמים ותכשירים רפואיים, שתוכל במסגרת זו גם לפקח על המזון בדומה ל-FDA האמריקני, ובין אם אחרת.
תקציר תגובות המבוקרים: משרד הבריאות יגבש במהלך שנת 2017 מדד לבחינת שיעור ההיענות לטיפול התרופתי וכן יעדים לצמצום תופעת אי- ההיענות ומעקב אחר השגתם. בכך, תהיה מדינת ישראל בין הראשונות בעולם לתת דעתה למציאת פתרונות מערכתיים וממלכתיים לאתגר זה.
הגדרת משימות הרוקח בעת ניפוק תרופות הוגדרו בנהלי משרד הבריאות המגדירים את שלבי הליך הניפוק של תרופות חייבות מרשם ושל תרופות הניתנות ללא מרשם ומתמקדים בתקשורת המקצועית הבינאישית במפגש בין המטופל למטפל - הרוקח/ עוזר הרוקח. ישנה פעילות מגוונת שמטרתה לצמצם את הפעילות הלוגיסטית של הרוקחים לצורך מתן שרות מיטבי
לחולים. המקצוע ״רוקח קליני״ אינו מקצוע מוגדר בחוק או בתקנות. אין רישיון נפרד ל״רוקח קליני״, ולפיכך אין בידי המשרד מידע מלא אודות כמות הרוקחים הקליניים בישראל והיקף התעסוקה שלהם. בדומה למקצועות בריאות אחרים, גם בתחום הרוקחות קיים חוסר בכוח אדם, וכן לא קיימת תקינה מחייבת. המשרד יחד עם יו״ר ועדת הרווחה בריאות ועבודה בכנסת יזמו דיון בנושא זה בוועדה, שלאחריה תוקם וועדה בין משרדית (נציבות, אוצר, בריאות, וקופות החולים) שתפקידה יהיה לדון בנושא במטרה לקדמו לשם מציאת פתרונות, צפי לסיום עבודתה בנושא במהלך שנת 2017.
הזמן לרישום תרופות הקבוע בחוק (פקודת הרוקחים) הוא 270 יום. הזמנים שמצוינים בדוח הם זמני רישום ברוטו, בהם גם זמן שעורך למגיש הבקשה לספק תשובות ולכן אינם משקפים את הזמן שלוקח למשרד לטפל בבקשות. משרד הבריאות מדגיש כי תכשירים גנריים מאושרים פעמים רבות בפעם הראשונה בישראל ותיקי הרישום דורשים עבודה קפדנית על איכות ובטיחות על מנת להבטיח את בריאות הציבור. בנוסף, קיימת ועדה של תעדוף ברישום ובאם יש סבירות גבוהה (עפ״י נתוני רכש של קופות והערכת שוק) כי מדובר בחסכון משמעותי, התכשיר מקודם מבחינת זמני הרישום. מינהל טכנולוגיות ואגף הרוקחות במשרד הבריאות הכינו תכנית מקיפה לייעול תהליך רישום התרופות בישראל אשר יתרום בין היתר לקיצור לוחות זמנים, התוכנית נדונה מול משרדי ממשלה אחרים לאישור.
יבוא אישי פטור מאישורים ורישיונות, אבל חייב בהצהרת היבואן כי מדובר ביבוא אישי שלא למטרות מסחר, וכי היבואן לוקח על עצמו את האחריות לגבי שימוש בתרופה. המכס מסמן במדבקה מיוחדת על גבי החבילות בהן ידוע שיש תרופות, ושחרור החבילה מותנה בחתימת היבואן על הצהרת היבוא האישי. משרד הבריאות פעל בנושא אכיפה נגד מבצעי הפשיעה בתחום הציוד הרפואי למול המשטרה ומשרד המשפטים אשר נכון לעת הזאת אינם סבורים כי יש מקום להעברת סמכויות אלו למשרד הבריאות ולמפקחיו. אגף הרוקחות יחד עם אגף המחשוב מפתחים מערכת לניהול תנועות הסמים המסוכנים בישראל. ראשיתה של המערכת תוטמע במהלך 2017.
אגף הרוקחות במשרד הבריאות פיתח מערכת בקרה ממוחשבת אשר מייעלת את עבודת הבקרה על בתי המרקחת. מערכת זו מיועדת עבור בתי מרקחת בקהילה ונמצאת בשלבי פיתוח מתקדמים לביצוע בקרות בבתי מרקחת של בתי חולים. המערכת תוטמע במהלך 2017. בנוסף, יצאו הנחיות ונוהל בנושא תנאי הכנה נאותים בבתי מרקחת, המשרד הנחה בתי מרקחת שהתגלו בהם ליקויים במסגרת זו לצמצם ואף לסגור את פעילות ההכנות ולהעבירם למיקור חוץ.
מספר הרוקחים בישראל נמצא במעקב מתמיד, שיעור הרוקחים באוכלוסייה עמד בשנה 2015 על כ-0.86 רוקחים (עד גיל 65) לאלף נפש. שיעור זה עולה בהתמדה בשנים האחרונות, וצפוי להמשיך ולעלות. השיעור הוא כמו השיעור הממוצע בארצות ה-טס^
בוצעה עבודה רבה על ידי משרד הבריאות על מנת לקדם את סוגית הדיווח על תופעות לוואי מתרופות. בין הפעולות שבוצעו: פרסום חקיקה בנושא זה (תקנה 26), פרסום נהלים בנושא תכניות ניהול סיכונים ודיווח על תופעות לוואי, הקמת מערכת דיווח מקוונת לתופעות לוואי ממטפלים, מטופלים ובעלי רישום, הקמת וועדת מומחים מייעצת לנושא תופעות לוואי וכן העלאת הנושא בקרב מטפלים ומינוי אחראי מעקב תרופתי במוסדות ואצל בעלי רישום.
תפיסת משרד הבריאות בנושא הקמת רשות לאומית למזון ולתרופות היא- כי יש להפריד בין נושא המזון, אשר יש לו ממשק חזק ומתאים יותר עם שירותי בריאות הציבור לבין נושא הרוקחות והציוד הרפואי, אשר נמצאים תחת מינהל טכנולוגיות רפואיות ותשתיות ויש להם ממשקים עם עשיה מקצועית נוספת אשר נמצאת תחת פעילות המנהל (כגון ניסויים קליניים, סל התרופות). משרד הבריאות פועל כמו מרבית המדינות המערביות המפרידות את נושא הרוקחות מהנושא המזון והציוד הרפואי.
[bookmark: bookmark10]סוגיות בניהול המרכז הרפואי הכללי-ממשלתי
הלל יפה ובניהול מרכזים רפואיים כלליים-
ממשלתיים אחרים
תקציר הביקורת: מבקר המדינה בדק סוגיות מרכזיות בניהול הנוגעות להלל יפה. חלק מהסוגיות נוגע גם למרכזים רפואיים כלליים-ממשלתיים אחרים ולמערכת הבריאות בארץ בכלל. חלק מהסוגיות כבר נבדקו בעבר ובדוח זה נעשתה ביקורת מעקב אחר תיקון הליקויים שעלו אז.
הדוח מתמקד בסוגיות ובליקויים הנוגעים למרכז הרפואי הכללי-ממשלתי הלל יפה בחדרה וכן במשרד הבריאות כגוף המאסדר של מערכת הבריאות. עם זאת, חלק מהסוגיות נוגעות גם למרכזים רפואיים כלליים-ממשלתיים אחרים, שכן דפוס הפעילות בהלל יפה דומה לדפוס הפעילות במרכזים אחרים. על כן יש לתקן את הליקויים האמורים באופן מערכתי, בכל הגופים הרלוונטיים. בביקורת עלו ליקויים הנוגעים לתפקוד של ועדת הביקורת של הלל יפה, אף שהיא אמורה להיות אחד משומרי הסף המרכזיים במרכז הרפואי, ועדת הביקורת לא פעלה כראוי למילוי תפקידה: היא מיעטה מאוד להתכנס ולא דנה בנושאים מהותיים שבאחריותה. כמו כן עלו ליקויים בנוגע לשומרי סף בהלל יפה - היועץ המשפטי, מנהל הכספים והמבקר הפנימי. בשל ליקויים אלה עלולה להיפגע יכולתם של שומרי הסף האמורים למלא את תפקידם. ליקויים אחרים עלו לגבי קבלת תרומות של חברות מסחריות שאינן עוסקות באספקת תרופות וציוד רפואי וכן בנוגע למימון של נסיעות רופאים ומנהלי בתי חולים לחו״ל. אשר לתכניות הבינוי והפיתוח, עלה שלמשרד הבריאות אין תכנית אב רב-שנתית לבינוי ופיתוח של המרכזים הרפואיים הכלליים-ממשלתיים, וכי הוא אינו מעורב בקביעת סדרי העדיפויות בנוגע לבינוי ופיתוח במרכזים אלה. כמו כן, עדיין אין שקיפות ראויה בכל הנוגע לשכר הכולל של העובדים במרכזים הרפואיים הממשלתיים.
על הנהלת הלל יפה ומשרדי הבריאות, האוצר והמשפטים לפעול לתיקון הליקויים כל אחד בתחומו. כמו כן נוכח הליקויים שעלו בדוח זה בנוגע לפעילות ועדת הביקורת בתאגיד הבריאות בהלל יפה שפועל כעמותה ובנוגע לשומרי סף במרכזים הרפואיים הכלליים-ממשלתיים, ראוי כי לשם היעילות מחד והצורך בראייה כוללת מאידך, משרדי הבריאות והאוצר יבחנו מחדש את המבנה הארגוני המאולץ שבו במרכזים רפואיים יש כפילויות של שומרי סף - בעלי תפקידים לאותו התחום, כדוגמת מנהל כספים ומבקר פנימי, שהוא עובד מסוים בבית החולים ועובד אחר בתאגיד הבריאות, וישקלו לשנותו בהתאם לתוצאות הבחינה. קיום ממשל תאגידי, שמירה על האתיקה ועל טוהר המידות והיעדר ניגודי עניינים - כל אלה הם לב לבה של מערכת ציבורית תקינה, והדברים מקבלים משנה תוקף כשמדובר במערכת הבריאות, שהאזרח נזקק לשירותיה בשעת חולשתו. על כן ראוי שמשרד הבריאות יקבע כללים מתאימים להסדרת פעילותם של המרכזים הרפואיים הכלליים-ממשלתיים.
תקציר תגובות המבוקרים: המבקרים הפנימיים כפופים מקצועית למבקרת הפנים של המשרד המקיימת עמם ועם מנהלי בתי החולים קשר קבוע. בכל בעיה עליהם לפנות למבקרת אשר תפעיל את סמכותה בנושא. למשרד לא ידוע על בתי חולים נוספים בהם הייתה בעיה בשיתוף הפעולה המקצועי עם המבקר. על פי בדיקת המבקרת, מבקרת הפנים החדשה בהלל יפה זוכה לשיתוף פעולה מלא. עם זאת, בעקבות הערת הביקורת, הנושא לובן במפגש שיתקיים במרץ 2017 בין מנהלת האגף לביקורת פנים של משרד הבריאות לבין מבקרי הפנים בבתי החולים.
בכל בתי החולים כפיפות מנהל הכספים של בית החולים היא למנהל האדמיניסטרטיבי. מנכ״ל משרד הבריאות מינה ועדה לדיון נושא מבנה הנהלות בתי חולים, וזאת בהתאם להחלטת הממשלה בנושא קליטת עובדי תאגידים תוך חיזוק ושיפור הניהול במערך האשפוז הלאומי והגברת המשילות במרכזים הרפואיים הממשלתיים, והיא אמורה להתחיל את עבודתה בקרוב.
משרד בריאות יחד עם משרד האוצר הגיע לנוסח מוסכם כמעט מלא לקראת סיום של הנוהל בעניין תרומות למרכזים רפואיים, כתיבת הנוהל צפויה להסתיים עד סוף רבעון השני של שנת 2017 ולאחר מכן הנוהל יועבר למשרד המשפטים. נוהל של החטיבה הקובע את סדרי העבודה בכל הקשור לנסיעות מנהלים לחו״ל יופץ עד סוף חודש מרץ 2017 .
[bookmark: bookmark11]העסקת עובדים מקומיים בנציגויות ישראל בחו״ל
תקציר הביקורת: מבקר המדינה בדק את העסקת העובדים המקומיים בנציגויות ישראל בחו״ל מבחינת הנושאים האלה: משרות העובדים המקומיים בנציגויות בחו״ל; ניהול העובדים המקומיים בנציגויות; מסגרת העסקת העובדים המקומיים הזרים ( עמ״ז ) ותנאיה; היבטים ייחודיים להעסקת עובדים מקומיים ישראלים (עמ״י ) .
נציגויות ישראל ב-103 מדינות ברחבי העולם מתמודדות עם אתגרי השעה בזירה הבין-לאומית, בין היתר, באמצעות העסקת אלפי עובדים מקומיים ישראלים וזרים המבצעים תפקידים מגוונים בתחומי האבטחה, המינהל והתקשוב לצד תפקידי ליבה ייצוגיים. עובדים אלה מהווים את התשתית האנושית שעליה נשענת הפעילות הדיפלומטית, הקונסולרית והמינהלית של הנציגויות בחו״ל. הממצאים מלמדים כי הייצוג בתחומי הליבה שבהם פועלות הנציגויות - מדינאות, משפט בין-לאומי, הסברה, כלכלה ומסחר - מצוי במשבר מתמשך, וכי זה זמן הנציגויות נסמכות במילוי התפקידים האמורים על העובדים המקומיים. על רקע זה, נדרשת רפורמה מבנית בנוגע להעסקת העובדים המקומיים בנציגויות, שתכלול הגדרה של גבולות מקצועיים ומינהליים ברורים של התפקידים שבהם ניתן להעסיק אותם תוך שמירה על זכויותיהם. בד בבד, ראוי שהנהלת משרד החוץ תקבע מדיניות ארוכת טווח בנוגע לאיוש המשרות הפנויות של כלל העובדים בחו״ל אשר תכלול קביעת תנאי כשירות למילוי תפקידי ליבה ייצוגיים, מיסוד תהליך גיוס המועמדים לתפקידים אלה והסדרת מעמדם במדינות השירות. בשים לב לכך שהמתכונת הקיימת של העסקת העמ״י בנציגויות מעלה ליקויים רבים הן בנוגע למעמדם התעסוקתי והן בנוגע לתנאי העסקתם, וכי ההחלטות הרגולטוריות בעניינם אינן שקופות, ראוי שהצוות הבין-משרדי שהוסמך להסדיר את נושא העסקת העמ״י, יחולל שינוי מהותי בנושא זה שיסייע בפתרון מצוקת כוח האדם המתמשכת שעמה מתמודדות נציגויות ישראל בחו״ל.
תקציר תגובות המבוקרים: ביולי 2015 מינה נציב שירות המדינה צוות בין- משרדי, בראשות ראש אגף תכנון אסטרטגי בנציבות שירות המדינה להסדרת ההיבטים השונים הכרוכים בהעסקת העמ״י (להלן - צוות ההסדרה) , ובכללם תנאי הסף של המועמדים, התפקידים המיועדים להם, גיוסם וקליטתם בנציגויות, קציבת תקופת העסקתם ואופן סיום ההעסקה. המלצות צוות ההסדרה אושרו בידי נציב שירות המדינה במהלך שנת 2016, ועד ינואר 2017 גיבש הצוות ״טיוטת נוהל העסקת עובדי אית״ן (אזרח ישראלי תומך נציגות) בנציגויות ישראל בחוץ לארץ״. כמו כן ביולי 2016 החליט נציב שירות המדינה להסדיר את העסקת העמ״י כעובדי מדינה. בנוסף, הוחלט שהצעת החלטה תוגש לממשלה לאחר שתושלם עבודת המטה בנושא זה. חלק מהליקויים שהועלו בדוח המבקר יתוקנו באמצעות החלטת הממשלה האמורה.
משרד החוץ יכין מסמך יסוד זכויות לעובדים מקומיים ישראלים , על-פי הצעת המחליטים, עד חודש ספטמבר 2017 . בנוסף, יוחל באיסוף זכויות לעובדים מקומיים זרים על-פי החוק המקומי ובניית מאגר עד חודש מרץ 2018. המשרד מתחייב לעשות חשיבה מעמיקה על כלל הנושאים בהן ישנה חשיבות לידיעת החוקים המקומיים וחלותם על הנציגויות ובמסגרת זו, גם הטרדות מיניות ואסבסט.
בעקבות הערת הביקורת, תבנה לומדה להדרכות תקופתיות בנושא הטרדה מינית , והכרת חוקי המקום בעניין. הממונה על השוויון המגדרי במשרד החוץ תטפל בנושא במהלך שנת 2017. נקבע מועד לדיון בנושא גיבוש תוכנית עבודה. יישום תיקון הליקוי יסתיים בחודש דצמבר 2017.
נושא האסבסט מועבר בקצרה בקורס נאמני בטיחות, אותו חייב לעבור בהצלחה כל קצין מנהלה היוצא לשליחות בחו״ל ואשר בסופו מקבל תעודת ״נאמן בטיחות״ . מארגני הקורס נתבקשו להרחיב פרק זה ולפרט הנושא. בנוסף, יצאה הוראה חד-משמעית לכל קציני המנהלה בעולם שאין לפתוח קירות או תקרות ללא אישור מוקדם של אגף משאבים חומריים במשרד. פניית הנציגות תקבל אישור ביצוע רק לאחר שיבצעו מספר פעולות בטיחות מקדימות על פי הנחיית האגף. זאת ועוד , בכל נציגות בה עולה שאלה האם יש חשש לקיום אסבסט, המשרד מאשר מידית לערוך בדיקה מקיפה על ידי אנשי מקצוע. המשרד אינו עורך בדיקות יזומות, מכיוון שאם קיים אסבסט במבנים מסוימים, הוא נמצא במצב כלוא, ואסבסט כלוא אינו מהווה סכנה.
[bookmark: bookmark12]הפיקוח הכולל על בתי הספר
תקציר הביקורת: מבקר המדינה בדק את מערך הפיקוח הכולל על מוסדות החינוך היסודיים והעל-יסודיים. מערך הפיקוח הכולל הוקם לצורך הבטחת נוכחות המדינה והשפעתה על תהליכים, מטרות ויעדים של מערכת החינוך בבתי-הספר ולצורך ביצוע בקרה פדגוגית ומנהלית על יישומם; להכוונת משאבים על פי מדיניות המשרד וצרכים מקומיים, להעברת מידע בין גורמי המטה לגורמי השטח, לתמיכה וליווי של מנהל בית הספר ולניהול משברים. הקצאת כספי מדינה למערך הפיקוח הכולל מחייבת כי הוא יפעל באופן אפקטיבי ושוויוני וינהל ביעילות את המשאבים שברשותו - המשאב האנושי וכספי הציבור.מאז הוגדרו תפקידי הפיקוח בתקנות, התרחבה מערכת החינוך והפכה מורכבת יותר. חלו בה שינויים ניכרים הן ברמה התפיסתית- פדגוגית והן ברמה הארגונית-מבנית. בהמשך לכך, חל גידול במספר בתי הספר שבאחריותו של כל מפקח ובמספר הגורמים הפועלים בזירה החינוכית, ונוצר פער קשה לגישור בין המשימות המוטלות על המפקח לבין יכולתו לבצע אותם. בביקורת עלה כי עומס העבודה של המפקחים הכוללים הוא רב, כי לא הוסדרו תחומי האחריות והסמכות שלהם וממשקי העבודה בינם לבין הרשויות המקומיות ורשתות החינוך, וכי לא נקבעו שיטות עבודה מובנות וסדורות לביצוע הפיקוח בבתי הספר, שיבטיחו פיקוח מינימלי הכרחי ותיעוד על בסיס אחיד בד בבד עם מתן עצמאות ושיקול דעת למפקחים. במצב הדברים האמור, למרות כישוריהם של המפקחים הכוללים ומחויבותם הרבה לביצוע התפקיד, משימות הפיקוח בבתי הספר אינן מבוצעות במלואן ובאופן מיטבי, ומשאבי המשרד אינם מנוצלים ביעילות.
על מנת להבטיח כי מערך הפיקוח הכולל יצליח לממש באופן מיטבי את ייעודו העיקרי - בקרה בבתי הספר, ליווים וסיוע להם - על משרד החינוך לאפיין את מרכיבי התפקיד של המפקח, למקד את תפקידיו בתחומים שבהם יש לו מומחיות מקצועית ופדגוגית ולקבוע סדרי עדיפויות ברורים בנוגע לביצוע משימותיו. בהמשך לכך, על המשרד לבחון מחדש את מפתח התקינה להקצאת מפקחים למחוזות. עליו גם להסדיר את דרכי ביצוע הפעולות שבליבת הפיקוח בבתי הספר ואת דרכי הדיווח על ביצוען וכן להסדיר, עם משרד הפנים ובשיתוף הרשויות המקומיות ומנהלי רשתות החינוך, את ממשקי העבודה בין מכלול הגורמים ואת האחריות והסמכות של כל אחד מהם.
תקציר תגובות המבוקרים: משרד החינוך הגדיר בשנת 2009 את תפקידו של המפקח הכולל את תחומי אחריותו של המפקח הכולל וכן מהן סמכויותיו.
משפט המפתח של המסמך מציין כי: ״המפקח אחראי על כך שבית הספר יתנהל על פי סדרי מינהל ופדגוגיה תקינים בהתאם למדיניות המשרד ולהנחיותיו. המפקח יוודא שמדיניות המשרד, המטרות, היעדים והסטנדרטים החינוכיים שנקבעו על ידו ייושמו ויושגו״.
המפקח במסגרת תפקידו עסוק ב: ייצוג המשרד והמחוז וחתירה להשגת מטרות, יעדים ותכניות, הכרת שירותי המשרד והכלים ותיווכם לביה״ס, הכרת בתי הספר שבפיקוחו, תפקידי הדרכה, ליווי ומתן סיוע מקצועי, אחראי להפעלת בקרה, הערכה, משוב וכוח אדם. התקינה הקיימת לוקחת בחשבון את סדר יומו של המפקח הכולל, כפי שנגזר מכל האמור לעיל.
המשרד סבור כי עומסים קיימים בכלל תפקידי החינוך וברי לכל כי כל שאלון שיופנה לכלל בעלי התפקידים הנוגע לחוויית העומס, יציג חווית עומס דומה.
בעקבות רפורמת אופק חדש הועברו סמכויות רבות, שהיו בעבר נחלתו של המפקח, לאחריותו של המנהל, כדוגמת: הכנת תכנית עבודה בית ספרית, אחריות על מערך ההדרכה והפיתוח המקצועי, הדרכת עובדי הוראה, הערכת מורים לרישיון, קביעות ומשימות נוספות.
בניגוד לדעת המבקר, מבקש משרד החינוך לציין כי תפקיד המפקח עודכן פעמים רבות בהתאם לזמנים המשתנים. המשנה למנכ״לית מתכללת את עבודת הפיקוח בהקשר להכשרה ופיתוח מקצועי באמצעות מפקחי המחוז. זהו פורום הנפגש בקביעות ובו נדונים, בין היתר, תפקידי הפיקוח הכולל, ואופני הטמעת המדיניות במחוזות השונים. בכל מחוז נבנים כלים המותאמים למאפייני המחוז. זאת בנוסף להכשרה הניתנת באמצעות ״אבני ראשה״ ולתהליכי פיתוח מקצועי נוספים.
המפקח הכולל אחראי על קיום קשרי עבודה ענפים עם מספר גורמים במשרד שהמרכזיים בהם: כפיפות מבחינה מקצועית לאגפי הגיל במטה המקיימים עימם 7 מפגשים קבועים בשנה וכפיפות מבחינה ניהולית למנהל המחוז שהוא בר סמכא במחוז. אך ראוי לציין כי המסרים, הנהלים וההנחיות היוצאים מיחידות המטה והמחוז מתואמים עם המינהל הפדגוגי.


[bookmark: bookmark13]השימוש בחומרי הדברה בירקות ובפירות
תקציר הביקורת: מבקר המדינה בדק באיזו מידה המצב החוקי הקיים מאפשר למלא צרכים הנוגעים לשימוש בחומרי הדברה בחקלאות; עוד נבדקו היבטים של פיקוח, של אכיפה, של הסברה ושל הדרכה בנוגע לשימוש בחומרי ההדברה. נוסף על כך נבדקו היבטים הקשורים לבטיחות העובדים העוסקים בהדברה. הדוח מתייחס לירקות ופירות המיוצרים בארץ ומשווקים לצרכן הישראלי (לא תוצרת אורגנית). במאי 2003 החליטה הממשלה לקדם פיתוח בר-קיימה, ועל משרד החקלאות הוטל לפעול לצמצם את השימוש בחומרי הדברה. ממצאי הביקורת מעידים שטרם הוסדרו כנדרש תחומי הרגולציה, הפיקוח, האכיפה וההדרכה לחקלאים ויש להשלים את הסדרתם כדי שיהיה אפשר לצמצם את השימוש בחומרי הדברה, וזאת לטובת האדם, החי והסביבה. לא רק הציבור הרחב חשוף להשפעות הרעילות של חומרי ההדברה - העובדים בחקלאות הם ככל הנראה אלה החשופים ביותר לחומרים רעילים אלה כיוון שבעת ההדברה עלולים החומרים לבוא במגע עם עורם וכן לחדור לדרכי נשימתם. עלו ליקויים בהיקף ההדרכה לעובדים ובאספקת ציוד מגן במיוחד עבור עובדים זרים בחקלאות, שהם מלכתחילה מגזר מוחלש.
מתשובות משרדי החקלאות והבריאות לממצאי דוח זה עולה שהם מכירים בצורך להמשיך בפעולות להפחתת השימוש בחומרי הדברה ואף זיהו דרכים להסדרת נושא זה, בין במישור המשרדי ובין במישור הבין-משרדי. לפיכך על שני משרדים אלה לשתף פעולה ולפעול במרץ לטיפול בנושא זה לטובת בריאות הציבור, ובעיקר לטובת בריאותם של ילדי ישראל.
תקציר תגובות המבוקרים: משרד החקלאות שוקל אימוץ הרגולציה האירופית, אשר יאפשר להתאים את הדרישות הקיימות בישראל לאלו שבאירופה. לאחרונה נבחר טוקסיקולוג חדש לתחום רישום ורישוי חומרי הדברה. חלק מתפקידו יהיה להטמיע את הרוויזיה של חומרי הדברה בהתאם לרגולציה בעולם לרבות אירופה וארצות הברית, ועבודה מול הוועדה הבין משרדית בעניין זה. המבקר מציין כי: ... ״לאחרונה נציגי משרד הבריאות בוועדה הבינמשרדית הגישו הצעה לנוהל פנימי לבדיקה מחודשת ומתמשכת של החומרים הפעילים הרשומים במשרד החקלאות. כך שלא יהיה פער משמעותי בין החלטות רגולטוריות באירופה ובארצות הברית (למשל ביטול או צמצום שימוש בחומר פעיל) לבין אימוץ החלטות אלו בישראל״.
משרד החקלאות ממשיך לפעול מול משרד המשפטים להתקנת תקנות. טיוטת תקנות לפיקוח על ייצור הצמח ושיווקו (נוהל בסיס) לפי החוק לפיקוח על ייצור הצמח ושיווקו התשע״א - 2011, הועברה למשרד המשפטים.
יחידת השירותים להגנת הצומח (הגה״צ) התחילה בתחילת חודש ינואר 2017 בתהליך לתיקון הליקויים בתכנית הדיגום. תכנית הדיגום תבנה בהתאם למאפייני החקלאות בארץ, לאחר ביצוע ניהול סיכונים ודיגום גידולים שנמצאו כחריגים בשנים הקודמות. הנהלת הגה״צ מודעת לחשיבות פרסום תוצאות סקר שאריות חומרי הדברה, ובהתאם הוחלט על פרסום תוצאות סקר שאריות חומרי הדברה באופן תדיר. הסקר המסכם את שנת 2015 פורסם בסוף נובמבר 2016. היעד לפרסום תוצאות הסקר לשנת 2016 עד 30/6/2017.
המטרות לשמן מבוצע הדיגום לבדיקת שאריות חומרי הדברה על ידי משרד הבריאות ומשרד החקלאות הינן מטרות שונות. בעוד שהסקר של משרד החקלאות מטרתו לבחון שימוש נכון של החקלאים בחומרי הדברה, מטרות הניטור של משרד הבריאות הן קבלת תמונת מצב למידת החשיפה של הציבור לחומרי הדברה מהתוצרת הקיימת בשווקים (גידול מקומי וייבוא) וכן אכיפה על המשווקים. יחד עם זאת, ננקטות פעולות להגברת שיתוף הפעולה בין המשרדים הן בתכנון והן בהגברת האכיפה. הוקם צוות הכולל נציגים ממשרד החקלאות וממשרד הבריאות שיתכנס אחת לחודש לצורך שיתוף מידע, תכנון אסטרטגיות וכדו׳.
הגה״צ תקיים ישיבות עם הפיצו״ח והלשכה המשפטית ויבנה מנגנון להגברת האכיפה. היעד לביצוע לפי תכנית העבודה הינו עד 30/07/2017. אגף כימיה בהגה״צ נמצא בהליך טיוב רגולציה מתוקף החלטת ממשלה 1521 מיום 9/06/2016 בכל הנוגע לרישום ורישוי תכשירי הדברה. מאז נובמבר 2016 החל תיקון רוחבי של תקנות הגנת הצומח (הסדר ייבוא ומכירה של תכשירים כימיים), התשנ״ה-1994. לצורך תיקון התקנות, מונתה ועדה מייעצת ע״י השר. הוועדה מתכנסת מאז חודש נובמבר. אחת ההמלצות של הוועדה המייעצת הינה החובה לציין את תאריך התפוגה על גבי האריזה.

תעריף להעסקת מתנדבים בשירות לאומי-אזרחי
[bookmark: bookmark15]- דוח מעקב
תקציר הביקורת: מבקר המדינה ערך בדיקת מעקב אחר תיקון הליקויים שהועלו בדוח המבקר מ-2010 בנוגע לתעריף המשולם לגופים המוכרים בגין מתנדבי השירות הלאומי.
ב-2010 קבע מבקר המדינה, על רקע ממצאיו בדבר עודפי כסף נצבר ניכרים בחלק מהגופים המוכרים, כי יש לעדכן את התעריף למתנדב בשירות הלאומי בהתאם לעלויות הממשיות של כל אחד מרכיביו. בעקבות זאת רשות השירות בדקה את התעריף וערכה בו שינויים, אולם עשתה זאת כפוף למגבלה שקבעה שלפיה מרכיבי התעריף עשויים להשתנות, אך סך כל התעריף ייוותר ללא שינוי. על רקע בדיקה של צוות במשרד האוצר מ-2014, שהעלתה כי צריך לערוך שינויים נרחבים בתעריף, החליטה הממשלה בשתי הזדמנויות שונות כי יש לגבש דרכים להתייעלות השירות הלאומי. החלטות אלה של הממשלה לא בוצעו במשך שנה וחצי ויותר בשל התנגדות מנכ״ל רשות השירות למסקנות הצוות. רק בדצמבר 2016 סיים צוות אחר, בראשות נציג שר החקלאות ופיתוח הכפר לגבש המלצות לצעדי התייעלות ולשינויים בתעריף ואלה אף התבססו במרבית הנושאים על מסקנות צוות משרד האוצר. נכון לסוף שנת 2016 טרם הוחל ביישומן.
שש שנים אחרי שמבקר המדינה קבע כי יש לעדכן את התעריף למתנדב בשירות הלאומי, ושנתיים אחרי שהממשלה קבעה שיש לנקוט צעדים לייעול השיבוץ של תקני השירות ולחישוב תעריף השירות, טרם חל שינוי בגובה התעריף וטרם ננקטו צעדי התייעלות. משרד מבקר המדינה רואה בחומרה את העיכוב הרב בעריכת השינויים הנדרשים האלה. ראוי היה כי מנכ״ל רשות השירות יפעל בנחישות לעריכת שינויים אלה, אשר הצורך בהם עלה עוד בבדיקת צוות האוצר ב-2014, אך הוא לא עשה כן. משרד מבקר המדינה מברך על סיום עבודת הצוות בראשות נציג שר החקלאות ופיתוח הכפר. בכוונת משרד מבקר המדינה לעקוב אחר יישום המלצות הצוות, הן אחר יישום ההמלצות להתייעלות מערך השירות הלאומי-אזרחי, הן אחר יישום ההמלצות לעדכן את התעריף המשולם לגופים המוכרים בגין המתנדבים.
תקציר תגובות המבוקרים: כאמור בדוח המבקר פורסמו המלצות וועדת התעריף. שר החקלאות ופיתוח הכפר אימץ את מסקנות הצוות.
מיום שאומצו המסקנות על ידי השר נפגשה הרשות מס׳ פעמים עם נציגי אגף התקציבים, נציגי אגף החשב הכללי ונציגי הגופים המפעילים הגדולים (מקרב משרדי הממשלה) זאת כדי לגבש מתווה להעמדת תקני החוץ בשיעור של לא יותר מ-50% בהתאם להמלצות הוועדה, וזאת החל משנת השירות תשע״ט (שתתחיל ביום 1.9.2018), לאור הצורך של הגופים המוכרים והמפעילים להיערך לשינוי זה (פתיחת הסכמי שכירות, התחייבויות למפעילים ולמתנדבות וכד׳).
משרד האוצר מתנה את פרסום התעריף החדש באישור המתווה להעמדת תקני החוץ בשיעור של לא יותר מ- 50%. הרשות נפגשה עם נציגי משרד החינוך על מנת לרדת לפרטיו של המתווה. נציגי משרד החינוך הציגו מתווה להגעה ליעד של 50% הנ״ל. עד כה נציגי משרד האוצר טרם אישרו את המתווה שהוצג על ידם.
[bookmark: bookmark16]ילדים ובני נוער בסיכון בפנימיות של משרד
[bookmark: bookmark17]הרווחה
תקציר הביקורת: מבקר המדינה בדק את הליך השמתם של הילדים בפנימיות; את המענים הטיפוליים והחינוכיים הניתנים להם בזמן שהייתם בפנימיות, עם חזרתם לקהילה ובבגרותם; את המענה שניתן להוריהם; ואת הליכי הפיקוח והבקרה של משרד הרווחה על הפנימיות. התערבות משרד הרווחה באוטונומיה המשפחתית והשמת ילדים בפנימיות נעשית לעתים בהסכמת הוריהם ועל דעתם ולעתים ללא הסכמתם, בעיקר כשהשמת הילד בפנימייה עדיפה על המשך השהייה בביתו. כך או כך, אחריות כבדה מוטלת על כתפיו של משרד הרווחה, האמור לפעול למען אותם ילדים, לעתים טוב יותר מהוריהם הביולוגיים. עליו מוטלת האחריות לוודא כי הוצאת הילד מביתו אכן מביאה לשיפור במצבו מהבחינה הטיפולית וכן מהבחינה החינוכית. אחריות נוספת שהוא נושא בה היא הטיפול בקשר המשפחתי של הילד ובשיקום משפחתו ממצאי דוח זה מעלים תמונת מצב עגומה: ילדים השוהים בפנימיות אינם מקבלים את המענה המיטבי שהם זקוקים לו, ויתרה מזו, משרד הרווחה אינו בוחן את האפקטיביות של המענים שהוא מספק להם. הליקויים נמצאו לכל אורך התהליך, החל בהשמתם בפנימיות, עבור בזמן שהותם בהן וכלה בחזרתם לקהילה, וכן בכל ההיבטים הקשורים למערך הפנימיות - המענה הטיפולי, השיקום הלימודי, הפיקוח על הפנימיות והכנת החניכים לחייהם העצמאיים לאחר גיל 18.
הכשל המרכזי של משרד הרווחה איננו באיתור הבעיות - שהרי הן ידועות לו כבר 30 שנה בעקבות ועדות שקמו ומחקרים שנערכו - אלא בתרגומן לתכניות עבודה אופרטיביות שיביאו לפתרונן ובהקצאת התקציב הנדרש לכך. אף שבשלושת העשורים האחרונים הקים המשרד עוד ועוד ועדות, הן רק מציפות את אותן בעיות ידועות, והוא ממשיך לדשדש ולעמוד במקום. אופן פעולה לא תכליתי זה משמעותו כי המשרד אינו מממש את אחריותו כלפי הילדים - שיקומם, החזרתם לאורח חיים נורמטיבי הדומה לזה של צעירים אחרים בני גילם ומתן אפשרות למיצוי יכולותיהם. על שר הרווחה להיכנס בעובי הקורה בסוגיות שעלו בביקורת זו ולהורות לשירות ילד ונוער להכין תכנית עבודה אופרטיבית שתכלול סדרי עדיפויות, אבני דרך, יעדים ישימים ומדדים לבחינת פעולותיו, ועליו לפעול ליישמה ללא דיחוי.
תקציר תגובות המבוקרים: משרד הרווחה ושירות ילד ונוער, נמצאים בעיצומם של שני מהלכים משמעותיים אשר ישפיעו באופן ישיר על עבודת הפנימיות ועל הפיקוח והבקרה של הפנימיות. המהלך הראשון הוא שינוי ארגוני משמעותי במשרד אשר במסגרתו יוקם אגף חדש לפיקוח ובקרה שיהיה אחראי על פיתוח התפיסה, המדיניות ושיטות הפיקוח והבקרה בכלל המשרד. המהלך השני הוא תהליך התכנון האסטרטגי של מערך הפנימיות בשירות ילד ונוער (להלן ועדת הפנימיות) שהחל באפריל 2016.
דו״ח מבקר המדינה, שפעל בשיאם של שני התהליכים הארגוניים המפורטים ב״הערות ראש הממשלה״, ישמש את הגורמים המקצועיים במשרד, ואת ועדת הפנימיות כפלטפורמה מקצועית ומכוונת לשיפור הטיפול הניתן לילדים בפנימיות. רשימת הנושאים שזוהו כליקויים בדוח הביקורת דומים ברובם לנושאים שזוהו במסגרת ועדת הפנימיות המכוונת להבניית המדיניות הקיימת לצורך שיפור איכות החיים של הילדים בפנימיות.
ועדת הפנימיות מבנה את תפיסת העולם המקצועית והטיפולית לעבודת הפנימיות לצורך הענקת טיפול מיטבי לילד, מותאם לצרכיו ומאפייניו ובהתאם לזמן שישהה בפנימייה. ועדה זו תגיש את מסקנותיה בחודש אוגוסט שנה זו ובהתאם לזאת תשונה מדיניות הטיפול בשירות.
וועדת הפנימיות תעסוק בכל שלבי התכנון והביצוע של תכנית העבודה המוצעת לרבות מעקב אינטנסיבי אחר תיקון הליקויים והצעה לתקצוב הולם לתוספת הנדרשת.
[bookmark: bookmark18]מעגלים - הקרן למען בעלי מקצועות שוחקים אפקטיביות וסדרי ניהול
תקציר הביקורת: מבקר המדינה בדק היבטים בפעילותה של הקרן, ובכללם האפקטיביות של פעולותיה, סדרי הניהול, הארגון, הפיקוח והבקרה. מדינת ישראל הקצתה לקרן מעגלים 600 מיליון ש״ח למשך עשור כדי שזו תסייע לעובדים המתקרבים לגיל הפרישה באמצעות מימון פנסיה מגשרת או באמצעות קורסי הכשרה מקצועית לשם שדרוג מקצועי או לשם הסבה מקצועית. מדובר בסכום נכבד בהשוואה לכלל התקציב הממשלתי המיועד להכשרה מקצועית למבוגרים, ומצופה היה כי הוא ינוהל בראייה ציבורית מערכתית, בשקיפות, ובמטרה למצות את כספי הציבור באופן המיטבי. ממצאי הביקורת העלו; ספק ניכר בנוגע לאפקטיביות של פעולות הקרן; ליקויים בסדרי ניהול הוצאותיה ונתוניה; חוסר שקיפות של הקרן לגבי התחייבויותיה ל״צד קשור״; פגיעה ביציבותה הניהולית עקב היעדר חלוקה ברורה של סמכויות בין יו״ר הקרן לבין המנכ״ל ועקב תחלופת מנכ״לים לאורך השנים. על ועדת המעקב העליונה של הקרן לדרוש לבצע איסוף וניתוח של נתונים הנוגעים לאפקטיביות של פעולות הקרן. כמו כן עליה לבחון מחדש, ללא דיחוי, את ההסכם בין ממשלת ישראל לקרן, לרבות את הנחות היסוד שלו, את מטרותיו, את תנאיו ואת עלותו לציבור - כל זאת לעומת התועלות הצפויות ממנו. במסגרת בחינה זו ראוי לתת את הדעת על מידת הרלוונטיות של הפתרונות שהקרן מציעה לקהל היעד שלה ועל מידת הביקוש להם. ללא קשר לבחינה זו, על משרד העבודה להעמיק את הפיקוח ואת המעקב על הקרן כדי להבטיח שהתקציבים הניכרים המועברים אליה מכספי הציבור, אכן משרתים את מטרתם.
תקציר תגובות המבוקרים: בתחילת שנת 2017, עם קבלת טיוטת דוח הביקורת בעניין זה, הועבר הטיפול בהסכם עם קרן מעגלים מטעם האגף להכשרה מקצועית במשרד העבודה והרווחה לדרג ניהולי בכיר יותר במטרה להדק את הפיקוח על הקרן. בהתאם לכך, מאז תחילת השנה נערכו בין הגורם המטפל מטעם המשרד מספר פגישות עם ראשי הקרן ועובדיה וכן נעשו ביקורים בהכשרות שמוציאה לפועל הקרן במסגרת ההסכם. העבודה האינטנסיבית יותר של החודשים האחרונים מול הקרן הדגישה כי ההסכם שנחתם עם הקרן נתון לפרשנויות שונות ומקשה על ביצוע בקרות ופיקוח מקצועי על עבודת הקרן. כמו כן, ישנו קושי בקבלת נתונים שונים מהקרן. לאור זאת, מבקש המשרד להביא לדיון בוועדת המעקב העליונה שינויים אפשריים בהסכם על מנת לאפשר פיקוח ובקרה טובים יותר וכן לדון במדדים לאפקטיביות הקרן ולחייבה להעביר נתונים המתייחסים למדדים אלה תוך בחינה של חלופות נוספות במסגרת ההסכם.
בועדת מעקב עליונה של הקרן חברים מנכ״ל משרד הכלכלה, החשב הכללי במשרד האוצר, יו״ר ההסתדרות ויו״ר לשכת התיאום. בישיבת המעקב שהתקיימה ביום 2.3.2017, העלה יו״ר ועד המנהל את הליקויים ותגובת הקרן כמפורט בדוח הביקורת. הוועדה החליטה להטיל על הקרן לאתר את הנקודות שצוינו בביקורת שיש בהן כדי להאיר את עיני הקרן לליקויים, ושיש לתקנם. בנוסף, להקים ועדת משנה אשר תבחן את החסמים ביישום מסלול הפנסיה המגשרת. לוועדה זו מונה נציג החשב הכללי, נציג משרד הרווחה, נציג המעסיקים, ונציגי ההסתדרות החדשה והקרן.
[bookmark: bookmark19]הבטחת זכות אזרחי המדינה לקבורה אזרחית
תקציר הביקורת: מבקר המדינה בדק את פעולותיהם של משרדי הממשלה בתחום הקבורה האזרחית ושל רשויות נוספות הנוגעות בדבר. מממצאי הביקורת בנושא יישום חוק הקבורה האזרחית, שנחקק לפני כעשרים שנה, עולה כי פעילותם של גופי הממשלה - ובראשם המשרד לשירותי דת, האחראי ליישום החוק - התאפיינה באוזלת יד מתמשכת. על אי יישום החוק כנדרש כבר העיר מבקר המדינה בשנת 2010 אך מאז הנושא לא זכה לקידום של ממש. בכך כשלה המדינה בהבטחת מיצוי אחת הזכויות הבסיסיות של אזרחיה - זכות הקבורה בכבוד באופן התואם את השקפת עולמם, תפיסתם ואמונתם.
על המשרד לשירותי דת לגבש מדיניות ממשלתית אחודה, בעלת יעדים מוגדרים, מתואמים ומחייבים כדי לטפל בסוגיית המחסור החמור במקומות קבורה ברוב אזורי המדינה, ובכלל זה בעיר הבירה - ירושלים, ולהגביר את נגישות בתי העלמין האזרחיים לאוכלוסייה. יודגש כי ככל שיחמיר המחסור במקומות קבורה אזרחיים תחריף הפגיעה בנגישות ובזמינות של בתי עלמין אזרחיים ואף הפגיעה בזכויות אדם, וייתכן כי בגין המחסור האמור הנזקקים לשירותי קבורה אזרחית ייאלצו לבחור בבתי עלמין אזרחיים מרוחקים ואף ייאלצו לוותר על מיצוי זכותם לקבורה על פי השקפתם.
הליקויים שעלו בדוח זה, ובכלל זה הסחבת המתמשכת לאורך שנים רבות ביישומו של החוק מעלים ספק אם נכון שהמשרד לשירותי דת ימשיך להיות הגורם האחראי על הקבורה האזרחית במדינה.
תקציר תגובות המבוקרים: סמכות השר לשרותי דת הינה הכרזה על בתי עלמין אזוריים והיא ניתנה בהתאם לכל דין. משמעות ההכרזה הינה חיוב בית העלמין לקבור את תושבי האזור, כולל תושבים מחוץ לעיר בה נמצא בית העלמין. כדי להשלים את ההכרזה באופן אפקטיבי, נדרשים שיתופי פעולה של הרשות המקומית ושל גופי התכנון. לפיכך, הוקמה בשנת 2014 ועדת מנכלים בהשתתפות נציגי המשרדים הרלוונטיים. מסקנותיה טרם פורסמו בשל חילוקי דעות בין חברי הועדה. במהלך שנת 2017 יפנה המשרד אל השותפים בוועדת המנכ״לים ובכלל זה אל משרד הפנים לקבלת הסכמה למסקנות הוועדה. לאחר שיאושרו מסקנות הוועדה ויתקבלו הסכמות ראשי הרשויות הרלוונטיות יחל המשרד מידית בביצוע הכרזה בכל מקום שיתאפשר. בנוסף, המשרד לשרותי דת פועל בשנים האחרונות ליצירת פתרון בפועל באמצעות אשכולות ולהוספת יישובים לבתי העלמין הקיימים ברחבי הארץ בהסכמת הרשויות המקומיות. המשרד יפעל לביצוע הכרזה במהלך החודשים הקרובים לגבי בית העלמין בבאר שבע.
למרות שהשינוי בתמ״א 19 טרם אושר בשל חילוקי דעות על צפיפות הקבורה, המשרד לשירותי דת מקפיד כי בעת הקצאת שטחים להקמת או הגדלת בתי עלמין, יוקצו 10% משטח הקרקע לנושא קבורה אזרחית.
בעת מתן רישיון הקבורה או חידושו (אחת לשנתיים), על גוף הקבורה להצהיר למשרד (בחתימת רו״ח) בדבר מקומות הקבורה הפנויים שברשותו. במסגרת מערכת המחשוב ״שירת הים״ ובאמצעים נוספים, ירכז המשרד לשירותי דת את הנתונים וייצור רשימת מלאי של מקומות הקבורה הפנויים. פעולות אלו יבוצעו במסגרת תכניות העבודה לשנים 2017-2018.
המשרד לשירותי דת מציין כי בניגוד לעולה מדוח הביקורת, ברוב בתי העלמין בישראל ניתן עד היום מענה לנושא הקבורה ללא סיוע פיננסי, ובפרט כאשר מדובר בבתי עלמין המפעילים ״קבורת שדה״. עם זאת, המשרד מקדם פתרונות בנושא זה לצורך הקבורה האזרחית. המשרד הקצה בשנת 2016 מתקציבו למימון תכנון והערכת עלויות לפיתוח בית העלמין האזרחי בהר המנוחות בירושלים. עם השלמת התכנון בשנת 2017, צפוי כי ייחתם הסכם ותחל הקמת בית העלמין. המשרד לשירותי דת, פעל מול משרד האוצר וקיבל הסכמה עקרונית לתקציב ייעודי לשנים 2017-2018 לצרכי הקבורה האזרחית. המשרד יבחן משפטית במהלך שנת 2017 קידום הצעת מחליטים בממשלה אשר תאפשר הקצאת התקציב לגופים ייעודיים. הצעת המחליטים תאפשר להקצות את התקציב להקמתם של בתי עלמין לקבורה אזרחית באזורי הביקוש - חיפה (תל רגב), גוש-דן (פתח תקווה) וירושלים, ובכך תבטיח את היכולת הפיננסית של הגופים האחראים לפתח את בתי העלמין אף שההון העצמי שברשותם דל.
המשרד, בשיתוף פורום חברות קדישא, יזם הקמת מוקד טלפוני ושמו ״כוכבית 120״ שיחל לפעול בשנת 2017, אשר יספק מידע מלא ורלוונטי בכל ימות השנה ושעות היממה על שירותי הקבורה, גופי הקבורה ופינוי נפטרים. נתוני גופי הקבורה המפורסמים באתר המשרד מעודכנים באופן שוטף ומתבססים על נתונים שמסרו גופי הקבורה עצמם. כבר כיום, מידע על הזכות לקבורה אזרחית מופיע באתר המשרד.

היבטים בפעילות רשם העמותות
תקציר הביקורת: מבקר המדינה בדק מגוון היבטים בפעילות רשם העמותות. בעשורים האחרונים גדל באופן ניכר מספר ארגוני המגזר האזרחי הפועלים בישראל, ובכלל זה עמותות וחברות לתועלת הציבור, ולהם תפקיד מרכזי בחברה הישראלית ובפעילות הכלכלית של המשק הישראלי. ככלל, מימון מרבית הפעילויות של ארגונים אלו הוא מכספי ציבור, אך הציבור לרוב איננו מקבל מידע על התנהלותם ופעילותם. לציבור אין גם כלים ויכולות להתארגן לשם הבטחת קיום מטרותיהם, ועל כן קיים אינטרס ציבורי גדול בפיקוח עליהם. כדי להבטיח כי העמותות מתנהלות בהתאם להוראות הדין ובהתאם לתקנונן ולמטרותיהן יצר המחוקק מנגנון פיקוח ממשלתי באמצעות רשם העמותות.
בדוח עלו ממצאים כבדי משקל ולפיהם כ-20,000 עמותות, שהן יותר ממחצית מן העמותות הרשומות, אינן מדווחות לרשם העמותות, ולרשם אין כל מידע על פעילותן ואופן התנהלותן; הרשם כמעט אינו נוקט פעולות לגביית אגרות שלא שולמו; נוסח האישור על ניהול תקין שמנפיק הרשם מלמד רק על הגשת מסמכים ואינו משקף אם התנהלות העמותה תקינה ובהתאם לחוק; האישור על ניהול תקין ניתן לעתים לעמותות המתנהלות באופן בעייתי, מבלי שהדבר משתקף בתוכן האישור; הרשם אינו משתמש באופן מיטבי בכלים שבידיו לצורך פיקוח ובקרה על עמותות - כך פחת באופן ניכר מספר ביקורות העומק שהוא עורך והן נמשכות זמן רב; הרשם אינו מתואם מספיק עם גופים אחרים המפעילים אף הם פיקוח על עמותות או שיש בידיהם מידע רלוונטי לגבי עמותות העשוי לסייע בידו.
ארגוני המגזר האזרחי מקבלים מדי שנה עשרות מיליארדי שקלים מכספי ציבור, והם מקיימים פעילות ענפה במגוון תחומים חברתיים לטובת הציבור. על רשם העמותות לפעול לכך שהאישור על ניהול תקין ישקף את הדרישות המצוינות בהחלטת הממשלה - שהעמותה עומדת בהוראות החוק; עליו לחזק ולייעל את מערך האכיפה והבקרה על עמותות, ולשפר את ממשקי שיתוף הפעולה והעברת המידע בינו לבין יתר הגורמים העוסקים בפיקוח ובבקרה על עמותות. את זאת עליו לעשות כדי להבטיח כי כספי הציבור ישמשו למטרה שלשמה יועדו, וכי פעילות העמותות תתנהל לטובת הציבור הנזקק לה.


תקציר תגובות המבוקרים: רשם העמותות מקפיד לבדוק בקשות לרישום עמותה עם תקנון מצוי בתוך 10 ימי עבודה, כפי שנקבע ובסיום הבדיקה נשלחת תעודה לרישום עמותה. ככל שהתקבלה בקשה שאינה כוללת את כלל המסמכים הנדרשים לרישום עמותה או במקרה שבו נדרשות הבהרות נשלח למבקשי הרישום מכתב בתוך פרק זמן זה. רשם העמותות החל בחודשים האחרונים לאפשר התכתבות באמצעות המייל במסגרת בקשות לרישום עמותות עם תקנון מצוי, וכן התעודה לרישום עמותה כאמור, מועברת לפונים באמצעות המייל, ככל שניתנת על ידם כתובת מייל. עניין זה מביא לקיצור זמני המענה לאור העיכובים שנגרמו בעבר עקב משלוח מכתבים באמצעות הדואר.
בנוסף, רשם העמותות נמצא בימים אלו בהליך אפיון של מודולים נוספים למערכת המחשוב של רשות התאגידים, בהיבטים של רשם העמותות (להלן: המערכת החדשה). המערכת החדשה תאפשר הגשת מסמכים מרחוק, באופן מקוון, וכן יתנו למייסדי עמותות התראות מיידיות על עניינים הדורשים השלמה לבקשתם. בהתאם להערכות, המערכת החדשה, שצפויה לעלות לאוויר במהלך שנת 2018, תביא לקיצור משמעותי בזמני הטיפול. במסגרת המערכת החדשה צפוי להיות ממשק מחשובי עם רשות האוכלוסין לבדיקת תעודות זיהוי של מייסדי עמותות.
על פי ההערכה המבוססת על כך שלעמותות יש קושי רב להתנהל ולקבל כספים ללא אישור ניהול תקין, רובן המכריע של העמותות שאינן מדווחות הן עמותות לא פעילות, שכן עמותות פעילות נדרשות להגיש דיווחים לצורך קבלת האישור. יחד עם זאת, רשות המיסים אישרה את בקשת רשם העמותות לקבל מידע על עמותות פעילות ושאינן פעילות בהתאם למידע הקיים ברשות המיסים. הדוחות הכוללים את המידע מרשות המיסים הועברו. בכוונת רשות התאגידים לבחון את המידע שהתקבל אל מול מערכות המידע של רשם העמותות, ובהתאם לממצאים שיעלו ממנו, ייבחנו האפשרויות המשפטיות והמעשיות לטפל בעמותות שאינן מגישות דיווחים לרשם.
בעקבות ישיבות שנערכו במהלך שנת 2016, בחודש ינואר 2017 גובש נוהל לעניין אישורי ניהול תקין בנוסח מיוחד, אשר כולל מתן אישור ניהול תקין מותנה במקרים מיוחדים.
בחודש פברואר 2017, נערכה פגישה במשרד רוה״מ עם נציגי רשם העמותות, החשכ״ל ורשות המיסים, כדי להתחיל הליך של תיאום רגולציה על עמותות בין גופים אלו. מדובר בהליך מורכב, הכולל היבטים משפטיים, טכנולוגיים ומקצועיים שונים. סוכם כי לאור המורכבות האמורה, בשלב זה ההליך יתייחס לרשם העמותות, רשות המיסים והחשכ״ל, ובהמשך תיבחן האפשרות להרחיב את התיאום מול משרדי ממשלה נוספים.
מתנהל מעקב ופיקוח אחר עמידה בזמני טיפול של עובדי היחידה. המעקב מתבצע באמצעות רישום משימות במערכת המחשוב הקיימת למועדי הטיפול הרלוונטיים עם קבלת הבקשה, ובדיקה שוטפת המתבצעת על ידי מנהלי החטיבות והמחלקות לעניין ביצוע המשימות במועד. ככלל, היחידה עומדת בזמני הטיפול שפורסמו. אי עמידה בזמני הטיפול שפורסמו היא במיעוט המקרים, כאשר נוצר עומס מיוחד, או כאשר מדובר בבקשה מורכבת הדורשת מעורבות של גורמים נוספים, בדומה למקרים המנויים בחוק ההנמקות. מכל מקום, כאמור, רשם העמותות מקדם בימים אלו מערכת מחשב חדשה שצפויה לשפר משמעותית את אפשרות הפיקוח על זמני הטיפול במשימות. מערכת כאמור צפויה לעלות לאוויר במהלך שנת 2018.

ובכניסה למקומות ציבוריים
תקציר הביקורת: מבקר המדינה בדק את אופן התמודדותן של רשויות המדינה עם תופעת ההפליה באספקת שירותים ומוצרים המצויים תחת אחריותן. הביקורת התמקדה בפיתוח הידע בנושא הפליה בשירותים, במוצרים ובכניסה למקומות ציבוריים; בפעולות שנקטו משרדי הממשלה כדי להיאבק בהפליה זו; בטיפול בתלונות על תופעות כאלה; באכיפה פלילית ואכיפה אזרחית של איסור הפליה ובגיבוש מענה מתכלל להתמודדות עם התופעה.
בחברה הישראלית מרובת השסעים שוררים מתחים אשר לעתים מתגלגלים לתוך מערכות ציבוריות שבהן קבוצות אוכלוסייה שונות מתחככות זו בזו. מתחים אלו מקבלים לא פעם מאפיינים של הפליה, גזענות והדרה, ומשתקפים בתחנות שונות המלוות את האדם לאורך כל חייו. חקיקתו של חוק איסור ההפליה לפני 17 שנים נועדה לקדם את השוויון במרחב הציבורי ולמנוע הפליה בכניסה למקומות ציבוריים ובאספקת מוצרים ושירותים. ממצאי דוח זה מעלים תמונה מדאיגה ולפיה עדיין קיימת הפליה בשירותים, במוצרים ובכניסה למקומות ציבוריים, והפרות של עקרון השוויון אינן מטופלות כראוי. ממצאי הדוח מלמדים שאין פיתוח ידע החיוני לבניית יכולת התמודדות עם הפליה באספקת שירותים ומוצרים. במהלך השנים לא נקבעה מדיניות ממשלתית משמעותית למיגור תופעות של הפליה, וממצאי דוח זה חשפו מקרים של טיפול רפה באירועי הפליה משמעותיים ומתמשכים. הממצאים בסוגיית האכיפה הפלילית והאזרחית והטיפול הממשלתי בהפליה חושפים כי במבחן התוצאה נעשה שימוש דל של הרשויות באמצעים ובסעדים העומדים לרשותם של נפגעי הפליה.
הפגיעה הגלומה במקרי ההפליה באספקת שירותים ומוצרים שנמצאו בדוח ביקורת זה אינה תחומה רק לעניינו הפרטי של נפגע ההפליה, שכן זוהי פגיעה בערכי החברה כולה, בסולידריות שלה ובלכידותה. לפיכך גם ההתמודדות עם ההפליה לסוגיה אינה מתמצה בטיפול במקרים פרטיים אלא מגלמת את המאבק לעיצוב פניו של המרחב הציבורי בכללותו.
קידום השוויון ומניעת הפליה באספקת שירותים ומוצרים מצריכים מאמץ קולקטיבי של מגזרים רבים בחברה, ובמיוחד נדרש מאמץ נחוש ובלתי מתפשר מצדן של הרשויות הציבוריות בישראל. מהרשויות מצופה לעמוד במתחים ובלחצים המובאים לפתחן, לגשר בין קבוצות שונות באוכלוסייה ולא להשלים עם תופעות של הפליה, גזענות והדרה בתחומי אחריותן ולא לתת לכך יד. במאמץ זה יש חשיבות מיוחדת למאבק נחרץ של מערכות אכיפת החוק בהפליה על כל צורותיה.
קידום השוויון בישראל ומניעת הפליה באספקת שירותים ומוצרים נפגעים מכך שאינם מרוכזים בידי גוף עצמאי שיתכלל את הטיפול במופעי ההפליה ואת הדרכים שיש לנקוט כדי למגרה. לפיכך על משרד המשפטים לפעול לגיבושו של מענה מתכלל ומקיף, שיתבסס על הפקת לקחים, לשם התמודדות אפקטיבית עם סוגיית ההפליה בשירותים. על מענה זה לעסוק בכל ההיבטים שנמצאו חסרים בביקורת זו, בחסמים שנפגעי הפליה מתמודדים עמם, ובדרכים להטמעת חשיבותו של חוק איסור הפליה בציבור הרחב וברשויות הציבוריות.
תקציר תגובות המבוקרים: יחידת התיאום הממשלתית למאבק בגזענות הוקמה במשרד המשפטים. ביום 1/2/17 נכנס לתפקידו ראש יחידת התיאום. יחידת התיאום תהיה אחראית על איסוף הנתונים באופן עקבי ושיטתי ולפתח ידע בתחום. בנוסף, יחידת התיאום תפעל לאיסוף שיטתי של נתונים אודות התלונות בנושא הפליה וגזענות, תנתב אותן, ותעקוב אחר הטיפול בהן.
משרד החינוך מפתח מערכת CRM חדשה לטיפול בכלל תלונות הציבור, ניהולן וביצוע מעקב צמוד. במערכת החדשה יתועדו כלל הפניות של קהלי היעד (תלמידים, הורים, עובדי הוראה וכד) באופן שיאפשר לאחזר ולנהל את כל התלונות בנושא הפליה ולהעבירן באופן מרוכז לטיפול הגורם הרלוונטי במחוז.
ב 25.12.2016 מינה מנכ״ל משרד הבריאות ועדה מתכללת בנושא ״גזענות, אפליה והדרה חברתית במערכת הבריאות״. מנדט הוועדה כולל מיפוי ולמידה של תופעות של גזענות במערכת הבריאות על מנת לפתח להם מענים. אלו כוללים בין היתר ניטור ומדידה של תופעת הגזענות באופן מתודי ועקבי.
משרד המשפטים פועל במלוא האמצעים העומדים לו למול משרדי הממשלה בהיבטי מניעת הדרת נשים. פעילותו של משרד המשפטים בנושא המאבק בהדרת נשים במרחב הציבורי נעשית בשני אופנים עיקריים - הראשון, ליווי ושיתוף פעולה שוטפים מול גורמי המדינה הרלוונטיים בנושאים שבטיפולם; השני, הפנייה לבדיקה וטיפול של משרדי הממשלה וגופים אחרים בעקבות פניות ציבור ופרסומים.
משרד החינוך בוחן כל פניה בנושא הפליה במערכות החינוך לגופה. הטיפול בתופעה נעשה במידתיות כאשר ההקפדה היא על שיבוץ מיטבי של התלמיד/ה במוסד חינוך. לא כל הפניות בנושא הן על רקע של הפליה. חלקן נובעות מאורח חיים לא מספק. המשרד בוחן גם אפשרות לנקיטת אמצעים נוספים, לרבות פליליים, עצירת תקציבים ועוד.
טענה בדבר הפרדת יולדות נבדקה על ידי הממונה על תחום הבריאות במשרד המשפטים חזור ובדוק עם נציגי הלשכה המשפטית של משרד הבריאות. לדברי משרד הבריאות אין כל ראיה כי אכן יש תופעה כזו בבתי החולים. כמו כן, לא הובאו לידיעת משרד הבריאות או לטיפולו, כל טענה בדבר מנהג שכזה.
נציבות שוויון זכויות לאנשים עם מוגבלות אוספת נתונים בתחומים שונים הנוגעים לחיים של אנשים עם מוגבלות, הקשרים החברתיים, חומרת המוגבלות והשלכותיה, גיל, מגדר ומיגזר, פערים בהשכלה, פערים בתעסוקה, פערים במצב הכלכלי, בדפוסי מגורים ובתנאיהם ועוד. הנציבות נוהגת לפרסם את הנתונים מידי שנה ולהפיץ את המידע בקרב קובעי המדיניות והציבור הרחב וכן מפרסמת נציבות שוויון זכויות לאנשים עם מוגבלות מידע לציבור באמצעות חוברות ייעודיות, הרצאות וימי עיון.
הפרקליטות תסייע למשטרת ישראל, ככל הנדרש, בהטמעת ידע בדבר קיום החוק למניעת הפליה ובמתווים אפשריים לדרכי אכיפתו. הפרקליטות תשקול להוביל מבצעי אכיפה דומים למבצע ״ אין מוצא ״, ולו לתקופה מוגבלת, על מנת להטמיע דרכי חקירה שיהיה בהם לגבש תשתית ראייתית מספקת לצורך אכיפת החוק.
יחידת התיאום של משרד המשפטים אחראית על העלאת המודעות בקרב הציבור בנושא הפליה וגזענות. כמו כן, הסיוע המשפטי שבמשרד המשפטים יעניק סיוע משפטי ללא מבחן כלכלי בהליכים בגין פגיעה בשוויון או הפליה לפי חוק איסור הפליה במוצרים, בשירותים ובכניסה למקומות ציבוריים, התש״ס- 2000 , במשך שלוש שנים.
כפיפותן של נציבויות השוויון אנשים עם מוגבלות ליועץ המשפטי לממשלה, והמגבלות הנובעות מכך לגבי מעורבותן בהליכים משפטיים שונים, הינן נגזרת של היות הנציבויות יחידה פנים ממשלתית ונובעת מהוראות הדין. פרשנות זו של הדין הקיים נקבעה על ידי היועץ המשפטי לממשלה (דאז) בשנת 2006, ואושררה ע״י היועץ המשפטי לממשלה הקודם בשנת 2013.

הפיקוח על אגודות עות'מאניות
תקציר הביקורת: מבקר המדינה בדק את אופן הפיקוח על אגודות עות׳מאניות. אגודות עות׳מאניות הן ארגונים ללא כוונת רווח הפועלים למטרות ציבוריות ולטובת ציבור נהנים רחב, תוך שימוש בכספי ציבור, ובכלל זה הן מקבלות מהמדינה הטבות ובהן הטבות מס. אולם החוק העות׳מאני, המסדיר את פעולתן של האגודות, מיושן ואינו כולל הוראות חוק שבאמצעותן ניתן לבצע פיקוח ואכיפה יעילה כדי לוודא שהאגודות פועלות באופן תקין. למשרד הפנים, האחראי לאגודות העות׳מאניות, אין רישום מלא ומבוקר בעניינן, וזהו ליקוי מהותי, בייחוד נוכח העובדה שמדובר בגופים שמלכתחילה רמת הפיקוח עליהם הייתה מזערית.
במועד סיום הביקורת, כ-36 שנים לאחר חקיקת חוק העמותות, חובות הדיווח והרישום הקפדניות ומנגנוני הפיקוח והרגולציה הממשלתיים החלים על שאר התאגידים הפועלים שלא למטרת רווח עדיין אינם חלים על האגודות העות׳מאניות, אף שאין הבדל מהותי ביניהם. במשך השנים לא מעט גורמים עמדו על הצורך בהסדרת הנושא, אולם לא חלה כל התקדמות בסוגיית ההסדרה והפיקוח על האגודות. אף שמשרדי הפנים והמשפטים מסכימים כי אי-הסדרת הנושא משקפת כשל רגולטורי מתמשך, טיפולם בנושא מתמהמה יתר על המידה.
היעדר פיקוח על האגודות המבצעות פעילויות בהיקפים של מיליארדי ש״ח הוא בגדר ליקוי של ממש ברגולציה הממשלתית. לא סביר שאגודות עות׳מאניות יפעלו ללא כל חובת דיווח וללא פיקוח, בפרט שכמה מן האגודות הן ארגונים מרכזיים במשק הישראלי. המנגנון של פיקוח ממשלתי על הנעשה באגודות חיוני הן כדי שהציבור ידע כי כספי האגודות - שמקורן בכספים שהציבור תורם להן במישרין או בכספי ממשלה - אכן משמשים למטרה שלשמה ניתנו, והן כדי למנוע שימוש לרעה באגודות לשם הברחת נכסים, הפקת רווחים או חלוקת רווחים שלא כדין. מה גם שבכל עת עלולים להיגרם נזקים בגין מצב זה, והראיה לכך היא שבמשך השנים נחשפו פרשיות המלמדות על כשלים בפיקוח על פעילותן של אגודות שונות.
לנוכח האמור לעיל על שרי הפנים והמשפטים לאשר בהקדם תכנית פעולה להעברת האחריות לנושא האגודות ממשרד הפנים למשרד המשפטים. מוצע כי תכנית זו תגובש בשיתוף משרד האוצר. על התכנית לכלול הסדרת סמכויות, לוח זמנים מחייב ופירוט של המשאבים שיוקצו לביצועה, וכן ראוי שבתכנית ייקבע הגורם האחראי לביצוע כל אחד ממרכיביה.
תקציר תגובות המבוקרים: משרד הפנים מודע ונדרש לאורך השנים לצורך בשינוי מערך הפיקוח על האגודות העות׳מניות הן בשל העובדה שמדובר בתחום שאינו בליבת העשייה של משרד הפנים ואין לו את הסמכות והכלים לפיקוח והן בשל העובדה שלרשם התאגידים יש את הידע המקצועי והכלים הנאותים לפיקוח בדומה למכלול התאגידים שבתחום טיפולו.
לצורך קידום העברת תחום זה לרשות התאגידים שבמשרד המשפטים, אגף בכיר לתאגידים עירוניים במשרד הפנים יזם מספר ישיבות עבודה עם רשות התאגידים בהן נערכו תיאום ציפיות והגדרת דרכים בדבר אופן ביצוע מיפוי האגודות, היקף פעילותן, תוכנן וצורת ההגשה לרשות התאגידים.
משרד המשפטים מקיים דיונים לקראת החלטה בהתייחס להמלצה להסדרת מעמדן של אגודות עות׳מניות והפיקוח עליהן במסגרת חוק העמותות החדש או בחוק נפרד - טיוטת תיקון לחקיקתו של חוק עמותות חדש, המסדיר, בין היתר את מעמדן והפיקוח על אגודות עות׳מניות, הובאה בפני שרת המשפטים. בתוך כך הועלתה בפני שרת המשפטים גם השאלה האם לכרוך את נושא האגודות העות׳מניות ולקדמו במסגרת חוק העמותות החדש או להפריד בין הנושאים, ולקדם בנפרד את נושא האגודות העות׳מניות, שהינו נושא עצמאי שאינו כרוך בהכרח בהוראות חוק העמותות החדש. מטבע הדברים, קידום תיקון שיתייחס לאגודות עות׳מניות בלבד יוכל להיעשות בלוח זמנים קצר יותר.
בשלב זה שרת המשפטים בוחנת את הדברים לקראת הפצת תזכיר בנושא. התזכיר יפורסם במהלך שנת 2017.
בהתייחס להמלצה לגבש הסדר נפרד מחוק העמותות החדש, בלוח זמנים מהיר יותר, לצורך העברת האחריות על האגודות העות׳מניות למשרד המשפטים ולבחון דרכים חלופיות למימוש סמכויות רשם העמותות למחיקת אגודות עות׳מניות - בכוונת הגורמים המקצועיים במשרד המשפטים לקיים דיון לצורך בחינת הנושא במהלך חודש מאי 2017. במסגרת בחינה זו תינתן הדעת גם להמלצת המבקר בדבר הפיקוח על אגודות עות׳מניות שהן ארגוני עובדים ומעבידים שהוראות חוק העמותות אינן חלות עליהם. המלצת הגורמים המקצועיים תועבר לשרת המשפטים עד ליום 01.06.17.

הטיפול בהסדרת מעמדם האזרחי של
בני משפחה זרים של ישראלים
תקציר הביקורת: מבקר המדינה בדק את נושא הסדרת מעמדם האזרחי של בני משפחה של אזרחי ישראל ותושביה. בין הנושאים שנבדקו: הטיפול בבקשות למתן מעמד לבני זוג נשואים ולבני זוג שהם ידועים בציבור; איחוד משפחות של ישראלים עם תושבי אזור יהודה ושומרון; פעילות הוועדה הבין-משרדית לעניינים הומניטריים; וכן הבקרה והפיקוח על ההליך המדורג. הזכות לחיי משפחה היא זכות יסוד, ומכוחה של זכות זו זכאי כל ישראלי להקנות לבן זוגו מעמד של קבע במדינה. לצד הזכות של הפרט לחיי משפחה עומד האינטרס המשמעותי של מדינת ישראל להתמודד עם הגירה בלתי חוקית לתחומיה. הסדרת מעמדו של זר שהוא בן זוג של ישראלי מתבצעת בהליך ממושך הכולל גם מעקב מקיף, הנמשך כמה שנים, בעניין כנות הקשר הזוגי. לצורך כך נחשפת למעשה המדינה לפרטים אינטימיים ואישיים בחייהם של המבקשים - ישראלים ובני זוגם. הרשות נדרשת לקיים את ההליך המדורג ברגישות, באופן תכליתי ובלא שיוערמו קשיים מיותרים על המבקשים. ואולם בד בבד היא נדרשת לפעול לאיתור בקשות פיקטיביות המוגשות שלא בתום לב. לצורך מילוי משימה זו, על שלביה הרבים, נדרש מערך מקצועי ויעיל. משרד מבקר המדינה העלה בדוח זה כמה וכמה ממצאים, מהם ממצאים המעידים על כשלים יסודיים בטיפול הרשות בבקשות להסדרת מעמדם האזרחי של בני משפחה זרים של ישראלים.
במיוחד יש מקום לתת את הדעת על כמה ממצאים המעידים על העיכובים הרבים שמאפיינים את הטיפול בבקשות. מדובר, בין היתר, בשיהוי החריג - ולעתים הבלתי סביר - בטיפול בבקשות במסגרת ההליך המדורג; בפיגורים הניכרים בטיפול בבקשות לאיחוד משפחות בין ערבי ישראלי או תושב קבע בישראל לבין בן זוגו תושב אזור יהודה ושומרון; ובשיהוי החמור במיוחד בטיפול בבקשות המוגשות לוועדה הומניטרית. את מחיר העיכוב בטיפול בבקשות משלמים הן המבקשים והן המדינה. עיכוב זה, שמקורו בפעולות הרשות, משמעו פגיעה בזכויות המבקשים ואף בזכות היסוד לחיי משפחה. מאחר שלעתים נדחות הבקשות שהטיפול בהן התעכב, העיכוב מאריך את שהייתם בארץ של זרים שאין הצדקה עניינית להתיר להם להישאר בה.
שני ממצאי ביקורת נוספים מחייבים בחינה וטיפול מידיים: השיעור הגדול של מבקשים שלא סיימו את ההליך, שלא עקב סירוב הרשות לבקשה, וכן החלטתה של הרשות למחוק מאות עררים שהוגשו לבית הדין לעררים, מאחר שמצאה בטיפול בבקשות הנוגעות אליהם ליקויים וביקשה לקיים בדיקה נוספת בעניינם. ממצאים אלו מהווים אינדיקציות לבעיות יסודיות בטיפול הרשות בבקשות המובאות לבחינתה. האחריות לבעיות היסודיות האלה מוטלת על מנכ״ל רשות האוכלוסין ועל שני המנהלים של מינהל האוכלוסין בתקופת הביקורת: מנהל אגף לשכות ומנהל אגף מרשם ומעמד. לנוכח החשש שהליקויים בפעולות רשות האוכלוסין יפגעו בזכויות המבקשים ובשל הצורך לקבל במהירות גם החלטות שמשמען כי על בני זוג לצאת לאלתר מהארץ, על רשות האוכלוסין, ובראשה מנכ״ל הרשות, לפעול לאלתר לתיקון מכלול הליקויים שהועלו בדוח זה.
תקציר תגובות המבוקרים: רשות האוכלוסין וההגירה אשר הוקמה בשנת 2008, הינה ארגון המצוי עדיין בהליכי הקמה. מאז הקמתה החלה הרשות במהלך ממושך של הסדרת המבנה הארגוני של כלל המינהלים ומטה הרשות. בשנים הראשונות להקמה, עסקה הרשות, בין היתר, בבנייתם של המינהלים החדשים, אשר נבנו יש מאין, והותירה את הבחינה של המבנה הארגוני של מינהל האוכלוסין, שכבר היה קיים, לשלב מאוחר יותר. זה לא מכבר החלה הרשות בתהליך בחינה זה, לקידום שינוי המבנה הארגוני של המינהל.
הרשות נמצאת כיום בהליך בחירה של מנכ״ל לרשות וכן עתידה לבחור בקרוב ראש מינהל האוכלוסין. מאחר והליקויים אשר הועלו בדוח מחייבים שינוי בתהליכי העבודה של המינהל, וגיבוש מדיניות באשר לסוגיות שונות, נדחה תיקון הליקויים לשלב בו יאוישו משרות המנכ״ל ומנהל מינהל האוכלוסין.
[bookmark: bookmark24]הקמת בתי מלון - חסמים ותמריצים
תקציר הביקורת: מבקר המדינה ערך ביקורת בנושא הקמת בתי מלון - חסמים ותמריצים. במסגרת ביקורת זו נבדקו הפעולות של משרד התיירות וגורמים ממשלתיים נוספים בעניין תמרוץ הקמת בתי מלון והסרת חסמים שקיימים בנושא.
ענף התיירות הוא ענף חשוב ומרכזי, ופיתוחו עשוי להניב תועלת רבה למדינה מהבחינות הכלכלית, הפוליטית והתעסוקתית. לבתי המלון מקום מהותי בענף זה, בשמשם תשתית חיונית לענף התיירות בכלל ולתיירות הנכנסת, המוגדרת ענף ייצוא מרכזי. כדי להפחית את עלויות הנופש וכדי להרחיב את היקף התיירות הנכנסת יש צורך להגדיל בהקדם את היצע חדרי בתי המלון בישראל. בהליכי ההקמה של בית מלון נדרש היזם להתמודד עם אתגרים ועם חסמים שונים, ובהם גיוס אשראי למימון הקמת בית המלון ודרישות אסדרה רבות הפוגעות ברווחיותו של בית המלון. מבקר המדינה כבר העיר בעבר על קיומם של חסמים ביורוקרטיים וקשיים הניצבים בפני יזמים פוטנציאליים בתחום זה.
משרד התיירות והממשלה זיהו כבר בשנים 2010 ו-2011 את הצורך בנקיטת פעולות לעידוד הקמת בתי מלון, בין היתר, כדי להביא להוזלת מחירי הנופש, בחלק מן ההיבטים הנוגעים לחסמים שנידונו בדוח זה. ואולם, במהלך השנים שמאז לא ננקטו פעולות בכמה תחומים, ויישום מסקנות מקצועיות שאימצו המשרד והממשלה מתעכב ומתארך זמן רב. בשנת 2015 החל משרד התיירות לנקוט פעולות לסיוע בהקמת בתי מלון, והביא לתיקון בחוק התכנון והבנייה. המטרה הייתה להגדיל את מספר חדרי האכסון כדי להפחית את עלויות הנופש וכדי להגביר את התיירות הנכנסת, ובכך להגדיל את הכנסות המדינה מענף זה. בשנת 2016 אף תוקן חוק התכנון והבנייה באופן המאפשר קידום מטרה זו. משרד מבקר המדינה מציין לחיוב את התחלת ביצוען של הפעולות האמורות, אולם בכל הנוגע לסדרת היבטים שנידונו בדוח זה - חסמים ביורוקרטיים, אשראי, שיווק קרקעות ופעולות להוזלת עלויות תפעול של בתי מלון - טרם נעשה מלוא השינוי הדרוש. על המשרד להרחיב את פעולותיו בנושא ולהשלימן על פי המלצות הדוח.
לאחר מועד סיום הביקורת, בדצמבר 2016, החליטה ועדת שרים לרגולציה על סדרת פעולות ושינויי חקיקה, שיישומם אמור להפחית חסמים ורגולציה בתחום המלונאות, ואשר אמורים לעודד הקמת בתי מלון חדשים ולהביא להוזלת מחירי הנופש.
ביצוע משולב של פעולות להוזלת עלויות ההקמה של בתי המלון, להפחתת האסדרה, להסרת חסמים ולייעול הליכי התכנון של תשתיות תיירותיות - יש בו כדי להגדיל את כדאיות הקמתם של בתי מלון ולהביא להוזלת מחירי הנופש בישראל. על משרד התיירות להמשיך ולהוביל את הסרת החסמים המעכבים את הקמתם של מלונות חדשים בשיתוף כל הגורמים הנוגעים בדבר; כן עליו להמשיך ולפעול כדי להפחית במידת האפשר את האסדרה בתחום זה במטרה להגדיל את רווחיותם של בתי המלון ואת הכדאיות שבהקמתם, וכן כדי להוזיל את מחירי הנופש. יש לנקוט צעדים אלה בהקדם, מפני שלדבר זה חשיבות עליונה לפיתוח ענף התיירות כולו.
תקציר תגובות המבוקרים: שר התיירות הגיש הצעת החלטה בסוף 2016 שעיקרה לפעול להורדת נטל הרגולציה העודפת המוטלת על ענף המלונאות כפועל יוצא של מדיניות הממשלה הכללית ולשם הגברת כושר התחרותיות בענף, לעודד הקמת בתי מלון חדשים ולפעול להוזלת מחירי הנופש בישראל. החלטה זו אושרה. משרד התיירות פועל לקידום הסרת חסמים רגולטוריים כמפורט להלן: שר התיירות ושר הפנים הגיעו להבנות בנוגע לצורך בבחינת עלויות הארנונה למלונות. נקבע כי שר הפנים ושר התיירות יחד עם רשות מקומית שתיבחר יבחנו היתכנות ביצוע תוכנית ניסיונית (פיילוט) לגביית ארנונה בהתחשב בתפוסת חדרי מלון ובכפוף להוראות כל דין. העיר חיפה הוגדרה כפיילוט.
בנוסף נקבע כי שר הבריאות יבצע תיקונים בתקנות רישוי עסקים כך שמפעיל בריכה יצטרך להיות בזמינות של טווח זמן של עד 15 דקות מקריאה. כתוצאה מכך, ייחסך תקן למלון.
סוגיית הדרכים להפחתת עלויות הכשרות בבתי מלון נדונה במספר פגישות שהתקיימו בין מנכ״ל משרד התיירות לבין נציגי הרבנות הראשית אך לא התגבשו הסכמות. על מנת לקדם את הנושא נערכה פגישה בין מנכ״ל משרד התיירות לבין הרב הראשי. הרב הראשי הקים במרץ 2016 ועדה מייעצת לנושא הכשרות בישראל, שמטרתה לגבש המלצות בהתייחס למערך הכשרות בכללותו, ובין היתר, לבחון הסדרים שיחולו על ענפים שונים בהתאם למאפייניהם הייחודיים, ובכלל זאת ענף המלונאות.
משרד התיירות נמצא בעיצומו של הליך רה-ארגון. כאשר בבסיסו המשרד נמצא בעודפי תקנים. על-פי מיפוי כוח האדם בהליך זה, לא נמצא צורך בהוספת המשרות האמורות בדוח ולהסמכת עובדים נוספים בתחום זה.
המשטרה מצויה בעיצומה של עבודת מטה בניסיון לקדם את הטריטוריה הביטחונית במתחם המלונות בים המלח: התקבלה הצעה של המועצה המקומית ׳תמר׳ בשיתוף עם בעלי המלונות בים המלח בנושא. ההצעה תידון עם קצין ביטחון המועצה על מנת לקדם את הנושא ולבצע פיילוט בים המלח.
רשות מקרקעי ישראל פועלת לבחינת עסקאות אשר לא מומשו, ובכלל זה בייעוד למלונאות.
[bookmark: bookmark25]בדיקת תלונות ובחינת היבטים בפעולתה של
לשכת שרת התרבות והספורט
תקציר הביקורת: מבקר המדינה בדק את דרך פעולתה של לשכת שרת התרבות והספורט: בבדיקת דרך פעולתה של לשכת שרת התרבות והספורט עלו שני נושאים עקרוניים שיש להסדיר אותם ולחדד את ההנחיות בעניינם. הנושא האחד הוא שימוש של עובדים בדוא״ל פרטי לצורכי עבודה. שימוש כזה עלול לפגוע בביטחון המידע המועבר באמצעות דוא״ל כאמור, לפגוע ביכולת של משרדי הממשלה לתעד את פעולותיהם וגם לפגוע ביכולת של גורמי ביקורת חיצוניים, כמו משרד מבקר המדינה והחשב הכללי, לפקח על הפעולות. על גנז המדינה ונציבות שרות המדינה, האחראים להסדרת נושא ניהול המידע במשרדי הממשלה, לקבוע בהקדם הנחיות מחייבות בסוגיית ניהול הדוא״ל הארגוני, ובפרט הנחיות המחייבות להשתמש בדוא״ל כאמור ולא בדוא״ל פרטי לצורכי עבודה. הנושא השני הוא ביצוע בדיקות גלאי שקר ביוזמתם של עובדים המועסקים בלשכת שרת התרבות והספורט במשרות אמון, בלי שהשרה נקטה עמדה נחרצת דייה על מנת להניא אותם מלעשות זאת. מכיוון שביצוע בדיקות כאמור עלול לגרום לפגיעה חמורה בזכותם של עובדי מדינה לפרטיות - יש מקום שהיועמ״ש ונציב שירות המדינה יחדדו את הנחיותיהם בנושא, לרבות את ההנחיות לגבי ביצוע בדיקות פרטיות ביוזמה של העובדים במקרים של הדלפות ושל משברי אמון.
תקציר תגובות המבוקרים: משרד התרבות והספורט מברך על ממצאי הביקורת בהם נקבע כי לא בוצעו מינויים פוליטיים במשרד, לא הייתה הכרות מוקדמת בין שרת התרבות והספורט לבין משרד הפרסום, ולא נמצא כי מספרם של עובדי לשכת השרה המועסקים במשרת אמון חרג מהמספר שקבעה נציבות שרות המדינה, בנוסף, לא נמצא כי עובדי לשכת השרה עבדו שעות נוספות רבות וקיבלו עבורן תמורה, בלי שניתן להם אישור לכך. משרד התרבות והספורט מדגיש כי שרת התרבות והספורט לא בקשה מאף עובד בלשכתה לבצע בדיקות פוליגרף. המשרד ציין והדגיש כי נציגי משרד מבקר המדינה זכו לשיתוף פעולה מלא בעת בדיקת הנושא והתלונות, והמשרד חשף בפני צוות הבדיקה את כל המידע ואת כל המסמכים שנמצאו ברשותו.
משרד התרבות והספורט מקבל את הערת הביקורת בכל הנוגע לחשיבות שמירה ואבטחה של מערכות המידע על ידי משרדי הממשלה, כמו גם האיסור להשתמש בתיבות דואר אלקטרוני פרטיות על ידי העובדים בתכתובות הקשורות לעבודת המשרד הממשלתי הן בשל חשיבות שמירת
תיעוד הפעילות הממשלתית והן בשל הנושאים הקשורים לאבטחת המידע. בהתאם לכך, משרד התרבות והספורט פועל לתיקון הליקויים ויפעל בהתאם להנחיות היועץ המשפטי לממשלה בנושא.
בתקופה הקרובה יוציא היועץ המשפטי לממשלה מכתב לכלל הגורמים הממשלתיים הרלוונטיים, בו תחודד הנחיית היועץ המשפטי לממשלה מס׳ 3.1102 בעניין ״שימוש בבדיקות פוליגרף על ידי רשויות המדינה״. המכתב האמור יחדד כי הנחיית היועץ מס׳ 3.1102 קובעת רשימה סגורה וברורה של מקרים אשר רק בהתקיימם יכולות רשויות המדינה לעשות שימוש בבדיקת פוליגרף.
[bookmark: bookmark26]טיפול המוסד לביטוח לאומי בתביעות
נגד צד שלישי (שיבוב)
תקציר הביקורת: מבקר המדינה בדק את טיפולו של ביטוח לאומי בתביעות שיבוב, לרבות ההסכמים עם חברות הביטוח בתחום זה וההסכם הייחודי עם חברה א (להלן - ההסכם עם חברה א).
ביטוח לאומי הפסיד מאות מיליוני שקלים וממשיך להפסיד כספים האמורים להגיע בסופו של דבר לקופה הציבורית, וזאת משום שהוא אינו מממש את מלוא הפוטנציאל של זכותו לשיבוב בגין תיקי גמלאות רבים. מצב זה מקורו גם בעובדה שתיקי גמלאות מתיישנים עוד בטרם בדק בט״ל אם יש לו זכות שיבוב בהם, כאשר הנהנות העיקריות מכך הן חברות הביטוח. בט״ל גיבש הסכם חדש עם חברות הביטוח המייתר לשיטתו את הצורך בהתדיינויות משפטיות בתיקי תאונות דרכים, ומסדיר את מימוש זכותו לקבל את החלק הארי של כספי השיבוב המגיעים לו, תוך מתן הנחה משווי הגמלאות; אולם הוא לא בחן את כדאיותו הכלכלית של ההסכם האמור.
הסכם נוסף, חדשני וראשון מסוגו, כרת בט״ל עם חברה א. מטרתו של ההסכם האמור ליישם את ההסכם החדש עם חברות הביטוח ולהביא לידי סיום, באופן כולל, את הטיפול ברוב תביעות הביטוח שטרם נסגרו, וזאת בתמורה לתשלום סופי שתשלם חברה א לבט״ל - כ-61 מיליון ש״ח. באופן פעולתם של מנכ״ל בט״ל, של היועץ המשפטי ושל חשב בט״ל דאז התגלו ליקויים קשים הנוגעים לגיבוש ההסכם ולאישורו. המנכ״ל והחשב, כל אחד במסגרת אחריותו וסמכותו, הפעילו מנגנוני בקרה ופיקוח רופפים שאפשרו ליועץ המשפטי, שהוא שומר הסף ונציג שלטון החוק בבט״ל, להוביל תהליכים לא תקינים וברמה מקצועית ירודה שאינם עולים בקנה אחד עם כללי מינהל תקין. גיבוש ההסכם נעשה תוך ויתור מראש של בט״ל על זכויות לשיבוב שהיו לו כלפי חברה א, וזאת ללא כל תמורה ובלי שהציג למקבלי ההחלטות את הפרטים הנוגעים לוויתור האמור. אשר להערכת שווי הגמלאות - לפי משרד מבקר המדינה, במועד החתימה על ההסכם ניתן היה להעריכו בכ-35 מיליון ש״ח. ברקע הדברים התברר שהיועץ המשפטי פעל תוך חשש להימצאותו במצב של ניגוד עניינים הנובע מהיכרות אישית עם משפחת בעל השליטה, ופעולותיו מעוררות חשש גם לפגיעה בטוהר המידות. כמו כן, החשב לא מימש את אחריותו המקצועית בנוגע להתקשרות עם חברה א והוא כשל בהפעלתה. נוסף על כך, אף שמדובר בהסכם חדשני ולא שגרתי, מנכ״ל בט״ל אישר את ההסכם בלי שעמד על השלכותיו האפשריות.
דוח ביקורת זה מדגיש את הצורך שבט״ל יבחן ביסודיות את האופן שבו הוא מקבל החלטות ניהוליות ויטמיע שיטות עבודה ובקרה שימנעו מחדלים שמקורם בכשל של מנגנוני הבקרה והניהול.
תקציר תגובות המבוקרים: ביטוח לאומי החל בבדיקה פרטנית של כל התיקים בגמלאות הרלוונטיות לשיבוב לשנה מדגמית (שנת 2010). בסיום הבדיקה יהיו נתונים אודות פוטנציאל השיבוב לשנה אחת מבחינת היקף המקרים והשווי הכספי. על בסיס המסקנות והתובנות אשר יעלו מבדיקה מידגמית זו תוכן תכנית עבודה לטיפול ביתרת המלאי.
ביטוח לאומי בשיתוף החשב הכללי בחר משרד מקצועי לבחינת הכדאיות הכלכלית של ההסכמים מול חברות הביטוח. צוות מקצועי מטעם החשב הכללי והמוסד לביטוח לאומי ילווה את חברי הצוות הכלכלי שנבחר.
בכל הקשור להסכם עם חברה א' תתקיים ישיבה בהשתתפות המשרד, משרד המשפטים והחשב הכללי לבחינת האפשרויות הנוגעות להסכם זה. בנוסף, המוסד לביטוח לאומי בוחן את ההתנהלות של הגורמים השונים בהסכם. רועננו נהלים והנחיות במוסד, התחלף החשב וכן הוחלט כי יש להחיל את הוראת התכ״מ בנושא אישור פשרות בכל התחומים, עם ההתאמות הנדרשות לביטוח לאומי. בימים אלו (מרץ 2017) מתבצעת עבודת מטה על ידי צוות משותף ללשכה, לחשבות המוסד לביטוח לאומי וללשכה המשפטית, שהוקם על ידי מנכ״ל המוסד לביטוח לאומי, הבוחן את אופן יישום הוראת התכ״ם בעניין פשרות ומחיקות בביטוח הלאומי ואת ההתאמות הנדרשות בביטוח לאומי בעניינה. מסקנות הצוות המשותף יובאו לאישור מנכ״ל המוסד לביטוח לאומי וסגן בכיר לחשב הכללי האחראי על הביטוח הלאומי.
[bookmark: bookmark27]היבטים בהתנהלות מכללת עזריאלי -
מכללה אקדמית להנדסה ירושלים
תקציר הביקורת: מבקר המדינה בדק היבטים בתפקוד המכללה, ובהם עמידתה של המכללה בעקרונות הממשל התאגידי; גיוס ומינוי של בעלי תפקידים בכירים; פעולותיהם של בעלי תפקידים בכירים; תנאי ההעסקה והשכר במכללה; ותפקוד המוסדות המנהלים שלה. בביקורת זו עלו ליקויים בנוגע לתנאי ההעסקה והפרישה של העובדים הבכירים במכללה - הנשיא, המנכ״לים וסמנכ״ל הכספים. כמו כן עלו ליקויים בדרך פעולתה של המנכ״לית המכהנת הגב׳ שלומציון לולו עד כדי פגיעה חמורה בסדרי מינהל תקינים. הליקויים מלמדים כי המכללה פעלה באופן בלתי תקין, ושלא על פי המצופה ממוסד אקדמי הנדרש לשמש דוגמה למצוינות, הגינות ותקינות ניהולית ואתית ולשמור על כללי המינהל התקין וכללי הממשל התאגידי. הממצאים שעלו בביקורת מעלים חשש כי בכירי המכללה התעלמו מהכללים וההנחיות המחייבים אותה, שנקבעו בחוק העמותות, בהנחיות המועצה להשכלה גבוהה (המל״ג) ובהנחיות הממונה על השכר. המוסדות המנהלים של המכללה אישרו החלטות שיזמו מר עוזי וכסלר - נשיא המכללה לשעבר ומי שכיהן במועד ביצוע הביקורת כיו״ר הוועד המנהל - ומר אריה לוין - יו״ר הוועד המנהל לשעבר, כגון מינויים של נשיאים ושל מנכ״לית, לעתים בלי קיום כל הליך של בחירה ולעתים בהליך בחירה שאינו שוויוני ואינו שקוף. המוסדות המנהלים של המכללה אפשרו מהלכים אלה, אף שלא היו תקינים, וגם אפשרו את כהונתו של מר וכסלר כנשיא במשך תקופה ממושכת של כ-14 שנה ואת מינויו ליו״ר הוועד המנהל. המוסדות המנהלים גם לא ניהלו פרוטוקולים כנדרש, ובכך פעלו בחוסר שקיפות.
המכללה, בהובלת מר וכסלר ולעתים גם מר לוין, אישרה תנאי העסקה ותנאי פרישה לבכירים - נשיאים, מנכ״לים וסמנכ״ל הכספים - החורגים מהמותר במגזר הציבורי. כמו כן, המכללה העסיקה את פרופ׳ צבי שטרן, הנשיא לשעבר, כנותן שירותים ולא כעובד המכללה, אף שהמל״ג דורשת להעסיק נשיא מכללה כעובד שלה. דרך פעולה זו אינה הולמת נושאי תפקיד בכירים במוסדות ציבור, כל שכן כשמדובר במוסדות אקדמיים. היה מצופה מאותם בכירים שיכבדו את הוראות המל״ג ויפעלו על פי כללי המינהל התקין והאתיקה, ובכך ישמשו דוגמה הן לבעלי תפקידים אחרים במכללה והן לבעלי תפקידים מחוצה לה. על הממונה על השכר, רשם העמותות, רשויות המס, המל״ג והוות״ת לבחון את הממצאים שעלו בביקורת זו - תשלומי יתר לבכירי המכללה, דרכי העסקה שאינם תקינים ואף חשש לאי- תשלום מס כנדרש.
תקציר תגובות המבוקרים: משרד המשפטים באמצעות רשם העמותות יבחן את הליקויים שעלו בדו״ח בנוגע להתנהלות המכללה וישקול את אופן טיפולו וזאת בין היתר תוך תיאום עם הגורמים הרלבנטיים במל״ג.
המל״ג ציינה כי בשנתיים האחרונות הקימה את תחום הבקרה והאכיפה תוך הוספת תקני כוח אדם, על מנת למקד ולהגביר את הטיפול בחריגות מנהלי מל״ג.
כמו כן, לאחרונה, באוגוסט 2016, אישרה המל״ג ״נוהל פנימי לטיפול בהפרות של מוסדות להשכלה גבוהה מהוראות החוק, כללי המועצה להשכלה גבוהה, החלטות המל״ג והות״ת, הנחיותיהן ונהליהן״ , על מנת להסדיר את אופן הטיפול והדרכים לבקרה ואכיפה של חריגות של המוסדות להשכלה גבוהה. בנוסף יצוין כי ועדת המשנה לפיקוח ואכיפה של המל״ג, המורכבת מחברי מל״ג וות״ת, מקיימת ישיבות סדירות לדיון בהפרות וחריגות של מוסדות להשכלה גבוהה, ומגבשת המלצותיה למל״ג בנושאים השונים. מעבר לכך, ההנחיות החדשות מגדירות את הרכב הוועדה לבחירת נשיא וההרכב לא כולל את הנשיא. יובהר כי במל״ג נערכת עבודה מאומצת לסיום התקנת ההנחיות התאגידיות ובתוך כך כללים למינוי בכירים במכללות.
מכללת עזריאלי דיווחה על שינויים בהתנהלותה שכבר עשתה בתחומים שונים וכן פעולות שבכוונתה לנקוט בהמשך, כדוגמת שינוי התקנון. לטעמה, הביקורת התעלמה מהסברים מפורטים שנמסרו לה על ידי בעלי תפקידים שונים במכללה.
[bookmark: bookmark28]הסכם הגז של חברת החשמל לישראל בע״מ
תקציר הביקורת: מבקר המדינה בדק את תהליך גיבוש הסכם הגז, לרבות מחיר הגז בהסכם, הכנת התחזיות ששימשו לקביעת הכמויות הנדרשות וטיפול רשות החשמל, רשות ההגבלים העסקיים ומשרד האוצר והאנרגיה - המאסדרים בהסכם. הסכם הגז הוא אבן דרך מרכזית ביישום המעבר לייצור חשמל באמצעות גז טבעי ובניצול היתרונות הסביבתיים והכלכליים הנובעים מכך, לרבות חיסכון ניכר בעלויות הדלקים המשמשים לייצור חשמל. יצוין כי אישור הסכם הגז נעשה תחת נסיבות חריגות של משבר גז בישראל בשנת 2012. הביקורת העלתה ליקויים בהליכי גיבוש ההסכם, העלולים לפגוע ברווחת הציבור מהשימוש בגז.
המשא ומתן בין הצדדים התנהל בתקופה שהתאפיינה בצמצום התחרות במשק הגז, במחסור בגז טבעי ובשינוי המדיניות הפיסקלית במשק הגז. בנסיבות אלו נוצר לחץ על חח״י לגבש את ההסכם ועל גורמי הממשלה לאשרו בהקדם. ומאידך יתכן כי גם עלויות פיתוח המאגר וסוגיות מימון שאיתם התמודדה שותפות הגז, היה בהן בכדי להשפיע על רצון השותפות לחתום על הסכם העוגן בהקדם האפשרי. לחץ זה השפיע על תוצאות המשא ומתן, על התנהלות הצדדים בו, וגם על המאסדרים שנדרשו לאשר את ההסכם. יחד עם זאת, הסכם הגז בין חח״י לשותפות תמר הוא ההסכם הראשון במשק הגז הישראלי והמהותי ביותר בהיקפו הכמותי והכספי. לפיכך, הסכם זה משפיע על התנאים בהסכמי הגז האחרים במשק, ובכלל זה על מחיר הגז ועל היצע הגז ליתר לקוחות תמר. השלכותיו הן השלכות אסטרטגיות החורגות מפעילות משק החשמל. גיבוש ״הסכם עוגן״ שיאפשר לפתח את מאגר תמר ולהוציא לפועל את מהפכת הגז במשק האנרגיה הישראלי הופקד בידיה של חח״י. חח״י היא אמנם חברה ממשלתית בתחום החשמל ובעלת ניסיון במשא ומתן לרכש גז, אך תפקידה בחוק, שיקוליה העסקיים ומערכת התמריצים שלה אינם מתיישבים בהכרח עם התועלת של כלל המשק מהגז הטבעי.
תוצאות המשא ומתן בין הצדדים הביאו לפיתוח מאגר תמר ולהזרמת גז למשק הישראלי אף מוקדם מתאריך היעד. עם זאת, התנאים הייחודיים ששררו באותה העת גרמו לשינויים מהותיים בתנאים המסחריים של ההסכם. שינויים אלו הביאו לעליית מחיר הגז ולעלויות נוספות לחח״י בהיקף 1.5-0.82 מיליארדי דולרים, העשויות להתבטא בתעריף החשמל. בשל חשיבות הסכם הגז של חח״י ליתר צרכני הגז במשק, לשינויים אלו אף השלכות כלל-משקיות. לאחר שההסכם נחתם פעלו המאסדרים לצמצום העלויות הנוספות מתוך שיתופי פעולה וולונטריים ביניהם. עם זאת, מסתמן כי האפקטיביות של פעולותיהם נמוכה בשל היעדר עקביות במדיניות הממשלה. התנהלותה של חח״י במהלך המשא ומתן נמצאו כמה ליקויים. עיקר הלקויים נמצאו בתהליך הכנת התחזיות, בפעילות דירקטוריון החברה במהלך המשא ומתן ובפעולות שנקטה לצורך הבטחת הנחתו של צינור שני על ידי שותפות תמר. על כל גורמי הממשלה וחח״י לבחון את היקף העלות הנוספת שתיגרם למשק בעקבות שינוי נוסחת מחיר הסכם הגז בסמוך למועדי פתיחת המחיר, ולשתף פעולה בנקיטת צעדים נוספים שיביאו להפחתת העלויות.
תקציר תגובות המבוקרים: חברת החשמל הגיעה להבנות עם החברות בעלות ההחזקה בשדה תמר, הנמצא כ-90 ק״מ מערבית לחיפה, לגבי עקרונות אספקת גז משדה זה החל משנת 2013 לתקופה של 15 שנה. מכתב כוונות (לא מחייב) נחתם בין הצדדים ב- 13.12.2009 שבו סיכמו הצדדים בין השאר את היקף הכמויות ונוסחת המחיר. ב- 24.12.2009 אישר דירקטוריון החברה את מכתב הכוונות כבסיס למשא ומתן לקראת חוזה מחייב והחברה דיווחה על כך ב- 27.12.2009 לרשות לניירות ערך. המשא והמתן עם שותפי תמר בנוגע להסכם רכישת הגז משדה זה הופסק לתקופה, לאור אי הודאות של השותפים בעקבות פרסום מסקנות ועדת שישינסקי, שבחנה את ההשלכות הפיסקאליות בנושא משאבי נפט וגז בישראל, בימים אלו (מרץ 2017) נמשך המשא ומתן.
שינוי נוסחת תמחור הגז ייבחן בסמוך למועדי פתיחת המחיר שנקבעו בהסכם הגז (בשנים 2021 ו-2024) - הגורם האחראי לטפל יהיה מנכ״ל החברה והנושא יובא לאישור דירקטוריון החברה.
נוהל חברה בנושא ״הכנת תחזית תמהיל דלקים והבקרה על השפעת השינויים בה״, נמצא בשלבי אישור (פברואר 2017). ובכוונת החברה לפרסם במאי 2017 נוהל חברה בנושא.
בשים לב לכך, שהסכם הגז מול שותפות תמר יכול להתפרש ככזה שמאפשר להגדיל את האספקה באמצעים אחרים מצינור שני (המדחסים), ובשים לב לכך, שעל בסיס זה מימשה חח״י את האופציה שלה (תוך שהיא נסמכת על החלטת הממשלה בדבר הצינור השני), הרי שקיים קושי משפטי ממשי לדרוש משותפות תמר את הקמת הצינור השני. חברת החשמל סבורה, כי המלצת הביקורת בנוגע לצינור השני (שהתבססה, בין היתר, כפי שעולה מדוח הביקורת עצמו, על מצב של חוסר וודאות לגבי פיתוח מאגר ליוויתן), באה, למעשה, על פתרונה, לאור ההודעות בדבר פיתוחו המואץ של מאגר ליוויתן. כזכור, עמדת הגורמים המקצועיים בממשלת ישראל ובמשרד האנרגיה, שהתקבלה בבג״צ מתווה הגז (בג״ץ 4374/15 התנועה למען איכות השלטון בישראל נ׳ ראש ממשלת ישראל (פורסם בנבו, 27.3.2016)) על ידי בית המשפט העליון, הייתה כי השותפות לא תעמוד הן בהקמה של צינור שני והן בפיתוח מאגר ״ליוויתן״, וכי עדיף לפתח את מאגר ״ליוויתן״. בחודש דצמבר 2016 התפרסם, כי אושרו תכנית הפיתוח, תכנית העבודה והתקציב המוצע לפיתוח שלב 1א’ בתוכנית הפיתוח של מאגר ליוויתן, בקיבולת של כ- 12 1№80 לשנה ובעלות של כ- 3.5 עד 4 מיליארד דולר ארה״ב, במטרה לפתח את מאגר ליוויתן בלוח זמנים מואץ, שיאפשר תחילת הפקת גז טבעי עד סוף שנת 2019.
משרד התשתיות מקבל את מסקנת הביקורת כי ישנו צורך בביצוע תחזיות ביקוש עצמאיות לחשמל ולגז טבעי; רשות הגז הטבעי מפרסמת מזה מספר שנים תחזית רב שנתית לצריכת הגז הטבעי במשק.
דו״ח המבקר דן בהסכם שנערך ל-17 שנה, כ-3 שנים בלבד מאז שנכנס לתוקפו. מחצית מתקופה זו התאפיינה במחירי נפט גבוהים בזירות המסחר בעולם, ובמקביל במחירי גז טבעי גבוהים. מחציתה השנייה של התקופה התאפיינה בירידה חדה של מחירי הנפט והגז טבעי. לאור האמור, מוקדם לקבוע האם ההסכם הרע את מצבו של המשק או שיפר אותו.
אין למשרד התשתיות מחלוקת בנוגע לקביעה כי בהשוואה למדינות אחרות, שיטת ההצמדה שנקבעה חריגה. עם זאת, יש לזכור כי גם נסיבות משק הגז הטבעי בישראל הן חריגות: שדה גז בודד, צרכן גז בולט שהוא גם ספק חשמל ממשלתי שיציבותו הפיננסית חשובה מאד למשק הישראלי ועוד. מנגד, חשוב לציין את היתרון המהותי של שיטת ההצמדה שנבחרה - וודאות בנוגע להוצאה הבודדת הגבוהה ביותר של חברת החשמל ב-17 שנות הסכם.
[bookmark: bookmark29]פגמים בסדרי החכרת קרקע למוסדות ציבור
למטרות ציבוריות
תקציר הביקורת: מבקר המדינה בדק את פעולות רמ״י בנושאים אלה: סדרי הקצאת קרקע למוסדות ציבור למטרות ציבוריות, הפיקוח והבקרה על השימוש שנעשה בה, העברת זכויות החכירה בה לאחר ושינוי בייעודה. קרקע היא משאב לאומי יקר ערך שיש מחסור תמידי בו, ולכן על רמ״י - שתפקידה העיקרי הוא לנהל את מקרקעי ישראל - לשמור בנאמנות עליה ולהקצותה בזהירות. מועצת מקרקעי ישראל החליטה כי לעתים צריך להקצות קרקע למוסדות ציבור, לרבות עמותות, כדי לאפשר השגת מטרות ציבוריות, ובהן מטרות בתחום החינוך, הרווחה, הדת והתרבות. על רקע זה גיבשה המועצה בהחלטותיה מדיניות בנוגע לאופן יישומו של צורך זה - לאילו גופים אפשר להקצות קרקע ובאילו תנאים. על הקצאות אלו חלות המגבלות החוקיות שנוספו עם הזמן בחוק חובת המכרזים ובתקנות חובת המכרזים. יודגש כי הקצאות קרקע אלו כוללות פטור ממכרז או הפחתה בדמי החכירה, שהם בגדר הטבות כלכליות ניכרות ותנאים מועדפים. תנאים אלו עשויים להיות מוצדקים אך ורק כאשר הקרקעות אכן מוקצות למטרות ציבוריות לשירות הכלל. כדי לגדר את השימוש הייעודי בקרקעות שהוקצו למטרות ציבוריות קבעה המועצה כי לבעל זכויות חכירה בקרקע שנמסרה למטרה ציבורית תעמוד הזכות רק כל עוד הקרקע תשמש למטרה שלשמה ניתנה ולה בלבד.
ממצאי הביקורת מלמדים כי, לא אחת, המדיניות ממומשת באופן לקוי עוד משלב הקצאת הקרקע, עבור בשלב הבקרה והמעקב לגבי השימוש בקרקע וכלה באכיפה, והנפגע מכך בסופו של דבר הוא הציבור. בדוח הועלתה גם סוגיה שעל רמ״י להביא לפני המועצה: המועצה לא קבעה מדיניות אשר לאפשרות של חוכר להשכיר לצד שלישי קרקע שהוקצתה לו למטרה ציבורית.על רמ״י להגביר את הבקרה על תהליך הקצאת הקרקע כדי לוודא שהוא מבוצע על פי ההוראות והכללים שנקבעו בהחלטות המועצה ובנוהלי רמ״י. יש גם להגביר את הפיקוח והאכיפה על השימוש בקרקעות שהוקצו ולתרגם יעד זה ליעדי ביצוע בתכנית העבודה של חטיבת השמירה ברמ״י. בכך יימנע שימוש אסור בקרקע שבשל הקצאתה למטרות ציבוריות נקבעו עבורה הטבות כפטור ממכרז ותשלומים מופחתים. על המועצה לקבוע מדיניות ברורה בנוגע להשכרת קרקע שהוקצתה למטרה ציבורית לצד שלישי.


תקציר תגובות המבוקרים: רשות מקרקעי ישראל מייחסת חשיבות רבה לדוח הביקורת לממצאים, מסקנות ולהמלצות, יחד עם זאת, ועקב לוחות זמנים קצר למענה , הרשות טרם גיבשה סופית את עמדתה בנושא המבוקר.
משרד המשפטים יעניק כל סיוע שיידרש בתהליך בחינת הכללים והתנאים שבהם רשות מקרקעי ישראל רשאית להקצות קרקע ישירות ל״מוסד ציבורי״ ואת מידת התאמתן לנורמות הקבועות בחוק חובת המכרזים והתקנות.
[bookmark: bookmark30]התמודדות משטרת ישראל עם פשיעת סייבר מתוחכמת
תקציר הביקורת: מבקר המדינה בדק היבטים בהתמודדות המשטרה עם פשיעת סייבר מתוחכמת טכנולוגית. ההתפתחויות במרחב הסייבר האיצו את התרחבות הפשיעה המתוחכמת טכנולוגית שכוללת עבירות נגד מחשבים, טלפונים חכמים, שרתים ורשתות מחשבים וכן שימוש הולך וגובר בתוכנות זדוניות, בחדירה לא חוקית למחשבים ולמאגרים ממוחשבים, בריגול עסקי וכדומה. פשיעה זו אינה תחומה בגבולות גאוגרפיים, והיא בעלת השלכות ברמה הלאומית וברמה הבין-לאומית. ממצאי דוח זה העלו שהמשטרה והמשרד לבט״פ הקימו אמנם מערך לטיפול בעבירות סייבר, אך לא התאימו את המערך לצרכים ולאתגרים של עבירות הסייבר מתוחכמות טכנולוגית שמתפתחות ומשתנות במהירות רבה. עבודת מערך הסייבר, שייעודו לטפל בעברות סייבר מתוחכמות טכנולוגית, מנותבת בעיקר לסיוע טכני ליחידות חקירה מחוזיות המטפלות בעבירות ״קלאסיות״ שאינן מתוחכמות טכנולוגית, על חשבון התמקצעות בלוחמה בפשיעת הסייבר. ממצאיו של הדוח מלמדים על כך שהמבנה הפיקודי המבוזר של מערך הסייבר, היעדרה של יחידה מרכזית והפרדת תחומי האחריות של גוף המטה למישור טכנולוגי נפרד מהמישור החקירתי - אין בהם כדי לתת מענה הולם לאתגרים שעמם נדרשת המשטרה להתמודד במסגרת הלחימה בפשיעה זו. תפיסת ההפעלה של המערך טעונה תיקון, שכן היא גובשה בהתאם למצב הפשיעה והאתגר הטכנולוגי שהיו בשנת 2000, ולא בהתאם למאפייניה הייחודיים של פשיעת סייבר שהתפתחו דרמתית מאז. אף על פי שחל גידול ניכר בהיקף פשיעת הסייבר המתוחכמת טכנולוגית בשנים האחרונות, חל קיצוץ של ממש במענה התקציבי שהופנה לתחום זה במשטרה, באופן שאינו עונה על הצורך הבסיסי של המערך. קיצוץ זה מונע את ההתעצמות הנדרשת לשם התמודדות עם פשיעה זו, ואף גורם ל״בריחת מוחות״ מהמערך. לפיכך, במועד סיום הביקורת המשטרה אינה ערוכה להתמודדות עם עבירות פשיעת סייבר מורכבות טכנולוגית.
ממצאי הדוח מעידים כי המשטרה נמצאת בפיגור ניכר בהתמודדות עם פשיעה הסייבר המורכבת טכנולוגית. המשך פעילות המשטרה במתכונתה הנוכחית עלול להרחיב את הפערים במענה הניתן לפשיעה זו. מתשובות המשטרה עולה אמנם כי קיימות תכניות עתידיות לחיזוק יכולותיה בתחום פשיעת הסייבר, תכניות שהינן בעלות השלכות רוחב, מורכבות ושיבשילו לאורך זמן. יחד עם זאת נדרשת פעולה נוספת כדי לענות על הליקויים שהועלו בדוח זה. על המשטרה ועל המשרד לבט״פ לפעול לתיקון הליקויים וליישום ההמלצות שהועלו בדוח בהקדם וללא דיחוי כדי להתאים את פעילות מערך הסייבר במשטרה לעולם רווי טכנולוגיות מתקדמות ולאתגרים שבפניהם תעמוד המשטרה בשנים הקרובות.
התמודדות עם פשיעת הסייבר היא אתגר לאומי המחייב את המשטרה ואת המשרד לבט״פ לבסס תפיסה אסטרטגית רלוונטית למאפייני פשיעת הסייבר המתוחכמת טכנולוגית, ולהעצים במידה רבה את יכולותיה הטכנולוגיות של המשטרה. כל זאת בשיתוף מטה הסייבר הלאומי ותוך כדי בחינת הידע המקצועי בעולם.
תקציר תגובות המבוקרים: התייחסות המבקר בסוגיית אי ההלימה בכוח האדם לצרכים הנדרשים אינה מתיישבת עם תפיסת ההפעלה הקיימת במשטרת ישראל למימוש אחריותה, שכן אין לראות בכמות כוח האדם הקיימת בפועל ביחידות הסייבר כמענה הבלעדי והייחודי לאיומי הסייבר. במשטרת ישראל ישנם מערכים מקצועיים רבים שלהם זיקה ישירה ועקיפה למימוש אחריות המשטרה בתחום הסייבר.
אלו נמצאים למעשה בכל שרשרת הערך המקצועית במשטרה הן במטה ובוודאי במערכים מקצועיים אופרטיביים בשטח. המשטרה מבקשת להזכיר את האחריות שיש ליחידות כמו מערכי האסוף בתווך הרשתי של יחידות הסיגינט, מערכי ״זירות טכנולוגיות״ (להלן: הזי״ט) הפועלים למיצוי ראיות פורנזיות, הדסק הפועל לשם מודיעין גלוי ברשת, יחידות טכנולוגיות ומעקב טכני הפועלים לשם איסוף ראיות ומודיעין מאמצעים ובתווך הרשתי ועד יחידות חקירה המבצעות חקירות הונאה מרמה ברשת. בהקשר זה נכון לציין בנוסף את הקמת מערך היחידה למניעת אלימות ופשיעת רשת נגד ילדים ובני נוער ברשתות החברתיות (להלן: המאו״ר ) אלימות ופשיעה נגד ילדים ובני נוער ברשתות החברתיות כחלק מהמענה לאיומי הסייבר ולתרומה הבלתי מעורערת שיש לראות בו במערך המשטרתי הכולל. ניתן לקבוע כי כמות העוסקים במלאכה רבה לאין ערוך מהמצוין בדוח וכוללת את כלל המערכים כל אחד בתחום אחריותו ומהזווית המקצועית לה הוא נדרש.
היבטים שונים בתחום הסייבר קיבלו מענה מערכתי רחב - הכשרה והדרכה מקצועית בתחום הסייבר מוסדה במסגרת המכללה הלאומית לשוטרים; ביחידת הסייבר הארצית הוקם ׳מרכז סייבר ארצי' לשיקוף תמונת פשיעה ארצית; נקבע נוהל הפעלה להסדרת ממשקי הפעלה בין הגופים השונים; מחלקת הסיגינט הפכה לחטיבה ונותנת מענה לחלק מההיבטים בתחום הסייבר; מתקיימת עמ״ט סדורה להקמת מערך ׳מאור׳ שחלק מעיסוקיו משיקים לפשיעת הסייבר, וכן נערכה עמ״ט לבחינת עקרונות ׳הרצף המודיעיני׳ אשר משפיעים על פעילות יחידות הסייבר השונות. עם התפתחות המערך וככל שיידרש, תיבחן גם שאלת יעילות הפיקוד האחיד למול המצב הקיים, אך יש לשים לב כי התחום מתפתח במהירות כה רבה ואין מענה ׳אחיד ונכון׳. נדרשת גמישות מחשבתית וארגונית רבה לצורך מענה מיטבי. במשטרה הוחלט על הקמת מטה סייבר וטכנולוגיה בחטיבת הסיגינט כגוף מטה מקצועי אחד שבבסיסו יהווה כמטה לבניין הכוח והתעצמות המערך על כל השלכותיו בעולם הסייבר בדגש על היחידות והמערכים המקצועיים הן בזירה המודיעינית ובוודאי בזירה החקירתית תוך שיתוף פעולה פנים אח״מי, פנים וחוץ ארגוני. בעקבות עבודת מטה שנעשתה ותפיסת ההפעלה החדשה ימוקמו מחלקי הסייבר ביחידה המרכזית בכל מחוז. הכלים הטכנולוגיים המשמשים להפקת ראיות דיגיטליות יחולקו ליחידות במערך לפי תחומי האחריות והסמכות שלהן. תפיסת ההפעלה החדשה, שתבוא לידי ביטוי בתכנית דו-שנתית שלה, תיתן מענה מיטבי לסוגיית פיצולן של היחידות ולצורך בהגדרת האחריות של כל יחידה בהתמודדות עם פשיעת סייבר הרלוונטית לעיסוקם.
בחודש פברואר 2017 נחתם בין משרד האוצר למשרד לביטחון הפנים הסכם להעסקה בשכר ייחודי במעמד שמ״ז טכנולוגי ביחידות הסיגינט והסייבר במשטרת ישראל. טרם חתימת ההסכם אושרו באופן מיוחד מול משרד האוצר מספר מועמדים על מנת לתת מענה ייחודי ואקוטי ליחידות הסיגינט והסייבר.
[bookmark: bookmark31]התמודדות משטרת ישראל
עם הפשיעה החקלאית
תקציר הביקורת: מבקר המדינה בדק את אופן התמודדותה של המשטרה עם אירועים של פשיעה חקלאית. רוב המגזר החקלאי בישראל נמצא במרחב הכפרי. התרומה של החקלאים למדינה היא חיונית מבחינה כלכלית, חברתית, ערכית ולאומית. זה שנים סובלים החקלאים מתופעות חמורות של פשיעה חקלאית הפוגעות בהם מבחינה כלכלית ומורלית, ובשל כך הן פוגעות גם במדינה כולה.
ב-2008 הטילה המשטרה על מג״ב את האחריות לטיפול בתופעות הפשיעה החקלאית במרחב הכפרי - ובכלל זה מניעתן, תפיסת העבריינים והבאתם לדין. החקלאים מכירים בחשיבות העליונה של הפעילות המבצעית של מג״ב במאבק בפשיעה החקלאית. ואולם דוח זה העלה כי על אף האחריות שהוטלה על מג״ב לא הוקצו לו האמצעים והמשאבים הנחוצים למימושה באופן מספק, והדבר הביא לידי הקמת התארגנויות פרטיות להגברת הביטחון במרחב הכפרי. המשטרה מייחסת חשיבות מועטה לטיפול במרבית העבירות של פשיעה חקלאית, ונוצר מצב של היעדר אכיפה המתבטא בסגירת מרבית תיקי התלונות בלי שנעשו ניסיונות מספקים לתפוס את העבריינים ולהעמידם לדין. בית המשפט העליון קבע בשנת 2007 כי ״מאמצי האכיפה המושקעים בתחום זה הם דלים ויעילותם מוטלת בספק״ מדוח זה עולה כי המצב נותר בעינו ואף הוחמר והוא מתבטא גם בשיעור נמוך מאוד של כתבי אישום בתיקים של פשיעה חקלאית.
ממצאי דוח זה מעידים על חולשה אכיפתית, על אוזלת יד ועל היעדר מענה מערכתי לבעיה אמתית שהחקלאים עומדים בפניה חסרי אונים ונאלצים להתמודד עמה כמעט לבדם. במהלך כתיבת דוח ביקורת זה שב ועלה נושא הפשיעה החקלאית למרכז השיח הציבורי, בעקבות אירועים חוזרים ונשנים של התפרצויות וגניבות חקלאית מרובות שאירעו במרחב הכפרי. הממצאים המובאים כאן מונחים לפתחם של השר לבט״פ, מפכ״ל המשטרה ומפקד מג״ב. המשטרה אמנם גיבשה תפיסה חדשה להפעלת מג״ב במרחב הכפרי, אך עליה לזרז את גיבוש ההמלצות היישומיות, כל זאת לצמצום ממשי של התופעה ההרסנית הפוגעת בחקלאות, בחקלאים, במרחב הכפרי כולו ובאמון הציבור במערכת אכיפת החוק.


תקציר תגובות המבוקרים: משטרת ישראל מבהירה כי מרבית הפשיעה החקלאית מדווחת ישירות לגורמי מג״ב הפעילים בשטח, לא בהכרח נפתח תיק פלילי לדיווחים אלה. במג״ב מתבצעת ספירה ידנית ומעקב פרטני אחר כל תיק ותיק המטופל ביחידות מג״ב הפרוסות, כדי לשקף תמונת מצב מהימנה ומדויקת לעניין הפשיעה החקלאית וכן מעקב אחר נתונים שכלל לא ניתן לשלוף מהמערכות הממוחשבות בדגש לנתונים אלו: כמות ראשי בקר שנגנבים, פילוח סוגי ראשים, תפיסות בעלי חיים (להלן: בע״ח), גניבות ותפיסות טרקטורים חקלאיים. באג״ת נקבעה לפני כשנה ההגדרה הממוחשבת של הפשיעה החקלאית וזו הוטמעה במערכת מצפ״ן. בכך יכולים המשתמשים בה להפיק מידע מגוון על הפשיעה החקלאית. מאחר ותיקי פשיעה חקלאית נחקרים גם בתחנות ולא רק במג״ב, תישקל הכנסת מניע ״פשיעה חקלאית״ למערכות המחשוב של החקירות בכדי ליצור אחידות וספירה מדויקת.
בימים אלו, נכון לסוף חודש מרץ 2017, מוקם צוות עבודה בנושא ״בחינת נזקי עבירה כמרכיב באפקטיביות טיפול בפשיעה, בדגש למימוש הפוטנציאל למניעת פשיעה וסיכולה״. לתוצרי עבודה זו יהיו השלכות על בחינת אומדני נזק כלכלי מפשיעה, כולל מפשיעה חקלאית.
אמון הציבור במשטרה זוכה להתייחסות ארגונית בכלל העבירות הנאכפות, לרבות פשיעה חקלאית. מחלקת אסטרטגיה באג״ת בוחנת היבט זה באמצעות סקרים עתיים לבחינת אחוזי הדיווח בכלל העבירות, ולעיתים אף נערכים סקרים הבוחנים אמון הציבור בהתייחס לסלי עבירות. אין כל כלי שיכול למדוד תופעת תת דיווח בפשיעה החקלאית והאם אכן מדובר בהיקפים גדולים יותר מאשר בתחומים אחרים. במפגשים שמג״ב מקיים מול החקלאים עולים מסרים חיוביים והבעת תודה על הפעילות המושקעת במרחב הכפרי.
הנזק הנגרם לחקלאי בגין גניבת טרקטור עצום. מג״ב משקיע מאמץ מודיעיני לאיתור טרקטורים הגנובים ואף מבצע כניסה וחיפושים בשטחי הרשות הפלסטינית כאשר קיים מידע המצביע על המצאות טרקטורים גנובים. בשנת 2016 מג״ב החזיר 21 טרקטורים מתוך 58 שנגנבו (36% החזרה) לעומת שנת 2015 בה הוחזרו 18 טרקטורים מתוך 77 שנגנבו (23% החזרה) כלומר חלה עלייה של 56%. בנושא גניבת כוורות, גם במועצת הדבש וגם במשטרת ישראל אין מסד נתונים מדויק לגבי היקף התופעה ובמג״ב ניתן להתייחס חקירתית רק לתלונות שהוגשו בפועל. מנתוני מג״ב עולה כי בין השנים 2011 ל- 2015 נרשמו 61 אירועים בלבד וכפי שנרשם לעיל בעניין, הקושי באיסוף ראיות בשטחים פתוחים, מרביתם אכן נסגרים בעילת עבריין לא ידוע ולא ניתן להגיש כתבי אישום.
במהלך השנים האחרונות בוצעו שינויים בתפיסת ההפעלה ובמבנה הארגוני של מג״ב, במטרה לשפר את השירות הניתן לאזרח במגזר הכפרי. שינויים אלו הובילו בין היתר ל״טשטוש האחריות״ בין משימות מג״ב למשטרה הכחולה. במטרה לשמור על יתרונו היחסי של כל כוח, נקבעו החלטות שיובילו למיקוד מג״ב בנושאים שיש לו בהם יתרונות יחסיים והכוונתו לפעילות משימתית יזומה וללחימה. במסגרת תכנית לחיזוק הביטחון האישי במועצות האזוריות, בתחום האג״מ, מג״ב קיבל אחריות למענה לקריאות 100 באמצעות הסיור הכפרי, תוקנן קצין סיור ורכז סיור במפקדת מג״ב, ביצוע מבצעי שוהה בלתי חוקי (להלן: שב״ח) באמצעות חיילים אחת לחודש באופן קבוע ומבצעי טרום חגים והדבר מתבצע ומוטמע בשגרה.
[bookmark: bookmark32]ניהול צי הרכב במשטרת ישראל והשימוש בו
תקציר הביקורת: מבקר המדינה ערך ביקורת בנושא ניהול צי הרכב והשימוש בו. צי הרכב של המשטרה, שהוא מהגדולים במדינה, הוא מרכיב מהותי ומרכזי בבניין הכוח שלה. להתאמת כלי הרכב למשימות המשטרה ולתקינותם של כלי הרכב יש השפעה ישירה על הכשירות המבצעית של המשטרה. לפיכך ראוי שרכש בהיקף שנתי של מאות מיליוני ש״ח ייעשה בהתאם לאמות מידה מקצועיות ובהקפדה על עמידה בעקרונות המינהל התקין, וכי יושם בו דגש במתן מענה לדרישות המבצעיות של המשטרה.
ממצאי הביקורת מעלים ליקויים מהותיים בתחומים שלהלן: ניהול תקציב הרכש של רכבי המשטרה והשימוש בו; אפיון כלי הרכב ובחינת חלופות לפני ביצוע הרכישות; יישום תכנית ההחלפה של רכבי המשטרה; קיום פקודות והנחיות בנושא הצמדת כלי רכב לשוטרים. הליקויים בקיום פקודות והנחיות בנושא הצמדת כלי רכב משקפים גם ליקויים בתחום המשמעת והתרבות הפיקודית הארגונית. על המשטרה לבצע בחינה מעמיקה של הליך הרכש של כלי הרכב ולפעול לשיפורו, כדי להבטיח שכלי הרכב שבהם היא משתמשת יתאימו לייעודם. במידת הצורך עליה לשתף פעולה בעניין זה עם גורמים אחרים, כמו מינהל הרכב הממשלתי והמשרד לביטחון הפנים.
כלי הרכב במשטרה נרכשים בהתאם לתקן שנגזר מצרכי המשטרה למילוי משימותיה המבצעיות והמינהליות. תקן זה מחייב את המשטרה, וייעוד מאות כלי רכב לשמש רכבים צמודים לשוטרים שלא לפי התקן ושלא בהתאם לפקודות הוא ליקוי מינהלי ומבצעי. התיקון של כלל הממצאים שעלו בתחומים האמורים מחייב את משרד האוצר, את המשרד לבט״פ ואת המשטרה לנקוט פעולות נחושות לתיקון ליקויים אלה, כדי למנוע כל פגיעה אפשרית בכשירות המבצעית של המשטרה וכן למנוע הוצאות מיותרות בגין שימוש בכלי רכב שמועד החלפתם עבר.
תקציר תגובות המבוקרים: קרן הבלאי להחלפות רכב הוקמה בשנת 2006, התקציב להקמת הקרן הוקצה בפריסה רב שנתית. המשטרה מסכימה עם דוח הביקורת כי אין מתאם מלא בין התקציב הישיר המצוי בקרן במשרד לבט״פ לבין תכנית ההחלפה השנתית, יחד עם זאת התקציב המשמש את משטרת ישראל להחלפת הרכב נבנה בהתאם לעלות תכנית ההחלפה המתבססת על מחירון הרכב המתואם בין המשרד לבט״פ ומשטרת ישראל (להלן: מ״י) אשר מאושרת על ידי המשרד לביטחון הפנים בתוספת שולית, במטרה לאפשר גמישות לשינויים שנתיים. בכוונת משטרת ישראל להסדיר נוהל שבמסגרתו יוגדרו עקרונות ההתנהלות התקציבית בדגש על התנהלות וסדרי עבודה שוטפים כגון: תהליכי התחשבנות בגין שינויי תקינה ופרסום תקנים חדשים, שמירה על תזרים תקציבי ושימושים ביתרות התקציב בקרן הבלאי.
אגף התקציבים יפעל לבחינת מתן העודפים בשנת התקציב הנוכחית ואילך בהתאם לתחשיבים ברורים וסדורים. המשרד מציין כי, בשנים האחרונות פועל אגף התקציבים להפחתת עודפי התקציב בקרן הבלאי דבר המתבטא בסיכום התקציבי לשנים 2017-2018 (אי העברת עודפים) ובפניות סוף השנה בשנים 2015-2016 אשר התבצעו בתיאום עם המשרד לביטחון פנים בעניין הצורך התקציבי והתבססו על בדיקות של המשרד לביטחון פנים בעניין צרכי המזומן.
המשטרה מתנהלת בסל תקציבי נתון ובשל כך אינה יכולה לתת מענה אופטימלי לנושאים שונים, לכן ביחס לאמירות המבקר בנושא זה חשוב לציין, כי נעשה מאמץ מירבי להתאים את כלי הרכב לצרכים המבצעיים, אך בכפוף למגבלות התקציב הקיימות.
ככלל, משטרת ישראל מצטרפת למכרזי מנהל הרכב על מנת ליהנות מהיתרון לגודל, אך יחד עם זאת, ישנם סוגי כלי רכב ספציפיים עבורם המשטרה עורכת מכרז ייעודי (אופנועים, רכבי סיור, ממוגנים ירי). אגף תכנון וארגון במשטרה יחד עם אגף שיטור וביטחון בוחנים באופן כולל את צי הרכב בסיור, תוך איתור מקורות לביצוע המרות נדרשות על מנת להפסיק השימוש בדגם המשפחתי, שאיננו מתאים.
החל מפברואר 2016 מתנהלת עבודת מטה בנושא כלי רכב מוצמדים במשטרה מתוך הבנה שיש פער בין הצורך האמיתי בנוגע להצמדות לבין המצב הקיים. כרגע קיימת החלטת ביניים שעיקרה: ככלל, כלי רכב במשטרת ישראל יהיו צמודים בתקינה לפי הצורך הארגוני וכן יוצמדו כלי רכב לרפ״קים בתחנות.
בדצמבר 2016 נשלח מכתב מטעם השר לביטחון הפנים למפכ״ל לעניין תופעת הצמדת כלי רכב. מתוכן המכתב עולה כי משטרת ישראל אינה יכולה להצמיד כלי רכב לשוטר שלא על פי התקן שנקבע באג״ת אלא אם אושר על ידי המשרד לביטחון הפנים, זאת על פי פקודות והוראות משטרת ישראל.
[bookmark: bookmark33]ניהול ההון האנושי
ברשות הארצית לכבאות והצלה
תקציר הביקורת: כשלוש וחצי שנים לאחר כינון הרשות ותחילת יישום הרפורמה בשירותי הכבאות, בדק מבקר המדינה היבטים בניהול ההון האנושי ברשות. נבדקו, בין היתר, סוגיות הנוגעות להבטחת הכשירות המקצועית, הגופנית והבריאותית של לוחמי האש , תחומי ניהול השכר ומערך הנוכחות.
בפברואר 2013, עם כינונה של רשות הכבאות וההצלה, עבר מערך הכבאות בישראל רפורמה נרחבת. ממצאי דוח זה מצביעים על כמה תחומים מרכזיים בניהול ההון האנושי ברשות שעדיין טעונים הסדרה. בראשם הבטחת הכשירות המבצעית של לוחמי האש שהיא אבן היסוד במוכנות של המערך המבצעי. העובדה שסוגיית הכשירות המבצעית נוגעת במישרין לנושא ההיערכות והמוכנות של רשות הכבאות לטיפול באירועי חירום - מטילה אחריות כבדה במיוחד על הרשות ועל המשרד לבט״פ לתיקון הליקויים שהועלו בתחום זה. מעבר של יותר מאלפיים עובדים מהמערכת המוניציפלית לשירות המדינה מחייב היערכות מדוקדקת הכוללת הכרת חוקות הנוכחות והשכר של העובדים. ואולם, הדבר לא נעשה גם לאחר הקמת הרשות. ליקויים שנובעים ממצב זה ומובאים בדוח, מלמדים על הצורך בביצוע בדק בית יסודי בתחום תשלומי השכר ברשות. על אגף הממונה על השכר וחשכ״ל לפעול נחרצות כדי שכל המידע הקשור לתנאי עבודתם ושכרם של עובדי רשות הכבאות יהיה בידי הגורמים המשלמים והמפקחים על השכר. זאת, כדי שמחד גיסא לא ייפגעו זכויות העובדים, ומאידך גיסא לא תשלם המדינה שכר של מאות מיליוני ש״ח בשנה הכולל תוספות חריגות ללא פיקוח ובקרה.
הביקורת נחשפה למציאות שבה פעילות הרשות בתחומים שונים משובשת חדשות לבקרים בשל עיצומים ארגוניים. לצד חשיבות השמירה על זכויות העובדים, ראוי כי השר לבט״פ והרשות יתנו דעתם על אופן ההתמודדות של הרשות עם המשברים התכופים והשפעותיהם על מסוגלותו של המערך למלא כראוי את תפקידיו על פי חוק ולספק שירותים מצילי חיים לתושבי המדינה. במסגרת הרפורמה בוצעו מהלכים שונים ובכלל זה הקמת תחנות כיבוי חדשות, גיוס מאות עובדים, גיבוש מבנה ארגוני והרחבת מטה הרשות. עם זאת, הרשות נאלצת להתמודד מפעם לפעם עם אירועים חריגים בעוצמתם ובהיקפם. דוגמה לכך היא גל השריפות שפקד את ישראל בנובמבר 2016 שבמהלכו מערך הכבאות ״נמתח עד קצה גבול היכולת״. כדי להבטיח את פעילותה התקינה והמקצועית ביותר של הרשות בעת אירועי שגרה וחירום בעתיד, וכן את התנהלותה בהתאם לסדרי מינהל תקין - על הרשות והמשרד לבט״פ לתקן את הליקויים שהוצגו בדוח ביקורת זה. כמו כן, לנוכח התארכות התקופה שבה הרשות מתנהלת ללא נציב כבאות והצלה קבוע, על השר לבט״פ לקדם לאלתר את מינויו של נציב קבוע.
תקציר תגובות המבוקרים: בפברואר 2017 אישרה ממשלת ישראל את מינויו של תא״ל דדי שמחי לנציב הכבאות וההצלה. הנציב החדש יוביל את המשך התעצמות מערך הכבאות וההצלה, לרבות בחינת הליקויים שהוצגו על ידי מבקר המדינה.
מרבית לוחמי האש עומדים ברמת הכשירות הנדרשת כפי שנקבעה בהוראות נציב כבאות והצלה. עם זאת, מערך הכבאות מונה גם לוחמי אש ותיקים, אשר אינם עונים לדרישות הכשירות מחד, ומאידך אין בידי הרשות כלים ותקציב שיאפשרו להם לצאת לפנסיה מוקדמת, או לחלופין לשבצם בתפקידים הדורשים כישורים מנהליים. הצורך בפתרון לנושא הועלה הן על ידי המשרד לביטחון הפנים והן על ידי רשות הכבאות וההצלה במסגרת דיונים מול משרד האוצר, אולם עד היום טרם ניתן לכך כל מענה. חרף זאת, ימשיך המשרד לביטחון הפנים לבצע מאמצים ליישוב הסוגיה.
הרשות הארצית לכבאות והצלה קבעה מדדים לכשירות גופנית. המדדים לא מיושמים בתחנות הכיבוי מאחר וטרם ניתן פתרון שיבוץ לעובדים אשר לא יעמדו במדדים. הרשות מציינת כי אין הסכמה מול ארגון העובדים. לעניין השמירה על הכושר הגופני בעיקר של לוחמי האש, הרשות מעדכנת כי בשנת 2017 מתוכנן לשדרג את הציוד של חדרי הכושר ב 19- תחנות כיבוי.
בסוגיית הכשירות הרפואית - מתקיימים מגעים מתקדמים לקליטת רופא אשר יטפל גם בנושא הכשירות הרפואית של לוחמי האש.
סוגיית המבנה הארגוני של מערך הכבאות ובכלל זה גם ניהול עבודת המטה, ייבחנו על ידי הנציב החדש עם כניסתו לתפקיד.

זיהומי מים בין מדינת ישראל לשטחי יהודה
שומרון ורצועת עזה
תקציר הביקורת: מבקר המדינה בדק את טיפול הגופים הממשלתיים בישראל בזיהומי מים החוצים את הקו הירוק, בנושאים האלה: חסמים בפני טיפול ושימוש חוזר בשפכים שמקורם ביישובים פלסטיניים; זיהום בשרון - נחל אלכסנדר ונחל שכם; זיהום נחל חברון; זיהום הנחלים מכמש, פרת ומעיין קלט מקולחי מתקן הטיפול בשפכים (להלן - מט״ש או מט״שים) באל-בירה; זיהום נחל קדרון משפכי ירושלים וסביבתה; וזיהום הים והנחלים משפכי רצועת עזה.
זיהומי מים בין מדינת ישראל לשטחי יהודה, שומרון ורצועת עזה, הם המפגע הסביבתי חוצה הקו הירוק החמור ביותר שעמו מתמודדת מדינת ישראל. הוא פוגע בעתודות מי התהום שלה ושל שכניה, בבריאות הציבור ובאיכות חייו. בשל המצב הגאופוליטי בשטחי יו״ש והרצועה, נושא זה משפיע גם על מצבה המדיני-ביטחוני של ישראל ועל מעמדה בעולם.
ממשלת ישראל לא גיבשה עד כה מדיניות לניהול סביבתי חוצה גבולות עם שכנותיה, לרבות בתחום המים, ואין לה מדיניות כאמור בדבר מפגעים החוצים את הקו הירוק ואת הגבול עם רצועת עזה. כמו כן, הממשלה לא הגדירה גורם אחד, בעל ראייה כוללת, שיוביל נושא זה. לפיכך מתעכבים במשך שנים ארוכות פתרונות למפגעים סביבתיים חמורים ומתמשכים, לעתים תוך כדי הפרת הדין ופגיעה בבריאות הציבור ובאינטרסים מדיניים חשובים של ישראל.
דוח הביקורת משקף תמונת מצב עגומה בכל הנוגע לפעילות הגורמים הממשלתיים והתנהלותם בנושא זיהומי מים בין ישראל ליהודה, לשומרון ולרצועת עזה. מדובר בסדרת כשלים וחסמים תפקודיים: הפסקת פעילות ועדת המים המשותפת; חסמים לקידום ולייזום פרויקטים מול גורמים בינלאומיים; חולשה בתיאום הפעילות בין הגורמים הממשלתיים; מעורבות נמוכה של דרג מדיני בנושא ואי-קבלת החלטות בסוגיות חשובות; התנהלות שלא על בסיס תכניות המגדירות יעדים ולוחות זמנים לטיפול בסוגיות שונות. לכשלים ולחסמים האמורים יש קשר ישיר להתהוותם ולהחמרתם של מכלול מפגעים ונזקים סביבתיים ואחרים משני צדי הקו הירוק, שאלה הבולטים ביניהם: זיהום נחל קדרון משפכי ירושלים; זיהום נחלי השרון - נחל אלכסנדר ונחל שכם; זיהום נחל חברון; זיהום הנחלים מכמש, פרת ומעיין קלט; וזיהום הים והנחלים משפכי רצועת עזה.
על הגורמים הממשלתיים - המנהא״ז, מתפ״ש, רשות המים, המשרד להג״ס, משרד הבריאות, משרד החוץ, המשרד לשת״פ אזורי - וכן על הרשויות המקומיות ותאגידי מים הנוגעים בדבר לפעול, כל אחד בתחומו, לתיקון הליקויים כפי שפורטו בדוח.
מעבר לפעולה הנחוצה של כל אחד מהגורמים כאמור, ממצאיו של דוח זה מחייבים פעולה מערכתית שתביא לגיבוש תכנית ביצוע כוללת שתבטיח צמצום ניכר ברמת הזיהומים והנזקים כבר בשנים הקרובות ומוקדם ככל האפשר. נוכח מורכבות הנושא וריבוי הגורמים המעורבים בו, נדרש תיאום, שיתוף פעולה בין כלל הגורמים ותכלול עבודתם. משרד מבקר המדינה ממליץ אפוא לממשלה להקים צוות בין-משרדי, בשיתוף משרדי הממשלה והגופים הרלוונטיים, בראשות משרד ממשלתי אחד, שיוביל עבודת מטה בנושא ניהול סביבה חוצת גבולות; מטרותיו של הצוות יהיו לגבש מדיניות ממשלתית בנושא, להמליץ על גורם ממשלתי אחד שיוביל ויתכלל אותו, וליצור מנגנונים שייתנו מענה גם לבעיות סביבתיות מורכבות.
בתיקון הליקויים וביישום ההמלצות שפורטו בדוח זה יהיה משום צעד חשוב לקראת צמצום זיהומי המים בין ישראל ליהודה, שומרון ורצועת עזה ולעידוד פרויקטים נוספים להגנת הסביבה, הבריאות ולשיפור איכות החיים באזורנו, תוך כדי רתימת גורמים בינלאומיים רלוונטיים לסיוע בקידום נושאים אלה.
תקציר תגובות המבוקרים: הפסקת אישור פרויקטים בוועדת המים המשותפת: בינואר 2017 נחתם אישור ועדת - ועדת המים המשותפת עם הרשות הפלסטינית בכך נפתחה הדרך לקידום פרויקטי מים ביו״ש. במקביל גובש מנגנון שנועד להקל על קידום פרויקטים כך שפרויקט אשר איננו משפיע על מי התהום אינו דורש אישור וכן שייבוא צנרת איננו דורש עוד את אישור הועדה. הוועדות הטכניות המשותפות קיימו למעלה מ-80 מפגשים בהם אושרו מתקני טיהור שפכים שונים. לדיונים אלה לא יצאו בדר״כ פרוטוקולים.
פעילות לקידום וייעול הליכי אישור פרויקטים ביו״ש, במימון גורמים בינלאומיים, ובראש ובראשונה פרויקטים הממתינים כיום לאישור : נעשה מאמץ מרוכז לרתימת הקהילה הבינ״ל לקידום פרוייקטים באיו״ש, ובפרט פרוייקטים הנוגעים לאיכות הסביבה ולמים. לשם כך התקיים כנס יעודי לנושא עם הקהילה הבינ״ל בחודש פברואר 2017. נושא הפרויקטים מועלה בכל מפגש עם הקהילה הבינ״ל בכל הרמות ומתקיימים עימם מפגשים עיתיים קבועים. הובהר לגורמים הבינ״ל מי אנשי הקשר לקידום הנושאים, על פי הרגולציה והדרישות הסטאטוטוריות.
לעניין הגברת מעורבות בקיום מגעים עם גורמים בינלאומיים לצורך קידום פרויקטים בנושאי מים וביוב ביו״ש וקביעת גורם אחד מוביל יקבע דיון בין- משרדי בנושא.
המשרד להגנת הסביבה יוזם בימים אלה עבודה רחבה ומתכללת שאמורה לתת מענה ממשלתי לטיפול במפגעים סביבתיים חוצה גבולות. תכנית זו תרכז את הפעילות הממשלתית הנדרשת בכל התחומים על מנת למזער כמה שניתן את המפגעים ואת הסכנות הנוצרות לאדם ולסביבה כתוצאה מכך. עם אישור התכנית ע״י השר להגנת הסביבה, התכנית תובא לאישור ממשלת ישראל בכדי שתאשר תכנית אחידה וסדורה לטיפול ומזעור הנזקים הסביבתיים לאורך זמן.
זרימת השפכים אל תוך אפיק נחל קדרון: נקבע לוח זמנים ודיוני מעקב במשרד רוה״מ על מנת לקדם פתרון לנושא המורכב ולהביא ליישומו בתוך פרק זמן סביר.
זיהומי מים בנחל אלכסנדר: רשות המים פועלת מול הגורמים הרלוונטיים ולאחרונה אף הוגדר תקציב של 12 מלש״ח לקידום התכנון המפורט, כשלב ראשון ומחוייב בגיבוש הפתרון ההנדסי. זאת, בנוסך לפעולות שנעשו לצורך קיזוז כספי רש״פ כתמורה לטיפול בשפכים המגיעים למט״ש יד חנה והמזהמים את הנחל.
הטיפול בתוצר לוואי רעיל בייצור שמן זית (עקר) : הטיפול בעקר הוא מקומי ונוגע לכל בית בד, כאשר הטיפול הנדרש הוא במקור. בימים אלה נבנית תוכנית לטיפול בנושא בתיאום של מנהא״ז עם המשרד להגנ״ס במסגרתו מתבצע מיפוי הפער והאמצעים הנדרשים. רשות המים, המשרד להגנת הסביבה והמנהל האזרחי ערכו לאחרונה סיור עם פקידי ממשל פלסטינאי על מנת לשתף אותם מהניסיון הישראלי להתמודדות עם הטיפול בעקר והשיטות השונות הקיימות בישראל לטיפול.
שפכים גולמיים, סניטריים ותעשייתיים בנחל חברון: ביום 1.3.17 התקיים כנס עם הרש״פ בעניין מציאת פתרון לבעיית נסורת האבן המושלכת לנחלים וקידום פתרון מתואם עם הרש״פ. קמ״ט איכות סביבה ונציגיו קיימו פגישות רבות עם שלל נציגים: פלסטינים, בינ״ל, תעשיינים, עמותות ועוד. כל זאת במטרה למצוא פתרונות ישימים לבעיית הכרום בנחל חברון. תעשיית העורות ממשיכה לשגשג, וכמות הכרום בנחל פוחתת גם ללא הכנסת חומצה גופרתית לשטחי הרש״פ.
פרויקט להשבת המים של מט״ש אל-בירה : במהלך למעלה מעשור המשרד להגנת הסביבה פועל מול הגורמים התורמים על מנת לפתח מפעלי השבה לקולחין ולנצל את השפכים המטופלים לטובת השקייה חקלאית. עד כה, לא צלח אף פרויקט משמעותי בתחום לאור סירוב הפלסטינאים להשקות בקולחין ועל-כן, לא נמצא פתרון לקולחין המטוהרים של המט״ש.
השלמת מט״ש בצפון רצועת עזה : מתן מענה לצרכי האנרגיה של מתקני תשתית ברצועת עזה הינו באחריות הפלסטינים ואיננו באחריות ישראל. עקב מצב משק האנרגיה ברצועה, ישראל העבירה מספר הצעות לרש״פ לשיפור המצב. מימוש החלטות אלו תלוי ברש״פ. גורמים שונים בקשר קבוע עם הרש״פ וגורמים מובילים בקהילה הבינ״ל בנושא זה.
חיבור מערכות ביוב לבסיסי צה״ל : חלק ממחנות הצבא חוברו למערכת ביוב. עם זאת, קיימים פערי תשתית היסטוריים וצה״ל פועל לחיבור המחנות הנותרים בהתאם לתוכנית סדורה, ובהתאם למקור תקציבי למימושה. כחלק מתר״ש ״גדעון״ מתוכנן לחבר כ-20 מחנות ולצורך זה סוכם על הקצאת תקציב בסך כ-100 מש״ח.
[bookmark: bookmark35]פעילות הרשות לפינוי מוקשים
תקציר הביקורת: המשימה הלאומית לפינוי שדות מוקשים היא בעלת חשיבות גבוהה בשל רמת הסיכון הנשקפת מהם לחיי אדם, ובשל הצורך האזרחי לייעד קרקעות יקרות ערך לשימוש מועיל. כיום קיימים במדינה מאות אלפי דונמים של שטחים ממוקשים או חשודים במיקוש, ועקב כך, בהיותם סכנה לציבור, הם מגודרים ואסורים לשימוש. אף על פי כן, נרשמים מידי שנה בשנה מיקרים של כניסת אזרחים וחיילים לשדות מוקשים, וחלק מהם מסתיימים בפציעה, באובדן גפיים ואף במוות. בשנת 2011 הכיר המחוקק בחשיבות שבפינוי שדות מוקשים שאינם חיוניים לביטחון המדינה, והקים לצורך ביצוע המשימה את הרשות לפינוי מוקשים (הרלפ״ם). הוא גם קבע, בין היתר, שפינוי שטחים ממוקשים צריך להיות ברמת בטיחות מירבית לאזרחים, ובתוך פרק זמן קצר ככל הניתן.
בחינת היקף תקציבה של הרלפ״ם ומנגנוני העבודה שלה מול צה״ל העלתה, שקיימים בפניה חסמים המונעים ממנה לממש את ייעודה באופן המיטבי והראוי. בחינת המגבלות בהגדרת סמכות הרלפ״ם העלתה, בין היתר, כי תחומי פינוי נפלים ופינוי מוקשי נ״ט שאינם חיוניים לביטחון המדינה, אינם מוסדרים במלואם. גם במנגנוני הפיקוח שמפעילים משרד הביטחון והרלפ״ם על החברות האזרחיות נמצאו ליקויים חמורים באי אכיפה מלאה של הסכמי העבודה איתן. ליקויים אלה, יש בהם אף כדי לפגוע בביטחון הציבור והמדינה.
ב-17 השנים שחלפו מביקורת קודמת, שעסקה בנושא (המיקוש בצה״ל), שבה המליץ מבקר המדינה על קידום מאמץ ממלכתי יזום לעיגון מדיניות לפינוי שדות מוקשים שאינם חיוניים לביטחון המדינה, חלה התקדמות מבורכת. עם זאת, על כל הגורמים הלוקחים חלק במלאכה חשובה זו ובראשם הרלפ״ם, צה״ל ומשרד האוצר, להמשיך ולפעול, תוך יישום לקחים וצמצום הפערים כפי שעולים בביקורת זו, לטובת מימוש ייעוד הרלפ״ם באופן המהיר, היעיל והמיטבי, וכדי למזער את פוטנציאל הפגיעה ממוקשים ככל האפשר.
תקציר תגובות המבוקרים: בשנת 2013 נהרג החייל רועי אלפי ז״ל במהלך פינוי שדה מוקשים ברמת הגולן. בעקבות האירוע הוחלט לעצור את פעילות חיילי צה״ל בשדות מוקשים, למעט מקרים חריגים. חיל ההנדסה נמצא בשלבי ניסוי לתרגולות וטכניקות חדשות הצפוי להסתיים במהלך מחצית 2017. ניסוי זה יאפשר לפנות שדה מוקשים בסיכון מזערי לעוסקים בפינויו.
בהתאם לתוצאות הניסוי, יגובש מתווה פעילות אשר לפיו ניתן יהיה לבצע את עבודת הפינוי בהתאם להנחיות קצין הנדסה ראשי (קהנ״ר), לתרגולת החדשה ועל-פי סדר עדיפות שיקבע, כפי שנעשה בעבר. צפי לסיום- דצמבר 2017.
פינוי השד״ם מופיע בתוכנית העבודה של הרלפ״ם ויבוצע עד סוף 2017. בימים אלה (מרץ 2017) מתפרסם מכרז ע״י אגף הנדסה ובינוי ובתיאום עם צה״ל. באשר לשדה המוקשים עליו הייתה מחלוקת, הוחלט בדיון שנערך עם המועצה המקומית כי המועצה תממן את פינוי האדמה אשר מכסה את השדה עד לגובה 0.5 מטר מגובה השדה ומשם הרלפ״ם יפנו את השדה כולו.
באפריל 2016 הפיץ קהנ״ר הנחייה לעוסקים במיקוש להורדת גדרות תוך 90 ימים מהרגע שהועבר אישור מהרלפ״ם כי השטח פונה ממוקשים.
התקיימה פגישת עבודה בין יחידת הביטחון לרלפ״ם בנושא עריכת בדיקות ביטחון אישיות לחברות הנמצאות בהתקשרות עם המשרד, סוכם כדלקמן: רלפ״ם אחראי לוודא העברת טופסי בדיקת ביטחון לרמה 6 מטעם כל מי שנדרש לכך במכרז; יחידת הביטחון אחראית לבצע הבדיקות ולהעביר תשובות לרלפ״ם; רלפ״ם אחראית לבצע בקרה כי כל עובדי החברות אושרו ביטחונית כאמור לעיל וכי רק הם נמצאים ועובדים באתרים השונים. לגבי אישורי העסקה לעובדים שאינם בעלי אזרחות ישראלית המועסקים ע״י החברות בהזמנת רלפ״ם, סוכם כדלקמן: רלפ״ם אחראי להעביר את הפרטים האישיים שלהם ליחידת הביטחון; יחידת הביטחון תעביר את הפרטים להתייחסות גורמי מעהב״ט הרלוונטיים ואם לא יעלה אודותיהם מידע שלילי במאגרי המידע הקיימים, רלפ״ם יוכל להעסיקם בפרוייקט.
עמדת הרשות לפינוי מוקשים (הרלפ״ם) הכוללת התייחסות מפורטת הן מקצועית והן את משמעויות האסדרה של הגדלת המשאבים, הועברה לאישור מנכ״ל משרד הביטחון וראש מטה השר. הוכן תזכיר תיקון חקיקה לצורך העברת האחריות בנושא זה לרלפ״ם. התזכיר עתיד להעלות לאישור וועדת שרים לחקיקה לאחר קבלת אישורים מהשר ומהמנכ״ל.
משרד הביטחון סיכם עם משרד האוצר שבספר תקציב 2019, התקציב יהיה בסעיף נפרד מתקציב הביטחון.
[bookmark: bookmark36]התקשרויות לצורך העסקת כוח אדם חיצוני
במשרד הביטחון
[bookmark: bookmark37]תקציר הביקורת:
סדרי ההעסקה והתקינה בשירות המדינה הם נושאים בעלי חשיבות, שבהם עוסקים גופי המטה של משרד האוצר, ובהם אגף התקציבים והחשכ״ל וכן נש״ם. כוח האדם במשרדי הממשלה הוא נדבך חשוב ביותר במערך הממשלתי, ובלעדיו אין הממשלה יכולה לספק שירותים לאזרחיה. במשך השנים התפתחו במשהב״ט צורות העסקה שונות המבוססות על קניית שירותי כוח אדם מחברות כוח אדם, מחברות של קבלני שירותים או מיועצים עצמאיים. קיימת חשיבות רבה שהעסקה זו תיעשה על פי הנורמות המקובלות, כדי להבטיח בחירת יועצים מקצועיים המתאימים לביצוע המשימה, ומניעה של העסקות העלולות ליצור יחסי עובד-מעסיק.
נש״ם קבעה כללים להעסקת כוח אדם חיצוני, אשר מטרתם מחד, להסדיר את ההעסקה בהיבט הארגוני, ומאידך, בהיבט של העובד- מעמדו וזכויותיו. הקפדה על כללים אלה יש בה כדי לתרום למשהב״ט במימוש משימותיו בלי ליצור, שלא לצורך, מערכת יחסי עבודה בינו לבין כוח האדם החיצוני. אי- הקפדה על כללים אלה אילצה את משהב״ט לקלוט בדיעבד קבוצות עובדים, בלי שהללו עמדו במסננות המקובלות להצטרפות לשירות הציבורי.
על אף שהנהלת משהב״ט מודעת לבעייתיות הרבה בהסקת יועצים ״כתף אל כתף״, לפחות משנת 2007, ועל אף שהיא דנה בסוגיה, היא לא מיצתה את המאמצים לפתרון הסוגיה, וממילא הפעולות המעטות שנקטה לא הביאו לכך. הביקורת העלתה ליקויים רבים, חלקם חמורים, בשלבים השונים של העסקת יועצים, החל מהיעדר פיקוח ובקרה על הצורך בהעסקתם, דרך שימוש ניכר בפטור ממכרז, ועד העסקת יועצים בניגוד לכללים. על נש״ם, חשכ״ל ומשהב״ט לשלב כוחות על מנת שהעסקת כוח אדם חיצוני תיעשה במידה ובאופן הראויים, ויושג האיזון הנדרש בין תקינה ובין העסקת יועצים.
על משהב״ט להקפיד ולקיים בחינה של חליפויות כוח אדם, הבוחנת את כוח האדם שכבר קיים במשהב״ט יכול לתת מענה לצורך ביועצים, ולייעל בכך את כוח האדם שכבר מועסק במשהב״ט במקום לקלוט כוח אדם נוסף.


תקציר תגובות המבוקרים: משרד הביטחון הינו משרד מורכב, העוסק במגוון רחב מאוד של עיסוקים מדיסציפלינות שונות ואוכלוסיות יעד ייחודיות, בתחומים ביטחוניים, עסקיים וחברתיים. כל אחד מתחומי עיסוק אלו מאופיין בכ״א מקצועי וממוקד. לכל אגף במשרד הביטחון מוקצים המשאבים הנדרשים למימוש המשימות (תקציב, תקני כ״א עובדי מדינה, תקני כ״א מסייע, ותקציב יועצים וכ״א חיצוני). היקף תקינת כ״א עובדי מדינה המועסק במשרד הביטחון קטן לאורך השנים. קיטון זה אינו עומד בהלימה להיקף ומורכבות המשימות העומדות בפני המשרד. משרד הביטחון ער לרגישות הנדרשת באופן העסקת יועצים ועל כך יעידו הפעולות שננקטו בעשור האחרון על ידו: הוקמה במשרד יחידת יועצים, המתכללת את הטיפול בנושא במשרד הביטחון וצה״ל . אופיינה מערכת ייעודית מיחשובית לניהול, בקרה של כ״א יועצים וכ״א חיצוני, המקושרת למערכת ניהול כ״א האורגני של משרד הביטחון. הוגדרו נהלי עבודה מחייבים המעוגנים בהוראת משרד ייעודית לנושא, אשר מתוקפת מעת לעת. מתקיימים בנושא: כנסים, השתלמויות, ריענונים, הכשרות ועוד. במשרד הביטחון נעשו ונעשות פעולות רבות המתבקשות ליצירת אבחנה מבדלת וברורה בסביבת העבודה, בין עובדי המשרד לבין זו של היועצים, למניעת כלל התבחינים והסממנים ״הקלאסיים״ של יחסי עובד-מעביד.
כתוצאה מעבודה שהוביל משרד הביטחון, התקבלה החלטה בוועדת שרים לענייני כלכלה על הקמת חברה ממשלתית, שתרכז פעילות של 5 תחומי עיסוק בהם מועסקים כיום כ״א חיצוני במסגרת אגפי המשרד - ניהול אדמיניסטרטיבי של רישיונות משווקים ויצואנים, ניהול אדמיניסטרטיבי של רישום ספקים וחברות, מתקן מתחקרים, ניהול אדמיניסטרטיבי ובדיקת תמלוגים מול חברות ביטחוניות, והפעלה של ״חוות חברות״ לעבודה בסביבה מבודדת מסווגת, שתיתן מענה להפרדה פיזית של יועצים מעובדי המשרד.
״מרוח״ הדו״ח עולה הרושם המוטעה, לדעת המשרד כי, לכאורה המשרד, קופא על שמריו ואינו עוסק, כלל ועיקר, בהפחתת הסיכון הנובע מהעסקת כ״א חיצוני, ולא כך היא. המשרד בדעה כי הוא פעל ופועל רבות בנושא, על אף הקשיים והמגבלות האובייקטיביים הכרוכים בכך. המשרד מציין כי הנהלת המשרד הובילה ומובילה את השינויים בהתנהלות המשרד בנושא, הן בהגדרת מדיניות, הן בהגדרת תהליכי היישום, הפיקוח והבקרה. לפיכך, המשרד מוצא לנכון לציין כי ההערה האישית, המופנית למשנה למנכ״ל אינה משקפת נכוחה את הנעשה בפועל לאורך השנים בקידום נושא זה. יחד עם זאת, אין באמירה זו לסתור פעולות שעוד נדרשות ליישום בנושא, ושמוצאות בהתאמה את ביטוין בלוחות זמנים ברורים ליישומן.
משרד הביטחון מחויב להמשיך ולפעול בכיוון בו הוא פועל מזה עשור למזעור נזקים פוטנציאליים בהעסקת יועצים וכ״א חיצוני, תוך הקפדה על קיום הנהלים וההוראות בנושא- מחד, וביצוע המשימות הלאומיות המוטלות על המשרד- מאידך.
[bookmark: bookmark38]השירות הרפואי לחיילים בשירות חובה
תקציר הביקורת: הזכות לבריאות היא זכות בסיסית הנתונה לחייל כאדם. חיילי צה״ל מקבלים שירותי בריאות מחיל הרפואה על פי חוק. בשונה מאזרחי המדינה, הם אינם יכולים לקבל טיפול רפואי בקופות החולים על פי בחירתם. לכן, מעבר לחובתו של צה״ל לספק שירותי רפואה, יש לו גם אחריות ערכית ומוסרית לטיב השירות הרפואי הניתן לחיילים, ובין היתר לזמינותו.
הדוח בחן את רמת השירות, בדגש על זמינותו ומצביע על זמינות שאינה מספקת. מתקיים מצב שבו חיילים רבים עוברים ״תלאות״ בבואם לקבל שירות רפואי, החל מקושי לקבוע תור בטלפון למפגש עם רופא ועד זמני המתנה ארוכים למפגש עמו. מצבים אלה עלולים להביא לכך, שחלק מהחיילים אינם מקבלים את הטיפול הרפואי שלו הם זקוקים. זאת ועוד, מעקב מפקדת קצין רפואה ראשי (מקרפ״ר) אחר הפניית חיילים אל רופאים מומחים, לוקה בחסר.
יודגש, כי בסקר שערך משרד מבקר המדינה בקרב חיילים לוחמים ביבשה נמצא, כי למעלה ממחציתם (51%) אינם שבעי רצון באופן כללי מהשירות הרפואי בצה״ל, כשהנושא הבולט הוא זמינות השירות.
במהלך הביקורת, בינואר ובפברואר 2016 אישרו הרמטכ״ל וסגן הרמטכ״ל, בהתאמה, תכנית לרפורמה בשירותי הבריאות בצה״ל, שכללה, בין היתר, מיקור חוץ של שירותי הרפואה לכלל אנשי הקבע (תוך הסטת משאבים לטיפול בחיילי חובה).
מאחר שזו לא הפעם הראשונה שצה״ל מקיים מהלכים למיקור חוץ בתחום שירותי הרפואה, מהלכים שבעבר לא צלחו במלואם, ונוכח ממצאי דוח זה, מעיר משרד מבקר המדינה כי חשוב שסגן הרמטכ״ל ינחה להפיק לקחים מדוח זה, כדי לשפר את סיכויי הצלחתה של התכנית הנוכחית.
תקציר תגובות המבוקרים: קיים קושי רב בגיוס רופאים לצה״ל ובמתן שירותי רפואה מספקים. לאור זאת נבנו לאורך השנים תוכניות למתן מענה טוב יותר למשרתים. בטרם היציאה למיקור החוץ הקודם התבצעה עבודת מטה מקיפה אשר בחנה את משמעות מיקור החוץ תוך סימון סיכונים לתהליך והבנה כי מהלך זה ייתן מענה רפואי טוב וזמין יותר. כחלק מהפקת הלקחים ממיקור החוץ הקודם ולקראת מיקור החוץ הבא, אושר מודל שונה, המותאם לאוכלוסייה ולאתגרי המשאבים בצה״ל, תוך מענה טוב יותר לכלל חיילי צה״ל.
בשנתיים אחרונות, טרם כניסת מבקר המדינה לביצוע הביקורת, הוכנה בחיל הרפואה תוכנית אסטרטגית לשיפור מענה רפואת השגרה בצה״ל. לאחר למידה של לקחי פרויקטים קודמים למיקור חוץ של אוכלוסיות שונות - מופו פערים וגובשו המלצות שהביאו לתכנית מקיפה תוך תוספת משאבים, והסטת משאבים לחיילי החובה באמצעות מיקור חוץ אנשי הקבע לשם שיפור מענה רפואי לחיילי חובה. הלקחים מהתהליך הקודם הוצגו באג״ת ע״י מפקד המרכז לשירות רפואה ונציגי מקרפ״ר. בנוסף, בוצע ניתוח סיכונים לקראת מיקור החוץ הבא וסוכם כי תתבצע בקרה שוטפת לניהול הסיכונים בכלל החתכים. יש לציין, כי החלטת צה״ל לעבור למיקור חוץ נוסף נובעת מההבנה שהמשאבים העומדים לרשותו והפוטנציאל של המענה הרפואי הינו מצומצם, ומתוך כוונה כי יציאה למיקור חוץ תפתור בעיות אלו. יודגש עוד, כי סגן הרמטכ״ל הנחה לקיים בתחילת חודש מאי 2017 דיון סטטוס בראשותו על מנת לעמוד על יישום המסקנות והלקחים שעלו מדוח זה ומן הדוח הדן במערך בריאות הנפש בצה״ל.
[bookmark: bookmark39]מערך בריאות הנפש בצה״ל
תקציר הביקורת: מרכז בריאות הנפש (ברה״ן) נושא באחריות לבריאותם הנפשית של חיילי צה״ל; הוא קובע את כשירותם הנפשית לשירות צבאי, ומעניק להם טיפול נפשי במהלך שירותם. משרד מבקר המדינה רואה חשיבות רבה בעבודתו של מרכז ברה״ן ובטיפול הנפשי הניתן לחיילי צה״ל, בשל הסיכון הגלום בהעדר טיפול מתאים. חשיבות זמינותו של הטיפול הנפשי הניתן לחיילי צה״ל גוברת עקב הסיכון הנובע, בין השאר, מנגישותם לנשק.
ממצאי הדו״ח מעלים חשש כי הטיפול הנפשי בחיילי צה״ל נפגע: חיילים המתינו פרקי זמן ארוכים לפגישה עם גורמי ברה״ן ; ביקורת ברה״ן יזומה לא נערכה כנדרש ; תרופות שנרשמו לחיילים לא נופקו ; ולא הוסדרו מדדי שירות ברורים והנחיות ברורות לטיפול. כמו כן, עלה חשש לפגיעה בשוויון בטיפול בפניות הציבור בנושא ברה״ן.
קביעת מדדי שירות ברורים, הסדרת מנגנון בקרה יעיל על קיום הוראות גורמי ברה״ן וקיום פיקוח ובקרה יעילים, ישפרו את פעילות מרכז ברה״ן באופן שיוביל לשיפור הטיפול בפרט. משרד מבקר המדינה מציין לחיוב את הנכונות של מקרפ״ר ושל מרכז ברה״ן לפעול לתיקון הליקויים שעלו בביקורת.
בנוסף לכך נמצא בביקורת כי קיים פער לא סביר של פי שניים וחצי עד פי שלושה בין שיעור הפטור משירות צבאי מסיבות נפשיות הניתן למועמדים לשירות ביטחוני (מלש״בים) מהאוכלוסייה החרדית ובין שיעור פטור זה בכלל אוכלוסיית המלש״בים ; על פי גורמי מקרפ״ר, מלש״בים מהאוכלוסייה החרדית מנצלים את מגבלות הבדיקה אצל גורמי ברה״ן המאפשרות לקבל פטור לא מוצדק רפואית. על אף שהנושא מוכר לצה״ל משנת 2012, הוא לא טופל, והמצב נותר כשהיה. במצב זה, מגבלותיו של מרכז ברה״ן מהוות ״פירצה״ המאפשרת למלש״בים מהאוכלוסייה החרדית לקבל פטור מהחובות המוטלות עליהם מכח חוק שירות ביטחון, בלי שניתן לוודא כי הוא אכן מוצדק. על צה״ל בשיתוף כלל הגורמים הרלוונטיים, לפעול למציאת פתרון לסוגיה זו, ולתת כלים בידי גורמי בהר״ן על מנת שיוכלו לאבחן מקצועית את כשירותם הנפשית של מלש״בים מאוכלוסיות מגוונות, כך שפטורים משירות יינתנו רק במקרים מוצדקים מבחינה רפואית.


תקציר תגובות המבוקרים: הוראה המסדירה את משך הזמן המרבי להמתנה של חייל המבקש להיפגש עם גורם ברה״ן תטופל במהלך 2017 באמצעות כתיבת הוראת מרכז ברה״ן, שתגדיר בדיקת קב״ן בהקדם ולא יאוחר מארבעה שבועות.
כל החיילים שהופנו לברה״ן נבדקו על ידי קב״ן, פסיכיאטר בלשכת הגיוס או פסיכיאטר בשירות. בעבודת מטה שבוצעה, שונה המינוח ברשומה הרפואית הממוחשבת ל״בדיקת קב״ן״ לפני ההפניה לפסיכיאטר, על מנת לשפר את הדיוק בהפקת ההפניה לקב״ן. הוראת קרפ״ר מטילה על גורם ברה״ן המפנה לבדיקה פסיכיאטרית דחופה חובה לוודא את מילוי הוראותיו. בפועל, במקרים של הפניית החייל לגורם מטפל והמלצה למפקד בדבר הפנייה דחופה, מבצע גורם ברה״ן מעקב פעיל אחר יישום הוראותיו כמתחייב בהוראות קרפ״ר. גורמי ברה״ן יוודאו עם המטופלים כי צרכו את התרופה. במקביל, על מנת להסדיר כללי בקרה ומעקב, נוסף שדה להזנה בדבר נטילת טיפול תרופתי.
בעקבות הביקורת, סגן הרמטכ״ל הנחה כי תגובשנה הנחיות ברורות להמלצה ״ליווי תומך לחייל ע״י מפקד״. לפיכך, ההמלצה ל״ליווי תומך״ בוטלה, נוכח היותה כללית מדי. ההמלצות שגורמי ברה״ן נותנים למפקדים (הקלות בשירות, פטורים וכד) הן הוראות מדויקות למפקד בדבר הטיפול הקונקרטי, במסגרת היחידה, בחייל.
גורמי הברה״ן ב״מיטב״ כמו בכל צה״ל עושים מלאכתם במסירות ובאופן מקצועי. סוגיית גיוס החרדים הינה אתגר משמעותי לא רק בהיבט הברה״ני ולכן הנושא קשור להיבט הכללי של גיוס החרדים. צה״ל בוחן מספר חלופות לשם טיוב תהליך המיון של החרדים ובכלל זאת ההיבט הברה״ני.
[bookmark: bookmark40]היבטים בטיפול בנושא בטיחות ביבשה בצה״ל
תקציר הביקורת: הבטיחות היא בראש ובראשונה באחריותם של המפקדים בצה״ל ברמות השונות. היא הכרחית בכל משימה צבאית, ומהווה חלק בלתי נפרד מהמקצועיות ומאיכות הביצוע הנדרשות לה. רמה גבוהה של בטיחות הנסמכת על ניהול סיכונים תורמת לצמצום פגיעות בנפש וברכוש, ומכאן חשיבותה הרבה כחלק מליבת העשייה הצבאית.
שיפור רמת הבטיחות תלוי, בין היתר, בקיומם של תהליכי למידה, הסקת מסקנות והפקת לקחים מאירועי בטיחות, והדבר מחייב בסיס מידע מהימן. בסיס המידע המרכזי בצה״ל לעניין זה הוא מערכת ה״גלילית״, ומכאן חשיבותה הרבה של הזנת אירועי בטיחות למערכת זו. צירוף תחקירי אירועים על לקחיהם להזנות במערכת ה״גלילית״ חיוני לשם למידה רוחבית בנושאי בטיחות בצה״ל והפקת לקחים.
הזנה לא מלאה של אירועי בטיחות למערכת ה״גלילית״, ואי צירוף תחקיריהם כשנדרש, פוגעים בבסיס המידע המשמש ללמידה, להסקת מסקנות, להפקת לקחים ולמתן הנחיות חוצות ארגון בתחום הבטיחות בצה״ל. במצב זה נאלצת מבק״א יבשה לאסוף נתונים נוספים על אודות אירועי בטיחות ממקורות אחרים ( מפקדים, קציני בטיחות, בתי חולים ועוד) ובאמצעים שונים, דבר המהווה פתח לפערי מידע בבסיס הנתונים.
קציני הבטיחות היחידתיים מסייעים למפקדים בקיום שיגרת בטיחות ביחידה ובהעלאת רמת הבטיחות בה ; בביקורת עלו ליקויים בהכשרתם. תכנית בטיחות יחידתית היא כלי מרכזי בניהול שגרת הבטיחות, בניהול סיכונים, באיתור נקודות תורפה בטיחותיות ביחידה ובטיפול בהן. בביקורת עלו ליקויים בכתיבת תוכנית בטיחות יחידתית ביחידות שנבדקו. עוד עלה בדו״ח, כי ההוראה בנושא הגבלת אימונים על פי מזג האוויר, לא קויימה כלשונה.
תקציר תגובות המבוקרים: ההוראות הקיימות לגבי חובת הזנת כל אירועי הבטיחות למערכת ״גלילית״ נבחנו והוחלט שתישאר חובת הזנת כל אירוע, לרבות אירועי ׳כמעט ונפגע׳, מתוך גישה של מיצוי הלמידה ותרבות הבטיחות ביחידות. לאור הפערים במערכת הנ״ל, לרבות אי איחוד מערכות דיווח עם חיל האוויר, נבנתה דמ״צ מחודשת למערכת כמערכת בטיחות לדיווח רב זרועי ואושרה למימוש ע״י סגן הרמטכ״ל לתוכנית העבודה 2017. בהתאם להנחיית סגן הרמטכ״ל, המערכת המפותחת כיום הינה מערכת אחודה רב-זרועית אשר תיקרא ״מערכת לניהול הבטיחות״ ותהיה משותפת לכלל הזרועות, לרבות חיל האוויר. צפי להפעלת המערכת- אמצע שנת 2018.
העובדה שמערכת ה״גלילית״ לוקה בחסר כבסיס ידע מהימן הינה נכונה, אולם גם בעתיד מבק״א תאסוף נתונים ממקורות אחרים על מנת לקיים בקרת מקורות לאירועי בטיחות. המערכת החדשה צפויה לטייב את הזנת האירועים, לרבות תחקירים של היחידות. בשלב השני של בנייתה, צפוייה המערכת להכיל באופן אוטומטי נתונים משלימים לאירועים כגון: דיווחי משטרה צבאית, נפגעים וכיו״ב. לצורך שיפור הפיקוח והבקרה של מבק״א על הזנת אירועים ותחקירים, הועלתה רמ״ד ניהול הידע לדרגת רב-סרן, ותחת פיקודה תשרת קצינת דיווח ותחקור. כן תוקנן מטמיע מערכת (יועץ) לשיפור הלימוד והבקרה ביחידות. בנוסף, החל מאוקטובר 2016 הוכנס לדו״ח הבכירים מדד הזנת האירועים של היחידות כנתון המשוקף לדרג המפקדים הבכירים, לצורך הפיקוח על שיפורו ואיכותו.
מבק״א יבשה מלמדת בקורסי הבטיחות, המיועדים לסגני מפקדי היחידות וקציני הבטיחות בתקן מלא, את אופן כתיבתה של תכנית בטיחות יחידתית, לרבות חובת השימוש בפורמט המפורסם. לאור ממצאי הביקורת, מבק״א תבצע בקרה אחר אופן כתיבת תכנית הבטיחות היחידתית במסגרת תוכנית הבטיחות ביחידות. הבקרה תבוצע באישורי תוכניות שנתיים וביקורות שוטפות.
לאור מיזוג ז״י - אט״ל וקבלת האחריות של מבק״א יבשה על תחומי הבטיחות בעבודה ואש, החלה בחודש ינואר 2017 עבודת מטה לפרסום פורמט עדכני לתכנית בטיחות יחידתית אחודה, על-מנת לתת מענה לכלל מאפייני הפעילות של היחידות השונות (עבודה, אש, אימונים וכיו״ב). פורמט התוכנית יפורסם ליחידות עד סוף שנת 2017.
[bookmark: bookmark41]פרויקטים בתחום התקשוב
תקציר הביקורת: משרד מבקר המדינה בדק את פרויקט א׳ ופרויקט ב', לרבות היבטים מסוימים הנוגעים לפיתוח תכולות רלוונטיות במערכת ב׳ של חיל האוויר והחלל ובמערכת ג׳ של זרוע היבשה לבניין הכוח. תחום התקשוב במערכת הביטחון הוא תחום ליבה בחזית הטכנולוגיה, והוא בעל חשיבות אסטרטגית משמעותית לפעילות צה״ל. אגף התקשוב נושא, בין היתר, באחריות למערכת התקשוב בצה״ל.
פרויקט א׳ הוא פרויקט של אגף התקשוב לפיתוח מערכת א׳. פרויקט ב׳ נוגע למספר גופי צה״ל והוא אמור לאפשר זרימת מידע ממוכן בין המערכות השותפות לפרויקט, ובהן מערכת א׳ ומערכות של הגופים והזרועות השותפים לפרויקט. פרויקט א׳ ופרויקט ב׳ מומשו במתכונת של שלבים. פרויקט ב׳ מגדיר נקודות זמן שאליהן מתכנסות כלל המערכות הרלוונטיות לבדיקות ול״עלייה לאוויר״, ובכלל זה השלבים של פרויקט א׳. כפי שקבע סגן הרמטכ״ל במרץ 2011, פרויקט ב׳ אמור לאפשר למטכ״ל לעשות שימוש אפקטיבי במשאבי צה״ל העיקריים. פרויקט א׳ ופרויקט ב׳ הם פרויקטים מרכזיים, שפיתוחם נמשך כעשור ועלותם מאות מליוני ₪.
על אף זאת, העלה משרד מבקר המדינה ליקויים חמורים ברמת גופי המטה הכללי, אגף התקשוב ואגף התכנון, הנוגעים לאישור פרויקטים אלה, לניהולם השוטף ולפיקוח ולבקרה על מימושם בהתאם לתוכניות העבודה. בין היתר, נוכח הליקויים שעלו, במועד סיום הביקורת לא היו בצה״ל נתונים מלאים על העלויות שהשקיע בפרויקטים, לרבות ביחס לתכנון וביחס לתרומה המבצעית; חלו דחיות משמעותיות, של שנים בלוחות הזמנים; הצטברו פערים בתהליכים מבצעיים מרכזיים שבאו לידי ביטוי במבצע ״צוק איתן״. למעשה, אגף התקשוב הנושא באחריות הכוללת למימוש פרויקט א׳ ופרויקט ב׳ כשל בתפקידו.
נוכח הליקויים המשמעותיים שעלו בדוח ביקורת זה והפערים המבצעיים שעלו בפרויקטים, על המטה הכללי לבחון במבט מערכתי את שיטות הניהול של פרויקטי תקשוב מורכבים בהובלתו של אגף התקשוב ולהפיק את הלקחים הנדרשים, ובכלל זה בכל הנוגע לבקרה המטכ״לית עליהן, ולסמכויות שבידי אגף התקשוב ביחס לסמכויות שבידי הגופים והזרועות המעורבים בפרויקטים כאלה.


תקציר תגובות המבוקרים: במסגרת הובלת פרויקט א', אגף התקשוב הציג לסגן הרמטכ״ל את כלל הנושאים הנדרשים, בדגש על הצורך המבצעי, המענה הקיים והפער המבצעי, התרומה והסיכונים התוכנתיים. נדגיש, כי בנוסף לדיונים יעודיים לנושא , הוצג הנושא הן לאג״ת והן לסגן הרמטכ״ל בכל שנה, במסגרת תהליך תכנון תכנית העבודה של האגף. במסגרת תפקידו, חיבר אגף התקשוב את מאמצי בנין הכח של פרויקט א', למאמץ בניין הכח פרויקט ב' . במסגרת הובלת בניין הכח של פרויקטים אלו, בוצעו דיוני בקרה רבים, בדרגים השונים העוסקים בתכולות השלבים ובאישורם. תהליך הפיתוח של השלבים לווה בסדנת אפיון מבצעי ענפה, כתיבת ICD רב-זרועי וסקרי תכן לגיבוש הדרישות ואופן מימושן.
פרויקט ב' נוהל בשלבים/״פעימות״, משיקולי ניהול תוכנית בדגש על הצורך לבצע אינטגרציה ליכולות. מטרת השלבים היא לסנכרן את הפיתוח שנדרש לבצע על מנת לאפשר תהליך מבצעי שלם. בהתאם, נדרש לבצע בדיקות ואינטגרציה ליכולות שפותחו באותה מסירה (שלב) על מנת לוודא כי התהליך המבצעי השלם מתקיים ותקין. אין דרישה/הנחיה לנהל תוכנית בשלבים ובהתאם, אין בנוהל דרישה לניהול תוכניתי נפרד של כל שלב. השלבים מהווים תכולות משנה כחלק מתוכנית שלמה. למרות העובדה כי בדרך כלל הביא כל שלב יכולת מבצעית או תכולות מבצעיות מוגדרות, הוא אינו מהווה תוכנית או פרויקט נפרד העומד בפני עצמו בהקשרי נוהלי הבקרה. בהתאם, לא נדרש לבצע נוהל נפרד לכל שלב ושלב, ולא בהכרח נדרשת בקרה נפרדת ברמות השונות על כל שלב ושלב, אלא נדרשת בקרה על התקדמות התוכנית השלמה. בהתאם, קיימת הגמישות הנדרשת בתדירות הבקרה על כל שלב בפני עצמו, וכן בדרג המבקר, זאת נוכח האתגרים והתקדמות הפיתוח.
אג״ת, בגיבוי סגן הרמטכ״ל והרמטכ״ל, הובילה במהלך תכנון תר״ש 'גדעון', שינוי משמעותי באסטרטגיית התכנון, הן בתכניות העבודה, הן בתהליכי האישור הפרויקטלי וכן, שינוי משמעותי באופן הבקרה השוטפת על מימוש תוכניות העבודה של הגופים, שאושרו ע״י המטה הכללי. נוהל הבקרה החדש כולל את המופעים הבאים בלוחות זמנים מסודרים שנקבעו לנושא הבקרה במטכ״ל שאושר ע״י הרמטכ״ל: דיוני בקרה רבעוניים- בדיונים אלה, מציג הגוף סטאטוס ביצוע מול תכנון בכל הפרמטרים- שכר, כ״א, מוכנות, תוכניות היכולות (התעצמות), תקציב וכיו״ב. דיוני בקרה פרויקטאליים חצי שנתיים עם הזרועות והגופים, להצגת סטאטוס של כל הפרויקטים שבבקרה מטכ״לית. בדומה לדיוני ת״ע שנתית הדיון המסכם מתקיים בר' סגן הרמטכ״ל (לפניו מתקיימים דיוני רח״ט תכנון ור' אג״ת). בנוסף, יתקיימו דיונים ממוקדים ונפרדים על פרויקטים שזוהו ע״י אג״ת כחריגים (בשל 


חריגה בתכולה, בלו״ז או בתקציב) או בפרויקטים, שנמצאים במיקוד מטכ״לי גבוה.
[bookmark: bookmark42]ההיערכות לטיפול בחללים אזרחים באירוע חירום
תקציר הביקורת: מלחמה, אסונות טבע, תאונות קשות, דליקות, התפרצות מגיפות, אירועי טרור ופליטת חומרים עלולים לגבות מספר רב של חללים אזרחיים. לזיהוי ולקבורת חללים משמעויות משפטיות, הלכתיות ורגשיות עמוקות הן עבור משפחות החללים והן עבור כלל הציבור המתאושש מאסון.
כדי שהגופים המעורבים בטיפול בחללים יוכלו לשלב כוחות ולפעול בשיתוף פעולה בהתרחש אירוע רב נפגעים בשגרה ובחירום, יש צורך בחלוקת תחומי האחריות ביניהם, בהגדרה ברורה של התנאים להפעלתם ובתיאום מיטבי בין הגופים. בביקורת עלה, כי אמנם משרד הפנים והמל״ל פעלו לקידום הנושא בשנים האחרונות. עם זאת, במהלך הביקורת בלט היעדרה של יד מכוונת אשר מנע את אפשרות פתרונן של בעיות שונות, ואף הנציח אותן. בעיות אלה, אשר ידועות זה מכבר הן לגופים הביצועיים העוסקים בנושא והן לגופי המטה המעורבים בעניין (רח״ל, המל״ל), פוגעות בהיערכות לטיפול בחללים באירועי חירום עד כדי חוסר מוכנות לאומית. ראוי כי משרד הפנים, אשר במועד סיום הביקורת מכין הצעת מחליטים להסדרת הטיפול בחללים בחירום, יפעל בהקדם, בשיתוף רח״ל, להביא את כל הבעיות הכרוכות בטיפול בחללים בעת חירום אשר נסקרו בדוח זה, להכרעה בידי השרים הנוגעים בדבר, ובכלל זה שר הביטחון, השר לבט״פ, השר לשירותי דת ושר הבריאות. אם השרים אינם מגיעים לפתרון, על המל״ל להביא את העניין להכרעתו של ראש הממשלה.
תקציר תגובות המבוקרים: המטה לביטחון לאומי מוביל את עבודת המטה בנושא, אולם לאור השינויים התכופים במשרד לשירותי דת ובמשרד הפנים חלו עיכובים, גם בהקשר לסוגיית התר״חים (תחנות לריכוז חללים) וכן בסוגית העברת האחריות לקבורת חללים אזרחיים במצבי חירום. בעקבות עשייה של המטה לביטחון לאומי בהובלה ותאום בין הגורמים השונים, התהליכים החלו להגיע לכלל סיום. כך, העברת האחריות בין המשרדים בוצעה, הוקצה תקציב ייעודי למשרד לשירותי דת ולמשטרת ישראל (רכש ציוד לתר״חים) והוכנה הצעת מחליטים בשיתוף פעולה עם משרד הפנים המסכמת את המענה הלאומי בנושא התר״חים. בתוך כך מוערך כי עוד בשנת העבודה הנוכחית (2017) תוגש הצעת המחליטים של משרד הפנים בסיוע המל״ל להצבעה בממשלה. רח״ל שותפה מלאה לכתיבת הצעת מחליטים מעודכנת ושלמה לכל המענה שכתב ומוביל משרד הפנים ופועלת כחלק מעבודת המטה.
ביצוע הסדרה לגבי כלל תפקידי צה״ל במענה לחללים אזרחיים בעורף בחירום תתבטא בהצעת המחליטים המתגבשת כעת. רח״ל אמורה להיות שותפה ומתאמת את כלל ההסדרות עם כלל משרדי הממשלה והמערכות הלאומיות ( כולל צה״ל ).
המשרד לשירותי דת עבר מספר ״תהפוכות״ וסמכויותיו פוזרו במשרדים השונים עד שחזר למתכונתו הנוכחית. קבלת האחריות נעשתה לאחר עבודת מטה מסודרת תוך ליווי צמוד של סגן ר׳ המל״ל עם הנהלת המשרד. בהצעת מחליטים שמספרה 2030 הוקצה למשרד לשירותי דת המימון הנדרש להקמת תשתית למשימת קבורת חללים. כמו כן, סוכם בין המל״ל, משרד האוצר והמשרד לשירותי דת שהחל משנת התקציב 2019 יוכנס הצורך התקציבי בבסיס התקציב.
במסגרת הפעילות לגיבוש הצעת מחליטים להסדרת הטיפול בחללים בחירום, ישנה אחריות לוודא כי קיים מענה מלא לקבורת חללים בחירום, יהודים ושאינם יהודים ולהצביע על הגורמים הרלוונטיים למימוש המענה. במסגרת שותפות המשרד לשירותי דת בגיבוש הצעת המחליטים, יעלה המשרד לשירותי דת את הפערים החסרים לרבות פערי הסמכויות מול משרד הפנים לצורך גיבוש ההצעה.
[bookmark: bookmark43]פעילות המעברים בין ישראל
לבין איזור יהודה ושומרון
תקציר הביקורת: למעברים בין ישראל לבין איו״ש, המיועדים לפקח על מעבר בני אדם, כלי רכב וסחורות, יש השפעה ניכרת על הקשר בין ישראל לאיו״ש. הרכב האוכלוסייה המשתמשת במעברים הוא מגוון, וכולל בין היתר אזרחים ישראליים, פלסטיניים, תושבי מזרח ירושלים, דיפלומטים ותלמידים. הטיפול באוכלוסייה זו במעברים, על שונותה הרבה, מחייב מקצועיות, מיומנות, ויכולת לפעול ברגישות ובהתחשבות מחד גיסא, בהקפדה על כללי זהירות וביטחון מאידך גיסא. מה שכך, פעילותם התקינה של המעברים חיונית למניעת פיגועי טרור והסתננות למדינת ישראל ולהבטחת מתן שירותים ראויים לאוכלוסיית המשתמשים בהם, כדי שיתאפשר להם לקיים אורח חיים ראוי.
לאזרוח המעברים בין ישראל לבין איו״ש נודעות השפעות מדיניות, ביטחוניות וכלכליות משמעותיות, ויש בהן גם כדי להשפיע מהותית על אורח חייהם ועל ביטחונם של תושבי ישראל, ובהם תושבי מזרח ירושלים, ועל האוכלוסייה הפלסטינית. העובדה שכל מעברי עוטף ירושלים שמפעילה המשטרה וארבעת המעברים שמפעיל צה״ל לא אוזרחו, כמו גם העובדה שלא קיים גוף מרכזי לניהול המעברים בעל ראייה כוללת, מנציחה את המצב ולפיו המעברים השונים אינם פועלים על בסיס נוהלים, הוראות הכשרה ותרגולים אחידים, והשירותים הניתנים לאוכלוסייה העוברת בהם אינם ברמה אחידה. בנוסף לכך, קיומם של פרצות בגדר ״קו התפר״ מאפשר חדירה לשטחי ישראל ללא בקרה, והימצאותם של שב״חים בישראל היא בלתי נמנעת. מצב זה מהווה סיכון מתמשך לביטחון תושבי ישראל.
משרד מבקר המדינה מציין לחיוב פעולות ושיפורים שעשו המשטרה, רשות ההגירה והאוכלוסין במשרד הפנים והמנהא״ז בחלק מהנושאים, ובינהן: מאמצים לגיוס שוטרים להשלמת מצבת כח אדם הנדרשת ביחידת המעברים בעוטף ירושלים, נושא הנחיית המשטרה בטיפול בחומרים דו שימושיים, הטיפול בחוקת המעברים ונושא מניעת העברת פסולת מישראל לאיו״ש. עם זאת, נותרו ליקויים שעליהם הצביעה הביקורת הקודמת אשר לא תוקנו כלל או שלא תוקנו במלואם. משרד מבקר המדינה רואה בחומרה את הליקויים המשמעותיים בנושא האבטחה והבידוק הביטחוני, במיוחד בהתחשב בכך שלא קוימו החלטות ממשלה קודמות, ובכך שחלף פרק זמן רב בלי שנושאים אלה טופלו.
נוכח חשיבותם של המעברים לביטחון תושבי מדינת ישראל ולהבטחת מרקם חיים תקין לעוברים בהם, על מטה לוט״ר בשיתוף כל הגורמים הנוגעים בדבר לקיים בהקדם האפשרי עבודת מטה מקיפה ושלמה, ולהמליץ על פתרונות לתיקון הפערים הארגוניים והתפעוליים אשר נסקרו בדו״ח זה. לגדר ״קו התפר״ חשיבות רבה לביטחונם של תושבי ישראל, ועל כן על ממשלת ישראל להמשיך במאמציה להשלמת גדר זו ולתיקונה בקטעים הנדרשים, על מנת שתמלא את ייעודה בהקטנת יכולת החדירה של מפגעים ובמניעת חדירת מסתננים מאיו״ש לישראל.
תקציר תגובות המבוקרים: קיימת תכנית סדורה לאזרוח מעברי התפר המערבי ומעברי עוטף ירושלים. לאור גידול בעלויות העסקת המאבטחים והעובדים בשל הסכמים חיצוניים למעהב״ט מחד, ומאידך קיצוצים רוחביים שהושתו על משרד הביטחון ובזאת- גם על רשות המעברים, מסגרת התקציב של רשות המעברים אינה תומכת בהמשך תכנית האזרוח. על מנת לקדם את הנושא ולאפשר את המשך איזרוח, שדרוג ופיתוח המעברים, יש לקדם את החוק להסדרת מעבר טובין מהאזור ומשטחי המועצה הפלסטינית ואליהם (״חוק המעברים״) ובאופן פרטני- את אפשרות לגבות אגרות ו/או דמי תפעול במעברים באיו״ש. המל״ל/ מטה לוט״ר קיים גם בשנה האחרונה עבודת מטה מעודכנת ומפורטת עם כלל הגופים הנוגעים לפעילות המעברים בגזרת ״עוטף ירושלים״ והשלים הצעת מחליטים מעודכנת, אשר קובעת את הצורך לאזרוח מעברי ״עוטף ירושלים״, מסדירה סמכות ואחריות, לוחות זמנים ואבני דרך. סוגית התקציב טרם סוכמה סופית והיא צריכה להיות מוכרעת בקבינט.
המל״ל תומך ומקדם את הרעיון להקמת גוף מרכזי לתפעול ואבטחת המעברים בין ישראל ליהודה ושומרון ורצועת עזה. נושא זה אינו עומד בפני עצמו אלא תלוי בקבלת החלטה מתוקצבת בקבינט בנוגע לאזרוח מעברי ״עוטף ירושלים״. ככל שתתקבל החלטה כזו הרי שע״פ הצעת המחליטים האחריות לכל המעברים בין ישראל ואיו״ש תועבר לידי גוף אחד, רמי״ם אשר במשרד הביטחון.

[bookmark: bookmark44]שיתופי פעולה של ממשלת ישראל
עם הסוכנות היהודית
הגופים המבוקרים: משרד ראש הממשלה, משרד האוצר, משרד הבינוי, משרד החינוך, משרד העלייה והקליטה, משרד לשירותי דת, משרד לפיתוח הפריפריה, הנגב והגליל, רשות לפיתוח ירושלים וברשות לפיתוח הנגב
[bookmark: bookmark45]ליקוי
1. כשליש מהמימון הממשלתי הניתן לפרויקטים משותפים עם הסוכנות מיועד לחיזוק הזהות היהודית בתפוצות, וכשליש ממנו - לדיור ציבורי.
בתקנות חובת המכרזים, התשנ״ג-1993 (להלן - תח״ם) נקבעה הוראה המתירה למשרד ממשלתי להתקשר עם הסוכנות או עם קרנות ומוסדות הנשלטים בלעדית בידיה ללא עריכת מכרז אם זו נעשית למטרות ציבוריות כמפורט בתקנות (להלן - פטור הסוכנות). המשנה ליועץ המשפטי לממשלה (ייעוץ) (להלן - המשנה ליועמ״ש) קבעה בנובמבר 2015 כי יש לפרש את המונח ״מטרות ציבוריות״ בפרשנות מצמצמת, ולכן יש להגביל את פטור הסוכנות רק למקרים שבהם תחום ההתקשרות תואם לתפקידי הסוכנות לפי חוק המעמד והאמנה, ולמטרות ההתיישבות המפורטות בתקנה.
על משרד המשפטים, משרד האוצר ומשרד רה״ם לפעול בהקדם להבהרתם של תחומי הפעילות שבהם יינתן לסוכנות או למוסדותיה פטור ממכרז לפי התקנות האמורות. זאת - באופן שיעלה בקנה אחד עם חוות הדעת המשפטית האמורה של המשנה ליועמ״ש ועם השינויים שחלו במהלך השנים. עד השלמתה של הפעולה הזאת יש להקפיד שהפרשנות למונח ״מטרות ציבוריות״ בקבלת החלטות על התקשרויות עם הסוכנות בפטור ממכרז תהיה בהתאם לתפקידיה על פי חוק המעמד והאמנה ולא יותר מכך.
[bookmark: bookmark46]תגובה
משרד המשפטים
1. ביום 8.3.2017, עברה בקריאה טרומית בכנסת הצעת חוק
מעמדן של ההסתדרות הציונית העולמית ושל הסוכנות היהודית לארץ-ישראל (תיקון - התקשרות למימוש מטרות ציבוריות), התשע״ז-2017 (פ/3927), של חבר הכנסת דוד ביטן, הנהנית מתמיכת הממשלה (החלטת ועדת השרים לענייני חקיקה בנושא התקבלה ביום 5.3.2017). הצעת החוק מבקשת לעדכן את המטרות הציבוריות לגביהן יוכלו להתקשר משרדי הממשלה, יחידות הסמך שלהן ומוסדות להשכלה גבוהה עם המוסדות הלאומיים, בלי שיהא צורך בכל פעם לשנות את האמנות שנחתמו בין הצדדים, והיא צפויה להביא לשינוי היקף הפטור ממכרז הקבוע בתקנה 3(19)(א) לתקנות. משהצעת החוק זו, הנהנית מתמיכת הממשלה, מבקשת לשנות מהדין הקיים שפורש בחוות הדעת של המשנה ליועץ המשפטי לממשלה (ייעוץ), הרי שנראה שהצורך בהבהרת האופן שבו יש לפרש דין זה והאופן שבו חלה חוות הדעת האמורה עלול להתייתר. ככל שלא יושלם הליך החקיקה בהקדם, ולא יהיה שינוי בדין החל בעניין זה, יהיה מקום לבחון את הצורך בקיום עבודת מטה בעניין זה, בהמשך להמלצות מבקר המדינה בנושא. בתאריך 21.03.2017 אישרה הכנסת את הצעת החוק האמורה.
[bookmark: bookmark47]ליקוי
2. 25 מתוך 26 התקשרויות של גופים ממשלתיים עם הסוכנות שהיו
בתוקף בשנת 2016 נעשו בפטור ממכרז בהסתמך על הוראת הפטור האמורה. שמונה מההתקשרויות האלה משקפות לדעת משרד מבקר המדינה פרשנות מרחיבה ביותר, לעתים יתר על המידה, של תפקידי הסוכנות שנקבעו באמנה, לדוגמה - לחיזוק הזהות היהודית בתפוצות, למימון לימודים בבתי ספר יהודיים בחו״ל ולשיכון גרעיני התיישבות.
שלוש משמונה ההתקשרויות האלה אף לא תאמו את תפקידי הסוכנות לפי האמנה: לצורך העמקת הזהות היהודית בקרב חיילים משוחררים; לצורך מתן הלוואות לבעלי עסקים בירושלים; ולצורך מתן תמריצים לסטודנטים לרפואה. את שלוש ההתקשרויות האלו לא היה מקום לאשר בפטור ממכרז לפי פטור הסוכנות. ככלל, יש להקפיד כי הבקשות להתקשרויות ייעשו בעתיד רק אם הן תואמות את תפקידי הסוכנות על פי האמנה וחוק המעמד.
[bookmark: bookmark48]תגובה
משרד המשפטים
2. ראה תגובה לליקוי מס׳ 1. ליקוי
3. האמנות שחתמה הממשלה עם הסוכנות משקפות את תפקידי הסוכנות ואת החשיבות שנודעה לביצועם בתנאים ששררו באותן שנים (1954, 1979). חלפו קרוב לארבעים שנה מאז שתוקנה האמנה בשנת 1979, ומאז חלו שינויים מפליגים בשירות הציבורי והיום הוא מספק שירותים לציבור גם באמצעות מאות גופים מהחברה האזרחית. כמו כן חלו שינויים מפליגים בחקיקה, שביססו מערכים מקיפים למתן שירותים חברתיים. פרשנות מרחיבה יתר על המידה לעניין התקשרויות של משרדי הממשלה עם הסוכנות היהודית בהתאם לפטור הסוכנות עלולה לפגוע ביכולתם של גופי המגזר השלישי להתחרות על אספקת שירותים לממשלה. פגיעה כאמור ביכולת התחרות של גופים אלה עלולה לגרום גם לפגיעה ביכולתם של משרדי הממשלה להשיג את המטרות שעליהן מתבססת החובה לקיים הליך של מכרז שנקבעה בדין.
[bookmark: bookmark49]תגובה
משרד המשפטים
3. ראה תגובה לליקוי מס׳ 1.
[bookmark: bookmark50]ליקוי
4. בדצמבר 2015 התקשרו משרד הבינוי ואגף החשב הכללי במשרד האוצר (להלן - החשכ״ל) עם הסוכנות לצורך הקמה ותחזוקה של 2,650 דירות שמיועדות לדיור ציבורי במשך 25 שנים עם אופציות להארכה ל-20 שנים נוספות. סכום ההתקשרות עד לתום תקופות האופציות הוא כ-1.9 מיליארד ש״ח בערכים שוטפים (מימון רב-שנתי, מעודכן לשנת 2016), ועל פי תנאי ההתקשרות, את רובו עתידה לממן המדינה.
ממצא הביקורת מעלה ספק אם ההליך שקיימו משרד הבינוי ואגף החשכ״ל הבטיח את השאת היתרונות הכלכליים למדינה, משום שלא נערכה בחינה מעמיקה של האפשרות לבצע את ההתקשרות באמצעות הליך תחרותי בין כמה מציעים, ולא נבחנו חלופות אחרות והעלויות הכלכליות הגלומות בהן, בטרם החליטו ועדות הפטור של משרד הבינוי ואגף החשכ״ל לאשר את ההתקשרות עם הסוכנות.
[bookmark: bookmark51]ליקוי
5. נמצא כי בשלוש מארבע תכניות שבהן התקיים שיתוף פעולה בין משרד רה״ם ומשרד החינוך עם הסוכנות והשקיעו בהן כ-200 מיליון ש״ח בשנים 2015-2011 - לא נקבעו יעדים מדידים ולא נבדקה האפקטיביות שלהן. לדוגמה: תכנית חפציב״ה (חינוך פורמאלי ציוני יהודי בברית המועצות לשעבר) פועלת במשך שני עשורים וחצי והממשלה השקיעה בה מאות מיליוני ש״ח בשנים האלה.
[bookmark: bookmark52]

תגובה
משרד החינוך
5. יקבעו יעדים מדידים למימוש מטרות התכניות ובדיקת האפקטיביות שלהן בתכנית העבודה של חפציב״ה לשנה״ל תשע״ח .
[bookmark: bookmark53]ליקוי
6. תכנית ״מסע״ מיועדת ליהודים בני 30-18 המתגוררים בחו״ל, ומטרתה להעמיק את הזהות היהודית שלהם ולחזק את זיקתם לישראל. בשנת 2015 העבירו הממשלה והסוכנות סכום של כ-100 מיליון ש״ח כל אחת למימון התכנית. נמצא כי מלבד היעד בנוגע למספר המשתתפים בתכנית מדי שנה, לא קבעו משרד רה״ם וחברת מסע יעדים מדידים בנוגע למטרות האחרות של התכנית, לרבות חיזוק הזהות היהודית של משתתפיה והקשר שלהם לישראל. העדר יעדים מדידים פוגע באפשרות למדוד את מידת האפקטיביות של התכנית.
כמו כן משרד רה״ם לא בדק את כל המידע שהעבירה אליו חברת מסע במסגרת דרישותיה לתשלום, לא עמד על קבלת כל המידע שהיה עליה להעביר אליו וסמך על הבקרה העצמית שהיא עשתה בכל הנוגע לאיכות מאות התכניות החינוכיות.
אם תוגש בעתיד בקשה לפטור לתכנית מסע הנסמכת על תקנה 3(19),
יהיה על משרד רה״ם ואגף חשכ״ל לבחון בקשה זו ולקבל החלטה בעניינה לנוכח חוות הדעת של היועצת המשפטית של משרד רה״ם. במסגרת בחינה זו יהיה צורך לשקול אם יש מקום לפטור את ההתקשרות ממכרז לביצוע פעולות המכוונות בעיקר ליהדות התפוצות, תוך שימוש בפטור הסוכנות או בפטור ממכרז לפי תקנה אחרת בתח״ם - אם בנסיבות העניין ממלאת הסוכנות את התנאים שנקבעו בתקנות, ולחלופין יש לבצע את ההתקשרות באמצעות הליך תחרותי.
בשל הפעלתה הממושכת של תכנית מסע והסכומים הגבוהים ששולמו לחברת מסע - גובר הצורך בבקרה מקיפה של משרד רה״ם על התכנית, ובכלל זאת קבלת כל המידע הנדרש ובדיקתו גם לצורך ביצוע התשלומים. על משרד רה״ם לבצע את כל אלה, ולהקפיד לפעול על פי הוראות התכ״ם.
ועדת ההיגוי של תכנית מסע היא בעלת הסמכות העליונה בתכנית.
בראש ועדת ההיגוי עומדים מזכיר הממשלה ומנכ״ל המחלקה לחינוך בסוכנות היהודית, וחברים בה נציגים של הממשלה והסוכנות. משרד מבקר המדינה מעיר לנציגי משרדי הממשלה המשמשים כחברים בוועדת ההיגוי של תכנית מסע כי יש לקבוע יעדים מדידים נוספים לתכנית ולמדוד את מידת העמידה בהם, ולעדכן לפיהם את המסקנות בנוגע לאפקטיביות של התכנית. עוד עליהם להציג אותן לפני הגורמים האחראים לתכנית מסע במשרד רה״ם ולפני ועדת הפטור באגף החשכ״ל, גם לצורך הדיון בהמשך ההתקשרות עם הסוכנות ועם חברת מסע לצורך הפעלת התכנית.
[bookmark: bookmark54]תגובה
משרד ראש הממשלה
5-6.	בתאריך 21.03.2017 אישרה הכנסת את התיקון לחוק בעניין
מעמדן של ההסתדרות הציונית והסוכנות היהודית לארץ ישראל. משרד רה״מ טרם קיבל הנחיות באשר ליישומו של תיקון החוק ובאשר להשלכותיו על תקנות חובת המכרזים, אך ייתכן שאלו ישליכו על חלק מהערות והמלצות דו״ח הביקורת.
חשבות המשרד מבצעת בקרה כספית על דרישות התשלום של חברת מסע.
באשר לבדיקת הנתונים והדיווחים ובדיקת איכות התכניות,
המשרד מעיר כי המכרז המתוכנן להתקשרות עם חברות בקרה יוכל להתאים למשרד בכל הקשור לפן הלוגיסטי-טכני, אך לא לפן התכני. צוות אגף פנים תכנון ופיתוח במשרד בוחן כעת חלופות לענין אופן הביצוע של בחינת האפקטיביות של תכנית מסע, במטרה להבטיח כי גם נושא זה יקבל מענה מתאים.
המשרד סבור כי המסקנה שאליה הגיע המבקר בעניין צמצום ההשפעה של הממשלה בגיבוש מדיניות נושאים שבליבת פרויקט מסע, שגויה ואינה מבוססת על המידע שהובא בפניו.
מסקנה זו אינה ברורה, במיוחד לאור זאת שבדוח עצמו צוין כי על פי החלטות הממשלה וההסכם להפעלת התכנית, ועדת ההיגוי היא הסמכות העליונה של הפרויקט, וחברים בה נציגי הממשלה, שהם אף בעלי זכות וטו על כל אחת מהחלטותיה. כן צוין בדוח כי תפקידי ועדת ההיגוי לאשר את מדיניות התכנית,
יעדיה ותכניה החינוכיים; לאשר את תכנית העבודה השנתית ואת התקציב השנתי; לקבוע תבחינים ותנאים לזכאות להשתתף בתכנית; ללוות את התכנית, לבחון את מידת העמידה ביעדיה ולדווח מדי שנה על התקדמותה לממשלה ולסוכנות.
עוד צוין בדוח כי לפי החלטות הממשלה וההסכם, דירקטוריון חברת מסע יקבע את הצעת התקציב של התכנית ובכלל זה הוצאות המינהל, התמריצים למארגני תכניות הלימודים והוצאות השיווק, ויביא אותה לאישור ועדת ההיגוי.
בדוח אף הובאה התייחסותו של המשרד למבקר, בין היתר לכך שהאסטרטגיה של תכנית מסע נקבעת על ידי ועדת ההיגוי ובה חברים גם נציגי המשרד, והמשרד מעורב בניהול הפרויקט גם בוועדת המשנה של ועדת ההיגוי שהוקמה לאחרונה. כן צוינה התייחסות המשרד לכך שאי כינוסה של ועדת ההיגוי אינו מעיד על חוסר מעורבות של גורמי המשרד, שכן מנהלי התכנית נפגשים עם אנשי המשרד באופן שוטף ורציף, ואם ניהול התכנית ייעשה רק בכינוסי ועדת ההיגוי הוא ייפגע; כשעולים נושאים דחופים שאינם מורכבים במיוחד הטעונים הכרעה של ועדת ההיגוי - מתקבלת החלטה של חברי ועדת ההיגוי במשאל טלפוני.
למרות האמור, מסקנת המבקר היא כי היות ונציגי הממשלה אינם חברים בדירקטוריון חברת מסע ובוועדות המשנה של הדירקטוריון - העברת האחריות על ועדות המשנה מוועדת ההיגוי של תכנית מסע לדירקטוריון החברה, שנקבעה בהסכם להפעלת הפרויקט בשנת 2007, גורמת לצמצום השפעתה של הממשלה בגיבוש מדיניות בנושאים שבליבת התכנית. בדוח לא פורטו הסיבות למסקנת המבקר, ועל כן היא אינה ברורה למשרד.
מסקנתו של המבקר בנקודה זו היא שגויה, מהטעמים כדלקמן:
1. נציגי הממשלה אינם חברים בדירקטוריון מסע ובוועדותיו הואיל והם מנועים מליטול כל חלק במוסדות חברה פרטית בכלל, וחברה שהממשלה התקשרה עמה לביצוע פרויקט בפרט.
2. בשלוש השנים הראשונות להקמת הפרויקט נרתמו נציגי הממשלה לסייע לחברה שהתקשתה לגבש דפוסי עבודה ודרכים לביצוע הפרויקט, והקימה באמצעות ועדת ההיגוי ועדות משנה שתמכו בעצה, בהנחיה ובחשיבה בעבודת החברה. בהמשך, בשנת 2007, עם התקדמות הפרויקט והתבססות עבודת החברה בביצועו, החליט המשרד להפסיק את עבודת הוועדות שגבתה תשומות ומשאבים, ולהעביר את האחריות הבלעדית לתכני העבודה לחברת מסע, כפי שאמור היה להיות מלכתחילה. זאת - בכפוף כמובן למדיניות בנושאים שונים שנקבעת בוועדת ההיגוי, ולפיקוח ולבקרה. אין המדובר בצמצום השפעת הממשלה על מדיניות הפרויקט, אלא בצמצום הסיוע שניתן לחברת מסע לפנים משורת הדין ומתוך רצון בהצלחת הפרויקט.
3. פרויקט מסע מלווה באופן צמוד על ידי גורמי המשרד - היחידה המקצועית והחשבות, האסטרטגיה של הפרויקט נקבעת על ידי ועדת ההיגוי (בה חברים גם נציגי המשרד) והמשרד מעורב בפיקוח ובקרה על הפרויקט ובהתוויית מדיניות הפרויקט באמצעות אורגנים נוספים כגון הועדה לניגוד עניינים והצוות האסטרטגי, שהוא ועדת משנה של ועדת ההיגוי ובו חברים גם נציגי המשרד.
4. נציגי הממשלה אינם שותפים ואינם אמורים להיות שותפים ברמה הניהולית של הפרויקט. הפרויקט מנוהל ע״י חברת מסע בלבד. נציגי הממשלה מעורבים, וחייבים להיות מעורבים בגיבוש מדיניות הפרויקט, בקבלת החלטות עקרוניות ואסטרטגיות הנוגעות לפרויקט, ובפיקוח ובקרה.
5. מעורבות המשרד בתחום אחריותו כאמור בנוגע לפרויקט נעשית באופן שוטף ואינטנסיבי באמצעות עבודת הגורמים המקצועיים במשרד מול הגורמים המקצועיים בחברת מסע. גם הצוות האסטרטגי (בהמשך) נדרש לסוגיות מהותיות ועקרוניות בנושאי הליבה של הפרוייקט, כאשר ועדת ההיגוי משמשת פלטפורמה עליונה שאליה מובאים נושאים הטעונים אישורה במסגרת סמכויותיה וכן נושאים הדורשים הכרעה.
6. לאור האמור, הרי שהממשקים שיש למשרד עם חברת מסע הוא בליווי השוטף שנותנים הגורמים המקצועיים במשרד לגורמים המקצועיים בחברת מסע, המנהלים את הפרויקט, בגיבוש החלטות עקרוניות הנוגעות לליבת הפרויקט בוועדת האסטרטגיה שהיא ועדת משנה של וועדת ההיגוי ובהידרשות הוועדה לניגוד עניינים לנושאים שוטפים המובאים בפניה.
ועדת ההיגוי אינה הגורם שאמור להבטיח את ביצועו השוטף והשגרתי של פרויקט מסע, אלא זהו הגורם המאשר את הנושאים העקרוניים כגון תקציב, תכניות עבודה שנתיות וכדו׳, במסגרת התפקידים והסמכויות שנקבעו בחוזה.
7. למרבה הצער, למרות חלוף כל השנים, חברת מסע עדיין אינה מנהלת את הפרויקט בצורה אופטימלית באופן שנציגי הממשלה יכולים להסתפק בדיוני ועדת ההיגוי בלבד ולהסתמך על ניהול וביצוע הפרויקט באופן עצמאי ע״י חברת מסע, כפי שהיא אמורה לעשות, והמשרד מייחל ליום שהדבר יקרה.
8. באשר לתכיפות דיוני ועדת ההיגוי - כאמור ועדת ההיגוי אינה גורם המנהל את הפרויקט, ואי כינוסה של ועדת ההיגוי ארבע פעמים בשנה אינו מעיד ואינו יכול להעיד על חוסר מעורבות של גורמי המשרד בפרויקט. בפועל מנהלי הפרויקט נפגשים עם אנשי משרד ראש הממשלה באופן שוטף ורציף. לו ניהול הפרויקט היה תלוי בישיבות ועדת ההיגוי, ומעוכב בשל כך, הוא כלל לא יכול היה להתקיים. מעולם לא הייתה כוונה להתלות את ניהול הפרויקט בישיבות ועדת ההיגוי, שכן לא לשם כך נועדה וועדת ההיגוי ברמה העקרונית, והדבר היה פוגע בניהולו השוטף והרציף ברמה הפרקטית.
9. יצוין כי במשך השנים קיבלה וועדת ההיגוי החלטות בסבב תכתובות ולאו דווקא בכינוס, בעיקר כאשר נושאי ההחלטה היו דחופים או פשוטים יחסית.
ליקוי
7. האגף האחראי לתכנית ״פותחים עתיד״ במשרד החינוך לא קיים בקרה על יישום התכנית: לא היו בידיו נתונים בסיסיים כמו רשימת
בתי הספר שבהם פועלת התכנית ורשימה של שמות הילדים המשתתפים. האגף גם לא פיתח כלי בקרה שיטתיים לבדיקת אופן יישום התכנית ואישר את התשלום לסוכנות בלי שבדק אם הדיווחים שלה מדויקים.
אם משרד החינוך יחליט להתקשר בעתיד עם הסוכנות לצורך המשך הפעלת תכניות חפציב״ה, חי״ל ומורשה בהתאם לפטור הסוכנות, עליו לתת את הדעת קודם לקבלת ההחלטה לספק בדבר היות שלוש התכניות תואמות את תפקידי הסוכנות על פי האמנה. במידת הצורך, עליו להתייעץ בנושא זה עם היועץ המשפטי לממשלה לצורך הכרעה אם יש מקום לפטור את ההתקשרויות האלה מחובת מכרז לפי פטור הסוכנות.
על משרד החינוך לבחון את מידת האפקטיביות של תכניות ״פותחים עתיד״ וחפציב״ה לפי יעדים מדידים שייקבעו מראש על ידי אנשי מקצוע, ולוודא שהארכת משך ההתקשרות עם הסוכנות לביצוע תכניות אלו תותנה בקיום הבחינות האלה ובממצאים המלמדים על אפקטיביות מספקת. עוד על המשרד לפתח כלי בקרה שיטתיים שיאפשרו לו לקבל מידע מקיף על יישומה של התכנית פותחים עתיד.

משרד החינוך
7. בזמן הביקורת נמסר כי האגף קיבל את התכנית רק כחצי שנה לפני הביקורת וטרם הספיק לערוך בקרה. עם זאת מאז קבלת הערות הביקורת נדרשו מפעילי ״פותחים עתיד״ להורות על מילוי כלי ה״תמי״ שהוא כלי הבקרה של התכנית הלאומית ,
על מנת שתתאפשר בקרה מדוקדקת על מקבלי השירות. כמו כן הוצגו בפני האגף כלי המדידה הפנימיים של התוכנית.
התקיימו ישיבות עם השותפים הנוספים משרד הרווחה והתכנית הלאומית 360 לקביעת נוהלי עבודה ובקרה.
בעניין ניצול הפטור ממכרז ייבדק מראש כל מקרה מול הלשכה המשפטית ובאמצעותה מול היועץ המשפטי לממשלה .

8. משנת 2000 התקשרו משרדי ממשלה שונים עם חברת בת של הסוכנות - המכון ללימודי יהדות, להפעלת תכנית לימודים המוכרת על ידי אגף הגיור כתכנית הכנה לגיור. אגף הגיור לא בחן את תקציב המכון ללימודי יהדות לעומת שיעור המתגיירים מכלל תלמידיו, ולא הציג את ממצאיו לממשלה כדי שתבדוק את יעילות פעילותו של המכון בתחום זה ואת מידת השגתם של היעדים להגדלת מספר המתגיירים כפי שנדרש לעשות על פי דוח מבקר המדינה לשנת 2013.
אף על פי כן, אישר המשרד לשירותי דת את המשך ההתקשרות עם הסוכנות בשנים 2014 ו-2015.
על משרד רה״ם לוודא שאגף הגיור יקיים את הבחינה הנדרשת להתאמת התקציב הניתן למכון ללימודי יהדות לשיעור המתגיירים מכלל תלמידיו, ואף להתנות את חידוש ההתקשרות עם הסוכנות בקיום הבחינה ובממצאים המעידים על אפקטיביות מספקת עד אותה עת. כמו כן עליו לקבוע לאגף הגיור יעדים מדידים בנוגע למספר המתגיירים.

9. ב-2012 מיפתה יחידת הביקורת באגף החשכ״ל את כל ההתקשרויות של משרדי הממשלה עם הסוכנות וחברות הבת שלה ובחנה את מידת הפיקוח של חמישה משרדי ממשלה על הפרויקטים המשותפים עמן.
אגף החשכ״ל העלה, בין השאר, שהמשרדים הסתמכו במידה רבה מאוד על הנתונים שהעבירה להם הסוכנות והיקף המידע שהיה בידי המשרדים על פעילות שמתבצעת בחו״ל לא היה מספק. נמצא כי אגף החשכ״ל לא העביר לידיעת חמשת משרדי הממשלה שנבדקו את ממצאי הביקורת, לצורך תיקון הליקויים שנמצאו. בינואר 2014, החל צוות מטעמו לקיים דיונים כדי להסדיר את שיתוף הפעולה בין משרדי הממשלה לסוכנות, והחליט לגבש הוראת תכ״ם (תקנון כספים ומשק) להתקשרות של משרדי הממשלה עם הסוכנות. ואולם, אגף החשכ״ל לא הפיץ הוראת תכ״ם או כל הנחייה אחרת למשרדי הממשלה להסדרת הנושא. במקום זה מינתה החשבת הכללית במאי 2015,
כמעט שלוש שנים לאחר שהאגף סיכם את ממצאי בדיקתו על ההתקשרויות, צוות נוסף לבחינת הנושא.

10. על אף שחלפו מאז שנת 2012 כארבע שנים עדיין לא עשה אגף החשכ״ל בתחום זה שום פעולות אופרטיביות לקביעת דפוסי פעולה ולהפצת הנחיות ברורות למשרדי הממשלה לפעולה ולבקרה הנדרשת בתחום זה.
על אגף החשכ״ל להפיץ בדחיפות כללים בנוגע להתקשרויות של משרדי הממשלה עם המוסדות הלאומיים, ובכללם הסוכנות, ולוודא שמשרדי הממשלה פועלים לפיהם.

11. חוק המעמד קובע שהסוכנות, קרנותיה ושאר מוסדותיה יהיו פטורים ממסים ומתשלומי חובה ממשלתיים אחרים לפי ההגבלות והתנאים שייקבעו באמנה. משרד האוצר טען כי החיסרון הגדול של הטבות המס נובע מהיעדר דיון ציבורי בהן. נמצא כי מינהל הכנסות המדינה ורשות המסים במשרד האוצר, האמונים על הכנת תחזית הטבות המס לא אמדו את שווי הפטור ממסים שניתן לסוכנות ומוסדותיה. גם בידי אגף התקציבים לא היה אומדן כזה.
מנתוני רשות המסים עולה שהיא לא עמדה על כך שהסוכנות תגיש את הדוחות הכספיים כסדרם, כנדרש בפקודת מס הכנסה, במהלך השנים 2011-2003 וכן בשנת 2013. עוד עלה כי מדוחות התקציב שהסוכנות הגישה לרשות המסים לא ניתן היה לדעת אם היו לה הכנסות שבגינן היה עליה לשלם מס על פי האמנה.
יש מקום לחשב את שווי הפטור ממסים שניתן לסוכנות, ולהציג את היקף הפטור בתחזית הטבות המסים שתצורף לחוק התקציב השנתי. על משרד האוצר לערוך תחשיב זה ולהציגו כאמור. יודגש כי אין באמור כדי להביע דעה בדבר עצם הפטור עליו החליטה המדינה.

רשות המסים
11. בירור עם משרד השומה ירושלים 3 העלה כי הדוח לשנת 2015 הוגש רק בחודש דצמבר 2106 ואינו כולל את מה שדוח אמור לכלול והדוח לשנת 2013 טרם הוגש עד כה.

12. על המשרד לשירותי דת להקפיד להימנע מלאשר התקשרויות עם הסוכנות לפי פטור הסוכנות, לצורך ביצוע תכניות שאינן תואמות את תפקידי הסוכנות על פי האמנה.
[bookmark: bookmark62]תגובה
המשרד לשירותי דת
12.	           המשך ההתקשרות הנוכחית נקבע בתאריך 12/2016 בוועדת
המכרזים של המשרד לאחר התייעצות עם ועדת הפטור המרכזית בחשכ״ל כדלהלן:
ההתקשרות תוארך למשך חצי שנה בתוספת אופציה בת חצי שנה נוספת.
הארכת ההתקשרות תיעשה בדרך של מיזם משותף ולא בדרך של פטור סוכנות.
בתאריך 7/2017 יפורסם מכרז להפעלת הפרויקט ״העמקת זהות יהודית בקרב חיילים משוחררים״
בתאריך 12/2017 תחל ההתקשרות ותחילת העבודה עם הזוכה במכרז.

13. על המשרד לפיתוח הפריפריה, הנגב והגליל להקפיד על מתן פטור להתקשרויות, לשיפוץ ולתחזוקה של מבנים לשיכון גרעיני התיישבות ביישובים עירוניים ולמתן תמריצים לסטודנטים בגליל לפי תקנת הפטור לסוכנות. אם הדבר נדרש, עליו להיוועץ ביועץ המשפטי לממשלה לצורך הכרעה אם יש מקום לפטור התקשרויות כאלה מחובת מכרז לפי פטור הסוכנות.
[bookmark: bookmark64]ליקוי
14. לנוכח עמדת משרד המשפטים בדבר תחולת הנחיותיו על תאגידים ציבוריים, על הרשות לפיתוח ירושלים (להלן - הרל״י) לקבל החלטות בדבר התקשרויות כאלה, בין היתר בהתאם להנחיות המשנה ליועמ״ש.
[bookmark: bookmark65]תגובה
הרשות לפיתוח ירושלים
14. על אף שהרשות סבורה כי ההתקשרות נעשתה באופן תקין, לאור עמדת מבקר המדינה כפי שבאה לידי ביטוי בדו״ח הביקורת הסופי, החליטה הרשות שלא להמשיך את ההתקשרות עם הסוכנות היהודית.
הודעה לגבי החלטת הרשות נמסרה לסוכנות היהודית, והרשות פועלת בימים אלו (מרץ 2017) לביצוע ההחלטה.
[bookmark: bookmark66]ליקוי
15. נמצא כי משרד הקליטה לא פרסם את הפטור ממכרז שהעניק בשנת 2015 לשש התקשרויות שלו עם הסוכנות כנדרש, והמשרד לפיתוח הפריפריה, הנגב והגליל לא פרסם את הפטור שניתן להתקשרות אחת כאמור.
[bookmark: bookmark67]תגובה
משרד העלייה והקליטה
15.	           אי הדיווח מקורו ביציאתה של מרכזת ועדת המכרזים לחופשת
לידה ומי שמילאה את מקומה לא הייתה ערה לצורך בפרסום.
ההנחיות בעניין זה חודדו.

[bookmark: bookmark68]הפיקוח על כשרות המזון
[bookmark: bookmark69]הגופים המבוקרים: המשרד לשירותי דת, מועצת הרבנות, ברבנות ובשבע מועצות דתיות: ירושלים, תל אביב-יפו, חיפה, נתניה, אשדוד, באר יעקב ורחובות.
[bookmark: bookmark70]ליקוי
1. כל עוד לא הונהגה רפורמה מקיפה בהסדרת מערך הכשרות וכל עוד לא מופעלת מערכת סדורה לניהול מושכל של המערך, על המשרד להפעיל, באמצעים שברשותו, את אחריותו המינהלית על עבודתן של המועצות הדתיות ולהגביר את הפיקוח על הנחיותיו ואת אכיפתן בתחומי עבודתן של המועצות הדתיות.
[bookmark: bookmark71]תגובה
[bookmark: bookmark72]המשרד לשירותי דת
1. מטרת הוועדה שהוקמה על ידי הרב הראשי לישראל ובשיתוף המשרד הינה הנהגת רפורמה מקיפה להסדרת מערך הכשרות.
הוועדה מקיימת בימים אלה שיח ובירור לקראת הגשת מסקנותיה על ידי הרב הראשי לישראל.
[bookmark: bookmark73]ליקוי
2. משגיחי הכשרות: ניגודי עניינים, היקף העסקה בלתי סביר ותשלומים במזומן - מעמדם של המשגיחים: מספר המשגיחים הכולל המופעל בידי המועצות הדתיות נאמד בכ-3,900-3,800 . כ-95% מהמשגיחים מועסקים בידי בתי העסק שעליהם הם משגיחים (יתרתם עובדי המועצות הדתיות ועובדי חברות חיצוניות). משרד מבקר המדינה המליץ בעבר כי הרבנות ומשרד הדתות יפעלו להסדרת מעמדם של המשגיחים, לביטול תלותם בבעלי בתי העסק המושגחים המעסיקים אותם, כדי למנוע את ניגוד העניינים שמקורו בתלות זו . בשנת 2004 עתרה התנועה להגינות שלטונית לבג״ץ וביקשה כי יוציא צו שיורה כי משגיחים לא יקבלו שכר במישרין מבתי העסק המושגחים, וכי הרבנות תקבע נהלים להעסקת המשגיחים ולהכשרתם. במועד סיום הביקורת עתירה זו עדיין תלויה ועומדת.
על אף חלוף הזמן, הוועדות שהוקמו לטיפול בעניין זה וההצעות שהוצעו בנושא, לא השכילו המשרד והרבנות לגבש ולקדם מתווה חדש להסדרת מעמדם והעסקתם של משגיחי הכשרות. במהלך דיוני בג״ץ בעתירה של התנועה לאיכות שלטונית, בשנים 2011 ו-2014, מסר המשרד לבית המשפט כי הוא מקדם פיילוט שבמסגרתו תימסר האחריות למתן שירותי השגחה לידיה של חברה זכיינית. החברה תעסיק את המשגיח ותגבה את שכרו מבית העסק, וכך יימנע מצב של ניגוד עניינים. נכון לינואר 2017 הפיילוט אינו מופעל ולא נראה באופק המועד שבו יוכל המשרד להפיק לקחים מהפעלת פיילוט שכזה ולבחון אם שיטה זו תוכל לפתור את סוגיית מעמד המשגיח, ובהתאם לכך להטמיע אותה בכל המועצות הדתיות.
משגיחי כשרות המועסקים בהיקף שעות עבודה בלתי סביר: לשיעור ניכר של משגיחים במועצות הדתיות ירושלים, נתניה ורחובות נקבע במצטבר, בכמה בתי עסק, היקף עבודה בלתי סביר לחלוטין - 24-12 שעות השגחה מדי יום; במועצה הדתית ירושלים 40 מתוך 412 משגיחים אמורים לעבוד יותר מ-16 שעות מדי יום, ומתוכם 16 אמורים לעבוד 24-20 שעות מדי יום! מדובר בהעסקת משגיחים בהיקף בלתי סביר של שעות השגחה, שלא ניתן לבצעו. העלמת עין של המועצות הדתיות: המועצות הדתיות שחתמו על הסכמים למתן שירותי כשרות עם בתי העסק שבהם הועסקו המשגיחים היו חייבות לדעת על כך ולא לאפשר זאת, אך הן העלימו עין. הדבר מעורר חשש שמדובר בהקצאה כוזבת של שעות השגחה, ומשתמע מכך שבתי העסק נדרשו, כתנאי לקבלת תעודת הכשר, לשלם עבור שעות עבודה בהיקף שאינו ניתן לביצוע או שהסיכוי לביצועו המלא נמוך ביותר.
היעדר פיקוח על תשלום שכר המשגיחים: מועצות דתיות שנבדקו אינן מפקחות על עמידתם של בעלי בתי העסק המושגחים בחובותיהם כמעסיקים כלפי המשגיחים, לרבות החובה להעניק להם את כל התנאים הסוציאליים המגיעים להם על פי חוק. במועצות הדתיות ירושלים ונתניה שיעור ניכר מבתי העסק המושגחים לא הפרישו לטובת המשגיחים מיסי חובה, הפרשות פנסיוניות, דמי חופשה ודמי הבראה, כנדרש בחוק. במקרים רבים שילמו בתי העסק המושגחים את שכר המשגיחים במזומן או בהמחאה בלי למסור להם תלוש שכר, דבר המהווה עבירה על חוק הגנת השכר, התשי״ח-1958. היעדר אסמכתאות על תשלום שכר במזומן מעלה גם חשש לביצוע עבירות בתחום המס. אמנם המשגיחים אינם עובדי המועצה הדתית, אך היא זו המקשרת בין המשגיח לבית העסק והיא זו הקובעת את היקף העסקתו ואת מאפייניה ואף את גובה שכרו. אשר על כן, המועצה אינה יכולה להתנער מאחריותה כלפי המשגיחים, הסדרי העסקתם ואופן תשלום שכרם.
תמונת מצב זו מעוררת חשש כבד כי מדובר במצב נוח ומתאים לכל הצדדים. בתי העסק משלמים עבור שעות ההשגחה, אך היא נעשית באופן חלקי המאפשר להם גמישות ונוחות, והמשגיחים, האמורים לוודא כי בתי העסק מבטיחים את הכשרות הנדרשת, שותפים לרידוד היקף ההשגחה וזוכים להכנסה קבועה ושוטפת גם עבור שעות עבודה שלא בוצעו, על חשבון בתי העסק שבסופו של דבר ״מגלגלים״ את ההוצאה לפתחו של הציבור. זהו מצב בלתי נסבל שיש בו משום פגיעה באמון הציבור בכל הנוגע לרמת הכשרות ולתפקודן של המועצות הדתיות.
[bookmark: bookmark74]תגובה
המשרד לשירותי דת
2.            נושא אופן העסקת המשגיחים, כמו גם מכלול נושאי הליבה
הכרוכים במערך הכשרות, מצויים בתחום סמכותה של הרבנות הראשית, כאשר המשרד, באמצעות המועצות הדתיות, אמור לספק את המערכים התומכים. כפי שפורט בדוח המבקר, הרב הראשי לישראל הקים ועדה שמסקנותיה העקרוניות נבחנות בימים אלה על ידי הרב הראשי, כאשר המשרד יבחן את מתכונת ואת קצב היישום בהתאם למשאבים הכספיים ולהיבטים המשפטיים והאחרים של ההמלצות. הפעולות שתינקטנה יהיו פועל יוצא מהמלצות ועדת הכשרות. המשרד ממשיך לקדם את פיתוח והטמעת מערכות המחשוב אשר יגבירו את הפיקוח של המשרד ואת יכולת האכיפה על המועצות הדתיות בתחום הכשרות. השלמת פיתוח ופריסת מערכות המחשוב צפויה במהלך השנים 2017-2018.
[bookmark: bookmark75]תגובה
הרבנות הראשית לישראל
2. בשבועות הקרובים תציג הוועדה לבחינת מערך הכשרות בישראל שמונתה על ידי הרב הראשי את מסקנותיה. הוועדה נתנה את דעתה, בין השאר, על הצורך בניתוק יחסי משגיח- מושגח ודנה רבות על מעמד המשגיח ותפקידו כחלק ממערך הכשרות.
מנכ״ל המשרד לשירותי דת השתתף בדיוני הוועדה כחבר, החל מחודש אוקטובר 2016 ולקח חלק פעיל בגיבוש בהמלצות הוועדה.
[bookmark: bookmark76]ליקוי
3. עבודה נוספת של עובדי מועצות דתיות כמשגיחי כשרות נעשית ללא היתר - שיעור גבוה של עובדים ומפקחים במועצות הדתיות ירושלים ונתניה עובדים גם כמשגיחי כשרות, ללא היתר ובהיקפי שעות רחבים.
היקף העסקתם של חלק מהמפקחים במועצות דתיות אלה כמשגיחים, אפילו אם הדבר אינו בניגוד ל״נוהל הפעלת מערך הכשרות במועצות הדתיות״, (להלן - נוהל הכשרות) , הוא לעתים חריג ובלתי סביר; עולה אפוא החשש שהם מקבלים שכר מבתי העסק ומהמועצות הדתיות עבור שעות שאינם מבצעים בפועל. כמו כן, מתן האפשרות למפקחים למלא את תפקידם כמפקחים מטעם המועצה הדתית ובה בעת לעבוד גם כמשגיחים מעלה שאלות קשות הנוגעות ליכולתם למלא כראוי ובאופן מיטבי את שני התפקידים; הדבר עלול להעמידם במצב של ניגוד עניינים, ואף יותר מזה - לפגוע באמון הציבור במערך הכשרות ובמועצות הדתיות. מצב זה עלול לפגוע הן באיכות עבודת הפיקוח שלהם והן באיכות ההשגחה שלהם. לנוכח ההיקפים המשמעותיים של בעלי תפקידים במועצות הדתיות המועסקים כמשגיחים, על המשרד לבחון את סוגיית מתן האישורים לעבודה נוספת של עובדי המועצות הדתיות, גם במקרים שהדבר כבר אינו מצוי כיום בגדר האיסורים שבנוהל הכשרות. חומרת הממצאים העולים מעבודת המפקחים כמשגיחי כשרות מחייבת את המשרד לבחון מחדש את הכללים שהוא קבע בנוהל הכשרות, לרבות האיזונים שבין מתן האפשרות למפקחים לשמש משגיחים, אל מול הסיכון העולה מהעובדה שקיים חשש שלא ניתן למלא את שני התפקידים באופן מלא ותקין. על המשרד להביא בחשבון את החשש להיקלעות המפקחים למצב של ניגוד עניינים, ובייחוד בנוגע למצב שבו מפקח משמש גם משגיח המפוקח בידי עמיתו, ולהיפך; על המשרד לפעול באופן מידי למניעת מצבים כאלה.
[bookmark: bookmark77]תגובה
רשות המסים
3. בידי הרשות יש את הפרטים של כ- 400 משגיחי כשרות
שאותרו, העובדים בתחום העיר ירושלים, הפרטים של כ- 280 משגיחי כשרות שאותרו, העובדים בתחום העיר נתניה והפרטים של כ- 150 משגיחי כשרות שאותרו, העובדים בתחום העיר רחובות. בימים אלה נשלחים אליהם טפסים שבהם יהא עליהם לדווח על הכנסותיהם מאותם עסקים שלהם העניקו שרותי השגחה.
רשות המסים חותרת לקבל לידיה פירוט שיכלול את כל העסקים שבתחום אחריותו של כל אחד מהמשגיחים, וכן את ההסכמים עליהם חתמה המועצה הדתית רחובות עם בתי העסק שבתחומה, וזאת כדי לכמת את שעות ההשגחה החודשיות של כל משגיח. לאחר שיתקבלו נתוני שעות ההשגחה בכל עסק, ניתן יהיה לעמוד על הכנסותיהם האמתיות של המשגיחים ולהשוות אותן לדיווחים שיתקבלו מאותם משגיחים. באמצעות תכנית הביקורת המתוארת לעיל, נוכל לעמוד על היקף העבודה של המשגיחים ועל הכספים ששולמו להם בפועל.
בכל המועצות הדתיות הנמצאות כרגע במסגרת הטיפול של רשות המסים ישנם כ-120 מפקחי כשרות וכ-104 משגיחי כשרות שהינם עובדים של המועצות הדתיות ומקבלים את שכרם משם. משגיחים ומפקחים במועצה הדתית ירושלים,
במועצה דתית נתניה, ובמועצה הדתית חיפה, יקבלו לידיהם
טפסי 5329 שבהם יתבקשו לדווח על הכנסותיהם. מפקחי הכשרות והמשגיחים הללו אותרו והם יבדקו באופן פרטני בכל הקשור לרמה ולהיקף הדיווח על הכנסותיהם. לאחר קבלת ההסכמים עליהם חתמה המועצה עם בעלי העסקים שבתחומה, ולאחר שייוודע היקף הכנסותיהם האמיתי של המשגיחים והמפקחים, הרשות תשווה זאת לדיווחיהם בפועל.
תוצאות הבדיקה אמורות לבדל בין מפקחים ומשגיחים אשר דיווחו לרשות המסים על הכנסותיהם מאותן עבודות פרטיות, מעבר להיותם עובדי המועצה הדתית, לבין אלה שאינם מדווחים. משגיח או מפקח אשר יתברר לגביו שלא דיווח על הכנסותיו מעבר לשכרו מהמועצה, יחויב בפתיחת תיק שומה ובדיווח על הכנסותיו הנוספות.
המועצה הדתית ירושלים והמועצה הדתית ת״א - יפו טופלו יחד אשתקד במסגרת עבודה מקיפה לאיתור גופי כשרות פרטיים, בחינת אופן התאגדותם (גוף עסקי, מלכ״ר, עמותה או אדם פרטי) והאופן בו הם מדווחים על פעילותם העסקית.

4. הסמכת משגיחים: אף שכבר עברו יותר משש שנים מאז פרסם המשרד את נוהל הכשרות, ובו חלה חובת ההסמכה באמצעות מבחן הסמכה של הרבנות, ואף שבנוהל ניתנה למועצות הדתיות ארכה של חצי שנה להסמכת המשגיחים הוותיקים, שיעור גבוה מהם עדיין אינו מוסמך; רק כ-35% מהמשגיחים מחזיקים בתעודת הסמכה מהרבנות (משגיח על כשרות מזון). לדוגמה, בנתניה - 10% מהמשגיחים מחזיקים בתעודת הסמכה, בירושלים - 17%, ברחובות - 25%, בחיפה - 35%, בתל אביב - 58% ובאשדוד - 64%.

4.            הסמכת משגיחים : נושא הסמכת המשגיחים והמפקחים הינו
בסמכות הרבנות הראשית לישראל העורכת בחינות בנושא.
המשרד לשירותי דת יפעל בשיתוף הרבנות הראשית לביצוע הדרכות במסגרת אזורית אשר יכללו הסמכה. אכיפה לגבי הסמכת המשגיחים והמפקחים הינה בסמכות הרבנות הראשית לישראל והמועצות הדתיות.

תגובה
הרבנות הראשית לישראל
4. לגבי הסמכת המשגיחים, בעקבות פניית מנכ״ל הרבנות הראשית (הרה״ר) לראשי המועצות הדתיות, נרשמו מעל ל-500 משגיחי כשרות למועד הקרוב של מבחני ההסמכה.
הרה״ר, בשיתוף המשרד לשירותי דת תמשיך לפעול לשיבוץ משגיחים מוסמכים ולהנחות בנושא את הרבנויות המקומיות ואת המועצות הדתיות.
מאגר משגיחים - במסגרת ״שירת הים״ המופעלת ע״י המשרד לשירותי דת יינתן מענה גם לצורך זה עם ממשק מתאים והצגתו באתר האינטרנט של הרה״ר שמציינת כי נושא הכשרת העובדים במועצות הדתיות ובכלל מערך שירותי הדת הינו נושא שהמשרד שם עליו דגש חשוב (מבוצעות לצד ההכשרות והכנסים של המשרד גם הכשרות בתוך המועצות הדתיות ובאשכולות מועצות שהוגדרו ע״י המשרד, בתמיכת המשרד ובעידודו).
[bookmark: bookmark81]ליקוי
5. העסקת משגיחות כשרות: עד אפריל 2014 לא איפשרה הרבנות לנשים לגשת לבחינות ההסמכה למשגיחי כשרות. באפריל 2014 עדכן המשרד את נוהל הכשרות וציין בו בהערת שוליים כי ״האמור מתייחס לגברים ונשים כאחד״. מאז הוסמכו לתפקיד זה 12 נשים בלבד; בין 178 המשגיחים שנקלטו במועצות הדתיות בפרק הזמן ינואר 2015-יוני 2016, לא הייתה ולו אישה אחת. הרבנות לא הנגישה מידע לידיעת הציבור בדבר האפשרות שניתנה לנשים לגשת למבחני ההסמכה למשגיחי כשרות - לא באתר האינטרנט שלה ולא בכל דרך אחרת.
מצב שבו שיעור הנשים מכלל משגיחי הכשרות הוא פחות מאחוז אחד, משמעותו הדרה של נשים מעיסוק זה - דבר שאינו עולה בקנה אחד עם הדרישה למתן שוויון הזדמנויות בתעסוקה.

5.           החלטות מועצת הרה״ר מפורסמות באתר האינטרנט שלה
ובכללן גם ההחלטה בדבר האפשרות להסמכתן של משגיחות כשרות. הרה״ר רואה חשיבות בעיבוי מערך הכשרות על ידי משגיחים מוסמכים וזאת ללא קשר למינו של הפונה לבחינות.
הרה״ר היא הגוף המסמיך משגיחים/ות לאחר עמידה בבחינות ואינו הגוף המתכלל או היוזם קורסים בתחום. הרה״ר וידאה שגם הפרסומים הנעשים דרך החברה אשר נבחרה לתפעול מערך הבחינות לעניין בחינות הסמכה למשגיחי ומשגיחות כשרות, יופנו אל שני המינים.
בחירת עיסוק קשורה בטבורה לנורמות חברתיות ולטעמים סוציולוגיים. לא מעטים הם תחומי העיסוק שבהם קיימת אבחנה על רקע מגדרי. בשים לב לעובדה שבמשך שנים, לא התאפשרה הסמכתן של משגיחות כשרות, ניתן לבחון את השלכות השינוי בדבר הסמכתן של נשים כמשגיחות, שהרבנות החליטה לקדם, רק בפרספקטיבה של זמן.

6. ממשק העבודה בין המשרד לשירותי דת, לרבנות הראשית, הרבנות המקומית והמועצות הדתיות אינם מתואמים ביניהם: חלוקת התפקידים בין המועצה הדתית ובין הרבנות המקומית מושתתת על ״תקנות נוהל לתאום והגדרת תפקידים בין הרבנות למועצה דתית, התשמ״ה-1985״. בדוח שנתי 44 ובדוח הקודם קבע משרד מבקר המדינה שאין די בתקנות הנוהל שקבע משרד הדתות בעניין התיאום בין הרבנות המקומית ובין המועצה הדתית, מכיוון שאין בכוחן ליישב חילוקי דעות בין רב העיר ובין המועצה הדתית. עד מועד סיום הביקורת טרם הסדיר המשרד בחקיקת משנה את נוהלי הפעולה של לשכות הרבנות המקומית ושל המועצות הדתיות. במצב זה אין בכוחה של הרבנות לכפות את הנחיותיה על הרבנים המקומיים, ואלה קובעים הנחיות כשרותיות על פי השקפתם. כמו כן, וכפי שהדבר בא לידי ביטוי גם בדוח ביקורת זה, ראשי המועצות הדתיות לעתים אינם רואים עצמם כפופים להנחיות המשרד לשירותי דת. פועל יוצא - היעדר תיאום בין הרב המקומי למועצה הדתית, בלבול וחוסר יעילות של השירות לציבור, וכן גם עלולים להיווצר פערים בעלויות הכשרות בין מועצות דתיות שונות.
המשרד והרבנות אינם פועלים בתיאום ביניהם ואינם חולקים ביניהם את הידע הנצבר בנושאים רבים הנוגעים לתחום הכשרות. למשל, נוהל הכשרות שהפיץ המשרד ביולי 2010 גובש ללא תיאום עם הרבנות;
צוות לבחינת מערך הכשרות בישראל שמינה הרב הראשי לישראל במרץ 2016, במטרה לבחון את מכלול ההיבטים הנוגעים למערך הכשרות ולהציע דרכים לתקן את ההסדרים הקיימים בו, לא כלל נציג של המשרד; דוחות של ביקורות שעורך המשרד במועצות הדתיות,
לרבות בנושאי כשרות אינם מועברים לידיעת אגף הכשרות ברבנות, ולהיפך. ייתכן שיחסה הספקני של הרבנות לנוהל הכשרות היה גורם משמעותי שהשפיע על המועצות הדתיות עד כדי זלזול חריף בנוהל הכשרות של המשרד ואי- יישומו כמעט באופן גורף.
על המשרד ועל הרבנות לפעול בשיתוף פעולה ובנחישות לעיגון נוהלי הפעולה של לשכות הרבנות המקומית ושל המועצות הדתיות בחקיקה, וזאת כדי לייצר תיאום בין פעילותם של הרבנים המקומיים ופעילותם של עובדי המועצות הדתיות. כמו כן, על המשרד ועל הרבנות לשפר את התיאום ביניהם בהפעלת מערך הכשרות.

6.            המשרד פועל בשיתוף פעולה ובתיאום עם הרבנות במסגרת
פעילות הוועדה לבחינת מערך הכשרות בישראל, שאותה הקים הרב הראשי לישראל בתאריך מרץ 2016.
נציג המשרד בוועדה הוא מנכ״ל המשרד לשירותי דת. המשרד לשירותי דת עמל מול הרבנות הראשית, על הגדרת גבולות הגזרה, כדי למנוע כפילויות או כניסה לתחומי האחריות המובהקים של הרבנות הראשית. מתווה לגבי חלוקת הסמכויות בין המשרד לשירותי דת והרבנות הראשית נדון בימים אלה. מנהל תחום כשרות (אסדרה) במשרד לשירותי דת מסייע למנכ״ל בכל הנושאים המקצועיים שבתחום הכשרות ובכלל זה פעילות הוועדה וחלוקת הסמכויות, כאשר המשרד באמצעות מנהל התחום, מנסה להציף את מכלול ההיבטים של נושא הכשרות.

6.	           הרה״ר היא הגורם המופקד על הובלת תחום הכשרות על
היבטיו השונים, קביעת נהלים וכללים אחידים, קידום תהליכים רוחביים בתחום הכשרות כגון פעילות צוות מערך הכשרות ועוד. פעילות הרבנות הראשית ופעילותו של המשרד לשירותי דת משיקים בנושאים שונים הבאים לידי ביטוי בכך שהמועצ״ד והמשרד לשירותי דת, משמשים כגורם מנחה וכרגולטור עליהן, אחראיים על תפעול האופרציה הנדרשת למתן הכשרות, כל אחד בתחומו. בפועל, בשל חוסר הבהירות בנושא והיעדר חלוקת האחריות בצורה ברורה הוזנח הטיפול בסוגיות שונות. מאז כניסת מנכ״ל הרה״ר הנוכחי לתפקידו,
נמצא נושא זה על סדר היום ומטופל בעדיפות גבוהה. המנכ״ל פועל להסדרת שיתוף פעולה בין המשרדים בסיוע היועמ״שים בשני המשרדים ומאמין כי הסוגיה תגובש בחודש הקרוב.

7       המשרד לשירותי דת אינו ערוך למלא את תפקידו בתחום ניהול מערך הכשרות במדינת ישראל - המשרד אינו מחזיק במידע ובכלים הנחוצים לו למימוש אחריותו לתחום ניהול הכשרות במועצות הדתיות ולצורך גיבוש תמונת מצב והערכת פעילותן של המועצות
הדתיות בתחום זה. הנתונים שבידיו הנוגעים למספרם ולתפקידיהם של עובדי המועצות הדתיות לפי תחומי עיסוקם, ובפרט מספרם של העובדים בתחום הכשרות, אינם מהימנים. כמו כן, אין בידיו נתונים על מצבת המשגיחים ועל הסמכתם. אין במשרד מידע מפורט על אופן הפעולה של המועצות הדתיות בכל הקשור לניהול תיקי משגיחים ותיקי בתי עסק מושגחים. המשרד לא בדק קיומם של ניגודי עניינים בין בעלי תפקידים במועצות הדתיות ובין משגיחים, וממילא הוא חסר מידע גם בעניין זה. אשר לבעלי תפקידים בתחום הכשרות, במשרד אין תקן משרות סדור בעבורם, דהיינו רשימת משרות ודרגותיהן הצמודות. כל אלה פוגמים ביכולתו של המשרד לנהל ביעילות את כוח האדם במועצות הדתיות הפועל בתחום זה. על המשרד לנקוט את האמצעים הנדרשים להשלמת המידע הנחוץ לו למילוי התפקידים הנגזרים מאחריותו לתחום הכשרות. בין היתר עליו להקים בסיס נתונים מקיף ועדכני שיכיל פרטים על העובדים במועצות הדתיות לפי תחומי עיסוקם, לרבות העובדים בתחום הכשרות, וכן בסיס נתונים שיכיל פרטים מלאים על המשגיחים הפועלים מטעם המועצות הדתיות. עליו גם לקבוע תקן כוח אדם למחלקות הכשרות שבמועצות הדתיות.
על המשרד לקבוע מפתח תקינה מחייב למשרות המפקחים במועצות הדתיות על בסיס מיפוי של צורכי הפיקוח בהן. לפי מפתח התקינה, על המשרד לקבוע, בשיתוף נציבות שירות המדינה ומשרד האוצר, את התקן ההולם של משרות המפקחים בכל מועצה דתית. במהלך זה יש כדי להביא לידי הקצאה נכונה יותר של משאבי המועצות הדתיות המופנים לפיקוח על הכשרות, שתייעל את מערך הפיקוח.

7. נתונים לגבי מצבת כח האדם: השגחת הכשרות מתבצעת
במקומות מסוימים על ידי משגיחים ומפקחים עובדי המועצות הדתיות ובמקומות אחרים (רוב המקומות) על ידי משגיחים חיצוניים שאינם עובדי המועצ״ד, כאשר הפיקוח על המשגיחים החיצוניים נעשה ע״י הרב המקומי, מנהל מחלקת הכשרות וצוות המפקחים שמועסק ע״י המועצה הדתית ופועל תחת הרבנות המקומית. המשרד מקדם הכנסת מערכת מרכזית ״שירת הים״ לכלל המועצות שתרכז את נתוני כלל המשגיחים והמפקחים ושעות ההשגחה בכל בתי העסק. במסגרת תכנית העבודה צפויה המערכת להיפרס במועצות הדתיות במהלך השנים 2017-2018.
בנוסף, מקדם המשרד מערכת למחשוב כח אדם במועצות הדתיות אשר תכלול בין השאר את נתוני המשגיחים והמפקחים שהינם עובדי המועצ״ד. קליטת ופריסת מערכת זו,
במידה ותאושר תקציבית, צפויה בשנים 2017-2018.
קביעת תקן כח אדם סדור לכלל המועצות הדתיות: בספטמבר 2016, לאחר עבודת מטה שעשה המשרד, פורסם חוזר מנכ״ל שבו נקבעו עבור כל משרה דרישות סף. לראשונה נקבעו בחוזר גם מפתחות תקינה המבוססים על היקף פעילותה של המועצה הדתית, לרבות בתחום הכשרות. עם זאת, קיום תקן מגדיר מסגרת ומטיל את האחריות על הרב המקומי וכן על המועצות הדתיות במסגרת היכולות התקציביות העומדות לרשותם.

8. לאגף הכשרות ברבנות - הגוף המקצועי מטעם מועצת הרבנות האחראי לתחום הכשרות - אין תכנית עבודה שנתית וממילא גם הוא לא קבע יעדים מרכזיים שיש להשיגם. בהיעדר תכנית ויעדים מרכזיים לא ניתן להעריך את עבודת האגף ואת הישגיו. זאת ועוד,
האגף אינו מחזיק במידע על מערך המפקחים והמשגיחים במועצות הדתיות ואף אינו יודע מי מהמשגיחים הוסמך לתפקיד על ידי הרבנות; לכן, אין לו יכולת למלא את חובתו לפקח על פעילותן של מחלקות הכשרות בכל הקשור לפיקוח על הכשרות.

8.            אגף הסדרה בכשרות ערך כנס למפקחים ולמנהלי מחלקות
כשרות במועצות דתיות במהלך חודש ינואר 2017. במסגרת תכנית העבודה מתוכננים כנסים נוספים במהלך השנים -2017 2018 שיכללו בין 60 ל-100 משתתפים.
[bookmark: bookmark90]תגובה

8.	           תכניות עבודה- בהתאם למדיניות מנכ״ל הרה״ר, אגף הכשרות
הכין ביחד עם האגף לרפורמות ממשלתיות במשרד רוה״מ תכנית עבודה שנתית, אשר מקיפה את כל תחומי האחריות של האגף. תכנית זו כוללת מטרות ויעדים שנתיים לכל אחת מהמחלקות באגף הכשרות ותוצג יחד עם תכניות העבודה של שאר האגפים ברבנות הראשית בתוך ספר תכניות העבודה הממשלתי. זו הפעם הראשונה בה נושא זה מושרש ונלמד ברבנות הראשית.
הרבנות הראשית כאמור לעיל, גייסה יועץ ארגוני וכן נמצאת בהליך לגיוס חברה להטמעת תהליכי עבודה של תכנון ובקרה דרך מכרז חשכ״ל מממ-2014 (מתן שירותי ייעוץ להטמעת תרבות ותהליכי עבודה של תכנון, בקרה ומדידה בעבודת משרדי הממשלה ויחידות הסמך). תהליכי עבודה אלה, יתנו כלים ניהוליים ואדמיניסטרטיביים בידי מנהלי המחלקות השונות לקידום יעדי המחלקה ומטרות הרבנות הראשית. יחד עם זאת הרה״ר מציינת כי רבני ומפקחי האגף עמלים מידי יום ביומו בקרב הרבנויות ובתי עסקים שברחבי ארץ כך שכל מנהל ומרכז תחום מתמקד בתחומו תוך שהוא מבצע פעילות שגרתית של הטמעת הנהלים בשטח, בד בבד עם פעילות של מתן פתרונות מידיים לבעיות העולות מידי יום במסגרת פעילותן השוטפת של הרבנויות המקומיות. בשנת העבודה הקרובה, תתמקד עבודת המחלקות השונות ביעדים ובמטרות שהוגדרו לה במטרה לקבע את צורת העבודה הזו ולשפר אותה ברבעונים הבאים.
בעתיד, אגף הכשרות ברה״ר יהיה מחובר למערכת ״שירת הים״ אשר דרכה יהיה ניתן לפקח על המפקחים והמשגיחים המוסמכים (ואלו שלא) בכל הקשור לתקנים ולמספר המקומות עליהם הם מפקחים.
כיום מבצעת הרבנות ישיבות שוטפות על מנת להכיר את הנושא בצורה משמעותית ולהחליט על ההתאמות הנדרשות במערכת הקיימת ועל שיתוף הרה״ר בממשקים השונים עם ״שירת הים״. נקבעו ישיבות עבודה לבניית הממשקים הנדרשים בשירת הים.
[bookmark: bookmark91]ליקוי
9. אי-הגשת כתבי אישום נגד מקבלי קנסות מינהליים שביקשו להישפט - חוק איסור הונאה בכשרות קובע כי עבירות מסוימות הן עבירות פליליות שהעונש עליהן הוא עד שנת מאסר אחת. בתקנות שהותקנו מכוח חוק העבירות המינהליות, התשמ״ו-1985, נקבע כי עבירות אלה הן בגדר עבירות מינהליות. התקנות הסמיכו את מפקחי יחידת האכיפה להטיל קנסות מינהליים קצובים על עברייני הונאה בכשרות.
על פי החוק האמור, מקבל הקנס המינהלי יכול להודיע בתוך 30 ימים מקבלת ההודעה על הטלת הקנס כי ברצונו להישפט על העבירה; במקרה כזה יגיש תובע מוסמך כתב אישום.
[bookmark: bookmark92]תגובה
רשות המסים
9. להרחבת הביקורת על אמיתות הדיווחים על הכנסותיהם של
גופי הכשרות הפרטיים הסתייעה הרשות במידע שקיבלה מהיחידה לאכיפת חוק איסור הונאה בכשרות. בתכנית העבודה לשנת 2017 תיערך בדיקה של הנתונים הללו מול הרישום בספריהם של הגופים נותני הכשרות, שאת ספרי החשבונות שלהם הרשות קיבלה בשלב מוקדם יותר. הבדיקה תיעשה בשני שלבים. בשלב הראשון, בדיקה שאכן העסק הנקנס מופיע כלקוח בספרי החשבונות של הגוף נותן הכשרות. בשלב השני תתבצע פניה לעסק הנקנס ודרישה לקבלת נתונים על סכומים ששולמו לנותן השירות. לשם כך כבר הוכן ברשות טופס ייעודי. לאחר בדיקת הנתונים, ירוכזו כל אותם גופי כשרות שאצלם נתגלה אי רישום הכנסה והם יועברו לטיפול סלקטיבי על פי חומרת המעשה והיקפו. חלקם יועברו לטיפול אזרחי תוך הטלת סנקציות אזרחיות כגון פסילת ספרים או קנסות ולגבי חלקם האחר, יישקל טיפול פלילי במידת הצורך.
[bookmark: bookmark93]ליקוי
10. אי-יישום נוהל הכשרות במועצות הדתיות: במקרים רבים המועצות הדתיות אינן מקיימות את הדרישות שנקבעו בנוהל הכשרות. היקף התופעה כה נרחב עד כדי כך שעולה ספק בנוגע למידת מחויבותן ליישום הוראות הנוהל. אי ציותן של המועצות הדתיות לנוהל הכשרות גורם לחלק ניכר מהתופעות המתוארות בדוח ביקורת זה, כגון: העסקה לא מאושרת של בעלי תפקידים בעבודה נוספת; היעדר פיקוח על תשלום שכר המשגיחים; ניגודי עניינים בהעסקת משגיחים; היעדר הסמכה של משגיחים; ועוד.
[bookmark: bookmark94]תגובה

10. הפעולות שתינקטנה ליישום נוהל הכשרות יהיו פועל יוצא מהמלצות ועדת הכשרות.
[bookmark: bookmark95]ליקוי
11. ניהול לקוי של תיקי משגיחים ושל תיקי בתי עסק מושגחים: במועצות דתיות מסוימות ישנם תיקי בתי עסק מושגחים מסודרים, ומועצות דתיות אחרות כלל אינן מנהלות תיקי בתי עסק מושגחים; המועצות הדתיות ירושלים ובאר יעקב והרבנות לכשרות ארצית אינן מנהלות תיקי משגיחים ותיקי בתי עסק מושגחים, כנדרש בנוהל הכשרות. לעומת זאת, יתר המועצות שנבדקו מנהלות תיקים כאלה ברמה סבירה, אך יש צורך להשלים בהם מסמכים על פי הנדרש בנוהל. במצב דברים זה המועצות הדתיות שאינן מנהלות תיקי משגיחים כנדרש אינן מחזיקות בכלים הבסיסיים לצורך ניהול המשגיחים שהיא מפעילה והפיקוח עליהם. עקב כך, גם אין ביכולתן לעקוב באופן שיטתי אחר התנהלות בית העסק בכל הנוגע לעמידתם בתנאים הכשרותיים שנקבעו להם - פרטים על צוות המטבח, דרישות כשרות או הגבלות מיוחדות מול בית העסק, סוג ההשגחה, רמת הכשרות, היקף שעות ההשגחה ותיעוד הפיקוח שנעשה או תכתובות עם בית העסק במהלך השנים. משרד מבקר המדינה מעיר למועצות הדתיות האמורות כי עליהן לעדכן באופן שוטף את בסיס הנתונים על בתי העסק המושגחים, על המשגיחים ועל המפקחים הן לצורכי פיקוח הן לצורכי ניהול מיטבי של מערך הכשרות.
[bookmark: bookmark96]

תגובה

11. מנכ״ל הרה״ר ומנכ״ל המשרד לשירותי דת פועלים בחודשים האחרונים ליצירת מתווה הפעלה שיהיה מקובל על שני המשרדים. כפי שציין המבקר, הנוהל שיצא בשנת 2010 כלל התייעצות מזערית עם גורמי הכשרות ברה״ר ולבסוף הוחלט לפרסם את הנוהל ללא קבלת ההמלצות השונות של אנשי הרה״ר. כפי שפורט במסמך זה, הוצע מתווה חדש שעשוי להקל על הגורמים הרלוונטיים להגיע להבנות, בין השאר, בנושאים כגון נוהל הכשרות, אשר נדון בימים אלה בין לשכות המנכ״לים וכן אנו מצפים למסקנות הוועדה לבחינת מערך הכשרות בישראל. הרה״ר מאמינה שיישום המסקנות השונות ויישום שיתוף הפעולה בין שני המשרדים יביא לשינוי ולטיפול בבעיות השונות העולות מדו״ח זה.
[bookmark: bookmark97]ליקוי
12. המועצה הדתית ירושלים מפרה באופן בוטה את נוהל הכשרות - הממצאים על מערך הכשרות בעיר ירושלים מצביעים על פגיעה חמורה בסדרי המינהל התקין ועל הפרה בוטה של נוהל הכשרות. ההתנהלות הבלתי תקינה של המועצה איפשרה מתן היתרים לעבודה נוספת של עובדיה בסיטונאות וללא הבחנה, ללא הענקת היתר מפורש ותוך עצימת עיניים מהנסיבות שנוצרו - בתי עסק משלמים עבור שעות השגחה שקרוב לוודאי אינן מבוצעות, או לפחות לא מבוצעות במלואן,
כשבה בעת, לנוכח המשרות הנוספות שעובדי המועצה מבצעים בהיותם גם משגיחים, ספק אם הם יכולים למלא את תפקידיהם במועצה באופן ראוי ומלא. בכך עושה המועצה הדתית ירושלים פלסתר את נוהל הכשרות, את הוראות חוקת העבודה ואת ההסכם הקיבוצי המחייב את עובדי המועצה הדתית. המועצה והעומד בראשה נותנים יד להפרה חמורה ושיטתית של סדרי מינהל תקין עד כדי חשש להטעיה של בתי העסק והציבור הסומכים ידם על כשרות המזון ועל בתי העסק.
[bookmark: bookmark98]תגובה

12. עד היום, הרה״ר לא ראתה את עצמה כמחויבת לרגולציה על
המועצ״ד בכל הנוגע לתחום הכשרות וראתה במשרד לשירותי
דת כאחראי על יישום המדיניות של הרה״ר במועצ״ד ולפיכך ישנן סוגיות רבות שנפלו ״בין הכיסאות׳׳. בשל האמור לעיל, מערך הכשרות לא נוהל כראוי, ולפיכך, תחום הכשרות והסדרת הרגולציה לרבות בתיאומים הנדרשים מול המשרד לשירותי דת, והצרכים התקציביים הנדרשים לצורך כך, נמצא כעת בסדר עדיפות גבוה מתוך אחריות ותפיסה שהרבנות הראשית רואה את עצמה כמחויבת לכל תחום הכשרות. כפועל יוצא מכך, עומד מנכ״ל הרה״ר מול מנכ״ל המשרד לשירותי דת על יישום מתווה לשת״פ והסדרת תחומי האחריות בין המשרדים - הרה׳׳ר והמשרד לשירותי דת.
[bookmark: bookmark99]ליקוי
13. ב-20 מועצות דתיות נמצאו מקרים של קרבה משפחתית בין בעלי
תפקידים במועצה ובין משגיחים הפועלים בתחומן, קרבה האסורה על פי נוהל הכשרות. יש בתופעה זו כדי להביא לידי מצב של ניגוד עניינים ולתפקוד בלתי תקין של מערך הפיקוח על הכשרות.
[bookmark: bookmark100]תגובה

13. הפעולות שתינקטנה לאכיפת נוהל הכשרות יהיו פועל יוצא
מהמלצות ועדת הכשרות.
[bookmark: bookmark101]ליקוי
14. בזבוזים, כפילויות ופעולת מערך הכשרות שלא לפי כללי מינהל תקין גורמים להגברת הנטל הכלכלי על הציבור - לכשרות ישנה השפעה על יוקר המחיה בכלל ועל עלויות המזון של משקי הבית בפרט. התופעות שהועלו בביקורת זו מבטאות אסדרה לא יעילה של תחום הכשרות - מצדם של המשרד לשירותי דת, הרבנות ומשרד האוצר - ומביאות לידי עלויות כשרות עודפות. הליקויים הם בין היתר אלה: קביעות דרישות כשרות חמורות רק במקומות מסוימים, דבר הגורם לתחרות בין מעטים בלבד; יצירת חסמי כניסה למוצרים ויצרנים בכמה מועצות דתיות אחדות; אי-קביעת מפתח מחייב לשעות השגחה, על פי מאפייני בתי העסק; שונות רבה ולא מוצדקת במספר שעות ההשגחה שנקבעו לעסקים דומים הפועלים באותו ענף; קביעת עלות שונה לשעת השגחה לעסקים מושגחים דומים; קביעת היקף שעות השגחה בלתי סביר למשגיח; היעדר נוכחות של משגיחים בחלק ניכר מהזמן שנקבע להם והיעדר פיקוח על כך; גביית אגרות השגחה מבעלי עסקים במגזר הלא יהודי בניגוד לחוק. האחריות לתופעות אלה מתחלקת בין הגורמים המאסדרים - הרבנות הראשית והמשרד לשירותי דת. אף שגורמים אלה מודעים זה זמן רב לתופעות האלה, טרם עלה בידם למפות את היקפן וליזום מהלכים של ממש לצמצום הנטל העודף.
[bookmark: bookmark102]

14. נושאים הקשורים לעלויות הכשרות והנטל הכלכלי המוטל על
המשק כפופים לבדיקות ואישורים של משרד האוצר ובכלל זה גובה האגרות ואישור תקציבים להעסקת כח אדם מתאים.
המשרד לשירותי דת עומד בשיתוף פעולה עם משרד האוצר לגבי דיוק הנתונים והבדיקות שנערכו בעניין על ידי משרד האוצר ולגבי הצעות שמועלות מעת לעת לצורך צמצום עלויות הכשרות. המשרד לשירותי דת יפנה אל משרד האוצר עד לחודש 6/2017 לצורך גיבוש אומדן מוסכם שיסייע לצמצום בעלויות הכשרות באופן האפשרי תוך שמירה על דרישות הכשרות.

14. הרשימות שבידנו כוללות כ-3,400 משגיחי כשרות מכל המועצות הדתיות ברחבי הארץ. כמעט כולם אותרו, וישלחו אליהם דרישה לפירוט מקורות הון והכנסה באמצעות טופס 5329. תתבצע פניה למועצות הדתיות בהן נתנו שרותי השגחה בכדי לברר באלו עסקים עבדו. הנתונים שהוצגו בדוח הביקורת, יסייעו בבדיקות שנערכות ברשות.
[bookmark: bookmark104]ליקוי
15. גביית אגרות כשרות שלא כדין: אף שהדין ונוהל הכשרות מאפשרים למועצה דתית לגבות רק אגרת כשרות עבור טיפולה בהוצאת תעודת הכשר, המועצות הדתיות ירושלים, והרבנות לכשרות ארצית גובות גם תשלומים עבור שירותי הפיקוח שהן מעניקות לבתי עסק מושגחים.
גביית אגרת פיקוח משפיעה על עלות המוצרים ומפלה בין בתי עסק מושגחים הנמצאים בתחומי המועצות הדתיות נתניה ובמגזר המיעוטים ובין בתי עסק מושגחים הנמצאים בתחומי מועצות דתיות אחרות.
[bookmark: bookmark105]תגובה
המשרד לשירותי דת
15. נושאים הקשורים לעלויות הכשרות והנטל הכלכלי המוטל על
המשק כפופים לבדיקות ואישורים של משרד האוצר ובכלל זה גובה האגרות ואישור תקציבים להעסקת כח אדם מתאים. המשרד עומד בשיתוף פעולה עם משרד האוצר לגבי דיוק הנתונים והבדיקות שנערכו בעניין על ידי משרד האוצר ולגבי הצעות שמועלות מעת לעת לצורך צמצום עלויות הכשרות. המשרד יפנה אל משרד האוצר עד לחודש 6/2017 לצורך גיבוש אומדן מוסכם שיסייע לצמצום בעלויות הכשרות באופן האפשרי תוך שמירה על דרישות הכשרות.
[bookmark: bookmark106]תגובה
הרבנות הראשית לישראל
15. בחודש ינואר 2017 מונה הרב אליהו אילוז שליט״א המשמש כרב מקומי אור עקיבא ע״י מועצת הרבנות הראשית לישראל כרב המוסמך לחתום על תעודות הכשר בבתי העסק הנתונים לאחריות הרבנות לכשרות ארצית . במצב זה המועצה הדתית אור עקיבא אמורה לגבות אגרות כשרות מכל בית עסק הפונה בבקשה לקבל את שרותי הכשרות. הטיפול בכל הסוגיה של נתב׳׳ג מטופלת ביתר שאת בחודשים האחרונים בהתאם להנחייתו של הרב הראשי לישראל הרב דוד לאו שליט״א.
הרבנות הראשית לישראל מודעת למורכבות הבעיה במקום ופועלת רבות בנושא זה על מנת לתקן את המצב הקיים בנתב״ג בכל הנזכר לעיל בשיתוף פעולה של לשכת הרב הראשי ואגף הכשרות ברה״ר. הרבנות הראשית לישראל מבקשת להסדיר את הנושא ע״פ חוק, ובכלל זאת, להפקיד את האחריות למתן הכשר במתחם בידי גורם מוסמך אחד, כגון הרבנות לכשרות ארצית שהיא גורם המוסמך מטעם מועצת הרבנות הראשית להעניק הכשר במקומות בהם אין רב מקומי מכהן. למיטב ידיעת הרה״ר , סוגיית האגרות מטופלת בשלב זה ע״י המשרד לשירותי דת להסדרה בתקנות.
[bookmark: bookmark107]ליקוי
16. הגבלה על הכנסת מזון לתחום העיר: הרבנויות בירושלים ובנתניה מטילות הגבלות על הכנסת מזון שקיבל הכשר ממועצות דתיות אחרות לתחום שיפוטן. הדבר מצמצם את אפשרויות הבחירה של בעלי בתי העסק המושגחים ומשפיע על עלויות המזון ועל יוקר המחיה.
[bookmark: bookmark108]תגובה
הרבנות הראשית לישראל
16. הרב הראשי לישראל ונשיא מועצת הרה״ר, הרב דוד לאו,
הקים ועדה מייעצת לנושא הכשרות בישראל כבר בחודש 03/2016 שתפקידה לבחון את ההסדרים הקיימים בתחום מערך הכשרות בישראל ולגבש המלצות באשר לתיקונים הנדרשים בהפעלת מערך זה. מטרת הוועדה לגבש המלצות בהתייחס למערך הכשרות בכללותו, ובין היתר, לבחון הסדרים ספציפיים שיחולו על ענפים שונים במותאם למאפייניהם הייחודיים. הוועדה יושבת על המדוכה זה חודשים ארוכים ובין השאר, נפגשת עם גורמים שונים מהמגזר העסקי המקבלים שירותי כשרות על מנת לשמוע את עמדתם בסוגיה זו. הוועדה קיימה עד כה 17 ישיבות במטרה לגבש את ההסדרים הראויים במערך הכשרות בישראל. הוועדה צפויה לסיים את עבודתה ולהגיש דו״ח המלצות סופי בזמן הקרוב. בין החלופות שנבחנו על ידי הוועדה, נדונה חלופה של הפרטת מערך הכשרות שהוצעה בתצורות שונות על ידי גורמים שונים, ובכללם אגף התקציבים במשרד האוצר. בשבועות הקרובים יוגשו המלצות הוועדה שלאחריהן תפעל הרבנות, בשיתוף המשרד לשירותי דת, ליישמן.
הרה״ר, כגוף רגולטורי, רואה בהוזלת העלויות הכלכליות הקשורות באספקת מזון כשר, כל עוד אין בכך פגיעה בנהלי הכשרות כפי שנקבעים על ידי מועצת הרבנות הראשית מעת לעת, ערך חשוב. הרה״ר לישראל הגיבה על מכלול ההיבטים הקשורים בעלויות הכשרות ואף הגיבה על טיוטת הדוח שכתב רו״ח אברמזון - הדוח מבוסס על הנחות כלכליות רבות אשר היו שגויות או מיסודן או שנבעו מחוסר הבנה של מערך הכשרות וכללי ההלכה אשר מובילים את מערך הכשרות. חלק מהעלויות המשקיות שפורטו במסמך זה התבססו על נתונים חלקיים וכן על חישובים שלא תמיד תאמו את המציאות ואת הנתונים שבידי הרבנות הראשית כפי שפורסם בדוח הביקורת. הרה״ר פירטה בתגובתה לדו״ח אברמזון את העלויות הישירות האמיתיות של הכשרות ונראה כי עלויות הכשרות בענפי המשק השונים הינן זניחות והתועלת הצומחת מהן לבתי העסק והיצרנים עולה בהרבה על עלותן. כאשר הרה״ר תהיה מחוברת למערכת שירת הים, יוכלו גורמי המקצוע ברה״ר לעקוב אחר הביצוע של המשגיחים במועצות הדתיות, הן ברמה המקצועית והן מבחינת ההיקף העסקה ולהתריע על הבעיות השונות מבעוד מועד.
[bookmark: bookmark109]ליקוי
17. ביקורת לא יעילה של המשרד לשירותי דת על המועצות הדתיות בתחום הכשרות - אגף הבקרה שבמשרד לשירותי דת מבצע ביקורות במועצות הדתיות באמצעות משרדי רואי חשבון; בשנים 2015-2012 מבין 48 מועצות דתיות שבוצעו בהן ביקורות, נעשתה ביקורת מקיפה על פעילות מחלקת הכשרות רק בחלקן, ואילו ברובן נעשתה ביקורת חלקית - לעתים רק על נושא גביית האגרות. האגף לא עקב אחר תיקון הליקויים שנמצאו בביקורות של משרדי רואי החשבון.
[bookmark: bookmark110]

תגובה
המשרד לשירותי דת
17. המשרד לשירותי דת יפעל ביחד עם הרבנות הראשית ליצירת הליך של עדכון הדדי בדבר ממצאי ביקורות בנושאי כשרות במהלך שנת 2017.
אגף הבקרה מבצע מעקב אחר תיקון הליקויים במסגרת תפקידו על פי תכנית העבודה ובהתאם לתקציב העומד לרשותו. מעקב אחר תיקון הליקויים לגבי דוחות קודמים שטרם הושלם, מתוכנן להתבצע בהתאם לתכנית העבודה לשנת 2017 ועל פי סדר ביצוע הביקורות.
[bookmark: bookmark111]תגובה
הרבנות הראשית
17. פרסום נהלי הכשרות הינו באחריות הרה״ר והנהלים מפורסמים באתר האינטרנט של הרה״ר ומעודכנים באופן שוטף. באשר להטמעת הנהלים, במסגרת ביקורות שוטפות שנערכות על ידי נציגי אגף הכשרות בבתי עסק שונים, נבחנים יישום הנהלים ועמידה בהם. ממצאי ביקורות אלו, מועברים לרבנות המקומית והמועצה הדתית, ומתנהל מעקב אחר הטמעתם בשטח. במידת הצורך, מקיימים עובדי הרה״ר פגישות במשרדי המועצה הדתית עם בעלי התפקידים השונים ונציגי אגף הכשרות הארצית אשר נועדו בין היתר להטמיע את נהלי הכשרות בקרב הרבנויות המקומיות וממשיכים גם לאחר הביקורות המרוכזות לבקר ולוודא את קיום הנהלים.
יחד עם זאת הרה״ר מציינת כי למרות מאמצי אגף הכשרות לייצר שיתוף פעולה משמעותי עם הרבנויות המקומיות והמועצות הדתיות,
קיים קושי בהטמעת הנהלים והאחדת הנהלים בשל המצב החקיקתי הקיים בו כל רב מוסמך לכשרות ישירות מכוח חוק (ר׳ סעיף 2 לחוק איסור הונאה בכשרות), הינו עצמאי ולא כפוף לנהלי הרה״ר, ובנסיבות בהן אין לרבנות הראשית סמכות לחייב מועצה דתית לשתף עמה פעולה בתחום הכשרות. כאמור לעיל, הרבנות הראשית הניחה בפני ועדת השרים לחקיקה בקדנציה הקודמת של הממשלה, הצעת חוק ממשלתית שתואמה עם משרדי הממשלה הרלוונטיים, שעניינה קביעת כללים אחידים מחייבים בתחום הכשרות, ומתן סמכות בידי הרבנות הראשית לשלול מרב מקומי שאינו פועל בהתאם לכללים אלו את הסמכות למתן תעודת הכשר. ועדת השרים החליטה שלא לאשר את הצעת החוק.
לדברי מנכ״ל הרה״ר, הרבנות הראשית מופקדת כרגולטור על מכלול ההיבטים השונים הנוגעים למתן שירותי הכשרות. עם זה, האחריות אינה יכולה להיות נפרדת מסמכות, ויש לצייד את הרבנות בכלים מתאימים שיאפשרו לה למלא אחריותה ותפקידה כלפי הציבור. יחד עם זאת, הסדרת שת״פ עם המשרד לשירותי דת ובמקביל הרה-ארגון שנעשה במסגרת הייעוץ הארגוני, יקדמו את המענה בסוגיה זו ייתנו את כלים בידי מנהלי המחלקות באגף ליישם את נהלי העבודה השונים .
בשנות העבודה 2014-16 ביצע אגף הכשרות ביקורות שוטפות בבתי עסק שונים בקריית שמונה ובחיפה, הביקורות בוצעו הן בבתי עסק אשר להם תעודות הכשר והן בבתי עסק ללא תעודות הכשר. בביקורות השונות, עלו ממצאים שונים הנוגעים הן לבעיות כשרות שונות הנוגעות במוצרים השונים והן לבעיות כשרות הקשורות בנושאים המנהלתיים השונים (תיק כשרות לעסקים, היקף שעות השגחה וכוי). מכתבים שונים המסכמים את הביקורות נשלחו לרבנים המקומיים לטיפול לפי הנוהל. לאחר ביצוע ביקורות מרוכזות על ידי רבני ומפקחי האגף, והעברת הממצאים לידי הרבנויות המקומיות, נערכו ישיבות בפורום מצומצם של נציגי האגף ונציגי הרבנויות על מנת לוודא את תיקון הליקויים ולסייע ככל שניתן לרבנות המקומית וזאת על פי הסמכויות האפשריות הן מצד הרבנות הראשית והן מצד המועצה הדתית. כמו כן, רבני ומפקחי האגף, ממשיכים גם לאחר הביקורות המרוכזות לבקר ולוודא את קיום הנהלים. אגף הכשרות מבצע בקרה שוטפת אל מול הרבנים המקומיים וזאת על מנת לעמוד על סדרי הכשרות ועל תיקון הליקויים השונים שעלו מהביקורות הקודמות. ככלל, הרבנות הראשית מעדכנת דרך קבע את הרבנויות המקומיות וראשי מועצות דתיות בנהלים והנחיות של מועצת הרבנות הראשית לישראל ו/או החלטות ועדת הכשרות הארצי ו/או פעילות אגף הכשרות הארצי, תוך פרסום בעיות של הכשלה והונאה בכשרות, באמצעות עדכוני כשרות המופצים לרבנויות ולציבור הרחב מידי מס׳ שבועות. הרה״ר במסגרת פיתוח מחלקת המחשוב שלה, תשדרג את תהליך קבלת הנתונים והנגשתם לציבור הרחב.
לדעתה של הרה״ר, ביקורת הוגנת אינה יכולה להתעלם, במסגרת גיבוש התמונה הכוללת, מפעילות חשובה שהרבנות הראשית מקיימת בהקשר הנדון, ובכלל זאת, מן הכללים האחידים בנושא הכשרות - קבצי נהלים מפורטים המתייחסים לענפי המזון השונים - המפורסמים באתר האינטרנט של הרבנות והמהווים תשתית מידע להספקת שירותי הכשרות בישראל באופן אחיד והולם; מעדכוני הכשרות כאמור לעיל, המועברים על גבי פלטפורמה אינטרנטית שבמסגרתה מוסרת הרבנות הראשית מידע עדכני מקצועי על בסיס שוטף, המסייע לטיוב שירותי הכשרות ולמניעת הטעייה בתחום הכשרות. מידע זה מועבר לתפוצה של אלפי משתמשים ובכלל זאת, נקודות הקצה של מערך הכשרות לרבות משגיחים, מפקחים וכיוצ״ב; מאין ספור פעולות אכיפה שמתקיימות ברחבי הארץ בתחום ההונאה בכשרות, ואשר מונעות את הכשלת הציבור על בסיס יומיומי. פעולות אלו טעונות לעיתים הסתייעות במשטרה והיעזרות בצווי בית המשפט, ולא נחסכים המאמצים במטרה למנוע את הטעיית הציבור; ביקורים שוטפים של נציגי אגף הכשרות הארצי על בסיס יומיומי בבתי עסק המביאים לשיפור הכשרות; זאת, מבלי להזכיר את ענפי הכשרות האחרים שלא טופלו במסגרת הביקורת, כגון המדור למצוות התלויות בארץ, כשרות מוצרי מזון מיובאים, כשרות בשר הנשחט בחו״ל שלגביהם קודמו תהליכים חשובים בעת האחרונה ועוד ועוד. הרבנות מברכת על ביקורת עניינית שנועדה לסייע לה לשפר את התנהלותה אולם רואה חשיבות רבה בהצגת התמונה בכללותה.

[bookmark: bookmark112]התקשוב הממשלתי
הגופים המבוקרים: משרד ראש הממשלה - רשות התקשוב וביחידת הממונה על היישומים הביומטריים, מזכירות הממשלה - אגף ממשל וחברה, משרד האוצר - מינהל הרכש הממשלתי שבאגף החשכ״ל, משרד המשפטים - נציבות לשוויון לאנשים עם מוגבלויות, משרד לשוויון חברתי - מטה ישראל דיגיטלית
[bookmark: bookmark113]ליקוי
1. אי-ההתכנסות ועדת השרים לתקשוב - באוקטובר 2014 החליטה הממשלה להקים את ועדת השרים לתקשוב, אך עד מועד סיום הביקורת בספטמבר 2016 עדיין לא התכנסה ועדת השרים שהוטל עליה לגבש את המדיניות בתחום התקשוב ולהחליט אם לאשר את תוצרי עבודתם של צוותים בין-משרדיים שגיבשו תכניות בנושאים המשפיעים על תחום התקשוב. ראוי כי ועדת השרים לתקשוב תכונס לאלתר, תגבש ותאשר מדיניות בתחום התקשוב, תפקח על השלמת תוצרי עבודתם של הצוותים הבין-משרדיים ותחליט אם לאשרם.
[bookmark: bookmark114]תגובה

1. פעילות רשות התקשוב הממשלתי, לרבות תהליכי תכנון
אסטרטגיים שנקבעו בהחלטת הממשלה 2097, התקיימו למרות אי-כינוסה של וועדת השרים לתקשוב. הממשלה הפנתה קשב רב לסוגיות המדיניות שעל סדר יומה של הרשות לאחר שהושלמה עבודת המטה המקצועית, ובין היתר בנושאים הבאים:
1. דיון בתוצרי עבודת ועדות בינמשרדיות בנושא שיפור העברת מידע בין משרדים ובנושא הנגשת מאגרי מידע ממשלתיים לציבור, במסגרת החלטת הממשלה מספר 1933 מיום 30.08.2016, בנושא ״שיפור העברת מידע בין משרדים והנגשת מאגרי מידע ממשלתיים לציבור״.
2. דיון בעיקרי התוכנית האסטרטגית של רשות התקשוב הממשלתי, במסגרת סקירת ראש רשות התקשוב הממשלתי לשנים 2016- 2018 בישיבת הממשלה מיום 15.05.2015.
3. אישור תוכנית הפעולה של ממשלת ישראל בתחום ״ממשל פתוח״ לשנים 2015- 2017.


4.            מדיניות בנושא העמדת ערוץ תקשורת מקוון לציבור לפנייה אל
הממשלה כחלופה לפקסימיליה, שאושרה על-ידי הממשלה בהחלטה מספר 1008, מיום 17.01.2016.

2. גיבוש מדיניות הממשלה בתחום התקשוב ואישורה - כבר בשנת 2009 קבע החשכ״ל כי יש לגבש מדיניות לאסטרטגיית התקשוב בממשלה,
ובשנת 2011 החליטה גם הממשלה על כך. ואולם - עד ספטמבר 2016 טרם אישרה הממשלה מדיניות ממשלתית בתחום התקשוב.

התקשוב הממשלתי - משרד ראש הממשלה
2. בהחלטת ממשלה מספר 2097, מיום 10.10.2014, בוטלה החלטת ממשלה מספר 3058 מיום 27.3.2011 בנושא ״הקמת יחידת מטה ותקשוב ממשלתי במשרד האוצר״, ובה החובה לאישור תכנית התקשוב על-ידי הממשלה. ולכן אין חובה להביא את תוכנית התקשוב האסטרטגית לאישור הממשלה.
למרות זאת, עיקרי התוכנית האסטרטגית הוצגו לממשלה במסגרת סקירת ראש רשות התקשוב, מיום 15.05.2016.
התוכנית האסטרטגית של רשות התקשוב הממשלתי לשנים 2016-2018 פורסמה לאחר תהליך תכנון אסטרטגי, בהובלת רשות התקשוב וקבלת משוב מנציגי יחידות מטה ממשלתיות,
נציגי מטה התיאום הלאומי ״ישראל דיגיטלית״, נציגי אגפי מערכות המידע במשרדי הממשלה ועוד.

3. פיצול הטיפול בנושא התקשוב הממשלתי בין משרד רה״ם ובין המשרד לשוויון חברתי:
1. החלטת ממשלה 36 ממאי 2015 על העברת מטה ישראל דיגיטלית ממשרד רה״ם למשרד לשוויון חברתי אינה עולה בקנה אחד עם דברי ההסבר להחלטת הממשלה 2099 שהתקבלה רק כחצי שנה קודם לכן.
לפי דברי ההסבר רשות התקשוב תעבור למשרד רה״ם בשל הזיקה ליעדיו ובהם יצירת סינרגיה בין רשות התקשוב לגופים טכנולוגיים אחרים ובהם מטה ישראל דיגיטלית.
2. במצב שנוצר קיימות בממשלה שתי יחידות העוסקות בקידום התקשוב הממשלתי, והן פועלות בשני משרדים שונים שהם בעלי זיקות שונות - רשות התקשוב במשרד רה״ם ומטה ישראל דיגיטלית במשרד לשוויון חברתי.
3. עד מועד סיום הביקורת, ספטמבר 2016, כמעט שלוש שנים לאחר מועד החלטת הממשלה מדצמבר 2013, מטה ישראל דיגיטלית טרם השלים את גיבוש התוכנית הדיגיטלית הלאומית, וממילא היא טרם הובאה לאישור הממשלה.

3. פיצול הטיפול בנושא התקשוב הממשלתי:
1. לדעת התקשוב הממשלתי, מיקומן הארגוני של רשות התקשוב ומטה ישראל דיגיטלית אינו פוגע, הלכה למעשה, בתהליכי העבודה המשותפים, וביכולת התיאום והביצוע בין שני הגופים.
אין מניעה להטיל על יחידות מטה מקצועיות שונות לעסוק יחד בקידום תחומי עיסוק משותפים. פרקטיקה זו מקובלת בממשלה הנובעת מהצורך להביא זוויות שונות של יחידות מטה ממשלתיות לתהליך גיבוש מדיניות, מהצורך לקדם תכניות פעולה משותפות למימוש ייעודם ותכליתם של גופים ממשלתיים שונים ומהצורך לשתף פעולה במימושן של תכניות אלו. למרות המשתמע מדו״ח הביקורת, בין רשות התקשוב למטה ישראל דיגיטלית אין חפיפה בפעילות אלא סינרגיה והשלמה.
2. ייעודה של רשות התקשוב הממשלתית היא לשמש כמרכז ידע ויועץ מקצועי בתחום התקשוב לממשלה, לפעול לייעול מערך התקשוב ולקידום חדשנות טכנולוגית במשרדי הממשלה ויחידותיהם, וכן להעמיד טכנולוגיות מתקדמות לשיפור השירות הממשלתי לציבור, הפחתת הנטל הבירוקרטי וקידום מדיניות ממשל פתוח. רשות התקשוב הממשלתית היא גוף רגולטורי המנחה את משרדי הממשלה ויחידות הסמך בתחום התקשוב מחד וגוף ביצוע בפיתוח פלטפורמות ויישומים מאידך. מנגד, מטה ״ישראל דיגיטלית״ הינו מטה תיאום הפועל ליישום המיזם הלאומי ״ישראל דיגיטלית״ - מיזם בין-משרדי ובין-מגזרי שמטרתו היא שינוי עומק בחברה ובמשק באמצעות מינוף השימוש בטכנולוגיות מתקדמות בתחומים כגון חינוך,
בריאות, רווחה וקידום עסקים ובינוניים. במסגרת המיזם הלאומי ״ישראל דיגיטלית״ מוטלת אחריות ליישום המיזם על גופים ומשרדים שונים ובהם, בין היתר, התקשוב הממשלתי.
3. רשות התקשוב הממשלתי מדגישה כי המיזם הלאומי ״ישראל דיגיטלית״ חותר לשינוי עומק בחברה ובמשק באמצעות מינוף השימוש בטכנולוגיות מתקדמות בתחומים כגון חינוך, בריאות,
רווחה, שלטון מקומי ועוד. מנגד, רשות התקשוב הממשלתית אמונה על ייעול אופני עבודת הממשלה ושיפור השירותים הניתנים לציבור באמצעות קידום טכנולוגיות מתקדמות בממשלה.
4. עבודת מטה רציפה בין הגופים זיקקה את תחומי הפעילות הרלוונטיים מתוך התוכנית האסטרטגית של רשות התקשוב הממשלתי לשנים 2016-2018, ושילבה אותם כנדבך בתוכנית הדיגיטלית הלאומית ולכן התוכניות מצויות בהלימה זו לזו.

4. בסוגיית גיבוש מתודולוגיה לניהול פרויקטים:
1. באוקטובר 2014 הטילה הממשלה על רשות התקשוב לגבש מתודולוגיה חדשה לניהול מחזור החיים של מערכות מידע ולניהול יעיל של פרויקטים במקום נוהל מפת״ח. מאחר שגיבוש מתודולוגיה חדשה הוא תהליך ממושך והדרגתי שיארך מספר שנים, קבעה הרשות כי על המשרדים לשלוח לה הצהרה בנוגע למתודולוגיה המחייבת את המשרד בכל אחד מהתהליכים העיקריים - ואם לא יתקבל מהם דיווח יהיה המשרד כפוף לנוהל מפת״ח. ואולם, עד ספטמבר 2016 לא דרשה הרשות מהמשרדים שהצהירו כי פעלו לפי מתודולוגיה פנים-משרדית את מסמכי המתודולוגיה, וזאת כדי לבחון אם המתודולוגיה שלפיה פעלו כוללת לפחות את נושאי החובה שהוגדרו בהנחיות הרשות, ואף לא וידאה שהמשרדים שלא הצהירו על המתודולוגיה שהם עובדים לפיה אכן פועלים לפי נוהל מפת״ח כפי שנקבע.
2. החלטת ממשלה 2097 מאוקטובר 2014 הטילה על הממונה על התקשוב הממשלתי לפרסם הנחיות מקצועיות מחייבות בתחומי סמכותו למנהלי האגפים של מערכות המידע במשרדים. עד אמצע דצמבר 2016 פרסמה רשות התקשוב רק כשליש מההנחיות המתוכננות, ואף אלו לא מקיפות את נושאי החובה שהיא עצמה קבעה שמתודולוגיה סדורה צריכה לכלול.
3. רק שבעה (כ-10%) מ-73 המשרדים דיווחו לרשות התקשוב שהם פועלים על פי הנחיותיה בנושא מחזור חיי מערכת המידע, אך הרשות לא ביצעה בקרה על האופן שבו יושמו הנחיותיה. כ-11 (כ-15%) מהמשרדים דיווחו שהם טרם התחילו לפעול על פי הנחיות אלו. רוב המשרדים (כ-75% מהם) לא דיווחו לרשות כלל, והרשות אף לא דרשה זאת מהם.
4. על הממשלה לקבוע כלים ומנגנוני אכיפה שיאפשרו לרשות התקשוב להתמודד עם משרדים שאינם פועלים לפי הנחיות רשות התקשוב.
5. על רשות התקשוב לבחון בחינה פרטנית של המתודולוגיות שנבחרו בכל משרד, כדי לוודא שהן מספקות לפחות דרכים הולמות לטיפול בנושאי החובה שהגדירה.

4. גיבוש מתודולוגיה לניהול פרויקטים:
1. תכנית העבודה של הרשות לגיבוש המתודולוגיה הממשלתית
מתבססת על הערכתה בדבר חשיבותן היחסית של ההנחיות בסביבת העבודה הממשלתית. רשות התקשוב פרסמה סדרה ראשונה הכוללת ארבע הנחיות בנוגע למחזור חיי המערכת וכן ביצעה סבב הטמעה והדרכה לנציגי משרדים. במקביל,
במסגרת תהליך סקירת תכניות העבודה לשנת 2017 של אגפי מערכות המידע, הונחו היחידות לדווח בנוגע למימוש ההנחיות שפורסמו על-ידי הרשות בשנת 2016. על בסיס ממצאים אלה,
תפתח הרשות בשלב השלישי של יישום המתודולוגיה - ״פיקוח ובקרה״. בתוכנית העבודה לשנת 2017 מתכננת הרשות לבצע בדיקה לגבי אופן יישום ההנחיות ב- 10 משרדים ויחידות סמך.
בהתאם לסדרי עדיפויות וסוגיית משאבים, הוחלט כי רשות התקשוב לא תשקיע משאבים נוספים באיסוף אקטיבי של מידע מהמשרדים או בבקרה על יישומן של ההנחיות ומימוש המתודולוגיה שהוצהרה.
2. בנוסף לתגובה המפורטת שנמסרה למשרד מבקר המדינה מטעם רשות התקשוב, במכתבו של ראש רשות התקשוב מיום 20.11.2016, מובהר פעם נוספת, כי ההתייחסות לפרסום של כשליש מהנחיות נובע מאי-הבנה של המסמך שהועבר להם.
במסמך זה הוצגו כלל ההנחיות הפוטנציאליות ולא אלו המתוכננות במסגרת תוכנית העבודה של הרשות, אשר פורסמו על-פי תכנית העבודה. עד לסוף שנת 2015 פרסמה רשות התקשוב הממשלתי 17 הנחיות בתחום סמכויותיה. בתוכנית העבודה לשנת 2016 נקבע כי יפורסמו 16 הנחיות נוספות (סה״כ 33) אשר פורסמו במלואן עד סיום 2016. הרשות עושה מאמץ לעמוד ביעד השנתי שנקבע על ידי פרסום שש הנחיות נוספות הנמצאות בשלבים שונים של השלמות ואישורים. זאת, מתוך רשימה פוטנציאלית של 78 הנחיות, שהועברה לעיונם של נציגי המבקר.
3. בהמשך להמלצת הביקורת לספק לרשות מנגנוני אכיפה וכלים, בכוונת הרשות לבחון מול אגף התקציבים כיצד לממש באופן יעיל יותר את סמכותה כגורם שחובה להיוועץ בו ולפעול בשים לב לחוות דעתו לפני אישור תוכנית עבודה שנתית של אגף מערכות מידע ותקצובה - אישור תוספות תקציביות משמעותיות ואישור פרויקטים ברמת מורכבות גדולה בתחום מערכות המידע.

5. הליווי והפיקוח של רשות התקשוב על פרויקטים מרכזיים בתחום התקשוב;
1. בהחלטת הממשלה מאוקטובר 2014 נקבע כי רשות התקשוב אחראית לליווי ובקרה של פרויקטים ״משמעותיים״ (מרכזיים) בתחום התקשוב, אך רק ביוני 2016 בחרה הרשות בשמונה פרויקטים מרכזיים שאחריהם תבצע מעקב.
2. אף שכבר בשנת 2015 קבעה רשות התקשוב כי יש לפרסם מכרז להעסקת שלושה יועצים בכירים, במועד סיום הביקורת בספטמבר 2016 טרם פורסם המכרז, כך שעדיין לא נבחרו יועצים שאמורים ללוות את הפרויקטים שמפותחים באגפי מערכות המידע, לתמוך בפרויקטים ולבצע בקרה בעניינם.
3. עד מועד סיום הביקורת בספטמבר 2016 לא היו בידי רשות התקשוב נתונים מלאים בדבר המשרדים שבהם פועלות ועדות היגוי משרדיות בתחום התקשוב, וממילא לא היה בהן משקיף מטעם הרשות.
4. על רשות התקשוב לנהל תהליך מובנה לבחירת פרויקטים מרכזיים, וכן עליה לקבוע מדדים בעבור כל קריטריון, כמו ההיקף הכספי המינימלי של כל פרויקט שייבדק, מידת הסיכונים הכרוכים בביצועו, והסטטוס שלו (כדי שניתן יהיה ליישם את ההמלצות).
5. כמו כן, על הרשות לתעד את תהליך קבלת ההחלטות ובכלל זה לתעד את שיקוליו של ראש הרשות, כדי להבטיח שהמשאבים של הרשות יושקעו בפרויקטים הראויים ביותר לליווי.
6. על רשות התקשוב ללוות ולבקר בהתמדה את הפרויקטים המרכזיים שהגדירה, ולא להסתפק בדיוני סטטוס. זאת בשל העובדה שהם פרויקטים מורכבים בהיקף של מאות מיליוני ש״ח, וחלקם אף נמצא בסיכון או שלא עמד בתכולות, בזמנים ובתקציב שתוכננו להם.

5. הליווי והפיקוח של רשות התקשוב:
1. הליווי והתמיכה המקצועית והניהולית של ועדת התקשוב
העליונה נבחנת לאור קריטריונים מוגדרים והם:	גודל,
מורכבות, סיכון, ממשק בין-משרדי וחשיבות ברמה הממשלתית. נוסף על אלו, מיושם שיקול דעתם המקצועית של ראש רשות התקשוב ומנהל חטיבת משילות, בקרה ושקיפות בבחירת הפרויקטים. שיקול הדעת בבחירת הפרויקטים מופעל אד-הוק, מתוך הכרות עם הפעילויות המרכזיות במשרדים,
מורכבותם של הפרויקטים ותוכניות העבודה במשרדים הרלוונטיים והתועלת הצפויה כתוצאה מתהליך הליווי והבקרה, כפי שמוערכת על-ידי מקבלי ההחלטות ברשות במועד קבלת ההחלטה.
2. רשות התקשוב מבקשת לעדכן כי מכרז להעסקת יועצים בכירים לליווי פרויקטים מורכבים במשרדי הממשלה פורסם ונמצא בתהליכים מתקדמים לבחירת זוכה, לאחר שהושלם שלב בדיקת האיכות בו.
3. הרשות פועלת לגבש ולפרסם מיפוי מלא של ועדות ההיגוי שהוקמו במשרדי הממשלה וביחידות הסמך המונחים על-ידה,
בהתאמה עם הנחיית הרשות בנושא ״ועדות היגוי משרדיות לתקשוב״. נכון לסוף חודש מרץ 2017, ידוע לרשות על מספר משרדי ממשלה ויחידות סמך בהם מונתה ועדה וכן מונה נציג מטעם רשות התקשוב הממשלתי כחבר בוועדה, כגון- רשות האוכלוסין וההגירה, רשות מקרקעי ישראל ומשרד התחבורה. כאמור, על אף שבמצב הנוכחי ההחלטה על הקמת ועדת היגוי משרדיות בתחום התקשוב היא בסמכות המשרדים, כיום ישנן 20 וועדות היגוי משרדיות בתחום התקשוב אשר בקשר שוטף מול חטיבת משילות, בקרה ושקיפות.

6. ניהול סיכונים בתחום התקשוב :
1. בספטמבר 2016, כשנתיים לאחר החלטת הממשלה, וכשנתיים וחצי לאחר פרסום ההנחיות בנושא ניהול סיכוני תקשוב, טרם הוקמה יחידת ניהול סיכוני תקשוב ברשות התקשוב; לא מונה מנהל סיכוני תקשוב ראשי, והרשות לא הנחתה את מנכ״לי המשרדים למנות אחראי לניהול סיכוני תקשוב ביחידותיהם.
2. עד ספטמבר 2016 לא הטמיעה רשות התקשוב את ההנחיה מאפריל 2014 בנושא ניהול סיכוני תקשוב בשום משרד ואף לא הכינה תכנית ליישומה; היא לא התחילה בפיקוח, בקרה ומעקב אחר יישום הנחייתה במשרדים; ואף לא גיבשה תמונת מצב ממשלתית בעניין הסיכונים.
3. על רשות התקשוב להקים את היחידה לניהול סיכוני תקשוב, לאכוף על המשרדים לטפל בנושא על פי הנחייתה ולגבש תמונת מצב ממשלתית בעניין הסיכונים.

6. החלטת ממשלה מס׳ 2097 לא לוותה בתקינה למינוי עובד
שישמש כמנהל סיכוני תקשוב ראשי. אי-לכך, רשות התקשוב פעלה לגייס, באמצעות מכרז שירותי המחשוב, נותן שירותים שישמש בתפקיד הממונה על הנחייה, הטמעה ופיקוח אחר יישום מתודולוגית ניהול הסיכונים הממשלתית. גם בהיעדר מנהל סיכונים ראשי, פעלה הרשות באופן חלקי להטמעת ההנחיות בתחום ניהול סיכוני תקשוב במשרדי הממשלה וביחידות הסמך. תהליכים של ניהול סיכונים (סקר סיכונים,
תכנון הפחתה ומעקב אחר ביצועה), בהתאמה עם המתודולוגיה שגובשה, מבוצעים בשע״ם (בתחום ניהול מערכות ץ!) ובמשרד הבריאות (בתחום ניהול פרויקטים). כמו כן, נערכים סקרי סיכונים בתחום אבטחת מידע, בתיאום עם מטה הסייבר הלאומי, בהתאם למתודולוגיה שנקבעה ברשות התקשוב הממשלתי במשרדים הבאים: המשרד לביטחון פנים, המשרד לשוויון חברתי, משרד החוץ, משרד ראש הממשלה, הנהלת בתי המשפט ומשרד המשפטים.

7. ניהול פרויקטים בתחום התקשוב:
1. בהחלטת ממשלה 2097 מאוקטובר 2014 נקבע כי רשות התקשוב אחראית, בין היתר, להובלת ארבעה פרויקטים בתחום התקשוב:
הקמת אתר אחוד; הקמת רשת תקשורת פנים-ממשלתית; העברת תשתיות התקשוב של המשרדים למודל ״מחשוב ענן״; ותוכנית ההאצה. רשות התקשוב לא הכינה מסמכי ייזום לשלושה מארבעה הפרויקטים שהיא מובילה - אתר אחוד, מחשוב ענן ותוכנית האצה;
לא קבעה לכל פרויקט את מדדי ההצלחה שלו; לא הכינה תכניות עבודה רב-שנתיות בעבורם; ואף לא ניהלה סיכונים בעבורם. בהיעדרם של כל אלה אין הרשות יכולה לבחון בכל שנה את מידת עמידתה בביצוע של כל פרויקט לעומת התכנון, לזהות פערים בעוד מועד ולפעול לצמצומם.
2. בניגוד להחלטת הממשלה שקבעה כי על רשות התקשוב לגבש תכניות מפורטות לשלושת הפרויקטים האמורים עד סוף יוני 2015 - עד ספטמבר 2016 לא הכינה רשות התקשוב בעבורם תכניות עבודה מפורטות ורב-שנתיות ייעודיות, ואף לא תכניות שנתיות. רק בשנת 2016 הכינה הרשות תכנית חצי שנתית לאתר האחוד (לתקופה שבין יוני 2016 - סוף ינואר 2017) ותכנית שנתית לשנת 2016 לרשת התקשורת הפנימית.
3. רשות התקשוב ביצעה אומדן עלויות חלקי לפרויקט אתר אחוד ולתכנית ההאצה; היא גם לא ביצעה בקרה על העלויות בפועל לעומת עלויות התכנון בפרויקט הענן הממשלתי ובתכנית ההאצה.
4. יותר מ-40% מכלל אתרי האינטרנט של המשרדים לא עברו להתארח בחוות השרתים הממשלתית כנדרש בהחלטת הממשלה מאוקטובר 2014, והאחראים על אתרים אלו אף לא פנו לוועדת החריגים בבקשה להחריגם מהמעבר.
5. על רשות התקשוב לכנס את ועדת החריגים ולהפעיל לאלתר את המנגנון שנקבע בהחלטת הממשלה - להנחות את הממונה על התקציבים במשרד האוצר להפחית את תקציבי המשרדים שיסרבו להעביר את אתריהם לחווה הממשלתית.
6. על רשות התקשוב לפעול בהתאם לנוהל הייזום שכתבה ולהגדיר לכל פרויקט מטרות, מדדי הצלחה רב-שנתיים, הערכת לוחות זמנים כוללת, הערכת עלויות כוללת וניהול סיכונים שישקפו את העמידה ביעדי הפרויקט.

7. ניהול פרויקטים:
1. רשות התקשוב מנהלת את הפרויקטים על-בסיס מסמכי עבודה שכללו התייחסות מפורטת לדרישות הפרויקטים ולתקציבם,
הגם שלא תמיד נשאו את הכותרת ״מסמך ייזום״. הפרויקטים הנסקרים כלולים בתוכניות העבודה השנתיות של הרשות,
לרבות יעדי ביצוע מפורטים, בחלוקה לפי רבעונים. כמו כן,
הרשות מבצעת מעקב שוטף אחר ביצוע פרויקטים והערכות מצב תקופתיות ביחס לתכנון מול ביצוע - לרבות ביחס להיבטים תקציביים וניהול הסיכונים.
2. יחידת ממשל זמין ברשות התקשוב הממשלתי פעלה לקידום הפרויקטים שהוטלו עליה בהחלטת ממשלה מס׳ 2097 ובתכניות העבודה השנתיות של היחידה וייחדה לכל אחד מהם מסמך הכולל התייחסות מפורטת לדרישות הפרויקט ולתכולתו, הכולל לוחות זמנים והערכה תקציבית לביצועו.
ביחס לפרויקטים המפורטים, הועברו לנציגי המבקר מסמכים הכוללים מפרט של דרישות הפרויקט והערכות תקציביות מפורטות לביצועו.
3. קיים קושי לבצע תכנון רב-שנתי בפרויקטים אתר אחוד ותוכנית ההאצה בשל העובדה שתכניות אלו תלויות, במידה רבה, בשיתוף פעולה של משרדי ממשלה רבים ובתהליך תכנון משותף עם המשרדים. שיתוף פעולה מצד המשרדים תלוי פעמים רבות בהתקדמות הפרויקטים, בסיום הקמת התשתיות,
הפלטפורמות והיישומים הנדרשים לביצועם, ולא ניתן לסכמו מראש מול המשרדים, אלא לאחר הוכחת יכולת ראשונית והצגת תוצרים ראשוניים של הפרויקט. על-מנת להבטיח שיתוף פעולה חוצה משרדים ביישום הפרויקטים, תובא התוכנית המפורטת לאישור הממשלה באם יהיה בכך צורך.
4. הערכת עלויות הפרויקטים בוצעה באופן מלא, מתוך ראייה הוליסטית ורב-שנתית של הפרויקטים השונים. הערכה זו אף גובתה, בסיכום עם אגף התקציבים עובר לקבלת החלטת הממשלה מס׳ 2097. הרשות מציינת כי תמונת מצב מדויקת של תכנון תקציבי הפרויקטים הועברה לנציגי המבקר. תכנית ההאצה ובכללה, הקמת האתר האחוד מתבצעת בהתאם לתכנון תקציבי רב-שנתי, ובהתייחס לכלל סוגי המשאבים ורכיבי התקציב הכלולים בפרויקט (עיקרם כוח אדם וחלקם תשתיות ושירותים חיצוניים כגון: שירותי תרגום וכתיבת תכנים). הערכת עלויות תחזוקה עתידיות לפרויקט כפי שבאים לידי ביטוי בהחלטת הממשלה מס׳ 2097 כלולה בסיכום התקציבי המאושר שהוצג לנציגי המבקר, ותיושם בהתאם לאחר השלמת שלב ההקמה הנוכחי.
5. החלטת הממשלה מס׳ 2097 קבעה כי אתרי האינטרנט של
משרדי הממשלה יעברו להתארח בחוות השרתים של יחידת ממשל זמין. האחריות על המעבר לא הוטלה על רשות התקשוב הממשלתי ועל משרדי הממשלה לפעול לתיאום המעבר מול יחידת ממשל זמין. אע״פ שהחובה להשלים את המעבר לא הוטלה על הרשות פנתה הרשות מספר פעמים במהלך השנים 2015-2016 למשרדי הממשלה בבקשה כי יפעלו לתיאום ולהיערכות למעבר מול נציג יחידת ממשל זמין, ואע״פ כן עד כה לא עברו להתארח בחוות השרתים כ-40% מאתרי האינטרנט במשרדי הממשלה.

8. הטיפול של רשות התקשוב בהרחבת השירותים המקוונים:
1. בספטמבר 2016 עדיין לא היה בידי רשות התקשוב מיפוי שירותים עדכני הכולל מידע חיוני על כל השירותים הממשלתיים, והיא לא גיבשה תוכנית מפורטת לדיגיטציה של השירותים השימושיים ביותר.
זאת - על אף שהיה עליה להציגה לפני ועדת ההיגוי של ישראל דיגיטלית עד סוף שנת 2015.
2. בשנת 2015 פרסמה הרשות דוח שעסק בין היתר, בבחינת מצב השירותים הממשלתיים המקוונים. מהדוח עולה כי איכות השירותים המקוונים שניתנים לציבור והיקפם בינוניים בלבד.
3. עד ספטמבר 2016 עדיין לא אישרה הממשלה את המדיניות של ״הזדהות בטוחה״, ובשל כך נבצר מיחידת ממשל זמין ברשות התקשוב להקים את תשתית ההזדהות ולפתח שירותים הדורשים הזדהות
4. על רשות התקשוב לסיים את המיפוי של כלל השירותים הממשלתיים, ולהנחות את המשרדים בנוגע לחובה לעדכן אותה בכל שירות ממשלתי חדש שהמשרד מספק ובמידע הנדרש על כל שירות. זאת - כדי שהמיפוי יישאר עדכני לאורך זמן.

8. הרחבת השירותים המקוונים:
א.	הצגת הדברים, כפי שהיא מופיעה בדו״ח המבקר, מתעלמת
ממאמצי הרשות במשך תקופה ארוכה להוביל עבודת מטה מקיפה למיפוי השירותים הממשלתיים, ולגבש תוכנית לדיגיטציה של השירותים הממשלתיים, בתיאום עם יחידות מטה ממשלתיות נוספות. בידי הרשות כיום מיפוי של חלק ניכר מהשירותים הממשלתיים הניתנים לציבור, ביחידות הממשלתיות המרכזיות המספקות שירותים לציבור. עם זאת,

 (
ב.
) (
ג.
) (
ד.
)נדרש לעבות את בסיס המידע הקיים, לטייבו ולכלול בו את כלל השירותים הממשלתיים הניתנים לציבור. רשות התקשוב, בשיתוף עם מטה התיאום הלאומי ״ישראל דיגיטלית״ פועלת לאחרונה להשלמת המיפוי הקיים ולעריכת מיפוי מלא, בשנת 2017, של השירותים הממשלתיים. תהליך זה יוביל לגיבוש בסיס-מידע על השירותים הממשלתיים לציבור, הכולל רכיבי מידע לתוכנית עתידית לדיגיטציה של השירותים, לרבות - מידע על היקף השימוש בשירותים, מידע על רמת הדיגיטציה של השירותים, פילוח אוכלוסיות אליהן פונים השירותים, אישורים הנדרשים מהאזרח/מתאגיד כתנאי למתן שירות, מידע על אגרות ועוד. על בסיס המיפוי, תגובש תוכנית לדיגיטציה של שירותים. במקביל פועלת הרשות לגבש הנחיות למשרדי הממשלה בנוגע לאופן איסוף המידע הנדרש ביחס לשירותים, ולתחזוקתו של המידע לאחר השלמת איסופו. רשות התקשוב הפעילה מנגנונים סדורים לפיקוח על התקדמות המשימות הכלולות בתוכנית ההאצה, ובהם, בין היתר: תכניות עבודה שנתיות לביצוע הפרויקט, החל משנת 2015 ; מעקב אחר תכנון מול ביצוע, במסגרת דיוני הנהלה תקופתיים ודיונים מול הנהלת משרד ראש הממשלה ; ביצעו מעקב סטטוס שוטף אחר יישום התוכנית, שתוצריו הועברו לנציגי המבקר; תכנון תקציבי רב שנתי, המגובה בסיכום עם אגף התקציבים. ממועד כתיבת דוח הביקורת ממשיכה הרשות ביישום תוכנית ההאצה, בהתאם ליעדים שנקבעו בהחלטת הממשלה 2097. להלן סקירה מעודכנת יותר, ביחס למופיע בדוח המבקר. (לוח 1 לדוח הביקורת פסקה 225):
	
	סטטוס
תוכנית ההאצה
	המשימה שנקבעה

	תיאור הפעולות שבוצעו
	
	בהחלטת ממשלה 2097

	
	
	מאוקטובר 2014

	מכרז בנושא עומד להתפרסם
	מתבצע ללא חריגה מלוחות הזמנים
	הסבתם של כ-30 אתרי אינטרנט ממשלתיים לאתרים מותאמים למכשירים ניידים.

	עד סוף 2017 תסיים רשות התקשוב לפרוס 75
עמדות שירות ממשלתיות נוספות.
	מתבצע תוך חריגה מלוחות הזמנים
	תוספת של כ-100 עמדות לשירות עצמי הכוללות שירותי ממשלה מגוונים.

	הוקמה תשתית להקמת אתרים ממשלתיים
קטנים ופותחו בה כ-16 אתרים.
	בוצע.
	פיתוח יישום מרכזי להקמת אתרי אינטרנט ממשלתיים.

	הוקמה תשתית ופותחו בה יישומים.
	בוצע.
	פיתוח של יישום מרכזי לתהליכי
שיתוף ציבור מקוונים (כגון פורומים).

	מינהל הרכש פרסם מכרז מרכזי לרכיבי תקשורת הכולל, בין היתר, מערכת לאספקת שירותים טלפונים אוטומטיים.
הפיתוח יתחיל רק לאחר הכרזה על ספק זוכה.
	טרם בוצע.
	פיתוח יישום מרכזי לאספקת
שירותים טלפונים אוטומטיים.

	בשנת 2015 פותחו 61 טפסים. בשנת 2016 פותחו 75 טפסים נוספים, בשנים 2017-2018 יפותחו 80 טפסים בכל שנה.
	מבוצע תוך חריגה מלוחות הזמנים
	הפיכתם של כ-300 טופסי נייר
לטפסים מקוונים.

	צפוי להתפרסם מכרז לתשתית הזדהות ממשלתית רוחבית אחודה. על בסיס התשתית יפותחו השירותים. בשלהי 2016 השיקה הרשות שירות שינוי מען, בהתבסס על תהליך הזדהות אישית של המשתמשים, ועד כה בוצע בשירות שימוש נרחב בקרב מעל ל-20,000 משתמשים.
	מבוצע תוך חריגה מלוחות הזמנים
	פיתוח שירותים אישיים המבוססים על תהליך הזדהות של המשתמש.





[bookmark: bookmark129]ליקוי
9. ייזום פרויקטים רוחביים וניהולם - מאז הקמת מטה התקשוב במרץ 2011 ועד ספטמבר 2016 לא הוקמו פרויקטי מחשוב רוחביים ממשלתיים, כנדרש בהחלטות ממשלה שהתקבלו בשנים 2011 ו-2014.
[bookmark: bookmark130]תגובה
התקשוב הממשלתי - משרד ראש הממשלה
9. ייזום פרויקטים :
במהלך 2017 מתוכננת הקמת 3 מערכות רוחביות לפחות,
באמצעות חטיבת המערכות והיישומים הרוחביים ברשות.
בתוכנית העבודה של רשות התקשוב הממשלתי לשנת 2017 כלולות שלוש מערכות רוחביות שבכוונתה לפעול לפיתוחן ולהטמעתן: מערכת ניהול ועדות להעברת מידע, מערכת לניהול בקשות לפי חוק חופש המידע והקמתה של שדרת מידע ממשלתית מאובטחת, בהתאם להחלטת הממשלה מספר 1933,
מיום 30.08.2016. לאורך הדו״ח ישנן התייחסויות להערכת פוטנציאל למערכות רוחביות שאינן רלוונטיות - מערכות ניהול לקוחות (CRM), בינה מלאכותית (BI) והתאוששות מאסון (DR), אלו תהליכים שונים בין משרדים הדורשים קישורים ייעודיים למערכות התפעוליות במשרד, הגדרות צורך שונות וכיוצ״ב.

החשב הכללי- משרד האוצר

[bookmark: bookmark131]מאזן המדינה ליום 31.12.15- השקעות בישויות
ותאגידים המוחזקים על ידי המדינה
[bookmark: bookmark132]הגופים המבוקרים: החשב הכללי- משרד האוצר, רשות החברות
הממשלתיות
[bookmark: bookmark133]ליקוי
1. אף שחלפו כשש שנים מאז הערת משרד מבקר המדינה בעניין, דוחותיהם של 22 בלבד מהתאגידים הציבוריים אוחדו עם הדוחות הכספיים של הממשלה, רובם בשנת 2015, ואגף החשכ״ל עדיין לא סיים את תהליך יישום מבחני השליטה של המדינה בכ-66% מהתאגידים הציבוריים, והדוחות של מספר רב של תאגידים ציבוריים אינם נכללים אפוא בדוחות הכספיים של הממשלה. על אגף החשכ״ל להשלים בהקדם את מבחני השליטה לגבי 43 התאגידים הציבוריים שדוחותיהם הכספיים לא אוחדו, ואם יתברר כי מתקיימת לגביהם שליטה של המדינה, יש לאחד את דוחותיהם עם הדוחות הכספיים של הממשלה.
[bookmark: bookmark134]תגובה
החשב הכללי- משרד האוצר
1. בוצעו מבחני שליטה ל- 43 התאגידים בהתאם לבדיקה נמצא כי מתקיימת שליטה ב- 35 תאגידים סטטוטוריים ותהליך האיחוד יבוצע (בכפוף לשיתוף פעולה של התאגידים) בדוחות הכספיים לשנים 2016-2017. בהתאם לבדיקה ב- 7 תאגידים סטטוטוריים לא מתקיימת שליטה לפי תקן 6. תאגיד סטטוטורי אחד מוגדר בהליך פירוק ולכן לא יאוחד.
[bookmark: bookmark135]ליקוי
2. מאחר שכ-51% מהדוחות הכספיים של הישויות המוחזקות שנכללו במאזן המדינה לשנת 2015 אינם מבוקרים ומאחר שנתוניהן הכספיים של חלק מן הישויות לא נכללו כלל בדוחות - המידע שבדוחות הכספיים של הממשלה לקוי וחסר ואינו משקף כיאות את השקעות המדינה בישויות מוחזקות.
2. חלק מהנתונים המוזכרים מבוקרים, אך בשל לוחות זמנים צפופים של איחוד הדוחות הכספיים עדין לא נחתמו על-ידי הדירקטוריון (או גוף מקביל בישויות אחרות) ולכן הוגדרו כטיוטה, בפועל בחלק מטיוטות אין שוני בין נתוני הטיוטה שאוחדו לבין הנתונים המבוקרים. יש לציין שכאשר בוחנים את הנפח הכספי של הישויות המוחזקות שאינן מבוקרות מכלל הישויות המוחזקות שנכללו בדוח הכספי, נמצא כי רק 5.6%
מסך הנכסים של הישויות המוחזקות המוצגים בדוחות הכספיים של ממשלת ישראל אינם מבוקרים (2.7% מסך המאזן המאוחד).
[bookmark: bookmark136]ליקוי
3. בדוחות הכספיים המאוחדים של הממשלה לא ניתן גילוי בדבר הבדלים במדיניות החשבונאית לגבי מחויבות בגין הטבות לעובדים,
הנדרש עקב החלטה שלא ליישם מדיניות חשבונאית אחידה בהתאם לתקן 6.
[bookmark: bookmark137]תגובה
החשב הכללי- משרד האוצר
3. המשרד נמצא בעיצומו של תהליך קביעת מדיניות חשבונאית אחידה למשרדים הממשלתיים במטרה שהדוחות הכספיים המאוחדים ליום 31.12.18 יערכו בהתאם למדיניות חשבונאית אחידה של כלל הישויות הכלולות בדוחות. קביעת המדיניות האחידה מבוצעת גם לאור התיקון האחרון שבוצע על ידי ה
IPSASB לפיו תבוטל הקביעה כי ישויות ממשלתיות עסקיות נדרשות ליישם IFRS. תיקון זה צפוי להיות מיושם החל מיום 1 בינואר 2018, היישום יהיה תלוי שיתוף פעולה של כל הגורמים הקשורים ובכללם הישויות ורשות החברות הממשלתיות.
[bookmark: bookmark138]ליקוי
4. אין אחידות בכל הנוגע לבניית דוחות כספיים מאוחדים ולהצגת הנתונים בדוח המאוחד ובדוח הנפרד, זאת כפי שנקבע בתקני החשבונאות הממשלתית העוסקים בשליטה בישויות ובהשקעה בהן.
 (
תגובה
החשב הכללי- משרד האוצר
)
על החשבונאי הראשי באגף החשכ״ל לסיים בהקדם את בחינת הצורך בהצגת דוחות כספיים מאוחדים במשרדי הממשלה השונים, ולקבוע קריטריונים ברורים בעניין האופן הראוי ליישום התקינה בכל משרד.
4. משרדי הממשלה נערכים לבצע איחוד, יחד עם זאת לאור המורכבות של ביצוע איחוד זה, יש להשלים היערכות מתאימה במשרדים על מנת שיהיו מסוגלים לבצעו. ההיערכות כוללת העמדת כלים ממוחשבים וקבלת כוח אדם מתאים. על המשרדים לבצע בחינה בהתאם לסעיף 16 לתקן חשבונאות ממשלתי מספר 6 וסעיף 2.5.1 להוראת תכ״ם 2.3.2 מפרטים מקרים בהם ישויות מאוחדות אינן נדרשות להציג דוח כספי מאוחד, לא מן הנמנע שחלק ממשרדי הממשלה אינם מחויבים להציג דוח מאוחד בהתאם לסעיף זה. בכל מקרה, הדוח הכספי של ממשלת ישראל מציג תמונה רחבה - לפי תחומי פעילויות מרכזיים הבאים לשקף קבוצות איחוד - שכוללות חברות ממשלתיות ותאגידים סטטוטוריים יחד עם משרדי הממשלה הרלוונטיים לתחום הפעילות.
[bookmark: bookmark139]ליקוי
5. נמצא כי מאחר שדוחות כספיים של חברות ממשלתיות לא הוגשו במועד הנדרש, דוחותיהן הכספיים של כ-45% מן החברות הממשלתיות שנכללו בדוחות הכספיים של הממשלה לא היו מבוקרים. על רשות החברות להמשיך לנקוט את כל האמצעים החוקיים העומדים לרשותה כדי להביא לכך שהחברות הממשלתיות,
ובפרט המשמעותיות שבהן, יגישו את הדוחות הכספיים המבוקרים לפני מועד פרסומם של הדוחות הכספיים של הממשלה.
[bookmark: bookmark140]תגובה
רשות החברות הממשלתיות
5. בכוונת הרשות להמשיך ולפעול מול החברות הממשלתיות על
מנת שהדוחות הכספיים של החברות הממשלתיות יוגשו במועד שנקבע על ידי הרשות. הרשות מאתרת מראש את כלל החברות שעלולות שלא לעמוד בזמני הדיווח שנקבעו בחוזרי הרשות ופועלת בכל האמצעים העומדים לרשותה בכדי לתת מענה מבעוד מועד ביחס לחברות העלולות לחרוג מהמועד הקבוע בחוזרים וכן בכדי לגרום לחברות לדון ולאשר את הדוחות הכספיים במועדם.
 (
תגובה
החשב הכללי- משרד האוצר
)

להלן מקצתן של הפעולות שנעשות על ידי הרשות כחלק מהמאמץ בנושא : העלאת חשיבות הנושא בכנסים ומפגשים שהרשות עורכת לבעלי תפקידים בחברות, ריכוז מועדי דיון ואישור דוחות כספיים בדירקטוריון, פנייה יזומה לכלל החברות למתן תזכורות מראש, פנייה יזומה לחברות שלא קבעו
 (

מועד לדיון בדוחות הכספיים, יצירת קשר עם אנשי הכספים הבכירים בחברות שקיים בהן עיכוב בהליך אישור הדוחות, פנייה לרואה החשבון המבקר לצורך השלמת המידע וקבלת מידע אובייקטיבי, פנייה במכתב לרשמי לדירקטוריון החברה לצורך דיון בנושא, הצבת אישור הדוחות הכספיים כחלק מהפרמטרים לתגמול בכירים בחברות רלוונטיות. בדו״ח על החברות הממשלתיות לשנת 2015, למעלה מ- 92% מההיקף הנכסים וההכנסות של החברות הממשלתיות הכלולים בדוח המדינה מבוססים על נתונים כספיים מבוקרים, דבר המעיד על רמת מהימנות גבוהה ושיפור עצום ביחס לנתוני עבר. מעבר לכך, ביום 15.12.2016 פנתה הרשות אל כלל החברות הממשלתיות בנושא אישור הדוחות הכספים לשנת 2016 והגשתם לרשות החברות הממשלתיות, שבין היתר כלל ריענון והבהרות ללוחות הזמנים המחייבים להגשת הדיווחים הנדרשים, חשיבות נושא עמידה בזמני הדיווח וכן את ההשלכות האפשריות במקרים של הפרת הוראות הרשות שנקבעו לפי החוק לעניין זה.
הרשות מדגישה, על אף מאמציה, עדיין יהיו מצבים (בלתי רצויים) בהם חברות ממשלתיות מנועות מאישור וחתימה על דוחות כספיים וזאת לאור קשיים אובייקטיביים כתוצאה מגורמים אקסוגניים שאינם נמצאים בשליטת החברה ולעיתים רבות גם לא בשליטת הרשות.
[bookmark: bookmark141]ליקוי
6. אף שחלפו יותר מ-13 שנים מאז הוגש דוח המועצה לתאגידים ציבוריים ועל אף הערות של מבקר המדינה בדוחות קודמים, הנהלת משרד המשפטים והנהלת משרד האוצר טרם פעלו לקדם הסדרה כוללת של פעילות התאגידים הציבוריים ושל הפיקוח והבקרה עליהם.
על הנהלת משרד המשפטים והנהלת משרד האוצר לסיים בהקדם את תהליך ההסדרה הכולל של פעילות התאגידים הציבוריים ושל הפיקוח והבקרה עליהם תוך קביעת מנגנון הסדרה ראוי שיכלול כלי פיקוח ובקרה על פעילותם של כלל התאגידים הציבוריים שמחזיקה המדינה והגברת השקיפות והדיווח במסגרת ניהולם.
[bookmark: bookmark142]ליקוי
7. על אגף החשכ״ל ורשות החברות להמשיך לפעול ביתר נחישות ולנקוט את כל האמצעים העומדים לרשותם, ובכלל זה לשקול ליזום שינויי חקיקה, כדי שהדוחות הכספיים של החברות המעורבות הנכללים בדוחות הכספיים של הממשלה יהיו מבוקרים.
[bookmark: bookmark143]
תגובה
רשות החברות הממשלתיות
7.	הרשות עושה את מירב המאמצים בעזרת הכלים המשפטיים
הקיימים ברשותה כדי לפקח על החברות המעורבות ולהציג את התמונה המהימנה ביותר של השקעות המדינה בישויות אלו,
המהוות נתח זניח ולא מהותי ביחס לסך הנכסים וההכנסות של החברות הממשלתיות. יודגש כי רק חלק קטן מהוראות חוק החברות הממשלתיות החלות על חברות ממשלתיות, חלות על חברות מעורבות.
מעבר למגבלות הקיימות בחוק, בסביבה בה קיימים אילוצים בכל הנוגע למשאבי הרשות ומתוך רצון להתמקד בפיקוח והבקרה על החברות המשמעותיות יותר, סביר כי מדיניות הרשות תתמקד בחברות הממשלתיות (בהתאם למידת השפעתם ורמת הסיכונים בהן) ופעולות הרשות בנושא זה ביחס לחברות הממשלתיות יתרה מכך, בשונה מהמצב ששרר בעבר,
בו המדינה החזיקה בחברות מעורבות משמעותיות. ביותר, כגון כימיקלים לישראל, בזק וכיו״ב, כיום החברות המעורבות שנותרו בידי המדינה מהוות נתח זניח יחסית מהיקף הנכסים וההכנסות של חברות המוחזקות על ידי המדינה ובהתאם לכך מתאימה עצמה הרשות לסביבה המשתנה. בהתאם למדיניות הרשות בנושא החברות המעורבות, הרשות פועלת בהתאם לסמכויות המוקנות לה מכח החוק כדי לקבל מידע ונתונים מהחברות המעורבות וכן פועלת הרשות, במסגרת הסמכויות הנתונות לה, לאישור דוחות כספיים בחברות אלו. פעילות הרשות ביחס לחברות המעורבות הביאה למצב בו 11 חברות מעורבות מתוך 16 החברות המעורבות אישרו את הדוחות הכספיים השנתיים לשנת 2015 עד ליום 31.7.2016, שיפור משמעותי ביותר אל מול נתוני העבר.

[bookmark: bookmark144]כשלים בגיבושה ובהפעלתה של התכנית
האסטרטגית לעידוד ההתיישבות ולחיזוקה
הגופים המבוקרים: משרד הבינוי, משרד לפיתוח הנגב והגליל, רשות לפיתוח הנגב, רשות לפיתוח הגליל, משרד ראש הממשלה, מזכירות הממשלה ובחטיבה להתיישבות של ההסתדרות הציונית (להלן - החטיבה להתיישבות או החטיבה), משרד האוצר, לשכה המרכזית לסטטיסטיקה (להלן - למ״ס), משרד המשפטים.
[bookmark: bookmark145]ליקוי
1. שיתוף אסור של מקורבים ובעלי עניין בגיבוש התכנית ויישומה - הוראות התקשי״ר בנושא ״נושאי משרות אמון אישיות בלשכת ראש הממשלה, השרים וסגני השרים״ מטילות מגבלות על עובדים במשרות אמון, וקובעות כי אין להעסיק יועצים בהתנדבות בלשכות הנבחרים למעט במקרים חריגים בלבד וזאת לאחר קבלת אישור של נציב שירות המדינה . תכליתן של הוראות אלו הן הפרדה בין הדרג הפוליטי לדרג המקצועי במשרד. עלה כי התקיימו דפוסי פעולה פסולים, בניגוד להוראות התקש״יר ולכללי מינהל תקינים, הנוגעים לביצוע שינויים בתחום התמיכות תוך התערבות של שתדלנים (לוביסטים) ובעלי עניין - נושאי משרות אמון ויועצים ללא שכר, אשר הובילו את העשייה. דפוסים אלה באו לידי ביטוי הן במידור הדרג המקצועי במשרד הבינוי בשלביו המהותיים של תהליך הגיבוש והיישום של התכנית האסטרטגית והן בהשתהות בהקמת מינהלת ההתיישבות ובהעמדת הצוות המקצועי כנדרש בהחלטת הממשלה. באופן זה הוטמעו עמדות ואינטרסים של אותם גורמים בנושאים שבליבת התכנית האסטרטגית ובסדרי חלוקת תקציביה. פעולות פסולות אלה הביאו לכך שמשרד הבינוי והחטיבה להתיישבות קבעו אמות מידה למתן הסיוע, כך שלא היה הבדל בין עמותות שפועלות ביישובים מוחלשים לבין אלה שפועלות ביישובים חזקים דוגמת שכונות במעמד כלכלי גבוה בתל אביב, ולהוצאה של עשרות מליוני שקלים מקופת המדינה לשם תמיכה בעמותות שחלק מפעולותיהן אינן עולות בקנה אחד עם תכליתה של החלטת ממשלה 741. על פי הנתונים של משרד הבינוי והחטיבה להתיישבות, לפחות 56% מהגרעינים שזכו לסיוע במסגרת התכנית האסטרטגית היו עמותות בעלות זיקה דתית-אידאולוגית למפלגתו של השר אריאל. מן הראוי שהיועץ המשפטי לממשלה יבחן את עמידתן של שתי עמותות הפועלות בשכונות בתל אביב שהן בעלות מעמד חברתי-כלכלי גבוה, בתנאי הסף שנקבעו בהחלטת הממשלה ואת זכאותן לסיוע הממשלתי.
[bookmark: bookmark146]

ליקוי
2. בגיבוש החלטה 741 ובסדרי קבלתה במליאת קבינט הדיור נפלו פגמים משמעותיים, ובהם ליקויים בחוות הדעת המשפטית של משרד הבינוי ונוכחות גורם חיצוני - מקורב פוליטי לשר אריאל בישיבת קבינט הדיור, אף על פי שהיה בעל עניין בה. הפגמים והכשלים שנפלו בסדרי גיבוש ההחלטה 741, דיון בה ופרסומה הם בגדר ״נורה אדומה״,
וראוי שמשרדי הממשלה יהיו ערים לחובה לקבל החלטות ממשלה ללא מעורבות של נציגים בלתי מוסמכים, ובייחוד בעלי עניין, העשויים ליהנות באורח ישיר ואישי מההחלטות המתקבלות.
[bookmark: bookmark147]ליקוי
3. כשלים ביישום התכנית האסטרטגית - מנכ״ל משרד הבינוי דאז, מנכ״לית המשרד לפיתוח הנגב והגליל דאז והמנכ״לית המכהנת השתהו ביישום החלטה 741 בכל הנוגע להקמת גופי הניהול של התכנית האסטרטגית - מינהלת ההתיישבות והצוות המקצועי. הם גם לא מינו את נציגיהם למינהלת ההתיישבות. השתהות זו איפשרה להזרים את תקציב משרד הבינוי לחטיבה להתיישבות, בלא בקרה של המינהלת המיועדת. כל ההקצאה התקציבית של משרד הבינוי בסך 50 מיליון ש״ח, שעל פי החלטת הממשלה יועדה לסיוע לקבוצות ההתיישבות באמצעות אגף שיקום שכונות באופן ישיר או דרך החטיבה להתיישבות - כל גוף לשם מילוי משימותיו שנקבעו בהחלטה - הועברה בסופו של דבר בשלמותה לחטיבה להתיישבות. בשנים 2015-2013 עסקו בעלי עניין ומקורבים פוליטיים של השר אורי אריאל בנושאים הנוגעים לתמיכה בעמותות - גרעיני התיישבות - ובארגוני הגג שלהם, ובכלל זה בגיבוש הצעת ההחלטה וביישומה. משרד הבינוי לא העסיק גורמים אלו בכל דרך שהיא ולא שילם עבור פעילותם.
הואיל והגורמים פעלו ישירות מול גורמי המקצוע במשרדי הממשלה ובחטיבה להתיישבות וחלקם אף תועדו במסמכים כנציגי השר, ייתכן שנוצר אגב כך מצג כלפי עובדי משרד הבינוי וגם כלפי עובדים במשרדי ממשלה אחרים שבהם הופיעו, כי הם פועלים מטעמו של השר כנציגיו וכיועציו. המקורבים הפוליטיים ובעלי העניין התערבו גם בתהליך השיפוט שנערך בחטיבה בעניין בקשות הסיוע של קבוצות ההתיישבות, ובכללן העמותות בעלות הקשר בעבר ובהווה ליועץ השר דאז, למקורבים פוליטיים ולבעלי עניין. אחדות מהעמותות האלה קיבלו סיוע על אף שלא עמדו בתנאי הסף שנקבעו בהחלטת הממשלה 741. לקבוצות התיישבות הפועלות ביישובים במעמד חברתי-כלכלי בינוני וגבוה הנמצאים במרכז הארץ הוקצה סיוע של כ-29 מיליון ש״ח (כ-46% מכלל התקציב עבור הסיוע לקבוצות התיישבות), סיוע שהוא בהיקף הגבוה ביותר הן בקנה המידה האזורי והן בקנה מידה ארצי.
מתוך סכום זה, כ - 11 מיליון ש״ח הוקצו לסיוע לקבוצות התיישבות הפועלות ביישובים בעלי מעמד חברתי-כלכלי גבוה. הסיוע הגבוה שהוקצה לקבוצות התיישבות הפועלות ביישובים מבוססים במרכז הארץ ומצויים במעמד חברתי-כלכלי בינוני וגבוה מצביע, כי תקציבים ממשלתיים בהיקף של עשרות מיליוני ש״ח לא חולקו בהלימה למטרה המרכזית של החלטה 741 - חיזוק ההתיישבות בפריפריה הגיאוגרפית והחברתית של המדינה.
[bookmark: bookmark148]תגובה
שר הבינוי דאז ושר החקלאות ופיתוח הכפר, אורי יהודה אריאל הכהן
1-3	השר מברך ומקבל את המלצת הביקורת בכל הנוגע לפגמים
שנפלו בהתנהלות משרד הבינוי והשיכון. בראיה רחבה כל מסקנות הביקורת רלוונטיים לשיפור תהליכי עבודה, ומתוך כך נדרשת נקיטת אמצעים מעשיים מחייבים ליישום המלצות הביקורת, ועל כן הועברו הנחיות פרטניות המחייבות את כלל הגורמים הרלוונטיים למניעת ישנות הליקויים בעתיד כמפורט:
1. הועברה הנחיה לראש המטה לאסור על עבודה בלשכה ללא שכר. בנוסף, ניתנה הנחיה לעדכן וליידע בישיבות בהם משתתפים ו/או נוכחים גורמים מחוץ למשרד.
2. הועברו הנחיות לעובדי הלשכה בדבר הצורך בשיתוף עובדי המשרד הרלוונטיים להם קשר לפעילות של המשרד. זאת ועוד,
השר מעדכן כי, באגף פיתוח הכפר במשרד יש כבר תקן מאוייש על ידי עובד שתחום עיסוקו נוגע אך ורק בענייני הטיפול בגרעינים.
3. הועברה הנחיה לעובדי הלשכה לשתף את הגורם המקצועי והיועצים המקצועיים במשרד בהכנה של החלטת ממשלה על מנת שהאחרונים יסייעו בכתיבה נכונה של המדיניות אותה המשרד ירצה לקדם ולאשר בהחלטת הממשלה.
בנוסף, המשרד יפעל בהתאם להחלטת הממשלה מס׳ 1998 מיום 9.10.2016, בעניין ״אצילת סמכויות הממשלה בתחום הסדרת מערכת היחסים בין ממשלת ישראל לבין החטיבה להתיישבות״. החלטה זו, נועדה לסייע ביישום מדיניות הממשלה לקידום ההתיישבות ולהסדיר קיומם של מנגנוני פיקוח ובקרה ממשלתיים אפקטיביים.
4. בעקבות ממצאי דוח הביקורת בסוגיית התנהלות יועץ השר,
הועברה הנחיה ליועצים בלשכה לפעול בהתאם להוראות התקשי״ר באופן דקדקני ומחמיר בסוגיות בהם נדרשת התייחסותם.

תגובה
החטיבה להתיישבות
1-3.	פעילות היחידה העירונית בחטיבה להתיישבות החלה
בספטמבר 2013 והסתיימה תקציבית בסוף שנת 2014, קרי,
שנה וחצי של פעילות. מדובר בתקופה הנחשבת כפיילוט לפעילות בנושא חדש שלא היה בליבת העשייה והניסיון של החטיבה להתיישבות קודם לכן, ובמסגרת זו, נראה כי יש מקום לשינוים ושיפורים וגם למתן הסברים נוספים.
1. תפקיד ״תנאי הסף״ כפי שהממשלה קבעה בגוף החלטה 741 היה לקבוע את הפרמטרים על פיהם נבדק מי רשאי להגיש בקשה לסיוע (מצב סוציו-אקונומי של העיר לא נכלל). אמות המידה נועדו לקביעת סדרי עדיפות במקרה של תקציב חסר.
בשנים 2013-2014, לא היה תקציב חסר בחטיבה ולכן אמות המידה לא היוו גורם בשיקול הדעת. לפיכך, כל הבקשות שעמדו בתנאי הסף קיבלו את הסיוע ללא העדפה כל שהיא,
לרבות זיקה דתית וזיקה אידאולוגית.
2. במחצית שנת 2014 התברר לצוות היחידה העירונית שנפלה שגגה באישור שניתן לעמותה המשמשת ארגון גג כעומדת בתנאי הסף, הסיוע הופסק באופן מיידי. בנוסף, העמותה התבקשה להחזיר לקופת המדינה את כספי הסיוע שקיבלה,
ואכן הסיוע הוחזר לקופת המדינה. בעקבות ממצאי הביקורת בדבר אי עמידה בתנאי הסף של העמותה השנייה, הסוגיה נבדקה שוב על ידי משרד רואי חשבון חיצוני שפעל בהתאם להנחיית חשבת משרד האוצר ונמצא כי העמותה עומדת בתנאי הסף.
3. בכל מקרה, בו תקבע, הנחייה לגבי איסור מעורבות הפונים בפעילות פוליטית, היא תיושם בהמשך פעילות החטיבה ככל שתהיה כזאת.

מנכ״ל משרד השיכון דאז ומנכ׳׳ל משרד החקלאות ופיתוח הכפר, שלמה בן אליהו
3. א. במספר תאריכים בשנת 2014 התקיימו ישיבות מקצועיות
בנושא החלטת הממשלה 741. אכן, בראש מסמכי הסיכום לא נכתב פרוטוקול בשם מינהלת, אולם הנושאים שנדונו והנוכחים בישיבה היו אותם גורמים שאמורים להיות ה״מינהלת״. אין בהיתפסות למונח ״מינהלת״ שלא היה בראש סיכום הישיבה,
כדי להצביע על אי עמידה בהחלטת הממשלה האמורה.
ב. החלטה 741 קובעת את הקריטריונים לחלוקת המשאבים.
גרסת המבקר כי הממשלה היתה צריכה לקבוע את החלוקה רק לפי מדד גיאוגרפי אינה תואמת את עמדת הממשלה.
[bookmark: bookmark151]הפעלת חדרי ניתוח בבתי חולים כלליים
[bookmark: bookmark152]הגופים המבוקרים:	משרד הבריאות, שירותי בריאות כללית, מרכז
הרפואי וולפסון בחולון, מרכז הרפואי לגליל בנהרייה, ובמרכז הרפואי בילינסון בפתח תקווה

1. משרד הבריאות כמאסדר - אף שהמשרד גיבש נהלים עבור חדרי הניתוח, הוא לא קבע תורה סדורה וכוללת שתשמש מסגרת שעל פיה ינהלו בתי החולים את מערך חדרי הניתוח ולפיה הם יקבעו נוהלי עבודה פנימיים ומפורטים המתאימים לצורכיהם. את תורת ההפעלה יש לקבוע על סמך תכנית אסטרטגית המשקפת את תפיסתו של משרד הבריאות ואת תפיסת ההפעלה של בתי החולים. בהיעדר תורת הפעלה כאמור, בעניינים רבים כל בית חולים נוהג על פי ראות עיניו. אף שפעילות חדרי הניתוח דורשת בקרה ניהולית ופיקוח על מנת להשיג את התפוקה המרבית בהם, למשרד אין מידע מלא ואמין ובנושאים רבים הוא אינו מודד תפוקות. כך שהמשרד אינו ממלא כראוי את תפקידו כרגולטור - הגורם המאסדר והמפקח (להלן - מאסדר).
על משרד הבריאות לגבש תורת הפעלה סדורה וכוללת שתשמש מסגרת בסיסית שעל פיה ינהלו כלל בתי החולים את מערך חדרי הניתוח; מסגרת זו תמסד את תהליכי העבודה הראשיים, ובכלל זה את התהליכים המתבצעים לפני הניתוח ולאחריו, ותקבע כללים מחייבים, למשל בנוגע לזמני המתנה לניתוחים שונים, ופרקי זמן מקסימליים לביצוע פעולות שונות, ועל בסיסה יקבעו בתי החולים נוהלי עבודה פנימיים, מפורטים.

1. בעקבות דוח הביקורת תוקם על ידי המשרד וועדה רב-תחומית
שכוללת את נציגי הרגולטור, נציגי הגופים המרכזיים במשק האשפוז ונציגי האיגודים המקצועיים והמועצות הלאומיות שמטרתה בניית דוח שיבצע מיפוי עומק של ניהול תהליכים ותפעול חדרי ניתוח ובכלל זאת מתן התייחסות לזימון תורים,
נהלים וסטנדרטים, בטיחות המטופל, בינוי ותשתיות, תקינה וכוח אדם והתייחסות לתמחור פרוצדורות במערכת, וזאת בין היתר תוך בחינת ממצאי הועדות שדנו בנושא בעבר וניתוח המודלים הקיימים בארץ ובעולם.
עם זאת, המשרד מקבל דיווחים מבתי חולים על מספר שלבים בשרשרת על מנת למפות את הצרכים, את הביצועים ואת המעכבים, הכוללים:
זמני המתנה לניתוחים- החל מינואר 2015 קיימת דרישה לדווח המדד למינהל איכות שירות ובטיחות הטיפול במשרד; מתבצעת עבודה של המינהל לאיכות שירות ובטיחות במשרד מול בתי החולים; מספר ניתוחים בשנה מחולק לפי מתחמי חדרי ניתוח וסוגי פעילות; ניצולת חדר ניתוח. במקביל המשרד עורך מחקר על דחיית ניתוחים באשפוז, תחת האגף לשירות. המחקר עדיין מתנהל. המשרד מציין כי פונקציית היצור של מערך חדרי הניתוח משתנה מאד בין בתי החולים, והבקרה על מערך זה חייבת להיעשות מתוך הכרות מעמיקה עם אופי ותמהיל הפעילות של בית החולים.
האגף לפיקוח על מערך האשפוז שהקים המשרד כחלק מהבנות הסכם בריאות-אוצר, יהווה זרוע רגולטורית שתאפשר בקרה שוטפת של ביצוע הכללים וההנחיות שיגזרו ממסקנות הועדה. הטמעת מערכת ממוחשבת שתגבה ותלווה את תורת ההפעלה, הוא צעד הכרחי, תוך הבנה כי הטמעה של דיווח אחיד לפעילות מסוג זה, היא תהליך מורכב הצורך משאבי זמן וכוח אדם מצד גורמים שונים במשרד ובבתי החולים.
כפי שמצוין בדוח הביקורת, לא קיימת למשרד תכנית אב סדורה המתייחסת לכמות חדרי ניתוח נדרשים לנפש, אך יחד עם זאת, המשרד מציין כי לא קיימת מוסכמה רפואית הקובעת ומגדירה תקן נדרש של חדרי ניתוח לנפש. גם נושא זה יונח על שולחן הוועדה.
מדידת תפוקות: במהלך שנת 2013 הוגדרו מספר מדדים ונתונים המודדים את פעילות חדרי הניתוח בבתי החולים הממשלתיים. המדדים מתחלקים למדדים על פעילות בוקר, פעילות דחופה אחה״צ ובסופי שבוע בבית החולים ופעילות בתאגיד.
בנוסף, קיימת חלוקה בין חדרי ניתוח כלליים, חדרי ניתוח באשפוז יום (ואמבולטורי), וחדרי ניתוח יולדות (בבתי החולים בהם חדרי הניתוח ליולדות נפרדים מיתר חדרי הניתוח). מסמך ההגדרות נשלח לבתי החולים ובו הנחיות והסברים לגבי סיווג הפעילות הניתוחית ואופן המדידה. החל מהחציון השני של 2013 כל בתי החולים הממשלתיים מדווחים למשרד כפי שנדרש, יחד עם זאת, בשל מורכבות הנושא, המידע שנאסף דורש טיוב והמשך בירור מול בתי החולים. המשרד חותר לכך שתעמוד לרשותו תמונת מצב מלאה ומדויקת של נתוני הפעילות והמדדים הקשורים בניצולת ותפוקות, אך יש להכיר בכך כי הקמת תשתית דוגמת זו יש
מאין היא פרויקט ארוך טווח ולא מן הנמנע כי בהליך בנייתו יקרו תקלות באיסוף הנתונים שיתוקנו בהמשך. המשרד יבחן במסגרת הוועדה הרב מקצועית גם את נושא ניצולת ותפוקות חדרי הניתוח כחלק מהמהלך הכולל של טיוב הפעלת משאב זה. בעקבות כך יקבעו סטנדרטים זהים לכלל המערכת.

2. הביקורת העלתה כי המשרד והכללית לא הגדירו את תפקידו של מנהל חדרי הניתוח ואת הגורם האחראי להם וממילא לא קיימת תקינה לתפקיד זה ולכן כל בית חולים מתנהל בהתאם ליכולותיו. על משרד הבריאות והכללית, בשיתוף משרד האוצר, הר״י ונש״ם, לבחון קביעת תקן מחייב לתפקיד זה; וזאת כדי להבטיח שהמערך יתנהל ביעילות שתביא גם לחיסכון בעלויות, בכך גם יושג קיצור של התורים לניתוחים וישתפר השירות לציבור״.

2. הגדרת תפקיד של מנהל חדר ניתוח, מצויה במסגרת סמכותו הרגולטורית של משרד הבריאות. במידה ומשרד הבריאות ימצא לנכון להידרש לנושא, הכללית תשתף פעולה עם משרדי הבריאות והאוצר לבחינת תקן מחייב לתפקיד זה, על כל הכרוך והמשתמע בהפעלתו, לרבות הוספת מקור מימון לתקצובו.

3. אגף תקצוב, תמחור ותכנון במשרד הבריאות והנהלת המשרד הגדירו באוקטובר 2013 את החשיבות והצורך באיסוף נתונים ובהקפדה על ניצול חדרי הניתוח, אולם המערכת הממוחשבת שהמשרד הקצה לבתי החולים הממשלתיים, ושהוא עצמו משתמש בה לצורך הערכת הניצולת של השימוש בחדרי הניתוח, היא כלי שאין בכוחו לתת תמונת מצב אמינה על מיצוי משאב חדרי הניתוח.
המלצה- על המשרד ובתי החולים למסד תהליך שיטתי ומובנה באמצעות מערכת ממוחשבת ייעודית שתלווה את שרשרת ההפעלה של חדרי הניתוח, לרבות ניהול התורים לניתוחים. כמו כן, על הנהלות בתי החולים הממשלתיים ושל הכללית לבצע עבודה מטה ובמסגרתה לנתח את הסיבות לבזבוז של תשתיות חדרי הניתוח ואת החסמים לניצולם היעיל בדגש על ניצולת של חדרי הניתוח.
3. הטמעת מודול דיווח אחיד לפעילות מסוג זה, היא תהליך
מורכב הדורש שיתוף פעולה ולמידה מצד גורמים שונים במשרד ובבתי החולים. עם הכנסת המערכת לשימוש הוקם צוות עבודה משותף לנציגי אגף תכנון, תקצוב ותמחור, אגף המחשוב, וחברת קרו, ובו נבחנו הכשלים שעלו מהשטח וניתנו פתרונות בהינתן מגבלת התקציב והמשאבים בתוכה פועל המשרד.
יחד עם זאת, ומפאת חשיבות הנושא, המשרד ראה לנכון להתייחס לסוגית ניצולת חדרי הניתוח גם בדיוני תכניות העבודה של בתי החולים הממשלתיים מן הטעמים של העלאת הנושא לסדר היום של ההנהלה הבכירה בבית החולים, הגברת השקיפות ויכולת הבקרה על מערך ליבה זה. המשרד מכיר בחשיבות ומרכזיות מערך חדרי הניתוח בתוך מכלול הפעילות של בית החולים וחותר למצב בו עומדים לרשותו מכלול הנתונים הרלבנטיים בהקשר זה.
מאז 2013 נושא ניצולת חדרי הניתוח נמצא בתעדוף גבוה במשימות האגף לתכנון, תקצוב ותמחור ונעשו מהלכים שמניחים את התשתית לארגז כלים ניהולי, בין היתר גיבוש וניסוח מדדים, הכנת מסמך הגדרות, אפיון של מערכת מידע,
הטמעה ראשונית והכנסתו של הנושא לפוקוס הניהולי של בתי החולים דרך תכניות העבודה.
המשרד מתכנן מענה, כחלק מהגדרת ארכיטקטורת פתרונות מחשוב לחדרי הניתוח, להגדרת יכולת שתאפשר הערכת הניצולת של השימוש בחדרי הניתוח. ב- 2017 עשוי להתחיל תהליך ייזום לפתרון, תוך ליווי של ועדת היגוי ייעודית לנושא.

4. מיצוי בחסר וכשלים בהפעלת חדרי ניתוח - בבתי החולים הממשלתיים (וולפסון ונהריה), ושל הכללית (בילינסון) - נמצא שאין הקצאה יעילה ואופטימלית של חדרי הניתוח, שיבוץ ניתוחים וביצועם כמתוכנן, תוך התחשבות במקרים בלתי מתוכננים, ניתוחים דחופים, ביטולים ושינויים. המשרד לא קבע תקן לאירועים בלתי צפויים ולא דרש זאת מבתי החולים; הקצאת חדרי ניתוח למחלקות אינה מתבצעת באופן המיטבי; המחלקות עצמן ממלאות את ההקצאה שניתנה להן בחסר, וחלקן אף אינן מנצלות ביעילות את הזמן שהוקצה להן לניתוחים. בבתי החולים שנבדקו אין מערכת ממוחשבת התומכת בכל שלב בתהליך; וולפסון ונהרייה אף אינם מבצעים מדידה וניטור מלא של ניצולת חדרי הניתוח.

4. המשרד מתכנן מענה, כחלק מהגדרת ארכיטקטורת פתרונות
מחשוב לחדרי הניתוח להגדרת יכולת שתאפשר תמיכה בשלבים השונים בתהליך. ב- 2017 עשוי להתחיל תהליך ייזום לפתרון, תוך ליווי ועדת היגוי ייעודית לנושא.
משרד הבריאות תומך בעובדה כי על מנת ליעל את חדרי הניתוח יש לבדוק ניצולת ברמת המחלקה ולא כניצולת של כלל חדרי הניתוח. הניצולת צריכה להיבדק על בסיס תקופתי והקצאת חדרי הניתוח צריכה להתבצע בהתאם.
לגבי אירועים חריגים: המשרד רואה חשיבות בבקרה הדוקה יומיומית של מנהל חדר ניתוח ו/או מנהל תפעול חדר ניתוח,
שאכן הניתוחים הבלתי מתוכננים אינם סובלים דחייה ושהניתוחים הנדחים עקב כך יקבלו מענה.
הקצאת חדר לניתוחים דחופים עלולה לגרום לאי ניצול של משאב חדרי הניתוח בימים שבהם אין ניתוחים דחופים ולהארכת התורים.
בחלק מבתי החולים מתבצעת מדידה של שיעור הניתוחים הדחופים. קיים קושי לקבוע תקן אחיד לבתי חולים משום שהם חיים בסביבות עבודה שונות זו מזו.
כאמור, מדיניות משרד הבריאות בנושא חשוב זה תקבע על ידי הוועדה הרב מקצועית לעיל. המשרד, באמצעות הוועדה הרב מקצועית, יקבע תקן/מדיניות הפעלה גם לאירועים בלתי צפויים / ניתוחים לא מתוכננים.

4. הנהלת הכללית והנהלות בתי החולים משקיעות מאמצים רבים

לשפר את הניצולת התפעולית, בחדרי הניתוח. לצורך כך הגדירה הכללית סט מדדים ויעדים רחב אשר בתי החולים משתפרים בהם באופן עקבי. נושא השארת חדר ניתוח ריק למקרי טראומה ומקרים דחופים נדון בכול שנה מחדש, לכל בית חולים קיימים מאפיינים ייחודיים המשפיעים על הקצאת חדרי ניתוח, לניתוחים לא מתוכננים, (כגון: הגדרת בית החולים, מספר חדרי הניתוח, מיקום גאוגרפי וכד), לפיכך לא ניתן לקבוע תקן אחיד לכולם. לכל הנהלת בית חולים קיים שיקול דעת לשריין באופן אפקטיבי, חדרי ניתוח לביצוע ניתוחים לא מתוכננים. כללית מציינת כי בהעדר מקרים מתאימים, עלול חדר שכזה להיוותר ריק, ולהוריד את הניצולת. לא ניתן למלא חדר ניתוח באופן דחוף ולהזמין חולה באופן מידי לניתוח. בנוסף, יש לזכור, שלכול מחלקה יש ימי

פעילות אחרים בביה״ח ולא ניתן ״להקפיץ״ מחלקה לנתח ביום שאינו מתוכנן לה. הכללית ממשיכה בפיתוח כלים מחשובים, המשפרים את תהליך קבלת ההחלטות בנוגע למערך השיבוצים של הניתוחים, במהלך 2017 יופעל מודול חדש במערכת חדרי ניתוח, שייתן מענה לחלק מהדרישות, בכך שיאפשר לנהל מאפיינים של ניתוחים אל מול מאפייני חדרים/הקצאות ובכך יאפשר שיבוץ אופטימאלי יותר של הניתוחים. ישנן סיבות אובייקטיביות שיש להתחשב בהם, המשפיעות על ניצולת חדרי הניתוח. כך למשל: ביה״ח בלינסון הינו בית חולים שלישוני, ולכן מחויב לשריין יותר חדרי ניתוח זמינים למקרים דחופים, לרבות שריון חדרי ניתוח לקליטת חולים מורכבים, המועברים מבתי חולים אחרים.
כמו כן בלינסון מבצע כ - 70% מהפעילות הארצית של השתלות איברים מן החי, פרוצדורה זו, מחייבת השארת שני חדרי ניתוח פנויים בו זמנית, ובנוסף תמהיל הניתוחים הוא מורכב יותר ואורך יותר שעות. בהתאם לכך המסקנות העולות מהניתוח הסטטיסטי שביצעה הביקורת אינן משקפות לדעת כללית את המצב לאשורו, בכך שלא ייחסו את המשקל הראוי לסיבות שצוינו לעיל.
לדברי כללית, בדיקת תהליכי עבודה בחדרי ניתוח, שבוצעה על ידי חברת ייעוץ אסטרטגי, בבית החולים סורוקה, שהינו בעל מאפיינים דומים לזה של בלינסון, קבעה החברה, כי במספר רב של תחומים, הביצועים של בית החולים היו טובים מאד כבר עכשיו, ובהיבטים רבים נמצא, כי זהו אחד מבתי החולים הטובים ביותר שראתה החברה, הפועלת בכ- 50 מדינות ברחבי העולם. נושא ניהול התורים לניתוחים ומדידת התכנון והביצוע לעומת ההקצאה, מהווה מדי שנה יעד חשוב בתוכניות העבודה של הנהלת חטיבת בתי חולים ושל הנהלות כל בתי החולים של הכללית. באשר להמלצת דוח הביקורת לנטר מדדים, תהליך הכנת המטופל לניתוח בחדר הניתוח, הינו תהליך התלוי בסוג הניתוח שיבוצע ובמשתנים הקשורים לחולה עצמו. הנהלת חטיבת בתי החולים, סבורה שאין לקבוע מדדי השוואה בתחום זה. מדידה השוואתית של נתונים בתחום זה עשויה לפגום בתהליכים המקצועיים ובבטיחותם של המנותחים.

5. בבתי החולים בילינסון, וולפסון ונהריה נמצאו תהליכי עבודה בלתי תקינים. אף שבבתי החולים האמורים יום הניתוחים אמור להתחיל ב-7:30, בפועל הוא מתחיל באיחור של יותר מ-40 דקות, וזאת כדבר שבשגרה. זמן המעבר בין הניתוחים (פרק זמן בין סיום ניתוח אחד ובין כניסתו של המנותח שלאחריו) בכמעט מחצית מהניתוחים במהלך היום, עמד על כ-40 דקות ויותר, פי שניים מהזמן הנדרש על פי הנחיות המשרד והכללית. בוולפסון זמן המעבר בין ניתוחים במחלקה מסוימת בשעות הבוקר הוא 17 דקות בממוצע, ואילו בשעות אחר הצהריים, שבהן צוות חדר הניתוח משתכר לפי פעולות (ססיות), (ססיות- בשעות אחר הצהריים מפעילים בתי החולים הממשלתיים חלק מחדרי הניתוח באמצעות תאגיד הבריאות שלידם (ססיות); בתי החולים של הכללית מפעילים חדרי ניתוח באמצעות פרויקט ״קיצור תורים״. ) זמן המעבר הוא פחות מחמש דקות בממוצע. אף שיום הניתוחים אמור להסתיים ב-15:00, בכמעט מחצית מהניתוחים האחרונים המתבצעים במשמרת הבוקר בבילינסון ובמרביתם בוולפסון סיימו צוותי הניתוח עוד לפני השעה 14:00. בנהריה אין דוחות אמינים שמהם ניתן להפיק מידע זה. פערים אלה אינם עולים בקנה אחד עם הנחיות משרד הבריאות והכללית לשעות הפעלת חדרי ניתוח, והם מעידים על בזבוז המשאבים הקריטיים של בית החולים, על פגיעה בשירות שמקבל הציבור, הבאים לידי ביטוי בהתארכות זמן ההמתנה של הציבור לניתוחים.

5. במסגרת הוועדה הרב מקצועית יבחנו כלל התהליכים הנוגעים בתפעול ומדידת פעילות בחדרי ניתוח, ובכלל זאת סטנדרטיזציה של מערכות המידע ומערכות הדיווח למשרד. חטיבת המרכזים הרפואיים הממשלתיים נמצאת בהליכו של הטמעה ופיתוח של מספר מערכות מידע- תיק קליני חדש ומערכת מערכת BI לביה״ח ולחטיבה. מערכות אלה תאפשרנה בקרה טובה יותר, הדוקה יותר ומדויקת יותר על חדר הניתוח הן על ידי מנהל בית החולים והן על ידי חטיבת בתי החולים.
הוחל בהטמעת המערכת. צפי לסיום בכלל בתי חולים ממשלתיים:
שנת 2020.

5. כלל הנושאים הקשורים בתפעול חדר ניתוח כגון: תחילת יום
הניתוחים, אי מוכנות המטופל לפני הכניסה לניתוח, זמן מעבר בין ניתוחים ושעת סיום הפעילות בחדרי הניתוח, נמצאים במיקוד ניהולי של הנהלת חטיבת בתי החולים בכללית ושל הנהלות בתי החולים, הנושאים נבחנים ומנוטרים באופן קבוע ומתבצע מעקב ובקרה על מנת לשפר את הביצועים. ברשות בתי החולים של הכללית, קיימת מערכת מחשוב אשר מנטרת ואוספת את הנתונים אודות כלל התהליכים הקשורים בתפעול חדר הניתוח, מהם מכינים דוחות ומנתחים את התוצאות.
כללית סבורה כי בהתחשב במגבלות התקציבים הקיימים וכוח
האדם הדרוש למילוי המשימות, תפעול מערך חדרי הניתוח בבתי החולים שלה, מתנהל באופן סביר ואף למעלה מכך.

6. פעילות חדרי הניתוח בשעות אחר הצהריים: בתי החולים הממשלתיים ושל הכללית מפעילים מעט חדרי ניתוח לאחר השעה 15:00, במשך חמישה ימים בשבוע ולפיכך חדרי הניתוח פועלים באופן מלא רק בשליש משעות היממה. עקב כך בתי החולים אינם מנצלים ביעילות תשתיות טכנולוגיות יקרות - חדרי ניתוח וציוד רפואי. הדבר גם גורם להארכת תורים לניתוחים. כמות הפעולות המבוצעות תלויה במידה רבה בתקציבים של תאגידי בתי החולים או בסכום שמקצה הכללית לפרויקט קיצור תורים. למשרד ולכללית מידע חלקי בדבר ניצולת חדרי הניתוח בשעות אחר הצהריים.

6. הוועדה הרב מקצועית שלעיל, שתדון בתהליכים ותפעול חדרי
ניתוח, תבצע מיפוי עומק בכלל בתי החולים וחדרי הניתוח ותקבע בין השאר את לוז ההפעלה ומדידת ניצולת חדרי ניתוח.
המשרד בודק את הניצולת גם בשעות אחרי הצהריים בחלק מבתי החולים עם משוב למנהלי המחלקות ולהנהלת בית החולים. הועדה הרב מקצועית תקבע תורת הפעלה סדורה לכל שעות פעילות של חדרי ניתוח תוך התייחסות גם לשעות אחר הצהריים והערב.

6. מדד ניצולת חדרי ניתוח בשעות אחר הצהריים, לא ניתן לאפיון מאחר ובבתי החולים של הכללית חישוב עבודת אחר הצהרים לא מתבסס על הקצאת חדרי ניתוח וניצולם אלא על הקצאה של ניתוחים במסגרת קיצור תורים.

7. ביטולים ודחיות של ניתוחים פוגעים בחולה ובמשפחתו, מאריכים ימי אשפוז, מאפשרים שינויים לא ראויים בסדרי העדיפויות הרפואיים לניתוחים ועלולים להביא במקרים מסוימים להחמרה במצבם הרפואי של המטופלים; בוולפסון ובנהריה לא מתעדים דחיות ניתוחים וביטולם, לא ממפים את הנתונים על היקפם, ולא מנתחים את הסיבות לכך בשום שלב. בשנת 2015 מסר משרד הבריאות למשרד מבקר המדינה כי יגדיר מדד ייעודי למדידת שיעור הביטולים והדחיות של ניתוחים ויפעל להעלאת המודעות לנושא, אולם באוגוסט 2016 הוא עדיין לא עשה זאת חרף ביקורת קודמת בנושא. (מבקר המדינה, דוח שנתי 65ג (2015), הפרק ״השמירה על זכויות החולה המאושפז ועל כבודו״, עמ׳ 503). כל בית חולים פועל כראות עיניו, ואף שהמשרד משמש כמאסדר של בתי החולים אין בידיו מידע על היקף התופעה. גם לכללית אין מדד לביטולי ניתוחים.
המלצה - על המשרד לבנות מנגנון שיאפשר לעדכן במערכת הממוחשבת את הסיבות וההנמקות לביטול ניתוחים. כמו כן, על המשרד והכללית להגדיר בהקדם מדד ייעודי לנושא דחייתם וביטולם של ניתוחים, לצמצם את היקף התופעה ולהציע דרכים להתמודד עמה.

7. יישום במסגרת הטמעת מנהל חדרי ניתוח בכלל בתי החולים
וכחלק ממדיניות הנהלות בתי החולים שתיגזר מעבודת הוועדה הרב מקצועית בראשות המשרד שגם נמצא בימים אלו בעיצומו של מחקר מעמיק של ביטולי ניתוחים במסגרת אשפוז. הנתונים נבדקים ברמת מחקר. המשרד נדרש לסוגיה. המשרד יינטר את שיעור הניתוחים שבוטלו בכלל בתי החולים. לוז ביצוע: במהלך שנת 2017. המשרד מתכנן מענה, כחלק מהגדרת ארכיטקטורת פתרונות מחשוב לחדרי הניתוח לליווי שרשרת ההפעלה של חדרי הניתוח, לרבות ניהול התורים לניתוחים. ב- 2017 עשוי להתחיל תהליך ייזום לפתרון, תוך ליווי ועדת היגוי ייעודית לנושא.

7. נתוני דחייה של ניתוחים נאספים על ידי הנהלת חטיבת בתי
חולים, הנתונים כוללים את סיבת הביטול ותאריך הביטול.
בתכנית העבודה לשנת 2017 מתנהל פרויקט של אפיון מדד ביטולי ניתוחים ביום הניתוח. הנהלת חטיבת בתי החולים,


תפרסם את המדד לבתי החולים ותתחיל לאסוף נתונים במטרה למצוא פתרונות מעשיים למזעור הבעיה. בנוסף, נוהל ניהול ההמתנה והתורים לניתוחים יעודכן וישולבו בו הנחיות בנושא ביטולי ניתוחים לרבות, תהליך הביטול, מי נדרש לאשר ובאילו מקרים, תוך כמה זמן יש להודיע למטופל על תור חדש וכד.
 (
174
)
 (
175
)
8. יחידת ההתאוששות נועדה לקלוט חולים לאחר ניתוחים אשר בוצעו בהרדמה כללית או אזורית. מטרת השהות בהתאוששות היא לאפשר חזרה לתפקוד מלא ולמנוע סיבוכי הרדמה. בחלק מבתי החולים, הליקויים בהפעלת יחידת ההתאוששות גורמים להיווצרות ״צוואר בקבוק״. לפי הסטנדרט העולמי (האמריקני והאירופאי) מספר עמדות ההתאוששות צריך להיות ביחס של 1.5 עד 2 עמדות התאוששות לכל עמדת חדר ניתוח. יש בתי חולים ממשלתיים ושל הכללית שבהם יחס זה עומד על פחות מכך, והדבר גורם לעיכובים, שאורכם כמה דקות עד כשעה, בהעברת מטופלים מחדר הניתוח ליחידת ההתאוששות מפאת חוסר מקום. יש בתי חולים ממשלתיים ושל הכללית שבהם לא ניתן להעביר מטופל מעמדת ההתאוששות למחלקה במשך כמה שעות,
והדבר לא מאפשר פינוי של עמדת ההתאוששות. בתי החולים אינם עוקבים אחר עיכובים אלה ואינם פועלים לקצר את משכם.
על משרד הבריאות למפות את כל בתי החולים שבהם מספר עמדות ההתאוששות הנדרש אינו עומד בסטנדרט הרצוי, לגבש ולבצע תכנית לסגירת הפערים. על הנהלות בתי החולים לעקוב אחר ההמתנות לעמדה ביחידת התאוששות ולעיכובים של פינוי מטופלים ממנה,
ולייעל את אופן השימוש בחדרים.

8. הוועדה המקצועית של משרד הבריאות תגדיר כאמור את כלל
שרשרת הפעולות בהפעלת מערך הניתוחים, מרגע קביעת תור לניתוח ועד שחרור המנותח לביתו או למחלקה. במסגרת עבודת הוועדה יבוצע מיפוי מדוקדק של כלל חדרי הניתוח וחדרי התאוששות בכלל בתי החולים במדינת ישראל ויקבע סטנדרט של מספר עמדות על פי כמות ניתוחים, מספר מיטות כירורגיות, תמהיל ניתוחים וכד.
[bookmark: bookmark170]תגובה
שירותי בריאות כללית
8. בבית החולים בלינסון קיימים מספר אתרי התאוששות, זאת
עקב מיקום גיאוגרפי שונה של חדרי הניתוח. האיוש בפועל של אחיות בחדרי ההתאוששות אינו מלא, עקב קושי ניכר בגיוס אחיות העונות לקריטריונים הנדרשים. הנהלת בלינסון ערה לצרכים ותבחן מציאת פתרון הולם.


9. תורים ממושכים לניתוחים: המתנה ארוכה לניתוח עלולה להחמיר את הבעיה הבריאותית של המטופל ולפגוע באיכות חייו. פעמים רבות תור ארוך לניתוח הוא עילה לפנייה של מטופל למערכת הבריאות הפרטית. ניהול מושכל של תורי ההמתנה לניתוחים הוא משימה מורכבת, רבת שיקולים ורבת השפעה מהבחינה הכלכלית, שעמה מתמודדים ארגונים רבים שנדרשים לנהל תור כדי להקצות שירות ללקוחות. (א) המשרד לא קבע תורה סדורה ונהלים שעל פיהם ינהלו בתי החולים את תהליך קביעת התור לניתוח. (ב) אין אחידות בנתונים ובאופן שבתי החולים מדווחים על תחילת זמן ההמתנה לניתוח,
למרות הנחיות המשרד והכללית בנושא. (ג) משרד הבריאות החל באיסוף נתונים על אורכי התורים בשנת 2013, אולם באוגוסט 2016,
מועד סיום הביקורת, הוא עדיין לא פרסם בפומבי נתונים אמינים לציבור. הדבר גורם לפגיעה בשקיפות המידע המוצג לציבור ועלול לגרום לפגיעה באמון הציבור במערכת הרפואית ולמנוע את מיצוי המנגנון שעשוי להביא לשיפור תהליכי עבודה. (ד) משרד הבריאות לא ביצע בדיקה שיטתית לעדכון מחירי ניתוחים שונים, הוא לא ניתח את תופעת התורים הארוכים לעומת העלויות ולא בחן אם המחירים הם חסם לביצוע הפעולות בבתי החולים הציבוריים.

משרד הבריאות
9. א-ב. במסגרת עבודת הועדה ולאחר שייבחן האופן בו מנהלים
בתי החולים את קביעת התורים לניתוחים, יקבע המשרד עקרונות אחודים שעל פיהם ינוהלו התורים לניתוחים ברמת בית החולים. ההנחיות לאופן המדידה של זמני ההמתנה יחודדו.
3. במצב הקיים היום, היות ואין מערכת ניהול מרכזית של תורים לניתוח, מטופל יכול להירשם במקביל במספר בתי חולים לאותה פרוצדורה על מנת לקבל את התור הקצר ביותר מבין האפשרויות שיינתנו לו. בשל כך קיים קושי בניטור אורכי תורים, יתרה מכך, גם קופת החולים של המבוטח אינה יודעת מתי והיכן יעבור את הניתוח עד פנייתו לקבלת טופס 17.

ליקוי
)
 (
ליקוי
)
4. החל מ-2017 ואילך משרדי הבריאות והאוצר ייעדו תקציב להתאמות מחירים שלא יפחת מ- 20 מש״ח בשנה ויותאם דרך מנגנון מחיר יום אשפוז. בהתייחס לתמחור פעולות לצורך קיצור תורים, במסגרת התוכנית, מתכוונים המשרדים לבצע מעקב אחר תמהיל הביצוע של הניתוחים. פעולות שלא יבוצעו או יבוצעו בשיעור נמוך מהמתוכנן, ייבחנו לעומק ויתומחרו במידת הצורך.
 (
176
)
 (
177

המשרד קידם במהלך ארבע השנים האחרונות מהלכי תמחור שקבעו מחירים ליותר מ-100 פרוצדורות (עד שנת 2012 היה 220 מחירים לפעולות) שלא היה להן מחיר ועדכן עשרות מחירים קיימים.
בטווח הבינוני-ארוך המשרד מניח בימים אלה את התשתית למערכת התמחור הלאומית שתהווה כלי לתמחור דינאמי ורציף של כלל השירותים הניתנים במערכת האשפוז הציבורית. מערכת תש״ר (תמחור שירותים רפואיים) נמצאת בשלבי פיילוט ופיתוח מתקדמים ומקבלת מידע כבר משלושה בתי חולים ציבוריים. בעתיד הלא רחוק, תאפשר המערכת לנטר מקרים בהם קיימים מחירים בחסר או בעודף ולתקנם בהתאם תוך שמירה על מסגרת ההוצאה. הניטור כאמור, יאפשר להגיב לתמורות של מאפייני החולים במערכת הציבורית וייתן הלכה למעשה ביטוי גם לחומרת המקרים הממוצעת שמגיעים לבתי החולים הציבוריים. במסגרת תכנית העבודה של התוכנית לקיצור תורים לשנת 2017 ואילך, החל המשרד לגבש מתווה להקמת מערכת !8 לניהול זמני המתנה שתסייע לנתח את החסמים לתורים הארוכים.
[bookmark: bookmark172]תגובה
שירותי בריאות כללית
9. ברוב בתי החולים בישראל המחלקות מנהלות את שיבוץ המנותחים לימי הניתוח השונים. הנהלת בית החולים מקיימת בקרה על כך באופן שוטף. במקביל מתנהל מיזם הקמת ״מוקד ניתוחים״ שיטייב את הבקרה ואת הקשר עם המטופלים הממתינים לניתוחים.
[bookmark: bookmark173]ליקוי
10. התכנית לקיצור תורים של משרד הבריאות: משרדי הבריאות והאוצר ערים זה שנים לתופעת התורים הארוכים במערכת הציבורית. רק בסוף שנת 2015 סיכמו משרד הבריאות ומשרד האוצר לתקצב תכנית לקיצור תורים. בנובמבר 2016 משרדי הבריאות והאוצר עדיין לא גיבשו את מתווה התכנית.
המלצה - על משרדי הבריאות והאוצר לגבש לאלתר תכנית לאומית לקיצור תורי הניתוחים ולהפעילה בהקדם האפשרי.
[bookmark: bookmark174]תגובה
משרד הבריאות
10. החל מ-2016 מקדמים המשרדים את החלק הראשון בתוכנית
שתכליתה הגברת הפעילות הניתוחית דרך הגדלת רכש הקופות
ומתן תמיכה ישירה לבתי החולים ציבוריים. בסוף שנת 2016 פורסמו, לראשונה, מבחני תמיכה לקיצור תורים לשנת 2016 בסכום של 176 מש״ח בעבור הגדלת הפעילות ו-100 מש״ח בעבור פיתוח תשתיות בקופות החולים. בימים אלו מתקיים משא ומתן בין משרדי הבריאות והאוצר על כללי התכנית לשנת 2017 והילך. במידה והתכנית תצא לדרך במתווה הנוכחי, החל משנת 2018, יתווספו במסגרת התכנית 880 מש״ח שיתחלקו באופן הבא:
700 מש״ח יוקצו לקופות החולים לטובת הגדלת היקף רכש ניתוחים במימון ציבורי, כאשר כ-80% מהסכום יוקצה להגדלת רכש במימון ציבורי בעבור הקטנת רכש ניתוחים דרך שירותי הבריאות הנוספים (שב״נים) של הקופות, וכ - 20% יוקצו לטובת הגדלת כמות הניתוחים המבוצעת במימון ציבורי, ללא דרישה המתייחסת להפחתת כמות הניתוחים בשב״נים. 180 מש״ח יושקעו בפרויקטים שיאפשרו וייתמכו, בבתי החולים הציבוריים אשר ישתתפו בתכנית, להגדיל את היקף הפעילות.
במסגרת ההערכות לתכנית קיצור התורים, בשנת 2016, הועברו לקופות החולים תמיכות חד פעמיות בסכום כולל של 100 מש״ח, כאמור לעיל, התמיכות הועברו לצורך הערכות מחשוביות לתהליך, במטרה לייצר דיווח שוטף ומסודר מצד הקופות, הן בנושא כמויות הביצוע של הניתוחים והן בנושא משכי התורים.
המשרד החל בתכנון הקמת מודול מתאים במערכת ה!8 לקליטת הנתונים באופן מיטבי כך שישרתו את הבקרה שמנהל המשרד.
כללי התכנית דינאמיים, כך שככל שיזרמו נתונים כגון: כמות ותמהיל הפעילות הניתוחית, אורכי תורים, וכו', יתאפשר לעדכנם בהתאם למטרות התכנית.
ליקוי
11. תקינה ארכאית של כוח אדם רפואי וסיעודי: להפעלת חדרי הניתוח נדרש צוות רפואי וצוות עזר תומך וסיעודי - רופא מנתח (כירורג),
רופא מרדים, שתי אחיות וסניטרים. תקנון כוח האדם הרפואי והסיעודי, שחושב לפני שנים רבות, מבוסס על מספר עמדות האשפוז ועמדות הניתוח ברישיון של בית החולים, אולם אף שבשנים האחרונות חלו בתחום זה שינויים רבים - בכלל זה בהיבט הטכנולוגי - לא נבחן הנושא מחדש. למקצועות שאינם רפואיים, אלא מתחום המינהל והמשק (כגון כוחות עזר וסניטרים) - לא נקבע תקן כלל.
על משרדי הבריאות, האוצר ונציבות שירות המדינה (להלן - נש״ם) בשיתוף האיגודים המקצועיים (איגוד המרדימים בהסתדרות הרפואית והסתדרות האחיות) לבחון מחדש את תקינת כוח האדם
הרפואי והסיעודי, בהתאם לנתוני כוח האדם בכל מקצוע, באופן שהפעילות בחדרי הניתוח תהיה יעילה ומתאימה לצרכים העכשוויים.
[bookmark: bookmark175]תגובה
משרד הבריאות
11. עדכון כמויות כוח אדם מתבצע בהתאם להסכמים הקיימים
והמתחדשים מעת לעת ועקרונות בתמחור המערכת. ככלל ניתנת לבתי החולים הגמישות לבצע התאמות פנימיות בין מערכים בהתאם ליכולת ההתארגנות הפנימית והייחודית לכל ארגון. המשרד בודק את פעילות ביה״ח על פי סטנדרטים קליניים ולא באמצעות נורמות תקינה אשר לאורך זמן עשויות שלא לשקף בצורה הולמת את הניתוב הראוי של המשאבים.
תקינת מקצועות מנהל ומשק: אין הסכם תקינה שמתוקצב על ידי משרד האוצר. ככל שחסר מנגנון תקצוב בצד התקינה עמדת המשרד היא שיש לאפשר ליחידה גמישות בניתוב כוח אדם מקצועי על פי הצרכים תוך בחינת חיוניות, קריטיות ויעילות בהעמדת השירות הרפואי.
[bookmark: bookmark176]תגובה
נציבות שירות המדינה
11. נציבות שירות המדינה תומכת בהמלצת הביקורת למנות צוות שיבחן את מכלול ההיבטים והנושאים העולים מתוך הדוח לצורך מציאת פתרונות הולמים לתיקון המצב הקיים.
[bookmark: bookmark177]ליקוי
12. מחסור ברופאים מרדימים: באוגוסט 2016 הועסקו בבתי החולים כ- 800 מרדימים מומחים, מתמחים בהרדמה ורופאים תחומיים (רופאים שסיימו את תקופת ההתמחות אך עדיין לא קיבלו תעודת מומחה). להערכת יו״ר איגוד המרדימים חסרים בבתי החולים כ-150 מתמחים וכ-150 מומחים, ולהערכתו עד שנת 2030 המחסור יסתכם ב-1,000 מרדימים. המחסור גורם לפגיעה בבטיחות ההרדמה, בבטיחות המנותח וכן יוצר ״צוואר בקבוק״ המשליך לרעה על זמני ההמתנה לניתוחים.
[bookmark: bookmark178]תגובה
משרד הבריאות
12. התקינה במערכת האשפוז בישראל מבוססת הסכמים, נקבעת
בהסכמי עבודה עם האיגודים ומשרד האוצר ומעודכנת מעת לעת. למערך הכירורגי נוספו תקני רופאים גם לאחר תקינת גולדברג, בין השאר בשנת 2011 במסגרת הסכם הרופאים שהקצה רופאים למקצועות במצוקה, כמו גם דרך הפחתת תורנויות והסדר התנומות. הוועדה הרב מקצועית תכלול נציגי ההסתדרות הרפואית (הר״י) ויבחנו את כל נושאי תקינת הרופאים ובכללם רופאים מרדימים.
[bookmark: bookmark179]ליקוי
13. מחסור באחיות חדר ניתוח: לפי נתוני משרד הבריאות משנת 2014, מאז שנת 2010, על אף שחלה עלייה קלה בשיעור אחיות חדר ניתוח ביחס למספר עמדות ניתוח, עדיין קיימת מצוקת אחיות חדרי ניתוח. מחסור זה מהווה גורם מעכב בביצוע ניתוחים, ומגביל בפתיחת חדרי ניתוח ובשל כך גורם להתארכות ההמתנה לניתוחים.
[bookmark: bookmark180]תגובה
משרד הבריאות
13. הגדרת מפתחות תקינה תקפה יש רק לגבי אחיות. תוספת אחיות נדונה ומוחלטת על ידי הוועדה הפריטטית בהתאם לעומסים ולצרכים שמשקפים בתי החולים. ככלל, מעבר לשני מנגנונים אלו, תקצוב כוח אדם נקבע לפי מפתח כמות המיטות בביה״ח וכל שינוי במתכונת זו מצריך תקצוב מחדש ושינוי סדרי עדיפויות בתוך המערכת תוך תיאום מול כל הגורמים הרלבנטיים.
[bookmark: bookmark181]ליקוי
14. מחסור בסניטרים, בטכנאים מסייעים ובכוחות עזר: בבתי חולים רבים יש מחסור בצוות שמסייע לחדרי ניתוח ובכך גורם לעיכוב משמעותי בתחילת הניתוחים ובמהלך התקין של הניתוח.
[bookmark: bookmark182]תגובה
משרד הבריאות
14. אין הסכם תקינה שמתוקצב על ידי משרד האוצר. ככל שחסר מנגנון תקצוב בצד התקינה עמדת המשרד היא שיש לאפשר ליחידה גמישות בניתוב כוח אדם מקצועי לפי הצרכים תוך בחינת חיוניות , קריטיות ויעילות בהעמדת השירות הרפואי.
[bookmark: bookmark183]ליקוי
15. תשתיות וציוד ישנים: בבתי חולים אחדים, הן ממשלתיים והן של הכללית, חדרי הניתוח מיושנים מאוד ולהם תשתיות שאינן עומדות בסטנדרטים העכשוויים והם אינם ממוגנים לעתות חירום כנדרש בתקנות ההתגוננות האזרחית (מפרטים לבניית מקלטים), התש״ן- 1990.; המכשור בבתי חולים ממשלתיים אחדים כה מיושן עד שלעיתים הוא גורם להשבתת חדר ניתוח.
למשרד הבריאות אין תכנית אב רב-שנתית לפיתוח חדרי ניתוח בכלל בתי החולים בארץ שלפיה תיבחן הבקשה של בתי חולים הממשלתיים ושל הכללית, לבינוי חדרי ניתוח חדשים. יתרה מזו, למשרד אין תכנית אסטרטגית בנוגע למספר חדרי הניתוח העתידיים הנדרשים ובנוגע לאפיוניהם על פי הצרכים השונים, למשל - הנתונים הדמוגרפיים של האוכלוסייה, שיעור התחלואה וסוגי הניתוחים, וכן אין לו צפי לגבי הפיזור הגיאוגרפי הנדרש של חדרי הניתוח.
המלצה - על משרדי הבריאות והאוצר לקיים עבודת מטה סדורה לגיבוש תכנית רב-שנתית להקמה ולחידוש של תשתיות והצטיידות של חדרי ניתוח - אם במסגרת כוללת לתכנית אב לקידום מערכת הבריאות ואם כמטלה לאומית ייעודית. עליהם גם לקבוע תכנית תקציב רב-שנתית אופרטיבית בדבר סדרי העדיפות להקצאת המשאבים.
[bookmark: bookmark184]תגובה
משרד הבריאות
15. במסגרת עבודת הועדה ייבחנו כל נושאי בינוי ותשתיות בחדרי


הניתוח, כולל תכנית אסטרטגית למספר חדרי ניתוח בכל בית חולים, פיתוח והצטיידות, בניית חדרי ניתוח חדשים -אפיוניהם וגדירת משמעות הפעלתם על ידי כוח אדם ייעודי. החטיבה תדרוש מכל בתי החולים הממשלתיים תכנית אב, כולל התייחסות לחדרי הניתוח. פיתוחים יעשו מתוך ראיה כוללת של צרכים בשגרה והחירום. החטיבה תקים גוף פנימי מייעץ בכל סוגיית חדרי הניתוח. לוז לביצוע: במהלך 2017.

[bookmark: bookmark185]טיפולים בתחום התפתחות הילד
[bookmark: bookmark186]הגופים המבוקרים: משרד הבריאות, משרד החינוך, משרד העבודה, הרווחה והשירותים החברתיים, בארבע קופות החולים (להלן גם - קופות). המועצה להשכלה גבוהה (להלן - מל״ג).
[bookmark: bookmark187]ליקוי
1. צורך באיגום משאבים בשל פיצול בין הגורמים המעניקים טיפולים : נמצאו נזקים חמורים הנגרמים מפיצול האחריות לאספקת שירותי התפתחות הילד בין גורמים רבים, כגון קופות החולים, בתי חולים,
משרד הבריאות, משרד החינוך, הרשויות המקומיות, עמותות ומטפלים פרטיים.
הנזקים הנגרמים עקב פיצול האחריות על אספקת שירותי התפתחות הילד מחייבים את משרדי הבריאות, החינוך והרווחה, את קופות החולים ואת יתר הגורמים המספקים שירותים לשקול לאגם את המשאבים המיועדים לטיפולים הפרה-רפואיים, מכוח חוק ביטוח בריאות, חוק חינוך מיוחד (חנ״ם) וחוק מעונות יום שיקומיים. איגום המשאבים יאפשר הקצאה יעילה ושוויונית של המשאבים וניצולם, שמירת הרצף הטיפולי והקלה של הנטל הבירוקרטי הכרוך בניסיון למצות את סלי הטיפולים.

1. בשנתיים האחרונות התקיימו ישיבות בין צוות המחלקה
להתפתחות הילד, משרד החינוך והקופות להסדר הרצף הטיפולי. נכתב מסמך שהופץ ב- 1 באפריל 2017, העוסק ברצף הטיפולי בין המשרד ומשרד החינוך, לילדים של החינוך המיוחד. ממשיכות להתקיים פגישות של צוותי מקצועות הבריאות של המשרד, קופות החולים ומשרד החינוך.
סוגיית חוסר התיאום המקצועי בין המטפלים בהתפתחות הילד ובין המטפלים במסגרת החינוכית מועצמת במיוחד בעקבות הנחיות נוקשות של היועץ המשפטי של משרד החינוך,
אשר מערים קשיים על תצפיות של אנשי צוות מתחום התפתחות הילד, במסגרות חינוכיות של גנים עירוניים רגילים וגני חינוך מיוחד כאחד. בהמשך לכך, חלק מהמפקחות וגורמי מרכז התמיכה יישובי/אזורי (המתי״א) אוסרים על העברת מידע ישיר בין הצוות המטפל בגן והצוות החינוכי ובין גורמי טיפול בהתפתחות הילד, שלא באמצעות ההורים. ילדים על רצף האוטיזם - לאור הקשיים המפורטים, הוקם מודל, בתמיכה של המחלקה לאוטיזם, בו שלושת הטיפולים הפרא-רפואיים ניתנים במסגרת בית הספר בשעות אחר הצהרים. המודל הראשון הוקם על ידי העמותה לילדים בסיכון, והופעל בחולון והוא מתרחב למקומות נוספים ולעמותות אחרות, בעידוד המחלקה לאוטיזם. מודל זה גם הוצג בפני ועדת וגשל שנתנה את תמיכתה לנושא זה. בתחילה היו מחסומים של חלק מקופות החולים, לממן טיפולים מוכרים מחוץ לכותלי המכונים, אולם לאחרונה יש הכרה ביעילות המענה הזה, והקופות מגיעות להסכמים עם העמותות המפעילות תכניות אלו, על מנת שיוכרו לצורך החזרי תשלום או כספקי שירות לקופה. במודל החדש, אכן יש תקשורת טובה יותר בין צוות המטפלים לבין צוות בית הספר. המודל כיום ניתן ברובו לילדים שלומדים בכיתת תקשורת ומסיימים מאוחר, ולכן לא היו מגיעים לניצול של 3 השעות המגיעות להם. אולם, הכוונה להרחיב את ההשתתפות במודל זה גם לילדים המאובחנים עם אוטיזם, אבל משולבים בכיתות רגילות. ישנן בעיות מערכתיות במקרה זה, למשל, על מי מוטלת האחריות של ההסעה לתכנית, כאשר היא מתקיימת בבית ספר אחר. ועדת וגשל התייחסה לנושא, אבל התקשתה להגיע להסכמה על אחריות ותקצוב מערך הסעות, ולכן ילדי שילוב כרגע תלויים בהוריהם כדי להשתתף בתכנית. המשרד מציין שטיפולים הניתנים במסגרת קופות החולים ממוקדים יותר בהיבט הרפואי, לעומת טיפולים הניתנים במסגרת החינוך המיוחד הממוקדים בהיבט החינוכי יותר. קיים חשש שאם הטיפולים יינתנו בשעות הבוקר הם יבואו על חשבון השעות להן המבוטחים זכאים במסגרת חוק החינוך המיוחד. השירות של קופות החולים ניתן בתוך המסגרות של הקופות ולא בתוך מערכות ומסגרות אחרות. בניגוד לזכאות בקופות, במסגרת החינוך המיוחד אין מכסה של שעות טיפול ולכן קיים חשש שבמידה ויוכרו טיפולים אלו במימון קופות החולים הן יבואו על חשבון הזכאות המגיעה למבוטח מטעם משרד החינוך. בימים אלו מגובשת טיוטת חוזר סופית של סמנכ״ל לפיקוח על קופו״ח ושב״ן בנושא ״איסור הפסקת טיפולים בשל הסכמים עם נותני שירותים״, לפיה יש לאפשר למטופלים אשר החלו בטיפול במוסד מסוים להמשיך בו ללא הגבלה נוספת של מכסה מעבר לזו הקיימת בחוק (וזאת כדי לשמור על מחויבות קופות החולים לעקרון חובת הרצף הטיפולי). צפי לביצוע: מאי 2017.

תגובה
משרד החינוך
1. האגף לחינוך מיוחד יבחן בחיוב את נושא איגום המשאבים
ביחד עם משרד הבריאות. יחד עם זאת, יש לקחת בחשבון משמעויות בנוגע לניהול סדר יום חינוכי לתלמיד.

משרד הרווחה והשירותים החברתיים
1. המחלקה להתפתחות הילד במשרד הבריאות הינה שותפה של
המשרד לנושא הפעלת מעונות יום שיקומיים לפעוטות עם מוגבלות וכן שותפה לפיקוח ולבקרה על המעונות. במעונות יום שיקומיים ייעודיים לפעוטות עם אוטיזם שותפים לבקרה על המעונות גם נציגי המחלקה לאוטיזם באגף לבריאות הנפש במשרד הבריאות. יחד עם זאת, בחלוקה המקצועית בין המשרדים, תחום הטיפולים הפרא-רפואיים הינו בסמכות ובאחריות משרד הבריאות.

מכבי שירותי בריאות
1. דוח הביקורת יוצא מתוך נקודת הנחה כי יש סל אשר אינו מנוצל במערכת הבריאות, לילד הלומד בחינוך המיוחד - ילד זה היה צריך לקבל את כל צרכיו במערכת החינוך, ואכן יש ילדים שמקבלים זאת. טיפולים דרך מערכת הבריאות ניתנים רק כתגבור במקרים שיש צורך קליני התפתחותי לכך. המחשבה שהקופה תתחיל לתקצב טיפולים בשעות החינוך המיוחד שיינתנו בגנים או בבתי הספר, היא טעות בהפרדה הנדרשת בין המערכות.

2. אי-ניצול סל הטיפולים הרפואיים והפרה-רפואיים בידי ילדים הזקוקים להם ; הקופות ומשרד הבריאות לא בחנו את היקף התופעה של אי-ניצול סל השירותים על פי חוק ביטוח בריאות ולא זיהו את החסמים למימוש הסל, והקופות אינן פועלות באופן פרו אקטיבי לניצולו.
על קופות החולים ומשרד הבריאות לבחון באופן כולל, את היקף התופעה של אי-ניצול סל השירותים, בנושא טיפולים פרה-רפואיים,
על ידי הילדים הזכאים להם; קיימת אפשרות שדווקא באשר לילדים להם בעיות התפתחות קלות יותר, הנטייה לוותר על הטיפולים, נוכח החסמים הקיימים, תהיה רבה יותר. עשויה להיות לכך השלכה הפוגעת בהתפתחותם. לכן על הקופות לפעול באופן פרו אקטיבי כדי לוודא כי מלוא הטיפולים הנחוצים והחיוניים להתפתחות הילדים, אכן יינתנו להם. על משרד הבריאות לפקח על הפעולות לבחינת החסמים ולהגדלת שיעור הניצול.
[bookmark: bookmark194]תגובה
משרד הבריאות
2. ניצול מלא של מכסת הסל נקבע בהתאם לצורך רפואי. לא כל
מטופל זקוק למלוא הטיפולים המוצעים בסל. יש לשים לב כי מדובר ב״תקרת״ מספר טיפולים היות והמינוח בחוק הוא ״עד״, ולא במכסה שיש לקבלה. הצורך הרפואי הינו הקובע את מספר הטיפולים עד לגובה התקרה. כמענה לבעיית התורים בהתפתחות הילד, הוציא האגף לפיקוח על קופ״ח ושב״ן את חוזר 1/10 לפיו נדרשות הקופות לתת החזר עבור רכישת השירותים בתחום התפתחות הילד באופן פרטי במקרים בהם זמן ההמתנה עולה על האמור בחוזר. צעד זה בוצע כדי לצמצם את משך ההמתנה של ילדים לשירות ולאפשר לילדים לממש את זכאותם. בפועל, בין השנים 2009 ל-2013 גדל מספר המטופלים ב-44% ומספר הטיפולים גדל ב-48%. נתון זה מצביע על קיצור התורים לשירותי התפתחות הילד ועל הנגישות הרבה יותר לקבלת השירות מבעבר, אודות לאפשרות לקבל החזר, כשאין תור בפרק זמן של שלושה חודשים.
משרד הבריאות פרסם חוזר של מנהל רפואה מספר 19/2013 בו צוינו אמות מידה מקצועיות לשירותים בתחום התפתחות הילד וכן צוינו היקף הטיפולים להם זכאים מטופלים בתחום התפתחות הילד.
לעניין מיצוי סל השירותים, די להזכיר את חוזרי האגף לפיקוח על קופ״ח ושב״ן מס׳ 3/09, 1/10, 4/10, 6/14 העוסקים כולם בתחום התפתחות הילד ובמקצועות הפרא רפואיים וכן את מערכת ״כל הבריאות״ באמצעותה ניתן לבחון את מיצוי הזכויות הן בסל והן בשב״ן. המשרד מציין כי לאור האמור לעיל ולאור העובדה כי חל גידול משמעותי בכמות הטיפולים ובמספר הילדים המטופלים בעשרות אחוזים לעומת גידול דמוגרפי של כ-8.1% בקבוצות הגיל הרלוונטיות בשנים -2009 2013, לא ברורה הטענה כי המשרד לא פעל להנגשת השירותים למבוטחים.

שירותי בריאות כללית
2. הכללית תבחן פיתוח של כלים ממוחשבים שיאפשרו מעקב
אחר ניצול סל הטיפולים שמקבלים הילדים במסגרת חוק
ביטוח בריאות ממלכתי. כמו כן לאחרונה נעשות פעולות להידוק הקשר המקצועי, עם המוסדות החינוכיים על מנת להבטיח רצף טיפולי ולמנוע כפילות במתן הטיפולים בין מערכות החינוך והבריאות.
[bookmark: bookmark196]תגובה
מכבי שירותי בריאות
2. במטרות הביקורת בדוח כתוב ״ניצול סל הטיפולים על פי חוק
ביטוח בריאות״. לטענת מכבי, דוח הביקורת יוצא מתוך נקודת הנחה בסיסית ושגויה שקיים סל טיפולים בהתפתחות הילד אשר כל ילד חייב למצות. בכל הדו״ח, לא ניתן מקום מספק לשיקול הקליני, אשר גם לדעת משרד הבריאות, הוא העומד בבסיס ההחלטה על היקף וסוג הטיפול הדרוש. הנחת יסוד שגויה זו, מובילה בחלק מהמקרים למסקנות אשר אינן נכונות.
מכבי מדגישה כי סל הטיפולים הניתן, משתנה בהתאם לצורכי הילדים: ישנם ילדים אשר אינם זקוקים כלל לטיפול, חלקם למספר טיפולים וכאלה הזקוקים למלוא הטיפולים. משרד הבריאות הוציא לאחרונה, בגיבוי הלשכה המשפטית של המשרד הבהרה לארגון אלו״ט, באשר לזכאות לטיפולים לילדים על הקשת האוטיסטית לפיה: ״...אם כן, ברור שצורכים טיפולים לפי הצורך. מעבר להיגיון הקליני של הדבר, גם מהתייעצות שלנו עם הלשכה המשפטית של משרד הבריאות קיבלנו תשובה חד משמעית בזו הלשון : טענה זו, גם אם היא נסמכת על לשון החוזר (שאינו יכול לשנות את הכתוב בחוק)
חוטאת לעקרונות יסוד של חוק ביטוח בריאות ממלכתי ומניחה שכל ילד המגיע למכון להתפתחות הילד גם בפועל תמיד זקוק לשלוש שעות שבועיות ויש לדחותה על הסף״.
נוסף על האמור לעיל, מכבי מבקשת להסב את תשומת הלב כי החל משנת 2009 הוגדל סל הטיפולים והשירותים הרפואיים הניתנים לילדים על הספקטרום האוטיסטי במסגרת תיקון לחוק ביטוח בריאות ממלכתי. הקופות קיבלו תוספת תקציב בסך 31 מיליון ₪ למימון התוספת לסל. החלטת ממשלה מאוחרת יותר קבעה כי התוספת לסל בגין האמור לעיל תגדל בסכום נוסף של עד 14 מיליון ₪ - אולם תוספת זו לא הועברה לקופות עד היום. זאת למרות מספר פניות של מכבי לגורמים השונים ובהם גם למנכ״ל משרד הבריאות.
2. מאוחדת הפעילה מספר מנגנונים לאיתור לקויות התפתחותיות בקהילה:
איתור תינוקות עם לקות התפתחותית בטיפות החלב - צוותי התפתחות הילד מגיעים לטיפות החלב לביצוע איתור ילדים ואבחון במקום.
ניידות התפתחותיות - מאוחדת מזמנת הורים לפעילות שבה המטרה היא איתור לקויות ומתן הדרכה והפניה.
אוטיזם - מאוחדת פועלת לאיתור אוטיסטים במערכת, זאת על ידי בניית רשם ייעודי ומינוי 4 נציגות לטיפול ואיתור ילדים אוטיסטים. מאוחדת מעבירה הדרכות לרופאי הילדים בכל המחוזות למזכירות ומנהלים על יישום חוק האוטיזם. פעילות זו הניבה עליה של 30% במספר האוטיסטים המאותרים. עם זאת מערכת הבריאות דלה במטפלים מומחים בתחום בעיקר בגילאים הגדולים.
מבדיקת מאוחדת חלק מהילדים היו מאושפזים במוסדות ולכן לא קיבלו טיפולים וחלק גדול מהילדים לומד במסגרת חינוך מיוחד ומקבל מענה לצרכיו. בכל מקרה מאוחדת נותנת מענה מקצועי לכל ילד הפונה למערך התפתחות הילד.

3. זמני המתנה ממושכים לאבחונים ולטיפולים במכונים וביחידות ונזקיהם ; זמני ההמתנה לאבחון ולטיפול בתחום התפתחות הילד חורגים בהרבה מאלה שקבע משרד הבריאות - עד שלושה חודשים.
לעתים זמני ההמתנה מתמשכים במידה בלתי סבירה - שנה ויותר. בניסיונו לקצר את זמני ההמתנה לטיפולים בתחום התפתחות הילד ולאפשר לילדים לממש את זכאותם, קבע משרד הבריאות בחוזר משנת 2010 בנושא מתן השירותים בתחום התפתחות הילד כי אם יתעכב האבחון או מתן הטיפול יותר משלושה חודשים, יהיה הילד זכאי להחזר בגין רכישת השירות באופן פרטי. בשנת 2013 ניתנו החזרים כספיים לכ-84,000 (6%) מהמטופלים. מגישה זו עולות כמה בעיות עקרוניות: עידוד של הרפואה הפרטית על חשבון המדיניות הלאומית המוצהרת של משרד הבריאות לעודד את הרפואה הציבורית; יצירת ״רפואה לעשירים״ - ילדים למשפחות ששפר עליהן גורלן הכלכלי יוכלו לקבל טיפולים שהם זקוקים להם במועד מוקדם,

לעומת ילדים אחרים שלא יזכו לכך; פגיעה באיכות הטיפול, עקב היעדר קשר מקצועי רציף בין המטפלים הפרטיים למטפלים מטעם קופות החולים; המתנה של חודשים רבים להחזרים בגין הטיפולים הפרטיים, מאחר שמשרד הבריאות לא קבע כללים בנוגע למועד ההחזר; תעריפון הטיפולים נקבע לפני כ-20 שנה, והוא נע בין 120 ל-

150 ש״ח לטיפול. ואולם בפועל עלות הטיפולים הפרטיים נעה בין 250 ל-350 ש״ח לטיפול. עקב כך ההחזר בגין התשלום לטיפול הפרטי הוא חלקי ביותר ואת הפער נאלצים ההורים להשלים. על משרד הבריאות לבחון מדי פעם בפעם את הרלוונטיות של תעריפון הטיפולים בתחום התפתחות הילד ולעדכנו וכן לקבוע לקופות החולים פרק זמן מירבי למתן החזרים עבור טיפולים אלו. הדבר יצמצם את הנטל הכלכלי המוטל על הורי הילדים. על המשרד בשיתוף קופות החולים, לקבוע מתכונת לקיום קשר מקצועי רציף בין המטפלים הפרטיים ובין יתר הגורמים המטפלים, וכן לקבוע גורם מתאם ומתכלל בקופת החולים שבה מבוטח הילד שיופקד על עניין זה. על המשרד גם לבחון את הבעיות העקרוניות שעוררו החוזרים משנת 2010 ומשנת 2013 בנושא השירותים בתחום התפתחות הילד, זאת כדי להביא לקיצור זמני ההמתנה לטיפולים לילדים ולהבטיח שכל הילדים יקבלו את הטיפולים שהם זכאים וזקוקים להם במועד הנדרש, ללא תלות ביכולות הכלכליות של הוריהם.

3. ב-21.12.16 יצא חוזר סמנכ״ל לפיקוח על קופ״ח ושב״ן (״מתן
החזרים כספיים במסגרת הסל״) אשר קובע זמן מרבי (45 ימי עבודה) מיום המצאת מלוא החומר הנדרש לקבלת ההחזר ועד ביצוע התשלום. בנוגע לגובה ההחזר, זה נקבע בהתאם לתעריף המצוין במחירון השירותים של משרד הבריאות בניכוי ההשתתפות העצמית. העלאת גובה ההחזר לא תוביל בהכרח להורדת ההוצאה הפרטית של ההורים כי אם עלולה להוביל בדיוק לתוצאה ההפוכה - העלאת התשלום אשר גובים המטפלים הפרטיים. המשרד מציין כי על סמך ניסיון בעבר בתחומים אחרים, במקומות בהם עלתה רמת ההחזר, עלו גם מחירי השוק בהתאם כך, שכל תוספת ההחזר עברה לספק ולא הקטינה את העלות למבוטח. בנוגע לטענה על עידוד הרפואה הפרטית, חוזר 1/10 יצא רק לאחר שהמשרד מצא כי זמני ההמתנה לשירותי התפתחות הילד נותרו ארוכים. ביטול החלופה הפרטית מתוך מחשבה שהפרטי הוא הבעיה ולא הסימפטום הינה טעות. החלופה אשר נקבעה בתחום התפתחות הילד באה לתת מענה לבעיה בציבורי. החזרת כוח האדם לציבורי צריכה להיעשות על ידי עבודה מקיפה דו כיוונית, כפי שנעשית בימים אלה בתחום הניתוחים הפרטיים/ציבוריים.
בימים אלו בוחן המשרד את הצורך בשינוי חוזר מנהל רפואה מס׳ 19/2013 במטרה לאפשר הגדלה של היצע המטפלים מטעם קופות החולים בסל בתחום התפתחות הילד לצורך הגדלת זמינות התורים במערכת.
מבירור מול הקופות עולה כי ברוב המקרים קיימת בקרה על המטפלים הפרטיים, כאשר בחלק מהקופות יש אפילו מאגר של מטפלים עצמאיים הנדרשים להביא תעודות וקורות חיים עדכניים על מנת שהקופה תוכל לבדוק כי הם עומדים באמות המידה שקבע משרד הבריאות, עוד בטרם התחיל המטופל אצלם את הטיפולים. כמו כן, המבוטחים נדרשים להביא דוחות סיכום של הטיפולים הנבחנים על ידי אנשי מקצוע בקופות, כאשר בחלק מהקופות אף נערכות שיחות בין אנשי המקצוע של הקופות לבין המטפלים העצמאיים. ככלל, המשרד תומך בהחזרת כוח האדם למגזר הציבורי, אולם לא באמצעות ״גזירות״ על הציבור.
[bookmark: bookmark199]תגובה
שירותי בריאות כללית
3. נושא קיצור זמני ההמתנה לאבחונים וטיפולים בתחום
התפתחות הילד, נמצא במיקוד תכניות העבודה של חטיבת הקהילה. בשנה האחרונה אוישו תקני כח אדם במחוזות,
הורחבו התקשרויות מול ספקים נותני שירותים בתחום התפתחות הילד, ומתקיימת בקרה שוטפת ברמת ההנהלה הראשית מול כל מחוז לעמידה באורכי תור סבירים.

3. מכבי מחזירה את הכסף בהחזרים מאושרים תוך 7 עד 14 ימי
עבודה, הכסף מועבר לבנק בשני מועדים בחודש. סכומי ההחזר גבוהים מהנזכר בדו״ח והם על פי תעריף משרד הבריאות בניכוי השתתפות עצמית. תעריף משרד הבריאות לטיפול בדיבור או לריפוי בעיסוק עומד היום על 210 ₪ לטיפול.
מכבי מסרה בעבר כי ישמה תכנית המעלה את התשלום לטיפול במידה והיחידות בהסכם יטפלו ביותר ילדים, על מנת לקצר את זמני ההמתנה. בנוסף, מקרים דחופים תמיד מתקבלים בהקדם האפשרי. הנוהל המחייב לתת טיפול תוך 3 חדשים לכול הפונים, אינו מאפשר שיקול דעת קליני לצוות הרפואי,
ונותן קדימות לילדים במצבים ״קלים״, ללא כל צורך. מדיניות ההחזרים פוגעת קשות בשירות הציבורי ומעבירה מטפלים לסקטור הפרטי.
3. מאוחדת מאשרת החזרים רק למטפלים העומדים באמות מידה
של משרד הבריאות, וכן מאשרת מקצועית כל סדרת טיפול אצל מטפל פרטי. כמו כן, מטפלים פרטיים מוזמנים לישיבות על תיקי מטופלים, אך ממעטים להופיע.
חוק בריאות ממלכתי מבוסס ולא בכדי, על ניהול הטיפול באופן כוללני על ידי הקופה ולא על החזר תשלום עבור טיפול כמקובל בחברות ביטוח. מודל זה הוכיח את עצמו כנכון הן בניסיון הישראלי והן בכלל. החלטת משרד הבריאות להפוך את הקופות לגורם משלם ללא יכולת ניהול ובקרה של תחום הטיפול בהתפתחות הילד, הרסנית לתחום ולילדים הנזקקים לטיפול. מאוחדת מליצה לקרוא לביטול חוזר הסמנכ״ל לפיקוח על קופות החולים 1/2010 ולאפשר טיפול בתחום התפתחות הילד באופן מרוכז, מבוקר וציבורי. בתחומים דומים המדינה כבר הגיעה למסקנה כי עירוב של טיפול ציבורי ופרטי הינו הרסני למערכת הבריאות ויש להחיל את אותם העקרונות גם בתחום זה.
חוזר 1/2010 אף אם התאים לזמנו ונועד לטפל בבעיית התורים, כיום נזקו עולה על התועלת הנובעת ממנו. חוסר בכוח אדם מביא לתורים ארוכים ומעבר להחזרים לא מקטין את התור אלא יוצר הפלייה בתור בין מטופלים שונים תוך הרס של הרפואה הציבורית בתחום זה.
חוזרי משרד הבריאות משנת 2010 ו-2013 גרמו נזק חמור ליחידות להתפתחות הילד. חוזרים אלו יצרו שוק פרטי, בלתי מבוקר המנצל את מצוקת ההורים, מייקר תעריפים, מכביד על ההוצאה הפרטית, יוצר לחצי שכר בתוך המערכת הציבורית,
ומפלה בין הורים שביכולתם לממן טיפולים פרטיים לבין אלו שלא. יש לבטל את החוזרים על מנת לחזק את האופי הציבורי של מערכת הבריאות ולחזק את מערך התפתחות הילד.
המטפלים הפרטיים מנצלים את מצוקת ההורים, משכי ההמתנה והביקוש הגדל לשירותי התפתחות הילד. ישנה עלייה מתמדת בתעריפי המטפלים הפרטים הניזונה מחוזרי משרד הבריאות המאפשרים לקבל את השירות תמורת החזר.
תעריפים אלו יוצרים לחצי שכר בתוך המערכת הציבורית (בדומה לתופעות המוכרות בבחירת מנתח) ובכך מקטינים את יכולת הקופות לתת מענה לביקוש הגדל.
הטיפול בידי מטפלים פרטים מונע פיקוח ובקרה אפקטיבית בכך נפגעת גם איכות הטיפול אותם מקבלים הילדים.

העלאת שיעור ההחזר כמוצע בדוח הביקורת רק תחריף לטענת מאוחדת, את היציאה של מטפלים ממסגרות ציבוריות למסגרות פרטיות. ולדעתה, על המשרד לפעול לצמצום מתן

הטיפולים על ידי מטפלים פרטיים וחיזוק המכונים הציבוריים בקהילה.

4. חסמים במתן טיפולים פרה-רפואיים במסגרות החינוך המיוחד (חנ״ם) - משרד החינוך כשל במתן מענה טיפולי פרה-רפואי לילדים הזקוקים לו: לגבי שנת הלימודים התשע״ו (2016-2015), אגף חנ״ם לא הקצה למחוזות, והמחוזות לא הקצו למרכזי התמיכה היישוביים- אזוריים (להלן - מתי״אות) שבתחומם סל שעות לשירותי החינוך המיוחד (להלן - סל שח״ם) על פי מלוא מכסת הזכאות המחושבת . המחוזות והמת״יאות מקצים למוסדות החנ״ם שעות סל שח״ם בהיקף קטן מההיקף המזערי הנדרש - 70% מהשעות הנגזרות ממכסת הזכאות המחושבת. המחוזות והמתי״אות אינם מקצים גם את מלוא 30% הנותרים לטיפולים פרה-רפואיים, אלא למטרות אחרות כגון שעות הוראה. משנת 2006 אין למשרד החינוך נתונים עדכניים על כמות הטיפולים הפרה-רפואיים שניתנו לכל אחד מ-120,000 הילדים המשולבים במערכת החינוך הרגיל.
על משרד החינוך לייעד את שעות סל השח״ם לטיפולים פרה-רפואיים לילדים ו״לצבוע״ למחוזות שעות אלו, על מנת שלא יופנו למילוי צרכים אחרים, כגון שעות הוראה.

4. במערכת החינוך קיימת עשייה טיפולית ענפה ומקצועית.
המשרד יאמץ המלצות ענייניות לשיפור ושדרוג המערכת, לא מנקודת מבט של כשל, אלא מתוך מחויבות לחתור למתן שרות מיטבי שיקדם את הילדים ברמה החינוכית והטיפולית.

4. הכללית מעניקה טיפולים פרה רפואיים למבוטחים מעבר
לטיפולים שהילדים מקבלים במסגרת החנ״ם על פי שיקול דעת רפואי הבוחן את צורכי הילד. כאמור, לאחרונה נעשו פעולות להידוק הקשר המקצועי בין מטפלים ממקצועות הבריאות במערכת החינוך ומקביליהם במערכת הבריאות המטפלים באותו ילד להשגת מטרות הטיפולים בהתאם לצורכי הילד,
ומניעת כפילות במתן הטיפולים.
4. הביקורת מציעה ״נוכח החשיבות שבשמירת רצף הטיפולים הנדרש לילדים וסדר היום הקבוע שהם רגילים לו והמסייע ליציבותם האישית, ראוי כי משרד החינוך יבחן בשיתוף משרד הבריאות וקופות החולים, מענה מתאים לחודשי הקיץ, כך שתימנע החמרה במצב הילדים ונסיגה בהישגים שצברו במהלך השנה״ - לדעת מכבי הקופה אינה צריכה למלא את החסר של המטפלים בחינוך המיוחד בקיץ. אין הגיון קליני בהכנסת מטפל חדש לתקופה כה קצרה, והקופה, איננה אמורה לממן טיפולים במסגרת החינוך המיוחד.

5. הטיפולים הפרה-רפואיים שמקצה משרד החינוך לכל מסגרות החינוך אינם מלווים במערך פיקוח ובקרה ולכן אין למשרד יכולת לוודא כי הטיפולים ניתנים, וכי הם ניתנים בהתאם לצורכי התלמידים ולסטנדרטים מקצועיים.
על משרד החינוך לקבוע מנגנון לפיקוח ובקרה על הטיפולים הפרה- רפואיים שניתנים במסגרת החנ״ם, אם באמצעות כלים משלו ואם באמצעות משרד הבריאות.

5. קיים פיקוח על הטיפולים ממקצועות הבריאות בשני מישורים:
מנהלתי ומקצועי. האגף לחנ״מ מבקר את הנעשה במחוזות באמצעות המפקחים המחוזיים לחנ״מ הממונים באופן ישיר על המוסדות, הכיתות ותלמידי השילוב. הבקרה נערכת החל משלב העסקת ושיבוץ העובדים על פי הנהלים המחייבים. השיבוץ נעשה בכפוף לחוק מקצועות הבריאות ולמחוון להעסקת מטפלים באמנויות שנבנה ביחד עם משרד הבריאות. בידי המפקחים מופקדת חלוקת שעות השח״ם במחוז על פי הנחיות חוזר מנכ״ל והנחיות האגף לחנ״מ. בנוסף, כל מפקח מבצע פיקוח באופן ישיר הן על התקנים וניצולם והן על העבודה המקצועית ובכלל זה גם על שעות השח״ם ושיבוץ כוח אדם מותאם במקצועות השונים בכל המוסדות שבפיקוחו (כולל המתי״א) וזאת ביחד עם מערך הדרכה מותאם ומחייב על ידי מומחיות תחום בכל מקצוע במתי״א.
בפועל מתקיים:
- תהליך הערכה ממחושב של כל עו״ה ממקצועות הבריאות במערכת החינוך- מטפלים פרא-רפואיים (כמו לכל עובדי
ההוראה). הערכה זו הותאמה באופן מקצועי לייחודיות עבודת המטפל וכוללת הערכה על רמתו המקצועית של המטפל ורמת הטיפול שהמטפל נותן. הערכה זו מתבצעת באופן משולב עלי ידי מנהל המסגרת החינוכית ביחד עם מומחה תחום של המקצוע .
· מערך של פיתוח מקצועי ומערך הדרכה ברמת מתי״א בליווי מערכך הדרכה ארצי המוביל את מדיניות האגף בתוך המחוזות.
· תיק מטפל, המתווה סטנדרטים אחידים לדרכי הערכה, טיפול ותיעוד בכל מערכת החינוך.
· תכנית עבודה ברורה לעבודת המטפל במערכת החינוך מופיעה בחוברת ׳קוים מנחים לעבודת המטפל במערכת החינוך׳ המופיעה באתר האגף.
ברמת הפרט- לכל תלמיד המקבל שרותי חנ״מ נבנית תכנית אישית כאשר טיפולים ממקצועות הבריאות הם חלק מהתכנית. בתכנית מפורטים סוגי הטיפולים, שמות אנשי הצוות כולל המטפלים, מטרות הטיפול, אופן הטיפול ודרכי הערכה.
התכניות האישיות של התלמידים, התכניות הכיתתיות והבית ספריות, נמצאות בפיקוחו הישיר של המפקח לחנ״מ במחוז. מערכות מחשב תומכות לריכוז המידע ולבקרה (ברמה מחוזית וארצית) נמצאות בהתחלת תהליך תכנון ופיתוח.
[bookmark: bookmark206]ליקוי
6. למשרד הבריאות אין מענה למקרים בהם לא ניתנים טיפולים פרה- רפואיים לפעוטות על רצף האוטיזם במעונות יום ולילדים על רצף האוטיזם בגני תקשורת, אף שהם זכאים לקבלם במסגרת טיפול בריאותי מקדם (הטב״ם). כמו כן, לעתים לא ניתנים במעונות יום שיקומיים טיפולים פרה-רפואיים לפעוטות שזכאים לקבלם מכוח חוק מעונות יום שיקומיים. במקרים אלו הפעוטות והילדים אינם זכאים להשלים את החסר בקופות החולים, על פי חוק ביטוח בריאות.
על משרדי הבריאות, החינוך והרווחה לגבש מנגנון שיבטיח שפעוטות וילדים על רצף האוטיזם יקבלו את מלוא הטיפולים הפרה-רפואיים המגיעים להם במסגרת הטב״ם, אם במוסדות החינוך שהם שוהים בהם ואם באמצעות קופות החולים ושינכו מהכספים שהן משלמות לצורך טב״ם את עלותם של טיפולים אלה. כן עליהם לגבש מנגנון שיאפשר לפעוטות לקבל במעונות יום שיקומיים את מלוא הטיפולים שהם זקוקים להם, אם במעונות ואם באמצעות הקופות ושינכו מהתקציב שהן משלמות למעונות את עלותם של טיפולים אלה.
6. ילדים במעונות יום שיקומיים לאוטיסטים צריכים לקבל טיפול
על פי חוק מעונות יום שיקומיים. כלומר 3 שעות ישירות של מרפא בעיסוק, פיזיותרפיה וקלינאי תקשורת. בנוסף שעה עקיפה. טיפול טב״ם הוא בנוסף.
בתאריך 26.2.2017, המחלקה להתפתחות הילד פנתה במכתב למעונות על מנת לחדד את החוק. עם זאת, יש שיפור משמעותי בהרבה מהמסגרות והם נותנים את כל שעות הטב״ם, מאז ינואר 2016. זאת בעקבות החלטת בג״ץ שהעלה את התעריף של הטב״ם, מה שאפשר לעמותות להשיג מטפלים פרא- רפואיים. במהלך 2017, המשרד עומד לצאת למכרז על מנת להסדיר את מערכת היחסים עם הספקים והעמותות המפעילות את הטב״ם. בנוסף, במקרים בהם לא ניתנים טיפולים בכמות המספקת מפעיל המשרד סנקציות ובדיקה נוספת של ליקויים חומריים. כך למשל לאחרונה בוצע קיזוז לעמותה מסוימת בשל אי מתן שעות כנדרש.
[bookmark: bookmark207]תגובה
משרד החינוך
6. המשרד ביחד עם משרד הבריאות גיבשו מנגנון הפעלה משותף,
מוסכם ומקצועי למתן הטב״ם בגני הילדים האוטיסטים של משרד החינוך. חשוב לציין כי מדובר במנגנון מורכב לביצוע.
יחד עם זאת, בכל רשות בה אושר על ידי משרד הבריאות הפעלת טב״ם על ידי עמותה מורשית, נכנס השירות מידית למסגרות החינוך המיוחד ללא חסמים מבחינת משרד חינוך.
[bookmark: bookmark208]תגובה
משרד הרווחה והשירותים החברתיים
6. עפ״י חוק מעונות יום שיקומיים על תקנותיו, כל פעוט עם
מוגבלות ששוהה במעון יום שיקומי זכאי ל- 4 שעות שבועיות של טיפולים פרא-רפואיים. פעוטות עם אוטיזם זכאים לטיפול בריאותי מקדם הכולל תוספת של 10 שעות שבועיות לפעוט.
 (
תגובה
משרד הבריאות
)

ידוע למשרד כי ישנם פעוטות שאינם מקבלים במסגרת המעון את כל הטיפולים הפרא-רפואיים שהם זכאים להם. הסיבה לכך קשורה בעיקר במחסור בכוח אדם והמצוקה בתחום זה קשה אף יותר באזור הפריפריה. הקשיים נובעים גם בגלל שמעונות היום השיקומיים נדרשים לקלוט פעוטות חדשים לאורך כל שנת הפעילות והמעונות נדרשים לגייס כוח אדם בהתאמה. תחום הטיפולים הפרא-רפואיים הינו בסמכות

ובאחריות משרד הבריאות. חשוב לפעול להגדלת מספר אנשי המקצוע בתחום מקצועות הבריאות כדי שלא יהיה מחסור ושהפעוטות יוכלו לקבל במסגרת המעונות את כל הטיפולים שמגיעים להם. כמובן שברגע שפעוט לא מקבל במסגרת המעון את כל הטיפולים שהוא זכאי להם, אז חשוב ליצור מנגנון שיאפשר את מתן הטיפולים במקום אחר, אך החלטה זו נתונה בידי משרד הבריאות ואינה בידינו. המשרד ימשיך לעבוד בשיתוף פעולה מלא ויעשה כל שבתחום סמכויותיו כדי שהפעוטות במעונות יקבלו את המענה הטוב ביותר.
[bookmark: bookmark209]תגובה
מכבי שירותי בריאות
6. ״על משרדי הבריאות, החינוך, הרווחה וקופות החולים לגבש
מנגנון שעל פיו יקבלו פעוטות וילדים על רצף האוטיזם את מלוא סל הטיפולים המגיעים להם במסגרת טב״ם, אם במסגרות החינוך שבהן הם שוהים ואם באמצעות הקופות מתקציב המשמש לטב״ם. כך למשל ניתן לשקול החזר כספי להורים או לקופות החולים שיממנו טיפולים שלא ניתנו במסגרת הטב״ם, כנגד קיזוז עלותם ממסגרת התקציב שהוקצתה למוסד עבור טיפולים אלו״ - על המערכת אשר נקבעה - קרי מעונות וגנים טיפוליים, לתת את הטיפולים כפי שנקבע על פי חוק, כל מתווה אחר מסרבל ומקשה על קבלת הטיפול, וגורם לטרטור ונזק לילד המטופל ולהוריו.
[bookmark: bookmark210]תגובה
קופת חולים מאוחדת
6.	על פי חוק ילדים המקבלים בגן טיפולים מטעם טב״ם אינם
זכאים לטיפולים במסגרת הקופה. עם זאת מאוחדת תיתן את הטיפולים לילדים במידה ותתוקצב בהתאם לצורך.
[bookmark: bookmark211]ליקוי
7. חסמים לקבלת טיפולים פרה-רפואיים על פי סל שירותי הבריאות - קופות החולים מסרבות בחלק מהמקרים לתת טיפולים המגיעים לילדים הלומדים בחנ״ם מכוח חוק ביטוח בריאות, ועולה חשש למדיניות מכוונת במטרה לצמצם את ההוצאות. משרדי הבריאות והחינוך וקופות החולים לא הסדירו את הממשק שבין החנ״ם לבין הקופות, כדי שתתאפשר קבלת טיפולים בקופות במקרים אלו.
על משרדי החינוך והבריאות ועל קופות החולים ליצור ממשק בין החנ״ם לקופות בנוגע לקבלת טיפולים בקופות לילדים שלומדים בחנ״ם ולילדים הלומדים בשילוב (ילדים הזקוקים לחינוך מיוחד ולומדים במסגרת החינוך הרגיל).
[bookmark: bookmark212]תגובה
משרד הבריאות
7. האגף לפיקוח על קופות חולים הוציא חוזר בנושא זה כבר לפני
כמה שנים. (חוזר מס׳ 4/10) וכן הנושא נבדק בבקרות השונות ואף בתלונות פרטניות שונות שמגיעות למשרד ומטופלות באופן אינטנסיבי. עמדת המשרד היא כי אין להגביל מתן שירות רפואי לו קיימת הזכאות בחוק ביטוח בריאות ממלכתי בשל זכויות קיימות במסגרת חוק חינוך מיוחד וזאת על פי הגדרת חוק החינוך המיוחד.
בנוגע להמלצת הביקורת ״כי על משרדי החינוך והבריאות ועל קופות החולים ליצור ממשק בין החנ״ם לקופות בנוגע לקבלת טיפולים בקופות לילדים שלומדים בחנ״ם ולילדים הלומדים בשילוב (ילדים הזקוקים לחינוך מיוחד ולומדים במסגרת החינוך הרגיל)״ - אין מקום לממשק כזה באם המטרה כפי שהיא מתוארת הינה לבחון את הטיפולים הניתנים במסגרת החינוכית לשם השלמתם במסגרת הקופות . המלצה זו מנוגדת לעובדה כי במסגרת החינוכית ניתנים טיפולים שאינם בהכרח טיפולים רפואיים בעוד שבמסגרת קופות החולים זכאי הילד לאבחון, מעקב, וטיפול רפואי על פי צרכיו הרפואיים.
[bookmark: bookmark213]תגובה
משרד החינוך
7. הממשק בין המשרד ומשרד הבריאות נדון מזה שנה וחצי
בעבודה משותפת בין נציגי שני המשרדים. בימים האחרונים פורסם מסמך רצף הטיפולים.
[bookmark: bookmark214]תגובה
שירותי בריאות כללית
7. נושא ראוי לטיפול ברמת משרד הבריאות והחינוך. הכללית
רואה בכך נושא חשוב הראוי לקידום.
[bookmark: bookmark215]תגובה
מכבי שירותי בריאות
7. ההכללה בדו״ח על פיה ״קופות החולים מסרבות בחלק
מהמקרים לתת טיפולים המגיעים לילדים הלומדים בחנ״ם
מכוח חוק ביטוח בריאות״ אינה נכונה. אין בדו״ח ולו דוגמה אחת בה מכבי סירבה לתת טיפול לילד השוהה בחינוך המיוחד.
[bookmark: bookmark216]

תגובה
קופת חולים מאוחדת
7. מאוחדת מספקת טיפולים לכל הילדים ההתפתחותיים ללא קשר למסגרת בה הם לומדים. קביעת תכנית הטיפול הינה רק לפי שיקולים קליניים.
משרד הבריאות הפיץ טופס לצורך דיווח על הטיפולים הניתנים במסגרת החינוך המיוחד. טופס זה הינו טופס אחיד ומהווה בסיס לצורך קבלת החלטה על תוספת טיפולים ומאפשר תקשורת טובה בין המוסד החינוכי והקופה.
[bookmark: bookmark217]ליקוי
8. חסמים בקבלת טיפולים במכונים וביחידות להתפתחות הילד - המכונים להתפתחות הילד שבבתי החולים סובלים ממצוקה כספית,
ובשל כך נסגרו כמה מהם, וחלקם מצויים בסכנת סגירה. למשרד הבריאות אין עמדה לגבי אופן תפעול מערך המכונים להתפתחות הילד (38 מכונים) ולגבי השאלה מתי יש להפנות ילדים למכונים בבתי חולים ומתי למכונים בקהילה. קופות החולים מעדיפות לתת את הטיפולים במכונים וביחידות שבבעלותן ובניהולן וממעטות להפנות למכונים בבתי חולים ממשלתיים ושל שירותי בריאות כללית (למעט הכללית עצמה). משנת 2009 נסגרו שש יחידות להתפתחות הילד,
חלקן בפריפריה ובמגזרי המיעוטים, והמשרד לא בחן את ההשפעה של סגירתן על אספקת השירותים. קופות החולים מתקשרות עם היחידות להתפתחות הילד לאספקת חלק מהטיפולים, ואת יתר הטיפולים הן מספקות בעצמן, בניגוד לחוזר המשרד המחייב מתן טיפולים לילדים להם בעיות מורכבות תחת קורת גג אחת. מרבית תעריפי הטיפולים נקבעו בשנת 1997, והמשרד לא בחן אם יש צורך לעדכנם.
על משרד הבריאות, קופות החולים ובתי החולים המפעילים מכונים להתפתחות הילד לבחון את יחסי הגומלין בין בתי החולים לבין קופות החולים, לרבות את גובה התשלום והסדרי ההתחשבנות ביניהם, וכן לבחון את הצרכים הנוכחיים והעתידיים של המכונים בבתי החולים.
[bookmark: bookmark218]תגובה
משרד הבריאות
8. תתקיים ישיבה בנושא בראשות המנכ״ל ב- 1 במאי 2017.
המשרד לא יכול לקבוע מי יופנה לקהילה ומי לבית חולים. דבר זה קשור בזמינות ונגישות. אין הבדל מהותי ביכולת הטיפול בבית החולים או בקהילה. עם זאת, בעקבות הערת הביקורת, המשרד החליט לבחון מחדש את חוזרי מנהל רפואה והדרישות לניסיון למטפלים תוך מתן דגשים להיבט הרפואי של מתן השירות (כגון הגבלת מתן טיפול לילדים עם בעיות מורכבות למכונים אינטרדיציפלנרים והפניית מקרים קלים יותר למטפלים עצמאיים שבהסדר עם הקופה). טיוטת החוזר תועבר להתייחסות לגורמים המקצועיים במשרד. המשרד פועל ללא ליאות לתמחור הולם של המחירון המשקף בין היתר עלויות בפועל, יחד עם זאת, במחירון משרד הבריאות קיימים למעלה מ-3000 פריטים שהליך תמחורם ועדכונו מעת לעת הוא תהליך מקצועי מורכב. ועדת המחירים הבין-משרדית מתכנסת באופן שוטף ודנה בנושאים המונחים על שולחנה בהיבט מחירי השירותים הרפואיים. כאמור, הליך התמחור ועדכונו הוא מקצועי ומורכב, ונעשה ניסיון לתת מענה למספר רב ורחב ככל האפשר של תעריפים, תחת מגבלת המשאבים בתוכה פועלים המשרדים. במקביל המשרד מקדם פיתוח של מערכת תמחור שירותים (תש״ר) הנמצאת בשלבי פיילוט מתקדמים ושתאפשר עם הטמעתה מענה מהיר ומדויק יותר בסוגיות מהסוג המוצג בדוח הביקורת.
לעניין הסדר ההתחשבנות- בימים אלה מובא לחקיקה חוק הקאפ שמסדיר את כללי ההתחשבנות בין בתי החולים והקופות לשנים 2017-2019. בפני הועדה הבין משרדית שעסקה בגיבוש החוק הושמעו התייחסויות והשגות של בתי החולים והקופות לגבי חסרים וכשלים בהתחשבנות הנוכחית ונעשה ניסיון לתת לכך מענה.
[bookmark: bookmark219]תגובה

8. הכללית מדגישה כי הפיצה הנחייה חד משמעית לפיה חל איסור
מוחלט על המחוזות לקבוע בהסכמים מול ספקי השירותים מכסות לטיפולים בתחום התפתחות הילד. כמו כן, הכללית מקיימת מעקב ובקרה אחר יישום ההנחיה.

8. ״קופות החולים מעדיפות לתת את הטיפולים במכונים
וביחידות שבבעלותן ובניהולן וממעטות להפנות למכונים בבתי חולים ממשלתיים ושל שירותי בריאות כללית״. האמור אינו נכון בכל הנוגע לרכש מכבי בבתי החולים בתחום. בשנת 2016 רכשה מכבי למעלה מ-11,000 טיפולים ואבחונים בתחום התפתחות הילד בבתי חולים בסך העולה על 3 מיליון ₪. בנוסף,
מכבי מעוניינת להתקשר עם המכונים של בתי החולים, אך
במקרים רבים הם מעדיפים לבצע אבחון בלבד, ואינם מוכנים לטפל בילד ומחזירים אותו לטיפול בקופה.

8. משכי התורים הם תוצאה של ביקוש שחלקו נובע מגידול מואץ בביקוש לשירותי התפתחות הילד, כפי שמתואר בדוח וחלקו נובע מהגדלת זכאויות מבלי שיש מספיק כוח אדם לתמוך בשירות. לדעת מאוחדת, על המשרד לקבוע סטנדרטים אשר יתחשבו בהיצע הקיים. מאוחדת עובדת עם ספקים בבתי החולים ובקהילה, אולם בהתאם למדיניות הקופה (ומשרד הבריאות) הקופה מתעדפת את הקהילה בכל מקום בו אין חובה לרכוש את השירות בבתי החולים. אין צורך לשלוח ילדים עם בעיות התפתחויות לבתי חולים. הצמדה למחיר יום אשפוז - התייקרות מחיר יום אשפוז היא הגבוהה מכל המדדים הקיימים במערכת, למעלה ממדד יוקר הבריאות ואף למעלה ממדדי השכר. אין כל סיבה כי שירותי התפתחות הילד יוצמדו למחירי האשפוז המתייקרים בשיעור מופרז. למרות הביקוש הגואה, מכוני הקופה והמכונים בקהילה מספקים את השירות במחיר זול לעומת המחיר בבתי החולים. כחלק מתוכנית ההתייעלות לשנת 2017 - מאוחדת תתעדף את ההסכמים מול יחידות מוכרות של משרד הבריאות למול ספקים לא מוכרים.
עם זאת הסכמים אלו יקודמו רק במידה והמכון או היחידה יפעלו בשיתוף פעולה קליני ומנהלי עם הקופה.
[bookmark: bookmark222]ליקוי
9. חסמים בקבלת טיפולים בשל מצוקת כוח אדם פרה-רפואי ורפואי - שיעור המטפלים הפרה-רפואיים באוכלוסייה בדרום הארץ הוא נמוך לעומת שיעור המטפלים האמור בכל הארץ, ונמוך מאוד לעומת שיעור המטפלים האמור באזור המרכז. משרד הבריאות לא קבע תקנים למספר העובדים הפרה-רפואיים הנדרשים בארץ, על פי מקצועותיהם (פיזיותרפיסטים, קלינאי תקשורת ומרפאים בעיסוק), המגזרים השונים ואזורי הארץ. המשרד לא קבע לגבי העובדים הפרה-רפואיים מה הצרכים הצפויים לשנים הבאות, ואין לו מדיניות אסטרטגית ותפעולית בנוגע להעסקת קלינאי תקשורת ומרפאים בעיסוק.
[bookmark: bookmark223]תגובה
משרד הבריאות
9. הנתון נכון, והמשרד פועל, בכמה דרכים, לצמצום הפער
האמור. הנתונים אודות הפער התפרסמו על ידי משרד
הבריאות, כאמור, וביוזמת המשרד. בין השאר, פעל המשרד בשיתוף עם מל״ג, לפתיחת חוגי לימוד חדשים במקצועות חסרים. מזה כשלוש שנים שהמשרד עובד על פתיחת חוג חדש להפרעות בתקשורת במכללת אחווה. בנוסף, יש מגעים לפתיחה של חוג לריפוי בעיסוק באוניברסיטת בן גוריון. יתר על אלו, סוכם על פתיחה מחדש של המגמה בפסיכולוגיה התפתחותית באוניברסיטת בן גוריון.
המשרד נמצא במגעים שוטפים עם הקופות, כמו גם עם נציגי האיגודים המקצועיים של ארבעת מקצועות הבריאות, כדי לקדם תוספת מטפלים בדרום.
תכנון כוח אדם, כמו גם ניטור רציף של משאבי האנוש במערכת הבריאות, מתבצעים באופן שוטף במנהל תכנון אסטרטגי וכלכלי.
בניגוד מוחלט לנכתב במקצועות המוזכרים: פיזיותרפיסטים, קלינאי תקשורת ומרפאים בעיסוק - קיים מידע מקיף ושלם. בנוסף לכך, פרסם המשרד את תוצאות המחקר שהתבצע באתר האינטרנט של המשרד - ניתן לראות אותו שם גם היום. למשרד יש נתונים מדויקים אודות ״מצאי המטפלים הקיים״, כולל לגבי פערים בין אזורים גאוגרפיים שונים, ״לרבות התפלגותם הגאוגרפית״ - הנתונים פורסמו כולם בחוברת שהוזכרה לעיל. כאמור, המשרד עוסק גם בתכנון כוח האדם בכל ארבעת מקצועות הבריאות, כפי שניתן לראות גם בפרסומי המשרד, כמו גם בתגובות השונות של המשרד לבג״ץ איגוד הפיזיותרפיסטים. בנוסף, יש בתוכנית העבודה של מטה ריפוי בעיסוק בשיתוף עם מנהל תכנון אסטרטגי לבצע סקר עוסקים נרחב, בהתפלגות לפי תחומי עיסוק, היקפי משרות ומיקום גיאוגרפי, בכדי לזהות מוקדי מחסור משמעותיים, במידה וקיימים, והיערכות בהתאם.

9. הכרחי שמשרד הבריאות יפעל להרחבת מספר אנשי המקצוע
בתחום מקצועות הבריאות (קלינאות תקשורת, ריפוי בעיסוק,
פיזיותרפיה). המשרד שותף בחודשים האחרונים לדיונים בשולחן עגול בנושא זה (בשיתוף גורמים רבים) בהובלת המחלקה לאוטיזם, בריאות הנפש במשרד הבריאות. אנו מקווים שפעולות ותוכניות שונות שתתבצענה ותינקטנה יניבו פירות ויקלו על המעונות בגיוס כוח האדם הנדרש באופן שיאפשר לספק לפעוטות במעונות היום השיקומיים את מלוא הטיפולים שהם זכאים להם.

ליקוי
10. על אף מחסור חמור בכוח אדם, משרד הבריאות לא קידם פתיחת תכניות לימודים נוספות לקלינאי תקשורת ומרפאים בעיסוק. המשרד והמועצה להשכלה גבוהה (להלן: המל״ג) לא מיפו את המקומות להכשרה מעשית לקלינאי תקשורת ולמרפאים בעיסוק ולא קידמו פתיחת מקומות נוספים להכשרה מעשית שיאפשרו פתיחת תכניות לימודים נוספות כנדרש; המשרד לא מימש תקציב ייעודי של 20 מיליון ש״ח שהקצתה הממשלה בשנת 2012 לצורך עידוד תעסוקת סטודנטים בדואים במקצועות פרה-רפואיים בדרום הארץ.
על משרד הבריאות לגבש בהקדם, בשיתוף המל״ג, שהיא המאסדרת של מערכת ההשכלה הגבוהה, תכנית כוח אדם ארוכת טווח לקלינאי תקשורת ומרפאים בעיסוק, מקצועות הנדרשים בייחוד באזור הדרום ותכנית הכשרה מתאימה; על המשרד והמל״ג לבצע מיפוי של המקומות להכשרה מעשית במקצועות אלה ולגבש, בשיתוף משרד הרווחה, משרד החינוך וקופות החולים, תכנית להוספת מקומות להכשרה מעשית. הדבר יאפשר פתיחת עוד מסלולי לימוד לקלינאי תקשורת ולמרפאים בעיסוק כנדרש ובמיוחד בדרום.
על המשרד לקדם את התהליך לגיבוש התכנית ולקבוע לוח זמנים ברור לקביעת התקינה הנדרשת וליישומה, תוך שיתוף המכונים והיחידות להתפתחות הילד כדי שיוכל המשרד לעמוד במשימתו הלאומית. לפני שיקבע אם אין כיום מחסור בכוח אדם או אם הוא לא צפוי בשנים הבאות, עליו לבחון את המצב בשטח במכונים, ביחידות, בקופות החולים ובעמותות המספקות שירותים בתחום התפתחות הילד .

10. המשרד המליץ בפני המל״ג על הקמת חוג להפרעות בתקשורת
ולריפוי בעיסוק בדרום הארץ במטרה לצמצם פערים אלו, בין השאר. המשרד מדגיש כי תיאום ושיתוף פעולה בין המשרד לבין מל״ג נעשה באופן שוטף. בין השאר, נדונו פתיחה של חוגים חדשים במקומות שונים בארץ - בדגש על דרום הארץ,
ובמיוחד - קידום פתיחת מסלולי תואר שני בפסיכולוגיה התפתחותית, בה זוהה מחסור ארצי.
המשרד מסתייג מהערת הביקורת כי קיים מחסור בבעלי מקצוע שונים, הנתונים שבידי המשרד מלאים ומדויקים - שונים לגמרי. כך למשל, בדוח הביקורת נכתב כי קיים מחסור בפיזיותרפיסטים, כאשר במקומות אחרים נטען כי יש עודף,
כפי שגם צוין בכתב תביעה לבג״ץ (העמותה לקידום הפיזיותרפיה בישראל ואחרים, נגד המועצה להשכלה גבוהה,
שר החינוך, משרד הבריאות ואחרים. 2455/14). לעצם העניין,
שיעור הפיזיותרפיסטים לאלף נפש בישראל עומד על כ- 1.15, גבוה מממוצע ארצות ה-ס0£0 העומד על 0.95, מהנתון בארה״ב (0.61) באוסטרליה (0.79) או באנגליה (0.43). לגבי מקומות נוספים להכשרה מעשית: ראשית, האחריות על ההתנסות המעשית, שהיא חלק אינטגרלי מהלימודים האקדמיים, נמצאת, על פי חוק, בידי האחראים על הלימודים האקדמיים בישראל. כידוע, המשרד לא מאסדר את ההשכלה האקדמית בישראל. בנוסף לכך, רוב מקומות העיסוק של קלינאי תקשורת בישראל, אינם בתוך מערכת הבריאות. המעסיקים הגדולים של קלינאי תקשורת הם משרד החינוך והרשויות המקומיות. כתוצאה ישירה מכך, גם רוב מקומות ההכשרה הקלינית במהלך הלימודים, נמצאים בתוך מוסדות שאינם קשורים למשרד הבריאות, אלא למשרדי החינוך והרווחה.
מאז איוש תפקיד קלינאית תקשורת ארצית מסוף 2012 והסדרת בקרה בתחום בשירותי הבריאות, ישנה מגמה של הרחבת שירותי בריאות בתחום, לדוגמא: הקמת מכוני שמיעה של קופות חולים באזורים שונים בארץ, תוספת מסוימת בתקינה.
משנת 2013 מחויבים כלל המוסדות הסיעודיים להעסיק קלינאי תקשורת , דבר אשר גם הוא פוטנציאל להרחבת שדות קליניים אשר משמשים גם מקומות להכשרה מעשית. בנוסף, תוספת צפויה של מיטות שיקום שאושרה בדרום תביא אף היא לקליטה של קלינאי תקשורת, דבר אשר יתרום אף הוא ליצירת שדות קליניים נוספים להכשרת סטודנטים. המשרד מציין כי מקום ראוי להכשרה קלינית חייב להיות מתאים לקליטת סטודנטים הן בתשתיות הפיזיות והן בכוח אדם מנוסה ומוכשר להדרכה. בחלק מהמקומות הציבוריים המהווים פוטנציאל לשדות קליניים, תנאים ותגמול לא מספקים אינם מאפשרים שימורו של כוח אדם בדרג ובניסיון המתאים. המשרד מציין כי הוא פעל, בשיתוף מל״ג, לפתיחת חוג חדש ללימודי הפרעות בתקשורת בדרום הארץ ומסיבות הקשורות לדרישות האקדמיות, לא אושרה עדיין הבקשה לפתיחת התוכנית. במסגרת החלטת הממשלה 4193 להגדלת שיעור ההשתתפות בכוח העבודה ושיעור התעסוקה במגזר הערבי אושרו למשרד הבריאות 20 מלש״ח עבור תכניות אקדמיות בקלינאות תקשורת, סיעוד ופיזיותרפיה. בהמשך אושר למשרד להקים תכנית בריפוי בעיסוק במקום פיזיותרפיה. תכנית הלימודים בסיעוד יצאה לדרך ואף הסתיימה, וזאת בזכות תשתית קיימת ללימודי המקצוע במכללת אשקלון. התכניות בריפוי בעיסוק וקלינאות תקשורת לא קיימות באזור הדרום והיה צורך לקבל אישור מל״ג למוסד אקדמי בו ילמדו. תהליכי האישור ובדיקת ההתכנות מול המוסדות האקדמיים, לרבות תהליך אישור תכניות לימודים בוועדות המל״ג הינם תהליכים שאורכים זמן רב ובלתי תלויים בקצב העבודה של המשרד בנושא. דרוש אישור המל״ג לפתיחת התכנית במוסד האקדמי, נכונות ויכולת המוסד האקדמי לפתוח את התכנית, בניית התכנית על ידי המוסד האקדמי ולבסוף אישור התכנית בוועדות המקצועיות של המל״ג. התכניות לקלינאות תקשורת במכללת אחווה הוגשה לאישור מל״ג לפני כשנה. התכנית מצויה בבדיקה של הוועדה המקצועית במל״ג וככל הידוע למשרד, טרם הוכיחה עמידה בתנאים לאישור. התכנית לריפוי בעיסוק, בהוראת המל״ג, נבדקה בשלב ראשון מול מכללת אשקלון ולאחר שעלה כי מכללת אשקלון לא תוכל לקדם את פתיחת התכנית, פנה המשרד לקבל אישור מל״ג להפעלת התכנית באוניברסיטת בן גוריון. בשנתיים האחרונות ניהל המשרד מגעים מול האוניברסיטה על מנת לקדם שיתוף פעולה לפתיחת התכנית וכן לאחרונה לאישור המל״ג להגשת התכנית במסגרת תכניות שנת המעבר.
עמדת המשרד כי שימוש בכספי התכנית לפתיחת תכניות אקדמיות הוא בהלימה לצרכים הלאומיים בבריאות ולצורכי האוכלוסייה הערבית בפרט. יחד עם זאת, העובדה כי המהלכים הנדרשים לפתיחתן של תכניות אקדמיות חדשות מצריכים שיתוף פעולה ותלות במספר גורמים לרבות ועדות מקצועיות בלתי תלויות של המל״ג, הביאו למצב כי שתי התכניות האקדמיות בריפוי בעיסוק וקלינאות תקשורת טרם יצאו לפועל. המשרד ממשיך לעקוב אחר ההתקדמות בנושא ויפעל ככל שבידו לפתיחת התכניות.
[bookmark: bookmark227]תגובה
המועצה להשכלה גבוהה
10. מל״ג- ות״ת תשמח לכל שיתוף פעולה לביצוע מיפוי של מקומות ההכשרה המעשית במקצועות הבריאות הרלבנטיים ולגיבוש תכנית להוספת מקומות כאלה על מנת לאפשר הכשרה נוספת של סטודנטים במקומות הנדרשים.
[bookmark: bookmark228]ליקוי
11. משרד הבריאות לא נקט פעולות לעידוד רופאים להתמחות בנוירולוגית ילדים ובתחום התפתחות הילד. המשרד לא טיפל במחסור הקיים בפסיכולוגים התפתחותיים, דבר הגורם לליקויים במתן השירות, להמתנה ממושכת לטיפולים ולמתן טיפול על ידי פסיכולוגים מתחומי התמחות אחרים.
על משרד הבריאות, בשיתוף האיגוד המקצועי לנירולוגיה של הילד והתפתחותו, לבחון את המחסור הקיים במומחים בנוירולוגית ילדים
ובתחום התפתחות הילד, למפות את הצרכים במומחים כאלה ברחבי בארץ מול המצבת הקיימת; לגבש תכנית רב-שנתית להשלמת המחסור במומחים כאמור ולבחון צעדים לעידוד התמחות בתחומים אלה.
[bookmark: bookmark229]תגובה
משרד הבריאות
11. המשרד מקיים מעקב רציף ושוטף אודות מספר העוסקים
ברפואה בכלל, ובנוירולוגית ילדים בפרט. המעקב כולל גם מעקב אחרי פתיחת פנקסי התמחות בהר״י, כמו גם קבלת רישיונות מומחה חדשים. המשרד מסתייג מהנתונים המופיעים בדו״ח הביקורת.
נכון לחודש יוני 2016, סה״כ מספר המומחים בנוירולוגית ילדים / התפתחות הילד, עמד על 260, מתוכם בגיל העבודה היו 213 רופאים ורופאות. מספר זה מעמיד את השיעור לאלף נפש באוכלוסייה על כ- 0.025, ולא כפי שנכתב בדוח. יש לציין כי בתחומים כגון זה, השיעור הנכון הוא שיעור לאלף ילדים באוכלוסייה, ולא לקחת בחשבון גם את מרכיבי האוכלוסייה שאינם רלבנטיים.
הגדרת מקצוע התמחות כמקצוע במצוקה, מוגבלת בתקציבים.
במידה ויקצבו משאבים לכך, ניתן יהיה לתת את הדעת על עידוד רופאים במקצועות נוספים שכיום לא ניתן לתמרץ פניה של רופאים אליהם. הפרופסיה של הפסיכולוגיה ההתפתחותית נמצאה בחסר מתמשך. לאור זאת פעל המשרד במספר מישורים:
ראשית, התקיימה פגישה ב-23.12.14 עם יו״ר חיל״ה בהשתתפות מנהלת המחלקה להתפתחות הילד במשרד, יו״ר הועדה המקצועית לפסיכולוגיה התפתחותית והפסיכולוגית הראשית של המשרד לצורך מיפוי הבעיות ומתן מענים שיושמו בשטח.
במישור האקדמי:
1. הקמת מוקד ילדים קליני התפתחותי במכללה האקדמית תל אביב יפו, שאליה התקבלו סטודנטים, שחלקם המשיך להתמחות בפסיכולוגיה התפתחותית והשאר לקליני.
2. הקמת תכנית הסבה ללימודי פסיכולוגיה התפתחותית לפסיכולוגים מתחומים אחרים אשר יכלו להסב את מקצועם לפסיכולוגיה התפתחותית. תכנית זו הצליחה במיוחד והכשירה עד כה 42 פסיכולוגים התפתחותיים.
3. קשר מתמיד, עקבי ולוחץ על המל״ג לעידוד פתיחת מגמות התפתחותיות ואכן, עד כה נפתחו ויפתחו עוד 3 תכניות ויחד עם אוניברסיטת חיפה יש כיום 4 תכניות האמורות להכשיר מדי שנה כ-47 סטודנטים.


4. בקשה מכל אוניברסיטה או מכללה שביקשה לפתוח תכנית לימודים בפסיכולוגיה קלינית או אחרת - לפתוח מגמה בפסיכולוגיה התפתחותית. מכללת אור יהודה נענתה לבקשת המשרד.
[bookmark: bookmark230]תגובה
קופת חולים מאוחדת
11. מאוחדת פועלת מתוך חוסר משמעותי במציאת רופאים
מומחים למערך התפתחות הילד. לדעתה נדרשת בניית תכנית לאומית לצורך מציאת פתרונות לחסרים. כמו כן, יש לדרוש מהמועצה המדעית, להפוך את ההתמחות ל״התמחות מועדפת״
ובכך לתעדף אותה ולהגדיל את מספר המתמחים.
[bookmark: bookmark231]אסדרה ופיקוח בתחום הרוקחות
הגופים המבוקרים: משרד הבריאות; שירותי בריאות כללית (להלן - הכללית), מכבי שירותי בריאות (להלן - מכבי), קופת חולים מאוחדת (להלן - מאוחדת), ולאומית שירותי בריאות (להלן - לאומית); בכל בתי החולים הכלליים-ממשלתיים, בבתי החולים של כללית ובמרכז הרפואי הדסה ירושלים. השלמות ובירורים נעשו במשרד האוצר, במשרד המשפטים, ברשות המסים בישראל (המכס), במשטרה, ברשות למלחמה בסמים, בנציבות שירות המדינה (להלן - נש״ם), בחברת הדואר לישראל בע״מ, במשרד החוץ ובאיגודים המקצועיים הרלוונטיים .
[bookmark: bookmark232]ליקוי
1. היענות חלקית של חולים לטיפול התרופתי ; קופות החולים אינן מקפידות ליישם את המלצת משרד הבריאות לבחון מדי שנה את הטיפול התרופתי המוענק לכל חולה כרוני. כאשר נעשית בחינה כזו, הרופאים אינם מקפידים לתעד זאת. המשרד מצדו אינו דורש מהקופות לדווח על פעולותיהן ליישום המלצותיו. הכללית ומאוחדת אינן עוקבות אחר מידת היענות המטופלים לשימוש בתרופה או מוודאות כי המטופלים ממלאים אחר הנחיות הרופא. לאומית עוקבת אחר נתונים אלה באופן חלקי בלבד. מכבי פיתחה מערכת מידע המאפשרת לרופא לצפות במידת ההיענות של המטופל לטיפול תרופתי שניתן לו. יש לה גם מדדי היענות לשמונה קבוצות תרופות שהיא איתרה כראויות למעקב. על המשרד בשיתוף הקופות לגבש תכנית לאומית לשיפור ההיענות לטיפול התרופתי. על המשרד לגבש מדד לבחינת שיעור ההיענות לטיפול התרופתי, לקבוע יעדים לצמצום תופעת אי-ההיענות ולעקוב אחר השגתם.
[bookmark: bookmark233]תגובה
משרד הבריאות
1.            אגף הרוקחות והמשרד בוחנים נושא מורכב זה. הנושא יעלה
לדיון אצל מנכ׳ל המשרד לשם הצגתו כמו גם לשם בחינת מדדים ופתרונות אפשריים במהלך 2017. המשרד מדגיש כי בכך תהיה מדינת ישראל בין הראשונות בעולם לתת דעתה למציאת פתרונות מערכתיים וממלכתיים לאתגר זה.
[bookmark: bookmark234]

תגובה
מכבי שירותי בריאות
1.            סיבה נוספת לאי נטילת תרופות הינה ריבוי של תרופות
שנרשמות לחולים כרוניים (פוליפרמסי).
[bookmark: bookmark235]תגובה
שירותי בריאות כללית
1.	           במסגרת תוכנת התיק הרפואי הממוחשב, לרופאים קיימת
אפשרות לראות את התרופות שהמטופל משך מבית המרקחת.
קביעת יעדים לצמצום תופעת אי ההיענות לטיפול התרופתי ומעקב אחר השגתם, נמצאת בתכניות העבודה של הכללית,
הכללית גם בוחנת שיטות עבודה למעקב והתערבות, על מנת לשפר את היענות המטופלים לטיפול התרופתי.
[bookmark: bookmark236]תגובה
קופת חולים מאוחדת
1. מאוחדת החלה בשנת 2016 במהלך למעקב ושיפור ההיענות לטיפול התרופתי - אפיון מערכת ממוחשבת שתסייע לרופא בזמן אמת לדעת מה שיעור המרשמים והתרופות שנרכשו מתוך אלה שנרשמו- המערכת נמצאת בשלב פיתוח.
[bookmark: bookmark237]ליקוי
2. עקב העומס המוטל על הרוקחים הם מתקשים לתשאל את המטופל ולפרט לפניו את מלוא המידע באופן שיבטיח כי הוא הבין את ההנחיות במלואן ואת השפעת נטילת התרופה על בריאותו. על המשרד לבחון בעיון את כל התהליכים הקשורים לשירותי הרוקחות הניתנים למטופלים, ולנתחם. על הקופות לבחון מהם החסמים המונעים מהרוקחים למלא כדבעי את הנחיית המשרד בדבר תשאול המטופל ובדבר הדרכת הרוקח, לשם שיפור איכות הטיפול התרופתי והיענות המטופל, ועליהן לבחון כיצד ניתן לייעל את תהליכי עבודתם של הרוקחים כדי שיצליחו לעמוד במשימות המוטלות עליהם מתוקף היותם שומרי הסף בשרשרת הטיפול התרופתי.
[bookmark: bookmark238]תגובה
משרד הבריאות
2.            אגף הרוקחות פרסם הנחיות מקצועיות לנושא זה (112, 113),
מאפשר מתן שירותים נוספים בידי רוקחים כגון מתן חיסוני שפעת בבתי מרקחת, ייעוץ רוקחי, מרשמי המשך, מרשמי
חירום אשר הוגדרו בחקיקה. המשרד פרסם מבחן תמיכה לקופות החולים בשנה זו, כדי לתמוך ולאפשר ייעוץ רוקחי בטיפול מרובה תרופות. פעולות ותהליכים אלו שיושמו לאחרונה ייבחנו במסגרת תכנית העבודה לשנה הבאה, המשרד אף פועל לקדם נושאים נוספים כגון היענות לטיפול התרופתי.
[bookmark: bookmark239]תגובה
מכבי שירותי בריאות
2.           במכבי קיימים רוקחים יועצים אשר הוכשרו במיוחד במטרה
לשפר את ההיענות של המטופלים מרובי התרופות.
[bookmark: bookmark240]תגובה
קופת חולים מאוחדת
2. לאחרונה אושרו 3 תקנים נוספים של סייעי בתי מרקחת בכל אחד מ-4 המחוזות במאוחדת. סייעים אלה יבצעו משימות לוגיסטיות ויפנו לרוקחים זמן לליבת עיסוקם, תשאול רוקחי,
ייעוץ ומתן הדרכה למטופלים. בנוסף, ביולי 2016, נחנך במאוחדת בית המרקחת הרובוטי הקהילתי הראשון בישראל,
כשהרציונל המנחה הינו שהרובוט יבצע את המשימות הלוגיסטיות (סידור סחורה במדפים, ליקוט באמצעות זרוע רובוטית ועוד), ויאפשר לרוקח זמן מגע גדול הרבה יותר עם המטופל. מאוחדת רואה בתשאול רוקחי כלי יעיל לשיפור היענות לטיפול תרופתי.
במסגרת תכנית ההדרכה לסקטור הרוקחים, הכשרנו השנה כ- 20 רוקחים נוספים לביצוע ייעוץ רוקחי יזום. בצוותא עם הצעדים שננקטים להפחתת העומס הלוגיסטי על הרוקחים,
יגדל זמן המגע של הרוקחים עם הלקוחות לצורך שיפור איכות הטיפול התרופתי.
[bookmark: bookmark241]ליקוי
3. רצף הטיפול בין האשפוז לקהילה ; על אף החשיבות של שמירת הרצף הטיפולי בחולה בין בית החולים ובין קופת החולים והסדרתו בחוק ובהוראות המשרד, הרצף הטיפולי לא נשמר ובתי החולים ורופאי הקהילה אינם מתאמים ביניהם שינוי של תרופות למחלות כרוניות.
למרות הוראת המשרד לציין במכתב השחרור מאשפוז את שם החומר הפעיל של התכשיר, חלק מהרופאים בבתי החולים מציינים רק את השם המסחרי של התרופה. לעתים הרופא בקהילה משנה לגמרי את הטיפול התרופתי שקבע רופא בית החולים במכתב השחרור מבית החולים, ללא תיאום או בירור עם בית החולים. פעולות אלה עלולות לגרום לפגיעה באמון המטופל ברופא בפרט ובמערכת הרפואית בכלל, לפגיעה בהיענות המטופל לטיפול וכן לנדידת מטופלים בין רופאים. טיוטת ״תקנות ביטוח בריאותי ממלכתי (שמירת רצף הטיפול במעבר בין בית חולים וקהילה״ התשע״ה-2015, שהכין המשרד טרם נכנסה לתוקף עד דצמבר 2016. על פי הטיוטה, ״במהלך אשפוז אין להחליף תכשיר שבו טופל המאושפז טרם אשפוזו בתכשיר שהוא חלופה טיפולית, אלא אם קיים צורך רפואי לכך שינומק ברשומה הרפואית ובמסמך סיכום האשפוז״. עוד נקבע בטיוטה ש״המלצה לתכשיר הניתנת למאושפז בעת שחרורו מבית החולים תצוין תחת שם החומר הפעיל ולא תחת השם המסחרי בלבד וזאת מבלי לגרוע משיקול הדעת של הרופא לציין תכשיר בשמו המסחרי אם הוא המענה המתאים ביותר בנסיבות העניין לצורכי המטופל. על משרד הבריאות לפעול לפרסום התקנות בהקדם. בכל מקרה, על הקופות ועל בתי החולים ליישם כנדרש את הנחיית מנכ״ל המשרד בנוגע להחלפת התרופות ובנוגע לשמירת הרצף הטיפולי. כמו כן, על המשרד, בתי החולים והקופות לשפר את השירות לציבור, להקפיד על הרצף הטיפולי של החולה המשתחרר מאשפוז.
[bookmark: bookmark242]תגובה
משרד הבריאות
3. תקנות רצף הטיפול הועברו למשרד המשפטים לקראת פרסום.
התקנות כוללות התייחסות לרצף הטיפולי במתן תרופות בין בתי החולים לקופות. פרסום תקנות רצף הטיפול ידגיש את חשיבות הנושא וייתן לו משנה תוקף.
[bookmark: bookmark243]תגובה
מכבי שירותי בריאות
3. מכבי מטפלת ברצף הטיפולי במעבר מבית החולים לקהילה
באמצעות גורמי הקשר והבקרה בבתי החולים, ובאמצעות גוף הקרוי ״מצפן״ ואחיות הרצף במחוזות. בין השאר, הגורמים הללו אמונים על המלצות הקשורות לשינוי בטיפול התרופתי הכרוני. מכבי ממתינה עדיין לפרסום התקנות שיסדירו את הנושא באופן יסודי ונרחב. הרופאים בקהילה מכירים את החולה לאורך זמן ולהם יש תמונה מלאה יותר מאשר לרופאים בבית החולים שמכירים את המטופל רק בתקופת האשפוז. על כן בהחלט יתכנו מקרים שהרופאים בקהילה ישנו טיפולים שהומלצו על ידי רופאי בית החולים.

4. המחסור ברוקחים הקליניים ; רוקחים קליניים הם חוליה משלימה החיונית לעבודת הרופאים ולעבודת שאר הצוות המטפל, והם חלק חשוב בתשומה המקצועית של הטיפול התרופתי במטופל. למרות שהמשרד אמור להיות הגוף התורתי של מערכת הבריאות והוא מייחס לרוקח הקליני חשיבות רבה, הוא לא התווה מדיניות למספר הרוקחים הקליניים הנדרשים בבתי החולים ובקהילה ולמיקום שיוצבו בו, והוא גם לא הכין תכנית למתן מענה עתידי לצורך ברוקחים קליניים. בפועל, לא לכל בתי החולים הממשלתיים ולא לכל קופות החולים יש רוקחים קליניים.
על המשרד לערוך עבודת מטה משותפת עם משרד האוצר ועם נציבות שירות המדינה כדי לקבוע תקן לרוקחים הקליניים בכל בתי החולים.
על המשרד לקבוע את מדיניותו בעניין מספר הרוקחים הקליניים הנחוצים בקהילה וכן לקבוע את מיקומם במרפאות. ראוי שהמשרד יקבע מדד איכות שיבטא את מעורבות הרוקח הקליני בצוות המטפל.
על המשרד לאמוד את מספר הרוקחים הקליניים הקיימים כיום, להעריך את היקף הצורך העתידי בהם ולהכין תכנית ארוכת טווח שתיתן מענה לצורך זה, על פי ההתמחות הספציפית של הרוקחים - בקהילה או בבתי חולים. עליו לפעול בעניין זה בתיאום עם המועצה להשכלה גבוהה ולגבש תכנית להכשרת הרוקחים הקליניים, לרבות קביעת מוסדות הלימוד.
[bookmark: bookmark245]תגובה
משרד הבריאות
4.            אין הסכם תקינה שמתוקצב על ידי משרד האוצר. יתרה מזו,
המסגרת התקציבית לכל פעילות מקצועות הבריאות ופעילות המינהל והמשק אוחדו בתקנות התקציב לכדי מכסה תקציבית אחת. ככל שחסר מנגנון תקצוב בצד התקינה עמדת המשרד היא שיש לאפשר ליחידה גמישות בניתוב כוח אדם מקצועי לפי הצרכים תוך בחינת חיוניות, קריטיות ויעילות בהעמדת השירות הרפואי.
המקצוע ״רוקח קליני״ אינו מקצוע מוגדר בחוק או בתקנות.
אין רישיון נפרד ל״רוקח קליני״, ולפיכך אין בידי המשרד מידע מלא אודות כמות הרוקחים הקליניים בישראל והיקף התעסוקה שלהם. כיום הכשרתם של רוקחים קליניים נעשית בבית הספר שבאוניברסיטה העברית בירושלים בלבד. המידע הקיים הוא אודות בוגרי ההכשרה, אולם אין לדעת מי וכמה מבוגרים אלו עוסק בתחום.
בדומה למקצועות בריאות אחרים, גם בתחום הרוקחות קיים חוסר בכוח אדם, וכן לא קיימת תקינה מחייבת. טרם מתן הנחיה כמותית למערכת הבריאות, יש לוודא כי המערכת תוכל ליישם הנחיה זו - קרי , היצע הרוקחים יהיה הולם ויאפשר יישום ההמלצות.
המשרד יחד עם יו״ר ועדת הרווחה בריאות ועבודה יזמו דיון בנושא זה בוועדה שלאחריה תוקם וועדה בין משרדית (נציבות, אוצר, בריאות, וקופות החולים) שתפקידה יהיה לדון בנושא במטרה לקדמו לשם מציאת פתרונות, צפי לסיום עבודתה במהלך שנת 2017.

נציבות שירות המדינה
4.           דוח הביקורת נוגע לסוגיות נכונות בהיבט של תכנון כוח אדם
וקביעת סטנדרטים מחייבים לתקינת רוקחים קליניים ומפקחים במחוזות אשר על אגף הרוקחות והנהלת משרד הבריאות לפעול לתיקונם בהתאם להמלצות המופיעות בדוח הביקורת. נציבות שירות המדינה תהיה שותפה לעבודת מטה בכל הנוגע לתכנון ויישום עבודת אגף הרוקחות והנהלת משרד הבריאות בהתאם להמלצות המבקר.

4.	           גם לדעת מכבי, מספר הרוקחים הקליניים אינו מספק על מנת
לתת מענה לצרכי המטופלים. לדעת מכבי תושג תועלת רבה מאוד אם בעת שחרור מבי״ח יקבלו המטופלים המורכבים ייעוץ על ידי רוקח קליני לקראת חזרתם לקהילה.

קופת חולים מאוחדת
4. אין מקום לקביעת תקינה לרוקחים קליניים שכן נושא התקינה (ככלל ובפרט) הוא נושא של ניהול פנימי להבדיל מקביעת מדיניות.
[bookmark: bookmark249]ליקוי
5. שיווק תכשירים שאינם רשומים בפנקס התכשירים (תקנה 29) - מדי שנה מגישים יצרני התרופות ויבואני התרופות בישראל בקשה לרישום של מאות תכשירים אתיים (תרופות מקור) וגנריים (תרופות העתק). בביקורת קודמת נמצא כי משך הזמן לרישום התרופות ארוך מאוד;
גם בביקורת הנוכחית עלו ממצאים דומים - משך הזמן לרישום נמשך עד כ-500 ימים, כולל זמני התגובה של בעלי הרישום. על המשרד לנתח את תהליך הרישום של התרופות, עליו לאתר את נקודות התורפה שמעכבות את התקדמות התהליך, ולנקוט אמצעים כדי לייעל אותו.
[bookmark: bookmark250]תגובה
משרד הבריאות
5. למעט תכשירים גנריים שאושרו במנהל המזון והתרופות של
ארה״ב והרשות המרכזית של האיחוד האירופי, זמן הרישום הקבוע בחוק (פקודת הרוקחים) הוא 270 יום. הזמנים שמצוינים הם זמני רישום ברוטו, בהם גם זמן שעורך למגיש הבקשה לספק תשובות ולכן אינם משקפים את הזמן שלוקח למשרד לטפל בבקשות. הוגשו לוחות זמנים בהם מוצגים זמני נטו וברוטו. זמני הנטו אינם חורגים בהרבה מ-270 יום. המשרד מדגיש כי תכשירים גנריים מאושרים פעמים רבות בפעם הראשונה בישראל ותיקי הרישום דורשים עבודה קפדנית על איכות ובטיחות על מנת להבטיח את בריאות הציבור. פעמים רבות תיקי הרישום שמוגשים אינם עומדים בדרישות וקיימת עבודה רבה על מנת לקבל המידע הנדרש.
בנוסף, קיימת ועדה של תעדוף ברישום ובאם יש סבירות גבוהה (עפ״י נתוני רכש של קופות והערכת שוק) כי מדובר בחסכון משמעותי, התכשיר מקודם מבחינת זמני הרישום. מגישים לוועדה זו גורמים שונים לרבות קופות ובתי חולים. לטענת המשרד ישנם נתונים כי המצב השתפר ואין לכך כל ביטוי בדו״ח. מינהל טכנולוגיות ואגף הרוקחות הכינו תכנית מקיפה לייעול תהליך רישום התרופות בישראל אשר יתרום בין היתר לקיצור לוחות זמנים, לדרישות התקציב לשנה הנוכחית והקודמת. הבקשה נדחתה בדיונים המוקדמים עם משרד האוצר. המשרד מתכוון להמשיך ולפעול לאישור התכנית מול הגורמים המתאימים. כמו כן המשרד פועל בנושא זה למול משרד ראש הממשלה כחלק מתהליכי טיוב רגולציה לשם קידום ייעול התהליך והקניית משאבים נוספים לשם כך.
[bookmark: bookmark251]תגובה

5. כל התכשירים שמיועדים לשימוש בישראל, כולל על פי תקנת
29 ג׳ לפקודת הרוקחות עונים על קריטריונים של בטיחות הטיפול ולא אמור להיות חשש לשימוש בהם. הומלץ בעבר שהמדינה תוסיף תקנים לטובת רישום התרופות כדי לקצר את התהליך. תוספת זו תחסוך כסף רב למדינת ישראל.

קופת חולים מאוחדת
5. לדעת מאוחדת, על המשרד לפעול בכל הכלים העומדים לרשותו למזעור היקף התופעה, לרבות הפחתת אגרות רישום לתכשירים ותיקים, מתן הקלות אחרות וחיוב בעלי רישום בחידוש רישום של תרופות חיוניות.
[bookmark: bookmark253]ליקוי
6. תקנה 29 מונה חריגים לעקרון רישום התכשירים, והחריג העיקרי הוא יבוא בכמות קטנה של תכשירים שאינם רשומים. קיימת מגמה של עלייה במספר התרופות שהקופות מייבאות במסגרת תקנה זו.
לעתים יש חשש למידת בטיחותו לשימוש, ליעילותו ולאיכותו של תכשיר ללא רישום. בכללית ובלאומית בעת רישום התכשיר במרשם למטופל, לא מופיעה התראה במחשב הרופא המציינת שהתכשיר מיובא במסגרת תקנה 29, כדי שיוכל הרופא לשקול החלפתו בתרופה רשומה.
המשרד לא בחן את רשימת התכשירים המיובאים לפי תקנה 29 כדי לצמצמה, כפי שמנכ״ל המשרד דאז החליט עוד בדצמבר 2012 שיש לעשות. על כן הקופות נאלצות להמשיך לייבא תרופות ותיקות למרות שייתכן שיש בנמצא טיפול חלופי אחר. על המשרד לערוך עבודת מטה בשילוב הקופות, ובמסגרתה למפות את התרופות המיובאות על פי תקנה 29, ולבחון את האפשרויות לצמצם את היבוא שלהן.
[bookmark: bookmark254]תגובה

6.            העלייה בשימוש בתכשירי תקנה 29 נובעת מסיבות קליניות
ובין היתר מהגדלת מגוון אפשרויות הטיפול התרופתי, וחלקן נובע ממשברים של מחסור זמני בתכשירים רשומים עקב בעיות לוגיסטיקה ואיכות שמחייבים הבאה מידית של תכשיר מקביל (אותו חומר פעיל וצורת מתן וחוזק) שאינו רשום על מנת לשמור על הרצף הטיפולי במטופלים. נוהל 129 והסכמת המנהל מבטיחים את איכות תכשירים אלה. יודגש גם כי העלייה שנצפתה בעבר בשל הצורך לייבא תחליפים לתרופה אלטרוקסין, הסתיימה על ידי רישום החלופות שהובאו תחת תקנה 29.
המשרד בחן את הנושא ופועל לצמצום תופעה זו. כמו כן פרסם המשרד קול קורא לרישום המיובאים תחת תקנה 29, קול הקורא הביא לרישומם של מספר תכשירים. כמו כן המשרד מעודד רישומם של תרופות וותיקות המיובאות תחת תקנה 29 במסגרת נוהל 120 של אגף הרוקחות כמו גם קביעת מחירים אטרקטיביים למטרה זו. המשרד ימשיך לפעול נמרצות בנושא זה במהלך השנים הקרובות.

6.            כללית פועלת על פי כלל שכאשר תרופה מיובאת על פי תקנה
29, מצוין בשם התכשיר סימון מיוחד 1/29№ לגבי ייבוא
מוסדי או 29/^1, כאשר מדובר על טופס פרטני. כך גם מופיע במערכת התיק הממוחשב של הרופאים. ההערה מופיעה באופן בולט דיו ולכן אין כל צורך בהתראה.

7. פשיעה רוקחית ורפואית פוגעת בבריאות הציבור ואף עלולה לגרום למוות. אולם לאגף לאכיפה אין כלים נאותים למילוי מיטבי של משימותיו בתחומים אלה: אין לו סמכויות חקירה ואין הוא מוסמך להגיש כתבי אישום; בהיעדר תוקף לחוק בתחום הציוד הרפואי (אמ״ר) האגף לאכיפה אינו יכול לפעול נגד מבצעי הפשיעה בתחום הציוד הרפואי והוא נאלץ לרתום נגדם גופי אכיפה אחרים הפועלים על פי סדר העדיפויות שלהם. היעדר חוק תקף גם מונע את אשרור האמנה הבין-לאומית שישראל חתמה עליה, וישראל אינה יכולה ליהנות מהפירות של שיתוף הפעולה הבין-לאומי במאבק בפשיעה זו; התחום של רכישה אישית של תכשירים רפואיים מחו״ל באמצעות המרשתת (אינטרנט) - פרוץ, והדבר מאפשר להכניס לארץ סמים מסוכנים ותרופות מזויפות.
על משרד הבריאות לערוך עבודת מטה בשיתוף גופי האכיפה כדוגמת המשטרה, המכס והפרקליטות כדי להתמודד עם תופעת הברחת התרופות באמצעות המרשתת (אינטרנט); כדי לייעל את תהליכי האכיפה בתחום הפשיעה הרפואית והרוקחית, על משרד הבריאות בשיתוף משרד המשפטים לשקול את מרחב הסמכויות שיש להעניק לאגף לאכיפה. על משרד הבריאות להשלים לאלתר את הליכי התקנת התקנות הנוגעות לחוק אמ״ר, כדי שיתאפשר לטפל כראוי בפשעים רפואיים בתחום האביזרים והציוד הרפואי; על המשרד לתת לאגף לאכיפה את הכלים הדרושים לעמידה ביעדים שנקבעו.

7.           יבוא אישי של טובין פטור מדרישות חוקיות יבוא, למעט
במקרים בהם הרשות המוסמכת החליטה אחרת. לגבי תרופות נקבע על ידי משרד הבריאות כי יבוא אישי פטור מאישורים ורישיונות, אבל חייב בהצהרת היבואן כי מדובר ביבוא אישי שלא למטרות מסחר, וכי היבואן לוקח על עצמו את האחריות לגבי שימוש בתרופה. המכס מסמן במדבקה מיוחדת על גבי החבילות בהן ידוע שיש תרופות, ושחרור החבילה מותנה בחתימת היבואן על הצהרת היבוא האישי.

7. המשרד פעל בנושא זה למול המשטרה ומשרד המשפטים אשר נכון לעת הזאת אינם סבורים כי יש מקום להעברת סמכויות אלו למשרד הבריאות ולמפקחיו.

8. שימוש לא תקין במרשמי סמים מסוכנים - במשרד הבריאות ידוע כבר מתחילת שנות ה-2000 שהשגת תכשירים המכילים סמים מסוכנים מתאפשרת על ידי שימוש לא תקין במרשמים רפואיים, כגון שכפול המרשם, ואלה נמכרים לכל דכפין במחירים גבוהים לשם רווח כספי ובסיכון הציבור. המשרד לא הקים מערכת ממוחשבת שתסייע למניעת התופעה אף שכבר ב-2007 הציעו ארגונים לסייע לממן בניית מערכת כזו. על המשרד לפעול בדחיפות כדי למנוע את השימוש לרעה במרשמים רפואיים המאפשר הנפקה חוזרת של תרופות המכילות סמים מסוכנים.

8. אגף הרוקחות יחד עם אגף המחשוב מפתחים מערכת לניהול
תנועות הסמים המסוכנים בישראל. ראשיתה של המערכת תוטמע במהלך 2017. באשר לפריסתה בכלל בתי המרקחת,
מדובר במהלך מורכב והוא נבחן בימים אלו למול הרשות הלאומית למניעת שימוש בסמים ואלכוהול כמו גם למול בעלי עניין נוספים. ניסיונות להקים מערכת דומה בעבר נתקלו בהתנגדות משרד המשפטים בשל הפרת פרטיות אפשרית בעת הפעלת מערכת כגון זו. אגף הרוקחות פועל לתיקון תקנות הסמים המסוכנים באופן שיאפשר שימוש במרשם אלקטרוני לסמים מצב שיצמצם כמעט לחלוטין זיוף מרשמים או שימוש שאינו מושכל בהם- טיוטה להערות הופצה. צפי לביצוע: הגשה למשרד המשפטים עד סוף שנת 2017.







[bookmark: bookmark261]תגובה
מכבי שירותי בריאות
8. במכבי קיימת מערכת המתריעה בפני הרופא אם כבר קיים מרשם בידי המטופל והוא בתוקף. נתון זה מסייע למנוע כפל מרשמים.

9. שימוש חוזר באביזרים רפואיים חד-פעמיים - אף שציוד רפואי חד- פעמי נועד לשימוש חד-פעמי ושימוש חוזר בו עשוי להיות מסוכן, במרבית בתי החולים בישראל נהוג לעשות שימוש חוזר באביזרים רפואיים חד-פעמיים, מסיבות כלכליות. במרץ 2016 נדבקו 12 מטופלים בבית חולים מסוים בנגיף הפטיטיס 0, שעלול לגרום למחלת כבד קשה המסכנת חיים, וזאת עקב שימוש חוזר בעירוי שנועד לשימוש חד-פעמי. על המשרד להסדיר את תהליכי העבודה הננקטים בעניין מחזור ציוד רפואי חד-פעמי, וזאת במסגרת התקנות שעל המשרד להתקין לחוק אמ״ר.

9.            נושא :REUSE באופן היסטורי נעשתה עבודה במשרד הבריאות
שכללה את המועצה הלאומית ללוגיסטיקה וחברת שראל אך לא הומלץ על סטנדרט אחיד בנוגע לREUSE גם כיוון שלכל מוצר יש סטנדרט נפרד ובאופן תדיר נכנסים מוצרים חדשים לבתי החולים. משכך, הוקמה בכל בית חולים ועדה מוסדית האמונה על REUSE של מוצרים. האחריות הכוללת הינה של מנהל בית החולים. בשנת 2012 נחקק חוק הציוד הרפואי עד היום טרם תוקנו התקנות כולל התייחסות ל REUSE ומשכך כל בית חולים ממשיך להתנהל כמפורט מעלה. בבקרות מנהל רפואה נבדקת התנהלות בית החולים בהתאם לנהלים הקיימים. נהלים נכתבים בהתבסס על תקנות או על המלצות מועצות לאומיות ועל כן לא נכתבו נהלים על נושא ספציפי זה.
לאחר שיתוקנו תקנות אמ״ר ייכתב נוהל שעל פיו ידרשו בתי החולים לפעול ונושא זה ייבדק בבקרות מנהל רפואה.
אירוע ההדבקה בצהבת C: מיד לאחר האירוע בוצע תחקיר מעמיק על ידי צוות רב מקצועי שבחן את הכשלים האפשריים שהובילו לאירוע.
הסבירות שהאירוע נגרם בעקבות שימוש רב פעמי בערכת הזרקת חומר הניגוד נמוכה. למרות זאת במסגרת המועצה הלאומית ללוגיסטיקה הוקמה ועדה ייעודית מקצועית שבחנה 
את נושא השימוש בערכות הזרקת חומר ניגוד באופן רב פעמי והמליצה על כללי השימוש הנאותים. כללים אלו יפורסמו בחוזר מנהל רפואה. צפי לביצוע: מאי 2017. משרד הבריאות נמצא בימים אלה ב״ישורת האחרונה״ של דיונים משותפים עם גורמים שונים מתוך כוונה להגיע לנוסח מוסכם של תקנות השימוש בציוד שאינו רשום, מכוח סעיף 4 בחוק הציוד הרפואי. תקנות אלה הן המשוכה האחרונה לפני כניסת חוק הציוד הרפואי לתוקף מלא. עם השלמת הדיונים יועבר הנוסח למשרד המשפטים לאישורו ואחר כך יועלה לוועדת ערו״ב (בריאות, עבודה ורווחה) בכנסת. בכוונת המשרד להשלים במחצית הראשונה של שנת 2017.

10. הכנות רוקחיות בבתי החולים - בבקרות שעשה המשרד נמצאו ליקויים מהותיים בבתי המרקחת ובמחלקות האשפוז שבהם מכינים דברי רוקחות, אולם המשרד לא הורה להם להפסיק לרקוח דברי רוקחות לאלתר. על המשרד להדק את מערך הבקרה שלו סביב תהליכי הרוקחות בעלי הסיכון הגבוה הנעשים בבתי החולים ונתונים לסיכוני זיהום.

10.            אגף הרוקחות הנחה את הרוקחים המחוזיים לקיים בקרות
בבתי המרקחת בבתי החולים, ואף הוציא נוהל לנושא הנחיות מקצועיות לתנאי רקיחה נאותים:
נוהל 132- ״תנאי הכנה נאותים בבתי מרקחת - הכנות פשוטות ובינוניות לא סטריליות״ - עדכון מספר 2, נוהל 135- ״תנאי הכנה נאותים בבית מרקחת -הכנות רוקחיות בסיכון גבוה:
סטריליות ואספטיות״ -עדכון מספר 1 ואת חוזר מנהל רפואה 5/2017 ״טיפול בתכשירים ציטוטוקסים- עדכון הנחיות״.
המשרד הנחה בתי מרקחת שהתגלו בהם ליקויים במסגרת זו לצמצם ואף לסגור את פעילות ההכנות ולהעבירם למיקור חוץ.
המשרד ממשיך לערוך בקרות ויפעל בהתאם לממצאים ככל שיידרש.

10.	           נמסר, כי בתי החולים הונחו לבצע בקרה רבעונית, באמצעות

ליקוי

כלי בקרה אחיד, לכל המתרחש בחדר התרופות בכל יחידת קצה.

11. תועלת הפיקוח והבקרה על הרוקחות במערכת הבריאות - במרבית המחוזות נערכת בקרה על הרוקחות בנקודות הבקרה בתדירות נמוכה יחסית - עד פעם בארבע שנים. מרבית הבקרות נעשות בידי רוקח אחד במקום בצוות. לטענת מנהלי בתי חולים הם מעסיקים רוקחים פחות מהדרוש. לדבר השלכות על איכות העבודה של הרוקחים במשרות המאוישות ועל עובדים אחרים הנאלצים לעשות עבודות רוקחות תוך הפרת ההוראות. על המשרד לבחון את השונות הגבוהה של היחס בין מספר המפקחים למספר נקודות הבקרה במחוזותיו, ולהחליט האם יש צורך בקביעת מפתח תקינה מעודכן שיענה לצרכים הייחודיים של כל מחוז. על משרד הבריאות ועל נציבות שירות המדינה להוביל עבודת מטה זו ולפעול לאיוש התקינה שתיקבע. מדובר בתפקידים חיוניים להבטחת בריאות הציבור.

11. מאז מועד הביקורת, אגף הרוקחות פיתח מערכת בקרה ממוחשבת אשר מייעלת את עבודת הבקרה. מערכת זו מיועדת עבור בתי מרקחת בקהילה ונמצאת בשלבי פיתוח מתקדמים לביצוע בקרות בבתי מרקחת של בתי חולים. המערכת תוטמע במהלך 2017. כמו כן, אגף הרוקחות פועל מול הנהלת המשרד להוספת תקינת מפקחים/רוקחים כדי להגדיל את תדירות הבקרות. לנושא העסקת הרוקחים בבתי החולים, משרד הבריאות בוחן את נושא תקינת כוח האדם והאפשרות לעודד קליטת רוקחים נוספים בבתי החולים. לא ידוע למשרד כי עובדים שאינם רוקחים מבצעים עבודה רוקחית וככל שהדבר מתבצע הרי שמדובר בהפרת הדין.

12. כוח האדם במקצוע הרוקחות ; שינויים ותמורות במקצוע- עומס העבודה המוטל על הרוקחים גדל מאוד בשנים האחרונות. אף שמספר הרוקחים המועסקים ל-100,000 נפש פחת מאז שנת 2011, לא בחן המשרד את הסיבות לכך ולא גיבש דרכי פעולה לשיפור המצב. פתרון אפשרי לבעיה שאומץ בעולם המערבי ומוכר באגף לרוקחות הוא הכשרה של ״טכנאי רוקחות״, אך הנושא לא נבחן בידי האגף לרוקחות. על האגף לרוקחות ועל הנהלת המשרד לנתח את היבט כוח האדם בתחום הרוקחות: בעלי התפקידים המקצועיים בתחום הרוקחות, ההיקף שיידרש לשנים הקרובות ומרכיבי התפקיד שלהם, והצרכים על פי הפיזור הגיאוגרפי והמגזרי. על בסיס ניתוח זה עליהם
להכין תכנית עבודה סדורה שתיתן מענה למכלול הצרכים. עליהם לערוך את התכנית בשיתוף המועצה להשכלה גבוהה (מל״ג), כדי לקבוע את מספר הבוגרים שיידרשו; ובשיתוף נש״ם ומשרד האוצר, כדי לקבוע את היקף המשרות הנדרש. צורך זה מתחדד נוכח תשובתו החד משמעית של מנהל האגף שהבהיר שאינו ממליץ לייסד את מקצוע טכנאי הרוקחות.

12. מספר הרוקחים בישראל נמצא במעקב מתמיד הנעשה באופן
שוטף על ידי תחום תכנון תשתיות וכ״א במינהל תכנון אסטרטגי וכלכלי. הנתונים אף מתפרסמים בכל שנה בדו״ח של אגף המידע - ״כוח אדם במקצועות הבריאות״. בישראל יש,
נכון לסוף 2014, כ-8,000 רוקחים, כ-7,000 מתוכם בגיל העבודה, וכ-60% מהם היו מתחת לגיל 45. שיעור הרוקחים באוכלוסייה עמד בשנה 2015 על כ-0.86 רוקחים (עד גיל 65)
לאלף נפש. שיעור זה עולה בהתמדה בשנים האחרונות, וצפוי להמשיך ולעלות. השיעור הוא כמו השיעור הממוצע בארצות ה-
.OECD
המשרד מציין כי בנוסף לאיסוף השוטף של הנתונים, ייערך בשנת 2017 מחקר בשיתוף עם הלמ״ס לגבי כוח האדם בתחום הרוקחות, שיעמיק וירחיב את הידע לגבי העוסקים בתחום בישראל, כולל ברזולוציה של מחוזות ונפות. ככל העולה מנתוני השנים האחרונות, לא צפוי מחסור ברוקחים בישראל, ההיפך.
שיעור הרוקחים באוכלוסייה הולך וגדל - ומגמה זו צפויה להימשך גם בשנים הבאות. תכנון תת-מקצועות בתוך התחום נעשה על ידי הרוקח הראשי במשרד הבריאות. דוח ועדת ״טכנאי רוקחות״ הוצג ונבחן ע״י מנהל האגף, שהחליט לא להמליץ על מודל זה לישראל. משרד הבריאות בוחן פתרונות בינה עסקית, BI, ובמסגרתם יחל בשנת 2017 לפתח מערכת מידע שתציג את שיעור הרוקחים בפריסה גיאוגרפית.

12.	ניתוח צרכי כוח אדם בתחום הרוקחות צריך שיכללו גם את
הרוקחים קליניים. על אף עמדתו הנחרצת של מנהל אגף הרוקחות מכבי סבורה שיש מקום להעסיק טכנאי רוקחות,
שכן הדבר יאפשר הקטנת העומס על הרוקחים הקיימים וניצול נכון יותר של כישוריהם המקצועיים.
13. היעדר מערכת מידע מרכזית ובה נתונים רלוונטיים על הרוקחים- במשרד יש רשימה של כל הרוקחים בעלי הרישיון והיא מפורסמת גם באתר האינטרנט של המשרד, אולם אין במשרד מערכת מידע מרכזית ארצית ובה פרטים רלוונטיים על הרוקחים, כגון מינוי או ביטול מינוי של רוקחים אחראים שאמונים על הניהול והפיקוח המקצועי בבתי המרקחת. כך נפגעת יכולת הנהלת האגף והרוקחים המחוזיים לקבל החלטות מושכלות.
על המשרד להקים מערכת מידע מרכזית ובה נתונים רלוונטיים על הרוקחים, שתסייע לאגף הרוקחות ולרוקחים המחוזיים, הנזקקים למערכת כזו מתוקף תפקידם. על המשרד גם לקבוע מהם שדות המידע הרלוונטיים שיש לכלול ואילו מהם לחשוף, וכן לקבוע את מערך ההרשאות המתאימות, וזאת כדי למנוע זליגת מידע ולשמור עד כמה שאפשר על פרטיות הרשומים במאגר.
[bookmark: bookmark271]תגובה

13. ניהול מינוי רוקח אחראי נוהל עד כה במערכת מרכזית של הרוקחות המחוזית (מערכת מג׳יק). בוצעה חשיבה מחודשת בשיתוף ראש אגף הרוקחות במשרד, והוחלט לממש ״רישום בתי מרקחת״ במערכת רוחבית של רישוי מוסדות. מדובר במערכת חדשה המסונכרנת עם מערכת ״העוסקים במקצועות הבריאות״ אשר כוללת מאגר רוקחים בעלי רישיון. התהליכים המומלצים על ידי הביקורת ממומשים במכלול מערכות אלו.
סטטוס נוכחי: פיילוט במחוז ירושלים ומחוז תל אביב, יוגש בתכניות העבודה לשנת 2018, ויקודם בהתאם למשאבים שיוקצו לנושא ותעדוף המשרד. המשרד מציין שהמידע קיים כבר בכל לשכת בריאות מחוזית.
[bookmark: bookmark272]ליקוי
14. תופעות לוואי הקשורות לנטילת תכשירים רפואיים ; תופעות לוואי מתרופות הן גורם משמעותי לתחלואה ולתמותה . המוסדות הרפואיים מינו אחראים למעקב תרופתי, שתפקידם לאסוף דוחות על תופעות לוואי או חשש לתופעות לוואי שהתקבלו ולדווח למשרד הבריאות. אולם רובם אינם יוזמים איסוף מידע על תופעות לוואי, ותפקידם מתמצה בהעברת המידע שהם מקבלים מעובדי אותם המוסדות. על המשרד בשיתוף קופות החולים, בתי החולים ומוסדות רפואיים אחרים לשקול להקים מערכת ייעודית שתשולב במערכות המידע שלהם, שתאפשר דיווח נגיש וידידותי על תופעות הלוואי מתכשירים רפואיים למערכת לאומית מרכזית של המשרד.
[bookmark: bookmark273]תגובה

14. בוצעה עבודה רבה על ידי המשרד על מנת לקדם את סוגית
הדיווח על תופעות לוואי מתרופות בין הפעולות שבוצעו:
1. פרסום חקיקה בנושא זה (תקנה 26)
2. פרסום נהלים בנושא: לנושא תכניות ניהול סיכונים, דיווח על תופעות לוואי.
3. הקמת מערכת דיווח מקוונת לתופעות לוואי ממטפלים, מטופלים ובעלי רישום
4. הקמת וועדת מומחים מייעצת לנושא תופעות לוואי.
5. העלאת הנושא בקרב מטפלים ומינוי אחראי מעקב תרופתי במוסדות ואצל בעלי רישום.
לדעת המשרד דוח הביקורת אינו נותן דגש ואמירה חיובית לגבי העבודה וההתקדמות בתחום זה, ומציין כי נראה שגם לא הייתה התייחסות בדוח הביקורת להערות משרד הבריאות בנושא זה. החקיקה מגדירה את הגורמים המחויבים לדיווח שהם מוסדות הבריאות (קופות ובתי חולים) כמו גם חברות התרופות בהלימה למתרחש בעולם.
במסגרת העבודה הכוללת על איגום מערכות המידע בתחום הבריאות, יש מקום להסדיר גם את נושא המידע אודות תופעות לוואי. היות ומדובר בפרויקט מורכב המשרד מעמיד כבר היום לרשות המוסדות הבריאות, אזרחים וחברות תרופות, מערכת ממוחשבת. המשרד מציין כי הקים בשנת 2012 באגף הרוקחות את המחלקה לניהול סיכונים שאמונה על ריכוז המידע על תופעות לואי. לגבי הדיווחים, הם נעשים על פי הוראות החוק וכמקובל במדינות העולם
[bookmark: bookmark274]תגובה

14.	הכללית תומכת באופן מלא בהמלצת הביקורת המפורטת
 (
תגובה
קופת חולים מאוחדת
)
בפסקה הנ״ל, ומצפה, כי משרד הבריאות יקיים את ההוראות המופיעות בתקנות וכן יעמיד מקור מימון מתאים לביצוע מכלול התשתיות הקשורות בעניין. הכללית פועלת בנמרצות בנושא מעקב אחר תופעות לוואי, הקימה על חשבונה מערכת דיווח המעבירה בכל חודש למשרד הבריאות אלפי דיווחים, וכן תקננה תקן ייעודי על חשבונה לביצוע המשימה.

14. בחטיבת הרפואה מונה אחראי מעקב תרופתי , נפתחה תיבת דואר ייעודית והוגדר טופס דיווח מתאים. מעת לעת, מופצות הודעות ריענון לצוותים על מנת לעודד העברת דיווחים.
[bookmark: bookmark275]ליקוי
15. הצורך לבחון את הסדרת הפיקוח על תחום התרופות והסמים באמצעות רשות לאומית - האחריות לתחום התרופות, הסמים, הציוד הרפואי והמזון מפוצלת בין כמה יחידות של המשרד. דבר זה עלול לפגוע ביכולת הראייה המערכתית המוכללת בתחום ולחבל ביעילות הפעולה. למען התייעלות מערך הפיקוח על תחום זה והגברת תועלתו,
על המשרד לשקול לאחד את הסמכות ואת האחריות לכלל נושאים אלה תחת ניהול מרכזי בידי גורם אחד, בין אם באמצעות הקמת רשות לאומית לתרופות, לסמים ולתכשירים רפואיים, ובין אם אחרת.

15. המשרד החליט לאחר ששקל היטב את כל הסוגיות הנוגעות בנושא לגבי המבנה הקיים של תחום הרוקחות והמזון. תפיסת משרד הבריאות הישראלי היא- כי יש להפריד בין נושא המזון,
אשר יש לו ממשק חזק ומתאים יותר עם שירותי בריאות הציבור לבין נושא הרוקחות והציוד הרפואי, אשר נמצאים תחת מינהל טכנולוגיות רפואיות ותשתיות ויש להם ממשקים עם עשיה מקצועית נוספת אשר נמצאת תחת פעילות המנהל (כגון ניסויים קליניים, סל התרופות) מעבר לכך, כפי שמציין דוח הביקורת - קיימים מודלים שונים במדינות מערביות שונות, וכל מדינה מתאימה למבנה המתאים לה ביותר מבחינת המערכת. מרבית המדינות המערביות מפרידות את נושא הרוקחות מהנושא המזון והציוד הרפואי וכך לדוגמא במדינות אירופה.
[bookmark: bookmark277]ליקוי
16. איכות השירות - אספקת תרופות לחולים - הקופות, פרט למכבי, אינן מתריעות כלל, וממילא הן לא מתריעות מבעוד מועד לפני המטופלים שבתוך זמן מסוים עומד לפקוע תוקף האישור לתכשיר שהם קיבלו ושעליהם לחדשו. כתוצאה מכך חל עיכוב ממושך עד שהתכשיר מסופק למטופלים, שכן לא פעם המטופלים נדרשים לבדיקת רופא מומחה או לבדיקות אחרות טרם הפניית הבקשה לאישור לגורם המוסמך בקופה. הדבר עלול לפגוע בבריאותו של המטופל ובתפקודו התקין.
על המשרד להורות לקופות להפעיל מנגנון שיתריע מבעוד מועד לפני המטופלים על פקיעת תוקף האישור לניפוק המרשם ועל הצורך לחדשו. על המשרד לבדוק מהן אותן התרופות הדורשות אישור מוקדם ובאיזו תדירות יש לאשרן מחדש, ואולי להאריך את תקופת האישור. כמו כן על המשרד לשקול להורות לקופות להמשיך בכל מקרה לנפק למשך פרק זמן קצוב את התכשיר גם לאחר תום מועד האישור ועד להסדרת חידוש האישור, כדי למנוע פגיעה בטיפול הרפואי.
[bookmark: bookmark278]תגובה
שירותי בריאות כללית
16. בתוכנת התיק הרפואי ובתוכנת מערכת בתי מרקחת קיימת
התרעה לרופאים ולרוקחים, על כך שבתוך זמן מסוים עומד לפקוע תוקף האישור לתכשיר שהמטופל קיבל. הכללית תחדד את ההוראות לרופאים ולרוקחים, לתזכר את המטופלים מבעוד מועד, על הצורך לחדש את האישור לטיפול.

16.	מבוטח מאוחדת שתוקף אישור לתרופה עומד לפוג, מקבל
הודעה בכתב מבעוד מועד שמיידעת אותו בצורך לחדש את אישור התרופה.
[bookmark: bookmark280]ליקוי
17. איכות השירות - זמן ההמתנה בתור בבית המרקחת לקבלת תרופות ממושך מאוד ומתארך במקרים קיצוניים לכ-90 דקות. לא כל הקופות אוספות באופן שיטתי מידע בנוגע לזמני ההמתנה בתורים בבתי המרקחת שלהן ובבתי המרקחת הפרטיים וברשתות הפארם הקשורים אליהן, והם לא קבעו מהם זמני ההמתנה המרביים בתור לקבלת תרופות. על המשרד להגדיר מדדים לזמני ההמתנה המרביים בבתי המרקחת, לנגישות ולזמינות בתי המרקחת. וכן עליו לפשט את תהליכי האישור של תכשיר המותנה באישור מקדים. עליו לגבש מדדי איכות של שירותי הרוקחות למטופל, להציב יעדים ולמדוד אם הושגו.
17. מאוחדת נמצאת בתהליך של פריסת מערכות לניטור תורים בבתי המרקחת. רשת מאוחדת פארם מתרחבת וב-3 השנים האחרונות נוספו כ-30 בתי מרקחת לרשת. בנוסף, מתבצע תהליך של הרחבת שעות פתיחה בחלק מבתי המרקחת ברשת.
עד סוף שנת 2017 צפויות להיפרס כ-70 מערכות ברשת מאוחדת פארם.

18. משרד מבקר המדינה מעיר לכל הקופות כי הן הביאו בחשבון שתכשירים רפואיים יסופקו בבתי מרקחת פרטיים באופן שוטף, קבוע וזמין, אך הן לא בודקות אם ההסדר עומד ברמת שירות מספקת.
ואכן בפועל רמת השירות בבתי המרקחת הפרטיים נמוכה יותר. על הקופות לבחון את התנאים שנקבעו בהסכמים שיש להן עם בתי המרקחת הפרטיים והאם יש בהם כדי למנוע מצב של חוסר במלאי של תרופות. ככל שיימצא שהתנאים הנוכחיים אינם מבטיחים זאת,
ראוי לבחון קביעת מנגנונים בשיתוף הקופות והספקים אשר יבטיחו כי זמני האספקה המרביים של תכשירים רפואיים לבתי המרקחת הפרטיים יהיו נאותים. גם על המשרד לתת דעתו לסוגיה זו.

18. בהתאם לנהלי העבודה הקיימים בכללית, מלאי התרופות בבתי
המרקחת שבהסדר עם הכללית (קונסיגנציה), מנוהל בתוכנה אוטומטית שמזמינה את הפריטים לפי אלגוריתם של צריכה ועונתיות.

18. למאוחדת הסכמים עם למעלה מ-720 בתי מרקחת פרטיים, המספר הרב מבין כל הקופות.

19. רכישת תכשירים בבתי המרקחת - בבדיקה עלה כי בכללית המרשמים האלקטרוניים ניתנים למימוש בבתי המרקחת שלה וברשתות הפארם,
וכי התהליך לא הוסדר עם בתי המרקחת הפרטיים. על הכללית לשקול לערוך הסדר גם עם בתי מרקחת נוספים, על מנת שיתאפשר
מימוש של מרשמים אלקטרוניים גם בהם, דבר שיגדיל את זמינות השירות הרוקחי שהיא נותנת ללקוחותיה.

19. לכללית יש 475 בתי מרקחת ועוד למעלה מ - 200 הסכמי

קונסיגנציה בפארמים ובבתי מרקחת פרטיים. רשת זו היא הרחבה ביותר בישראל ומספקת בזמינות גבוהה את שרותי הרוקחות לכל מבוטח בכל נקודה בישראל. בכל בתי המרקחת שבהסכמי קונסיגנציה מופעל שרות מרשם דיגיטלי בדיוק כפי שהוא קיים בבתי המרקחת האורגניים.

[bookmark: bookmark286]סוגיות בניהול המרכז הרפואי הכללי-ממשלתי
הלל יפה ובניהול מרכזים רפואיים כלליים-
ממשלתיים אחרים
[bookmark: bookmark287]הגופים המבוקרים: המרכז הרפואי הכללי-ממשלתי הלל יפה, ומשרד הבריאות.

1. ביקורת אפקטיבית של המבקר הפנימי על כלל הפעילויות בהלל יפה: הנהלת הלל יפה מנעה מהמבקר הפנימי של בית החולים לבצע ביקורת בנושא שבטיפולם המשותף של בית החולים ותאגיד הבריאות.
[bookmark: bookmark289]תגובה

1. המבקרים הפנימיים כפופים מקצועית למבקרת הפנים של המשרד המקיימת עמם ועם מנהלי בתי החולים קשר קבוע.
בכל בעיה עליהם לפנות למבקרת אשר תפעיל את סמכותה בנושא. למשרד לא ידוע על בתי חולים נוספים בהם הייתה בעיה בשיתוף הפעולה המקצועי עם המבקר. על פי בדיקת המבקרת, מבקרת הפנים החדשה בהלל יפה זוכה לשיתוף פעולה מלא. עם זאת, בעקבות הערת הביקורת, הנושא לובן במפגש שיתקיים במרץ 2017 בין מנהלת האגף לביקורת פנים של משרד הבריאות לבין מבקרי הפנים בבתי החולים.

2. ועדת הביקורת של תאגיד הבריאות של הלל יפה: (א) ועדת הביקורת לא דנה בכל העניינים שבסמכותה, לא הגישה את מסקנותיה והמלצותיה בנושא הביקורת הפנימית לוועד המנהל של תאגיד הבריאות לשם דיון בהן, וגם לא דנה בדוחות שהגיש לה המבקר הפנימי; (ב) ועדת הביקורת מיעטה מאוד להתכנס ולדון בנושאים שבאחריותה; (ג) המבקר הפנימי של התאגיד מונה לתפקיד יו״ר ועדת הביקורת חודשים אחדים לאחר שסיים את תפקידו כמבקר פנימי,
זאת בלי שמונה להיות חבר עמותה, וכן בלי שהנהלת התאגיד קבעה לו הסדר למניעת ניגוד עניינים עם מינויו ליו״ר ועדת הביקורת. על ועדת הביקורת של התאגיד בהלל יפה למלא את תפקידה כפי שנקבע בחוק, ומן הראוי שהאסיפה הכללית תעקוב אחר פעילות הוועדה 
ואחר תכניות עבודתה. היות שעדיין קיימת אפשרות שיו״ר ועדת הביקורת יצטרך לדון בדוחות שהכין הוא עצמו או לבחון את פעילות מערך הביקורת בתקופה שעמד בראשו - על הנהלת התאגיד לקבוע לו הסדר למניעת ניגוד עניינים. מן הראוי שהאסיפה הכללית תעקוב אחר פעילות ועדת הביקורת ותכניות עבודתה, תדון בדיווחים שהוועדה מציגה לפניה ותנקוט צעדים ככל שיעלו ויתבקשו.
[bookmark: bookmark291]ליקוי
3. שומרי סף במרכזים הרפואיים - השתתפות שומרי סף בדיוני ההנהלה: במרכזים הרפואיים נהריה, פורייה, אסף הרופא והלל יפה יש שונות בנוגע להשתתפות שומרי סף בישיבות ההנהלה. אשר להלל יפה - המבקר הפנימי, מנהלת הכספים, היועצת המשפטית ומנהל הסיכונים, אינם משתתפים בישיבות ההנהלה, שבהן עולים לעתים נושאים הנוגעים לתחומי אחריותם. על משרד הבריאות לבחון את סוגיית השתתפות שומרי הסף בישיבות ההנהלה במרכזים הרפואיים ואת כפיפות היועצים המשפטיים ומנהלי הכספים במרכזים אלה. על המשרד לוודא שהנהלות המרכזים הרפואיים מאפשרות למבקרים הפנימיים לבצע את תפקידם בנוגע לכלל תחומי הפעילות של המרכזים הרפואיים.
[bookmark: bookmark292]תגובה
משרד הבריאות
3. בכל בתי החולים כפיפות מנהל הכספים של בית החולים היא למנהל האדמיניסטרטיבי. מנכ״ל המשרד מינה ועדה לדיון נושא מבנה הנהלות בתי חולים, וזאת בהתאם להחלטת הממשלה בנושא קליטת עובדי תאגידים תוך חיזוק ושיפור הניהול במערך האשפוז הלאומי והגברת המשילות במרכזים הרפואיים הממשלתיים, והיא אמורה להחל עבודתה בקרוב.
[bookmark: bookmark293]ליקוי

4. כפיפות היועצת המשפטית בהלל יפה: היועצת המשפטית כפופה מינהלית למנהל האדמיניסטרטיבי, דבר שעלול לגרום לתלות של היועצת במנהל האמור ולפגוע בעצמאותה המקצועית. כדי לשמור על עצמאותו ואי-תלותו של היועץ המשפטי של בית החולים יש הכרח שמשרד הבריאות יגדיר באופן ברור, בהתייעצות עם נש״ם, את מעמדו ואת כפיפותו המינהלית של היועץ ויאכוף אותה בהתאם.

4. ראה התייחסות לליקוי 3.
[bookmark: bookmark294]ליקוי
5. מנהלי הכספים במרכזים הרפואיים: (א) נש״ם ומשרד הבריאות לא הגדירו בבירור את כפיפותם המינהלית של מנהלי הכספים במרכזים הרפואיים . בהלל יפה כפוף שומר סף זה למנהל האדמיניסטרטיבי;
(ב) במרכזים הרפואיים פועלים שני מנהלי כספים: של בית החולים ושל תאגיד הבריאות. יחסי הגומלין בין שני מנהלי כספים אלו משתנים ממרכז רפואי ממשלתי אחד למשנהו. נוכח פעילותם של שני מנהלי כספים עלול להתעורר קושי בתפקוד המרכזים הרפואיים, שכן כל אחד מהם מתנהל על פי כלליו ונהליו, והאחד אינו חשוף למידע הכספי שבידי האחר. משרדי הבריאות והאוצר לא הסדירו סוגיה זו עד מועד סיום הביקורת, אף שמשרד מבקר המדינה כבר העיר בעניינה בדוח קודם .ראוי כי לשם היעילות מחד והצורך בראייה כוללת מאידך, משרדי הבריאות והאוצר יבחנו מחדש את המבנה הארגוני המאולץ שבו במרכזים רפואיים יש כפילויות של שומרי סף - כדוגמת מנהל כספים והמבקר הפנימי, שהוא עובד מסוים בבית החולים ועובד אחר בתאגיד הבריאות, וישקלו לשנותו בהתאם לתוצאות הבחינה.
[bookmark: bookmark295]תגובה
משרד הבריאות
5. כאמור בהתייחסות המשרד לליקוי 3, בכל בתי החולים כפיפות מנהל הכספים של בית החולים היא למנהל האדמיניסטרטיבי.
מנכל משרד הבריאות מינה ועדה לדיון נושא מבנה הנהלות בתי חולים, וזאת בהתאם להחלטת הממשלה בנושא קליטת עובדי תאגידים תוך חיזוק ושיפור הניהול במערך האשפוז הלאומי והגברת המשילות במרכזים הרפואיים הממשלתיים,
והיא אמורה להחל עבודתה בקרוב
[bookmark: bookmark296]ליקוי
6. העסקת קרובי משפחה בהלל יפה - כ- 15% מהעובדים בהלל יפה הם בעלי קרבה משפחתית. הנהלת הלל יפה לא ביצעה את כל ההליכים הנדרשים למניעת ניגוד עניינים העלול להיווצר עקב עבודתם של קרובי משפחה במרכז הרפואי. על הנהלת הלל יפה לוודא כי קשרי משפחה בין עובדים יטופלו במועד ובהתאם להוראות התקשי״ר ונש״ם.
[bookmark: bookmark297]תגובה
נציבות שירות המדינה
6. הוועדה להעסקת קרובי משפחה בשירות המדינה, דנה בבקשות
מתוקף סמכותה לפי כללי שירות המדינה (מינויים) (סייגים בקרבת משפחה) התשס״ח - 2007 והוראות פרק 13.3 בתקשי״ר - סייגים מטעמי קשרי משפחה, ולהלן התייחסותה בנדון בהקשר לדוח הביקורת בנושא סוגיות בניהול מרכז רפואי כללי-ממשלתי הלל יפה: הוועדה מעבירה את החלטותיה לאחראים במשרדי הממשלה וביחידות הסמך בהן גם בתי החולים הממשלתיים. האחראים הינם סגני המנהלים הכלליים למנהל ולמשאבי אנוש במשרדי הממשלה ויחידות הסמך שאינם בתי חולים ממשלתיים, וכשמדובר בבתי החולים הממשלתיים- למנהלים האדמיניסטרטיביים.
בהחלטותיה של הוועדה ניתנת הקפדה יתרה לקשר שבין תוכן ההחלטה לבין ההתניות שהיא קובעת. במקרה דנן, מדובר בחובה של האחראי להחתים את קרובי המשפחה על הסדר למניעת חשש לניגוד עניינים. יובהר בזאת כי נושא ניגוד העניינים נשוא הבקשות לקשרי משפחה הינו חלק מתוך כלל סוגיות ניגודי העניינים אליהן מתייחסות הוראות פרק משנה 13.6 בתקשי״ר והחובה לביצוען חלה באופן ישיר על האחראי בארגון ובמקרה שבנדון, על המנהל האדמיניסטרטיבי של בית החולים הלל יפה.
לאור האמור בדוח הביקורת, מאחר ודרישת הוועדה לחתימת קרובי המשפחה על הסדר למניעת חשש לניגוד עניינים לא קוימה, הרי שאין ולא היה כל היתר לבית החולים לאפשר את העסקת העובדים מקרב קרובי המשפחה, שלא חתמו על ההסדר.
[bookmark: bookmark298]ליקוי
7. תרומות למרכזים רפואיים - קבלת תרומות מחברות מסחריות מעלה חשש לקשר בין מתן התרומה לבין קידום עסקי התורם, וממילא ליצירת ניגוד עניינים. עוד בשנת 2005 החלו משרדי הבריאות, המשפטים והאוצר לגבש נוהל לגבי תרומות במערכת הבריאות, אך הם טרם סיימו את התהליך. יש לראות בחומרה את השיהוי הממושך בפרסום נוהל חיוני זה.על משרדי הבריאות, המשפטים והאוצר לסיים לאלתר את הכנת נוהל קבלת תרומות במערכת הבריאות;
7.            משרד בריאות יחד עם משרד האוצר הגיע לנוסח מוסכם כמעט
מלא לקראת סיום של הנוהל. כתיבת הנוהל צפויה להסתיים עד סוף רבעון השני של שנת 2017 ולאחר מכן האמור יועבר למשרד המשפטים.
[bookmark: bookmark299]תגובה
משרד המשפטים
7. עבודת-המטה המואצת לצורך השלמת טיוטת הנוהל שגובשה בנושא, בשיתוף משרד הבריאות ומשרד האוצר עודנה נמשכת,
ובשבועות האחרונים נערכה ישיבה נוספת בהשתתפות הגורמים הרלוונטיים במשרד, במשרד הבריאות ובמשרד האוצר. בשלב זה המשרד ממתין לעדכון ממשרד הבריאות ומשרד האוצר בנוגע לבירור המחלוקות האחרונות שנותרו ביניהם. לאחר שיתקבל העדכון האמור, בכוונת המשרד לפעול לשם הבאת הנוהל לאישור הממשלה בהקדם.
[bookmark: bookmark300]ליקוי
8. נסיעות לחו״ל של רופאים ומנהלי מרכזים רפואיים - נסיעות רופאים לכנסים בחו״ל: חברות תרופות או חברות לציוד רפואי מסייעות לעתים במימון נסיעות של רופאים לכנסים בחו״ל - קיים חשש שרופא ייסע לכנס מקצועי בחו״ל במימון כזה, ומאוחר יותר יפעל לקידום רכש התרופות או הציוד הרפואי בבית החולים מהחברה שמימנה את נסיעתו, משיקולים שאינם רפואיים בלבד. לגבי השתתפות של רופאים בכנסים בחו״ל, על המשרד לבחון את התועלת שבהסתייעות במימון חברות מסחריות בעניין זה, לעומת הנזק שעלול להיגרם מיצירת קשרים בלתי ראויים בין רופאים ובין אותן חברות; ככל שיוחלט לאפשר זאת, יש לקבוע הסדרים הדוקים שימנעו מרופאים לפעול לקידום רכש התרופות או הציוד הרפואי בבית החולים מאותן חברות, משיקולים שאינם רפואיים בלבד.
[bookmark: bookmark301]תגובה

8.            עד סוף חודש מרץ 2017 יופץ נוהל של החטיבה הקובע את סדרי
העבודה בכל הקשור לנסיעות מנהלים לחו״ל.
[bookmark: bookmark302]ליקוי
9. אישורי טיסות לחו״ל למנהלי בתי חולים: לוועדת הנסיעות של משרד הבריאות הגיעו במשך ארבע שנים רק 17 בקשות לאישור נסיעות לחו״ל של מנהלי עשרה מרכזים רפואיים כלליים-ממשלתיים . ייתכן כי הוגשו עוד בקשות ישירות למנכ״ל משרד הבריאות ולא לוועדת הנסיעות, כפי שנקבע בנוהל משרד הבריאות.על החטיבה למרכזים רפואיים ממשלתיים החדשה שבמשרד הבריאות להסדיר את הנסיעות לחו״ל של מנהלי בתי החולים ושל הצוותים הרפואיים בהם.
[bookmark: bookmark303]תגובה
משרד הבריאות
9. ראה תגובה לליקוי 8.
[bookmark: bookmark304]תגובה
נציבות שירות המדינה
9. מעבר לנסיעה אחת בשנת 2013, אין לנש״מ מידע בנוגע למעורבות חברות או ספקים אחרים בסיוע לארגון או מימון כנסים בחו״ל לעובדי מערכת הבריאות. במקרים כגון אלו,
לרבות נסיעת המנהלים האדמיניסטרטיביים לסין בשנת 2013,
על המנהלים האדמיניסטרטיביים היה לפנות לקבלת אישור ועדת ההשתלמות המרכזית, אשר בהתאם לפסקאות 51.231 ו- 51.241 לתקשי״ר, בסמכותה לאשר מקרים בהם השתלמות ממומנת (כולה או חלקה) ע״י גורמים חיצוניים לשירות המדינה, זאת בצירוף חוות דעת מהלשכה המשפטית של המשרד כי לא קיים ניגוד עניינים בין המממנים את ההשתלמות לבין העובד או המשרד.
המותר והאסור בארגון ומימון של השתלמויות וכנסים בחו״ל מוגדר בפסקאות 51.231 ו- 51.241 לתקשי״ר ועל כל עובד מדינה לפעול בהתאם לאמור בהן. כמו כן, לא ידוע לנש״מ על הנחיות ספציפיות של משרד הבריאות בנדון.
[bookmark: bookmark305]ליקוי
10. בינוי ופיתוח במרכזים רפואיים כלליים-ממשלתיים - מעקב - אף שהמשרד הוא הגורם המאסדר של מערכת הבריאות כולה, ובתוקף תפקידו זה הוא אחראי לקיום תשתית שתאפשר מתן טיפול רפואי הולם, אין לו תכנית אב רב-שנתית לבינוי ופיתוח של המרכזים הרפואיים הכלליים-ממשלתיים שבבעלותו. יתרה מכך, המשרד אינו שותף לגיבוש תכניות לבינוי ופיתוח של המרכזים הרפואיים. עקב כך קטן מאוד חלקו בקביעת סדרי העדיפויות בעניין זה. על משרד הבריאות, בשיתוף המרכזים הרפואיים, להכין תכנית אב המפרטת את הצרכים והעלויות של הבינוי והפיתוח בבתי החולים ולקבוע סדרי עדיפויות לגבי בינוי ושיפוץ ביחידות.
[bookmark: bookmark306]תגובה
משרד הבריאות
10. החטיבה החלה לעבוד מול המרכזיים הרפואיים על מנת לגבש תכניות אב רב שנתיות בתחומי בינוי ופיתוח. תכניות אלו הינן רב שנתיות ויגובשו על פי הנחיות משרד הבריאות ומדדים נוספים שיגובשו על ידי החטיבה.
[bookmark: bookmark307]ליקוי
11. שקיפות בשכר הכולל של עובדי המרכזים הרפואיים הממשלתיים - מעקב - מדוחות הממונה על אגף השכר והסכמי עבודה במשרד האוצר (להלן - הממונה על השכר) לא ניתן ללמוד על השכר המלא של הרופאים והעובדים האחרים במערכת הבריאות כפי שמתקבל מכמה מעסיקים במערכת הציבורית - בתי החולים, התאגידים וקופות החולים. למשל, בשנת 2015 הסתכם שכרו החודשי הממוצע של עובד מינהלה בכיר בהלל יפה בכ-75,000 ש״ח - כ-50,000 ש״ח התקבלו מבית החולים וכ-25,000 ש״ח התקבלו מתאגיד הבריאות. היות שהשכר שקיבל העובד מהתאגיד היה נמוך מהשכר הקובע להיכללות ב״דוח שיאני השכר״ (40,000 ש״ח), לא יצוין העובד בדוח האמור .
בשל האופן שבו מוצגים הדוחות נוצרת תמונה מעוותת של שיאני השכר במערכת הבריאות, ואף עלול להיווצר אי-שוויון בין רופאי שירותי בריאות כללית ששכרם המלא נכלל בדוח שיאני השכר לעומת עמיתיהם במערכת הממשלתית שלכאורה אמורים אף הם להיכלל בו,
אך נהנים מכשל טכני שפוטר אותם מכך. על הממונה על השכר לפרסם מידע לגבי שכרם הכולל של כל הרופאים ובעלי התפקידים במערכת הבריאות הציבורית.
[bookmark: bookmark308]תגובה

11. הדוח המבוקש לשנת 2015 פורסם.

[bookmark: bookmark309]העסקת עובדים מקומיים בנציגויות ישראל בחו״ל
הגופים המבוקרים: משרד החוץ , אגף הממונה על השכר במשרד האוצר, נציבות שירות המדינה , מטה מינהל סחר חוץ במשרד הכלכלה והתעשייה , משרד הביטחון - היחידה למינהל וכוח אדם בחו״ל
[bookmark: bookmark310]ליקוי
1. משרות העובדים המקומיים בנציגויות בחו״ל ; תפקידיהם של העובדים המקומיים בנציגויות בחו״ל דורשים לעתים התמחות מקצועית בנושאי הליבה של השירות הדיפלומטי. עובדים בתפקידים מסוג זה מנהלים קשרי חוץ עם גורמים בפרלמנט, בממשל, בתקשורת,
במגזר העסקי ובחברה האזרחית במדינות השירות, הגם שאינם כשירים לכך על פי נוהלי משרד החוץ, ולא קיבלו הכשרה ייעודית למלא תפקידים אלה. על המשרד להגדיר מחדש את תקן משרות העובדים המקומיים, לרבות דרישות התפקיד ותיאורי התפקיד, על פי צורכי הנציגויות. במסגרת זו עליו לשנות את התקנון, ולהתאימו לתנאי המציאות, המחייבים העסקת עובדים מקומיים בתפקידי עזר מקצועיים לשליחים ובתפקידי ליבה נוספים, ולהכשיר את העובדים באופן ייעודי, ההולם את דרישותיו של כל תפקיד ותפקיד.
[bookmark: bookmark311]תגובה משרד החוץ
1.	           וועדת התקנון של המשרד תסיים לגבש עד חודש יוני 2017,
מסמך המלצות למפתוח הנציגויות בהתאם לדרישות.
[bookmark: bookmark312]ליקוי
2. אגף משאבי אנוש והדרכה במשרד (להלן - אגף מש״א), לא בחן את הרלוונטיות של מפתח התקנון ולא גיבש קריטריונים ברורים לחלוקת משרות השליחים והעובדים המקומיים בין הנציגויות, אף שהצורך בכך עלה כבר בשנת 2009. במצב זה אין לאגף מש״א יכולת לקבוע אם הקצאת כוח האדם, פיזורו בין הנציגויות והיחס הרצוי בין מספר השליחים למספר העובדים המקומיים אכן תואמים את יעדי משרד החוץ ואת היקף העבודה של כל אחת מהנציגויות. על אגף מש״א להציג בפני הנהלת המשרד תמונת מצב עדכנית ושלמה של נתוני איוש כלל המשרות בחו״ל על ידי השליחים ועל ידי העובדים המקומיים,
כדי שההנהלה תוכל לגבש מדיניות ארוכת טווח בנוגע לתכנון משאבי האנוש בנציגויות, לקביעת תנאי הכשירות למילוי תפקידי הליבה הייצוגיים ולמיסוד הליך הגיוס של המועמדים שיעמדו בתנאים אלה. המשרד נדרש לקבוע תבחינים ברורים ומפורטים לבחירת הנציגויות ותפקידי הליבה המזכים בתוספות שכר.
[bookmark: bookmark313]ליקוי
3. לא נמצאו מסמכים המעידים על ניתוח הצרכים של הנציגויות בנוגע ליחס הנדרש בין התפקידים המיועדים לשליחים ובין התפקידים המיועדים לעובדים המקומיים, המסביר את הגידול במספר המשרות של העובדים המקומיים.
[bookmark: bookmark314]תגובה משרד החוץ
2-3.	           תוקם וועדה בשיתוף נציגים של ראשי המערכים במשרד.
הוועדה תכין מסמך המלצות למפתוח הנציגויות בהתאם לדרישות הנוכחיות, עד חודש יוני 2017.
[bookmark: bookmark315]ליקוי
4. עד מועד תום הביקורת לא ניתן היה להפיק מהמערכת הממוחשבת של אגף מש״א דוחות מפולחים ומדויקים על אודות התקן והמצבה של העובדים המקומיים בכלל הנציגויות, לרבות דוחות רוחביים לפי נושאים, כגון איוש תקנים ביתר ואיוש התפקידים השונים שממלאים העובדים המקומיים - מדיניים, הסברתיים, קונסולריים ומנהליים.
[bookmark: bookmark316]תגובה
משרד החוץ
4. המשרד מעדכן כי, הפער המדובר הולך ונסגר עם הכנסת מערכת מחשוב חדשה אשר פותחה במשרד. דוחות מפולחים ומדויקים על אודות התקן והמצבה של העובדים המקומיים בכלל הנציגויות, לרבות דוחות רוחביים לפי נושאים, כגון איוש תקנים ביתר ואיוש התפקידים השונים שממלאים העובדים המקומיים - מדיניים, הסברתיים, קונסולריים ומנהליים, תלוי בקצב הפיתוח של אגף תקשוב.
[bookmark: bookmark317]ליקוי
5. ניהול העובדים המקומיים (להלן עמ״י ) בנציגויות ; הוראות שכר ותנאי השירות בחו״ל והתקנון אינם כוללים את מלוא הזכויות המוקנות לעמ״י, ואינם מפרטים את זכויות העובדים המקומיים הזרים (להלן עמ״ז). על קציני המנהלה בנציגויות להביא לידיעת העובדים המקומיים את הפירוט המלא של זכויותיהם ואת הדרכים לממשן. עליהם גם ליידע את העובדים המקומיים מהו התהליך להגשת תלונה למפכ״ל בנוגע לפגיעה בזכויות המוקנות להם מכוח הוראות כל דין ונוהל.
[bookmark: bookmark318]תגובה משרד החוץ
5. בעקבות הערת הביקורת, יוכן מסמך יסוד זכויות לעובדים מקומיים ישראלים , על-פי הצעת המחליטים, עד חודש ספטמבר 2017. בנוסף, יוחל באיסוף זכויות לעובדים מקומיים זרים על-פי החוק המקומי ובניית מאגר עד חודש מרץ 2018.
[bookmark: bookmark319]ליקוי
6. משרד החוץ אינו מקיים הדרכות תקופתיות לעובדים המקומיים המועסקים בנציגויות בנוגע להוראות החוק למניעת הטרדה מינית, התשנ״ח-1998, ולהוראות הדין המקומי בעניין זה, החלות על העמ״ז.
יתר על כן, הנציגויות אינן מודעות לחובות המוטלות עליהן בדין המקומי בנוגע למניעת הטרדות מיניות ולטיפול בעובדים המעורבים בחשדות למעשים כאלה.
[bookmark: bookmark320]תגובה משרד החוץ
6. בעקבות הערת הביקורת, תבנה לומדה להדרכות תקופתיות בנושא הטרדה מינית , והכרת חוקי המקום בעניין. הממונה על השוויון המגדרי במשרד החוץ תטפל בנושא במהלך שנת 2017.
נקבע מועד לדיון בנושא גיבוש תוכנית עבודה. יישום תיקון הליקוי יסתיים בחודש דצמבר 2017.
[bookmark: bookmark321]ליקוי
7. על המשרד להנחות את 103 נציגויותיו ברחבי העולם בדבר תחומי הפעילות שבהם חל עליהן הדין המקומי ובדבר העניינים שעליהם יחול הדין הישראלי.
[bookmark: bookmark322]

תגובה משרד חוץ
7. בעקבות הערת הביקורת, לדעת משרד החוץ ההנחיה לתיקון הליקוי, אינה ישימה שכן עמידה בה, דורשת מעבר על כל ספר החוקים בכל מדינות העולם ובישראל ואין בכך צורך. המשרד מציין שלרוב החוקים כלל אין רלוונטיות לעבודת הנציגויות בחו״ל.
יחד עם זאת, המשרד כן מתחייב לעשות חשיבה מעמיקה על כלל הנושאים בהן ישנה חשיבות לידיעת החוקים המקומיים וחלותם על הנציגויות ובמסגרת זו, גם הטרדות מיניות ואסבסט . בנוסף, המשרד יבצע בנושאים אלו, בדיקה מעמיקה של חוקי מדינת ישראל וחוקי המדינות הזרות בהן קיימות נציגויות של ישראל בעולם ולהנחות הנציגויות בהתאם. במהלך הרבעון הראשון של 2017 יצא חוזר ראשוני לנציגויות לצורך חידוד הנושא, בהמשך יצא חוזר מפורט. יישום תיקון הליקוי כמפורט יבוצע עד חודש ספטמבר 2017.
[bookmark: bookmark323]ליקוי
8. על המשרד לפעול על פי החקיקה, התקנות והנחיות נש״ם בנושא הטרדה מינית, ובמקרים שמתקבל מידע על חשש להטרדה מינית יש להעבירו לאגף החקירות בנש״ם לאחר התייעצות עם ראש אגף החקירות או הממונה על התביעות בנש״ם.
[bookmark: bookmark324]ליקוי
9. המידע על חשד להטרדה מינית של עמ״י בשני מקרים שבהם לא הוגשה תלונה רשמית, הועבר לגורמי מטה רלוונטיים ונבחן על ידי המפקח הכללי על שירות החוץ (להלן - המפכ״ל), ולא כפי שנקבע בתקנות למניעת הטרדה מינית (חובות מעביד), התשנ״ח-1998, ובתקנון מותאם בנושא.
[bookmark: bookmark325]תגובה משרד חוץ
8-9.	           הממונה על מעמד האישה הפיצה חוזר כללי לכלל הנציגויות,
בנוסף, הועברה הנחיה של ריענון הנוהל באינטרוולים קבועים.
[bookmark: bookmark326]ליקוי
10. בהתאם לחוות דעת הייעוץ המשפטי במשרד החוץ חוק שירות המדינה (משמעת), התשכ״ג-1963, חל על העסקת העמ״י בנציגויות,
אולם הוראותיו לא הוטמעו ב״הוראות בדבר מעמדם ותנאי עבודתם של אזרחים ישראלים המועסקים על ידי נציגות ישראל בחוץ-לארץ״ (להלן - שות״ש) ובתקנון שירות החוץ, ובכך לא הובאו לידיעת העמ״י.
[bookmark: bookmark327]תגובה משרד חוץ
10. הצעת מחליטים תחיל את חוקי התקש״יר על עובדי העמ״י , בהתאם יפורסם פרק חדש בתקנון. מועד לסיום יקבע בהתאם להצעת מחליטים.
[bookmark: bookmark328]ליקוי
11. הקוד האתי מתייחס להתנהגותם ולהתנהלותם הראויה של השליחים, ואינו מטיל חובות אתיות המותאמות לתנאי העסקתם של העובדים המקומיים. בבדיקת משרד מבקר המדינה בשגרירויות בפריס ובבריסל עלה כי הנציגויות לא תרגמו את הקוד האתי לשפת המקום.
[bookmark: bookmark329]תגובה
משרד החוץ
11. המשרד בוחן האם העובדים המקומיים - עמ״י ועמ״ז כאחד - כפופים לקוד האתי, המהווה חלק מתקנון משרד החוץ.
במקביל, משרד החוץ פועל לתרגום ״הקוד האתי״ לאנגלית בכדי להעבירו במידת הצורך לנציגויות. לשם כך, יוקם צוות חשיבה המורכב מנציגי משאבי אנוש ומנציגי המחלקה המשפטית והמפכ״ל לגבי חלות הקוד האתי על עמ״ז. בנוסף לכך, תרגום הקוד ייעשה בהתאם להחלטת הצוות על ידי מח׳
ניסוח של המשרד ויופץ לנציגויות. לוח זמנים לתיקון הליקוי נקבע לחודש ספטמבר 2017.
[bookmark: bookmark330]ליקוי
12. מוגנות סביבת העבודה - החשש לחשיפת עובדים לאסבסט בשגרירות בבריסל ; נוהלי המשרד אינם כוללים דרישות כלשהן בנושא מניעת מפגעי אסבסט בנציגויות. נוהלי הבטיחות בנציגויות שקבע האגף למשאבים חומריים אינם כוללים הוראות בנוגע למבנים בנציגויות שבהם נדרש מיפוי אסבסט על ידי הנציגויות, ולאגף אין מיפוי של המתקנים שעלול להימצא בהם אסבסט. ב-16 בדצמבר 2015 ארע מפגע אסבסט במרתף בניין השגרירות בבריסל שבעקבותיו נחשפו בדיעבד ליקויי אסבסט ישנים בבניין. מעת קרות האירוע ועד לתחילת חודש פברואר 2016 הייתה אי-ודאות לגבי אפשרות הימצאותו של 
            אסבסט פריך במקום, והדבר גרם לבהלה בקרב העובדים המקומיים ולמשבר אמון בינם ובין הנהלת השגרירות. לאגף למשאבים חומריים במטה המשרד ולשגרירות בבריסל לא היה ברור מהו הדין החל על נציגויותיו בנוגע למניעת מפגעי אסבסט. במשך יותר משנה לא חקרה הנהלת משרד החוץ את אירוע מפגע האסבסט בשגרירות בבריסל לעומקו, לא אמדה את נזקיו ולא הפיקה ממנו לקחים, הן לגבי המעורבים בעניין זה בנציגויות ובאגפי המטה והן בנוגע להיערכות למניעת מפגעים סביבתיים ביתר הנציגויות ברחבי העולם. על מטה המשרד להימנע מלאשר לנציגויות לבצע עבודות בנייה או שיפוץ במתקניהן, טרם בדיקה לאיתור אסבסט ואם הוא מצוי מיפויו ונטרול הסיכון לפיזור באוויר. על הנהלת המשרד לבדוק באופן מערכתי את היבטיו המנהליים, הארגוניים והמשמעתיים של אירוע האסבסט בשגרירות בבריסל, כדי ללמוד ממנו כיצד לספק לעובדי הנציגויות סביבת עבודה בטוחה ומוגנת.
[bookmark: bookmark331]תגובה משרד חוץ
12. בעקבות דו״ח הביקורת בסוגיית מוגנות סביבת העבודה ,
בוצעו ההתאמות המערכתיות כדלהלן:
1. נושא האסבסט מועבר בקצרה בקורס נאמני בטיחות, אותו חייב לעבור בהצלחה כל קצין מנהלה היוצא לשליחות בחו״ל ואשר בסופו מקבל תעודת ״נאמן בטיחות״. מארגני הקורס נתבקשו להרחיב פרק זה ולפרט הנושא. בנוסף, יצאה הוראה חד-משמעית לכל קציני המנהלה בעולם שאין לפתוח קירות או תקרות ללא אישור מוקדם של אגף משאבים חומריים במשרד.
פניית הנציגות תקבל אישור ביצוע רק לאחר שיבצעו מספר פעולות בטיחות מקדימות על פי הנחיית האגף. זאת ועוד , בכל נציגות בה עולה שאלה האם יש חשש לקיום אסבסט, המשרד מאשר מידית לערוך בדיקה מקיפה על ידי אנשי מקצוע.
המשרד אינו עורך בדיקות יזומות, מכיוון שאם קיים אסבסט במבנים מסוימים, הוא נמצא במצב כלוא, ואסבסט כלוא אינו מהווה סכנה. ראש אגף משאבים חומריים במשרד החוץ אחראי לביצוע ההתאמות באופן מיידי.
 (
ליקוי
)
2. מפכ״ל המשרד נערך לבדיקת עומק בנושא מפגע האסבסט בשגרירות בריסל והשלכותיו השונות על המעורבים במטה ובנציגות והטמעת הלקחים הרלבנטיים ביתר נציגויות ישראל בעולם. היעד לביצוע נקבע לחודש יוני 2017 .
 (

13. העסקת העובדים המקומיים הזרים (עמ״ז) בנציגויות ותנאיה: למשרד החוץ אין נוהל גיוס עמ״ז. אף תקנון שירות החוץ אינו קובע הוראות מיוחדות לעניין זה, וכל נציגות מגייסת עמ״ז בהתאם לשיקוליה. בדרך זו המשרד מוגבל בהערכת סיכויי התאמתו של מועמד למשרת עמ״ז לדרישות התפקיד שהוא נדרש למלא ולאופי העבודה בנציגות, והוא מנוע מלקדם את בחירת הראויים ביותר מקרב המועמדים לתפקיד. על משרד החוץ לבחון את החלתם של נוהלי גיוס העובדים לנספחויות הכלכליות-מסחריות על יתר היחידות בנציגויות, בשינויים המחויבים. בדרך זו יגדיל המשרד את סיכויי התאמתו של מועמד למשרת עמ״ז לדרישות התפקיד שהוא נדרש למלא ולאופי העבודה בנציגות, ויקדם את בחירת הראויים ביותר מקרב המועמדים לתפקיד. היעד שנקבע לביצוע הינו ספטמבר 2017.
[bookmark: bookmark332]ליקוי
14. ראוי שהנהלת המשרד תשקול דגמים חלופיים לדגם הקיים להעסקת עמ״ז, שיענו על הצרכים התפקודיים והתפעוליים של הנציגויות, כדי שניתן יהיה לגייס לעבודה בנציגויות מועמדים בעלי רמת השכלה גבוהה וניסיון מקצועי בתחומם ולשמר אותם כעובדי הנציגות לאורך זמן, על פי הצורך.
[bookmark: bookmark333]תגובה
13-14.       בהתאם להנחיות שיועברו לאחר קבלת נוסח וועדת מחליטים בנושא גיוס עמ״י , ייבנה נוהל מקביל לגיוס עובדים מקומיים זרים. הנושא נמצא באחריות מש״א חו״ל ובתלות בהצעת מחליטים. בנוסף, לאחר קביעת הנוהל , ייבנה מכרז לאיתור חברה לבניית מערך סינון עובדים מקומיים זרים מקצועיים.
לוח זמנים לביצוע הפעולות כמפורט, ספטמבר 2017.
[bookmark: bookmark334]ליקוי
15. רק לחלק מתפקידי העמ״ז נקבעו תנאי סף ובחוזי ההעסקה שבין הנציגויות ובין העמ״ז אין תיאור תפקיד. החוזים גם לא מפנים להגדרת התפקיד בתקנון, ולעובד לא נמסר מידע כתוב ברור בנוגע לציפיות הנציגות מתפקודו.
[bookmark: bookmark335]תגובה משרד חוץ
15. בהתאם להנחיות שיועברו לאחר קבלת נוסח וועדת מחליטים בנושא גיוס עמ״י , ייבנה נוהל מקביל לגיוס עמ״ז , הנושא נמצא באחריות מש״א חו״ל ובתלות בהצעת מחליטים.
בנוסף לכך, לאחר קביעת נוהל ייבנה מכרז לאיתור חברה לבניית מערך סינון עובדים מקומיים זרים מקצועיים. לוח זמנים לביצוע הפעולות כמפורט, ספטמבר 2017.
[bookmark: bookmark336]ליקוי
16. הרגולציה על העסקת העמ״ז הוטלה בשות״ש על ועדת חו״ל, אולם ועדת חו״ל אינה עוקבת אחר אופן העסקת העמ״ז ואינה מקיימת פיקוח ובקרה על תנאי שכרם ועל תנאי עבודתם בנציגויות. בפועל ועדת שכר העמ״ז קובעת את השכר ותנאי השירות של העמ״ז, אך אינה מעדכנת את תנאי שכרם בתדירות הנדרשת על פי תנודות השכר בשוק העבודה המקומי והעלייה ביוקר המחיה במדינות השירות.
[bookmark: bookmark337]תגובה משרד חוץ
16. הנושא יועלה על ידי ראש אגף (להלן: רא״ג) הון אנושי והדרכה מול מנכ״ל המשרד, ובהתאם להחלטתו ימונה הגוף האחראי במשרד לטיפול בנושא. המועד ליישום ההחלטה כמפורט,
נקבע לחודש יוני 2017.
[bookmark: bookmark338]ליקוי
17. ישנן נציגויות שאינן פועלות על פי הדין המקומי בנוגע לתשלומים הנלווים לשכר העבודה ולהטבות הסוציאליות המגיעות לעובדים. על המשרד למנוע מצבים שבהם עובדים מקומיים לא יקבלו תמורה עבור שעות עבודתם, ועליו לוודא שבכלל הנציגויות יישמו את הוראות הדין המקומי בכל הקשור לניכויי מס והפרשות סוציאליות משכר העמ״ז.
[bookmark: bookmark339]תגובה משרד חוץ
17.            נכון להיום, ראש חטיבה חו״ל , הבהיר את הנושא לכלל
הנציגויות במברק, במקביל קציני המינהל יתבקשו לפקח שאכן אין חריגה מהחוק המקומי.
18. העסקת העובדים המקומיים הישראלים בנציגויות ותנאיה ; איתור מועמדים פוטנציאליים לאיוש משרות עמ״י בנציגויות - שלא בתפקידי אבטחה - נעשה באמצעים אקראיים ולא שוויוניים. לא פעם פרסמו הנציגויות באופן מזדמן ברשתות החברתיות ובאתרים מסוימים במרשתת את דבר קיומן של משרות פנויות. בעבר העיר משרד מבקר המדינה למשרד החוץ ולמשרד ראש הממשלה על ליקויים בנושא זה , אך הם לא תוקנו .
[bookmark: bookmark340]תגובה משרד חוץ
18. נושא פרסום משרות , מיון וגיוס עובדים יתבצע בהתאם לקבלת הצעת המחליטים בממשלה , על פי הנוהל תבוצע רפורמה בהליך.
[bookmark: bookmark341]ליקוי
19. נמצאו מקרים שתקופת העסקת עמ״י הוארכה מעבר לחמש שנים, שנקבעה כתקופה המירבית בהודעת נש״ם, תקנון שירות החוץ והשות״ש. הסוגיה של העסקת עמ״י מעבר לשנה החמישית מעלה שאלות משפטיות וערכיות, וראוי שלאחר שצוות ההסדרה ישלים את עבודתו ויפרסם את נוהל העסקת עמ״י, יישקל אם ניתן יהיה להאריך את תקופת העסקת עמ״י מעבר לשנה החמישית.
[bookmark: bookmark342]תגובה
משרד החוץ
19. אגף הון אנושי במשרד, מקפיד שלא לאפשר הארכת העסקת עמ״י מעבר לשנה חמישית , מקרים חריגים מוגשים לאישור הנציבות.
[bookmark: bookmark343]ליקוי
20. השות״ש לא עודכן מחודש מאי 2009, והוראותיו אינן כוללות את כל ההחלטות של ועדת חו״ל ובהן החלטות שמשנות חלק מתנאי ההעסקה והזכויות המגיעות לעמ״י ובכך נפגעת שקיפות פעילות הוועדה, חובת ההגינות שלה כלפי המועסקים בחו״ל ואפשרות של המעוניינים בכך, לקבל מידע מעודכן על תנאי השכר והשירות של המועסקים בחו״ל. על הממונה על השכר לעדכן את השות״ש ולכלול בו גם את כל החלטותיה של ועדת חו״ל כדי שלא לפגוע בשקיפות פעילותה של הוועדה ובחובת ההגינות שלה כלפי המועסקים בחו״ל.
21. ״תוספת חו״ל״ היא מרכיב מרכזי בשכרם של עמ״י, אולם מעולם לא נוצק תוכן לרכיב זה: לא נקבע כיצד יש לחשב אותה, ואין נתונים בעניין ההשפעה עליה הנובעת מתופעות כלכליות מקומיות או גלובליות. נכון יהיה ש״תוספת חו״ל״ תורכב ממרכיבים מדידים שיפורטו בתלושי המשכורת של העמ״י.
[bookmark: bookmark344]ליקוי
22. תנאי השכר של העמ״י לא הותאמו לשינויים ביוקר המחיה במדינות השירות, והדבר הביא לא אחת להעסקה שאינה שוויונית. כמו כן מבנה השכר לא עמד במבחן הזמן לנוכח שינויים כלכליים בעולם ומול הרחבת מסגרת העסקתם והרקע ההשכלתי והתעסוקתי שלהם. על משרד החוץ והממונה על השכר לבחון את הדרכים להגיע להתאמה בין התפקידים שהעמ״י מבצעים בנציגויות לבין התמורה שהם מקבלים. על משרד החוץ לבדוק את נקודות החולשה של מנגנון השכר, ולפרוס בפני הממונה על השכר תמונה מלאה שתכלול בין היתר את הקשיים הכלכליים שבהם נתקלים עמ״י בכל הנציגויות ויאבחן את ההשפעה שיש לכך על גיוס מועמדים ועל התמדתם בעבודה.
[bookmark: bookmark345]תגובה משרד חוץ
22. כיום שכר העמ״י נקבע ומנוהל על ידי משרד האוצר באופן בלעדי. הנושא אמור להשתנות לאחר אימוץ החלטת ממשלה ובסיום משא ומתן בין ההסתדרות למשרד האוצר.
[bookmark: bookmark346]ליקוי
23. המשרד לא הכין מערך הדרכה והכשרה לעמ״י המגויסים בחו״ל (למעט בתחום הקונסולרי). פרט למדינות בהן אנגלית היא שפת המקום, רוב העמ״י אינם דוברים את שפת המקום שבו הם מועסקים.
יחידת ההדרכה במשרד החוץ נדרשת לפתח כלי הדרכה לכל העמ״י,
 (
ליקוי
)

ועל המשרד לחזק את נקודות התורפה במערך ההכשרה שלהם ולוודא כי הוא כולל את כל ההיבטים הנדרשים למילוי התפקידים שהם מבצעים בנציגויות.

[bookmark: bookmark347]תגובה משרד חוץ
23.	בעקבות הערת הביקורת, יוקם עד חודש יוני 2017, צוות ייעודי
לזיהוי צרכי בניית מערכת הדרכה ממוחשבת.
 (

[bookmark: bookmark348]הפיקוח הכולל על בתי הספר
[bookmark: bookmark349]הגופים המבוקרים: משרד החינוך
[bookmark: bookmark350]ליקוי
1. המפקחים הכוללים עוסקים במגוון רחב של משימות. המשימות כוללות פיקוח על בתי הספר וליווים - שהן משימות הליבה של המפקחים - וכן משימות ברמת המחוז ומשימות מינהליות וטכניות;
כמו כן, מספר בתי הספר שבפיקוח מפקח כולל הוא גדול. עקב כך המפקחים מתקשים לבצע את כל המשימות המוטלות עליהם. כ-76% מהמפקחים שהשיבו על השאלון ציינו כי היקף העבודה המוטל עליהם אינו מתאים להיקף משרתם; כ-30% מהמפקחים שהשיבו על השאלון ציינו שריבוי המשימות המוטלות עליהם הוא אחד הקשיים העיקריים בעבודתם; ו-44% מהמפקחים שהשיבו על השאלון ציינו שריבוי המשימות המינהליות והמחסור בשירותי משרד ובסיוע מינהלי מקשים עליהם את ביצוע עבודתם. זאת ועוד, המשרד קבע מפתח תקינה בנוגע לחינוך הרגיל (יחס של מפקח אחד לכל 25 בתי ספר,
למעט במחוזות צפון ודרום - מפקח אחד לכל 20 בתי ספר) בלי להביא בחשבון מאפיינים רלוונטיים המשפיעים על מורכבות הפיקוח על בתי הספר, כגון מספר המורים, התלמידים וכיתות הלימוד בבית הספר וההרכב החברתי הכלכלי של התלמידים בו. המשרד לא קבע מפתח תקינה לגבי מספר המפקחים הנדרשים בחינוך המיוחד.
על בסיס אפיון כאמור על המשרד לקבוע מפתח תקינה שישקף איזון בין היקף המשימות של המפקח הכולל לבין מספר בתי הספר שבפיקוחו. בקביעת מפתח התקינה יש להתחשב במכלול המאפיינים של בתי הספר ושל סביבת הפיקוח, כדי לאפשר למפקחים למלא את משימותיהם בבתי הספר באופן מקצועי, איכותי ושוויוני. כמו כן, על המשרד לקבוע מפתח תקינה למפקחים בחינוך המיוחד.
[bookmark: bookmark351]תגובה
משרד החינוך
1.           הגדרת תפקידו של המפקח הכולל כפי שמוצגת במסמך משנת
2009 מפורטת ומבהירה היטב מהם תחומי אחריותו של המפקח הכולל וכן מהן סמכויותיו.
משפט המפתח של המסמך מציין כי: ״המפקח אחראי על כך שבית הספר יתנהל על פי סדרי מינהל ופדגוגיה תקינים בהתאם למדיניות המשרד ולהנחיותיו. המפקח יוודא שמדיניות המשרד, המטרות, היעדים והסטנדרטים החינוכיים שנקבעו על ידו ייושמו ויושגו״. המפקח במסגרת תפקידו עסוק ב:
· ייצוג המשרד והמחוז וחתירה להשגת מטרות, יעדים ותכניות.
· הכרת שירותי המשרד והכלים ותיווכם לביה״ס.
· הכרת בתי הספר שבפיקוחו.
· עוסק בתפקידי הדרכה, ליווי ומתן סיוע מקצועי.
· אחראי להפעלת בקרה, הערכה, משוב וכוח אדם.
התקינה הקיימת לוקחת בחשבון את סדר יומו של המפקח הכולל, כפי שנגזר מכל האמור לעיל.
להווי ידוע כי עומסים קיימים בכלל תפקידי החינוך וברי לכל כי כל שאלון שיופנה לכלל בעלי התפקידים הנוגע לחווית העומס, יציג חווית עומס דומה.
חשוב לציין כי בעקבות רפורמת אופק חדש הועברו סמכויות רבות, שהיו בעבר נחלתו של המפקח, לאחריותו של המנהל: הכנת תכנית עבודה בית ספרית, אחריות על מערך ההדרכה והפיתוח המקצועי, הדרכת עו״ה, הערכת מורים לרשיון, קביעות ומשימות נוספות.
[bookmark: bookmark352]ליקוי
2. העומס הרב משפיע על אפקטיביות פעולות הפיקוח - המפקח מייחד בפועל רק מעט מזמנו לקשר בינו לבית הספר, אף שנושא זה אמור להיות במוקד עבודת הפיקוח. יצוין כי בבחינה שעשה אגף בכיר לתכנון ואסטרטגיה במשרד לגבי חסמים עיקריים המקשים את קידום רפורמת הלמידה המשמעותית בבתי הספר, העלתה כי ״עומס משימות על המפקחים מונע מהם להוביל תהליכי עומק״. זאת ועוד,
כ-38% מהמפקחים שהשיבו על השאלון סבורים כי הם מצליחים להוביל תהליכי עומק פדגוגיים בבתי הספר במידה מועטה או בינונית.
סוגיית העומס ידועה למשרד זה זמן רב, בלי שניתן לה מענה ראוי.
על המשרד לאפיין את מרכיבי התפקיד של המפקח הכולל ולמקד את תפקידיו בתחומים שבהם יש לו מומחיות מקצועית ופדגוגית
[bookmark: bookmark353]תגובה
משרד החינוך
2.            המסמך המפורט ״תפקיד המפקח הכולל בעידן אופק חדש״
משנת 2009 מגדיר בצורה ברורה מאוד את מרכיבי תפקידו של המפקח הכולל.
המפקח, כאמור עסוק בפדגוגיה לצד היבטים מקצועיים ניהוליים.


במסמך מצוינים תפקידי המפקח הן בהיבט פדגוגי והן בהיבטים ניהוליים מקצועיים, כפי המפורט בהמשך:
· מגשים, מפעיל ומיישם את מדיניות המשרד, ולכן מוסמך לקבל החלטות ארגוניות ופדגוגיות הקשורות בהפעלה נכונה וראויה של בית הספר, בהתחשב במנהל, בצוות הניהול ומליאת הצוות הפדגוגי של בית הספר, על פי הנתונים המוצגים בפניו.
· מכוון ומדריך את המנהל בעבודתו הפדגוגית והמנהלית.
· מפעיל תהליכי בקרה, הערכה ומשוב.
· מוסמך לדרוש לתקן ולשפר על פי הנתונים העולים ממצאים אלה.
· מנהל מעקב ובקרה על מלוא התשומות המועברות לבית הספר.
· שותף להכנת תכנית העבודה הבית ספרית ובעל הסמכות לאישורה.
· מלווה את יישומה והטמעתה של תכנית העבודה הבית ספרית.
· מייצג את משרד החינוך ואת המחוז ופועל להשגת המטרות, היעדים והתכניות.
· מכיר את השירותים הניתנים ע״י משרד החינוך ואת הכלים העומדים לרשותו וכן את השירותים בממשק למשרדי הממשלה.
· פועל להכיר את בית הספר שבפיקוחו.
· עומד בקשר הדוק עם מנהל המחוז ועם קבוצת המפקחים במחוז.
· מבצע פעולות נוספות בהתאם לצורך ולהוראות הממונים.
· המפקח עוסק בתפקידי הדרכה, ליווי ומתן סיוע מקצועי.
המפקח אחראי להפעיל בקרה, הערכה ומשוב:
· מפעיל את הסמכות המוקנית לו על פי החוק בבתי הספר.
· מוודא שתכנית הלימודים המחייבת, שהתכניות הנלוות האחרות ושהקצאת השעות אמנם מיושמים או מנוצלים כמתוכנן.
· עוקב אחר תכנית העבודה של בית הספר.
· מקיים בקרה על בתי הספר שבפיקוחו.
· מטפל בפניות הציבור.
· מקיים קשרי עבודה עם שותפי תפקיד.
· ניהול וויסות כוח אדם בהוראה באזור הפיקוח.
ראוי לציין כי המפקח אוטונומי לבצע תפקידו מול מנהל ביה״ס בהיקף ובמידת העומק שהוא מוצא לנכון, תוך שהוא מקיים תיעדוף של מידת ההעמקה בכל אחד ממוסדות החינוך עליהם הוא מופקד.

כמו כן, תכנית עבודה מחוזית מסייעת לנתב עומסים ולתת דגשים.

3. מאז הוגדרו תפקידי המפקח התרחבה מערכת החינוך והפכה מורכבת יותר. כמו כן חלו בה שינויים ניכרים הן ברמה התפיסתית-פדגוגית והן ברמה הארגונית-מבנית, ובהם ביזור סמכויות לרשויות המקומיות ולמנהלי בתי הספר, גידול במספר הגורמים הפועלים בשדה החינוכי והחלת רפורמות בתהליכי ההוראה והלמידה. המשרד דן במשך השנים בצורך לעדכן את הגדרת תפקיד המפקח ולצמצם את העומס המוטל עליו. הוועדה האחרונה שדנה בנושא הגישה את המלצותיה בשנת 2009 בדוח שכותרתו ״תפקיד המפקח הכולל בעידן ׳אופק חדש׳״. הוועדה המליצה להעביר כמה משימות ותפקידים מהמפקח הכולל למנהל בתי הספר, בעיקר בנוגע להכנת תכנית העבודה הבית ספרית ויישומה, לפיקוח על עובדי ההוראה ולהדרכתם. אף שהמשרד אימץ את המלצות הוועדה, הוא לא קבע לפיהן הנחיות לעבודת המפקחים, ובפועל למעט העברת חלק ממשימות המפקח למנהל בית הספר, מרבית המלצות הוועדה אינן מיושמות.
[bookmark: bookmark354]תגובה

3.           בניגוד לדעת המבקר, מבקש משרד החינוך לציין כי תפקיד
המפקח עודכן פעמים רבות בהתאם לזמנים המשתנים.
בהתאם לזאת הועברו תפקידים רבים שבעבר היו נחלתו,
לאחריותו של המנהל, הן במטרה להרחיב את האוטונומיה והאחריותיות של המנהל והן במטרה, בין השאר, להקל על המפקח:
· קביעת מדיניות בית ספרית בהלימה למדיניות ולתוכנית האסטרטגית של המשרד ( ראה מסמך המתנ״ה היוצא לאור מדי שנה).
· אחריות לתכנית הפעילות הבית ספרית
· ניתוח תוצאות ממצאי ההערכה.
· אחריות על מערך ההדרכה והפיתוח המקצועי.
· אחריות על ניצול שעות התקן.
· ניהול ההון האנושי בביה״ס.
· הערכת מורים.
חשוב לציין כי גם הפיתוח המקצועי למפקחים המתנהל באבני ראשה, במחוז ובהנחיית מנהלי אגפי הגיל במטה ממקד באופן ספציפי את תחומי אחריותו ותפקידיו של המפקח ומדייק אותם.
בתהליכי הפיתוח המקצועי אשר מוביל אבני ראשה, בתיאום עם המשנה למנכ״לית, מתקיימים הכשרה למפקחים החדשים,
 (
ליקוי
)
ליווי והדרכה אישית ע״י מפקח מוביל, אשר נבחר ע״י מנהל

המחוז, ומוכשר ע״י אבני ראשה. בתהליכים למפקחים הכוללים במחוזות השונים מתקיים שיח מעמיק אודות תחומי אחריותו של המפקח, כמו גם שיח על ממשקי עבודתו עם יתר הגורמים הפועלים במערכת. התהליך מכוון להוראה ולפדגוגיה בעבודת המפקח, תוך בניית כלים המסייעים למפקח בעבודתו. השנה נלמדו במחוזות שתי תכניות מרכזיות: 1. תכנית בנושא של הובלת עבודה-למידה- בה המפקחים מתנסים במתודולוגיות ובכלים להובלת מפגשי עבודה. 2. הביקור הבית ספרי- בה נלמדות ההזדמנויות הפדגוגיות הטמונות במפגש של המפקח עם השדה הבית ספרי. בשתי התכניות נבחנות הדרכים שהמפקח יכול לפעול בהן בביקורו בבית הספר ובמפגשים עם השדה בית ספרי לקידום תהליכי שיפור של הוראה ולמידה, לטיפוח מנהיגות פדגוגית בית ספרית ולפיתוח מקצועי אישי כמפקח.
המשנה למנכ״לית מתכללת את עבודת הפיקוח בהקשר להכשרה ופיתוח מקצועי באמצעות מפקחי המחוז. זהו פורום הנפגש בקביעות ובו נדונים, בין היתר, תפקידי הפיקוח הכולל, ואופני הטמעת המדיניות במחוזות השונים. בכל מחוז נבנים כלים המותאמים למאפייני המחוז.
בשנה שעברה נבנה למען שיפור עבודת המנהל והמפקח כלי לליווי ולהערכת מנהלים בראשית דרכם. הכלי מסייע למפקח ללוות את המנהל בראשית דרכו, ולבנות יחד תכנית עבודה אשר תכלול את היעדים לשיפור של המנהלים.
[bookmark: bookmark355]ליקוי
4. הנחיות ונוהלי עבודה לגבי תחומי האחריות הפדגוגיים והמקצועיים של המפקח והמשימות שעליו לבצע פזורים בחוקי החינוך ובחוזרי מנכ״ל רבים; חלק מתחומי האחריות אף אינם מעוגנים בכתב, והמפקחים מיודעים לגביהם במפגשים מקצועיים. אין למשרד מסמך אחוד המסדיר את תורת הפיקוח כולה והמשמש מסגרת פעילות ברורה למפקחים. מצב זה מקשה על המפקחים להכיר את התורה כולה ולפעול לפיה ואף עלול לגרום סתירות וכפילויות.
על המשרד לקבוע תורת פיקוח שלמה ומפורטת, שבה יוגדרו דרכי ביצוע פעולות הפיקוח בבתי הספר ואופן הדיווח על ביצוען, בד בבד עם מתן מרחב תמרון ועצמאות למפקח. כן על המשרד לקבוע את ממשקי העבודה ואת חלוקת האחריות בין המפקח לבין שותפי התפקיד במשרד, ברשויות המקומיות וברשתות החינוך.
[bookmark: bookmark356]

4. המסמך תפקיד המפקח הכולל בעידן אופק חדש (2009) מפרט תורת פיקוח שלמה.
למפקחים תכניות עבודה סדורות. פותחו חומרים וכלים התומכים בעבודת הפיקוח ותורתה. המשרד יבחן את אפשרות ריכוז החומרים והכלים למקום אחד.
[bookmark: bookmark357]ליקוי
5. המשרד לא קבע רשימה סדורה הכוללת את המרכיבים המרכזיים ואת נושאי החובה שאותם על המפקח לבחון בשנת הלימודים וכן לא קבע את תדירות הביקורים של המפקח בבתי הספר. נוסף על כך לא קבע המשרד שיטות לתיעוד הביקורים ולדיווח על תוצריהם. עקב כך כל מפקח יוצק תוכן לתפקיד, לפי ניסיונו, העדפותיו וסדרי העדיפויות שקבע. אי-ההסדרה של פעולות המפקחים בבתי הספר ואופן תיעודן פוגעת ביכולתו של המשרד להשוות בין פעולות הפיקוח שמבצעים המפקחים בבתי הספר, לזהות חוזקות וחולשות ולפעול לשיפור מערכת החינוך בהתאם.

5.            המחוזות קובעים הנחיות ונהלי עבודה הכוללים את המרכיבים
המרכזיים ואת הנושאים שעל המפקח לבחון.
המפקחים מקיימים סבבי ביקורים בבתי הספר בפתיחת השנה,
משתתפים בועדות מלוות פעמיים בשנה הבודקות ומאשרות את תכניות העבודה הבית ספריות וכן מקיימים סטטוס על תכניות העבודה שנכתבו.
המפקחים קובעים עם מנהלי בתי הספר נושאים למיקוד ושיפור בהתאם למסד הנתונים ולמיפוי בית ספרי.
בהתאם לזאת, אוטונומי המפקח לקבוע את תדירות ביקוריו ומידת האינטנסיביות שלהם. המפקחים המבקרים בביה״ס נפגשים עם המנהל, צוות ההנהלה, צוותים מקצועיים,
מדריכים ובמידת הצורך עם מורים ספציפיים.
המחוזות קובעים שגרות ומנגנונים סדורים כגון: פורמט תכנית עבודה למפקח, נוהל ביקור, מתווה עבודה חודשי, תיעוד וסיכומי ביקורים.
בנוסף, מטה המשרד בנה עבור המפקחים לוח גאנט סדור הקובע את מפגשי הפיתוח המקצועי שלו ומפגשי עבודה.
המתנ״ה- מסמך תכנון וניהול, הינה כלי עבור המפקח למיקוד בנושאים ובתכנים לקידום ולבקרה. נכתב מסמך מפורט וארוך של היערכות לפתיחת שנה״ל המגדיר את תפקידי המפקח. קיים נוהל וכן מסד מוגדר וברור להערכת המנהלים. המפקח הינו חלק מצוות בין מקצועי והגדרת תפקידו ברורה ושקופה.
[bookmark: bookmark359]ליקוי
6. למפקחים הכוללים קשרי עבודה עם גורמים רבים. במשרד, הם מונחים מקצועית על ידי כמה גורמי מטה במנהל הפדגוגי. המפקחים בחינוך הממלכתי-דתי מונחים גם על ידי מנהל החינוך הדתי. כמו כן, במסגרת תפקידיהם הנוספים של המפקחים במחוז הם מונחים על ידי דרג המטה האמון על הנושא הרלוונטי. כמו כן, המפקחים מקיימים קשרי עבודה עם גורמים מחוץ למשרד, ובפרט עם הרשויות המקומיות המעורבות במתן שירותי חינוך בתחומן ועם רשתות החינוך הפועלות מטעמן בהפעלת בתי ספר על יסודיים.
הקשר בין יחידות המטה לבין המפקחים אינו מובנה ולא נקבע גורם אחד כמתכלל הפועל ישירות מול המפקח ומייצג את אותם גורמי מטה. משמעות הדבר היא שלמפקחים הכוללים יש כמה ״אדונים״
בדרג המטה, כל אחד וציפיותיו. הדבר יוצר חוסר תיאום בין היחידות השונות בנוגע למתן ההנחיות וההוראות למפקח, ומצריך את המפקח לתמרן בין יחידות אלה. בנוסף, קיים טשטוש בנוגע לחלוקת האחריות והסמכות בין המפקחים הכוללים, הרשויות המקומיות ורשתות החינוך, אשר עלול לפגוע ביכולת המפקח הכולל למלא את תפקידו בבית הספר.
על המשרד לייעל את ממשקי העבודה בין המפקחים ודרגי המטה.
מוצע כי המשרד ימנה גורם אחד שיהיה אחראי לריכוז הדרישות של דרגי המטה מהמפקחים ולביצוע תיעדוף של משימות, על מנת לוודא כי זמן הפיקוח מנוצל באופן ראוי וסביר.

6.            כידוע הניהול בעידן זה הינו ניהול בעולם מורכב.
אכן, המפקח הכולל אחראי על קיום קשרי עבודה ענפים עם מספר גורמים במשרד שהמרכזיים בהם:
· כפיפות מבחינה מקצועית לאגפי הגיל במטה המקימים עימם 7 מפגשים קבועים בשנה.
· כפיפות מבחינה ניהולית למנהל המחוז שהוא בר הסמכא במחוז.
יש לציין כי המסרים, הנהלים וההנחיות היוצאים מיחידות מטה ומחוז מתואמים עם המינהל הפדגוגי.
7. נוכח דחיית מטה משרד החינוך את תמונת המצב המשתקפת, בין היתר, מתשובות המפקחים לשאלונים, ולפיה במערך הפיקוח יש כשלים המונעים ממנו לבצע את תפקידו באופן מיטבי, ראוי להשתמש באופן מושכל בדוח הביקורת כבסיס לשיח מקדם בין דרגי המשרד,
על מנת לגשר על הבדלי התפיסות ביניהם.

7. המשרד קרא את הדוח בעיון רב ולמד את מסקנותיו.

[bookmark: bookmark362]השימוש בחומרי הדברה בירקות ובפירות
[bookmark: bookmark363]הגופים המבוקרים:	השירותים להגנת הצומח ולביקורת במשרד
החקלאות; שירות המזון הארצי במשרד הבריאות; ומינהל הבטיחות והבריאות התעסוקתית במשרד העבודה והרווחה.

1. שימוש בחומרי הדברה בישראל, שנים לאחר שבאירופה ובארצות הברית נאסר או הוגבל השימוש בהם - הציבור בארץ המשיך להיחשף, באמצעות צריכת ירקות ופירות, לשאריות של חומרי הדברה מסוימים שנאסרו או הוגבלו לשימוש חקלאי באירופה ובארצות הברית זה מכבר, נוכח השפעתם השלילית על הבריאות ועל הסביבה.
זאת מכיוון שבישראל הליך ההערכה שמתייחס לתועלת ולנזק מהשימוש באותם חומרים, בהתבסס על הידע המחקרי העולמי, ובעקבותיו הוצאתם מכלל שימוש - בוצע רק כמה שנים לאחר שהדבר נעשה באותן מדינות מפותחות. על משרד החקלאות ומשרד הבריאות לפעול לכך שניתן יהיה לקדם בעתיד מהר יותר הן את ביצוע ההערכה מחדש בנושא חומרי הדברה והן את עדכון הרגולציה בישראל בתחום זה. נחוץ לזרז תהליכים אלה בעיקר כדי לשמור על בריאותם של עוברים בבטן אמם, של תינוקות ושל ילדים, החשופים במיוחד להשפעתם השלילית של חומרי הדברה.
[bookmark: bookmark365]תגובה

1.           כמענה לפער בנושא הליכי הרוויזיה, המשרד שוקל אימוץ
הרגולציה האירופית, אשר יאפשר להתאים את הדרישות הקיימות בישראל לאילו שבאירופה. באימוץ תקינה זה בוצעה רוויזיה לאחרונה ותתבצע רוויזיה נוספת בתנאים שבסיכום מיום 19/02/2017. בנוסף, לאחרונה ב- 22/2/2017 נבחר טוקסיקולוג חדש לתחום רישום ורישוי חומרי הדברה האמור להתחיל לעבוד תוך חודש-חודשיים. חלק מתפקידו יהיה להטמיע את הרוויזיה של חומרי הדברה בהתאם לרגולציה בעולם לרבות אירופה וארצות הברית, ועבודה מול הוועדה הבין משרדית בעניין זה.
בהמשך לסבב דיונים בנושא הרוויזיה הקרובה באיחוד האירופי, ההערכה היא כי בסוף שנת 2017 יחולו שינויים משמעותיים בסוגי חומרי ההדברה המותרים בשימוש ובקביעת 

שאריות חומרי ההדברה ביצוא למדינות האיחוד האירופי. משמעות השינוי היא הפסקת יכולת השימוש בחומרי הדברה רבים בגידולים ליצוא. המשרד בחן את הנושא וקיבל החלטה להגיש בקשות ל׳הקלות׳ לאיחוד האירופי רק במספר מאוד מצומצם (כ-10, מתוך כ- 300) של חומרים שהינם קריטיים עבור המגדלים, אשר אין להם תחליף.
[bookmark: bookmark366]תגובה
משרד הבריאות
1. תהליך רוויזיה מעצם מהותו הינו תהליך ארוך המצריך משאבים וכן יש צורך במתן זמן התארגנות לחקלאים (למצוא חלופות הולמות) כמקובל בעולם. בנוסף מציין המבקר כי: ...
״לאחרונה נציגי משרד הבריאות בוועדה הבינמשרדית הגישו הצעה לנוהל פנימי לבדיקה מחודשת ומתמשכת של החומרים הפעילים הרשומים במשרד החקלאות. כך שלא יהיה פער משמעותי בין החלטות רגולטוריות באירופה ובארצות הברית (למשל ביטול או צמצום שימוש בחומר פעיל) לבין אימוץ החלטות אלו בישראל״. צפי לסיום כתיבת הנוהל עד סוף 2017 השימוש ב- Parathion methyl בישראל, צומצם משמעותית בעבר ובשנת 2013 נאסר השימוש בו לחלוטין.
המשרד מציין כי לא נמצאו דוגמאות עם שאריות (חריגות ולא חריגות) של אף אחד מהחומרים שצוינו בדוח הביקורת (
.(Carbaryl ;Acephate: ; Azinphos methyl
[bookmark: bookmark367]ליקוי
2. היעדר תקנות בחוק לפיקוח על ייצור הצמח ושיווקו - במועד סיום הביקורת, כחמש שנים לאחר שנחקק החוק לפיקוח על ייצור הצמח ושיווקו, התשע״א-2011, טרם הותקנו תקנות בעניינו. בעקבות כך לא ניתן להבטיח שהתוצרת הצמחית המיוצרת בארץ ומשווקת לצרכן המקומי תעמוד באמות מידה של איכות ושל בטיחות . על משרד החקלאות לפעול במרץ כדי להתקין תקנות לחוק הפיקוח על ייצור הצמח ושיווקו, התשע״א-2011, שנועד להבטיח תוצרת איכותית ובטוחה לצרכן המקומי. כמו כן, ראוי שהמשרד יפקח בשטח על ההדברה המתבצעת במשקים החקלאיים.
[bookmark: bookmark368]תגובה

2. המשרד ימשיך לפעול מול משרד המשפטים להתקנת התקנות
כפי שפורט במענה לטיוטת דוח המבקר. טיוטת תקנות לפיקוח על ייצור הצמח ושיווקו (נוהל בסיס) לפי החוק לפיקוח על
ייצור הצמח ושיווקו התשע״א - 2011, הועברה למשרד המשפטים. זהו הסבב השלישי של עבודה מולם. לאחר קבלת ההערות ממשרד המשפטים, טיוטת התקנות תועבר לאישור מחלקת נוסח במשרד המשפטים ולהתייעצות עם משרד הבריאות, מועצת הצמחים ומשרד הכלכלה כמחויב בחוק. לאחר קבלת ההסכמות יועברו התקנות לאישור ועדת הכלכלה של הכנסת.

2.	           משרד הבריאות מוצא את הנושא חשוב מאוד בייחוד לעניין
העקיבות, ההגדרות של איכות ובטיחות מים להשקיה ודישון וכן עיגון נושא האכיפה בתקנות לצורך כך אף המשרד השתתף בדיונים על נוסח טיוטת התקנות הנ״ל אך הדבר בסמכות ואחריות משרד החקלאות.

2.	           המשרד מקדם את התקנות. הסתיים שלב עיבוד התגובות
להערות גופים רלוונטיים. עיקר השינוי בתקנות נוגע לחיוב בהכשרה ייעודית וקבלת תעודות הכשרה כתנאי לשימוש בחומרי הדברה, ובדיקות רפואיות ומעקב רפואי לאוכלוסיית העובדים. צפי העברת התקנות לכנסת עד דצמבר 2017.

3. שימוש בחומרי הדברה - פיקוח - יחידת השירותים להגנת הצומח במשרד החקלאות אינה מבצעת פיקוח בשטח על עבודת החקלאים אף שהדבר נחוץ כדי לבדוק אם הם פועלים על פי הוראות השימוש הרשומות על תכשירי ההדברה; הוראות אלה נועדו לצמצם ואף למנוע את קיומן של שאריות חומרי הדברה במזון הצמחי המסופק לצרכן וכן להגן על האדם, החי והסביבה מפני חשיפה מיותרת לחומרים רעילים אלה.

3.            השירותים להגנת הצומח ולביקורת נמצאים בימים אלה בהליך
להקמת יחידת דיגום שתעסוק בדיגום תוצרת חקלאית לפי
תכנית ניהול סיכונים שבאמצעותה יתאפשר פיקוח על תקנות הגנת הצומח (קיום הוראות תווית האריזה) התשל״ז, 1977).
[bookmark: bookmark373]

ליקוי
4. בהיעדר פיקוח בשטח וכדי לקבל מידע על שאריות של חומרי הדברה בירקות ובפירות מסתמך משרד החקלאות על הסקר השנתי שהוא מבצע הכולל נטילת דגימות ובדיקתן. בתכנית הדגימה ובביצועה נמצאו חולשות, ובהן: הדוגמים נטלו דגימות בלי שקיבלו הוראות בנוגע לסוגי הירקות והפירות שעליהם לדגום; מספר הדגימות שהם נטלו בפועל היה קטן בהרבה ממספר הדגימות המתוכנן על פי הסקר.
על משרד החקלאות לפעול בדחיפות לתיקון החולשות והליקויים שנמצאו בתכנית הסקר השנתי לניטור שאריות חומרי הדברה בפירות ובירקות ובביצועו.

4.            יחידת השירותים להגנת הצומח (הגה״צ) התחילה בתחילת
חודש ינואר 2017 בתהליך לתיקון הליקויים בתכנית הדיגום.
תכנית הדיגום תבנה בהתאם למאפייני החקלאות בארץ, לאחר ביצוע ניהול סיכונים ודיגום גידולים שנמצאו כחריגים בשנים הקודמות. בוצע כבר ניתוח מעמיק לתוצאות סקר שאריות חומרי הדברה בשנים 2014-2015 , מניתוח זה תיגזר תכנית מפורטת הכוללת הגידולים המאפיינים את החקלאות בארץ וגידולים בעיתיים שנמצאו חריגים בשנים האחרונות. הגה׳׳צ החלה בתהליך להקמת יחידת דיגום בארגון שתפקידה יהיה חיזוק מנגנון הפיקוח והאכיפה בשני מישורים - בריאות הצומח בהיבטים חקלאיים ובקרת בטיחות בתוצרת חקלאית טרייה,
קרי- שאריות חומרי הדברה בתוצרת חקלאית טרייה ותכשירי הדברה. במישור של בריאות הצומח, יחידת הדיגום תאפשר להרחיב את היכולות הקיימות בארגון לטובת ניהול כלל הדגימות המועברות אל המעבדות החיצוניות (שהוסמכו על ידי הגה׳׳צ), מהמידע שיגיע יהיה ניתן לבצע ניתוחים כך שיצביעו על מגמות, כיוונים ושינויים בתחומי בטיחות ובריאות הצמח.
הניתוחים יתועלו ליצירת כלי עבודה תכנוניים לפעילות חכמה יותר ומדויקת יותר תוך ניתוח סיכונים ובכך לשפר את יכולות הדיגום בכלל האגפים בארגון. בהיבט של בקרת בטיחות,
יחידת הדיגום תהיה אחראית על ביצוע סקר שאריות חומרי הדברה בתוצרת חקלאית טרייה (היקף של כ- 1500 דגימות בשנה). יחידת הדיגום תנתח את תוצאות בדיקות המעבדה של הדגימות, באופן שוטף יחד עם אנשי המקצוע באגף כימיה ובכך תתאפשר התמקדות ביעדים המוגדרים חריגים כגון: קבוצות גידולים, אזורי גידול, מגדלים עם היסטוריה של חריגים ועוד. הנגזרת מפעילות זו תהיה הרחבה והתאמת תכנית הבסיס למגמות המתפתחות וקביעת יעדי פיקוח נוספים. המידע שיצטבר יאפשר חקירת חקלאים ומשווקים שאינם עומדים בתקנות על ידי הפיצו״ח ופתיחה בהליכים משפטיים על ידי הלשכה המשפטית. כמו כן, הזמנת מגדל/משווק לחקירה ע״פ דרגת חומרת העבירה ו/או תדירות החריגות. בכל מקרה של פתיחת תיק וביצוע מעקב שוטף אחר מבצע העבירה.
[bookmark: bookmark375]ליקוי
5. משרד החקלאות לא נהג לפרסם את תוצאות הסקר השנתי שלו על שאריות חומרי הדברה בירקות ובפירות. משנת 2010 ועד למועד סיום הביקורת פרסם המשרד פעם אחת בלבד מידע בנוגע לאחד הסקרים שביצע, ואף מידע זה היה חלקי בלבד. אי-פרסום תוצאות הסקר משמעו פגיעה בעקרון השקיפות שחייב המשרד כלפי הציבור. בנובמבר 2016, סמוך לאחר סיום ביקורת זו, פרסם המשרד את תוצאות הסקר שלו לשנת 2015.
[bookmark: bookmark376]תגובה

5. הנהלת הגה״צ מודעת לחשיבות פרסום תוצאות סקר שאריות חומרי הדברה, ובהתאם הוחלט על פרסום תוצאות סקר שאריות חומרי הדברה באופן תדיר. הסקר המסכם את שנת 2015 פורסם בסוף נובמבר 2016. היעד לפרסום תוצאות הסקר לשנת 2016 עד 30/6/2017. בנוסף, כחלק מעקרון השקיפות והנגשת המידע לציבור, הגה״צ הטמיעה במהלך שנת 2016 תוכנת ניהול מעבדות חדשה שעתידה לתת את המידע באופן זמין ונגיש.

6. משרד הבריאות מבצע אף הוא סקר שנתי לניטור שאריות חומרי הדברה בפירות ובירקות - מטרת הסקר שלו שונה מזו של משרד החקלאות ואף ממצאי הסקרים נבדלים ביניהם. אף ששני המשרדים שייכים למערכת ממשלתית אחת, הם לא פעלו כדי להציג לפני הציבור מסמך המאחד את מסקנותיהם לנוכח ממצאי הסקרים, אף שלשאריות חומרי הדברה בתוצרת הצמחית למאכל יש השפעה על בריאות האדם והחי ועל הסביבה.
על פי ממצאי הסקרים של שני המשרדים, שאריות חריגות של חומרי הדברה נמצאו בשנת 2015 בעיקר בירקות העליים ובצמחי התבלין. גם בכמה ירקות ופירות אחרים השכיחים בצריכתם נמצאו שיעורים גדולים יחסית של שאריות חומרי הדברה. על משרדי החקלאות והבריאות לשתף פעולה כדי להציג לציבור מסמך ברור ומפורט המאחד את ממצאי הסקרים שהם ביצעו בנושא ניטור שאריות של חומרי הדברה בירקות ובפירות; ראוי שהמסמך המשותף יכיל התייחסות רב שנתית לממצאים בנוגע לחריגות שנמצאו במשך שנים ברמת השאריות של חומרי הדברה בסוגים שונים של פירות וירקות.

6. הגה״צ ושירות המזון של משרד הבריאות החלו בסבב ישיבות
לקידום כל הנושא של שיתוף הפעולה בין שני המשרדים בנושא הסקר ושאריות חומרי הדברה. התקיימה ישיבה בתאריך 24/1/2017 ברמת הנהלת הגה״צ ושירות המזון. ב- 1/3/2017 התחיל סבב פגישות בין הצוותים המקצועיים כאשר הנושאים העיקרים שעלו הם בחינת דרכים לשיתוף פעולה בין שני המשרדים ונושא החריגים בתוצרת החקלאית והוחלט על קיום ישיבות חודשיות לטובת הסקר.

6.	המטרות לשמן מבוצע הדיגום לבדיקת שאריות חומרי הדברה
על ידי המשרד ומשרד החקלאות הינן מטרות שונות. בעוד שהסקר של משרד החקלאות מטרתו לבחון שימוש נכון של החקלאים בחומרי הדברה, מטרות הניטור של המשרד הן קבלת תמונת מצב למידת החשיפה של הציבור לחומרי הדברה מהתוצרת הקיימת בשווקים (גידול מקומי וייבוא) וכן אכיפה על המשווקים.
אין המטרה של ניטור זה לייצר רשימה של מוצרים בטוחים יותר או פחות לצריכה מה גם, שרמת חומרי ההדברה במוצר מהווה רק נדבך אחד בקביעה האם צריכה של מוצר זה עלולה להוות סכנה לבריאות הציבור, נדבך נוסף וחשוב ביותר הינו מידת הצריכה של מוצר זה וכן הפוטנציאל הטוקסיקולוגי של חומר ההדברה שנמצא.
כמו כן, השוואה המתבססת אך ורק על אחוזי דוגמאות חריגות עלולה להוביל למסקנות שגויות שכן יש צורך גם להתייחס למידת החריגה (רמת החומר במוצר), לדוגמא: תוצאה של ppm0.06 כאשר הרמה המותרת הינה ppm0.05 מהווה חריגה אך אינה שוות ערך ואינה ניתנת להשוואה לחריגה של ppm1 כאשר מותר ppm0.05.


המשרד מדגיש שחשוב להבין כי חריגה מרמות המקסימום הינה בניגוד לתקנות אך כדי לבסס חשש לבריאות הציבור יש להתייחס לחשיפה שכן חשש לבריאות הציבור משאריות חומרי הדברה נגזר ממידת החשיפה ומשך החשיפה. לפיכך חשיפה חד פעמית אין דינה שתחשב או שתתואר כפגיעה בבריאות הציבור. יחד עם זאת ננקטות פעולות להגברת שיתוף הפעולה עם משרד החקלאות הן בתכנון והן בהגברת האכיפה. הוקם צוות הכולל נציגים ממשרד החקלאות ומהמשרד שיתכנס אחת לחודש לצורך שיתוף מידע, תכנון אסטרטגיות וכדו׳. פעילותו של צוות זה אינה מוגבלת בזמן.
[bookmark: bookmark380]ליקוי
7. הדרכה לחקלאים ותמיכה במיזמים להפחתת השימוש בחומרי הדברה - בשנים האחרונות צמצם משרד החקלאות במידה ניכרת את המשאבים שהקצה להדרכת חקלאים בנושא הדברה ולתמיכה במיזמים שמטרתם לפתח שיטות חליפיות להדברה הכימית כדי להילחם במזיקים לתוצרת החקלאית. צמצום זה אינו מתיישב עם היעד שקבע המשרד - הפחתת השימוש בחומרי ההדברה. כדי להשיג את היעד של הפחתת השימוש בחומרי הדברה לא די בפיקוח ובאכיפה ויש לנקוט גם אמצעים של הדרכה לחקלאים ותמיכה בהם בנוגע למיזמים לפיתוח שיטות ידידותיות יותר לאדם ולסביבה כדי להילחם במזיקים. על משרד החקלאות, שצמצם במשך השנים את המשאבים שהקצה להסברה ולתמיכה במיזמים כאלה, לבחון מחדש את היקף השקעותיו בהם.
[bookmark: bookmark381]תגובה
משרד החקלאות
7.           על אף הצמצום בכוח אדם כפי שפורט בהרחבה במענה לטיוטת
דוח המבקר וע״מ לתת מענה לצורכי החקלאים לקבלת הדרכה בנושא הדברה החליט משרד החקלאות להגדיל את הפעילות הקבוצתית לחקלאים (קורסים, ימי עיון, סיורים וכדומה). כמו כן תמשך העסקת יועצים להדברה במסגרת מיקור חוץ.
לעניין ״תמיכה במיזמים להפחתת השימוש בחומרי הדברה״ ,
לאור החשיבות שמייחס המשרד להרחבת השימוש בשיטות הדברה ידידותיות לסביבה החליט המשרד להעלות את התמיכה במיזמים התורמים להפחתת השימוש בחומרי הדברה ובשנת 2017 תוקצב סעיף התמיכה לנושא זה בסכום של 1.5 מלש״ח.
[bookmark: bookmark382]

תגובה
משרד העבודה, הרווחה והשירותים החברתיים
7. המשרד פועל בכפוף למשאבים העומדים לרשותו ומנהלם לאור הסיכונים עמם יש להתמודד. המשרד מציין כי המדינה משקיעה בקידום הבטיחות בחקלאות גם באמצעות כספי קרן מנוף של הביטוח הלאומי, המממנת פעילויות בתחום זה כבר מספר שנים, כמו גם פעילות הדרכתית והסברתית נוספת באמצעות המוסד לבטיחות וגהות אשר מפעיל מדריכים וניידות הדרכה בענף החקלאות. דוח המחקר שנערך מתייחס בעיקר למשובים מצד פועלים על כי לא קיבלו הדרכות בשפתם.
על פי חוק, המוסד לבטיחות וגהות הוא האמון על ההסברה הנדרשת גם בענף החקלאות על מנת לסגור פערי הדרכה והסברה אלו. המוסד לבטיחות מפעיל ניידות להדרכת העובדים בשפות האם שלהם.
[bookmark: bookmark383]ליקוי
8. אכיפה - משרד החקלאות כמעט שלא השתמש בכלי האכיפה של קנס מינהלי שהוא מוסמך להטיל על חקלאי שבתוצרתו נמצאו שאריות חריגות של חומרי הדברה - מתוך 98 מקרים של דגימות עם ממצאים חריגים שמצא המשרד בסקר השנתי שלו לשנת 2014 רק במקרה אחד הוא הטיל קנס מינהלי; ובשנת 2015 מתוך 96 מקרים כאלה רק ב-11 מקרים הטיל את הקנס. כמו כן רק במיעוט מן המקרים שבהם נמצאו דגימות חריגות פתח המשרד בחקירה לבירור העניין.
[bookmark: bookmark384]תגובה

8. הגה״צ תקיים ישיבות עם הפיצו״ח והלשכה המשפטית ויבנה מנגנון לתיקון הליקוי הנושא מופיע בתכנית העבודה של הגה׳׳צ - כאשר היעד לביצוע לפי תכנית העבודה הינו עד 30/07/2017.
[bookmark: bookmark385]ליקוי
9. פיקוח על הרכבם ותקינותם של תכשירי הדברה - כיוון שבתקנות הגנת הצומח (הסדר ייבוא ומכירה של תכשירים כימיים), התשנ״ה- 1994, לא נקבעה הדרישה לרשום על תכשיר את תאריך התפוגה שלו אם חיי המדף שלו הם שנתיים ויותר, עלולים להימצא בשוק תכשירים שפג תוקפם והשימוש בהם עלול לגרום לנזק. על משרד החקלאות לפעול כדי להוסיף לתקנות הגנת הצומח (הסדר ייבוא ומכירה של תכשירים כימיים), התשנ״ה-1994, דרישה לרשום תאריך


תפוגה על כל תכשיר מסוג זה, כדי שלא יהיו בשוק תכשירים שפג תוקפם, העלולים להסב נזק במקום תועלת.
[bookmark: bookmark386]תגובה
משרד החקלאות
9.            אגף כימיה בהגה״צ נמצא בהליך טיוב רגולציה מתוקף החלטת
ממשלה 1521 מיום 9/06/2016 בכל הנוגע לרישום ורישוי תכשירי הדברה. מאז נובמבר 2016 החל תיקון רוחבי של תקנות הגנת הצומח (הסדר ייבוא ומכירה של תכשירים כימיים), התשנ״ה-1994. לצורך תיקון התקנות, מונתה ועדה מייעצת ע״י השר. הוועדה מתכנסת מאז חודש נובמבר. אחת ההמלצות של הוועדה המייעצת הינה החובה לציין את תאריך התפוגה על גבי האריזה.
[bookmark: bookmark387]תגובה
משרד הבריאות
9. קיימות שתי ועדות: וועדה בין משרדית לאישור חומרי הדברה בחקלאות (ועדה טוקסיקולוגית) המייעצת למנהל השירותים להגנת הצומח לעניין אישור תכשירי הדברה. וועדה נוספת,
הכוללת את נציגי משרד החקלאות ומשרד הבריאות הקובעת רמות מירביות מותרות של חומרי הדברה, המעוגנות בתקנות המועברות לאישור הכנסת והשרים.
ליקוי
10. מספר הדגימות של תכשירי ההדברה שנטל משרד החקלאות לבדיקה בכל אחת מהשנים 2014-2010 היה קטן בהרבה מכפי שתכנן. היה בכך כדי לפגוע ביכולת המשרד לפקח על תכשירי ההדברה בחקלאות. על משרד החקלאות לפעול בהקדם כדי להבטיח שהפיקוח על תכשירי ההדברה שמבוצע באמצעות תכנית הדגימה השנתית שלו יבוצע בהיקף המתוכנן.
[bookmark: bookmark388]תגובה

10.          השימוש בממוצע משוקלל שנתי כמדד למספר הדגימות שמבצע
המשרד מציג תמונה מטעה לציבור. בתגובת המשרד צוין שקיימת מגמת עלייה במספר התכשירים הנדגמים מהחנויות ובשנת 2016 נדגמו מהחנויות 94 דוגמאות (94% מתכנית הסקר). באופן כללי ניתן לראות שלאורך השנים ישנה מגמת עליה ומגמת שיפור מובהקת בהיקף המדגם של תכשירי ההדברה ולדעת המשרד, ראוי לציין זאת בדוח הביקורת.
11. בטיחות העובדים העוסקים בהדברה חקלאית - מינהל הבטיחות והבריאות התעסוקתית מפעיל מפקחים הבודקים את תנאי עבודתם של המועסקים בחקלאות, ובכלל זה את השמירה על בטיחותם בכל הנוגע לחשיפה לחומרי הדברה. עם זאת, נמצא כי: הפיקוח השנתי הוחל בפועל על תנאי עבודתם של פחות מ-1% מהעובדים, וכי למפקחים אין כלי הרתעה מספקים שיוכלו לנקוט כלפי מעסיקים בחקלאות שמבוצעות במשקיהם עבירות בטיחות. עובדים שעוסקים בהדברה מן הקרקע אינם מחויבים לעבור בדיקות רפואיות, למרות שעשרות אלפי עובדים כאלה עלולים להיחשף לסכנות בריאותיות בשל מגע עם חומרי ההדברה הרעילים. כבר בביקורת שנעשתה בשנת 2011 העיר מבקר המדינה למשרד התעשייה, המסחר והתעסוקה כי יש להחיל במסגרת הנורמות את הדרישות לבדיקות רפואיות גם על העובדים העוסקים בהדברה מן הקרקע, אך במועד סיום הביקורת הדבר לא נעשה.
מחקר שהזמין משרד הכלכלה והתעשייה העלה שלחלק מן העובדים העוסקים בהדברה במשקים החקלאיים לא ניתנו הדרכה או ציוד מיגון כנדרש; ליקויי בטיחות אלה נמצאו בעיקר בנוגע לתנאי עבודתם של עובדים זרים. על משרד העבודה והרווחה להגביר את הפיקוח בעניין בטיחות העובדים בחקלאות העוסקים בהדברה נוכח ליקויים בהדרכת עובדים ובהספקת אמצעי המיגון הנדרשים להם. בעיקר יש להגביר את הפיקוח על מעסיקים של עובדים זרים. כמו כן יש לבחון מחדש את כלי האכיפה שהמפקחים יכולים לנקוט נגד מעסיקים, כדי שבמידת הצורך ניתן יהיה לחזקם ולהפכם לאפקטיביים מבחינת יכולת ההרתעה, כדי לצמצם ואף למנוע ביצוע עבירות בטיחות. ראוי שמשרד העבודה והרווחה ישקול להגדיל את היקף הפיקוח השנתי על בטיחות עובדי החקלאות שמבצעים המפקחים הכפופים לו.

11.           המשרד מטפל בכל התלונות המגיעות אליו הנוגעות להעסקה
 (
ליקוי
)
לא בטיחותית או כזו המסכנת בריאות עובדים. התלונות מגיעות מארגונים המטפלים בזכויות העובדים הזרים ןמן העובדים עצמם. באשר להגברת האכיפה, בימים אלה מקודם בהוראת השר צו להגברת האכיפה בבטיחות. הצו יאפשר הטלת עיצומים כספיים, בין היתר על הפרת צו בטיחות או שיפור.  בנוסף, תפנה הלשכה המשפטית במשרד אל מקבילתה ברשות האוכלוסין וההגירה בבקשה להוספת נספח להיתר ההעסקה והחתמת המחזיק בו על הצהרה בדבר חובתו לשמירה על בטיחותם ובריאותם.

1.    בדיקות התעריף וממצאיהן ; ב-2010 קבע מבקר המדינה, על רקע ממצאיו בדבר עודפי כסף נצבר ניכרים בחלק מהגופים המוכרים, כי יש לעדכן את התעריף למתנדב בשירות הלאומי בהתאם לעלויות הממשיות של כל אחד מרכיביו. בעקבות זאת רשות השירות בדקה את התעריף וערכה בו שינויים, אולם עשתה זאת כפוף למגבלה שקבעה שלפיה מרכיבי התעריף עשויים להשתנות, אך סך כל התעריף ייוותר ללא שינוי.
על רקע בדיקה של צוות במשרד האוצר מ-2014, שהעלתה כי צריך לערוך שינויים נרחבים בתעריף, החליטה הממשלה בשתי הזדמנויות שונות כי יש לגבש דרכים להתייעלות השירות הלאומי. החלטות אלה של הממשלה לא בוצעו במשך שנה וחצי ויותר בשל התנגדות מנכ״ל רשות השירות למסקנות הצוות. רק בדצמבר 2016 סיים צוות אחר, בראשות נציג שר החקלאות ופיתוח הכפר לגבש המלצות לצעדי התייעלות ולשינויים בתעריף ואלה אף התבססו במרבית הנושאים על מסקנות צוות משרד האוצר. נכון לסוף שנת 2016 טרם הוחל ביישומן.
שש שנים אחרי שמבקר המדינה קבע כי יש לעדכן את התעריף למתנדב בשירות הלאומי, ושנתיים אחרי שהממשלה קבעה שיש לנקוט צעדים לייעול השיבוץ של תקני השירות ולחישוב תעריף השירות, טרם חל שינוי בגובה התעריף וטרם ננקטו צעדי התייעלות.
משרד מבקר המדינה רואה בחומרה את העיכוב הרב בעריכת השינויים הנדרשים האלה. ראוי היה כי מנכ״ל רשות השירות יפעל בנחישות לעריכת שינויים אלה, אשר הצורך בהם עלה עוד בבדיקת צוות האוצר ב-2014, אך הוא לא עשה כן.
משרד מבקר המדינה מברך על סיום עבודת הצוות בראשות נציג שר החקלאות ופיתוח הכפר. בכוונת משרד מבקר המדינה לעקוב אחר יישום המלצות הצוות, הן אחר יישום ההמלצות להתייעלות מערך השירות הלאומי-אזרחי, הן אחר יישום ההמלצות לעדכן את התעריף המשולם לגופים המוכרים בגין המתנדבים.


על מנכ״ל רשות השירות הלאומי-אזרחי לפעול לאלתר ליישום המלצות צוות שר החקלאות, ובכלל זאת ההמלצות בדבר הגבלת ההעסקה של מתנדבים בתקני החוץ והעברת הסמכות להקצאת תקני המתנדבים ולוויסותם בין הגופים המפעילים לידי רשות השירות, וכן בדבר השינויים במרכיבי התעריף.
על שר החקלאות לוודא שרשות השירות פועלת לביצוע הפעולות האמורות בנחישות וביעילות.

רשות השירות הלאומי - אזרחי
1.	להלן פירוט פעולות הרשות לתיקון הליקוי האמור והשתלשלות
העניינים:
1. ביום 14.12.16 פורסמו המלצות וועדת התעריף.
2. ביום 20.12.16 שר החקלאות ופיתוח הכפר אימץ את מסקנות הצוות.
3. מיום שאומצו המסקנות על ידי השר נפגשה הרשות מס׳
פעמים עם נציגי אגף התקציבים, נציגי אגף החשב הכללי ונציגי הגופים המפעילים הגדולים (מקרב משרדי הממשלה)
זאת כדי לגבש מתווה להעמדת תקני החוץ בשיעור של לא יותר מ-50% בהתאם להמלצות הוועדה, וזאת החל משנת השירות תשע״ט (שתתחיל ביום 1.9.2018), לאור הצורך של הגופים המוכרים והמפעילים להיערך לשינוי זה (פתיחת הסכמי שכירות, התחייבויות למפעילים ולמתנדבות וכד׳).
בין היתר, נערכה פגישה ביום 16.2.2017 בעניין אצל שר החקלאות בנוכחות סגן החשב הכללי במשרד האוצר.
4. הרשות מציינת כי משרד האוצר מתנה את פרסום התעריף החדש כפי שהומלץ בדוח, לאחר שיאושר המתווה להעמדת תקני החוץ בשיעור של לא יותר מ- 50%.
5. בתחילת מרץ 2017 נפגשה הרשות עם נציגי משרד החינוך על מנת לרדת לפרטיו של המתווה. נציגי משרד החינוך הציגו מתווה להגעה ליעד של 50% הנ״ל. עד כה נציגי משרד האוצר טרם אישרו את המתווה שהוצג על ידם.
6. בתאריך 14.3.17 נפגשה הרשות שוב עם נציגי אגף התקציבים ונציגי אגף החשב הכללי על מנת לקדם את פרסומו של התעריף החדש ואת המתווה כאמור ולהציע חלופות נוספות להחשת התהליך. בפגישה זו לא הגיעו עדיין להסכמות סופיות לגבי מתווה היישום, וסוכם שההידברות תימשך עד להגעה להסכמה.
7. מיד לכשיתקבל אישור של נציגי האוצר הן למתווה של העמדת תקני החוץ בשיעור של לא יותר מ-50% והן של עדכון התעריף - תוכל הרשות לפרסם את התעריף החדש
שבו תיישם את כל המלצות הדוח, ותעביר עדכון לכל הגופים המוכרים והמפעילים.
8. בהמשך להמלצות הדוח על הקמת ועדת מעקב התקיימה גם פגישה של ועדת המעקב הנ״ל. ועדה זו תמשיך ותיפגש כדי לעקוב אחרי יישום הדוח ותקבל החלטות לגבי שינויים נדרשים.

[bookmark: bookmark395]ילדים ובני נוער בסיכון
בפנימיות של משרד הרווחה
[bookmark: bookmark396]הגופים המבוקרים: משרד הרווחה, משרד החינוך
[bookmark: bookmark397]ליקוי
1. ליקויים בהסדרת מערך הפנימיות של משרד הרווחה - במהלך השנים כמה ועדות שהמשרד הקים עסקו במערך הפנימיות וזיהו כמה ליקויים מרכזיים, אך ממצאי הביקורת מצביעים על כך כי שירות ילד ונוער לא פעל כנדרש לצמצמם. בפנימיות של משרד הרווחה שהו במהלך השנים עשרות אלפי ילדים, ולמשרד אין נתונים על מצבם הסוציו-אקונומי, על הישגיהם בלימודיהם ועל השתלבותם במעגל התעסוקה. אשר על כן, ניתן לקבוע כי משרד הרווחה, ובראשו שירות ילד ונוער, אינם יודעים אילו פעולות ותכניות הן אפקטיביות ולכן ראוי לשמרן, ואילו פעולות ותכניות לא השיגו את מטרתן ויש לשפרן.
על משרד הרווחה לקבוע תכנית ייעודית אופרטיבית למערך הפנימיות,
בדגש על תיקון הליקויים שהוא מודע להם זה שנים רבות, ועליו ללוות תכנית זו בתקציב מתאים שיוקצה על פי סדר עדיפויות ולקבוע לוח זמנים ליישומה.
[bookmark: bookmark398]תגובה
משרד הרווחה
1.            להלן מספר פעולות אותן נוקט משרד הרווחה להסדרת מערך
הפנימיות:
ועדת הפנימיות ממשיכה להגדיר את מאפייני הילדים בפנימיות תוך התבססות על נתוני הרף, מסמכים וניירות מדיניות, עדויות מפקחים ומנהלים, שאלונים לילדים קבוצות מיקוד ועוד.
הנתונים שיאספו יהוו בסיס להבניית מודלים להתאמת טיפול אישי לכל חניך. תוכנית הטיפול האישית תכלול מדדי תוצאה.
השירות התחיל במאי 2016 בגיבוש מחקר רחב היקף ביחד עם הלשכה המרכזית לסטטיסטיקה (להלן - הלמ״ס) ומכון חרוב,
בו תערך בחינה לאורך זמן של מאפייני הילדים והוריהם בפנימיות ובדיקה של משתני תוצאה שונים של ילדים בבגרותם. זאת, בהמשך ובהסתמך על מחקרים קודמים שבחנו את בנושא לאורך השנים בשיתוף השירות . מטרת המחקר היא ללמוד על שינויים במאפייני הילדים וצרכיהם בפנימיות בעשור האחרון ולבחון באופן משווה את תפקודם בבגרות של ילדים שטופלו בפנימיות לעומת ילדים שלא שהו בפנימיות (מגוון משתני תוצאה כגון מצב תעסוקתי, השתלבות בלימודים אקדמאיים, מעורבות בפלילים וכד׳). הצעת המחקר תוגש בימים הקרובים (נכון לחודש אפריל 2017) אז יחלו בניתוח הנתונים. המחקר צפוי להסתיים באוגוסט 2018. תוצאות המחקר ישקפו את צרכיהם המשתנים לאורך העשור האחרון של ילדים בפנימיות. מידע זה יאפשר לנו גם לקבל החלטות על מדיניות השירות בנושא התשומות וההתערבויות הטיפוליות. כמו כן, המחקר יאפשר למשרד הרווחה, ללמוד גם על הבדלים במאפייני הילדים וצרכיהם לפי סוג הפנימיה בה הילד משולב - שיקומי, טיפולי או פוסט אשפוזי. מידע זה יעניק ערך מוסף בקבלת החלטות על מדיניות הסיווג (והתקצוב) הקיימת של הפנימיות. חלקו השני של המחקר ובו בחינה של משתני ״תוצאה״ עבור בוגרי הפנימיות יסייע בהבנת ההשלכות של הטיפול בסוגי הפנימיות השונים ויאפשר לקבל החלטות באשר לתחומים שיש להתמקד בהם במהלך הטיפול בפנימייה וכהכנה ליציאה לבגרות. מידע על אפקטיביות של פעולות ותכניות - בתכנית עבודה זו מוצעים כמה אופנים שיסייעו לשירות ללמוד על האפקטיביות של התכניות ו/או ההתערבויות השונות הנערכות בפנימיות. מידע זה ישמש את המשרד בהחלטות על שינוי או שימור התשומות הניתנות לילדים:
השרות יתאים את שיטת הרף לכלי רב פעמי. בשיטה יבדקו 28 משתנים המתייחסים למצבם הרגשי, תפקודי, לימודי, חברתי ומשפחתי של הילדים ובני הנוער המתחנכים במסגרות השירות. באמצעות שיטה זו, ניתן ללמוד על מגמות של שיפור, החמרה או יציבות במצב הילד. הנתונים מהכלי הרב פעמי יאספו ותתקיים ההערכה אישית על מצבו של כל ילד. מדו״חות הרף שמפיקים בפנימייה מדי שנה ניתן ללמוד על שינויים שהתרחשו במצב הילד ובאיזו מידה ההתערבות שהילד קיבל השפיעה על מצבו. בנוסף, יפתח השרות את רף הפנימייה לשאלון חודשי, שיאפשר מעקב חודשי קבוע ובו מידע שיטתי שיעבה את יכולת ההשוואה במצבם של אותם הילדים בתחילת השנה, לעומת השנה העוקבת. דו״ח זה ישמש אותנו לבחינה של האפקטיביות הכללית של ההתערבויות בפנימייה. הוקמה תשתית דיגיטלית של תיק חניך ממוחשב, הכולל מאגר נתונים מרכזי, המבוסס על נתוני החניכים. ממאגר זה נפיק נתונים על אפקטיביות ההתערבויות השונות באמצעות חיתוך הנתונים הרלבנטיים, כדי להסיק מסקנות לגבי התרומה שהייתה לתשומות הספציפיות שניתנו לילד. בכך, נשלים תמונה כוללת על מצבו של הילד, המשתקף בממצאי שיטת הרף, עם הנתונים שישתקפו מתיק חניך ממוחשב אודות תכניות העבודה והתערבות הטיפולית והחינוכית בילד. נכון


להיום: התיק מופעל, ב-15 פנימיות בהן מתחנכים כ 1,400 ילדים. בשנת 2019 - יוחל על כל פנימיות השירות. השירות מחייב כאסטרטגיה, שכל תכנית ו/או התערבות חדשה שמיושמת בפנימייה, תלווה במחקר לצורך הערכה ובחינת האפקטיביות שלה בקידום מצבו של הילד. להלן מספר דוגמאות:
משפחות מלוות- משפחות מתנדבות המלוות ומארחות בביתם, ילדי פנימיות חסרי עוגן משפחתי. המחקר התחיל בשנת 2015 ונמצא בעיצומו.
פנימייה מקדמת בריאות- הסדרת תחום הטיפול הרפואי בילדי פנימיות. המחקר הסתיים ופורסם בשנת 2016 ותמך בהעסקת אחיות בפנימיות והסדרת נהלי העבודה. מרכזיות חינוכיות- פיתוח המרכזיות החינוכיות המתכללות את תחום הפנאי, החינוך וההעשרה נבנה על פי מחקרי רקע בנושא. ספורט ואורח חיים בריא- נבנה כתחום חינוכי מרכזי בפנימיות כחלק ממסקנות המחקר של פנימייה מקדמת בריאות. הורים שותפים- תכנית המסדירה את אחריות הפנימייה והקהילה לשיפור הקשר בין הילד הנמצא בסידור חוץ ביתי והוריו. התכנית מלווה במחקר הערכה מעצבת. בדומה לתכניות/ התערבויות אלו, השירות ימשיך לחייב ליווי במחקר הערכה לכל תכנית/ התערבות חדשה שנכנסת לפנימייה.
[bookmark: bookmark399]ליקוי
2. טיפול לקוי של המחלקות לשירותים חברתיים ברשויות המקומיות בחניכי הפנימיות ומשפחותיהם - המחלקות לשירותים חברתיים ברשויות המקומיות אינן מטפלות באופן הולם במשפחת החניך בעת שהותו בפנימייה. על פי נתוני משרד הרווחה כ-70% מן החזרות של הילדים לבתיהם בוצעו ללא הכנה של המשפחה והגורמים בקהילה שאמורים לקלוט אותם. עוד הועלה שלדעת גורמי המטה במשרד תדירות ביקוריו של העובד הסוציאלי (להלן - עו״ס) של המשפחה (להלן - עו״ס המשפחה) בפנימייה היא נמוכה, ואיכות המעקב שלו אחר הטיפול בילד ואחר יישום תכנית הטיפול שנקבעה לו בוועדת התכנון לוקה בחסר.
[bookmark: bookmark400]תגובה
משרד הרווחה
2.           משרד הרווחה פועל לתיקון הליקוי בסוגיית הטיפול הלקוי של
המחלקות לשירותים חברתיים ברשויות המקומיות בחניכי הפנימיות ומשפחותיהם כמפורט:
בנוגע ליישום נהלי עבודה - השירות יפעל לדיוק וליישום נוהלי האבחון והפניה של הילדים למסגרות חוץ ביתיות כולל קביעת


סטנדרט אחידים לעבודה. בנוסף, השרות יעלה לסדר היום המשרדי את הצורך להקצאת התקנים של עו״ס ילדים והכשרתם. בהתאם לזאת יוקצו 150 תקני עו״ס משפחה החל מ 2019 ויוקצו 100 מיליון שקלים לפיתוח תכניות בקהילה. תכנית רווחה מרחוק - השירות, במסגרת יוזמת ישראל דיגיטלית, יוזם ומקדם מאמצע 2016 את תכנית - ״רווחה מרחוק״. התכנית מפתחת תשתית דיגיטלית ודרכי עבודה מותאמים לפגישות וירטואליות בין העובד סוציאלי (להלן: העו״ס) במחלקות, ההורים, הילד וצוות הפנימיה. מטרות התכנית הן: לאפשר לילד ולהורה להכיר את הפנימיה, לחזק את הקשר בין הילדים להוריהם ולאפשר שיח זמין בין עו״ס המשפחה לילד. התכנית תחזק את הקשר בין עו״ס המשפחה בקהילה לבין ההורה, הילד וצוות הפנימייה ותחל את פעילותה בתחילת 2018.
חיזוק מרובע הקשר עו״ס פנימייה - ילד - הורה - עו״ס משפחה - מסמן בולט במצב החניכים בנתוני הרף, הינו ״בעיות בקשר משפחתי״. לפיכך, השירות יזם ופיתח את תכנית ״הורים שותפים״ הפועלת לחיזוק מרובע הקשר: עו״ס פנימייה - ילד - הורה - עו״ס משפחה. התכנית נועדה לחיזוק הקשר בין הילד להוריו בזמן השהות בפנימייה ולהגברת המעורבות של ההורה בחיי הילד. התכנית פועלת גם לחיזוק החיבור של עו״ס המשפחה לילד, להורה ולעו״ס הפנימיה וזאת על מנת להגביר את המעורבות שלו בחיי הילד והמשפחה ואת המעקב שלו הן בזמן השהות במסגרת והן בסיומה עת יחזור לביתו וקהילתו. התכנית פועלת כיום ב - 10 פנימיות ו - 6 מחלקות לשירותים חברתיים ועתידה להפוך למדיניות מחייבת במשרד עד 2020.
בסוגיית הסדרת תהליכי השמה מיטבית - בוועדת הפנימיות יפותח בשנה הקרובה מודל השמה מיטבי בנושא השמות חוץ ביתיות.
הטיפול האינטנסיבי במשפחות הילדים - השירות שותף עם שירותים מקבילים באגף במספר תכניות שמהותן טיפול במשפחה ובקשר הורה-ילד, חיזוק משפחות למניעת הוצאת ילדים מביתם וחזרה מתוכננת של ילדים למשפחתם. תכניות אלו, המלוות במחקר הערכה, יצביעו על מרכיבי ההתערבות שהיו אפקטיביים בטיפול בהורים בזמן שהות הילדים בפנימייה או במניעת הצורך בהוצאה חוץ ביתית. תתבצע למידה של מסקנות התכניות הללו וממצאי המחקרים המלווים ומדיניות הטיפול במשפחות תשתנה בהתאם לעקרונות ודרכי העבודה שימצאו אפקטיביים:
1. משפחה בשביל הצמיחה - תכנית אינטנסיבית ממוקדת משפחה וילדים שמטרותיה הינן: צמצום הוצאת ילדים מביתם והחזרת ילדים לביתם מפנימיות בצורה מתוכננת.

2. מפג״ש - תכנית אינטנסיבית במשפחות לצמצום מצבי הזנחה קשה
3. משפחה מיטיבה - תכנית אינטנסיבית לשיקום משפחות עם ילדים בגיל הרך במטרה לייצור יציבות וקביעות בחיי הילד במשפחה קבועה מיטיבה.
4. נושמים לרווחה - תכנית עם מעטפת אינטנסיבית וכ״א מקצועי מוגבר בתחומי החיים השונים, למשפחות במצוקה כלכלית.
מסקנות ולמידה מתוכניות מעטפת למשפחות יהיו בסיס לבחינה של סל תוכניות יעיל למשפחה באופן ארצי, לקראת החלטה על סל טיפול משפחתי מיטבי.

3. חניכי הפנימיות מגיעים עם פער לימודי ניכר ואינם מקבלים תגבור לימודי מספק, שיכול לגשר על פני הפערים ולהביאם לקו זינוק דומה לזה של תלמידים אחרים בבית הספר. בשל מחלוקת בין משרדי הרווחה והחינוך בדבר חלוקת האחריות ובדבר הקצאת משאבים ייעודיים לשיקומם הלימודי של חניכי פנימיות בזמן שהותם בבית הספר, לא ניתן מענה הולם לצורך זה. משרד הרווחה מתקצב את שיעורי העזר בסכומים של 64 ש״ח או 119 ש״ח לחודש לילד, אף שלפי נתוני הלשכה המרכזית לסטטיסטיקה ההוצאה החודשית הממוצעת על שיעורים פרטיים באוכלוסייה הכללית היא כ-304 ש״ח לילד.
למרות החשיבות של קידום חניכי הפנימיות בתחום הלימודי, ואף שהנושא שב ועלה לאורך השנים, עולה ספק ניכר אם משרד הרווחה מממש הלכה למעשה את אחריותו, ויש לראות בכך כשל של המשרד.
על משרדי הרווחה והחינוך לפתור את המחלוקות ביניהם כדי לשקם ולקדם את חניכי הפנימיות בתחום הלימודי, שהוא נתיב חשוב ומשמעותי לשילובם בחברה; ועליהם לקבוע את חלוקת האחריות והמשאבים בין שני המשרדים. נוסף על כך, על משרד הרווחה לבחון אם תקציב שיעורי העזר שהוא מעביר לפנימיות נותן מענה מיטבי לצורך צמצום הפערים הלימודיים של חניכי הפנימיות.

3.            בהמשך להערת הביקורת משרד הרווחה מעדכן בדבר
ההחלטות שהתקבלו והפעילויות בנושא הגדרת מדיניות שני המשרדים בתחום הלימודי והיעדים ובנושא הכלים לבקרה התחום הלימודי:
הגדרת מדיניות שני המשרדים בתחום הלימודי ויעדים ספציפיים - החל ממחצית 2016 מתקיים שולחן עגול בשירות לילד ונוער בשיתוף משרד החינוך ואשלים במטרה ללבן ולפתור סוגיות בתחום החינוך וההישגים הלימודים של חניכי הפנימיות. השולחן העגול יגדיר גם את התשומות הלימודיות הנחוצות לילדים בפנימיות ויגבש סל שעות מותאם לצרכי הילדים. מדיניות המשרדים ביחס למרכזי מימון הפעולה יתבצע מתקציבי משרד החינוך והרווחה. בנוסף שירות ילד ונוער והמינהל הפדגוגי במשרד החינוך, החליטו על:
הקמת כיתות חמ״ה- חינוך מקדם הצלחה בפנימיות, בהם משתתפים ילדים חולים. כתוצאה מכך, משרד החינוך הכיר בילדים חולי נפשי, כילדים אשר אינם יכולים להשתלב באופן זמני בבתיה״ס, כקריטריון מזכה בתגבור לימודי לילדים הזקוקים לכך (שעות חולים).
חוזר מנכ״לים משותף לשני המשרדים - החוזר עוסק בנוהל השמה מיטבית ומסדיר את חלוקת האחריות בין משרד החינוך, באמצעות הקב״סים ומשרד הרווחה באמצעות ועדות תכנון טיפול והערכה. זאת על מנת להבטיח מסגרת חינוכית מתאימה לילד היוצא לסידור חוץ ביתי. כמו כן, השולחן העגול יעסוק גם בקידום פיילוט בגרויות ב - 4 פנימיות ממוקד בבוגרי יא׳ ו - יב׳ בפנימיות השיקומיות.
כלים לבקרה על התחום הלימודי - במסגרת תיק החניך הממוחשב פותחה ״מחיצה״ של מעקב אחר מצבו החינוכי והלימודי של הילד בפנימייה, תפקודו והישגיו בתחום הלימודי. מתוך תיק החניך המשרד יפיק דו״חות מעקב ובקרה אחר מצבו של החניך בתחום הלימודי ויתאים את התוכנית לצרכיו באופן שוטף. זאת ועוד, כיום בשיטת הרף מתקיים מעקב אחר בעיות בתפקוד הלימודי וההישגים הלימודיים. תיק החניך הממוחשב ירחיב את הרף ויכלול מידע על שיבוץ התלמיד במסגרת המתאימה לצרכיו, צרכי החניך בתחום ההוראה המתקנת, שינויים במצב הלימודי. לדעת המשרד, נתונים אלה יסייעו בבקרה על התחום הלימודי.

4. נשירת ילדים מן הפנימיות ; רוב הילדים החוזרים לביתם אינם חוזרים באופן מתוכנן ועל פי החלטת גורמי המקצוע, אלא מבחירתם או מבחירת הוריהם. עד ינואר 2016 לא בחנו משרד הרווחה והשירות את הסיבות לכך וגם לא הכינו תכנית להתמודדות עם התופעה ולצמצומה. זאת ועוד, משרד הרווחה לא עקב אחר השתלבות ילדים אלו בקהילה, לא אסף נתונים בדבר מצבם - האם חל בו שינוי ומה טיבו של שינוי זה, והאם הם מקבלים טיפול תומך כלשהו. יוצא אפוא שיש ילדים שהוצאו ממשפחותיהם בעקבות מצבים שסיכנו אותם,
והם חוזרים אל אותן משפחות אף שמצבן לא בהכרח השתפר ופעמים


אף הורע. נוכח היקף הנשירה מהפנימיות והחשיבות שילד יגדל בסביבה מוגנת ומיטבית עבורו, על משרד הרווחה למפות את הסיבות לחזרה הלא מתוכננת של חניכי הפנימיות לבתיהם ולהכין תכנית מפורטת עם יעדים מדידים לצמצומה. עליו גם לפתח תכניות ייעודיות להכשרת חניכי הפנימיות להשתלבות עצמאית בחברה ולליווי בוגרי הפנימיות לאחר גיל 18, וכן לעקוב אחר הצלחתה של השתלבות זו.

4. משרד הרווחה פועל לבדיקת הסיבות לנשירה ומניעה של נשירת ילדים מן הפנימיות כמפורט להלן:
1. הסיבות לנשירה, חזרתם של הילדים לקהילה ומידת הכנתם לחיים עצמאיים בקהילה - משרד הרווחה ימפה את החזרות הלא מתוכננות של ילדים לקהילה ואת סיבות הנשירה וידאג להנחיית הרשויות לביצוע מעקב ובניית תוכניות טיפול אישיות לכל ילד.
2. נושא המעקב אחר נשירה של ילדים בפנימיות השונות ,
יטופל באמצעות מטה השירות אשר יפיק באופן שיטתי נתונים על נשירת ילדים מפנימיות, יתכלל את תמונת המצב וידאג לבניית תכנית עבודה למפקח, לפנימייה ולמחלקה לשירותים חברתיים במטרה לצמצם את הנשירה ולדאוג לקליטה מותאמת של הילד בקהילה.
3. ביצוע מחקר אודות סיבות הנשירה ומאפייניה - מתקיים מחקר של ברוקדייל על סיבות הנשירה של ילדים בפנימיות,
מידת הכנתם ליציאה והשתלבותם בקהילה. השירות יפיק ויאגום את כלל הנתונים וממצאי המחקר לבניית צעדים לצמצום הנשירה.

5. הכנת החניכים לחיים בוגרים לאחר גיל 18 וליווי בוגרי הפנימיות- על אף המחקרים הרבים שפורסמו בעשור האחרון על קשייהם של בוגרי השמה חוץ-ביתית לצאת לחיים עצמאיים בגיל 18, ואף שעלה צורך להקנות כישורי חיים עצמאיים לחניכי הפנימיות בגיל התיכון, נמצא כי משרד הרווחה לא קבע מדיניות להכשרת חניכי הפנימיות לחיים עצמאיים ולליווי בוגרי הפנימיות. בכך משרד הרווחה לא מימש כראוי את אחריותו להכנת בוגרי הפנימיות לקראת חייהם כבוגרים עצמאיים, לאפשר להם לקטוע את מעגל המצוקה שבו הם מצויים ולהשתלב בחברה כאזרחים שתורמים לה.

5.            משרד הרווחה נוקט בפעולות שונות על מנת להכין את
החניכים לחיים בוגרים לאחר גיל 18 וליווי בוגרי הפנימיות.
להלן פירוט הפעולות שננקטו על ידי המשרד:
1. פיתוח תוכנית ליבה בפנימיות להקניית כלים לילדים והכנה לחיים עצמאיים - השירות שם לעצמו מטרה לפתח תכנית מודולרית, המותאמת לקבוצות הגיל השונות, במטרה להכין אותם לחיים עצמאיים ולהשתלבות בחברה כאזרחים עצמאיים. תכנית זו תוטמע בכל הפנימיות. התכנית תכלול יעדים מוגדרים שישתלבו כחלק מתכנית הטיפול הפרטנית של כל ילד. יפותחו מענים פרטניים וקבוצתיים המותאמים ליעדים אלו. יישום התוכנית בשנת - 2019.
2. מעקב וליווי מסיימים ובוגרים - מעקב וליווי הבוגרים והמסיימים יכלול גם תיקנון רכז בוגרים בפנימייה וגם תקצוב סל מענים לבוגרים, על פי צורכיהם בשיתוף עם שירות נוצ״ץ (השירות לנוער, צעירות וצעירים) בתוכנית יתד.
בכל פנימייה תופעל תוכנית אישית לחניכים להשתלבות בקהילה. התוכנית תכלול מיצוי זכויות והעברה מסודרת להמשך הטיפול לעו״ס צעירים בקהילה.
ליווי החניך יחל שנתיים לפני תום השהות במסגרת, הליווי נועד להקל על ההסתגלות לשינוי ולמעבר עתידי קל יותר והקניית כלים על פי הצרכים של כל חניך באמצעות למידה של כישורי חיים ומיצוי זכויותיו. עו״ס הצעירים בקהילה ילווה ויעקוב אחר מצב הבוגר ויוודא השתלבות תקינה של החניך במסגרות ההמשך (צבא, תכניות המשך, לימודים ותעסוקה)
ויבצע התערבויות נקודתיות בעת צורך ובמצבי משבר. ביחד עם שירות נוצ״ץ, באמצעות תכנית יתד, ייבנה סל מענים לבוגרים המותאם למאפייניהם וצורכיהם. הסל יכלול מענים בתחומים שונים כדלקמן:
1. צרכים חומריים: כמו; הצטיידות אישית, דיור, בריאות,
הכוונה תעסוקתית.
2. צרכים חינוכיים: הכנה ללימודי נהיגה, אבחון והכוונה להשכלה והכשרה, ליווי לקראת גיוס לצבא או שירות לאומי.
3. צרכים טיפוליים: התערבות במשבר, התמודדות עם קשיים/חרדות, מערך תמיכה וליווי רגשי.

6. תהליכי פיקוח בסיסיים על הפנימיות אינם מתקיימים כנדרש: שירות ילד ונוער במשרד הרווחה לא בנה כלי פיקוח לביקורים השוטפים של המפקחים המחוזיים על הפנימיות; יש מפקחים שאינם מתעדים את ביקורי הפיקוח שלהם; אין מעקב שיטתי אחר תיקון הליקויים; ואין בקרה של המפקחים על ניצול התקציב שמועבר לפנימיות או על העסקת כוח האדם בהן. על משרד הרווחה לפעול לאלתר לשדרוג יכולות הפיקוח והבקרה על הפנימיות ולהבטיח כי הכספים שמועברים אליהן ינוצלו באופן יעיל ואפקטיבי לטובת החניכים השוהים בהן ולרווחתם.

6. משרד הרווחה פועל לשדרוג את יכולות הפיקוח והבקרה על
הפנימיות, ולהבטיח כי הכספים שמועברים אליהן ינוצלו באופן יעיל ואפקטיבי לטובת החניכים השוהים בהן ולרווחתם,
כמפורט להלן:
1. גיבוש תכנית עבודה מסודרת לפיקוח ובקרה בפנימיות - תחום עבודתם של המפקחים המחוזיים על הפנימיות מעוגן בהוראות תע״ס 8.17 ובמדיניות הפיקוח בהתאם לשיטת הרף. יחד עם זאת, השירות יפעל לרענון הנהלים בתחום הפיקוח. כמו כן,
תוגדר תכנית פיקוח ובקרה כוללת של המפקח המחוזי אשר תתייחס למוקדים שעליו לעשות בקרה שוטפת והמוקדים עליו הוא עושה בקרה שנתית. התכנית תתייחס לתפקידי המחוז והמטה באחריות וביישום על תכנית זו. התכנית תגדיר את תדירות הבקרה והלו״ז לאורך השנה. יוגדרו המצבים הדרושים תיעוד והדו״חות הדרושים. יוגדרו הפעולות הספציפיות הנדרשות בכל סוג ביקור של מפקח. תכנית זו תחייב את המפקח ויתבצע מעקב אחר יישום התכנית.
2. פיתוח ממוחשב של דו״חות/ מערכת ממוחשבת של סיכום פיקוח - השירות הינו חלק מהפיתוח של תוכנית מפקח אשר נמצאת בשלבים אחרונים לפיתוחה ויוצאת להפעלתה בחודש מאי 2017. כלי זה יאפשר תיעוד ובקרה שיטתית ויכולת לאסוף מידע מהעולה בביקורי המפקחים.
3. פיתוחים במערכת הרף הקיימת - מערכת הרף תמשיך לשמש את הפיקוח על הפנימיות, השאלונים יותאמו לבקרה שוטפת,
ותפותח שיטה של מעקב אחר תיקון הליקויים שנמצאו בבקרה האינטנסיבית.
4. בקרה תקציבית ממוקדת מימוש זכויות ילדים - פיתוח כלי שיאפשר למפקח הפנימיה (עו״ס בהכשרתו) לבצע בקרה תקציבית בסיסית על מימוש זכויות הילדים לקבלת השירותים הניתנים. הבקרה בוצעה במהלך 2017 בשיתוף אגף תקציבים במשרד.

בנוסף להלן רשימת הנושאים שהוכנו על ידי הגורמים הרלוונטיים, במשרד לטיפול ושינוי לרבות ציון לוחות זמנים ליישומם:
 (
א.
ב.
ג.
ד.
ה.
ו.
ז.
ח.
 י.
יא.
יב.
)סיום בניית תפיסת הטיפול לפי פרופיל הילד בפנימייה בוועדת הפנימיות - דצמבר 2017.
הגדרה של תוצאות טיפוליות ברמת הפרט בכל טיפול - דצמבר
2017.
בניית מודל הטיפול בפנימיות בהתאמה לצרכי הילדים - יוני
2018.
תחילת הטמעת מודל הטיפול ובסעיף 3 לעיל - החל מיוני 2018 מדידת תוצאות טיפול ואפקטיביות הכלים הטיפוליים - 2019. יישום נהלי עבודה בדבר קליטת ילד וחזרה לקהילה - 2018. קביעת תוכנית תקציבית רב שנתית להרחבת המענים הטיפולים לילד בקהילה - יישום 2019. הגדרה והקמה של מערך למידה אפקטיבי לילד בפנימייה - 2018.
יצירת כלי בקרה למדידת הלמידה - 2018. מדידת נשירה מטיפול והתאמת התוכנית הטיפולית בפנימייה לאורך השהות של הילד במקום - 2019. הבניית תוכנית הכנה לחיים עצמאיים - תום 2019. גיבוש תוכנית עבודה מסודרת לפיקוח ובקרה בפנימיות - יישום במהלך 2018.

1. אפקטיביות הקרן - היעדר ראייה מערכתית: אף שחלפו למעלה מארבע שנים מאז יצאה התכנית אל הפועל לא בדקו לא משרד הכלכלה ולא משרד האוצר מה ההשפעה של העלאת גיל הפרישה על קהל היעד של הקרן, ובאיזו מידה הכשרה והסבה מקצועית יכולות לשמש כלי אפקטיבי למזעור הפגיעה בו. בפועל התכנית מתנהלת ללא ראייה מערכתית ולאומית כנדרש וזאת על מנת למצות את כספי הציבור שהוקצו לשם כך, באופן המיטבי.

1. שנת הפעילות הראשונה (2012) של מעגלים - הקרן למען בעלי מקצועות שוחקים (להלן: הקרן) הוקדשה להיערכות: בחינת הצרכים של המעסיקים והעובדים, איסוף נתונים מאת הלשכה המרכזית לסטטיסטיקה (להלן: הלמ״ס), מחלקות המחקר של לשכת התיאום והאיגודים המקצועיים של ההסתדרות וניתוח מעמיק ובחינה של צרכי המשק הישראלי. עבודת מטה זו שימשה בסיס לקביעת היצע הקורסים אותם מבצעת הקרן.
בנוסף, מאז תחילת פעילותה בוחנת הקרן מעת לעת, בין היתר באמצעות סקרים המופצים בקרב בוגרי הקורסים מחד והמעסיקים מאידך, את האפקטיביות והרלוונטיות של קורסי ההכשרה המוצעים על ידה ומעדכנת בהתאמה את רשימת ההכשרות המוצעות על ידה מדי פעם ועל פי הצורך כפי שמוצג מעת לעת על ידי נציגי המעסיקים והעובדים גם יחד.

2. היעדר יעדים ומדדים לבחינת האפקטיביות: בתכניות העבודה השנתיות של הקרן לא נקבעו מדדי תוצאה. בכלל זה, לא נדרש למדוד ולהעריך אם אכן שדרגו הקורסים את העובדים או הביאו להסבתם המקצועית באופן ששיפר את מצבם, ומה מבחינת הקרן נחשב בגדר הצלחה. זאת ועוד, משרד הכלכלה לא דרש מהקרן נתונים על השתלבות המשתתפים בקורסים אלו בעבודה לאחר סיום לימודיהם. על הקרן ומוסדותיה לבחון אם היא מגשימה את מטרותיה כפי שנקבעו בהסכם ובתקנון הקרן, ובכלל זה למדוד ולהעריך אם הקורסים הממומנים מכספי הציבור בהיקף של מאות מיליוני ש״ח, אכן עולים בקנה אחד עם סדר העדיפות כפי שנקבע בהסכם - קידום תכניות הסבה או הכשרה מקצועית שיש בהן כדי להאריך את תקופת ההעסקה של בעלי מקצועות שוחקים במקום עבודתם עד הגיעם לגיל פרישה.

1-2.	           בעקבות דוח הביקורת ולנוכח הפרשנויות השונות שיש לצדדים
להסכם בנוגע למטרותיו וכיוצא בזו למוכנות הקרן לבצע פעולות ומעקב אחר נתונים המאפשרים בחינה של האפקטיביות, בכוונת המשרד, להביא נושא זה לדיון בוועדת המעקב העליונה במטרה לקבוע במסגרת הוועדה מה הם מדדי האפקטיביות להסכם. בנוסף, נדרש יהיה להגדיר מה הם הנתונים הנדרשים לשם כך, תהליך השגתם, ומה ההשלכות על אי העברת נתונים כנדרש. זאת ועוד, בכוונת המשרד להציע חלופות נוספות לפעולות אפשריות במסגרת ההסכם.

2. המחוקק העניק את הפררוגטיבה והסמכות הבלעדית הן בתקנון העמותה, והן בהסכם עם הממשלה, לקביעת מדדי ההצלחה לקרן בלבד. הקרן אינה בוחנת את הצלחתה באחוז בוגרי הקורסים אשר הסבו או שדרגו את תפקידם כי אם,
בביקוש לקורסים ולהכשרות, וביכולת לשמור על בוגרי ההכשרות כפעילים במעגל העבודה. הקרן מציינת כי משרד הכלכלה מלווה את פעילות הקרן באופן שוטף וברמה יומיומית באמצעות נציגיו בוועדת ההיגוי אשר נחשפים לכל המידע הרלוונטי לגבי סוג הקורסים, המשתתפים בהם ותוצאות הפעילות.

3. ליקויים בפיקוח ובבקרה של משרד הכלכלה על הקרן - בהסכם נקבע כי האחריות לפיקוח על הקרן תהיה נתונה למשרד הכלכלה. הביקורת העלתה כי פעולותיו בנושא זה לקו בחסר: ביוני 2013 שכר המשרד רואה חשבון מטעמו לבחינת התנהלותה הכספית של הקרן, אך לא קיבל החלטות בנוגע למסמך המלצותיו בעקבות בדיקתו. בנובמבר 2014 החל המשרד בבדיקה נוספת בקרן על ידי רואה חשבון אחר מטעמו, אך נכון למועד סיום הביקורת, דהיינו בחלוף כמעט שנתיים, טרם התקבל דוח סופי. נוסף על כך, המשרד לא עמד על קבלתם של דוחות ביצוע מהקרן אחת לחצי שנה, כמתחייב מן ההסכם, וגם לא בדק בדיקה שיטתית נתונים וקבלות שהוא מקבל באופן שוטף מהקרן. על משרד העבודה, הרווחה והשירותים החברתיים (להלן - משרד העבודה), אליו הועברה ביולי 2016, בין היתר, האחריות לפיקוח על הקרן, להעמיק את הליכי המעקב והבקרה על פעולות הקרן והתקשרויותיה ולעשותם באופן שיטתי וסדור יותר.

3. ליקויים בפיקוח של המשרד - משרד הרווחה מעדכן כי, בתחילת שנת 2017, עם קבלת טיוטת דוח הביקורת בעניין הקרן, הועבר הטיפול בהסכם עם קרן מעגלים מטעם האגף להכשרה מקצועית במשרד העבודה והרווחה לדרג ניהולי בכיר יותר במטרה להדק את הפיקוח על הקרן. בהתאם לכך, מאז תחילת השנה נערכו בין הגורם המטפל מטעם המשרד מספר פגישות עם ראשי הקרן ועובדיה וכן נעשו ביקורים בהכשרות שמוציאה לפועל הקרן במסגרת ההסכם. במסגרת ביקורים שנעשו התחדדו עוד יותר הקשיים בבקרה על ההסכם. כך למשל, עולה כי ההכשרות אשר אינן מתבצעות במוסדות המפוקחים או מוכרים על ידי האגף להכשרה גם אינם בהכרח עומדים בסטנדרטים מקצועיים בסיסיים יותר (לדוגמה בהיבט של הציוד הנדרש). כמו כן, ישנו קושי בקבלת נתונים שונים מהקרן. לאור זאת, מבקש המשרד להביא לדיון בוועדת המעקב העליונה שינויים אפשריים בהסכם על מנת לאפשר פיקוח ובקרה טובים יותר וכן ביצירת מדרג השלכות וכלים למשרד ככל שהקרן אינה מעבירה נתונים כנדרש.
דוח סופי בעניין הבדיקה שביצע משרד רואה החשבון מטעם המשרד מתוכנן לעבור לידי הקרן בזמן הקרוב.

4. אי-יישום מסלול הפנסיה המגשרת: טרם עלה בידי הקרן להוציא לפועל את מסלול הפנסיה המגשרת, למעט בעניינם של חמישה עובדים בלבד. נכון ליוני 2016 נוצל רק חלק מזערי מהתקציב עבור מסלול זה:
כ-5.2 מיליון ש״ח מתוך כ-102 מיליון ש״ח. בכך לא יושמה אחת ממטרות ההסכם. לנוכח העיכוב הניכר והמתמשך ביישומו של מסלול הפנסיה המגשרת והניצול הזעום של תקציבו, על ועדת המעקב העליונה, המלווה את הקרן מכוח ההסכם עם הממשלה, לבצע עבודת מטה שתבחן את ישימותו של המסלול ואת הצורך לערוך בו שינויים.

תגובה
משרד הרווחה
4. משרד הרווחה מבהיר כי הליקויים בדבר אי יישום מסלול
הפנסיה המגשרת, היעדר חלוקת סמכויות בדרג המנהל,
ליקויים בניהול הוצאות הקרן, הוצאות מחשוב. אינם נוגעים לעבודת המשרד עם הקרן באופן ישיר. יחד עם זאת, המשרד מציין כי הוא תומך ביישום מסלול הפנסיה המגשרת אך הוא אינו צד לניצול המועט שנעשה בו. בנוסף, המשרד מעדכן כי,
בוועדת ההיגוי האחרונה סוכם על הקמת צוות שעתיד לדון בכל הנוגע ליישום הפנסיה המגשרת.

4.	ביום 02/03/2017 התכנסה ועדת המעקב העליונה של הקרן
וקיבלה החלטה להקים ועדת משנה שתפקידה להציע פתרונות לשבירת החסמים בדרך למימוש מטרה זו.

5. היעדר חלוקת סמכויות בדרג המנהל - נמצא כי בנוהלי הקרן, הכוללים תיאורי תפקידים בקרן, אין תיאור של תפקיד יו״ר הקרן ושל תפקיד מנכ״ל. בתקנון הקרן מוגדר תפקיד יו״ר העמותה אך תפקיד המנכ״ל לא מוגדר בו. נקבע בתקנון כי יו״ר העמותה ירכז את פעילותה, יוביל את ביצוע מדיניותה ויפעל לקידום מטרותיה ולפעילות מיטבית של מוסדותיה. בפועל את התפקידים האלה ביצע במקביל ליו״ר העמותה גם המנכ״ל. יתרה מכך, יו״ר העמותה עסקה כבשגרה גם בהיבטים שמשמעותם ניהול שוטף של הקרן, למשל היא עסקה בהסכמים עם ספקים ועם נותני שירותים, בהעסקת עובדים, בבחינת תכניות לימוד, בקביעת מתכונת לקיום קורסים, בשיווק, בפרסום ובנושאי מינהל שונים. זאת ועוד, טשטוש גבולות זה השפיע על היציבות הניהולית של הקרן: נמצא כי מאז סוף שנת 2011, שבה החלה הקרן לפעול, ועד סוף שנת 2016, דהיינו בתקופה של כחמש שנים בלבד, התחלפו בקרן חמישה מנכ״לים. שלושה מחמשת המנכ״לים שעזבו מסרו לצוות הביקורת כי אחת הסיבות לסיום עבודתם הייתה שחלוקת הסמכויות בין יו״ר הקרן לבין המנכ״ל לא הייתה ברורה, והדבר הקשה עליהם למלא את תפקידם. מבקר המדינה כבר העיר בעבר בנוגע לתחלופה רבה של מנכ״לים בתאגידים מסוימים, כי היא משפיעה על יכולת המנכ״ל להתמקצע בתפקידו ומקשה עליו למצות תהליכים ארוכי טווח. עוד ציין כי במצב זה עלולה להיפגע יכולת הניהול התקין של התאגיד, ועל כן מן הראוי שדירקטוריון התאגיד ייתן על כך את דעתו ויפיק את הלקחים הנדרשים. דברים אלה כוחם יפה גם לכאן. על הוועד המנהל לתת את דעתו להשפעות השליליות שיש לתחלופה התכופה של המנכ״לים בקרן ולפעול ליציבות עבודתם של נושאי המשרה הבכירים, בין היתר באמצעות הגדרה ברורה של תחומי האחריות של נושאי המשרה בקרן. משרד מבקר המדינה מעיר לקרן כי מחוזר רשות החברות הממשלתיות בנושא היקף פעילותו של יו״ר דירקטוריון בחברה ממשלתית, עולה כי העסקת יו״ר דירקטוריון בשכר תתאפשר רק בחברות הממשלתיות הגדולות, למעט מקרים חריגים כגון חברה בהקמה. מדובר בחברות המעסיקות מאות ואף אלפי עובדים, ותקציבן השנתי עומד לכל הפחות על מאות מיליוני ש״ח; זאת להבדיל מהקרן, שמעסיקה כאמור כ-20 עובדים, תקציבה השנתי כ-60 מיליון ש״ח, ושלבי הקמתה הסתיימו זה מכבר. לפיכך ההנחיות שמאפשרות לקבוע שכר ליו״ר דירקטוריון של חברה ממשלתית בזיקה לשכרו של מנכ״ל החברה - אינן רלוונטיות לקביעת שכרו של יו״ר העמותה. לאור הכלל האמור ובחלוף חמש שנים מאז החלה הקרן לפעול, על האסיפה הכללית לבחון את היקף העסקתה של יו״ר הקרן ואת גובה שכרה, וזאת גם בהתחשב במגבלות שנקבעו בחוזר רשות החברות הממשלתיות שעליו הסתמכה בהחלטתה משנת 2011. כאמור, בגלל עלותה הגבוהה של העסקה זו עלו במידה ניכרת הוצאות התקורה של הקרן ולא ברור אם יש לה הצדקה עניינית. זאת ועוד, כל עוד תפקידו של יו״ר הקרן מאויש, בין בשכר ובין שלא בשכר, נדרש ליצור הבחנה ברורה בנוהלי הקרן בין תפקיד היו״ר לבין תפקיד המנכ״ל.

5. קיימת הבחנה בתקנון העמותה בין תפקידי וסמכויות יו״ר הקרן לבין אלה של המנכ״ל/ית. על אף חלוקת התפקידים הפורמלית נאלצה יו״ר הקרן לעסוק לעיתים קרובות גם בהיבטים שמשמעותם ניהול שוטף של הקרן, אולם צעד זה נעשה אך ורק במקום בו לא הצליח מי מהמנכ״לים במילוי משימותיו. היקף העסקה ושכרה של יו״ר הקרן אושרו כדין בהתאם לתקנון הקרן במסגרת האסיפה הכללית של הקרן מיום 23.10.2011.

6. הוצאות שכירות משרדי הקרן: בשנת 2012 שכרה הקרן את משרדיה בבניין ״בית התעשיינים״. אף שמדובר בהתקשרות רחבת היקף ביחס להתקשרויות אחרות של הקרן, לא בחנה הקרן חלופות אחרות למשרדים אלה, וכן לא ביקשה הערכת שמאי עבור חוזה השכירות בנוגע לסבירות דמי השכירות. כך גם בשנת 2016 כאשר שכרה הקרן משרדים חדשים מהתאחדות התעשיינים, שהינו תאגיד קשור לקרן, המצויים אף הם ב״בית התעשיינים״. על הקרן לנהוג זהירות בכל הנוגע להתקשרויותיה כפי שנדרש מגופים הפועלים למען הציבור והעושים שימוש בכספי הציבור, ועל אחת כמה וכמה כשההתקשרויות נוגעות לצדדים הקשורים לקרן. יתר על כן, על הקרן לנהל את פעילותה ניהול מסודר ובשקיפות מירבית, זאת באמצעות הסכמים בכתב המבהירים ומסדירים את טיב מערכת היחסים בין הקרן ובין הצד שעמו מתקיימת ההתקשרות, בייחוד אם צד זה הוא תאגיד קשור.

6. במסגרת היעילות התפעולית וצמצום הוצאות הקרן, הוחלט להתמקם בבית התעשיינים. הקרן פנתה לקבלת הצעות מחיר מבעלי משרדים נוספים בבניין, וההצעה של התאחדות התעשיינים נמצאה זולה ואטרקטיבית ביותר, זאת ועוד,
ובהתבסס על נתונים מאתרי השכרת נכסי נדל״ן באינטרנט,
הקרן לא מצאה לנכון לשלם עבור הערכת שמאי והסתפקה בהשוואת מחירים בשוק הנדלן. הערכת שמאי ממילא לא הייתה כוללת את ההטבות הנוספות מהן נהנית הקרן במיקומה הנוכחי וכשוכרת של התאחדות התעשיינים אשר לו היו משוקללים לדמי השכירות הייתה כדאיות השכירות משמעותית עוד יותר. למעלה מן הצורך הזמינה הקרן הערכת שמאי וקיבלה לידיה ביום 6.3.2017 את חוות דעת השמאי לפיה דמי השכירות המשולמים בפועל נמוכים מדמי השכירות הראויים בשיעור של כ- 25%.

7. הוצאות מחשוב: מאז הקמתה קיבלה הקרן שירותי מחשוב, לרבות תשתיות ורישיונות, מהתאחדות התעשיינים. הקרן וההתאחדות לא חתמו על הסכם המסדיר את קבלת השירותים האמורים. גם בדוחות הכספיים של הקרן לא ניתן ביטוי להתחייבות כלשהי כלפי ההתאחדות בגין שירותים אלו אף שבסופו של יום שילמה הקרן בגינם.

5-7.	משרד הרווחה מציין כי הליקויים בדבר אי יישום מסלול
הפנסיה המגשרת, היעדר חלוקת סמכויות בדרג המנהל,
ליקויים בניהול הוצאות הקרן, הוצאות מחשוב, אינם נוגעים לעבודת המשרד עם הקרן באופן ישיר.

7. במסגרת תמיכתה של התאחדות התעשיינים בקרן בראשית דרכה, העניקה ההתאחדות לקרן גם שרותי מחשוב מסוימים ללא כל תמורה. משכך ולאור העדר כל התחייבות כספית מצד הקרן כלפי ההתאחדות- לא נחתם כל הסכם בין הצדדים.
בשנת 2015, עם חילופי הגברי בהתאחדות התעשיינים, שינתה ההתאחדות את מדיניותה באשר להענקת שירותים לגופים הקשורים אליה וביקשה להתחיל ולחייב אותם עבור שירותים אלה, אם כי בסכומים נמוכים ממחירם בשוק החופשי.
בנסיבות אלה, ובטרם נתנה הקרן את הסכמתה לתשלום הנדרש, פנתה הקרן לאסוף ארבע הצעות מחיר לשירותי המחשוב. לאחר דין ודברים עם התאחדות התעשיינים, שארכו כשנה, הגיעו הצדדים להסכמה ביניהם באשר לתנאי הסכם שרותי המחשוב וזה נחתם לאחרונה (בחודש נובמבר 2016).
נוכח האמור לעיל, הסכם זה לא בא לידי ביטוי בדוחות 2015,
אך בא לידי ביטוי בדו״ח הכספי של שנת 2016 שהכנתו הושלמה לאחר פעולת הביקורת.

8. ליקויים בניהול הנתונים בקרן ובבקרה עליהם - משרד מבקר המדינה העלה כי נכון למועד סיום הביקורת, אוגוסט 2016, דהיינו למעלה משלוש שנים ממועד ההתקשרות לפיתוח מערכת המידע, ועל אף המשאבים הרבים שהוקצו לכך, המערכת עדיין אינה משמשת כלי יעיל לניהול ולתפעול, אין ביכולת הקרן לנתח את פעולותיה ניתוח מקצועי ואמין על בסיס נתוני אמת, ותהליך קבלת החלטותיה לוקה בחסר. כך, חלק ממרכיבי המערכת אינם פועלים באופן מלא, בכלל זה טרם הוזנו אליה כל נתוני העבר, ועדיין נעשה שימוש ידני בקובצי אקסל. על הקרן לפעול ללא דיחוי נוסף לסיום הפיתוח וההטמעה של מערכת המידע בהתאם ללוח זמנים שייקבע מראש.

8. הקרן פנתה לחברה המתמחה בבניית מערכות ואשר באפשרותה לבנות תוכנה ייעודית ("Tailor Made") שתענה על כל צרכי הקרן.
לאחר חלוף תקופת עבודה ממושכת על המערכת נתגלה כי הגדרת צרכי המערכת בראשית הדרך לא נעשתה באופן מקצועי ומדויק,
ועניין זה הוביל לעיכוב משמעותי בהעלאת מערכת המחשוב לאוויר ובהוצאות מיותרות. בסופו של יום נכנסה המערכת לפעילות מלאה רק במהלך חודש אוקטובר 2016, וכיום היא בשימוש מלא.

[bookmark: bookmark430]הבטחת זכות אזרחי המדינה לקבורה אזרחית
[bookmark: bookmark431]הגופים המבוקרים: המשרד לשירותי דת, רשות מקרקעי ישראל (להלן - רמ״י), המוסד לביטוח לאומי, משרד הפנים, מנהל התכנון שבמשרד האוצר.

1. אי-הכרזה על בתי עלמין אזרחיים אזוריים - אף שחוק הקבורה האזרחית מטיל על השר לשירותי דת לקבוע מקומות שיועדו לשמש כבתי עלמין אזרחיים באזורי הארץ השונים, ואף שתקנות הקבורה האזרחית קובעות במפורש כי על בית עלמין אזרחי להימצא ״במקום שהכריז עליו השר בצו״, הועלה כי במועד סיום הביקורת - עשרים שנה לאחר חקיקת החוק - אף לא אחד מהשרים לשירותי דת שכיהנו בתקופה ארוכה זו הכריז על אתר בארץ כמיועד להקמת בית עלמין לקבורה אזרחית. עם זאת, המשרד לשירותי דת העניק ל-21 תאגידי קבורה רישיונות לקבורה אזרחית באתרי קבורה שלא הוכרזו. דהיינו,
אף שהפעלת בתי עלמין אזרחיים מוסדרת ברישיון, הקבורה מתבצעת בפועל באתרים שהשר לא הכריז כי הם מיועדים לכך. פעילות זו אינה מתיישבת עם הוראות החוק ואינה תקינה מהבחינה המנהלית.
על השר לשירותי דת לפעול למימוש הסמכות שהוטלה עליו בחקיקה להכריז על בתי עלמין אזרחיים, כדי להבטיח את מיצוי זכותו הבסיסית של הפרט להיקבר בקבורה אזרחית. כמו כן, עליו להעלות לפני הממשלה ללא דיחוי חסמים המקשים עליו לפעול בנדון.

1. סמכות השר הינה הכרזה על בתי עלמין אזוריים והיא ניתנה
בהתאם לכל דין. משמעות ההכרזה הינה חיוב בית העלמין לקבור את תושבי האזור, כולל תושבים מחוץ לעיר בה נמצא בית העלמין. כדי להשלים את ההכרזה באופן אפקטיבי,
נדרשים שיתופי פעולה של הרשות המקומית ושל גופי התכנון.
לפיכך, הוקמה בשנת 2014 ועדת מנכלים בהשתתפות נציגי המשרדים הרלוונטיים. מסקנותיה טרם פורסמו בשל חילוקי דעות בין חברי הועדה. במהלך שנת 2017 יפנה המשרד אל השותפים בוועדת המנכ״לים ובכלל זה אל משרד הפנים לקבלת הסכמה למסקנות הוועדה.
לאחר שיאושרו מסקנות הוועדה ויתקבלו הסכמות ראשי הרשויות הרלוונטיות יחל המשרד מידית בביצוע הכרזה בכל מקום שיתאפשר.
המשרד פועל בשנים האחרונות ליצירת פתרון בפועל באמצעות אשכולות ולהוספת יישובים לבתי העלמין הקיימים ברחבי הארץ בהסכמת הרשויות המקומיות. המשרד יפעל לביצוע הכרזה במהלך החודשים הקרובים לגבי בית העלמין בבאר שבע.

2. המדיניות הממשלתית בנושא ואופן יישומה - מכלול החלטות שקיבלו ממשלות ישראל בתחום הקבורה האזרחית נועדו לקדם את מדיניותן בנושא זה; אולם מהממצאים עולה כי חסרו בהן מרכיבים חיוניים - בהחלטות לא נקבעו יעדים שיתוו את המתכונת ליישום זכות הקבורה האזרחית ואף לא נקבעו מסגרת תקציבית ומקורות תקציביים לצורך היישום. בפועל הועלה כי במועד סיום הביקורת, כעשרים שנה לאחר שנחקק חוק הקבורה האזרחית, מסתמן מחסור של ממש במקומות לקבורה אזרחית ברוב אזורי המדינה, והדבר פוגע בזכותם הבסיסית של אזרחי המדינה לקבורה על פי השקפתם ואמונתם.
על המשרד לשירותי דת לגבש מדיניות ממשלתית אחודה, בעלת יעדים מוגדרים, מתואמים ומחייבים כדי לטפל בסוגיית המחסור החמור במקומות קבורה ברוב אזורי המדינה, ובכלל זה בעיר הבירה - ירושלים, ולהגביר את נגישות בתי העלמין האזרחיים לאוכלוסייה.
יודגש כי ככל שיחמיר המחסור במקומות קבורה אזרחיים תחריף הפגיעה בנגישות ובזמינות של בתי עלמין אזרחיים ואף הפגיעה בזכויות אדם, וייתכן כי בגין המחסור האמור הנזקקים לשירותי קבורה אזרחית ייאלצו לבחור בבתי עלמין אזרחיים מרוחקים ואף ייאלצו לוותר על מיצוי זכותם לקבורה על פי השקפתם.

2. אחד מיעדי המשרד הינו מתן מענה בנושא הקבורה האזרחית בפריסה רחבה בכל אזורי המדינה ובכלל זה ירושלים. במסגרת תכנית העבודה לשנת 2017 נקבע כי המשרד יפעל לפיתוח אתרים נוספים לקבורה אזרחית באופן שיקרב השגת יעד זה.
כפי שהוצג בתגובת המשרד לדוח הביקורת, היקף המענה בנושא קבורה אזרחית הולך וגדל והוא צפוי להגיע לפריסה גיאוגרפית מלאה במהלך השנים 2017-2018.

3. עיכובים בעבודת המטה ובהיערכות הארגונית ליישום הקבורה האזרחית - במרץ 2014 הוקמה בהתאם להחלטת ממשלה ועדת
מנכ״לים בראשות מנכ״ל המשרד לשירותי דת לבחינת הצעדים הנדרשים ״למתן מענה מיטבי בכל הנוגע לקבורה אזרחית״. צוות בין- משרדי, שהיה אמור להגיש לוועדה המלצות להסדרת הסוגיות הנוגעות לקבורה אזרחית עד אוקטובר 2014, טרם גיבש המלצות אלה, ועקב כך נפגעה יכולתו של הציבור לממש את הזכות לקבורה אזרחית.
על ועדת המנכ״לים להשלים ללא דיחוי את בחינת ״הצעדים הנדרשים בהיבטים של סמכויות, הקצאת תקציבים ותיאום בין משרדי הממשלה הנוגעים לנושא למתן מענה מיטבי בכל הנוגע לקבורה אזרחית חלופית״, שהוטלה עליה מכוח ההחלטה, ולהציג את ממצאי הבחינה לוועדת השרים.
לאחר קבלת החלטת ממשלה 1199 בפברואר 2000, שעניינה - ״קבורה אזרחית״, ובה נקבע כי בכל בית עלמין חדש או מורחב יוקצה שטח לקבורה אזרחית חלופית, מתבקש היה כי המשרד לשירותי דת ייזום שינוי בהוראות תמ״א 19 על מנת לחייב את ההקצאה כנקבע בהחלטה.
נמצא כי בשנים 2006-2000 המשרד לשירותי דת לא קידם שינוי כאמור, ולפיכך שום שינוי לא נדון במועצה הארצית לתכנון ולבנייה (להלן - המועצה הארצית) ולא אושר למתן תוקף על ידי הממשלה יוצא אפוא כי במועד סיום הביקורת, כעשור לאחר שהוחלט לבצע שינוי בתמ״א 19 לעניין הקבורה האזרחית, השינוי טרם בוצע.
על המשרד לשירותי דת, בהיותו הגורם שאחראי ליישום הקבורה האזרחית על פי חוק, לפעול מול מקבלי ההחלטות לביצוע השינויים הנדרשים למילוי תפקידו, כפי שהדבר מתבצע בתחום הקבורה היהודית, וזאת אף שלא כל הסמכויות הנוגעות בדבר - כגון הסמכות להקצות קרקע - מופקדות בידיו. על המשרד לנסות לפעול בתיאום ככל הניתן עם בעלי הסמכויות האחרים - ולמותר לציין כי לא ראוי שהוא יאפשר עיכובים כה ניכרים בקידום העניין וביישום החלטות הממשלה בנושא.

3. הסמכות לקבורה האזרחית נתונה בידי המשרד לשירותי דת,
האחראי על הקבורה היהודית, האזרחית, מסופקים וחסרי דת.
משרד הפנים הינו הרגולטור על הקבורה לבני עדות דתיות מוכרות (שאינן הדת היהודית). אמנם האחריות ליישום חוק הקבורה האזרחית הינה באחריות המשרד, אולם לשר לא ניתנה סמכות בלעדית בעניינים השונים הנצרכים ליישום החוק, וזו מפוזרת בין משרדי הממשלה ורשויות אחרות. כך לדוגמה על פי החוק על השר להכריז על בתי עלמין אזוריים לקבורה אזרחית אולם אינו יכול לפעול בשל התנגדות הרשויות המקומיות, שכן על הכרזה זו להיות לפי כל דין. לצורך כך, הוקמה בשנת 2014 ועדת מנכלים בהשתתפות נציגי המשרדים הרלוונטיים אולם מסקנותיה טרם פורסמו בשל חילוקי דעות בין חברי הועדה. המשרד לשירותי דת פועל במסגרת ועדת המנכ״לים המשותפת למשרדים: שירותי דת, הפנים, רשות מקרקעי ישראל, משרד האוצר ומנהל התכנון. מסקנות וועדת המנכ״לים והצוות שהוקם מטעמה צפויות להביא להסדרת תיאום בין המשרד לשירותי דת לבין משרד הפנים בנושאים השונים. המשרד פנה בשנת 2016 אל השותפים בוועדה בבקשה לאשר את מסקנות הוועדה. במהלך שנת 2017 יפנה המשרד לשירותי דת אל המשרדים השותפים בוועדה לצורך אישור המסקנות. בחודשים הקרובים יעביר המשרד לשירותי דת את המסקנות אל וועדת השרים. עם אישור המסקנות יחל המשרד לשירותי דת באופן מידי בביצוען. לצד הניסיון להשיג את חתימת המנכ״לים על ההמלצות, יבצע המשרד תיאום מול משרד הפנים.
המשרד לשירותי דת הסכים לשינוי המתייחס לקבורה האזרחית בסעיף 3.6.2 בתמ״א 7/19. התנגדות המשרד לביצוע השינוי בתמ״א 19 אינה קשורה לנושא הקבורה האזרחית אלא לגובה הצפיפות שביקש לקבוע מינהל התכנון. במהלך שנת 2017 מתקיימים דיונים בין המשרד לשירותי דת ובין מינהל התכנון ומשרד האוצר בנושא הצפיפות. מיד עם הגעה להסכמה בנושא הצפיפות, צפוי כי יקודם השינוי בסעיף 7 בתמ״א 19.
למרות שהשינוי בתמ״א טרם אושר, בפועל מקפיד המשרד לשירותי דת כי בעת הקצאת שטחים להקמת או הגדלת בתי עלמין, יוקצו 10% משטח הקרקע לנושא קבורה אזרחית.

4. היבטים בקבורה הדתית והאזרחית במגזר הלא יהודי - חוק שירותי הדת מסדיר את שירותי הקבורה הדתית למגזר היהודי, לעומת זאת שירותי הקבורה הדתית לדתות ועדות לא יהודיות אינם מעוגנים בחוק, ולכן לא נקבעו תקנות בנושא זה. אף שחוק הקבורה האזרחית מעגן את זכאותם של כל תושבי ישראל להיקבר בבית עלמין אזרחי,
עלה כי הנתון שצוין במסמך הצוות הבין-משרדי מינואר 2016, ולפיו הביקוש למקומות הקבורה האזרחית נאמד ב-10%, התבסס על תרחיש שכלל רק נפטרים יהודים, חסרי דת ונוצרים שאינם ערבים.
מכאן שהתרחיש לא הביא בחשבון את הצפי האפשרי בדבר ביקוש של יתר בני העדות והדתות הלא יהודיות להיקבר בקבורה אזרחית.
מדובר בציבור שהיקפו כ-20% מכלל האוכלוסייה בישראל, הכולל את תושבי המדינה הערבים, הדרוזים, הצ׳רקסים ועוד. על המשרד לשירותי דת לפעול למילוי צורכיהם של כלל תושבי המדינה בתחום הקבורה האזרחית, ללא הבדלי דת, כמצוות החוק. נוכח העובדה כי ככלל האחריות לקבורה מפוצלת בין המשרד לשירותי דת לבין משרד הפנים, על שני משרדים אלה לתאם לאלתר את פעולותיהם בתחום שירותי הקבורה האזרחית לבני כל הדתות.

4. המשרד מקבל את הערת המבקר לגבי הצורך להתייחס באומדן הביקוש לעדות הלא יהודיות ויישם זאת באומדן הבא שייערך במהלך השנים 2017-2018. בתי העלמין המיועדים לדתות אחרות הינם בסמכות האגף לעדות לא יהודיות במשרד הפנים.
המשרד לשירותי דת יבחן את הכלים המשפטיים המצויים בידיו בנושא זה ויפנה אל האגף לעדות לא יהודיות על מנת שיפעל להקצאת מקומות לקבורה אזרחית במסגרת בתי העלמין שבסמכותו. בתי העלמין האזרחיים שבאחריות המשרד לשירותי דת נותנים מענה גם לבני דתות ועדות לא יהודיות המעוניינים בקבורה האזרחית, ראיה לכך ניתן למצוא בסממני דתות אחרות המוטבעים על מצבות רבות בבתי עלמין אלו.

5. המחסור במקומות לקבורה אזרחית - תמונת מצב - המשרד לשירותי דת אינו מנהל מסד נתונים מפורט בנושא מצאי המקומות לקבורה אזרחית, ובכלל זה אין בידיו נתונים תקפים ומהימנים על הקיבולת המתוכננת של המקומות לקבורה אזרחית, על הניצול בפועל של מקומות הקבורה ועל מצאי מקומות הקבורה הזמין לקבורה עתידית. בהיעדר תשתית עובדתית נאותה, נבצר ממנו להיערך להיקף הביקוש לקבורה אזרחית בשנים הבאות. יש לראות בכך פגם מהותי בעבודת המטה הנדרשת לקביעת מדיניות ממשלתית בתחום הקבורה האזרחית.
המחסור הכלל-ארצי הצפוי במקומות קבורה לשנים 2020-2016,
בהנחה ששיעור המעוניינים בקבורה אזרחית הוא 10% מהנפטרים,
הוא 3,120 מקומות; ובהנחה ששיעורם הוא 17% - 17,120 מקומות קבורה. בגוש דן המחסור יסתכם ב-4,700 מקומות (בהנחה ששיעור המעוניינים בקבורה אזרחית יהיה 10%). בייחוד יש להדגיש את חוסר ההיצע לקבורה אזרחית בירושלים, המונה כ-870,000 תושבים. ראוי שהמשרד לשירותי דת יבחן את ההיתכנות לאימוץ החלופה שבה משתמש צה״ל - להקצות לקבורה האזרחית, בבתי העלמין הקיימים,
מקטע תחום ובמרחק ד׳ אמות בלבד מאזור הקבורה היהודית, אגב
הקפדה על המרחקים שנקבעו בהלכה היהודית ובאמצעות שימוש באמצעי תכנון פיזיים-סביבתיים כדי לאזן בין התפיסות והרגשות של אזרחים בני העדות השונות. על המשרד לשירותי דת להגביר את מאמציו להקצאת חלקות לקבורה אזרחית באופן זה בכלל בתי העלמין הקיימים, בייחוד במקומות שבהם כבר מתקיימת קבורת נפטרים שיהדותם מוטלת בספק.

5. בעת מתן רישיון הקבורה או חידושו (אחת לשנתיים), על גוף הקבורה להצהיר למשרד (בחתימת רו״ח) בדבר מקומות הקבורה הפנויים שברשותו. במסגרת מערכת המחשוב ״שירת הים״ ובאמצעים נוספים, ירכז המשרד לשירותי דת את הנתונים וייצור רשימת מלאי של מקומות הקבורה הפנויים.
פעולות אלו יבוצעו במסגרת תכניות העבודה לשנים -2017 2018.
בעת הקמת בתי עלמין חדשים או בהרחבת בתי עלמין קיימים מחויבים גופי הקבורה להקצאה של 10% עבור הקבורה האזרחית (כולל הצהרה לבי ההקצאה). לא ניתן להפוך חלק מבית העלמין שכבר קודש לקבורת יהודים לחלקה המיועדת לקבורה אזרחית מסיבות הלכתיות. המשרד לוקח על עצמו לעשות בדיקה בעניין זה ולבחון האם ההחלטה בדבר הקצאת 10% מבתי העלמין החדשים והמורחבים עבור קבורה אזרחית מיושמת בפועל, ולשים דגש על כך בבקשות הקמה או הרחבה של בתי עלמין. הבדיקה תבוצע במהלך שנת 2017.

6. ליקויים בסדרי התקצוב והמימוש של תקציב הקבורה האזרחית - המתווה שלפיו פועלת המדינה לצורך הקמתם ופיתוחם של בתי עלמין אזרחיים גורם לקשיים של ממש ליישום ההקמה והפיתוח של בתי עלמין אזרחיים. המדינה מוכנה להקצות קרקע להקמתם באמצעות רמ״י, ואף להשתתף במימון הקמתם ופיתוחם, אולם בשל ההון העצמי הדל העומד לרשות תאגידי הקבורה הם מתקשים, לא פעם,
לנצל את הקרקע שהוקצתה להם לצורך הקמה ופיתוח ראשוני של בתי העלמין. הדברים אמורים בייחוד באתרים שיועדו לקבורה אזרחית, שעלויות ההקמה והפיתוח שלהם גבוהות במיוחד.
על משרדי הממשלה הנוגעים בדבר, ובראשם - המשרד לשירותי דת,
לשקול לפתח מנגנון ניהולי - פיננסי, דוגמת אלה הנהוגים במיזמים משותפים של המגזר הציבורי ומגזרים אחרים, כדי להסיר חסם מהותי הפוגע בתפקודם של גופי הקבורה - ההון העצמי הדל שברשותם הנופל בהרבה מההון הנדרש להקמה ולפיתוח ראשוני של בתי העלמין.

6. המשרד פועל מזה זמן רב למתן מענה פיננסי במספר פתרונות. המשרד מציין כי בניגוד לעולה מדוח הביקורת, ברוב בתי העלמין בישראל ניתן עד היום מענה לנושא הקבורה ללא סיוע פיננסי, ובפרט כאשר מדובר בבתי עלמין המפעילים ״קבורת שדה״. עם זאת, המשרד מקדם פתרונות בנושא זה לצורך הקבורה האזרחית. המשרד הקצה בשנת 2016 מתקציבו למימון תכנון והערכת עלויות לפיתוח בית העלמין האזרחי בהר המנוחות בירושלים. עם השלמת התכנון בשנת 2017, צפוי כי ייחתם הסכם ותחל הקמת בית העלמין. המשרד לשירותי דת,
פעל מול משרד האוצר וקיבל הסכמה עקרונית לתקציב ייעודי לשנים 2017-2018 לצרכי הקבורה האזרחית. המשרד יבחן משפטית במהלך שנת 2017 קידום הצעת מחליטים בממשלה אשר תאפשר הקצאת התקציב לגופים ייעודיים. הצעת המחליטים תאפשר להקצות את התקציב להקמתם של בתי עלמין לקבורה אזרחית באזורי הביקוש - חיפה (תל רגב), גוש- דן (פתח תקווה) וירושלים, ובכך תבטיח את היכולת הפיננסית של הגופים האחראים לפתח את בתי העלמין אף שההון העצמי שברשותם דל.

7. בדרישות תקציב כוח האדם של המשרד לשירותי דת לשנת 2015 נכללה משרה ייעודית של ריכוז תחום הקבורה האזרחית, אולם לתקצובה נקבע סדר עדיפות נמוך, ובפועל המשרד לא תקצב אותה והיא לא אוישה. על כן, במועד סיום הביקורת אין במשרד בעל משרה המטפל באופן בלעדי בנושא הקבורה האזרחית וקידומה, ובפועל המשימות מבוזרות בין כמה בעלי תפקידים במשרד לשירותי דת שעוסקים בעניינים נוספים. משמע כי המשרד אינו מסב את תשומת הלב הראויה לנושא רגיש ומורכב זה במסגרת סדר יומו.

7. החל מתחילת שנת 2017 הקצה המשרד עובד המרכז את
העיסוק בקידום נושא הקבורה האזרחית.
8. ליקויים באיכות המידע בנושא הקבורה האזרחית ובזמינות המידע לציבור - עלה כי אף שהמשרד לשירותי דת אחראי ליישום חוק הקבורה האזרחית, אין הוא פועל ביוזמתו כדי להביא לידיעת הציבור שכל אזרח רשאי להיקבר בקבורה אזרחית, אם על פי השקפת עולמו ואם מסיבות אחרות. כמו כן, רשימת הטלפונים של תאגידי הקבורה המתפרסמת באתר של המשרד איננה מעודכנת. על המשרד להנגיש מידע זה לציבור אם בפרסומיו השונים, לרבות באתר האינטרנט של המשרד, ואם באמצעות הנחיית גופי הקבורה הקיימים להנגיש את המידע. המידע על 20 תאגידי הקבורה האזרחית אשר מתפרסם במחשבון שבאתר הביטוח הלאומי אינו מעודכן ואינו מלא. על הביטוח הלאומי והמשרד לשירותי דת לפעול באופן מתואם יותר בנדון כדי שהנתונים המוצגים לציבור יהיו אמינים ועדכניים.
[bookmark: bookmark447]תגובה
המשרד לשירותי דת
8. המשרד, בשיתוף פורום חברות קדישא, יזם הקמת מוקד
טלפוני ושמו ״כוכבית 120״ שיחל לפעול בשנת 2017, אשר יספק מידע מלא ורלוונטי בכל ימות השנה ושעות היממה על שירותי הקבורה, גופי הקבורה ופינוי נפטרים. נתוני גופי הקבורה המפורסמים באתר המשרד מעודכנים באופן שוטף ומתבססים על נתונים שמסרו גופי הקבורה עצמם. מידע על הזכות לקבורה אזרחית מופיע באתר המשרד. מחשבון הביטוח הלאומי הינו באחריות הביטוח הלאומי. המשרד מעדכן את הביטוח הלאומי מעת לעת לגבי פרטי תאגידי הקבורה. המשרד יפנה בחודשים הקרובים אל הביטוח הלאומי על מנת לוודא שהמידע הועבר.

8.	           המוסד לביטוח לאומי והמשרד לשירותי דת פועלים באופן
 (
ליקוי
)
מתואם כדי שהנתונים יהיו עדכניים. בעתיד, לאחר סיום פיתוח מערכת המידע במשרד לשירות דת, ניתן יהיה לקבל את המידע ישירות למערכות המוסד לביטוח לאומי, כך שהמידע יהיה מעודכן, בזמן אמת. מחשבון דמי קבורה נועד בעיקרו לאתר חברות קבורה החתומות בהסכמי דמי קבורה עם המוסד לביטוח לאומי. בשונה מקבורה יהודית, לגביה קיימת חברת קבורה המשויכת לכל ישוב בישראל, בקבורה אזרחית קיים מספר קטן של חברות ובתחום טיפולן קיים מספר קטן של ישובים. במצבים בהם אין חברה לקבורה אזרחית בישוב

הפטירה/מגוריו של הנפטר, מחשבון דמי הקבורה שבאתר המוסד מציג תשובה לפיה לא נמצאו חברות המטפלות בקבורה אזרחית בישוב הפטירה/מגוריו של הנפטר. כמו כן, הוא מפנה למוקד ולאתר האינטרנט של המשרד לשירותי דת, לצורך בירור האפשרות של קבורה אזרחית. בנוסף לכך, המחשבון מציג הודעה בדבר רשימת חברות קבורה המטפלות בקבורה אזרחית בישראל שאינן מחויבות לפי החוק להביא לקבורה את מי שאינם רשומים כמתגוררים או שנפטרו בתחום הרשות המקומית בה פועלת חברת הקבורה. בהודעה זו המחשבון מציג את כל החברות העוסקות בקבורה אזרחית, על מנת לאפשר למשפחות לבדוק באופן ישיר באם ניתן להביא לקבורה את יקירם שנפטר, באמצעות אחת מחברות אלה, ללא תשלום. לפיכך, הרי שאין בהצגת רשימה זו כדי להציג נתונים שאינם אמינים או אינם מעודכנים. להיפך, ההצגה מיועדת לתת מידע נוסף ומשלים לציבור, על מנת שיוכלו לפעול למימוש הזכות לקבורה אזרחית. הצגת רשימת כלל החברות העוסקות בקבורה אזרחית הינה בעלת משנה חשיבות, לאור ההסכם שאושר לאחרונה בכנסת, לפיו תמומן העברת נפטרים לבתי עלמין אזרחיים כאשר אין בישוב מגוריו או פטירתו של הנפטר בית עלמין אזרחי, וחברת הקבורה לא גבתה בגין קבורת הנפטר תשלום.

9. אחריות המשרד לשירותי דת לנושא הקבורה האזרחית וסמכויותיו - ממצאי הביקורת מלמדים כי במשך השנים כשלו הפעולות שנקטו הגופים הממשלתיים, ובראשם המשרד לשירותי דת, ליישום חוק הקבורה האזרחית, וכי נושא הקבורה האזרחית לא זכה לקידום של ממש. לנוכח ממצאיו של דוח זה על הממשלה לבחון מחדש אם המשרד לשירותי דת הוא אכן הגורם המתאים לשאת באחריות ליישומו של חוק הקבורה האזרחית.
[bookmark: bookmark450]תגובה
המשרד לשירותי דת
9.            המשרד מתנגד בתוקף לקביעת המבקר לגבי שאלת התאמת
המשרד לטיפול בקבורה האזרחית ולגבי הצורך ב״העברת אחריות״ בנושא הקבורה האזרחית ולפיכך אין לדעת המשרד כלל מקום לפעולות בעניין זה. לדעת המשרד המלצת המבקר חסרת הגיון ממספר טעמים:
•         היקף הקבורה האזרחית נמוך מאוד וזניח ביחס להיקף הקבורה הדתית המטופל בהצלחה על ידי המשרד.
ההמלצה להעביר את האחריות לקבורה האזרחית מהמשרד לשירותי דת סותרת המלצה אחרת בדוח המבקר בסעיף 19 לגבי הצורך בגיבוש מדיניות בנושא.
לא הועלתה הצעה סבירה לטיפול בתקופת הביניים אף שמשך ההיערכות למתן פתרון בנושאי קבורה הוא ארוך ולוקח שנים רבות.
העברת הסמכות מהמשרד לשירותי דת תוציא מהפעילות בעניין גם את גופי הקבורה הקיימים במועצות הדתיות ובחברות הקדישא.
עם זאת, פועל המשרד לשיפור מצב סמכויות המשרד שיאפשר ביצוע מיטבי של הפעילות. בנושא חקיקה - המשרד לשירותי דת פועל ללא הרף לקידום תזכיר חוק בנושא הקבורה. המשרד פועל לקבלת ההנחיות המקצועיות מאת משרד המשפטים, ועם קבלתן יקדם את העברת תזכיר החוק. שינוי החוק ישפר משמעותית את יכולות המשרד וסמכויותיו בנושא הקבורה בכלל, ויקדם את אפשרויות המשרד לפעול בנושא הקבורה האזרחית ובקידום חקיקה מתאימה. בנושא ועדת המנכ״לים - המשרד לשירותי דת יביא עד סוף שנת 2017 בפני וועדת השרים את מסקנות ועדת המנכ״לים.

[bookmark: bookmark452]הגופים המבוקרים: משרד המשפטים, יחידת רשם העמותות - רשות התאגידים, משרד האוצר - אגף החשב הכללי , רשות המסים בישראל , משרד הפנים - אגף בכיר לתאגידים עירוניים.

1. במסגרת שיפור השירות לציבור פרסם רשם העמותות את הזמנים המרביים שנקבעו לטיפול בבקשות שונות וביניהן לרישום עמותה.
לוחות הזמנים נקבעו על סמך ההנחה שהעמותה הגישה את הבקשה כנדרש ושלרשם לא נדרש כל מידע נוסף לצורך הטיפול. זמן הטיפול לרישום עמותה בעלת תקנון מצוי נקבע ל-10 ימי עבודה. בשנת 2015 זמן הטיפול הממוצע בבקשה לרישום עמותה בעלת תקנון מצוי,
לרבות תוספת הזמן שבה השלים המבקש פרטים, אם התבקש, עמד על 49 ימים קלנדריים. הטיפול בכ-40% מסך כל הבקשות ארך בין חודש אחד לשלושה חודשים, ובכ-10% מסך כל הבקשות - יותר משלושה חודשים. בעמותה אחת הטיפול ארך יותר משלוש שנים.

1. רשם העמותות מקפיד לבדוק בקשות לרישום עמותה עם תקנון
מצוי בתוך 10 ימי עבודה, כפי שנקבע ובסיום הבדיקה נשלחת תעודה לרישום עמותה. ככל שהתקבלה בקשה שאינה כוללת את כלל המסמכים הנדרשים לרישום עמותה או במקרה שבו נדרשות הבהרות נשלח למבקשי הרישום מכתב בתוך פרק זמן זה. מכל מקום, רשם העמותות החל בחודשים האחרונים לאפשר התכתבות באמצעות המייל במסגרת בקשות לרישום עמותות עם תקנון מצוי, וכן התעודה לרישום עמותה כאמור,
מועברת לפונים באמצעות המייל, ככל שניתנת על ידם כתובת מייל. עניין זה מביא לקיצור זמני המענה לאור העיכובים שנגרמו בעבר עקב משלוח מכתבים באמצעות הדואר.
בנוסף, רשם העמותות נמצא בימים אלו בהליך איפיון של מודולים נוספים למערכת המחשוב של רשות התאגידים,
בהיבטים של רשם העמותות (להלן: המערכת החדשה).
המערכת החדשה תאפשר הגשת מסמכים מרחוק, באופן מקוון,
וכן יתנו למייסדי עמותות התראות מיידיות על עניינים
הדורשים השלמה לבקשתם. בהתאם להערכות, המערכת החדשה, שצפויה לעלות לאוויר במהלך שנת 2018, תביא לקיצור משמעותי בזמני הטיפול.

2. לא ניתן להפיק ממערכת המחשוב של הרשם דוח על עמידה בזמני הטיפול בבקשות לרישום שינויים בעמותות, ועל כן אי אפשר לדעת מה משך הטיפול בהן.

2. במסגרת המערכת החדשה שצפויה לעלות לאוויר במהלך שנת 2018, על פי המתוכנן ניתן יהיה להפיק דוחות ביצוע מפורטים יותר מאלו הקיימים היום, ובכלל זה דוחות על עמידה בזמני טיפול בבקשות לרישום שינויים בעמותות.

3. לרשם אין ממשק מחשובי עם רשות האוכלוסין וההגירה לבדיקת מספרי תעודות הזיהוי של מייסדי העמותה כדי לוודא שאנשים שאינם זכאים לכהן כחברי ועד אינם נמנים עם מייסדיה. כמו כן,
לצורך בדיקת תקינות שם עמותה אין לרשם גישה למאגר שמות של אגודות שיתופיות או מפלגות.

3. במסגרת המערכת החדשה צפוי להיות ממשק מחשובי עם רשות האוכלוסין לבדיקת תעודות זיהוי של מייסדי עמותות.
כחלק מהליך האפיון של המערכת, במהלך השנה הקרובה,
תיבחנה האפשרויות ליצירת ממשקים עם גורמים נוספים הן לצורך בדיקת השמות המוצעים והן לצורך בדיקת הכשירות של המייסדים לכהן כחברי ועד בעמותה.

4. יותר מ-20,000 עמותות, שהן כמחצית מכלל 40,000 העמותות הרשומות, אינן מדווחות לרשם, בניגוד לחוק; לרשם אין כל מידע באשר לפעילותן ואופן התנהלותן, והוא איננו עורך להן בדיקות תקופתיות. לעתים, ורק עקב תלונות של גורמים שונים כנגד העמותות הלא-מדווחות, מתברר כי חלקן פעילות.

4. על פי ההערכה המבוססת על כך שלעמותות יש קושי רב להתנהל ולקבל כספים ללא אישור ניהול תקין, רובן המכריע של העמותות שאינן מדווחות הן עמותות לא פעילות, שכן עמותות פעילות נדרשות להגיש דיווחים לצורך קבלת האישור.
יחד עם זאת, רשות המיסים אישרה את בקשת רשם העמותות לקבל מידע על עמותות פעילות ושאינן פעילות בהתאם למידע הקיים ברשות המיסים. הועברו הדוחות הכוללים את המידע מרשות המיסים. בכוונת רשות התאגידים לבחון את המידע שהתקבל אל מול מערכות המידע של רשם העמותות, ובהתאם לממצאים שיעלו ממנו, ייבחנו האפשרויות המשפטיות והמעשיות לטפל בעמותות שאינן מגישות דיווחים לרשם.
רשות התאגידים יזמה תיקון לתקנות האגרות בין היתר לעניין אגרות שנתיות המוטלות על עמותות, באופן שיבוטל הפטור מאגרה שנתית הניתן כיום בין היתר לעמותות שאינן פעילות.
ביום 19.2.17 ניתן אישור שר האוצר לתיקון המוצע לתקנות האגרות שהועברו על ידי שרת המשפטים לאישורו ביום 13.7.16. לצורך המשך הליך אישור התקנות, הן יועברו לאישור ועדת החוקה חוק ומשפט של הכנסת. ככל שיאושרו התקנות האמורות, הן יתנו תמריץ לעמותות לא פעילות לפעול לפירוקן או למחיקתן מרצון בהתאם להנחיות הרשם, כדי שלא יצברו לעצמן חובות בגין אגרות.

5. הרשם אינו מפעיל סנקציות כנגד עמותות שאינן משלמות אגרה ואינן מבקשות אישור על ניהול תקין (ראו להלן). עקב כך, ברשם העמותות רשומים חובות בגין אגרות שלא נגבו בסכומים ניכרים, משנת 2009 ואילך. על רשם העמותות לקבוע מדיניות ויעדים ברורים לצורך אפיון מאגר העמותות הלא-מדווחות, ולהגביר את הפיקוח גם על עמותות שאינן זקוקות לאישור על ניהול תקין; על הרשם לבדוק כמה מן החובות הכספיים של העמותות הלא מדווחות הם חובות אבודים וכמה מן החובות ניתנים לגבייה ועליו לפעול לגבייתם.

5. רובן המכריע של העמותות שלא שילמו אגרה הן עמותות לא
פעילות, הפטורות מתשלום אגרה. יחד עם זאת, ובהמשך למהלך בעניין קבלת המידע מרשות המיסים, ככל שיתקבל מידע על עמותות פעילות החייבות בתשלום אגרה שאינן משלמות אגרה, יפעל הרשם בתיאום עם חשבות משרד המשפטים, למציאת דרכים לגביית האגרות מעמותות אלו. בנוסף, ולאחר קבלת מידע כאמור מרשות המיסים וניתוחו, בכוונת רשם העמותות לקדם מהלך של הגשת בקשה למחיקת חובות אבודים, אשר ככל הנראה רובם נובע מ״חובות על הנייר״ בלבד, של עמותות לא פעילות שממילא אינן חייבות בתשלום אגרה.

6. בשנים 1998 ו-2001 החליטה הממשלה כי עמותות המבקשות תמיכה ממשלתית או המספקות שירותים למשרדי ממשלה בתשלום יידרשו להציג אישור על ניהול תקין של רשם העמותות. אישור על ניהול תקין אינו מעוגן בחוק או בתקנות, אלא רק בהחלטת ממשלה זו. משרד המשפטים רואה צורך בהסדרת האישור על ניהול תקין במסגרת תזכיר החוק, אך תזכיר זה מצוי כבר חמש שנים בתהליכי עבודה פנימיים וטרם הופץ.
על משרד המשפטים לקדם את הליכי החקיקה של חוק העמותות החדש.
על רשות התאגידים לשוב ולבחון את הצורך בקביעת תקנות בעניין השיעור המירבי של הוצאות הנהלה והוצאות כלליות שעמותה רשאית להוציא.

6. לעניין קידום חוק עמותות חדש בכוונת משרד המשפטים לפרסם תזכיר חוק במהלך שנת 2017. לעניין שיעור מירבי של הוצאות הנהלה וכלליות - רשם העמותות היה שותף למספר ועדות בינמשרדיות בעבר שעסקו בנושא קביעת השיעור המירבי של הוצאות הנהלה וכלליות, ובחן את הנושא מספר פעמים בעבר. יחד עם זאת בכוונת רשם העמותות לבחון את הנושא שוב במהלך חודש מאי 2017.

7. על פי החלטת הממשלה ופרשנות בתי המשפט מאפייני האישור על ניהול תקין צריכים להעיד שהעמותה עומדת בהוראות החוק, מתנהלת באופן תקין, ונכסיה והכנסותיה משמשים אך ורק את מטרותיה. אולם נוסח האישור שמפיק הרשם מלמד על הגשת מסמכים על ידי העמותה בלבד. על רשם העמותות לשוב ולבחון כיצד אפשר לחזק את המעקב השוטף המתקיים על עמותות, ובייחוד עמותות המקיימות פעילות חיונית רחבת היקף. עליו לפעול בהתאם לתכלית החלטת הממשלה, ולפרשנות בתי המשפט, אשר לפיהן האישור על ניהול תקין נועד להבטיח כי כספי ציבור יועברו אך ורק לעמותות או חל״ץ המתנהלות בצורה תקינה וחוקית וישמשו למטרות שלשמן יועדו.
[bookmark: bookmark467]תגובה
משרד המשפטים
7.            רשם העמותות פועל לחיזוק מערך הפיקוח על עמותות וחל״צ.
במסגרת הפיקוח על עמותות נערכת בדיקת הדוחות המוגשים על ידי העמותה על ידי עובדי הרשם, כמו כן נערכות ביקורות עומק, נבדקות תלונות בהן נטען כנגד התנהלות עמותות, נערך מעקב אחר תיקון ליקויים על ידי עמותות שנמצאו ליקויים בהתנהלותן על ידי הרשם ועל ידי החשב הכללי במשרד האוצר,
ונערכות ביקורות שטח בעמותות (ביקורות השטח נערכות במסגרת סמכות חדשה על פי תיקון חקיקה שנכנס לתוקף בשנת 2015). בהקשר של ביקורות עומק יצוין כי ברבעון האחרון של שנת 2017 צפוי להסתיים מכרז חדש לביצוע ביקורות עומק מטעם רשם העמותות. המכרז החדש צפוי לייעל את ביצוע ביקורות העומק, ולהביא לקיצור זמני ביצוען. זאת בנוסף להמשך יישום המלצות צוות השיפור שמונה בעבר, בכל הנוגע לשיפור זמני טיפול על פי המכרז הנוכחי.
בנוסף, במסגרת הסמכות החדשה לביצוע ביקורות שטח, רשם העמותות יגדיל בשנה הקרובה את כמות ביקורות השטח שיבוצעו בעמותות, בכ- 70% לעומת שנת 2016.
כמו כן, במסגרת מערכת המחשוב החדשה שצפויה לעלות לאוויר בשנת 2018, יתווספו אפשרויות לביצוע חיתוכים על פי מאפייני עמותות, אשר יאפשרו מיקוד פעולות הפיקוח לעמותות וחל״צ שנמצאות בסיכון גבוה יותר להפרת הוראות החוק או לשימוש לא תקין בכספי ציבור.

8. לעתים אישור על ניהול תקין ניתן לעמותות המתנהלות באופן בעייתי, ובהן עמותות שנדרשו להליך תיקון ליקויים ועמותות המצויות בביקורת עומק, בלי שהאישור משקף זאת. הרשם נמנע על פי רוב מלרשום הסתייגויות על גבי האישור על ניהול תקין ומסתפק במכתב נלווה לאישור על ניהול תקין, אותו העמותות לא חייבות לצרף לבקשת התמיכה.
לנוכח ההשלכות הרבות והחשיבות שיש לקבלת האישור על ניהול תקין וההסתמכות עליו, ראוי שבמקרים שבהם הליקויים משמעותיים ישקול הרשם את כתיבת ההסתייגות על גבי האישור ולא רק במכתב נלווה ולחלופין עליו לשקול לציין בגוף האישור כי המכתב הנלווה מהווה חלק בלתי נפרד ממנו. את זאת יש לשקול כדי שגורמים המסתמכים על האישור יקבלו תמונת מצב מדויקת יותר על התנהלות העמותות, ובכך תגבר שקיפותן.

8. בעקבות ישיבות שנערכו במהלך שנת 2016, בחודש ינואר 2017 גובש נוהל לעניין אישורי ניהול תקין בנוסח מיוחד, אשר כולל מתן אישור ניהול תקין מותנה במקרים מיוחדים כגון כאשר עמותה לא שיתפה בעבר פעולה עם ביקורת מטעם הרשם וחזרה לשתף פעולה, או כאשר נקבע כי יש לערוך ביקורת מעקב במסגרת תכנית לתיקון ליקויים. אישורים אלו כוללים הערה על גבי האישור, לעניין היותו מותנה בתיקון הליקויים ובשיתוף פעולה לצורך מילוי דרישות הרשם. כמו כן, כאשר לעמותה מונה גורם מלווה או כאשר עמותה נמצאת בהליכי פירוק ניתן אישור ניהול תקין בנוסח מיוחד, המשקף האמור.

9. על פי החוק, רשם העמותות רשאי לבצע מגוון בדיקות בעמותה, בעצמו או באמצעות בודק חיצוני, לשם בדיקת עמידתה בהוראות חוק העמותות, בהוראות תקנונה ובמטרותיה (להלן - ביקורות עומק).
בשנים 2016-2011 הייתה ירידה של כ-60% במספר ביקורות העומק: ב-2016 החל הרשם בעריכת 108 ביקורות, לעומת 266 שהחלו ב- 2011.
על הרשם להגדיל את מספר ביקורות העומק ולאסוף מידע בסיסי הנדרש, בין היתר, לקביעת סדרי עדיפויות בנושא זה, בשיתוף אגף מערכות מידע במשרד המשפטים, כדי שיהיה אפשר לשפר את קבלת ההחלטות בכל הנוגע להיקף ביקורות העומק ולהקצאת המשאבים לביקורות אלה.

9.            החל משנת 2012 הרשם מבצע ביקורות עומק על פי מכרז
שהליכיו הסתיימו בשנת 2011. הביקורות המבוצעות על פי מכרז זה שונות באופן מהותי מביקורות שבוצעו בשנים מוקדמות יותר. אמנם כמות הביקורות ירדה, אולם מדובר בביקורות מקיפות יותר, ואיכותיות יותר, שברובן נערכו על עמותות עם פעילות מורכבת יותר, שהצריכו פיקוח הדוק וצמוד של רו״ח מטעם היחידה. העובדה שבעבר, על פי מכרז קודם ושונה בוצעה כמות ביקורות גבוהה יותר, אינה מעידה על היקף הבדיקה ומידת האפקטיביות של הביקורות שנערכו מטעם היחידה בתקופות השונות. מדובר בביקורות מסוג אחר, שבוצעו במסגרת שיטות עבודה שונות שהיו נהוגות בעבר ושהשתנו במהלך השנים הן כתוצאה ממכרז חדש והן כתוצאה משינוי ארגוני שבוצע ביחידה ומגיבוש נהלים חדשים. מכל מקום, במסגרת תכנית העבודה לשנת 2017 נקבע כי בשנת 2017 ייערכו 120 ביקורות עומק. בנוסף, ברבעון האחרון של שנת 2017 צפוי להסתיים מכרז חדש לביצוע ביקורות עומק מטעם רשם העמותות. המכרז החדש צפוי לייעל את ביצוע ביקורות העומק, ולהביא לקיצור זמני ביצוען וכן להגדיל את מספר ביקורות העומק שיבוצעו.
בנוסף, הרשם פועל לקידום מערכת מחשוב חדשה אשר צפויה לעלות לאוויר במהלך שנת 2018, ואשר אמורה בין היתר לאפשר קבלת מידע דיגיטלי נוסף על זה הקיים היום, באופן שיאפשר לשפר את קבלת ההחלטות בנוגע לביצוע ביקורות עומק.

10. משך הזמן הממוצע לעריכת ביקורת עומק חרג בכ-140% מלוחות הזמנים שקבע הרשם לבודקים מטעמו, ועמד על כ-24 חודשים בממוצע. נמצאו מקרים שהחריגה הגיעה לכדי 300% לערך, והביקורת נמשכה יותר משלוש שנים.

10.           במסגרת הקמת צוות שיפור בנושא ביקורות עומק, שסיים את
עבודתו בשנת 2016, פעלה היחידה לקיצור משך הטיפול בביקורות עומק, עוד במהלך עבודת הצוות. בכלל זה, פעלה ופועלת היחידה לסגירת ביקורות עומק ישנות, שיפור המעקב אחר זמני הטיפול של משרדי רוה״ח החיצוניים שמבצעים את הביקורות, ונקיטה בסמכויות כלפי עמותות שאינן משתפות פעולה בביקורת. כמו כן, וכחלק מהמסקנות שעלו בצוות,
הכוונה היא לכלול במסגרת המכרז החדש לביקורות עומק,
שצפוי להסתיים ברבעון האחרון של שנת 2017, סנקציות בעלות משמעות כספית כלפי משרדי רוה״ח שעורכים את הביקורת במקרים של עיכובים בזמני טיפול, אי עמידה בסטנדרט המקצועי הנדרש וכד׳. על פי ההערכה, בעקבות כל הפעולות שננקטו בעניין, זמני הטיפול הממוצעים בביקורות עומק שהחלו בשנת 2016 יעמדו על זמני טיפול קצרים בשיעור ניכר מזמני הטיפול הממוצעים לביצוע ביקורות שהחלו בשנים 2013-2015.

11. בין ינואר 2014 ליוני 2016 הופסקו 30 ביקורות עומק, בין היתר בשל עיכובים של שנתיים ויותר בעריכתן. חלקן אף נזנחו לתקופות שבין שלוש לחמש וחצי שנים. חלק מהביקורות שהופסקו לא חודשו.

11. מדובר ב-26 ביקורות (ולא 30 ביקורות עומק כפי שצוין) מתוך מאות ביקורות עומק שבוצעו בשנות הביקורת. ביקורות העומק הנזכרות הופסקו בין היתר עקב מצב שבו שר הביטחון הוציא צו לפיו העמותה התאגדות בלתי מותרת ולכן החלנו בהליכי פירוק בביהמ״ש והופסקה ביקורת העומק, וכן בשל מצבים שבהם בסמוך לאחר הקצאת הביקורת הסתבר כי רוה״ח החיצוני נמצא בניגוד עניינים, וזאת לפני שנערכה פניה לעמותה ולפני שהמציאה מסמכים, בד״כ מבלי ששולם לרוה״ח הבודק,
ומבלי שנגרם נזק הלכה למעשה. במקרים אחרים, הופסקה עבודה בשל עיכובים מצד רוה״ח הבודקים וביקורות כאמור חודשו מיידית, למעט מספר מצומצם של ביקורות בהם נמצא כי אכן לא חודשו עקב תקלה, ומייד עם הסבת תשומת הלב לכך, חודשו הביקורות. במקרים בודדים בלבד הופסקה הביקורת עקב עיכוב בעריכתה ולא חודשה. באותם מקרים נמצא כי מועיל יותר להמשיך בטיפול מול העמותה שלא במסגרת ביקורת חדשה, ועל כן הטיפול המשיך באמצעות רו״ח ביחידה.

12. הרשם מתאם את ביצוע ביקורות העומק עם החשכ״ל, ולרוב לא תתחיל ביקורת עומק בתוך שלוש שנים מתום ביקורת קודמת של הרשם או החשכ״ל. בין ינואר 2014 ליוני 2016 הופסקו 22 ביקורות עומק נוספות שהרשם החל בהן, מהטעם שלא חלפו שלוש שנים מתום ביקורת עומק של החשכ״ל.
על רשם העמותות לפעול להרחבת היקף הביקורות המשותפות עם החשכ״ל. כדי להימנע מכפל ביקורות והטלת עומס מיותר על העמותות המבוקרות, עליו לפעול לקבלת מידע מגופים נוספים המבצעים ביקורות על העמותות ולתיאום עמם.



12. מערכות המחשב של רשם העמותות והחשכ״ל הן שונות, ולמרות זאת עובדי הרשם הונחו לבדוק במערכת המחשוב של החשכ״ל האם נערכת ביקורת עומק על ידי החשכ״ל בטרם מתקבלת החלטה אם לקיים ביקורת עומק מטעם הרשם.
במקרים המתוארים הביקורת הופסקה בסמוך לאחר קבלת המידע שהחשכ״ל עורך ביקורת בעמותה, עוד לפני שהעמותה המציאה מסמכים ומבלי שהחלה הביקורת בפועל, ולא שולם למבקר. במהלך חודש דצמבר 2016, ומאחר שהסתבר כי היתה תקלה ביישום הנוהל אצל עובדת אחת ביחידה, חודד הנוהל מול העובדת.
ביצוע פיילוט ביקורות עומק משותפות לרשם העמותות והחשכ״ל החלו ביוזמת הצדדים לפני התחלת הביקורת.
בהמשך להצלחת הפיילוט, ויחד עם זאת, תוך מודעות למגבלותיו, הוחלט להרחיב את הפיילוט, ועל פי תיאום עם החשכ״ל, במהלך שנת 2017 צפויות להיערך ביקורות עומק משותפות נוספות עם החשכ״ל. בנוסף, בחודש פברואר 2017,
נערכה ביוזמת רשם העמותות פגישה במשרד רוה״מ עם נציגי רשם העמותות, החשכ״ל ורשות המיסים, כדי להתחיל הליך,
בהובלת משרד רוה״מ, של תיאום רגולציה על עמותות בין גופים אלו.

13. לרשם אין ראייה כוללת של הגופים הציבוריים המקיימים ביקורות בעמותות, וחלק מהביקורות נעשות ללא תיאום בין הגורמים המבקרים באשר לעיתוין ולתוכניהן. נמצא כי בשנים 2015-2013 הופסקו עוד חמש ביקורות עומק בשל ביקורות שערכו משרד הפנים,
משרד החינוך ורשות המסים.

13. נושא תיאום ביקורות נתון להחלטה מנהלית שנועדה להיטיב
עם עמותות, ואינו מחויב על פי דין, כך למשל כאשר משרד החינוך או משרד הפנים מבצעים ביקורות מטעמם בנוגע לסמכויותיהם כלפי עמותות, ואינם בודקים בהכרח את העניינים הנבדקים על ידי רשם העמותות בהתאם לסמכותו על פי דין. למיטב ידיעתנו, גופי ביקורת רבים מבצעים ביקורות אף במקביל לגופים אחרים, ללא כל תיאום, ואינם סוברים כי יש בכך פגם כלשהו. על אף האמור, כאמור, בחודש פברואר 2017,
נערכה פגישה במשרד רוה״מ עם נציגי רשם העמותות, החשכ״ל ורשות המיסים, כדי להתחיל הליך, בהובלת משרד רוה״מ, של תיאום רגולציה על עמותות בין גופים אלו. מדובר בהליך מורכב, הכולל היבטים משפטיים, טכנולוגיים ומקצועיים שונים. במסגרת הפגישה שהתקימה במשרד רוה״מ כאמור, דובר על כך שלאור המורכבות האמורה, בשלב זה ההליך יתייחס לרשם העמותות, רשות המיסים והחשכ״ל, ובהמשך תיבחן האפשרות להרחיב את התיאום מול משרדי ממשלה נוספים.

14. הדוחות הממוחשבים של הרשם בדבר תיקון הליקויים שהתגלו בביקורות העומק אינם מפרטים את הליקויים הדורשים תיקון, את לוחות הזמנים לביצוע ואת סטטוס הטיפול בליקויים.
על הרשם לקבוע קווים מנחים לטיפול במקרים שבהם עמותות לא יישמו את כלל דרישותיו. כן עליו להחיש את עדכון הנהלים בכל הנוגע לתכנית לתיקון ליקויים המתגלים בהתנהלותן של עמותות.
[bookmark: bookmark479]תגובה
משרד המשפטים
14. בנוגע לדוחות הממוחשבים, מערכת המחשוב החדשה שצפויה
לעלות לאוויר במהלך 2018 צפויה לתת מענה גם בנוגע להפקת דוחות המתייחסים לליקויים שעלו בביקורות מטעם הרשם.
בנוגע לנהלים, בכוונת רשם העמותות לסיים הכנת עדכון לנהלים הפנימיים בכל הנוגע לתכניות לתיקון ליקויים עד לסוף חודש מאי 2017.
[bookmark: bookmark480]תגובה
משרד הפנים
14. משרד הפנים אינו רואה מניעה בהעברת דו״חות הבדיקה לרשם העמותות. משרד הפנים יבחן ביחד עם רשם העמותות הקמת ממשק עבודה יעיל שיבהיר מהן ביקורות העומק שמשרד הפנים עורך.
[bookmark: bookmark481]ליקוי
15. במסגרת פירוק עמותות ממנה בית המשפט בעל תפקיד לביצוע פעולות בקשר לפירוק, לרוב בעקבות המלצה של הרשם או הכונס הרשמי. אין לרשם מאגר של בעלי תפקיד מומלצים עם הכישורים הנדרשים שממנו הוא יכול לבחור בשקיפות ולהסביר את המלצותיו לבית המשפט.
15. רשם העמותות החל בקידום מהלך של יצירת מאגר מפרקים, לרבות מימונם, מול הלשכה המשפטית של משרד המשפטים,
מחלקת ייעוץ וחקיקה ומנהל אגף בכיר (כלכלה, תקציבים,
פיקוח ובקרה) במשרד המשפטים. הכוונה היא ללבן עד מאי 2017 את השאלות המשפטיות הכרוכות במהלך, ובהתאם למתווה המשפטי שיגובש, לפעול לקידום הליך מכרזי לבחירת מפרקים שיכללו במאגר.
[bookmark: bookmark482]ליקוי
16. מנתוני רשם העמותות עולה שקיימות כ-500 עמותות שפורקו אך לא הוגשה בקשה לבית המשפט לחיסולן הסופי כנדרש.
[bookmark: bookmark483]תגובה
משרד המשפטים
16. רשם העמותות והכונס הרשמי החלו במיפוי העמותות שיש לחסלן. אחרי המיפוי האמור, שצפוי לארוך כחודשיים, יוחל בשלב הראשון של הגשת בקשות לבית המשפט לחיסול עמותות. בשלב הראשון ככל הנראה יוגשו בקשות במחוז תל אביב, שבו על פי ההערכה המספר הגדול ביותר של עמותות שיש לחסלן.
[bookmark: bookmark484]ליקוי
17. ממשקי העבודה של הרשם עם גורמי ממשלה רלוונטיים הם חלקיים ואינם נותנים מענה מלא לשיפור ולייעול הפיקוח והבקרה שמקיים הרשם על עמותות.
על רשם העמותות להרחיב את פעילותו ליצירת ממשקי עבודה עם גורמי ממשלה רלוונטיים ולחיזוק הממשקים הקיימים, לצורך שיפור הפיקוח והבקרה על עמותות, ולהגברת החיסכון והיעילות בהקצאת המשאבים של רשם העמותות ושל גופים נוספים בביצוע עבודתם.
[bookmark: bookmark485]תגובה
משרד המשפטים
17.            בחודש פברואר 2017 התקיימה פגישה ראשונה במשרד ראש
הממשלה עם רשות המיסים והחשכ״ל בעניין תיאום רגולציה.
כמו כן, כבר מספר שנים קיים ממשק מטעם רשם העמותות לחשכ״ל ולרשות המיסים לעניין קיומו של אישור ניהול תקין. בנוסף, רשם העמותות פנה במהלך פברואר 2017 לבנק ישראל כדי לקדם שיתוף פעולה לגבי עמותות בעלות חשבון מוגבל, וסוכם כי תתקיים פגישה בעניין.
במהלך חודש ינואר התקיימה פגישה של רשם העמותות עם הנהלת בתי המשפט לעניין יצירת ממשק מחשובי, אולם למרות נכונות רשם העמותות, נמסר כי הנהלת בתי המשפט סבורה כי אין מקום לממשק כאמור. מוצע לקבל לעניין זה את עמדת הנהלת בתי המשפט.
[bookmark: bookmark486]ליקוי
18. נמצאו מקרים שבהם אישר החשכ״ל תמיכה מתקציב המדינה בלא שהיה בידי העמותה אישור על ניהול תקין, בניגוד ל״נוהל להגשת בקשות לתמיכה מתקציב המדינה ולדיון בהן״ של החשכ״ל.
[bookmark: bookmark487]ליקוי
19. משך הזמן הממוצע לטיפול בתלונה כנגד עמותה שהתקבלה אצל הרשם גבוה בהרבה מהזמן לטיפול שפרסם הרשם (עד 180 יום).
בשנים 2015-2014 הטיפול ב-18 תלונות ארך יותר מ-3 שנים, וב-571 תלונות בין שנה ל-3 שנים.
על רשם העמותות לבחון אילו צעדים נוספים ראוי לנקוט לשיפור הטיפול בתלונות וכיצד אפשר לעמוד בלוחות הזמנים שנקבעו.
[bookmark: bookmark488]תגובה
משרד המשפטים
19.           במהלך שנת 2016 בוצע מהלך לשיפור זמני הטיפול בתלונות על
עמותות. בעקבות כך זמני הטיפול קוצרו משמעותית, והם עומדים בחודשים האחרונים על ממוצע של כ- 150 ימי טיפול.
הטיפול כולל בין היתר בחינת התלונה, מענה לפונה, בדיקת המידע הקיים במשרדי הרשם ובמקורות נוספים בנוגע לפעילות העמותה, דרישת מסמכים והבהרות מהעמותה, קבלת החלטה לעניין נקיטה בסמכויות כלפי העמותה וכתיבת דוח תוצאות בדיקה לעמותה, אשר העתקו נשלח גם לפונה. בחודש פברואר 2017, כחלק מהעמקת הטיפול המקצועי ביחידה, בוצע יום עיון לעובדי רשם העמותות המטפלים בבדיקת תלונות על עמותות,
ובמסגרת זו העובדים קיבלו הדרכה מקיפה וכן כלים מעשיים לטיפול בתלונות. בנוסף, במהלך החודשים הקרובים ולא יאוחר מסוף אפריל 2017, צפוי לעלות לאתר האינטרנט של רשות
התאגידים - רשם העמותות טופס מקוון להגשת תלונה על עמותה, אשר צפוי לייעל את הליך הגשת התלונות ובירורן.
[bookmark: bookmark489]ליקוי
20. במהלך הביקורת נבדקו מאות תיקי עמותות, ונמצאו עשרות מקרים שבהם התמהמה רשם העמותות במתן תשובה לפניות שהועברו אליו,
או בקידום תהליכים שהיו באחריותו.
[bookmark: bookmark490]תגובה
משרד המשפטים
20. מתנהל מעקב ופיקוח אחר עמידה בזמני טיפול של עובדי היחידה. המעקב מתבצע באמצעות רישום משימות במערכת המחשוב הקיימת למועדי הטיפול הרלוונטיים עם קבלת הבקשה, ובדיקה שוטפת המתבצעת על ידי מנהלי החטיבות והמחלקות לעניין ביצוע המשימות במועד. ככלל, היחידה אכן עומדת בזמני הטיפול שפורסמו, כפי שניתן לראות ממועדי הטיפול שבמסמכי הטיפול עצמם. אי עמידה בזמני הטיפול שפורסמו היא במיעוט המקרים, כאשר נוצר עומס מיוחד, או כאשר מדובר בבקשה מורכבת הדורשת מעורבות של גורמים נוספים, בדומה למקרים המנויים בחוק ההנמקות. מכל מקום,
כאמור, רשם העמותות מקדם בימים אלו מערכת מחשובית חדשה שצפויה לשפר משמעותית את אפשרות הפיקוח על זמני הטיפול במשימות. מערכת כאמור צפויה לעלות לאויר במהלך שנת 2018. בנוסף, מקיימים מנהלי החטיבות ביחידה פיקוח שוטף על עמידת העובדים בזמני הטיפול שנקבעו על ידי הרשם ופורסמו לציבור, למרות שאינו מחוייב בכך על פי חוק.
[bookmark: bookmark491]ליקוי
21. המערכת הממוחשבת של הרשם אינה כוללת התרעה מחשובית אוטומטית על עיכוב בטיפול, והמעקב מוטל על עובדי הרשם.
[bookmark: bookmark492]תגובה
משרד המשפטים
21. מערכת המחשוב החדשה אמורה לתת מענה לעניין זה. 
ליקוי

22. אין אפשרות להגיש טופסי דיווח לרשם העמותות באופן מקוון כפי שקיימת ברשם החברות, ורובם נשלחים באמצעות הדואר.

22. במסגרת מערכת המחשוב החדשה, המהווה כאמור הרחבה למערכת שפותחה עבור רשם החברות, ניתן יהיה להגיש מסמכים באופן מקוון.
[bookmark: bookmark493]ליקוי
23. המסמכים המועברים לרשם העמותות, לרבות הודעות דואר אלקטרוני ופקסים, נסרקים בתהליך ארוך ומסורבל, ובגינו מתעכב מתן המענה לפונים. כמו כן התגלה מספר רב של טעויות בסריקת מסמכים, דבר המקשה ומסרבל מאוד את העבודה.
[bookmark: bookmark494]תגובה
משרד המשפטים
23. הסריקה המבוצעת היום נעשית על ידי חברה חיצונית המספקת שירותים למשרד המשפטים, ולא על ידי עובדי היחידה. אנו פועלים מול החברה החיצונית לאתר את התקלות ולמזערן עד כמה שניתן. מכל מקום, מערכת המחשוב החדשה שצפויה לעלות לאוויר במהלך שנת 2018 אמורה לתת מענה גם לעניין זה, שכן המסמכים ייסרקו או ייקלטו למערכת לפני הטיפול או במהלכו, ולא לאחר הטיפול כפי שקורה כיום.
[bookmark: bookmark495]ליקוי
24. אתר המרשתת ״גיידסטאר״, שהוקם בעקבות החלטת ממשלה להנגיש לציבור מידע חשוב הנוגע לעמותות , אינו כולל את מלוא הנתונים שנדרשו בהחלטה.
[bookmark: bookmark496]תגובה
משרד המשפטים
24. במהלך שנת 2017 צפוי אתר הגיידסטאר לעבור מהחברה המנהלת אותו לניהולו של משרד המשפטים. לאחר ביצוע המעבר, בכוונת משרד המשפטים להרחיב את המידע הקיים באתר ואת אפשרויות החיפוש בו.
[bookmark: bookmark497]ליקוי
25. מערכת המחשוב של הרשם מוגבלת מאוד בהוצאת דוחות, ורבים מהם אינם תקינים.
25. מערכת המחשוב החדשה אמורה לתת מענה לעניין זה. ליקוי
26. תשלום אגרות שירות אינו מוזן למערכת לניהול מרוכז של נתוני הגבייה. כתוצאה מכך אין לרשם נתונים כגון כמה שירותים ניתנו,
כמה אגרות שולמו, אילו סכומים שולמו ועבור אילו עמותות.
[bookmark: bookmark498]תגובה
משרד המשפטים
26. במסגרת מערכת המחשוב החדשה אמור להינתן מענה גם
לעניין ריכוז המידע בנוגע לאגרות שירות.
[bookmark: bookmark499]ליקוי
27. רשות התאגידים נדרשת לקבוע במשותף עם רשות המיסים את הדרך שזו תעביר אליה את המידע על עמותות פעילות שאינן מדווחות,
באופן שיעלה בקנה אחד עם הוראות הדין.
[bookmark: bookmark500]תגובה
משרד המשפטים
27. בהמשך לפניית רשות התאגידים, רשות המיסים העבירה במרץ 2017 את הדוחות בנוגע לסטאטוס עמותות שבטיפולה. בכוונת הרשם לפעול בחודשים הקרובים להצלבת מידע זה עם המידע הקיים במערכות המחשוב של רשם העמותות כדי לאתר את העמותות הפעילות שאינן מדווחות, ובהתאם לכך לשקול את המשך הטיפול בהן.
[bookmark: bookmark501]ליקוי
28. בהתייחס לליקויים במגוון נושאים שעלו בדוח זה ציינה רשות התאגידים כי הם יתוקנו עם הטמעת מערכת המחשוב החדשה, שפיתוחה יחל בשנת 2017. עד להטמעת המערכת החדשה רשות התאגידים נדרשת לבחון את הדרכים לשיפור המידע והדוחות הניתנים להפקה מהמערכות הקיימות כדי לסייע בהשגת יעדי הרשם ולייעל את עבודת הפיקוח והבקרה.


28. הליך אפיון המערכת החדשה נמצא בימים אלו בטיפול מואץ, והליך הפיתוח צפוי להתחיל בימים הקרובים. לאור כמות המשאבים הגדולה המושקעת בהליך זה הן מטעם רשות התאגידים והן מטעם אגף מערכות מידע של משרד המשפטים,
ולאחר שהעניין נבחן במספר פורומים, נמצא כי ביצוע פיתוחים נוספים במערכת הקיימת יביא לעיכוב פיתוח המערכת החדשה.
לפיכך, ולמעט מספר פיתוחים קלים והכרחיים שבוצעו בחודשים האחרונים, המאמץ בהקשר זה מושקע בקידומה של המערכת החדשה.
[bookmark: bookmark502]ליקוי
29. במתן התמיכות נסמך החשכ״ל על אישור ניהול תקין שמנפיק הרשם, ונמצאו מקרים שבהם אישר החשכ״ל תמיכה מתקציב המדינה בלא שהיה בידי העמותה אישור על ניהול תקין, בניגוד לנוהל התמיכות.
[bookmark: bookmark503]תגובה
אגף החשב הכללי-משרד האוצר
29. המקרים המעטים אשר בהן בקשות למתן תמיכה מגיעות לפתח
האגף ללא אישור ניהול תקין הן בקשות של גופים הקיימים פחות משנתיים, ומסיבה זו אינן יכולות לקבל אישור ניהול תקין מרשם העמותות.
על פי נוהל התמיכות, סעיף 8(ט): ״מוסד הפונה לראשונה לקבלת תמיכה ממשרד ממשלתי, יחויב בשנתיים פעילות במימון ממקורות עצמאיים בטרם יותר לו להגיש בקשה לתמיכה ממשלתית; במקרים חריגים ביותר, שעולה בהם צורך לוותר על דרישת הניסיון, ניתן לאחר התייעצות עם היועץ המשפטי לממשלה לוותר על דרישת הניסיון וזאת אם למשרד התומך, מבקש הפטור, אינטרס ציבורי מובהק במתן הפטור...״
אישור כזה ניתן במקרים בודדים, בנסיבות חריגות במיוחד,
ולאחר התייעצות וקבלת חו״ד ממשרד המשפטים.
[bookmark: bookmark504]מניעת הפליה באספקת שירותים, מוצרים
ובכניסה למקומות ציבוריים
[bookmark: bookmark505]הגופים המבוקרים: משרד המשפטים, משרד החינוך, המשרד לשוויון חברתי, משרד הבריאות.
[bookmark: bookmark506]ליקוי
1. במערכת הממשלתית לא נערכים הליכים או פעולות שיטתיות לאיסוף מידע ולמעקב אחר מופעים של הפליה באספקת מוצרים ושירותים.
המידע הקיים על ההפליה המתרחשת בפועל אינו נאסף באופן עקיב ושיטתי אלא הוא מוגבל לגזרות מצומצמות בלבד של הנושא (ענף,
קבוצה מוגנת או אזור גאוגרפי מסוימים).
בשלב הראשון על כל משרד לאסוף במרוכז נתונים, לערוך מחקרים וסקרים ולפתח ידע, כדי שיוכל למפות את המקומות שקיימת בהם פגיעה מוגברת בקבוצות מוגנות, ועל בסיס מיפוי זה יגבש מדיניות מושכלת ומיטבית למיגורה. בשלב השני, על משרד המשפטים להיוועץ בגורמים המקצועיים הרלוונטיים בו וברשויות ציבוריות אחרות באשר לאופן המיטבי לכינון מאגר ידע לאומי בנושא ההפליה, לפעול לכינונו ולפיתוחו פיתוח שוטף.
[bookmark: bookmark507]תגובה

1.	           המשרד מסכים ורואה זאת חלק מחובתו במסגרת עבודת
הועדה בנושא גזענות.
[bookmark: bookmark508]תגובה
משרד החינוך
1. הרשות הארצית למדידה והערכה בחינוך (ראמ״ה) מבצעת כל שנה הערכה וניטור מערכתי סדרתי, על פי רוב בהתבסס על מדגם של בתי ספר פר/תלמידים/מורים.
[bookmark: bookmark509]ליקוי

2. אף שחוק איסור הפליה קובע ששר המשפטים ממונה על ביצועו, משרד המשפטים לא פעל לאיסוף שיטתי של נתוני תלונות ופניות כלליות ומקצועיות בנושאי הפליה ואי-שוויון.

1-2.	           ביום 1/2/17 נכנס לתפקידו ראש יחידת התיאום למאבק
בגזענות. יחידת התיאום תהיה אחראית על איסוף הנתונים באופן עקבי ושיטתי ולפתח ידע בתחום. בנוסף, יחידת התיאום תפעל לאיסוף שיטתי של נתונים אודות התלונות בנושא הפליה וגזענות, תנתב אותן, ותעקוב אחר הטיפול בהן.
[bookmark: bookmark510]ליקוי
3. משרד החינוך אינו מרכז תלונות, אינו מבצע מעקב יזום ואינו מפתח ידע מספק על אירועי הפליה במסגרת תחומי אחריותו. גם כאשר עסקו בנושא לשכת המדען הראשי והרשות הארצית למדידה והערכה בחינוך, לא נעשה שימוש בנתונים שנאספו לצורך גזירת מסקנות וגיבוש מענה משרדי לתופעה.
[bookmark: bookmark511]תגובה

3. משרד החינוך מפתח מערכת CRM חדשה לטיפול בתלונות הציבור, ניהולן וביצוע מעקב צמוד. במערכת החדשה יתועדו כלל הפניות של קהלי היעד (תלמידים, הורים, עובדי הוראה וכד) באופן שיאפשר לאחזר ולנהל את כל התלונות בנושא הפליה ולהעבירן באופן מרוכז לטיפול הגורם הרלוונטי במחוז.
באחריות ראמ״ה לקיים סקר ניטור אלימות מדגמי שעוקב אחר רמת האלימות לאורך שנים, אך אין באחריותו לאסוף את מקרי אלימות בהם הוזמנה משטרה במהלך השנה. זה מידע מינהלי שאינו באחריות ראמ״ה או המדען.
לאור נתוני הניטור של ראמ״ה , מפתחים בשנה באחרונה יחידות עבודה חינוכית בהתאמה לגיל.

4. משרד הבריאות אינו אוסף נתונים על מקרי הפליה בשירותים שבתחומי אחריותו, ואינו מפתח ידע בנושא באופן יזום. תלונות הציבור המתקבלות אצל גורמים שונים במערכת הבריאות אינן מקובצות למאגר תלונות, ולפיכך לא עלה בידיו להציג אומדן מספרי של התלונות שקיבל.
4. אכן לא נאסף מידע שיטתי בנושא הפליה במערכת הבריאות. ב 25.12.2016 מינה מנכ״ל משרד הבריאות ועדה מתכללת בנושא ״גזענות, אפליה והדרה חברתית במערכת הבריאות״. מנדט הוועדה כולל מיפוי ולמידה של תופעות של גזענות במערכת הבריאות על מנת לפתח להם מענים. אלו כוללים בין היתר ניטור ומדידה של תופעת הגזענות באופן מתודי ועקבי.
[bookmark: bookmark513]ליקוי
5. תופעות של הדרת נשים מן המרחב הציבורי עמדו במרכזו של דוח שהכין משרד המשפטים, אשר קבע כי זו תופעה בלתי חוקית וכי חובה על משרדי הממשלה למגרה. ואולם במבחן התוצאה אין די בפעולות שנקטו משרד המשפטים ומשרדי הממשלה האחרים למיגור התופעה, והיכולת לפעול באופן יזום למיגורה תלויה לא אחת בדרג המדיני וברצונם של השרים. משרד המשפטים לא יזם אכיפה פלילית בנושא, ומשרדי הממשלה האחרים כמעט שלא הפעילו סנקציות מינהליות או פליליות שבסמכותם. היעדרן של פעולות מערכתיות יזומות ויעילות למניעת הפליה כנגד נשים, לצד דלות האמצעים והסעדים היעילים וההימנעות מיישום סמכויות האכיפה הקיימות, משקפות התמודדות רפה ופסיבית של משרדי הממשלה, ומחייבות נקיטת גישה חדשה.
ספק אם הפעולות שנעשו בתחום זה ענו במלואן על החובה שחלה על הרשויות הממשלתיות לרבות זו הנובעת מההתחייבויות במישור הבין-לאומי.
משרדי הממשלה נדרשים לקיים בקרות יזומות, להפעיל את סמכויותיהם, לפקח ולבצע פעולות אכיפה למיגור התופעה. משרד המשפטים נדרש להנחות את משרדי הממשלה בתחום זה, להגביר את פיקוחו עליהם כדי לוודא נקיטתם של האמצעים הדרושים, ולדרוש מהם דיווח שוטף על אופן פעולתם.
על משרד המשפטים לנקוט עמדה תקיפה ולהתאים את פעולותיו כך שתתיישבנה עם העמדות שהציג בדוח צוות הדרת נשים. עליו לפעול בשיתוף עם משרד הבריאות ולוודא שמשרד זה יפעיל את סמכויותיו נגד גילויים של הפרדה אתנית או גזעית במחלקות היולדות.

5.            פעילותו של משרד המשפטים בנושא המאבק בהדרת נשים

במרחב הציבורי נעשית בשני אופנים עיקריים - הראשון, ליווי ושיתוף פעולה שוטפים מול גורמי המדינה הרלוונטיים בנושאים שבטיפולם; השני, הפנייה לבדיקה וטיפול של משרדי

הממשלה וגופים אחרים בעקבות פניות ציבור ופרסומים. יצוין לעניין זה, כי אין למשרדי הממשלה חובת דיווח פורמאלית למשרד המשפטים, וממילא מרבית המקרים בהם אירעו מופעי הדרת נשים הם לא ידועים ללשכות המשפטיות במשרדי הממשלה. ערוץ המידע המרכזי והאפקטיבי ביותר במקרים אלה, כפי שקורה אף בנושאים רבים אחרים, הוא באמצעות קבלת פניות מן הציבור ומעקב אחר דיווחים בנושא בתקשורת. לאחרונה פרסם המשרד כתובת מייל ייעודית לפניות ציבור בתחום הדרת הנשים במרחב הציבורי, במטרה לאפשר נגישות מקסימלית לפונות ופונים אשר היו עדים למקרי הדרת נשים במרחב הציבורי, על מנת שיביאו אותם לידיעתנו ולטיפולנו. נוכח העובדה שהסמכויות השלטוניות בתחומים הרלוונטיים נתונות למשרדי הממשלה השונים - משרד המשפטים עושה כל שביכולתו להבאת המקרים הבעייתיים בפני משרדי הממשלה הנוגעים בדבר, הכוונתם המשפטית באשר לאופן הטיפול במקרים אלה וליווי שוטף של הטיפול. משרד המשפטים פועל במלוא האמצעים העומדים לו למול משרדי הממשלה בהיבטי מניעת הדרת נשים. המשרד סבור נדרשת הקצאת תקינה ייעודית למשרד המשפטים עבור נושא זה וכן נדרשת החלטת ממשלה מתאימה, הקובעת חובת דיווח מוסדרת כמוצע. זאת, על מנת שיהיה ניתן להגשים כהלכה את תפקידיו של משרד המשפטים ביישום המלצות הצוות המשרדי, קידום החלטת הממשלה והמלצות מבקר המדינה, לשם פעולה אקטיבית למיגור תופעת הדרת הנשים במרחב הציבורי.
ליקוי
6. משרד החינוך: הליך הבדיקה הנהוג במחוז החרדי לבירור תלונות על הפליית תלמידים במוסדות חינוך חרדיים לא הוחל גם על מוסדות חינוך שאינם חרדיים, ומתמקד רק בקבלה ובשיבוץ למוסד החינוכי.
קיים חשש שהבירור הראשוני הממושך בהליך מנפה את רוב הבקשות, ובפועל מצמצם את המקרים שבהם מכריעה בסופו של דבר ועדת הערר של המחוז החרדי למקרים מובהקים בלבד. משרד החינוך ממעט מאוד בהפעלת סנקציות מינהליות, לאחר דיון בוועדת הערר שהסתיים בהכרעה נגד המוסד החינוכי ורק לאחר הליכים מתמשכים נוספים. ספק אם הפעולות שמשרד החינוך נוקט למיגור התופעה הן אפקטיביות, וספק אם יש בהן כדי לתת מענה מספק ונאות כמתחייב מהוראות הדין ומהתחייבויותיה הבין-לאומיות של מדינת ישראל. הפליית בנות במוסדות חינוך חרדיים: על משרד החינוך לגבש מענה מקיף ואפקטיבי לטיפול כולל בהפליה במערכת החינוך, שיקיף את כל מוסדות החינוך ואת כל סוגי ההפליה. על המשרד לבחון את הדרכים להשגת אכיפה יעילה תוך שימוש נרחב יותר בסנקציות מינהליות, ובמקרה הצורך אף בנקיטת אמצעים פליליים. כן עליו לפתח אמצעי פיקוח ובקרה כדי להעריך את יעילות פעולותיו. על המשרד לאזן בין מיצויו של הבירור הראשוני בהליך הבדיקה במחוז החרדי ובין הצורך בהכרעה ברורה של המשרד בתלונה בפרק זמן סביר.

6. משרד החינוך בוחן כל פניה בנושא הפלייה לגופה. הטיפול
בתופעה נעשה במידתיות כאשר ההקפדה היא על שיבוץ מיטבי של התלמיד/ה במוסד חינוך. לא כל הפניות בנושא הן על רקע של אפליה. חלקן נובעות מאורח חיים לא מספק.
המשרד בוחן גם אפשרות לנקיטת אמצעים נוספים, לרבות פליליים, עצירת תקציבים ועוד.

7. הפרדת יולדות: זה שנים נשמעות טענות חמורות על הפרדת יולדות בבתי חולים בארץ, אך משרד הבריאות טוען כי ״מאחר ואין תלונות,
גם אין לנו נתונים. מבחינתנו זו אינה תופעה״. משרד הבריאות לא ערך בירור עובדתי של התופעה, לא בחן את היקפה ולא ערך ביקורות סדורות בבתי החולים, לא פיקח על ביצוע הנחיותיו בנושא בשטח ולא וידא את אכיפתן. עמדות משרד הבריאות ושל חלק ממנהלי בתי החולים מעידות על פער בין המדיניות המוצהרת בעניין הפרדתן של יולדות ובין המצב בפועל. במבחן המעשה, מערכת הבריאות אינה מתנגדת לנורמת ״נפרד אבל שווה״ ואינה נאבקת בה, בניגוד לפסיקת בית המשפט העליון ולעמדת משרד המשפטים והיועץ המשפטי לממשלה (להלן - היועמ״ש). משרד הבריאות לא ביצע את הפעולות הנדרשות לקיום התחייבויותיה הביצועיות של ישראל במישור הבין- לאומי בכל הנוגע למניעת הפליה, לרבות ההתחייבות לנקוט אמצעי אכיפה ולהעמיד סעדים אפקטיביים, ופעולותיו נותרו הצהרתיות בעיקרן.
על משרד הבריאות מוטלת החובה להבטיח לכלל האוכלוסייה שוויון בשירותי הבריאות שהוא מספק, לרבות שירותי הבריאות הניתנים בידי בית חולים וקופת חולים. הפרדת יולדות מטעמים שאינם רפואיים אינה עולה בקנה אחד עם עקרון השוויון, גם אם תתקבל הטענה שתכלית ההפרדה היא ריצויה של יולדת או ״התחשבות בשיקולים תרבותיים״.
משרד הבריאות נדרש לאסוף באופן שיטתי נתונים על שיבוץ יולדות בכל בתי החולים, כדי שיוכל לנתח את היקף התופעה ואת מאפייניה,
ולפתח עבור מקבלי ההחלטות כלים לשם גיבוש המדיניות המיטבית למניעת הפליה.
על משרד הבריאות למלא כראוי את תפקידו כגורם מסדיר ובעל סמכויות פיקוח ואכיפה על בתי החולים. עליו לפעול באופן מהיר, יעיל ונחרץ להפסקתם של ביטויי ההפליה בתחומי אחריותו, לפקח על קיומן של הוראות החוק ולאכוף אותן בכל האמצעים העומדים לרשותו, לרבות באמצעים מנהליים ומשמעתיים. כעבור זמן, עליו לשוב ולבחון את האפקטיביות של צעדיו ולבדוק את הצורך בנקיטת אמצעים נוספים.

7. לעניין הטענות החמורות על הפרדת יולדות - הוקמה ועדה
שכללה נציגים ממשרד הבריאות ונציגים ממגוון בתי חולים.
לעניין בירור התופעה, ביקורות סדורות בבתי חולים ואי פיקוח על ביצוע הנחיות בנושא בשטח ואכיפתן - נציגי הועדה חשו כי עיקר הפעילות צריכה להתמקד בתכניות הכשרה ופיתוח. נושא זה יקודם דרך הועדה המייעצת למנכ״ל בנושא.
לעניין שוויון בשירותי הבריאות שהמשרד מספק - משרד הבריאות פועל מספר שנים כדי להכשיר צוותים בתחום הכשירות התרבותית אך אינו מקבל או רואה בהפרדת יולדות אמצעי לקדום כשירות תרבותית. תופעה זו כאמור פסולה והתמודדות המשרד עמה תעשה באמצעות בקרות, והכשרות ובמידת הצורך באמצעות פיתוח מדיניות והנחיות לשטח בנושא זה.
לעניין איסוף נתונים על שיבוץ יולדות - כחלק מעבודת הוועדה במינוי מנכ״ל בנושא גזענות מתעתד המשרד לפתח כלי מדידה ומדיניות בנושא.
לעניין צעדי אכיפה וסנקציות מינהליות - המשרד החל לבדוק את הסוגייה בכל הבקרות שהתקיימו לאחרונה.
לעניין מילוי תפקידו של המשרד כגורם מסדיר ובעל סמכות פיקוח ואכיפה על בתי החולים - המשרד בעיצומו של תהליך למידה במטרה למצוא את הדרך הנכונה ביותר לבדוק את הנושא לכן בכל פעם הנושא נבחן בצורה מעט שונה.
לעניין ביטויי ההפליה בתחום אחריות המשרד - עד כה מראיונות שהתקיימו במסגרת הבקרות למול הצוותים הרפואיים ולמול מטופלות, לא התקבלו דיווחים על תופעה של הפליה.

7. טענה זו נבדקה על ידי הממונה על תחום הבריאות במשרד
המשפטים חזור ובדוק עם נציגי הלשכה המשפטית של משרד הבריאות. לדברי משרד הבריאות אין כל ראיה כי אכן יש
תופעה כזו בבתי החולים. כמו כן, לא הובאו לידיעת משרד הבריאות או לטיפולו, כל טענה בדבר מנהג שכזה. נושא זה נבדק על ידי הממונה על תחום הבריאות במשרד המשפטים מספר פעמים, כאמור, בע״פ ובכתובים מול נציגי הלשכה המשפטית במשרד הבריאות. אשר על כן אין ליקוי בנקודה זו המצריך טיפול משרד המשפטים.

8. בבדיקת תלונות במשרדי המשפטים, החינוך, הבריאות והשוויון החברתי נמצא כי המשרדים הללו מספקים ערוצים רבים להגשת תלונות, אך התלונות המתקבלות בהם אינן מרוכזות אצל גורם אחד ואינן מקוטלגות באופן שמאפשר לאתר בהן את התלונות על הפליה.

8. הגשת התלונות במשרד המשפטים תהיה מרוכזת אצל גורם
אחד- יחידת התיאום למאבק בגזענות, אשר תעקוב אחר הטיפול בתלונה ותהיה בקשר ישיר עם מגיש התלונה.

8. משרד החינוך מפתח מערכת CRM חדשה לטיפול בתלונות
הציבור, ניהולן וביצוע מעקב צמוד. במערכת החדשה יתועדו כלל הפניות של קהלי היעד (תלמידים, הורים, עובדי הוראה וכד) באופן שיאפשר לאחזר ולנהל את כל התלונות בנושא הפליה ולהעבירן באופן מרוכז לטיפול הגורם רלוונטי במחוז.

8. כחלק ממנדט הוועדה בנושא גזענות שמינה מנכ״ל משרד הבריאות כלולה האחריות לניטור אחר התופעה ובחינת האפשרות לייצר ערוצי פנייה ייעודיים בנושא זה.

9. הטיפול של משרדי הממשלה שנבדקו בתלונות על הפליה אינו בלתי תלוי. על פי רוב הטיפול מתמצה בניתוב תלונות על הפליה מאגף תלונות הציבור לבירור ביחידה המקצועית שהנילון עובד בה ואינו נותן למתלונן מענה ייעודי ובלתי תלוי. זהו מצב של ניגוד עניינים 





          מובנה, שכן בסופו של התהליך הגורם המברר את התלונה והנילון
          שייכים שניהם לאותה יחידה מקצועית במשרד. במצב זה, ההכרעה 
           בתלונה נסמכת לא אחת על גרסת הנילון.
משרדי הממשלה אינם יכולים להסתפק בטיפול בתלונות רשמיות בלבד. במקרים שהרשויות מודעות לקיום הפליה בנושא המצוי בתחום אחריותן, או למגמה המתגלה מהצטברות של עדויות ומקרים שהתפרסמו גם אם לא התגבשו לכלל תלונה רשמית - עליהן לנקוט יוזמה ולגבש מענה יזום, לרבות באמצעות בדיקה ואיסוף מידע ונתונים, בירור מערכתי, הנחייתם של גורמים מקצועיים ופיקוח ובקרה על קיום ההנחיות.
על משרדי הממשלה לפעול בהקדם לצמצום החסמים להגשת תלונות, ולוודא שהגורם האחראי לבירור התלונה הוא עצמאי ובלתי תלוי, כדי שתלונות הציבור יזכו למענה מקצועי וישמשו ככלי ניהולי בטיפול בתופעת ההפליה, לא רק ברמה הפרטנית אלא גם ברמה המערכתית.

9. בנוגע לנקיטת פעולות יזומות לאיסוף נתונים, נציבות שוויון
זכויות לאנשים עם מוגבלות פועלת בדרך זו ומידי שנה אוספת נתונים בתחומים שונים הנוגעים לחיים של אנשים עם מוגבלות, הקשרים החברתיים, חומרת המוגבלות והשלכותיה, גיל, מגדר ומיגזר, פערים בהשכלה, פערים בתעסוקה, פערים במצב הכלכלי, בדפוסי מגורים ובתנאיהם ועוד. הנציבות נוהגת לפרסם את הנתונים מידי שנה ולהפיץ את המידע בקרב קובעי המדיניות והציבור הרחב וכן מפרסמת נציבות שוויון זכויות לאנשים עם מוגבלות מידע לציבור באמצעות חוברות יעודיות , הרצאות וימי עיון. בנוסף מפרסמת הנציבות מידע נרחב לגבי שוויון זכויות לאנשים עם מוגבלות באמצעות אתר האינטרנט שלה, אמצעים שנועדים בין היתר להגביר מודעות הן של אנשים עם מוגבלות לזכויותיהם והן של הציבור הרחב ושל החייבים בנגישות.

9. הגורם האחראי לבירור התלונות במשרד החינוך הוא אגף
עצמאי ובלתי תלוי כפוף ישירות למשנה למנכ״לית.
האגף מעביר נושאים רגישים ובעלי משמעות מערכתית לידיעת הגורמים הרלוונטיים ולהמשך טיפול מערכתי. לא אחת,
ובעקבות תלונות פרטניות בהן טיפל האגף, נערך שינוי מערכתי והופקו הלקחים הנדרשים.
האגף לפניות ותלונות הציבור הוא אכן אגף בתוך משרד החינוך ולא גוף חיצוני. מדובר במבנה ארגוני הקיים בכל משרדי הממשלה בהתאם למדיניות נציבות שירות המדינה. למרות שהאגף לפניות ותלונות הציבור הוא אגף פנימי בארגון, הוא מטפל בתלונות באופן עצמאי, במקצועיות, ביושר, בהגינות וללא משוא פנים. האגף אינו מקבל באופן אוטומטי את גרסת הנילון, וכל תלונה נבחנת בהסתמך על ההוראות וההנחיות המחייבות. לאגף יש סמכויות מלאות, תמיכה וגיבוי מהנהלת המשרד לבדוק ולטפל בכל תלונה עד למיצוי מלא, הגעה לחקר האמת ותיקון הליקוי במידת הצורך. הדברים אף עוגנו בחוזר מנכ״ל ס״ג/2(א) .
מדיניות הטיפול בתלונות והגדרת סמכויותיו של האגף לפניות ותלונות הציבור יעוגנו פעם נוספת בחוזר מנכ״ל עדכני. במידת הצורך האגף נעזר בביקורת הפנים.

10. בשבע עשרה שנות קיומו של חוק איסור הפליה לא הוגש בגינו אף לא כתב אישום אחד. נתונים על אודות היקף התלונות הקטן בגין עבירות על חוק איסור הפליה (כשמונה תלונות בשנה בממוצע, רובן המכריע על הפליה בכניסה למקומות בילוי) מחזק את המסקנה שחוק איסור הפליה עודו נתפס בעיני הציבור ורשויות אכיפת החוק בעיקר כ״חוק המועדונים״, וכי קיימים חסמים המונעים אכיפתו האפקטיבית.

10. עבירה על סעיף 9 בחוק איסור הפליה במוצרים בשירותים ובכניסה למקומות בדיור ולמקומות ציבוריים, התשס״א- 2000, (להלן: ״חוק איסור הפליה״) הנה עבירה קנס מסוג עוון,
אשר אינה מנויה בחלק א' לתוספת הראשונה א׳ בחסד״פ. קרי,
גוף התביעה האמון על אכיפה העבירה הנ״ל, הנו התביעה המשטרתית, ולא פרקליטות המדינה. נוכח זאת, ליקוי זה אינו רלוונטי לעבודת הפרקליטות.

11. הטיפול המשטרתי בתלונות מסכל את תכליתו של חוק איסור הפליה. נוסח הנוהל המשטרתי לטיפול בתלונות על עבירות לפי חוק איסור הפליה קובע תנאים מחמירים להעברתם של תיקים לתביעה ולאי- גניזתם. הלכה למעשה, רוב התיקים דינם להיגנז מבלי שנערך בהם בירור, ובכך מונע הנוהל את יישומו ואכיפתו של חוק איסור הפליה.
הדבר מלמד שהמשטרה טרם הטמיעה את מטרות החוק ואת מגוון התופעות שהוא נועד למנוע.
על המשטרה להפנים את משמעותו של חוק איסור הפליה ולהבין כי הוא אינו מוגבל להפליה בכניסה למקומות ציבוריים אלא חל על מגוון רחב של גילויי הפליה בשירותים, במוצרים ובמקומות ציבוריים. עליה להבין כי סעד בגין עוולה אזרחית אינו מחליף את תחולת הדין הפלילי וגם לא מצמצם אותה, הוא כלי נוסף ומשלים לכלי האכיפה הפלילית, המייצגת את האינטרס הציבורי. המשטרה נדרשת לתקן את נהליה כדי שיעלו בקנה אחד עם מטרות החוק.

12. למן חקיקת חוק איסור הפליה לא גיבשו המשטרה והפרקליטות מדיניות אכיפה מתואמת, ולא ביצעו אף לא אחת מהנחיות היועמ״ש בעניין הכנת התכנית להגברת ההיכרות של גורמי האכיפה והציבור עם חוק איסור הפליה והגברת אכיפתו. גורמי אכיפת החוק היו תמימי דעים באשר לגילויים הנרחבים של תופעת ההפליה, להיעדר פעולות אכיפה פלילית ולקיומם של חסמים ליישום החוק, אך הפרקליטות והמשטרה לא יזמו פעולות לשינוי המצב, למעט פעולת אכיפה יזומה אחת מיולי 2016, ולא פעלו ביתר נחרצות בהפרות חוק איסור הפליה שהובאו לפניהן: היקף התלונות שהוגשו למשטרה נותר מצומצם, לפרקליטות כמעט שלא הועברו תיקים לטיפול ולא הוגשו כתבי אישום.

12. החקירה והתביעה בתחום זה נתונות לאחריות המשטרה. לפיכך, לא היה צורך לגבש ״מדיניות אכיפה מתואמת״ של המשטרה עם הפרקליטות. חרף זאת, תשקול הפרקליטות קיום דיונים עם משטרת ישראל בנוגע לאכיפת החוק בתחום זה.

13. היקף התביעות האזרחיות על הפליה בשירותים, במוצרים ובכניסה למקומות ציבוריים אינו משקף את היקפה האמתי של ההפליה, ומעטות גם התובענות הייצוגיות שהוגשו בגין הפרת חוק איסור הפליה למן חקיקתו של חוק תובענות ייצוגיות בשנת 2006 ועד מועד סיום הביקורת. מיעוט התביעות למן חקיקתו של חוק איסור הפליה והחסמים המונעים הגשת תביעות על ידי נפגעי הפליה, מטילים ספק ביעילותה של האכיפה האזרחית.
מדיניות אי-האכיפה הגורפת של חוק איסור הפליה שנוקטת המשטרה מעבירה מסר לפיו הפלייתן של קבוצות אוכלוסייה באספקת שירותים ומוצרים ובכניסה למקומות ציבוריים אינה עניין ציבורי אלא עניין פרטי של אדם שנפגע כבודו. מדיניות אי-אכיפה מתמשכת של חוק מסוים או של קבוצת עבירות עלולה לפגוע בעקרונות יסוד של שלטון החוק, שכן הרשויות מנציחות באמצעותה שגרה של אי-כיבוד החוק על ידי אי-אכיפתו.
ראוי שהפרקליטות תגבש עם המשטרה תכנית לאכיפה מתמשכת של חוק איסור הפליה, ותכלול בה פעולות אקטיביות והליכי אכיפה יזומים שישמשו את מערכת אכיפת החוק במאבקה בתופעות של הפליה במגוון ענפי שירות ומקומות ציבוריים, לא רק במועדונים. על התכנית להקיף יעדים, לוחות זמנים, הליכי פיקוח ובקרה וכלים למדידת השפעתה על מיגור ההפליה באספקת שירותים ומוצרים.

13. הפרקליטות תסייע למשטרת ישראל, ככל הנדרש, בהטמעת ידע בדבר קיום החוק ובמתווים אפשריים לדרכי אכיפתו.
הפרקליטות תשקול להוביל מבצעי אכיפה דומים למבצע ״ אין מוצא ״, ולו לתקופה מוגבלת, על מנת להטמיע דרכי חקירה שיהיה בהם לגבש תשתית ראייתית מספקת לצורך אכיפת החוק.

14. מתודולוגית הטיפול של המשרדים הממשלתיים בתלונות על הפליה באספקת שירותים ומוצרים לוקה בניגוד עניינים מובנה, וטיפול משרדי הממשלה שנבדקו בתופעות רחבות של הפליה תלוי בין השאר ברצונו של העומד בראש המשרד הממשלתי. במצב זה, אין מדיניות יזומה והטיפול בהפליה הוא טיפול תגובתי בעיקרו, ולכך השפעה על היקף האכיפה הנמוך של חוקים העוסקים באיסור ההפליה באספקת שירותים ומוצרים ברמה הפלילית, ברמה האזרחית וברמה המינהלית. הטיפול המערכתי האוטונומי של משרדי ממשלה בהפליה בשירותים אינו מלא ומספק.
לנוכח מיעוטן של תביעות אזרחיות ותובענות ייצוגיות בגין הפליה באספקת שירות או מוצר, ראוי שמשרד המשפטים יבחן דרכים להגברת מודעותו של הציבור למשמעותו של חוק איסור הפליה ולהיקף תחולתו - כדי שניתן יהיה למצות את תכליתו וייעודו, ולאכוף אותו במגוון מקרים של הפליה בשירותים ובמוצרים. על משרד המשפטים לשקול פעולות לצמצום חסמים בהגשת תובענות ייצוגיות,
לרבות באמצעות הסדרת סמכותן של רשויות ציבוריות מתאימות להגיש תובענות ייצוגיות במקרים של הפליה בשירותים.

14. אחת ממטרות חוק תובענות ייצוגיות היא להתמודד עם
החסמים הקיימים לסוגי אוכלוסייה המתקשים לפנות לבית המשפט כיחידים, חסמים המאפיינים גם תביעות אישיות בנושא שוויון. כך, בין היתר, החוק מאפשר לתובע ייצוגי לייצג את כל חברי הקבוצה ללא ייפוי כוח מטעמם, ישנה זכות תביעה לארגונים ולרשויות ציבוריות, החוק מעניק תמריצים לתובע ובא כוחו להגשת תובענות ייצוגיות בדמות גמול ושכר טרחה והקרן למימון תובענות ייצוגיות המנוהלת במשרד המשפטים מעניקה סיוע במימון תובענות בעלות חשיבות חברתית וציבורית.
לעניין הסדרת סמכותן של רשויות ציבוריות להגשת תובענות ייצוגיות, מאז חקיקת החוק, מוגדרות שלוש רשויות ציבוריות בתוספת הראשונה לחוק, בניהן נציבות שוויון זכויות לאנשים עם מוגבלות ונציבות שוויון הזדמנויות בעבודה. לא נמצאה בשלב זה רשות ציבורית נוספת הרלוונטית להגשת תובענות ייצוגיות בנושא מניעת אפליה באספקת שירותים ומוצרים ובכניסה למקומות ציבוריים. ככל שתביע רשות ציבורית נכונות להגיש תובענות ייצוגיות לצורך קידום האינטרס הציבורי שברשותה ותבקש להיכלל בתוספת הראשונה לחוק, הרי שבקשתה תיבחן בידי משרד המשפטים, בהתאם למאפייני הרשות ולאור תכליות חוק תובענות ייצוגיות.
יחידת התיאום של משרד המשפטים אחראית על העלאת המודעות בקרב הציבור בנושא הפליה וגזענות. כמו כן, הסיוע המשפטי שבמשרד המשפטים יעניק סיוע משפטי ללא מבחן כלכלי בהליכים בגין פגיעה בשוויון או הפליה לפי חוק איסור הפליה במוצרים, בשירותים ובכניסה למקומות ציבוריים,
התש״ס- 2000 , במשך שלוש שנים.

15. החוק בישראל מציע לנפגעי הפליה שורה של אמצעי אכיפה וסעדים מצטברים. אולם פריסתה של התופעה בפועל ומגוון מופעיה מלמדים שבמבחן התוצאה הרשויות הציבוריות עושות שימוש דל באמצעים ובסעדים אלה. הן מנמקות זאת בקיומם ובאפשרות נקיטתם של אמצעים אחרים ואלה נראים להן ראויים יותר, אך בסופו של דבר כמעט שאין ננקטים אמצעי אכיפה כלל.
על מנת לקיים את התחייבויותיה הבין-לאומיות של המדינה בתחום מניעת ההפליה, על כל אחת מרשויות המדינה להפעיל את סמכויותיה הביצועיות, בעיקר את סמכויות האכיפה הפליליות והמינהליות.
16. נציבות שוויון בעבודה, נציבות שוויון אנשים עם מוגבלות (להלן ביחד - נציבויות השוויון) ורשות מעמד האישה הם גופים ציבוריים ייעודיים שהוקמו בישראל לשם קידום שוויון ומניעת הפליה בתחומי עיסוקם,
אשר אינם מקיימים את הסטנדרט הבין-לאומי בכל הנוגע לעצמאותם של מוסדות לאומיים לזכויות אדם. נציבויות השוויון ורשות מעמד האישה הן יחידות פנים-ממשלתיות שאינן נהנות מעצמאות. למרות הסמכויות שמקנה החוק לנציבויות השוויון, היועמ״ש קבע כי הנציבויות כפופות להנחיותיו המשפטיות, והן אינן מוסמכות לתבוע ולהיתבע אלא כאורגן של מדינת ישראל. הנציבויות אינן רשאיות לתבוע את המדינה, לעתור נגדה לבג״ץ, לנהל נגדה הליכים משפטיים, ולהגיש עמדה אוטונומית כ״ידיד בית משפט״ בהליך משפטי שהמדינה מעורבת בו. הנחיית היועמ״ש גורעת נדבך משמעותי מסמכויות האכיפה של נציבויות השוויון כלפי השירותים הציבוריים ומן הכלים האפקטיביים ליישומן, ופוגעת בעצמאותן; ומכאן שהיא פוגעת במאבק נגד תופעות פסולות של הפליה. העמדה העקיבה של משרד היועמ״ש בעניין מעמד הנציבויות והיעדר פעולות לאכיפה פלילית של חוק איסור הפליה אינם עולים בקנה אחד עם מטרות החוק - קידום שוויון ומניעת הפליה.

16. כפיפותן של נציבויות השוויון אנשים עם מוגבלות ליועץ המשפטי לממשלה, והמגבלות הנובעות מכך לגבי מעורבותן בהליכים משפטיים שונים, הינן נגזרת של היות הנציבויות יחידה פנים ממשלתית ונובעת מהוראות הדין. פרשנות זו של הדין הקיים נקבעה על ידי היועץ המשפטי לממשלה (דאז)
בשנת 2006, ואושררה ע״י היועץ המשפטי לממשלה הקודם בשנת 2013.

17. בשנים האחרונות פחתו מאוד משאביה של הרשות למעמד האישה, ומינואר 2016 אין מכהן בה מנהל. גם נציבויות השוויון אינן עצמאיות מבחינה תקציבית ובשנים האחרונות אף הוקטן תקציבן.
18. בהחלטת ממשלה ממאי 2015 נקבעה העברת האחריות לרשות מעמד האישה ואת פעילותה ממשרד ראש הממשלה למשרד לאזרחים ותיקים (כיום, המשרד לשוויון חברתי).
הביקורת העלתה כי בשנים האחרונות חלה ירידה של ממש במשאביה של רשות מעמד האישה: מינואר 2016 אין מכהן בה מנהל , ומספר העובדים בה ירד מ-12 ב-2011 ל-6 (בפועל 5.5 משרות) באוגוסט 2016.
כמו כן, בשנים 2015-2012 קטן תקציב הפעילות שלה מ-4.2 מיליון ש״ח ל-1.8 מיליון ש״ח (ירידה של 57% בקירוב). המשרד לשוויון חברתי בחר שלא להתייחס לביקורת על מצבה של רשות מעמד האישה.

18.	           בהמשך להחלטת ממשלה 36 מיום 26.5.15 הוחלט על העברת
הרשות לקידום מעמד האישה על כלל תקניה ותקציביה למשרד לשוויון חברתי, אך זו עברה לאחר מו״מ ארוך עם משרד רוה״מ רק באפריל 2016. בסיס התקציב לשנת 2016 זהה לבסיס תקציב הרשות לשנת 2015 ולא בוצעו בו שינויים עם המעבר.
בסוף שנת 2016 הגדיל המשרד במאות אחוזים את תקציב הרשות מתקציבו השוטף של כלל יחידות המשרד, מתוך מטרה לייצר פעילויות נוספות ומגוונות.
המשרד ערך מהפכה בפעילותה של הרשות כאשר אישר תקציב ל״קול קורא להעצמת נשים ברשויות המקומיות״ בהיקף של כ- 20 מלש״ח, פעילויות ספורט בהיקף של כ- 5 מלש״ח, וכן מיזם תעסוקה ויזמות בהיקף של כ- 2 מלש״ח. פעילויות אלו יוצאות לדרך בשנת 2017.
באשר לתקני כח אדם ברשות מעמד האישה, יצוין כי במשך השנים האחרונות, טרם הגעת הרשות לקידום מעמד האישה אל המשרד, היא עברה דלדול וריקון משמעותי עד למצב שבו הייתה כאשר הועברה דה-פקטו למשרדנו עם 8 תקנים בלבד,
כאשר שתי עובדות ברשות עמדו לפני פרישה!

כיום ברשות מעמד האישה ישנם 8 תקנים בפועל, מתוכם 6 מאוישים. ישנן משרות נוספות הנמצאות בהליך מכרזי שיאויישו בהקדם. מנכ״ל המשרד משמש כמ״מ מנהלת הרשות לקידום מעמד האישה עד למינוי מנהלת חדשה בפועל.

[bookmark: bookmark540]הגופים המבוקרים: משרד הפנים - אגף הבכיר לתאגידים עירוניים, משרד המשפטים - ביחידת רשם העמותות שברשות התאגידים. במשרד האוצר - רשות המסים בישראל - מחלקת מוסדות ציבור ומלכ״רים.

1. למשרד הפנים אין רישום מדויק של מספר האגודות העות׳מאניות הפועלות במועד סיום הביקורת, אף שלפי הערכה של רשות התאגידים הן מונות כמה אלפים.

2. מרשם האגודות העות׳מאניות, שאותו הכין מרכז זהויות לאומי בשירות עיבודים ממוכנים ברשות המסים (להלן - שע״ם) בראשית שנות התשעים של המאה העשרים, כולל רשימה של 10,473 אגודות,
אך מאז ועד אוגוסט 2016, מועד סיום הביקורת, משרד הפנים עדיין לא ניהל את המרשם ולא עדכן אותו, ועדיין לא נבחנה אמיתות הנתונים הכלולים בו.

2. המערך החוקי הקיים אינו מקנה למשרד הפנים את הסמכויות המאפשרות יישום וביצוע פיקוח על האגודות כפי שקיים לרשם התאגידים לגבי תאגידים אחרים.
לפיכך, משרד הפנים אינו יכול לנקוט בפעולות שיבטיחו את מהימנות מרשם האגודות שהוקם בשע״ם כנדרש.
משרד הפנים סבור כי הפתרון לא יימצא אלא בהעברת תחום האחריות וקידום ככל הנדרש של חקיקה שתסדיר את מערך הפיקוח על הסמכויות הנדרשות לכך לגורמי משרד המשפטים.

3. אגודות עות׳מאניות, שלא כעמותות, אינן חייבות לציין ליד שמן את עובדת היותן אגודות. בהיעדר ציון כאמור לא ניתן לדעת אם מדובר באגודה, והדבר מקשה על מיפוי האגודות הפעילות.

4. אגודות עות׳מאניות רבות מאוד, ובהן כמה מהגופים הגדולים במשק, המנהלות פעילויות בהיקפים כוללים של מיליארדי ש״ח, פועלות זה עשרות שנים בלי שמשרד הפנים מקיים כל פעילות ממשית לפיקוח עליהן, אף שהוראות הדין וכללי המשפט המינהלי מחייבים אותו לפקח עליהן. הדבר הוא בבחינת ליקוי של ממש ברגולציה הממשלתית.

1,4	משרד הפנים מודע ונדרש לאורך השנים לצורך בשינוי מערך
הפיקוח על האגודות העות׳מניות הן בשל העובדה שמדובר בתחום שאינו בליבת העשייה של משרד הפנים ואין לו את הסמכות והכלים לפיקוח והן בשל העובדה שלרשם התאגידים יש את הידע המקצועי והכלים הנאותים לפיקוח בדומה למכלול התאגידים שבתחום טיפולו.
לצורך קידום העברת תחום זה לרשות התאגידים שבמשרד המשפטים, אגף בכיר לתאגידים עירוניים במשרד הפנים יזם מספר ישיבות עבודה עם רשות התאגידים בהן נערכו תיאום ציפיות והגדרת דרכים בדבר אופן ביצוע מיפוי האגודות, היקף פעילותן, תוכנן וצורת ההגשה לרשות התאגידים.
בהתבסס על ישיבות אלו בוצעה עבודת מטה מקיפה לבחינת היקף העבודה הנדרשת והתברר שעלות המיפוי המקיפה הינה כ - 1 מלש״ח.
משרד הפנים פנה מספר פעמים לאוצר בבקשה לקבלת תקציב ייחודי לעבודה זו, אך נענה בשלילה.
משרד הפנים הדגיש פעמים רבות שהדרך הראויה לקדם הטיפול בנושא זה כולל פיקוח אפקטיבי הינו קידום הצעת חוק ברוח טיוטת הצעת החוק שהוכנה על ידי רשם התאגידים והוצגה למשנה ליועמ״ש עו״ד אבי ליכט (כלכלי-פיסקלי).

5. בעוד שלגבי עמותות מתקיים מערך פיקוח שבמסגרתו, בין היתר, העמותות נדרשות לדווח על פעילותן, לרבות במישור הכספי, ורשם העמותות מוסמך לברר תלונות שהוגשו נגדן, הרי שלגבי האגודות העות׳מאניות משרד הפנים אינו מקיים פעילות אפקטיבית של פיקוח וריכוז מידע בכל הנוגע לפעילותן. הדבר גורם להיווצרות כשלים, כגון היעדר סמכות לברר תלונות על אגודות והעברת מתלונן ממשרד למשרד. מצב דברים זה עלול אף להביא לביצוע עבירות פליליות כגון מעילות וניסיונות להברחת נכסים מהאגודות לידיים פרטיות.
משרד הפנים היה ועודנו הגורם בעל סמכויות הפיקוח על האגודות ולכן על הנהלת המשרד לנקוט פעולות שיבטיחו את מהימנות מרשם האגודות תוך בחינת האגודות הכלולות בו ומצבן המשפטי העדכני, וכן עליה לוודא שיתבצעו פעולות לפיקוח על האגודות.

5. מצב החקיקה הקיימת בתחום האגודות העות׳מניות אכן הביא לחשש לביצוע פעולות פסולות לרבות הברחת נכסים.
בדיונים מתקדמים עם משרד המשפטים וכן עם המשנה ליועמ״ש עו״ד אבי ליכט (כלכלי- פיסקלי) הוברר כי אין ביכולת המשרד הן מבחינת סמכויותיו והן מבחינת משאביו להקים מסד נתונים כפי שהתבקש על ידי משרד המשפטים.
כאמור, הדרך לטיפול הינה באמצעות קידום חקיקה ובהמשך ועל בסיס הסמכויות שיוקנו בחקיקה האמורה ומכלול הסמכויות האחרות המוקנות לרשם התאגידים, ניתן יהיה לבצע את הטיפול הנדרש.
[bookmark: bookmark549]ליקוי
6. בעת חקיקת חוק העמותות נקבע כי החוק העות׳מאני ימשיך לחול על אגודות שהן מפלגות, ארגוני עובדים או ארגוני מעבידים קיימים.
אולם אף שנושא המפלגות הוסדר כבר בשנת 1992, במועד סיום הביקורת עדיין לא בוצעה הסדרה ייעודית בעניינם של ארגוני עובדים או מעבידים. להעדר פיקוח אפקטיבי על אגודות עות׳מאניות שהן ארגוני עובדים או מעבידים עשויות להיות השלכות ומשמעויות מאחר שמדובר בפעילות ייחודית, משמעותית ורחבת היקף המחייבת פיקוח ממשי.
[bookmark: bookmark550]ליקוי
7. בחוק העות׳מאני וכן בחוק העמותות לא נקבע הסדר לעניין פירוק אגודות עות׳מאניות, ועל כן גם לא נקבע הסדר לעניין חלוקת נכסי האגודות במסגרת פירוקן.
[bookmark: bookmark551]תגובה
משרד המשפטים
7. בהתייחס להיעדרו של הסדר חוקי לפירוק אגודות עותומניות
וחלוקת נכסיהן במסגרת פירוק - בחקיקה הקיימת אין הסדר מפורש המתייחס לפירוק אגודות עותומניות. החלת דיני הפירוק על אגודה עותומנית נעשית בצו של שרת המשפטים, לפי סעיף 380 לפקודת החברות [נוסח חדש], התשמ״ג-1983. במתן הצו מוחלים על האגודה העותומנית דיני הפירוק בשינויים המחויבים הנובעים ממהותה של האגודה כתאגיד ללא כוונת רווח, ובכלל זה, הסדרה של אופן חלוקת הנכסים בפירוק. ההסדר שיגובש להסדרת נושא האגודות העותומניות כאמור לעיל, יכלול גם הסדרה של פירוק אגודה עותומנית וחלוקת נכסיה בפירוק.

8. ביוני 2016 רק שמונה אגודות עות׳מאניות היו רשומות כמוסדות ציבור , שבע מהן היו בעלות אישור בתוקף לפי סעיף 46 לפקודת מס הכנסה [נוסח חדש] (להלן - פקודת מס הכנסה) המקנה לתורמים להן זכאות להטבות מס. הוועדה לקביעת מוסד ציבורי לעניין סעיף 46 לפקודת מס הכנסה המליצה בדוח שפורסם במאי 2014 כי רק גופים המאוגדים כעמותה, חברה לתועלת הציבור, הקדש ציבורי רשום ותאגיד שהוקם בחוק (תאגיד סטטוטורי) יוכלו לקבל הטבות מס וגופים אחרים, כגון אגודות עות׳מאניות יידרשו להתאגד בהתאם.
חוזר מס הכנסה שפורסם ב-2015 לא מתייחס להמלצת הוועדה בדבר חיוב הגופים להתאגד בהתאם להגדרות אלה.
על רשות המסים לפעול לתיקון פקודת מס הכנסה באופן שתשקף את המלצת דוח הוועדה הציבורית בדבר הגופים שיוגדרו כמוסדות ציבור לעניין סעיף 46 לפקודה, כדי לעודד את האגודות להתאגד בהתאם להגדרות התאגידיות המקובלות.
[bookmark: bookmark553]תגובה
רשות המסים
8. המלצות הוועדה הציבורית בדבר הגופים שיוגדרו כמוסדות ציבור לעניין סעיף 46 לפקודה, ובכלל זה הסדרת התאגדותן של האגודות העות׳מאניות כעמותות אינן מכוונות לרשות המסים וככל שזה ייעשה יתאפשר להן לקבל ״אישור ניהול תקין״, אשר על כן, אין זה מתפקידה של רשות המיסים לתקן את הגדרת ״מוסד ציבורי״ שבסעיף 9(2) לפקודת מס הכנסה כדי לתמרץ,
בעקיפין, את האגודות העות׳מאניות להתאגד, אלא מן הראוי שזה ייעשה בסמכות ובאופן גלוי וישיר על ידי הגופים הממשלתיים האמונים על כך מבחינה חוקית דהיינו רשם התאגידים שבמשרד המשפטים.

9. על פי חוק העמותות, אגודה קיימת רשאית להגיש בקשה להירשם כעמותה, והרשם יקבל את הבקשה ״אם הוכחה, להנחת דעתו, סמכותם של החותמים על הבקשה לפעול בשם האגודה לרישומה כעמותה״. ההוראות לרישום כעמותה מקשות על אגודות המבקשות לעשות כן, אשר בקשותיהן מוגשות זמן רב לאחר הקמתן, בעת שרוב מייסדיהן כבר אינם בין החיים.
על משרד המשפטים לשקול דרכים להקל על המבקשים לבצע רישום של אגודות כעמותות; עוד נדרש המשרד להכין הסדר לעניין חלוקת נכסי האגודה בעת פירוקה.

9. בהתייחס להמלצה לשקול דרכים להקל על רישום אגודות כעמותות - הדרישות לרישום אגודות כעמותות נקבעו בחוק העמותות, התש״ם-1980.
רשות התאגידים תערוך בחינה מחודשת של הקלות מינהליות אפשריות ברישום אגודות עותומניות במסגרת החקיקה הקיימת. דיון בעניין התקיים בסוף מרץ 2017.

10. בשנים 2006-2002 ביצע הרשם פרויקט של מחיקת 6,293 אגודות שלא ביקשו להירשם כעמותות. הפרויקט הופסק עקב קושי ממשי בהפעלת סמכות הרשות שהקנה החוק לרשם. במועד סיום הביקורת, כעשור לאחר הפסקת הפרויקט, נמצא כי הרשם עדיין לא בחן דרכים חלופיות למימוש סמכותו למחיקת אגודות כגון תיקון חוק העמותות באופן שיקנה לו סמכויות עזר לביצוע המחיקה ויאפשרו לו לממש את כוונת המחוקק בדבר הסבת אגודות לעמותות.

11. ועדה בין-משרדית לבחינת הפיקוח על האגודות, שהוקמה בשנת 2008, התכנסה רק פעם אחת בדצמבר 2008, וממילא לא הגישה המלצות לא למנכ״ל משרד המשפטים ולא למנכ״ל משרד הפנים, זאת על אף שהיא נדרשה להגיש את המלצותיה בתוך שישה חודשים ממועד מינויה; במועד סיום הביקורת עדיין לא חלה כל התקדמות בטיפולו של משרד הפנים באיסוף, באיתור ובמיפוי של המידע על האגודות כפי שדרשה הוועדה.
על שרי הפנים והמשפטים בשיתוף משרד האוצר לגבש תכנית להעברת האחריות לנושא האגודות ממשרד הפנים למשרד המשפטים כדי שרשות התאגידים המפקחת על רוב התאגידים הקיימים בישראל תפקח גם על האגודות העות׳מאניות. יש לכלול בתכנית הסדרת סמכויות, לוח זמנים מחייב ולקבוע במסגרתה את התקציב שיידרש
למימון ביצועה. כמו כן יש לקבוע מפורשות בתכנית את הגורם האחראי לביצוע כל אחד ממרכיביה.

11.	בדיונים המוקדמים שנערכו עם גורמים במשרד המשפטים
ובכלל זאת בישיבה שהתקיימה בראשותו של עו״ד אבי ליכט,
הוברר שאין ביכולת משרד הפנים הן מבחינת סמכויותיו והן מבחינת משאביו להקים מסד נתונים כפי שהתבקש מלכתחילה על ידי גורמים במשרד המשפטים.
בהמשך לכך, מגמת הדברים הייתה כי תידרש חקיקה ובהמשך ועל בסיס הסמכויות שיוקנו בחקיקה האמורה ומכלול הסמכויות האחרות המוקנות לרשם התאגידים, ניתן יהיה לבצע את הטיפול הנדרש באגודות ובהפיכתן לעמותות.
ברור שבהצעת החוק יכללו הסדרת הסמכויות, לוח זמנים מחייב ותקציב שיידרש למימון ואף גורמים האחראים לביצוע ביחס לכל מרכיב.

11.	בהתייחס להמלצה להסדרת מעמדן של אגודות עותומניות
והפיקוח עליהן במסגרת חוק העמותות החדש או בחוק נפרד - טיוטת תיקון לחקיקתו של חוק עמותות חדש, המסדיר, בין היתר את מעמדן והפיקוח על אגודות עותומניות, הובאה בפני שרת המשפטים. בתוך כך הועלתה בפני שרת המשפטים גם השאלה האם לכרוך את נושא האגודות העותומניות ולקדמו במסגרת חוק העמותות החדש או להפריד בין הנושאים, ולקדם בנפרד את נושא האגודות העותומניות, שהינו נושא עצמאי שאינו כרוך בהכרח בהוראות חוק העמותות החדש. מטבע הדברים, קידום תיקון שיתייחס לאגודות עותומניות בלבד יוכל להיעשות בלוח זמנים קצר יותר.
בשלב זה שרת המשפטים בוחנת את הדברים לקראת הפצת תזכיר בנושא. התזכיר יפורסם במהלך שנת 2017.
בהתייחס להמלצה לגבש הסדר נפרד מחוק העמותות החדש,
בלוח זמנים מהיר יותר, לצורך העברת האחריות על האגודות העותומניות למשרד המשפטים ולבחון דרכים חלופיות למימוש סמכויות רשם העמותות למחיקת אגודות עותומניות-בכוונת הגורמים המקצועיים במשרד המשפטים לקיים דיון לצורך בחינת הנושא במהלך חודש מאי 2017. במסגרת בחינה זו תינתן הדעת גם להמלצת המבקר בדבר הפיקוח על אגודות עותומניות שהן ארגוני עובדים ומעבידים שהוראות חוק העמותות אינן חלות עליהם. המלצת הגורמים המקצועיים תועבר לשרת המשפטים עד ליום 01.06.17.
[bookmark: bookmark560]ליקוי
12. מאחר שמשרד הפנים אינו בעל סמכות רגולטורית מכוח חוק איסור הלבנת הון, התש״ס-2000 (להלן - חוק איסור הלבנת הון), נציגיו אינם משתתפים בקבוצות העבודה של הפרויקט להערכת סיכונים שמובילה הרשות לאיסור הלבנת הון ומימון טרור, שנועד להעריך את הסיכונים בתחום הלבנת הון ומימון טרור.

12.	משרד הפנים אינו בעל סמכות רגולטורית מכח החוק איסור
הלבנת הון.
לפיכך ובהעדר סמכויות פיקוח בתחום האמור ובוודאי כאשר אין עומדים לרשותו בכל הנוגע לאגודות עותומניות אף סמכויות הפיקוח הקיימות לגבי תאגידים אחרים, אין ביכולתו לבצע סקר ניהול סיכונים ובוודאי שאין ביכולתו לפעול ״ למנוע שימוש לרעה באגודות למטרות הלבנת הון או מימון טרור״.


מכאן שהשתתפות נציג משרד הפנים בקבוצות עבודה להערכת הסיכונים אינה רלוונטית.

[bookmark: bookmark562]הטיפול בהסדרת מעמדם האזרחי של בני משפחה
זרים של ישראלים
[bookmark: bookmark563]הגופים המבוקרים: רשות האוכלוסין ההגירה ומעברי הגבול, משרד החוץ, לשכת הקשר ״נתיב״

רשות האוכלוסין ההגירה ומעברי הגבול
רשות האוכלוסין וההגירה אשר הוקמה בשנת 2008, הינה ארגון המצוי עדיין בהליכי הקמה. מאז הקמתה החלה הרשות במהלך ממושך של הסדרת המבנה הארגוני של כלל המינהלים ומטה הרשות. בשנים הראשונות להקמה, עסקה הרשות, בין היתר, בבנייתם של המינהלים החדשים, אשר נבנו יש מאין,
והותירה את הבחינה של המבנה הארגוני של מינהל האוכלוסין, שכבר היה קיים, לשלב מאוחר יותר. זה לא מכבר החלה הרשות בתהליך בחינה זה, לקידום שינוי המבנה הארגוני של המינהל.
יצוין כי הרשות נמצאת כיום בהליך בחירה של מנכ״ל לרשות וכן עתידה לבחור בקרוב ראש מינהל האוכלוסין.
מאחר והליקויים אשר הועלו בדוח מחייבים שינוי בתהליכי העבודה של המינהל, וגיבוש מדיניות באשר לסוגיות שונות,
נדחה תיקון הליקויים לשלב בו יאוישו משרות המנכ״ל ומנהל מינהל האוכלוסין. האיוש כאמור צפוי להסתיים בחודשים הקרובים, והוועדה לתיקון הליקויים תתכנס ותקבל החלטות באשר לתיקונים הנדרשים מיד עם תום האיוש, כאמור.

1. הרשות לא קבעה משכי זמן מרביים לחלק משלבי הטיפול בבקשות למתן מעמד אזרחי לבני זוג זרים של ישראלים.
על מנכ״ל רשות האוכלוסין לקבוע את משכו המרבי של כל אחד משלבי הטיפול בבקשות לקבלת אשרות וכן להטמיע את הכללים האלה בקרב עובדי הרשות ולוודא שהם מיושמים כנדרש.
2. בחלק ניכר מהמקרים שלבי הטיפול השונים בבקשות להענקת מעמד אזרחי לבן זוג זר הנשוי לישראלי נמשכים זמן רב מהנדרש על פי נוהלי רשות האוכלוסין ולעתים כלל התהליך נמשך זמן בלתי סביר. לדוגמה, כ-70% מהבקשות לקבלת אשרת א/5 בשנים שנבדקו אושרו לאחר פרק זמן ארוך מהנדרש; ב-45% מהבקשות שהוגשו בשנים שנבדקו האריכה הרשות את תוקף אשרת א/5 לתקופה ארוכה מהנקבע בנוהל. עיכובים שמקורם בטיפול הרשות בבקשות פגעו בזכויות המבקשים, ובעיקר בזכות היסוד לחיי משפחה. רשות האוכלוסין טיפלה בבקשות אלה שלא בהתאם לחובתה לתת לציבור שירות ברמה גבוהה, במהירות הראויה ובלא שתיגרם לפונים טרחה יתרה.
על רשות האוכלוסין לפעול לצמצום העיכובים בשלבי הטיפול השונים בטיפול בבקשות להענקת מעמד אזרחי לבן זוג זר הנשוי לישראלי, כל אימת שמקור העיכוב אינו אופן התנהלות בני הזוג.

3. נמצא כי בסופו של דבר לא נענו יותר מ-40% מהבקשות לקבלת אזרחות או תושבות קבע (להלן - מעמד קבע) שהוגשו בשש לשכות השירות הגדולות מבחינת מספר הבקשות המטופלות בשנים שנבדקו,
וכי רק כ-2% מהבקשות האמורות לא נענו עקב החלטת הרשות שלא לאשרן, על כן לא ניתן לתלות את השיעור הקטן של מקבלי מעמד הקבע בסירוב לבקשה. הנתונים הממוחשבים של הרשות אינם מאפשרים לדעת מדוע שיעור כה גדול מהבקשות לא התקבל: האם בן הזוג הזר ויתר על בקשתו לקבל מעמד קבע, האם טיפול הרשות בבקשות מונע או מעכב בדרך כלשהי את הענקת המעמד, ושמא נתוני הרשות שגויים מן היסוד.
על הרשות ליזום בהקדם בדיקה של בקשות הנמצאות בשלב הבחינות של מתן מעמד קבע, כדי לברר מדוע שיעור כה גדול מהמבקשים אינו מסיים את ההליך, וכן עליה להשלים בהקדם האפשרי את הטיפול בבקשות, על כל הפעולות הכרוכות בכך. על הרשות לוודא כי מסד נתונים שלפיו היא פועלת מקיף ומהימן.

4. הטיפול בבקשות רבות להענקת מעמד אזרחי לבן זוג ידוע בציבור של ישראלי אורך זמן רב מהנדרש על פי נוהלי רשות האוכלוסין. לדוגמה,
כרבע מהבקשות שנבדקו לקבלת אשרת ב/1 נענו בחיוב יותר מחצי שנה לאחר שהוגשו. אשר לבקשות שחל עיכוב גרידא בטיפולה של הרשות בהן, העיכוב גרם לפגיעה בזכויות המבקשים, ואף לפגיעה בזכות היסוד לחיי משפחה.
5. טיפולה של רשות האוכלוסין בכ-70% מהבקשות שטופלו לפי נוהל ״הטיפול בהענקת מעמד לבני זוג של אזרחים ותושבי קבע ישראלים שאינם נשואים כולל בני זוג מאותו מין״ בשנים שנבדקו נפסק עוד לפני ששקלה מתן מעמד של קבע לבן הזוג הזר. הנתונים הממוחשבים של הרשות אינם מאפשרים כאמור לדעת מדוע הופסק הטיפול בשיעור כה גדול של בקשות. האם משום שבן הזוג הזר ויתר על בקשתו לקבל מעמד קבע, האם טיפול הרשות מונע או מעכב בדרך כלשהי את הענקת המעמד, ושמא נתוני הרשות שגויים מן היסוד

6. ביולי 2015 העלה אגף מרשם ומעמד לפני מנכ״ל הרשות קשיים בנוגע לקבלת החלטות לגבי בקשות לאיחוד משפחות: זמינות נמוכה של יועצים משפטיים ללשכות; היעדר המיומנויות הנדרשות בתחום זה,
לרבות בביצוע ראיונות - בקרב חלק מהעובדים; מחסור בהנחיות ברורות לגבי הפרטים שיש לציין בסיכומי הבקשות. נמצא כי במועד סיום הביקורת, כשנה לאחר שהעלה האגף לפני מנכ״ל הרשות את הקשיים האמורים, הנהלת הרשות עדיין לא נתנה לאגף מענה תכליתי בנושא.
על הנהלת רשות האוכלוסין לגבש בדחיפות תכנית פעולה לטיפול בשיהוי בבקשות לאיחוד משפחות של ישראלים עם בני זוגם תושבי אזור יהודה ושומרון, וכן עליה לפעול בהקדם האפשרי ליישומה של תכנית זו.

7. רשות האוכלוסין לא ריכזה את המידע בנוגע למסמכים הנדרשים מבני הזוג במסגרת ההליך המדורג שאין דרך להנפיקם. הרשות אף לא הביאה לידיעת הלשכות את דבר קיומם של אישורים חלופיים. בהיעדר מידע מרוכז ונגיש ללשכות, עלול להיפגע השירות שהן מעניקות למבקשים והדבר עלול לגרום לעיכוב הטיפול בבקשתם.

8. כ-40% מהלשכות של רשות האוכלוסין לא פעלו כנדרש בכל הנוגע

 (
ליקוי
)
לדרישת מסמכים מישראלים המבקשים להעניק מעמד אזרחי לבני זוגם. נמצא כי אף שהנהלים עודכנו באוקטובר 2014, חמש מהלשכות שנבדקו (תל אביב, רמלה, אילת, כפר סבא ורחובות) אינן משתמשות ברשימות המצורפות לנהלים אלא ברשימות פנימיות. כמה מהלשכות נהגו לבקש ממבקשי המעמד להמציא מסמכים שאינם נדרשים על פי
 (
340
)
 (
339
)
נוהלי רשות האוכלוסין. הליקויים האמורים בהליכי הטיפול הכבידו על המבקשים, גרמו לכך שהם זומנו לפגישות נוספות ללא צורך, האריכו את התהליך ופגעו ביעילותו.
על מינהל האוכלוסין לרכז מידע בדבר המסמכים הנדרשים מבני הזוג במסגרת ההליך המדורג, שאין דרך להנפיקם וכן בדבר האישורים החלופים הקבילים ביחס לכל מדינה ולהנגיש את המידע הזה ללשכות השירות ולציבור. נוסף על כך, על לשכות האוכלוסין לפעול בהתאם לנוהל הטיפול במתן מעמד לבן זוג זר הנשוי לאזרח ישראלי ולהפיץ בקרב מגישי הבקשות את רשימות המסמכים המלאות הנדרשות מהם על פי נוהלי הרשות.

9. הנחיות של הרשות משנת 2015 בנוגע לטיפול בהליך מדורג בבקשות להקניית מעמד אזרחי של בני זוג של ישראלים שהם זרים מאריתריאה או סודן שרבים מהם, עונים להגדרת ״מסתננים״ , לא עודכנו בנוהלי הרשות ולא פורסמו לציבור. הרשות אף לא עדכנה את בית הדין לעררים בדבר אותן הנחיות, אף שהדבר נדרש לו לשם הכרעה בעתירה שהגישו ישראלית ובן זוגה שלא הצליח להשיג מסמכים ממדינת מוצאו - סודן.
על רשות האוכלוסין לפרסם בהקדם וללא דיחוי את הכללים הנוגעים ל״מסתננים״, דהיינו זרים שנכנסו לישראל דרך הגבול עם מצרים שלא כחוק ונתפסו, המגישים בקשה במסגרת ההליך המדורג כנדרש.

10. העומס בלשכת מזרח ירושלים גרם לשיהוי בטיפול בבקשות של ישראלים תושבי מזרח העיר להקניית מעמד אזרחי לבני זוגם, ובכך פגע במבקשים ובבני זוגם. יותר משליש מבני הזוג של ישראלים שהגישו בקשות כאמור בשנת 2013 קיבלו היתרים ראשונים של מינהלת תיאום וקישור (להלן - מת״ק) רק שנתיים או יותר לאחר שהוגשה הבקשה. כמו כן, במאי 2016 עדיין לא התקבלו החלטות בעניינן של כ-40% ממאות הבקשות שהוגשו בשנת 2014 ללשכת מזרח ירושלים. לעתים בתי משפט אף חייבו את הרשות בהוצאות בשל כך.
אף שמנכ״ל הרשות, היה ער כבר משנת 2013 לעיכובים בקבלת החלטות בלשכת מזרח ירושלים, הנהלת הרשות לא העמידה לרשות הלשכה כלים לקיצור משך הטיפול בבקשות. השיהוי הניכר בטיפול בבקשות האלה עלול לפגוע בזכויות היסוד של בני הזוג לחיי משפחה.
11. לשכת הקשר ״נתיב״ עוסקת בנושא כנות הקשר בין בני הזוג ובדיקות בדיעבד בדבר מעמדו של בן הזוג הישראלי שהגיש את הבקשה, בלא שהוסדרה סמכותה לעשות כן.
על היועץ המשפטי לממשלה לחוות דעתו בסוגיה האם הבירור הנוסף בדבר מעמדו בארץ של בן הזוג הישראלי במסגרת בקשתו להעניק מעמד לבן זוגו, בירור המתבצע רק בעניינו של מי שעלה ממדינות חבר העמים או מזרח אירופה, עלול להיות בגדר אפליה פסולה. אם ״נתיב״ תמשיך לעסוק בנושא כנות הקשר והמידע הרגיש על הקשר הזוגי, אם לצורך בדיקה או לצורך גיבוש התרשמות כללית כאמור, על רשות האוכלוסין ומשרד ראש הממשלה, בהתייעצות עם לשכת היועץ המשפטי לממשלה, לבחון אם יש צורך בכך בעניינם של יוצאי חבר העמים, נוסף על בדיקתה של רשות האוכלוסין. אם נמצא שיש צורך בפעולותיה הנוספות של ״נתיב״, יש להבהיר את היקף סמכותה בכתב, כנדרש, ולפרסמה לציבור. אם ״נתיב״ לא תוסמך לפעול כך, יש להפסיק לאלתר את מעורבותה בנושא.

12. נמצא כי יש פער בין הוראות נוהל הרשות, בנושא הטיפול במתן מעמד לבן זוג זר הנשוי לאזרח ישראלי, המוצגות לציבור, לבין ההנחיות ששלח משרד החוץ לקונסוליות בכל הנוגע לזרים אשר מרכז חייו של בן זוגם הישראלי הוא בישראל. במקרים כאלה, הקונסוליות לא בודקות בקשות, לא מקבלות מסמכים ולא עורכות ריאיון.
על רשות האוכלוסין ומשרד החוץ להפיץ בהקדם את הכללים המעודכנים בדבר הליך הגשת הבקשות ובחינתן. ראוי שההליך יהיה כרוך בטרחה המועטה ככל האפשר לבני הזוג בנסיבות העניין, ושהוא לא יקשה על רשות האוכלוסין לבדוק כדבעי את הבקשות כדי לגבש החלטה מיטבית בעניינו של כל מקרה.

12.	           הקונסולים בנציגויות ישראל בעולם פועלים בהתאם לנוהל
״כניסת בני זוג של אזרחים ישראלים למטרת השתקעות בארץ״ (בין אם נשואים ובין אם לא נשואים), המבוסס על ״נוהל הטיפול במתן מעמד לבן זוג זר הנשוי לאזרח ישראלי״
של רשות האוכלוסין (מספר נוהל 5.2.0008).
בהתאם לנוהל זה, עליו נשענות ההנחיות ששוגרו לנציגויות,
קיימת אבחנה לפיה בני זוג זרים של אזרחים ישראלים יטופלו בהתאם למקום מושבו הקבוע של בן הזוג של האזרח הישראלי.
לא קיים פער בנושא זה בין נהלי משרד החוץ לנוהלי הרשות, והנהלים ששוגרו לנציגויות נובעות מאותה אבחנה שנקבעה ביסוד הנוהל של רשות האוכלוסין (סעיף ג/1 בנוהל). לפיכך, פונה אשר מרכז חייו של בן-הזוג הישראלי הינו בארץ, מטופל על ידי לשכות רשות האוכלוסין בישראל. במקרים כאלו, בהם נדרש סיוע דוגמת ביצוע ראיון סימולטני לבחינת כנות הקשר של בן הזוג הזר, מבוצע הדבר בשגרירות ישראל, בתיאום ובהנחיית רשות האוכלוסין.
במקרים בהם הונחו לפתחן של השגרירות בקשות לתחילת הליך של זוג מעורב, אשר מרכז חייו של בן הזוג הישראלי בארץ, סירבה הרשות לטפל במקרים הללו, והנחתה את בן הזוג הישראלי להתחיל התהליך בלשכת רשות האוכלוסין במקום מגוריו בישראל.
הפערים הקיימים התמקדו בהיעדר סמכותו של הקונסול לבחון ולאשר את הבקשות. עד כה היה על הקונסול לצרף את כלל המסמכים המעידים על כנות הקשר בין בני הזוג ולהעביר הבקשה למנהלת תחום אשרות ברשות האוכלוסין, לשם אישורה. רק לאחר קבלת אישור משרד הפנים, רשאי היה הקונסול לנפק לבן הזוג הזר אשרת תייר מסוג ב/2 למשך 30 ימים, על מנת לאפשר הגעת הזוג ארצה לצורך המשך הטיפול. האגף הקונסולרי במשרד החוץ מצוי בשיח מתמשך במהלך החודשים האחרונים עם רשות האוכלוסין לסיום כתיבת נוהל מפורט במתווה כאמור, אשר גם מחדד את האבחנה הנ׳׳ל וגם מעניק לקונסול סמכות שלא הייתה קיימת בעבר. בהתאם לנוהל המתגבש, רשאי הקונסול לבחון את המסמכים, לערוך ריאיון התרשמות ולקבל החלטה על הענקת אשרה לבן הזוג הזר, לאחר בחינת כלל הממצאים וההוכחות שהוצגו בפניו. זאת כאמור בשונה מהנהוג עד היום.
הנוהל החדש ממתין לאישור הגורמים המשפטיים ברשות, ולכשיאושר ברשות האוכלוסין, יופץ לכלל הנציגויות בעולם.

13. הוועדה ההומניטרית דנה בין השאר בבקשות לאיחוד משפחות בהליך המדורג. לדוגמה, אם פסק מלהתקיים הקשר הזוגי בין בן זוג זר לבין אזרח ישראלי, אם בשל רצון בני הזוג לסיים את הקשר ואם בשל פטירת בן הזוג הישראלי. רשות האוכלוסין לא קבעה את משכם המרבי של שניים משבעת שלבי הליך הטיפול בבקשות, אף שכבר בשנת 2013 הייתה ערה לצורך לקבוע זאת.
14. נמצא כי הוועדה ההומניטרית דנה בבקשות המוגשות לה יותר משנה לאחר שהוגשו הבקשות, והדבר גורם לשיהוי ניכר בטיפול בהן. האופן שבו מרכזת רשות האוכלוסין את המידע בדבר הבקשות שמוגשות לוועדה ההומניטרית אינו מאפשר בחינה שיטתית של התהליך ואף אינו מאפשר התמודדות עם טענות ולפיהן הטיפול ממושך באופן בלתי סביר.
על מנכ״ל רשות האוכלוסין, בסיוע ראשי הגופים הממשלתיים שנציגיהם משתתפים בוועדה ההומניטרית , לבצע שינוי יסודי בסדרי עבודתה של הוועדה, באופן שהטיפול בבקשות המוגשות לה יתייעל ויתקצר, ומשכו יהיה סביר. עליו גם להכין לאלתר מאגר מידע מלא,
עדכני ומהימן ובו מרוכז כל המידע הנדרש על בקשות שמוגשות לוועדה ההומניטרית. בהתבסס על המידע השמור בו תוכל הרשות לנקוט פעולות מידיות להפחתת העומס וכן לבצע בקרה על שלבי הליך הטיפול בבקשות.

15. יודגש כי אם מתעכב הטיפול בבקשות שתכליתן הקניית מעמד אזרחי לצורך הענקת זכויות סוציאליות נוספות, עלול לחול עיכוב במועד תחילת מימוש זכויותיו של הפונה. נוסף על כך עיכוב הטיפול בבקשות מאריך את שהייתם בארץ של זרים שאין הצדקה עניינית להתיר להם להישאר בה, אשר בעקבות החלטת מנכ״ל הרשות מתבקשים לעזוב אותה.

16. על פי ממצאי הביקורת, במחצית העררים אשר בשנת 2015 ביקשה הרשות למוחקם ולהעבירם שוב לבדיקתה, היא מצאה שיש מקום שעובדיה יבצעו בדיקות נוספות כיוון שהחלטותיה לא היו מבוססות דיין . נתון זה מלמד על חולשה מקצועית וכשל של הרשות במקרים רבים לבסס כנדרש את החלטותיה על המידע הנאסף במהלך ההליך.
לנוכח ממצא זה נדרשת בחינה יסודית של ההליך, בהתחשב בכך שמדובר בהליך ממושך וכן בהתחשב במידע הרב והרגיש שדורשת הרשות שיעמידו לרשותה לצורך קבלת ההחלטות.
לנוכח הממצאים האמורים על שיעור העררים שביקשה הרשות למחוק, נדרשת בחינה יסודית של הליך הטיפול בבקשות לאיחוד משפחות במסגרת ההליך המדורג ועל רשות האוכלוסין לנקוט בדחיפות את הפעולות הדרושות לשיפור הליכי הבדיקה והבירור שהיא מבצעת בעניינן.
17. למטה רשות האוכלוסין ולמנהלי הלשכות אין כלי ניהולי בסיסי - מסד נתונים מלא ומהימן המאפשר בקרה על עבודת הלשכות כדי לוודא שהטיפול בבקשות יעיל ומתבצע כנדרש. עקב כך אי אפשר לדעת באיזו מידה כיבדה הרשות את זכויותיהם של המבקשים, ואם הייתה פגיעה בזכות כלשהי אי אפשר לברר אם היא מוצדקת ומחויבת המציאות. משמע גם שהטיפול במגישי בקשות במסגרת ההליך המדורג אינו שקוף. הדבר משקף כשל ניהולי יסודי.
 (
ליקוי
)

על הרשות לוודא שמסד הנתונים יהיה מלא ומהימן, שהוא יאפשר ניתוח של הנתונים ושימוש בהם לצורכי פיקוח ובקרה, ושיהיה ניתן להנגיש את המידע לציבור המבקשים באופן שקוף.

[bookmark: bookmark578]הקמת בתי מלון - חסמים ותמריצים
[bookmark: bookmark579]הגופים המבוקרים:	משרד התיירות , משרד האוצר, רשות מקרקעי
ישראל , משרד הפנים, המשרד לשירותי דת, משטרת ישראל

1. אי-יישום החלטת ממשלה משנת 2012 הותירה חסמים רגולטוריים רבים בעינם ; בשנת 2011 מינה שר התיירות דאז, סטס מיסז׳ניקוב,
ועדה להוזלת מחירי הנופש בישראל. הוועדה הוקמה ״מתוך הצורך בבחינה מחודשת של כלל ענפי התיירות, על מרכיביהם, ומתן המלצות להוזלת חבילת התיירות כך שתהיה אטרקטיבית יותר מבלי לפגוע באיכותה, הן לצרכן הישראלי והן לתייר״. הוועדה המליצה, בין היתר, להגדיל את ההיצע המלונאי בטווח הארוך, לסייע ליזמים בהשגת מימון בנקאי ולהפחית את הרגולציה בענף המלונאות. הממשלה החליטה בנובמבר 2012 לאמץ את המלצות הוועדה. החלטת הממשלה קבעה, בין היתר, שיש להסיר חסמים להקמתם של בתי מלון חדשים ולנקוט פעולות להגדלת הכדאיות הכלכלית להקמתם. החלטת הממשלה לא יושמה. בעקבות כך נותרו בעינם שורה של חסמים רגולטוריים:
1. טרם נקבע צוות שיבחן את עלויות הארנונה למלונות בהשוואה לנהוג במדינות ה- OECD.
2. מנכ״ל משרד הבריאות קיים דיון עם גורמים מקצועיים במשרדו, אשר הציעו תנאים לפטור מחובת נוכחות מפעיל בריכה, אולם משרד הבריאות לא הגיע להסכמות בנושא עם משרד התיירות.
3. טרם הוגשו המלצות משרד ראש הממשלה, המשרד לשירותי דת, הרבנות הראשית ומשרד התיירות בעניין הדרכים להפחתת עלויות הכשרות בבתי מלון.
4. עובדי משרד התיירות לא הוסמכו לחקור על פי חוק התכנון והבניה, התשכ״ה-1965 (להלן - חוק התכנון והבנייה) נושאים של אכיפת שימושים מלונאיים בקרקעות שייעודן תיירות.

1. שר התיירות הגיש הצעת החלטה ביום 23.11.2016 שעיקרה
לפעול להורדת נטל הרגולציה העודפת המוטלת על ענף המלונאות כפועל יוצא של מדיניות הממשלה הכללית ולשם הגברת כושר התחרותיות בענף, לעודד הקמת בתי מלון חדשים ולפעול להוזלת מחירי הנופש בישראל. החלטה זו אושרה והפכה להחלטת ממשלה בחודש דצמבר 2016 ומספרה 2209 (רגו/6). משרד התיירות פועל לקידום הסרת חסמים רגולטוריים כמפורט להלן:
1. שר התיירות ושר הפנים הגיעו להבנות בנוגע לצורך בבחינת עלויות הארנונה למלונות. בהתאם לסעיף 10 בהחלטה רגו/6 , נקבע כי שר הפנים ושר התיירות יחד עם רשות מקומית שתיבחר יבחנו היתכנות ביצוע תוכנית ניסיונית (פיילוט) לגביית ארנונה בהתחשב בתפוסת חדרי מלון ובכפוף להוראות כל דין.
2. הושגו הסכמות המפורטות בהחלטת ועדת שרים לענייני רגולציה, רגו/6
מיום 5.12.2016, בהם נקבע, בין היתר, להנחות את שר הבריאות לבצע תיקונים בתקנות רישוי עסקים כך שמפעיל בריכה יצטרך להיות בזמינות של טווח זמן של עד 15 דקות מקריאה - סעיף 3 להחלטה - כתוצאה מכך, ייחסך תקן למלון.
3. סוגיית הדרכים להפחתת עלויות הכשרות בבתי מלון נדונה במספר פגישות שהתקיימו בין מנכ״ל משרד התיירות לבין נציגי הרבנות הראשית אך לא התגבשו הסכמות. על מנת לקדם את הנושא נערכה פגישה בין מנכ״ל משרד התיירות לבין הרב הראשי.
4. משרד התיירות נמצא בעיצומו של הליך רה-ארגון. כאשר בבסיסו המשרד נמצא בעודפי תקנים. על-פי מיפוי כח האדם בהליך זה, לא נמצא צורך בהוספת המשרות האמורות ולהסמכת עובדים נוספים בתחום זה. יחד עם זאת המשרד עדיין בוחן זאת.

2. חסמים בקבלת אשראי למימון הקמת בתי מלון ; אחד החסמים הבולטים העומדים בפני הקמת בתי מלון הוא בעיית האשראי ליזמים הרוצים לפעול בענף זה. עד אוקטובר 2016 לא יושמו כלים להתמודדות עם החסמים בתחום האשראי כנדרש בהחלטת הממשלה מנובמבר 2012. בתחילת שנת 2010 התקשר משרד התיירות עם חברה אסטרטגית חיצונית לשם גיבוש המלצות בעניין מדיניות המשרד לעידוד הקמה של מתקני אכסון תיירותי, כמענה לגידול הצפוי בשנים הבאות בתיירות הנכנסת. החברה התבקשה לסכם בדוח את הנושאים האלה: ניתוח הצרכים בתחום האכסון התיירותי הנדרשים להשגת יעדי המשרד בתיירות נכנסת לשנת 2015; זיהוי הפערים הקיימים בתחום זה; בניית תמהיל מתאים של אמצעי עידוד להקמת מתקני אכסון לתיירים. החברה הגישה למשרד התיירות את הדוח בנושאים האמורים באוגוסט 2010. משרד התיירות היה מודע מאז דוח החברה האסטרטגית, לבעיית קבלת האשראי להשקעות בתחום המלונאות
המקשה להקים בתי מלון, אולם הוא לא יישם את כל הפעולות כדי להביא לפתרונה.

2. על מנת לשפר את מתן האשראי למלונאות מהגופים הפיננסים
ולשפר את הכדאיות הכלכלית בבניית בתי מלון וכנדרש בהחלטת הממשלה מנובמבר 2012, פעל המשרד במספר מישורים:
1. בוצעה עבודה כלכלית מקיפה לעניין בדיקת גובה המענק הדרוש להקמת בתי מלון.
2. המשרד קידם החלטת ממשלה מס׳ 1556 מיום 19.6.2016 בה אושרה תוספת מענק מינהלי בגובה של 13% להקמת/הרחבת/הסבת בתי מלון ברמה עממית (סה״כ 33%).
3. המשרד פעל לעדכון מפת אזורי עדיפות לאומית לתיירות שנחתמה על ידי שר האוצר ושר התיירות. המפה הרחיבה את הזכות למענקים לכל הארץ למעט תל אביב והרצליה. למפה המתוקנת יש משמעות והשפעה על כל האזורים בארץ, למעט תל אביב והרצליה, שיזכו לקבל מענקים לפי חוק לעידוד השקעות הון ובנוסף יינתן מענק מינהלי למלונות עממים (גובה המענק יעמוד על סך 33% ) בכפוף לעמידה בתנאים ובכפוף לקיום תקציב מתאים.
4. המשרד ערך מספר פגישות עם נותני האשראי בבנקים הגדולים בניסיון לשכנעם להעניק אשראי למלונאות .
5. המשרד יזם את תיקון 107 לחוק התכנון והבנייה המאפשר תוספת של 20% בניה למגורים בתב״עות מלונאיות. תוספת זו משפרת באופן משמעותי את הכדאיות של הקמת מלון,
מקטינה משמעותית את גובה ההלוואה, וההשקעה תהיה נתונה פחות להשפעות גאופוליטיות ובכך, תביא לצמצום זמני החזר ההשקעה, ותיתן תמריץ לבנקים לתת למלונות אלו ליווי פיננסי להקמתם.
6. בחודש ספטמבר 2016 נערך על ידי המשרד כנס הסברה לתיקון 107 לחוק התכנון והבנייה. לכנס הוזמנו והשתתפו יזמים, אנשים ממגזר הבנקאות והפיננסים ומשרדי עו״ד מובילים, במטרה לחשוף את המוזמנים בעלי העניין לשינויים החדשים בענף ולאפשרויות שנוצרו מתיקון החוק כאמור.
7. בנוסף, המשרד פועל לחשיפת החלטות הממשלה האחרונות ותיקון 107 לחוק בפני נותני האשראי במשק וזאת על מנת להכניס גופים נוספים למעגל נותני האשראי.
8. המשרד כבר פנה אל הגורמים המקצועיים באוצר, אשר שותפים וחברים גם במנהלת השקעות בתיירות (על פי החוק לעידוד השקעות הון), וערים לבעיות המימון של היזמים.
המשרד ימשיך לפעול ולקדם את הנושא עם גורמי מימון פיננסים על מנת, לפתור את בעיית האשראי ליזמים הרוצים לפעול בענף זה.

3. על משרד התיירות ועל משרד האוצר לבחון בהקדם וביסודיות את נושא מתן ערבויות מדינה לקבלת אשראי כדי לעזור ליזמים המעוניינים בהקמת בתי מלון ולתמרץ אותם.
[bookmark: bookmark585]תגובה

3. כבר בשנת 2015 המשרד גיבש נוהל שמטרתו לייצר רשת ביטחון לאשראי להקמת מלונות חדשים באופן בו יינתן שיפוי לבנקים בגין אי תשלום קרן וריבית על ידי המלונות בעקבות ירידה דרסטית בתפוסת המלון הקשורה ישירות לאירוע ביטחוני בישראל, לתקופות המשבר. היקף התקציב שהוקצה לנוהל זה עמד על 50 מלש״ח.
לאור מורכבות הנושא הביטוחי שבהסדר למתן אשראי בנקאי, התעכב אישור הנוהל ובעקבות כך, הוצע מודל חלופי אשר נבחן במשרד האוצר.

4. כישלון שיווקן של קרקעות להקמת בתי מלון ; בשנים 2015-2011 פרסמה רמ״י 14 מכרזים לשיווק 17 מגרשים שייעודם בניית בתי מלון; מתוכם נקבעו זוכים במכרז רק לחמישה מגרשים (29.4%). במרבית המכרזים לא הוגשו כלל הצעות. מהנתונים האמורים עולה כי בממוצע ניסתה רמ״י לשווק 3.4 מגרשים לשנה, ובפועל שיווקה מגרש אחד בלבד בממוצע לשנה. שיתוף הפעולה בין רמ״י למשרד התיירות בנוגע לשיווק מגרשים להקמת בתי מלון לוקה בחסר. על רמ״י ועל משרד התיירות לפעול ללא דיחוי בשיתוף פעולה כדי שישווקו קרקעות בכמות ובאזורים הדרושים להקמתם. על משרד התיירות מצדו לוודא ביצוע פעולות הקשורות ישירות בהקמת בתי מלון חדשים.

4. המשרד נמצא בתהליך מיפוי קרקעות ששווקו במכרזים פומביים - שיצאו מטעם רשות מקרקעי ישראל (להלן: רמ״י)
בשיתוף משרד התיירות. כחלק מהתהליך המשרד יבחן את סטטוס הקרקעות ששווקו במכרז, בין אם הייתה זכייה ובין אם לא הוגשו הצעות לזכייה.

5. רמ״י לא הכינה עד אוקטובר 2016 תכניות עבודה שנתית ורב-שנתית בנושא שיווק קרקעות לבניית בתי מלון. על רמ״י, בשיתוף משרד התיירות, לגבש בהתחשב בכל המשתנים הרלוונטיים תכנית עבודה שנתית ורב-שנתית מסודרת לשיווק קרקעות המיועדות להקמת בתי מלון.

5. משרד התיירות פנה לרשות מקרקעי ישראל להכין תוכנית תיקי שיווק למתחמי תיירות במטרה לקדם הקמת מלונות חדשים. כמו כן, לאחרונה שונה נוהל הועדה המשותפת באופן שיוביל לייעול קידום תיקי הקצאות קרקע למלונאות.
על מנת לעמוד על מלאי התבעו״ת הקיימות כיום, יצא משרד התיירות למכרז בשנת 2016, במסגרתו נבחרה חברה שתמפה את כל הקרקעות המלונאיות הפנויות וזאת במטרה לעודד ולקדם את שיווקן. החברה צפויה לסיים את עבודתה במיפוי הקרקעות כאמור.

4-5.	בעקבות דוח הביקורת, אגף שיווק ומכרזים ברשות מקרקעי
ישראל, שוקד על הכנת תוכנית שיווקית הכוללת גם יעוד למלונאות. התוכנית לשיווק קרקעות לבתי מלון מבוצעת בתיאום עם משרד התיירות.

6. רמ״י לא ניתחה את תוצאות כל המכרזים למטרת מלונאות שבוצעו בשנים 2015-2000 ונכשלו ולא שווקו בגינם מגרשים ולא עמדה על הסיבות לכך, אף שהדבר התבקש, בין היתר, כדי להפיק לקחים ולמנוע הישנות כישלונות אלה. על רמ״י להקפיד לנתח, לאחר כל מכרז שיווק קרקע למלונאות שנכשל את הסיבות לכישלונו, ולהפיק את הלקחים המתאימים לגבי פעולות שיווק עתידיות שתנקוט בתחום זה. על מועצת רמ״י לקיים דיון דחוף בנושא שיווק הקרקעות להקמת בתי מלון ולתת לו ביטוי מתאים בתכניות העבודה ובמכרזים שתפרסם בעתיד.
[bookmark: bookmark592]תגובה
משרד התיירות
6.            המשרד פועל מול רמ״י והשמאי הממשלתי על מנת ליצור
תמחור הוגן לקרקעות מלונאיות, וזאת בעקבות ההבנה ששיטת השמאות הקיימת כיום, מתמחרת קרקעות במחירים גבוהים שאינם מסייעים לשיווק הקרקעות.
[bookmark: bookmark593]תגובה
רשות מקרקעי ישראל
6. במטרה לנתח את הסיבות לכישלונות השיווק במכרז הזמינה רשות מקרקעי ישראל עבודה מקצועית לבחינה הנושא.
מתבצעת עבודת מטה לבחינת הממצאים ואלה יתואמו עם משרד התיירות.
[bookmark: bookmark594]ליקוי
7. רמ״י לא בחנה את האפשרות לבטל חוזים שחתמה עם זוכים במגרשים להקמת בתי מלון בשל אי-בניית המלונות, אף על פי שהיא רשאית לעשות כן על פי תנאי החוזים. במקרים שבהם יזמים מחזיקים בקרקעות בלי לבנות עליהן בתי מלון, על רמ״י לבחון את האפשרות לנקוט את האמצעים שברשותה כדי למנוע מקרים אלה.
[bookmark: bookmark595]תגובה
רשות מקרקעי ישראל
7. רשות מקרקעי ישראל פועלת לבחינת עסקאות אשר לא מומשו, ובכלל זה בייעוד למלונאות והמרחבים העסקיים פועלים בהתאם למדיניות זו.
[bookmark: bookmark596]ליקוי
8. על משרד התיירות ועל משרד הפנים לסכם בהקדם את אופן יישום החלטת הממשלה בנושא הסמכת שני עובדי משרד התיירות לביצוע חקירות לפי חוק התכנון והבנייה, לעריכת סקר שימושים בקרקעות
שייעודן מלונאות ולאכיפת שימושן אם קיימים מקרים הדורשים זאת.
[bookmark: bookmark597]תגובה
משרד התיירות
8. המשרד נמצא בעיצומו של הליך רה-ארגון, כאשר בבסיסו
המשרד נמצא בעודפי תקנים. על פי מיפוי כח האדם בהליך זה,
לא נמצא צורך בהוספת המשרות האמורות ולהסמכת עובדים נוספים, יחד עם זאת, הנושא עדיין נבחן על ידי המשרד.
[bookmark: bookmark598]תגובה
משרד הפנים
8. אופן ביצוע חקירות לפי חוק התכנון והבנייה אמור להיות
מסוכם עם מינהל התכנון והבנייה שעבר למשרד האוצר.
[bookmark: bookmark599]ליקוי
9. משרד מבקר המדינה מעיר למשטרת ישראל ולמשרד התיירות כי עליהם להשלים בהקדם האפשרי את הפעולות לבחינת נושא הקמת ״מתחמי מלונאות״ ולפעול ליישום המסקנות וההמלצות שיופקו.
[bookmark: bookmark600]תגובה
משרד התיירות
9. נערכו מספר פגישות, ביניהם פגישה בין שרי התיירות וביטחון
פנים הקודמים ופגישות נוספות עם ראש חטיבת אבטחה במשטרת ישראל, ראש מחלקת אבטחה וגופים ציבוריים, ראש מדור רישוי, ראש מדור הכשרות, פק״ד משטרת אילת, מנב״ט משרד התיירות, איגוד בתי מלון - יו״ר, סגן יו״ר, סמנכ״ל וקצין אבטחה רישוי עסקים. כתוצאה מפגישות העבודה צומצמו מספר המאבטחים והותאמו התקנים לבתי המלון.
בספטמבר 2014 במהלך הדיון אישר ראש חטיבת האבטחה הקלות לבתי המלון ונקבע מפתח שהועבר להתאחדות בתי המלון, הנחיות הביטחון יהיו בהתאם לתפוסה ולא בהתאם למספר החדרים - ההחלטה עדיין בתוקף.
מאז הדו״ח להוזלת הנופש בישראל צומצמו עלויות האבטחה לבתי מלון בעשרות אחוזים, כאשר כיום הם מוערכות ב- 75 מלש״ח בלבד.
ב- 12.12.2016 - נערכה ישיבה בין מנב״ט משרד התיירות למנכ״ל התאחדות בתי המלון ומנכ״ל התאחדות בתי המלון בתל אביב במהלכה ביקשו לבחון שוב את נושא ההקלות לבתי
מלון, בסיכום הישיבה ולקידום הנושא נקבע ליזום דיון נוסף בהשתתפות משטרת ישראל וראש החטיבה הנכנסת. לאור הפחתת העלויות של אבטחת בתי המלון, הכדאיות הכלכלית של נושא הקמת מתחמי מלונאות קטנה משמעותית. משרד התיירות, משטרת ישראל והתאחדות בתי המלון בוחנים את הכדאיות הכלכלית באופן עקבי ועיתי.
[bookmark: bookmark601]תגובה
משטרת ישראל
9. לאורך השנים האחרונות בוצעו שורה של רפורמות ושינויים בתפישת האבטחה.
בימים אלו המשטרה מצויה בעיצומה של עבודת מטה נוספת בניסיון לקדם את הטריטוריה הביטחונית במתחם המלונות בים המלח: התקבלה הצעה של המועצה המקומית ׳תמר׳
בשיתוף עם בעלי המלונות בים המלח לנושא טריטוריה ביטחונית במתחם בתי המלון אשר תידון עם קצין ביטחון המועצה על מנת לקדם את הנושא ולבצע פיילוט בים המלח.
בנוסף, הנושא יידון עם מנכ׳׳ל התאחדות בתי המלון בכל הקשור לתפיסת האבטחה של בתי המלון ובכלל זה טריטוריה ביטחונית.
[bookmark: bookmark602]ליקוי
10. משרד מבקר המדינה מעיר למשרד לשירותי דת, לרבנות הראשית ולמשרד התיירות כי עליהם לפעול ללא דיחוי למציאת פתרון ליישום החלטת הממשלה מנובמבר 2012 בעניין הפחתת עלויות הכשרות ולהשלמת הבחינה בנושא זה, שיש לו היבטים כספיים ניכרים ולהגשת המלצותיהם.
[bookmark: bookmark603]תגובה
משרד התיירות
10. בסוגיית הפחתת עלויות הכשרות לו היבטים כספיים ניכרים,
התקיימו מספר פגישות בין מנכ״ל משרד התיירות לבין נציגי הרבנות הראשית אך לא התגבשו הסכמות. על מנת לקדם את הנושא נערכה פגישה בין מנכ״ל משרד התיירות לבין הרב הראשי. בימים אלה מקודם חוק בנושא, משרד התיירות מקדם בהתאם להחלטות הוועדה את הסעיפים הקשורים להפחתת עלויות הכשרות בבתי מלון.
[bookmark: bookmark604]תגובה
המשרד לשירותי דת
10. הרב הראשי ונשיא מועצת הרבנות הראשית, הרב דוד לאו, הקים במרץ 2016 ועדה מייעצת לנושא הכשרות בישראל,
שמטרתה לגבש המלצות בהתייחס למערך הכשרות בכללותו,
ובין היתר, לבחון הסדרים שיחולו על ענפים שונים בהתאם למאפייניהם הייחודיים, ובכלל זאת ענף המלונאות. הוועדה עתידה להתייחס בהמלצותיה גם להיבטים הכלכליים הכרוכים במערך הכשרות בבתי המלון.
[bookmark: bookmark605]ליקוי
11. משרד מבקר המדינה מעיר למשרד הפנים, למשרד התיירות, למשרד האוצר ולמרכז לשלטון מקומי כי עליהם לפעול ללא דיחוי נוסף ליישומה בהקדם של החלטת הממשלה מנובמבר 2012 בנושא עלויות הארנונה בבתי המלון, להקים את הצוות ללא דיחוי ולהגיש לממשלה את מסקנותיו והמלצותיו.
[bookmark: bookmark606]תגובת
משרד הפנים
11. נציגי משרד הפנים ומשרד התיירות קיימו מספר פגישות בנושא
התאמת עלויות הארנונה של בתי המלון והוחלט על עריכת פיילוט לתשלום ארנונה על פי תפוסה.
כחלק מיישום החלטות הממשלה הבאות: החלטת ממשלה מספר 5235 מחודש נובמבר 2012 שעניינה : ״אימוץ המלצות הוועדה להוזלת מחירי הנופש בישראל״ והחלטת ממשלה מספר 2118 מאוקטובר 2014 שעניינה ״הפחתת הנטל הרגולטורי״, שר התיירות הגיש הצעת החלטה נוספת ביום 23.11.2016 שעיקרה לפעול להורדת נטל הרגולציה העודפת המוטלת על ענף המלונאות כפועל יוצא של מדיניות הממשלה הכללית ולשם הגברת כושר התחרותיות בענף, לעודד הקמת בתי מלון חדשים ולפעול להוזלת מחירי הנופש בישראל.
החלטה זו אושרה והפכה להחלטת ממשלה בחודש דצמבר 2016 ומספרה 2209 (רגו/6). בהחלטת זו נקבע בין השאר להנחות את שר הפנים ושר התיירות יחד עם רשות מקומית שתבחר, לבחון בתוך 60 יום מיום קבלת ההחלטה, התכנות לביצוע תכנית ניסיונית (פיילוט) לשנה אחת לגביית ארנונה בהתחשב בתפוסת חדרי המלון וזאת בכפוף להוראות כל דין.
משרד הפנים החל ביישום החלטת ממשלה ובתיאום עם עיריית חיפה לביצוע הפיילוט בתחומה.
[bookmark: bookmark607]

ליקוי
12. מוצע כי משרד התיירות יעקוב באופן שוטף אחר אופן יישום התיקון לחוק בתכנון והבנייה שכולל הטבות משמעותיות ליזמים, ויוודא כי הם אכן משיגים את ייעודם - גידול בהתחלות הבנייה של מלונות,
הורדת מחירים והגדלת מספר התיירים המגיעים לארץ.
[bookmark: bookmark608]תגובה
משרד התיירות
12. משרד התיירות מקיים פגישות שוטפות בנושא יישום התיקון
לחוק התכנון והבנייה ופועל מול הועדות המדוברות והיזמים למימוש החוק.
[bookmark: bookmark609]בדיקת תלונות ובחינת היבטים
בפעולתה של לשכת שרת התרבות והספורט
[bookmark: bookmark610]הגופים המבוקרים : משרד התרבות והספורט, נציבות שירות המדינה, משרד המשפטים
[bookmark: bookmark611]תגובה כללית
משרד התרבות והספורט
המשרד מברך על ממצאי הביקורת בהם נקבע כי לא בוצעו מינויים פוליטיים במשרד, לא הייתה הכרות מוקדמת בין שרת התרבות והספורט לבין משרד הפרסום, ולא נמצא כי מספרם של עובדי לשכת השרה המועסקים במשרת אמון חרג מהמספר שקבעה נציבות שרות המדינה, בנוסף, לא נמצא כי עובדי לשכת השרה עבדו שעות נוספות רבות וקיבלו עבורן תמורה, בלי שניתן להם אישור לכך.
[bookmark: bookmark612]ליקוי
1. שימוש הרמ״ט לשעבר בתיבת דוא״ל פרטית - נוהל אבטחת מידע במשרד קובע בין היתר כי אין לבצע תכתובות בנושאי עבודה באמצעות תיבות דוא״ל פרטיות. הבדיקה העלתה כי במשך כל תקופת כהונתו השתמש הרמ״ט לשעבר בדוא״ל הפרטי שלו לצורכי עבודתו במשרד, וכי מיעט להשתמש בדוא״ל המשרדי שנפתח לשימושו. על המעורבים בהסדרת הנושא של ניהול המידע במשרדי הממשלה לקבוע בהקדם הנחיות מחייבות בסוגיית ניהול הדוא״ל הארגוני, ובפרט הנחיות האוסרות על שימוש בדוא״ל פרטי לצורכי עבודה.
[bookmark: bookmark613]ליקוי
2. השימוש בדוא״ל פרטי פוגע לא רק בביטחון המידע המועבר באמצעותו, אלא כאמור גם ביכולת של משרדי הממשלה לתעד את פעולותיהם, לשקף אותן, לשמר את רשומותיהם ולבצע בקרה פנימית על פעולותיהם. נוסף על כך פוגע שימוש כזה ביכולת של גופים חיצוניים, למשל משרד מבקר המדינה והחשב הכללי, לפקח על פעולותיהם של המשרדים.
[bookmark: bookmark614]תגובה
משרד התרבות והספורט
1-2.	משרד התרבות והספורט מאמץ את הערת הביקורת בכל הנוגע
לחשיבות שמירה ואבטחה של מערכות המידע על ידי משרדי
הממשלה, כמו גם האיסור להשתמש בתיבות דואר אלקטרוני פרטיות על ידי העובדים בתכתובות הקשורות לעבודת המשרד הממשלתית הן בשל חשיבות שמירת תיעוד הפעילות הממשלתית והן בשל הנושאים הקשורים לאבטחת המידע. בהתאם לכך, משרד התרבות והספורט החל לפעול לתיקון הליקויים ויפעל בהתאם להנחיות היועץ המשפטי לממשלה בנושא.
[bookmark: bookmark615]ליקוי
3. הנחיית היועץ המשפטי לממשלה (להלן - היועמ״ש) קובעת מפורשות כי מאחר שבדיקת גלאי שקר פוגעת פגיעה קשה בזכות לפרטיות ובזכות לכבוד האדם , רשויות המדינה אינן רשאיות לבצעה, אלא במקרה שיש להם הסמכה מפורשת לכך בחוק או במסגרת תהליך חקירה סטטוטורי או במקרים מיוחדים כאשר קיים אינטרס ציבורי חיוני המצדיק זאת ובאישור מראש של היועמ״ש. הנחיית היועמ״ש מדגישה כי ״ככלל, בדיקה של הדלפה מגוף ציבורי לאיתור המדליף,
אינה, כשלעצמה, בגדר ׳המקרים המיוחדים׳ כאמור״. עובדים במשרות אמון במשרד התרבות, שהם בחלקם צעירים, תלויים תלות יתרה בתקינות יחסיהם עם השרה בכל הנוגע להמשך העסקתם, ולכן ייתכן שיבצעו בדיקת גלאי שקר ביוזמתם, עקב רצונם לרצות את השרה ולהוכיח לה כי מקור ההדלפה אינו בהם. בכך הם עלולים להיקלע למצב שבו הם מוותרים, כביכול מבחירתם, על זכותם לכבוד ולפרטיות. הנחיית היועמ״ש אינה עוסקת בביצוע בדיקת גלאי שקר ביוזמת העובד, ועל כן לא נמצא ליקוי בדרך פעולתה של השרה ושל גורמים אחרים במשרד התרבות בעניין זה. עם זאת, נוכח מעמדם של העובדים במשרות אמון ונסיבות העסקתם, כמתואר לעיל, טוב הייתה עושה השרה אילו הייתה נוקטת עמדה נחרצת יותר על מנת להניא את עובדי לשכתה מביצוע בדיקות גלאי שקר ביוזמתם. ייתכן כי בחירתה של השרה לעיין בתוצאת בדיקה כזאת, גם אם מדובר בעיון שטחי בלבד, ובחירתה לציין לפני עובדי הלשכה כי אחת העובדות ביצעה את הבדיקה ונמצאה דוברת אמת, הביאה חלק מעובדי הלשכה לידי מחשבה כי כדי להפיס את דעתה של השרה ולהוכיח לה כי מקור ההדלפה אינו בהם - יש לבצע בדיקות גלאי שקר פרטיות.
[bookmark: bookmark616]תגובה
משרד התרבות והספורט
3 .	המשרד מבהיר כי שרת התרבות והספורט לא בקשה מאף עובד
בלשכתה לבצע בדיקות פוליגרף. המשרד יפעל בהתאם להנחיות של היועץ המשפטי לממשלה ושל נציבות שירות המדינה בנושא.
[bookmark: bookmark617]תגובה
משרד המשפטים
3.	בהתאם להמלצת דוח הביקורת, בתקופה הקרובה יוציא היועץ

המשפטי לממשלה מכתב לכלל הגורמים הממשלתיים הרלוונטיים, בו תחודד הנחיית היועץ המשפטי לממשלה מסי 3.1102 בעניין ״שימוש בבדיקות פוליגרף על ידי רשויות המדינה״. המכתב האמור יחדד כי הנחיית היועץ מס׳ 3.1102 קובעת רשימה סגורה וברורה של מקרים אשר רק בהתקיימם יכולות רשויות המדינה לעשות שימוש בבדיקת פוליגרף.

[bookmark: bookmark618]טיפול המוסד לביטוח לאומי בתביעות נגד צד
שלישי (שיבוב)
[bookmark: bookmark619]הגופים המבוקרים: ביטוח לאומי, אגף החשב הכללי משרד האוצר
[bookmark: bookmark620]ליקוי
1. משנת 2006 ביטוח לאומי ער לכך שהוא מפסיד סכומים ניכרים של כספי שיבוב משום שהוא אינו מאתר את כל התיקים שבהם עילת שיבוב, אולם הוא לא פעל במשך שנים רבות לאיתור כל תיקי השיבוב הרלוונטיים ובהתאם לתבוע את כספי השיבוב המגיעים לו. אי-מיצוי פוטנציאל השיבוב משמעו ויתור על כספי ציבור, והנהנות העיקריות מכך הן חברות הביטוח.
על ביטוח לאומי לפעול באופן נמרץ ואקטיבי ליישום תהליכים למיצוי מלוא פוטנציאל השיבוב הגלום במלאי תיקי הגמלאות הקיים ובתיקי גמלאות עתידיים. לשם כך, עליו להאיץ את בדיקת מלאי התיקים הקיים, להכין ללא כל דיחוי תכנית עבודה סדורה ולהקצות משאבים שיאפשרו לו לממש את מלוא פוטנציאל השיבוב.
[bookmark: bookmark621]תגובה
המוסד לביטוח לאומי
1. המשרד החל בבדיקה פרטנית של כל התיקים בגמלאות הרלוונטיות לשיבוב לשנת 2010. בסיום הבדיקה יהיו נתונים אודות פוטנציאל השיבוב לשנה בדידה מבחינת היקף המקרים והשווי הכספי. על בסיס המסקנות והתובנות אשר יעלו מבדיקת שנת 2010 תוכן תכנית עבודה לטיפול ביתרת המלאי.
[bookmark: bookmark622]ליקוי
2. ביטוח לאומי החל במשא ומתן על ההסכם החדש עם חברות הביטוח ללא עבודת המטה הנדרשת, והמנהלה אישרה את החתימה על ההסכם שלא על בסיס התשתית הנדרשת בדבר ההשפעות הכספיות והתפעוליות של ההסכם לעומת האפשרות העומדת בפני ביטוח לאומי למצות את זכותו לשיבוב על פי הדין ובלי שבחנה את הכדאיות הכלכלית של מהלך זה לעומת החלופה שעמדה לפניה. בכך לא מילאו חברי המנהלה כדבעי את תפקידם לעניין ההחלטה להתקשר בהסכם החדש.
על בט״ל לבחון את ההשפעות הכלכליות של ההסכם החדש ואת ההיתכנות של החלופות העומדות בפניו במטרה להשיג מימוש מיטבי של זכותו לשיבוב מחברות הביטוח, ובכלל זה האפשרות לשנות את ההסדר הקיים עם חברות הביטוח - ההסכם החדש - ואף לקדם שינויי חקיקה נדרשים. בהתאם לכך, עליו להכין תכנית עבודה סדורה ולהקצות את המשאבים שיידרשו למימוש זכותו לפי החלופה המיטבית שתמצה את גבייתם של כספי הציבור. ראוי שבחינה זו תיעשה בשיתוף פעולה מלא עם אגף החשב הכללי.
[bookmark: bookmark623]תגובה
המוסד לביטוח לאומי
2. בעקבות המכרז שפורסם ביוני 2016 בחר החשב הכללי בתיאום עם מנכ״ל המוסד משרד מקצועי לבחינת הכדאיות הכלכלית של ההסכמים מול חברות הביטוח. צוות מקצועי מטעם החשב הכללי והמוסד לביטוח לאומי ילווה את חברי הצוות הכלכלי שנבחר.
[bookmark: bookmark624]ליקוי
3. בספטמבר 2014 התקשר ביטוח לאומי בהסכם עם חברה א לצורך הסדרת זכותו לשיבוב כלפיה, בהמלצתו של היועץ המשפטי שהוביל את המהלך, ובו ויתר מראש וללא כל תמורה על חלק מזכויות השיבוב בגין תיקי תאונות דרכים.
לפי הערכה שמרנית שביצע משרד מבקר המדינה, שווי חלק מהגמלאות שביטוח לאומי לא חישב את שוויין וויתר עליהן בהסכם עם חברה א ללא כל תמורה הוא כ-35 מיליון ש״ח; יצוין כי ניתן היה להעריך בנקל את שוויין של גמלאות אלה על סמך הנתונים שהיו בידיו במועד החתימה על ההסכם. בעקבות הביקורת בדק ביטוח לאומי את ההפסד הכספי שנגרם לו לשיטתו בפועל בגין ההסכם עם חברה א וביצע כמה אומדנים, ובכל אחד מהם הציג הערכת שווי שונה. על פי האומדן האחרון, הנזק הכספי שנגרם לביטוח הלאומי הוא 600,000 ש״ח בלבד, סכום נמוך בהרבה מסכום הנזק הכספי על פי האומדן הראשון. יצוין כי משרד מבקר המדינה אינו מקבל את האומדן המעודכן של ביטוח לאומי.

המוסד לביטוח לאומי

תגובה
המוסד לביטוח לאומי
)
ראוי שביטוח לאומי, אגף החשב הכללי ומשרד המשפטים יבחנו את האפשרויות העומדות להם הנוגעות להסכם עם חברה א, ובכלל זה את האפשרות שביטוח לאומי יקבל כספים שוויתר עליהם מראש וללא תמורה בהסכם עם חברה א. לנוכח האומדנים השונים שהציג ביטוח לאומי בנוגע להפסד הכספי עקב ההסכם עם חברה א, ראוי שהבחינה של גובה הסכום שחברה א שילמה בחסר לביטוח לאומי תתבסס על חישוב שיעשו הגורמים האמורים אשר לא יסתמכו על החישובים שעשה ביטוח לאומי לצורך תגובתו לביקורת.

3. תתקיים ישיבה בהשתתפות המשרד, משרד המשפטים והחשב
הכללי לבחינת האפשרויות הנוגעות להסכם זה.
[bookmark: bookmark625]ליקוי
4. היועץ המשפטי של ביטוח לאומי עו״ד רוזנצויג הוביל את עבודת המטה לקראת ההתקשרות בהסכם עם חברה א, לרבות ניהול הצוות שביצע את הערכת השווי של תיקי השיבוב של חברה א, ואת המגעים עם החברה. הוא חישב בעצמו את שווי הפיצוי שנקבע בהסכם בלי שהתייעץ עם הצוות האמור או החשב. הוא ניסח את ההסכם עם נציגי חברה א ואת מסמך ההמלצה שהציג למנכ״ל ובו המליץ להתקשר בהסכם, שעליו חתם באופן בלעדי בלי להראותם לחברי הצוות ובלי ששיתף אותם בניסוחם. עו״ד רוזנצויג היה היחיד בביטוח לאומי שהחזיק בכל הנתונים ובתמונה המלאה הנוגעים להסכם עם חברה א. בפעולותיו של עו״ד רוזנצויג בולטות הפרות חוזרות ונישנות של כללי מינהל תקין המהוות כשל מקצועי ומחדל ניהולי. הוא ידע שהערכת השווי שעליה ביסס את חישוב התמורה בהסכם אינה כוללת את מלוא הזכויות של ביטוח לאומי כלפי חברה א בגין תיקי השיבוב, וישנם עוד תיקים רלוונטיים רבים שביטוח לאומי כלל לא איתר. יתרה מזאת, הוא ידע שישנה סבירות גבוהה מאוד שיוגשו תביעות עתידיות שלביטוח לאומי תהיה בגינן זכות שיבוב מחברה א. אף על פי כן, עו״ד רוזנצויג סיכם עם חברה א כי ביטוח לאומי יוותר על כלל זכויות השיבוב המגיעות לו, אך חישוב התמורה שעשה בגין הוויתור על הזכויות, היה חלקי בלבד. עו״ד רוזנצויג לא פעל לבחינת שווי הזכויות שביטוח לאומי ויתר עליהן ובהתאם לשוויין לדרוש את התמורה בגינן, ומנגד גם לא החריגן מההסכם עם חברה א. חמור מכך, היועץ המשפטי הציג תמונת מצב מטעה. במסמך ההמלצה הוא ציין כי התשלום שנקבע הוא מלוא יתרת הסכום לתשלום לאחר שאותרו כל התביעות, וזאת אף שידע כי הערכת השווי לא כללה את כל התביעות.
עוד ציין כי בעלי תפקידים שונים בביטוח לאומי היו שותפים לגיבוש ההסכם, אף שלא השתתפו בגיבושו. נוסף על כך, הוא לא פירט את החסרונות והסיכונים שבהסכם אלא רק את היתרונות, ולא ציין שלעניין תיקי תאונות הדרכים הוא לא פעל על פי הנחיית המנכ״ל ולפיה יש לגדר סיכונים ולהחריג מההסכם עם חברה א תיקים שביטוח לאומי אינו ער לקיומם.
מאחר שבמעורבותו בהסכם עם חברה א פעל היועץ המשפטי שלא לפי כללי מינהל תקין ובמצב של חשש לניגוד עניינים, ראוי שמנכ״ל ביטוח לאומי ושר העבודה, הרווחה והשירותים החברתיים (להלן - שר הרווחה) ידונו על ממצאי הביקורת, ובייחוד על הממצאים הנוגעים לאחריותו של היועץ המשפטי.

4. מתקיימות התייעצויות בין המנכ״ל והשר, ובהתאם תגובש החלטה.
[bookmark: bookmark626]ליקוי
5. לעו״ד רוזנצויג הייתה היכרות אישית עם בעל השליטה בחברה א ועם בנו ששימש מנכ״ל חברה א עד סוף 2013, ומאז הוא משמש בה דירקטור (להלן שניהם ביחד - משפחתו של בעל השליטה). היכרות זו נוצרה על רקע מקצועי במהלך עבודתו של עו״ד רוזנצויג כיועץ המשפטי של בנק מסוים במשך כעשור עד 2005, שנים שבהן היה בעל השליטה בחברה א אחד מבעלי השליטה בבנק. לדברי עו״ד רוזנצויג,
הוא מקיים שלושה מעגלי היכרות שונים: משפחה, חברים וכן מכרים מ״העולם העסקי״ שבו עבד שנים רבות, שהוא משמר את הקשר אתם, ובעל השליטה בחברה א נמצא במעגל השלישי והרחוק ביותר. בתקופה שעו״ד רוזנצויג הוביל את המהלך להתקשרות עם חברה א,
לרבות ניהול המגעים עם החברה ועם בעל השליטה באופן אישי, הוא הזמין את משפחתו של בעל השליטה לחתונת בנו. מהאמור עולה החשש שהיועץ המשפטי הוביל את ביטוח לאומי לחתימה על ההסכם עם חברה א תוך שהוא מצוי במצב של חשש לניגוד עניינים בשל היכרותו האישית עם משפחתו של בעל השליטה.
לנוכח ההיכרות האישית הזאת, בהיותו הרוח החיה בתהליך גיבוש ההסכם עם חברה א והגורם המוביל את המהלך הזה, היה על עו״ד רוזנצויג לפעול לפי תנאי ההסדר למניעת ניגוד עניינים שחתם עליו עם כניסתו לתפקיד, דהיינו לפנות ליועצת המשפטית של משרד הרווחה,
לחשוף בפניה את ההיכרות האמורה כדי שתבחן אם מתעורר חשש לניגוד עניינים במעורבותו בהסכם עם חברה א, להיוועץ בה ולפעול לפי הנחיותיה להסדרת אופן פעולתו; אולם הוא לא עשה כן. היה עליו לנקוט משנה זהירות, בייחוד בשל תפקידו כיועץ המשפטי האמון על הסדרת סוגיות של ניגוד עניינים בביטוח לאומי והאמור לשמש דוגמה אישית לבעלי תפקידים אחרים בביטוח לאומי ובשל היותו שומר סף בביטוח לאומי.
[bookmark: bookmark627]תגובה
המוסד לביטוח לאומי
5. המוסד ירען את נהלי ניגוד העניינים.
[bookmark: bookmark628]ליקוי
6. מעורבות פסולה של אגף הביקורת הפנימית בביטוח לאומי: הצוות לביצוע הערכת השווי כלל עובדת מאגף הביקורת הפנימית, שקיבלה אישור לכך מהמבקרת הפנימית של ביטוח לאומי, והמנכ״ל היה מודע למעורבותה; וזאת אף שהימנעות הביקורת הפנימית ממעורבות בתהליכי ביצוע בארגון המבוקר היא מאושיות מקצוע הביקורת, וחוק הביקורת הפנימית, התשנ״ב-1992, אף מדגיש זאת.
[bookmark: bookmark629]תגובה
המוסד לביטוח לאומי
6. הופקו לקחי הביקורת, עובדי הביקורת לא יעסקו בעבודות
המוסד לביטוח לאומי שאינן בתחום עיסוקי הביקורת.
[bookmark: bookmark630]ליקוי
7. אחריות חשב ביטוח לאומי: החשב, המשמש שומר סף שאחריות מקצועית כבדה מוטלת על כתפיו, לא מימש את אחריותו כמתחייב בחוק הביטוח הלאומי. אשר להתקשרות עם חברה א, הוא כשל בהפעלתה. הוא אישר את ההתקשרות בהסכם עם חברה א בלי שבחן כנדרש את הנתונים הרלוונטיים ואת התוצאות האפשריות של ההחלטה ואת החלופות הקיימות ובלי שבדק את השפעותיה העתידיות. הסבריו של החשב למשרד מבקר המדינה כי לא היה ער לאמור בהערכת השווי, שעליה ביסס עו״ד רוזנצויג את חישוב התמורה בהסכם, מעידים על פגם ועל חולשה מהותית באופן תפקודו בעניין זה; הוא ידע כי באותה עת הוא לא היה בקי בנושא ההסכם עם חברה א והנושא בכללותו אינו נהיר לו לחלוטין. הוא לא נקט אמצעים חלופיים שישלימו את פערי הידע שהיו לו ולא הביא לידיעת מנכ״ל ביטוח לאומי את העובדה כי הוא אינו בקי בתחום.
[bookmark: bookmark631]תגובה
המוסד לביטוח לאומי
7. מונתה חשבת חדשה לביטוח לאומי אשר פועלת על פי הנחיות
החשב הכללי.
[bookmark: bookmark632]ליקוי
8. אחריות מנכ״ל ביטוח לאומי: מנכ״ל ביטוח לאומי לא הפעיל שיקול דעת עצמאי בבואו להחליט בנושאים שבסמכותו ולא וידא לכל הפחות כי הנחיות בעלות חשיבות שנתן לכפופים לו יושמו. אף שהמידע שהעמיד היועץ המשפטי לרשותו, כשבא להחליט אם לחתום על ההסכם עם חברה א, לא כלל את כל הפרטים ההכרחיים הנדרשים, מנכ״ל ביטוח לאומי לא דרש להשלימו כדי שיוכל לקבל החלטה מושכלת בנושא; הוא לא בחן ביסודיות וכנדרש את מסמך ההמלצה שקיבל מהיועץ המשפטי ולא שקל את יתרונות ההסכם לעומת חסרונותיו ואת ההיבטים, המשמעויות והתוצאות האפשריות של ההתקשרות בהתבסס על הנתונים הרלוונטיים. המנכ״ל לא שיתף את כל הגורמים המקצועיים הרלוונטיים ולא התייעץ עמם בעניין. המנכ״ל לא וידא כי יושמה הוראתו ליועץ המשפטי ״להחריג מההסכם תיקים שבהם רמת החוב של חברה א כלפי ביטוח לאומי בתיקים עתידיים, אשר אינם ידועים היום היא גבוהה״, כדי למלא את הצורך שהגדיר, דהיינו לגדר סיכונים. המנכ״ל גם בחר שלא להביא את ההסכם עם חברה א לדיון במינהלה וכך נמנעה האפשרות שהמינהלה תדון בעניין.
[bookmark: bookmark633]תגובה
המוסד לביטוח לאומי
8. יתבצע ריענון ויוגדרו הנושאים אשר יש להציג אותם להחלטות
מנהלה.
[bookmark: bookmark634]ליקוי
9. חשב ביטוח לאומי הוא עובד משרד האוצר והוא כפוף לחשב הכללי במשרד האוצר (להלן - החשכ״ל) שגם ממנה אותו. אף שמדובר בנכסי מדינה, ביטוח לאומי לא נדרש להעביר לאישורו של אגף החשב הכללי לא את ההסכם עם חברה א ולא את ההסכם החדש עם חברות הביטוח, שלא כמו משרדי הממשלה המחויבים בזה על פי הוראת התכ״ם והנחיות היועץ המשפטי לממשלה בנושא פשרות.
[bookmark: bookmark635]תגובה
המוסד לביטוח לאומי
9. החשב הכללי בתיאום עם מנכ״ל המוסד בחר בעקבות המכרז
שפורסם ביוני 2016, משרד לבחינת הכדאיות הכלכלית של ההסכמים מול חברות הביטוח. את חברי הצוות הכלכלי מלווה צוות מקצועי מטעם החשב הכללי והמוסד לביטוח לאומי.
תתקיים ישיבה בהשתתפות המוסד לביטוח לאומי, משרד המשפטים והחשב הכללי לבחינת האפשרויות הנוגעות להסכם עם חברה א.
החשב הכללי הוציא מכתב ב- 3/2106 על פיו יש להחיל את הוראת התכ״ם בנושא אישור פשרות בכל התחומים, עם ההתאמות הנדרשות לביטוח לאומי. במכתב גם התייחסות להחלת הוראת התכ״ם בנושא מחיקת חובות בכל התחומים, תוך בניית ההתאמות הנדרשות לביטוח לאומי. בתאום עם מנכ״ל המוסד הוקם צוות משותף של הלשכה המשפטית והחשב לבנות את ההתאמות ואופן יישום ההוראות. ההתאמות תובאנה לאישור המנהלה, לאחר היוועצות ביועץ המשפטי לממשלה ובוועדה העליונה בחשב הכללי לעניין פשרות ומחיקת חובות, בראשות סגן בכיר לחשב הכללי.
[bookmark: bookmark636]תגובה
אגף החשב הכללי, משרד האוצר
9.	ביום 18 בינואר 2016 שלח סגן בכיר לחשב הכללי, האחראי
למשרדים החברתיים ולמוסד לביטוח לאומי באגף, מכתב לחשב המוסד לביטוח לאומי דאז, בו הוא מודיע כי מעתה והלאה, על הביטוח הלאומי לפעול בהתאם להוראת תכ״ם 4.2.1 בעניין פשרות במחלוקות כספיות שהמדינה צד להן, כך שפשרות בסכום העולה על סכום של מיליון ש״ח יידרשו לקבל את אישור הוועדה העליונה לפשרות, מחיקות והסדרים של אגף החשב הכללי. לעניין מחיקות, ציין כי, תהליך העבודה של המוסד לביטוח לאומי עם הוועדה העליונה למחיקות בחשב הכללי, תקבע לאחר ובשים לב לעבודת מטה שעורך המוסד לביטוח לאומי לבחינת אופן החלה ההוראה.
יצוין כי, המוסד לביטוח לאומי, הפועל כגוף סטטוטורי מכוח חוק הביטוח הלאומי (נוסח משולב) תשנ״ה-1995 שונה במבנה הארגוני שלו ובמהות פעילותו ממשרד ממשלתי רגיל. אי לכך,
הוראות התכ״ם שמפרסם אגף החשב הכללי מעת לעת אינן מתאימות לצרכיו ואופן התנהלותו ולעיתים נדרשות התאמות מסוימות.
משכך, בימים אלו (מרץ 2017) מתבצעת עבודת מטה על ידי צוות משותף ללשכה לחשבות המוסד לביטוח לאומי וללשכה המשפטית, שהוקם על ידי מנכ״ל המוסד לביטוח לאומי, הבוחן את אופן יישום הוראת התכ״ם בעניין פשרות ומחיקות בביטוח הלאומי ואת ההתאמות הנדרשות בביטוח לאומי בעניינה.
מסקנות הצוות המשותף יובאו לאישור מנכ״ל המוסד לביטוח לאומי וסגן בכיר לחשב הכללי האחראי לביטוח הלאומי.
מטרת עבודה כאמור, היא הסדרת הליך אישור פשרות ומחיקות במוסד לביטוח לאומי, תוך העמקת מעורבות חשב המוסד לביטוח לאומי ומטה החשב הכללי בתהליכים אלו.
[bookmark: bookmark637]ליקוי
10. על ביטוח לאומי להגדיר לעצמו את האופן שבו תיעשה עבודת המטה ויתקבלו ההחלטות במקרים שבהם הוא מתפשר על זכויות המגיעות לו. עליו לקבוע מהי מידת מעורבותם של שומרי הסף בארגון ומוסדותיו, לרבות החשב, המינהלה והמועצה וועדותיה. נדרש כי ביטוח לאומי יטמיע שיטות עבודה ובקרה שיבטיחו כי לא יישנו מחדלים כדוגמת אלה המתוארים בדוח זה. מן הראוי שאגף החשב הכללי יבטיח את העמקת מעורבותו באישור התקשרויות של ביטוח לאומי בהסכמי פשרה דוגמת ההסכם עם חברה א וההסכם החדש עם חברות הביטוח.
[bookmark: bookmark638]תגובה
המוסד לביטוח לאומי
10. החשב הכללי הוציא מכתב ובו הוא מורה למוסד לביטוח לאומי


כי יש להחיל את הוראת התכ״ם לעניין אישור פשרות לאחר התאמת ההוראה למוסד לביטוח לאומי. בתיאום עם מנכ״ל המוסד הוקם צוות במוסד לביטוח לאומי לבדיקת ההתאמות הנדרשות ויישומן.

[bookmark: bookmark639]היבטים בהתנהלות מכללת עזריאלי מכללה אקדמית להנדסה ירושלים
[bookmark: bookmark640]הגופים המבוקרים: מכללה אקדמית להנדסה ירושלים, המועצה להשכלה גבוהה (מל״ג, וות״ת), משרד האוצר, משרד המשפטים
[bookmark: bookmark641]ליקוי
1. על פי ה״הנחיות למוסדות להשכלה גבוהה המתוקצבים על ידי ות״ת״ שאישרה המל״ג בשנת 1999 (להלן - הנחיות המל״ג), המכללה אמורה לפעול על פי תקנון המבוסס על התקנון המצוי של המל״ג, והמאושר על ידי רשם העמותות ועל ידי המל״ג. למכללה יש תקנון מאושר משנת 1999, אולם היא פועלת על פי תקנון שאושר במכללה בשנת 2005 ועל ידי רשם העמותות בשנת 2008, אך לא אושר על ידי המל״ג.
המל״ג לא עקבה אחר תיקון התקנון, אף שפנתה למכללה בעניין כבר בשנת 2005, ולא אישרה אותו עד למועד סיכום הביקורת. בשנת 2016 המל״ג החליטה להשהות את הטיפול בתקנון המכללה, עד לעדכון הנחיות תאגידיות למוסדות להשכלה גבוהה שאינן אוניברסיטאות.
עקב אי תיקון התקנון, לא הוגבלה תקופת כהונת החברים במוסדות המנהלים ולא נאסר על מייסדי העמותה לכהן כחברי ועדת הביקורת או כיו״ר הוועד המנהל בניגוד להנחיות שקבעה המל״ג.
על המכללה לתקן את התקנון שלה בהקדם ולהתאימו להנחיות המל״ג וכן להביא את התקנון לאישור המל״ג. נוסף על כך, על המכללה לקבוע נהלים לגבי הרכב ועדות האיתור לבחירת נשיאים ומנכ״לים בה, סדרי עבודתן של הוועדות ואופן התיעוד של ישיבותיהן.
[bookmark: bookmark642]תגובה
מכללה אקדמית להנדסה עזריאלי
1. תקנון המכללה יעודכן בהתאם לסיכום עם המל״ג ובהתאם
להנחיות התאגידיות שהמל״ג עומד לפרסם, לרבות בנושא ועדות איתור, סדר עבודת הוועדות ואופן תיעוד ישיבותיהן.
התקנון יובא לאישור בכינוס חבר הנאמנים של המכללה בחודש מרץ 2018.
[bookmark: bookmark643]

תגובה
מל״ג/ות״ת
1. בשנת 2005, שלחה המל״ג מכתב לבא כוחו המכללה אשר מפרט את כל הליקויים שנמצאו בתקנון התאגידי של המכללה.
בשנת 2015, נשלח מכתב נוסף לבא כוחו המכללה בו הובהר כי טרם נערכו בתקנון כל השינויים הנדרשים. לאחרונה סוכם כי המכללה תעביר תקנון מתוקן והמל״ג תבדוק אותו לאור ההנחיות התאגידיות החדשות אשר כוללות הוראות לעניין וועדות איתור לבחירת נשיא ומנכ״ל.
[bookmark: bookmark644]ליקוי
2. מר עוזי וכסלר כיהן כנשיא המכללה משנת 1998 ועד שנת 2012, בסך הכל כ-14 שנה, אף שלא היה בדרגת פרופסור. הדבר מנוגד להחלטת המל״ג מנובמבר 2003 (ולפיה נשיא מכללה חייב להיות בדרגת פרופסור) ולהחלטת המל״ג מאפריל 2010 (ולפיה נשיא יכול לכהן לכל היותר 12 שנה). באוגוסט 2010, בזמן שמר וכסלר כבר כיהן כ-12 שנה, אישרה ועדת המשנה לפיקוח ואכיפה של המל״ג את המשך כהונתו של מר וכסלר בעוד שנתיים לכל היותר, על מנת לאפשר למכללה להיערך כראוי להחלפת הנשיא. האישור ניתן אף שמר וכסלר לא עמד בדרישות המל״ג בעניין משך הכהונה והדרגה האקדמית.

מכללה אקדמית להנדסה עזריאלי
2.               מר וכסלר הוא מייסד המכללה והצליח בשנות כהונתו כנשיא
(אף שאינו פרופסור) עד לשנת 2012 להביאה למקומה הנוכחי כמוסד אקדמי מוביל להנדסה בישראל.
הביקורת מציינת לאורך הדוח - שהמועצה להשכלה גבוהה (להלן - המל״ג) היא הרגולטור. המל״ג אישרה בכתב את הארכת כהונתו של מר וכסלר כנשיא מטעמים שהמל״ג שקלה והמכללה אישרה את הארכת כהונתו בהתאם.
[bookmark: bookmark646]תגובה
מל״ג/ות״ת
2.               בשנתיים האחרונות מל״ג הקימה את תחום הבקרה והאכיפה
תוך הוספת תקני כוח אדם, על מנת למקד ולהגביר את הטיפול בחריגות מנהלי מל״ג.
כמו כן, לאחרונה, באוגוסט 2016, אישרה המל״ג ״נוהל פנימי לטיפול בהפרות של מוסדות להשכלה גבוהה מהוראות החוק,
כללי המועצה להשכלה גבוהה, החלטות המל״ג והות״ת,
הנחיותיהן ונהליהן״ , על מנת להסדיר את אופן הטיפול והדרכים לבקרה ואכיפה של חריגות של המוסדות להשכלה גבוהה. בנוסף יצוין כי ועדת המשנה לפיקוח ואכיפה של המל״ג, המורכבת מחברי מל״ג וות״ת, מקיימת ישיבות סדירות לדיון בהפרות וחריגות של מוסדות להשכלה גבוהה, ומגבשת המלצותיה למל״ג בנושאים השונים.
[bookmark: bookmark647]ליקוי
3. היעדר כללים לבחירת נשיא; המל״ג לא קבעה הנחיות לגבי הרכב ועדות האיתור לתפקיד הנשיא במכללות ולגבי סדרי עבודתן, בדומה להנחיות שקבעה בשנת 2004 לגבי האוניברסיטאות ובכלל זה איסור על נשיא יוצא להיות חבר בוועדת איתור לבחירת מחליפו. גם המכללה לא קבעה לעצמה כללים בנושא זה.
[bookmark: bookmark648]תגובה
מכללה אקדמית להנדסה עזריאלי
3. תקנון המכללה, אשר יכלול התייחסות בנושא ועדות איתור,
סדר עבודת הוועדות ואופן תיעוד ישיבותיהן, יעודכן בהתאם לסיכום עם המל״ג וזה יובא לאישור חבר הנאמנים של המכללה בחודש מרץ 2018.
המכללה גם מציינת כי כבר במינוי נשיאת המכללה בשנת 2016 בא לידי ביטוי שימוש בוועדת איתור שמינתה המכללה ואשר פעלה בהתאם להמלצות המבקר.
[bookmark: bookmark649]תגובה
מל״ג/ות״ת
3. ההנחיות החדשות מגדירות את הרכב הוועדה לבחירת נשיא וההרכב לא כולל את הנשיא. יובהר כי במל״ג נערכת עבודה מאומצת לסיום התקנת ההנחיות התאגידיות ובתוך כך כללים למינוי בכירים במכללות. בימים אלה (מרץ 2013) מגובשת טיוטה סופית של הנחיות לאור ההערות שהתקבלו מהמוסדות ומרשות התאגידים. ההנחיות תובאנה לדיון באחת מישיבותיה הקרובות של וועדת המשנה של המל״ג ולאחר מכן במל״ג.

4. פרופ׳ צבי שטרן; ועדת האיתור שהמליצה על בחירת פרופ׳ צבי שטרן לתפקיד הנשיא כללה את מר וכסלר שכיהן כנשיא באותה העת. הוועדה פעלה בחוסר שקיפות, היות שהיא לא פרסמה הודעה באמצעי התקשורת בדבר האפשרות להגיש מועמדות לתפקיד ולא תיעדה את החלטתה הסופית להמליץ לבחור בפרופ׳ שטרן לנשיא. הוועד המנהל אישר את ההמלצה, אולם אין מסמכים המעידים שהוועד המנהל בחן את ההמלצה או דרש לקבל נימוקים לה.
[bookmark: bookmark651]תגובה
מכללה אקדמית להנדסה עזריאלי
4. עמדת הביקורת לגבי אופן פעילות ועדת האיתור ודרך הצגת המועמדים בטעות יסודה.
הוועד המנהל הקים ועדת איתור. הוועדה דנה בהצעות של מספר מועמדים ומתוכם ראתה ועדת האיתור את שני המועמדים הסופיים כמועמדים מתאימים ועסקה בבחינת כישוריהם. זהו תפקידה של וועדת האיתור. ועדת האיתור ניהלה פרוטוקול של דיוניה. בסופו של ההליך החליטה ועדת האיתור על מועמד אחד - זה תפקידה.
הרכב ועדות האיתור - כל ועדות האיתור כללו אנשי ציבור.
יתרה מזאת, אין כל בסיס חוקי לדרישה כי נציגי הציבור יהיו ״מחוץ לוועד המנהל״. גם טיוטת ההנחיות התאגידיות של המל״ג אינן דורשות זאת.
[bookmark: bookmark652]ליקוי
5. חריגות בתנאי העסקה ופרישה; על פי הנחיות המל״ג, לוועד המנהל של המכללה נתונה הסמכות לקבוע את תנאי העסקת בעלי התפקידים בה, בכפוף להנחיות הוות״ת (שבחלקן נסמכות על תקנון שירות המדינה ועל הוראות הממונה על השכר).
· מר עוזי וכסלר (נשיא המכללה דאז) ומר אריה לוין (יו״ר הוועד המנהל דאז) אישרו תנאי העסקה חריגים לפרופ׳ שטרן בניגוד לכללים ובלי שהביאו את הסכם ההעסקה של פרופ׳ שטרן לאישור הוועד המנהל. לדוגמה, בניגוד לקביעת המל״ג כי המכללה תהיה מקום עבודתו היחיד של הנשיא, אושר לו להמשיך לעסוק בעיסוקים אחרים; כמו כן אושרו לו 50 ימי חופשה, בניגוד למקובל בשירות המדינה ובמכללה - 23 ימים. נוסף על כך נקבע כי לאחר פרישתו הוא יהיה זכאי לקבל תשלום בגין שנת הסתגלות. בניגוד לעמדת המל״ג והממונה על השכר ולפיה יועסק הנשיא במכללה כשכיר, כל שכרו ותשלומי פרישתו של פרופ׳ שטרן שולמו לו כנגד חשבונית מס. נוסף על כך נמצא כי חשבונית המס הייתה של חברה שאינה בבעלותו אלא בבעלות אשתו.
· ועדת הכספים חרגה מסמכותה ואישרה למנכ״לית לשעבר תנאי פרישה שלא נקבעו בחוזה העסקתה. עקב כך שולמו למנכ״לית לשעבר תשלומים ביתר ללא שניתן לכך אישור המאסדרים כנדרש.
* הסכמי העסקה חריגים לא הוגשו לאישור הוות״ת או הממונה על השכר, ובדיווחי השכר של המכללה לגורמים אלה ולרשם העמותות נפלו טעויות.
[bookmark: bookmark653]תגובה
מכללה אקדמית להנדסה עזריאלי
5. המכללה מעבירה, החל משנת 2016, כל הסכם העסקה של
בכירים לאישור ות״ת והממונה על השכר באוצר וכך תנהג גם בעתיד.
[bookmark: bookmark654]תגובה
מל״ג/ות״ת
5. בהתאם להנחיות המל״ג, על המוסד להעסיק את הנשיא במשרה מלאה כאשר המוסד יהיה מקום עבודתו היחיד.
הנחייה זו נועדה להבטיח את מחויבות הנשיא הבלעדית והמלאה למוסד וכן את המשתמע מאופייה של מערכת יחסי העבודה בתפקיד הניהולי הבכיר ביותר במוסד להשכלה גבוהה,
בפרט בהתייחס לנושא המשרה העומד בראש המוסד והנושא באחריות לניהול המוסד, רמתו ואיכותו. יובהר כי סמכות אכיפה והשבת כספים של עובדים בגין חריגות שכר לכאורה,
ובפרט במקרה של בעל תפקיד שאינו מועסק כיום, נמצאת בסמכות הממונה על השכר במשרד האוצר.
[bookmark: bookmark655]ליקוי
6. מינוי המנכ״לית ותנאי העסקתה; ביוני 2010 מינה מר וכסלר (הנשיא דאז) את הגב׳ שלומציון לולו לממלאת מקום המנכ״ל, ובדצמבר 2010 אישר הוועד המנהל את מינויה למנכ״לית, כל זאת בלי שהתקיים הליך בחירה פומבי ושוויוני. מר וכסלר חרג מסמכותו כשאישר לבדו את הסכם העסקתה של המנכ״לית, שכלל תנאים חריגים המנוגדים להנחיות הוות״ת ולנקבע בתקנון שירות המדינה. נוסף על כך אישרה המכללה למנכ״לית רכב צמוד מקבוצת רישוי המיועדת לשרים בממשלה, בניגוד למקובל בשירות המדינה.
[bookmark: bookmark656]תגובה
מכללה אקדמית להנדסה עזריאלי
6.           מינוי המנכ״ל, תחילה כמ״מ מנכ״ל ולאחר מכן כמנכ״ל לא
נעשו על ידי מר וכסלר - אלא נעשו בהחלטות הוועד המנהל - הגוף המוסמך, על פי החוק והתקנון, למנות מנכ״ל.
המינוי נעשה לאור התפטרות לא צפויה של המנכ״ל הקודם ואשר לדעת הועד המנהל - הצריך מינוי מיידי. בנסיבות העניין לאחר שמ״מ המנכ״ל מילאה תפקידה בהצלחה רבה ולאור העובדה שהיא עובדת ותיקה במכללה, מוכרת ומוערכת, החליט הוועד המנהל שטובת המכללה היא שהיא תמונה במינוי קבוע. מר וכסלר לא אישר ״לבדו״ את הסכם העסקתה ותנאי העסקתה, שכן, אלו נדונו בוועדת הכספים של המכללה. הרכב הצמוד שהועמד לרשות המנכ״ל היה אחר. אולם עם גידול משפחתה, לפני כשנה, הוחלף ברכב גדול יותר. בעקבות הביקורת גילום זקיפת ההטבה של שווי הרכב - הופסק. כמו כן, תקופת ההודעה המוקדמת של מנכ״ל המכללה בהסכם ההעסקה תעודכן ל 3 חודשים.
[bookmark: bookmark657]תגובה
מל״ג/ות״ת
6. ות״ת בוחנת חוזי העסקה אישיים ככל שהיא מתבקשת לאשר תנאי העסקה ושכר החורגים מהנחיות ות״ת והממונה על השכר באוצר. הנושא הובהר למוסדות ובפרט מהנחיותינו ממאי 2014:״ מתן תנאי העסקה ושכר גבוהים מהנחיות אלה מחייב אישור מראש לנוסח ההסכם של בעל התפקיד, לפני החתימה על ההסכם, מיחידת השכר ותנאי העסקה בות״ת.
כמו כן, בהמשך להנחיות מל״ג/ות״ת :״בכל דבר ועניין שאינו מפורט בהנחיות אלה יש לפנות ליחידת השכר ותנאי העסקה בות״ת. במכתב שהועבר למוסד בתאריך 27.12.2000 מסמנכ״ל לשכר ומינהל בות״ת דאז הודגש בפני המכללה כי הסכמי שכר החורגים מההנחיות מחייבים את אישור ות״ת (מצ״ב המכתב).
על הגופים המנהלים במוסדות לוודא כי תנאי העסקה ושכר לבעלי תפקידים עומדים בהנחיות ות״ת והממונה על השכר באוצר.
[bookmark: bookmark658]ליקוי
7. החזר הוצאות משפטיות לנשיא לשעבר; הוועד המנהל חרג מסמכותו כשהחליט לאשר לשלם למר וכסלר החזר הוצאות משפטיות בגין ביקורת קודמת של משרד מבקר המדינה, מאחר שהסמכות לכך נתונה לחבר הנאמנים. להחלטה זו נמצא נוסח נוסף הכולל את סכום השיפוי; יו״ר הוועד המנהל אישר לבדו נוסח זה, בלי שהביאו לאישור הוועד המנהל.
7. המכללה תביא בעתיד אישורי הוצאות כאמור, אם תהיינה,
לאישור חבר הנאמנים.
[bookmark: bookmark659]ליקוי
8. מעורבות בקביעת תכניות הביקורת; המנכ״לית הייתה מעורבת בבניית תכניות הביקורת (שלא כללו ביקורת ישירה על תפקודה) ודנה עם ועדת הביקורת בהן ובלוחות הזמנים לביצוען.
[bookmark: bookmark660]תגובה
מכללה אקדמית להנדסה עזריאלי
8. המכללה תביא את תוכנית הביקורת השנתית לאישור הוועד
המנהל בחודש מרץ 2017.
[bookmark: bookmark661]ליקוי
9. אישור הטבות שכר לעובדי המכללה בניגוד לכללים; בשנים 2012 עד 2015 אישרה המנכ״לית לשלם לעשרות עובדי המכללה בונוסים (״שכר עידוד״ - תשלומים קבועים או חד-פעמיים) שהסתכמו ביותר מ-1.2 מיליון ש״ח, בלי שקיבלה את אישור הוות״ת או הממונה על השכר כנדרש.
[bookmark: bookmark662]תגובה
מכללה אקדמית להנדסה עזריאלי
9. הביקורת התעלמה מהסבר מפורט שנמסר לה בעניין זה על דרך התגמול המקובלת במוסדות להשכלה גבוהה לעובדים העוסקים בגיוס וברישום סטודנטים. מדובר בשכר עידוד לעובדים לא בכירים - המוסדר והמתועד כדין ושאין כל מניעה בדין או בהוראות המל״ג או הממונה על השכר מלהעניקו.
המכללה תפנה לאישור המאסדרים בנושא זה.
[bookmark: bookmark663]ליקוי

10. גיוס כוח אדם והעסקת מקורבים; תהליך גיוס העובדים למכללה, לא היה שיטתי. לעתים גויסו עובדים בהליך לא תחרותי, לא שקוף ולא שוויוני. המכללה קבעה נוהל בשם ״חבר מביא חבר״, ולפיו יקבל העובד הממליץ מענק בסך 500 ש״ח אם יתקבל החבר לעבודה.

המנכ״לית גייסה קרובת משפחה ועובדת שהייתה לה היכרות מוקדמת עמה וכן היא הייתה מעורבת בהעלאת שכרן. על המנכ״לית להפסיק את תשלומי השכר החורגים מהכללים וכן לגבש נהלים לגיוס עובדים, קידומם ותגמולם ולתיעוד תהליכי הגיוס. כמו כן, אין מקום לשיטת גיוס באמצעות נוהל ״חבר מביא חבר״ ועל המכללה לבטלה לאלתר.
[bookmark: bookmark664]תגובה
מכללה אקדמית להנדסה עזריאלי
10. במכללה קיים נוהל גיוס עובדים מחודש ספטמבר 2015 והיא פועלת לפיו, לרבות בנושא תהליכי הגיוס.
המכללה תקבע גם נוהל מלא לקידום ותגמול עובדים עד חודש דצמבר 2017.
[bookmark: bookmark665]תגובה
מל״ג/ות״ת
8-10. מקריאת טיוטת הדו״ח עולות סוגיות בנושא שכר ואופן העסקה של עובדים שהועסקו בעבר במכללה. יובהר כי סמכות אכיפה והשבת כספים של עובדים בגין חריגות שכר לכאורה,
ובפרט במקרה של בעל תפקיד שאינו מועסק כיום, נמצאת בסמכות הממונה על השכר במשרד האוצר.
[bookmark: bookmark666]ליקוי
11. חלק מהפרוטוקולים של המוסדות המנהלים ושל ועדות המכללה היו תמציתיים ולא שיקפו את מהלך הדיונים. חלק מהפרוטוקולים של דיוני הוועד המנהל, כגון פרוטוקול הדיון שבו הוחלט על מינוי המנכ״לית, לא היו בידי המכללה ולא הומצאו למשרד מבקר המדינה.
[bookmark: bookmark667]תגובה
מכללה אקדמית להנדסה עזריאלי
11. המכללה מקבלת את עמדת הביקורת בעניין זה וכבר עתה
שונתה שיטת כתיבת הפרוטוקולים.
[bookmark: bookmark668]תגובה
מל״ג/ות״ת
11.	           ההנחיות התאגידיות של המל״ג קובעות הוראות ברורות בעניין
רישום פרוטוקולים במהלך ישיבות האסיפה הכללית והוועד המנהל.
[bookmark: bookmark669]ליקוי
12. על הוועד המנהל לתעד את תהליכי קבלת החלטותיו, לדון בהשפעות הכספיות והאחרות שיש להחלטותיו ולוודא שהחלטותיו מתקבלות בכפוף להוראות ולהנחיות של המאסדרים. כמו כן, על הוועד המנהל לאשר את תכניות הביקורת ולקבוע מנגנונים להבטחת עצמאותו של מבקר הפנים.
[bookmark: bookmark670]תגובה
מכללה אקדמית להנדסה עזריאלי
12. המכללה שינתה את אופן תיעוד תהליכי קבלת ההחלטות במכללה - הפרוטוקולים מפורטים באופן המשקף את הדיונים המתקיימים וההחלטות בגינם.
הוועד המנהל של המכללה יאשר החל מתוכנית הביקורת לשנת תשע״ז את תכניות הביקורת וינחה את מבקר הפנים להעביר אליו דיווחים לגבי תכנית הביקורת, ביצועה וממצאיה. הוועד המנהל גם יוודא כי עצמאותו של מבקר הפנים נשמרת באמצעות דיווח שנתי לוועדת הביקורת ולוועד המנהל ובאמצעות אישור העסקתו ושכרו של מבקר הפנים ע״י הועד המנהל, בכפוף להמלצת ועדת הביקורת.
[bookmark: bookmark671]ליקוי
13. על המכללה לתקן את הליקויים בדיווחיה לוות״ת, לרשם העמותות ולממונה על השכר. על המל״ג לזרז את עדכון הנחיותיה התאגידיות.
על המל״ג ועל רשם העמותות לפעול ביתר תיאום בכל הקשור להנחיותיהם למכללה. על הוות״ת והממונה על השכר לבחון את ממצאי הדוח ולהפסיק את החריגות בתנאי ההעסקה במכללה, שפורטו לעיל. משרד מבקר המדינה מעיר לרשם העמותות ולמל״ג כי עליהם להסדיר את התיאום ביניהם בעניין הנחיותיהם למוסדות להשכלה גבוהה שרשומים כעמותות, וכי עליהם לאשר נוסח תקנון למוסדות להשכלה גבוהה הרשומים כעמותות המקובל על שניהם.
[bookmark: bookmark672]תגובה

13. המכללה תעביר את הסכמי העסקה לנושאי תפקידים בכירים
לאישור המאסדרים, ות״ת והממונה על השכר. המכללה תמשיך בדיווח מלא לות״ת ולממונה על השכר בהתאם להנחיות.
[bookmark: bookmark673]

תגובה
משרד המשפטים
13. נציגי רשם העמותות עומדים בקשר שוטף עם גורמים בלשכה המשפטית של המל״ג וימשיכו לעשות כן על מנת להסדיר את התיאום בין הגופים. בהקשר לנוסח התקנון, המל״ג פרסם בעבר נוסח שמקובל על רשם העמותות. בכוונת רשם העמותות לעמוד בקשר עם המל״ג בנוגע להנחיות התאגידיות החדשות שבכוונת המל״ג לפרסם ושיכללו, להבנת המשרד, גם שינויים בנוסח התקנון. זאת, על מנת לוודא שנוסח התקנון שיפורסם על ידי המל״ג יהיה מקובל גם על רשם העמותות.

14. על הממונה על השכר, רשם העמותות, רשויות המס, המל״ג והוות״ת לבחון את הממצאים שעלו בביקורת זו- תשלומי יתר לבכירי המכללה, דרכי העסקה שאינם תקינים ואף חשש לאי-תשלום מס כנדרש.
[bookmark: bookmark675]תגובה

14. בכוונת רשם העמותות לבחון את הליקויים שעלו בדו״ח בנוגע להתנהלות המכללה במהלך חודש מרץ 2017 ולשקול את אופן טיפולו וזאת בין היתר תוך תיאום עם הגורמים הרלבנטיים במל״ג.

15. בביקורת זו עלו ליקויים בנוגע לתנאי ההעסקה והפרישה של העובדים הבכירים במכללה - הנשיא, המנכ״לים וסמנכ״ל הכספים. כמו כן עלו ליקויים בדרך פעולתה של המנכ״לית המכהנת הגב' שלומציון לולו עד כדי פגיעה חמורה בסדרי מינהל תקינים. הליקויים מלמדים כי המכללה פעלה באופן בלתי תקין, ושלא על פי המצופה ממוסד אקדמי הנדרש לשמש דוגמה למצוינות, הגינות ותקינות ניהולית ואתית ולשמור על כללי המינהל התקין וכללי הממשל התאגידי. הממצאים שעלו בביקורת מעלים חשש כי בכירי המכללה התעלמו מהכללים וההנחיות המחייבים אותה, שנקבעו בחוק העמותות, בהנחיות המל״ג ובהנחיות הממונה על השכר.
15. המכללה סבורה כי הדוח אינו משקף באופן הוגן וראוי את
הנושאים שהועלו בו. זאת על אף שפניות הביקורת לנושאי המשרה ואנשי הציבור נענו על ידם והובהרו נושאים שהופנו אליהם בדוח הביקורת, הבהרות אלה לא באו לידי ביטוי ואינם משקפים את המצב לאשורו.
חברי הוועד המנהל והוועדות השונות פועלים ללא ליאות ומקדישים מזמנם לקידומה והצלחתה של המכללה אשר מהווה מיזם חברתי ראשון במעלה לפיתוחה של ירושלים וכלכלתה. כל זאת בהתנדבות מלאה במהלך כל השנים, כולל מר עוזי וכסלר, מייסד המכללה, שכיהן כנשיא המכללה וכיו״ר הועד המנהל במהלך שנים רבות, בהתנדבות מלאה, בנוסף לתרומות אישיות בהיקפים מצטברים של מיליוני שקלים שתרם הוא ומשפחתו למכללה.

 (
תגובה
מכללה אקדמית להנדסה עזריאלי
)
עם זאת, המכללה תנקוט אמצעים ותחדד נהלים בנושאים שפורטו לעיל, והכל לקידומה והצלחתה של המכללה.

[bookmark: bookmark677]הסכם הגז של חברת החשמל לישראל בע״מ
[bookmark: bookmark678]הגופים המבוקרים: חברת חשמל לישראל בע״מ, רשות החשמל, משרד האוצר, רשות הגז הטבעי-משרד האנרגיה

1. בין תנאי הסכם תמר לתנאים שסוכמו במכתב הכוונות ישנם פערים מהותיים המוערכים על ידי משרד מבקר המדינה בכ-1.5-0.82 מיליארד דולר. המאסדרים גיבשו צעדים לטיפול בהסכם תמר שכללו שיתופי פעולה וולונטריים ביניהם לבין עצמם, אך מסתמן כי צעדים אלו אינם אפקטיביים, בין היתר בשל שינויים במדיניות הממשלה שהובילו לאי-התממשותן של הנחות שעמדו בבסיס העבודה המשותפת שלהם.
[bookmark: bookmark680]תגובה
משרד התשתיות הלאומיות, האנרגיה והמים
1.	הביקורת מבצעת השוואה בין מכתב כוונות משנת 2009 שלא
התגבש לכדי הסכם, והוא חסר תוקף משפטי, עם הסכם מחייב שנתחם בשנת 2012 (סעיף 53). אינדיקציה ברורה לכך ניתן לראות בעמ׳ 103-104 של דו״ח תקופתי של חח״י לשנת 2010 :
״ה) במסגרת הליך רכישת גז שהחל בשנת 2007, חברת החשמל הגיעה להבנות עם החברות בעלות ההחזקה בשדה תמר,
הנמצא כ-90 ק״מ מערבית לחיפה, לגבי עקרונות אספקת גז משדה זה החל משנת 2013 לתקופה של 15 שנה. מכתב כוונות (לא מחייב) נחתם בין הצדדים ב- 13.12.2009 שבו סיכמו הצדדים בין השאר את היקף הכמויות ונוסחת המחיר. ב- 24.12.2009 אישר דירקטוריון החברה את מכתב הכוונות כבסיס למשא ומתן לקראת חוזה מחייב והחברה דיווחה על כך ב- 27.12.2009 לרשות לניירות ערך.
כאמור, המשא והמתן עם שותפי תמר בנוגע להסכם רכישת הגז משדה זה הופסק לתקופה, לאור אי הודאות של השותפים בעקבות פרסום מסקנות ועדת שישיניסקי, שבחנה את ההשלכות הפיסקאליות בנושא משאבי נפט וגז בישראל, אך בימים אלו (מרץ 2017) נמשך המשא ומתן״..
יצוין כי באותו הפרק בדו״ח מופיע תיאור מכתב הכוונות עם ים תטיס בנוגע לשימוש במאגר אחסון והזרמת גז למאגר וממנו - כידוע, פרויקט זה לא יצא אל הפועל ולא התגבש לכדי הסכם למרות שנחתם מכתב כוונות.

2. היעדר מדיניות ממשלתית כוללת בעת גיבוש ההסכם לפיתוח משק הגז - מדיניות המגדירה את יעדי הממשלה, המניחה אבני דרך וחלופות לפיתוח משק הגז הטבעי ומאזנת את מכלול השיקולים בתחום זה - יצר סביבת עבודה אי-ודאית למאסדרים שנדרשו לטפל בהסכם תמר.
על הממשלה לוודא כי בעתיד, כאשר יעמדו לדיון סוגיות מהותיות לכלכלה הישראלית, ובפרט כשהן מצויות בתהליך התהוות, היא תפעל לגיבוש מדיניות ארוכת טווח ברורה שתשקלל השפעות רוחביות על המשק הישראלי. גיבוש מדיניות כזאת תייצר סביבת עבודה ודאית למאסדרים ותקל עליהם בגיבוש צעדיהם. בכך ישתפר התיאום בין המאסדרים, שלכל אחד מהם ראייה חלקית של התמונה, דהיינו רק בתחום התמחותו, ותגבר האפקטיביות של צעדיהם.

3. נוסחת ההצמדה של מחיר הגז בהסכם תמר כוללת רכיב תוספתי שאינו מופיע ברוב הסכמי הגז שערכה השותפות עם לקוחותיה האחרים. הרכיב כולל הוספת 1% בשנה למדד המחירים לצרכן בארה״ב עד 2019 והפחתת 1% בשנה ממדד זה בשנים 2028-2020, אך ההפחתה אינה מקזזת את התוספות מהשנים הראשונות במלואן.
רכיב זה אינו מאוזן ומשקף עלויות עודפות בהיקף מצטבר של -640 370 מיליון דולר.

חברת החשמל לישראל בע״מ
3.	בהתאם להמלצת הביקורת ״על חח״י, על רשות החשמל ועל
משרדי האנרגיה והאוצר לבחון את היקף העלות למשק בעקבות שינוי נוסחת תמחור הגז בסמוך למועדי פתיחת המחיר שנקבעו בהסכם (בשנים 2021 ו-2024), ולפעול לתיקון ההסכם על פי תוצאות הבחינה״ - ״בסמוך למועדי פתיחת המחיר שנקבעו בהסכם הגז (בשנים 2021 ו-2024)״- הגורם האחראי לטפל יהיה מנכ״ל החברה ואז הנושא יובא לאישור דירקטוריון החברה.

ליקוי
4. תחזית הצמיחה שחח״י השתמשה בה, על בסיס חוות דעת שקיבלה בעניין תחזית הביקוש לחשמל, הייתה גבוהה במידה ניכרת מתחזיות ארוכות טווח חלופיות שהיו זמינות באותה עת. חח״י לא בחנה תחזיות אחרות ככלי לבקרה על תחזיותיה ולא בדקה את המקור לפערים ביניהן ואת השלכותיהם של פערים אלו על תחזיות הביקוש לחשמל שמהן גזרה את כמויות הגז הדרושות לה בתקופת ההסכם.
על חח״י לתקף את תחזיותיה ולבחון את הנחות היסוד שבבסיס התחזיות ואת סבירות התממשותן, ובכלל זה לבחון את הפערים שבין תחזיות החברה לתחזיות של גופים אחרים, ולהיוועץ בגופים כלכלים,
לרבות בנק ישראל ומשרד האוצר, כדי שיונח לפניה המידע הרחב ביותר הדרוש לקבלת ההחלטות.

4. הפעולות שבוצעו ופורטו בדוח הביקורת - ״בד בבד עם תהליך הבחינה של תחזיות החברה על ידי היועצים החיצוניים החל אגף החשבונאות בחברה לבחון את ההיבט התהליכי-ביקורתי של תחום עריכת התחזיות בחברה בנושא חישוב סל הדלקים,
מתוך דגש על שיפורו של מנגנון הכנת התחזיות לגז; הבחינה כוללת גם את בקרת התהליך וסבירותו. כמו כן, האגף בנה תהליך עבודה מבוקר של הכנת תחזיות הביקוש לגז ושל פיקוח ובקרה על התחזיות האלו. חח״י ציינה כי בימים אלו (מרץ 2017) נבחנת הטמעת התהליך במסגרת נוהלי החברה״.
נוהל חברה בנושא ״הכנת תחזית תמהיל דלקים והבקרה על השפעת השינויים בה״, נמצא בשלבי אישור (פברואר 2017).
בהקשר של הפעולות שבוצעו לעיל ע״י חח״י, בדוח הביקורת צויין: ״מבקר המדינה רואה בחיוב פעולות אלו של החברה״.
פעולות לעתיד: פרסום נוהל חברה ״הכנת תחזית תמהיל דלקים והבקרה על השפעת השינויים בה״ - לו״ז לביצוע מאי 2017. גורם אחראי - סמנכ״ל יצור ואנרגיה.

5. אף שהסכם הגז הוא ההסכם בעל המשמעות הכלכלית הגדולה ביותר לפעילות חח״י בעשור הקרוב, במהלך המשא ומתן דירקטוריון החברה לא עמד די הצורך לקבל הסברים בדבר השינויים לרעה שחלו בתנאי ההסכם, על פי דיווחי החברה, ובדבר השלכותיהם הכספיות על החברה. כמו כן, הדירקטוריון לא בחן את הצורך בעדכון הקווים המנחים שהתווה להנהלה בתחילת המשא ומתן בעקבות השינויים לרעה שחלו בתנאי ההסכם. משהובאו פרטי ההסכם המגובש לאישור הדירקטוריון, הוא קיים כמה דיונים מפורטים טרם אישורו, ואף ביקש ליישם בו כמה שינויים שחלקם אכן התקבלו והוכנסו לנוסח ההסכם הסופי.

6. אף שלהנחת צינור שני חשיבות יתרה לחח״י, ואף הייתה אחת ממטרות עסקת האופציה הכלולה בהסכם, נוסח ההסכם אינו מבטיח את הנחתו של צינור שני ומאפשר לנהוג חלופות אחרות להגדלת כמות הגז שתסופק לחברה במסגרת האופציה. החלופות שהועלו להנחת צינור שני פחותות מבחינת תועלתן לחברה, וייתכן שאף מבחינת עלות הקמתן, ולכך אין ביטוי כספי בהסכם.
חח״י לא נקטה צעדים מול שותפות תמר לקידום הנחתו של צינור שני כדי להגדיל את אספקת הגז הטבעי, אלא הסתמכה על החלטת הממשלה מיוני 2013 שקבעה כי לאחר הקמת המדחסים על השותפות להניח צינור שני. התנהלות זו של החברה החלישה את יכולתה לדרוש משותפות הגז להניח צינור שני בעתיד.
על חח״י ועל גורמי הממשלה לבחון בהקדם את האפשרות להקמת צינור שני על ידי שותפות תמר, וזאת בייחוד לנוכח העובדה שמאגר לוויתן עדיין לא פותח ובשל היעדר היתירות בהולכת הגז לחוף.

6.	בשים לב לכך, שהסכם הגז מול שותפות תמר יכול להתפרש
ככזה שמאפשר להגדיל את האספקה באמצעים אחרים מצינור שני (המדחסים), ובשים לב לכך, שעל בסיס זה מימשה חח״י את האופציה שלה (תוך שהיא נסמכת על החלטת הממשלה בדבר הצינור השני), הרי שקיים קושי משפטי ממשי לדרוש משותפות תמר את הקמת הצינור השני.
- חברת החשמל סבורה, כי המלצת הביקורת בנוגע לצינור השני (שהתבססה, בין היתר, כפי שעולה מדוח הביקורת עצמו,
על מצב של חוסר וודאות לגבי פיתוח מאגר ליוויתן), באה,
למעשה, על פתרונה, לאור ההודעות בדבר פיתוחו המואץ של מאגר ליוויתן. כזכור, עמדת הגורמים המקצועיים בממשלת ישראל ובמשרד האנרגיה, שהתקבלה בבג״צ מתווה הגז (בג״ץ 4374/15 התנועה למען איכות השלטון בישראל נ׳ ראש ממשלת ישראל (פורסם בנבו, 27.3.2016)) על ידי בית המשפט העליון,
הייתה כי השותפות לא תעמוד הן בהקמה של צינור שני והן בפיתוח מאגר ״ליוויתן״, וכי עדיף לפתח את מאגר ״ליוויתן״.
בחודש דצמבר 2016 התפרסם, כי אושרו תכנית הפיתוח, תכנית העבודה והתקציב המוצע לפיתוח שלב 1א’ בתוכנית הפיתוח של מאגר ליוויתן, בקיבולת של כ- 12 1№80 לשנה ובעלות של כ- 3.5 עד 4 מיליארד דולר ארה״ב, במטרה לפתח את מאגר ליוויתן בלוח זמנים מואץ, שיאפשר תחילת הפקת גז טבעי עד סוף שנת 2019.

7. מן הראוי שמשרד האנרגיה יגבש תחזיות חלופיות ובלתי תלויות של הביקוש לחשמל כדי שישמשו אותו בעת קביעת המדיניות ויישומה במשק החשמל.

8. על חח״י, על רשות החשמל ועל משרדי האנרגיה והאוצר לבחון את היקף העלות למשק בעקבות שינוי נוסחת תמחור הגז בסמוך למועדי פתיחת המחיר שנקבעו בהסכם (בשנים 2021 ו-2024), ולפעול לתיקון ההסכם על פי תוצאות הבחינה.
[bookmark: bookmark691]תגובה
משרד התשתיות הלאומיות, האנרגיה והמים
7-8.	המשרד מקבל את מסקנת הביקורת כי ישנו צורך בביצוע
תחזיות ביקוש עצמאיות לחשמל ולגז טבעי; רשות הגז הטבעי מפרסמת מזה מספר שנים תחזית רב שנתית לצריכת הגז הטבעי במשק. התחזיות הוצגו, בין היתר, במסגרת דיוני ועדת צמח (2011-2012). עם זאת, גם אם המשרד היה מיישם במהלך התקופה הנבחנת את המלצת הביקורת, החיזוי לא היה מדויק.
הסיבה לכך היא שבאותה העת עמדה בעינה החלטתו של שר האנרגיה דאז, ד״ר עוזי לנדאו, על הסבת 4 יחידות פחמיות (בהספק כולל של 1,440 MW) באתר אורות רבין לשימוש בגז טבעי הייתה אמורה להוסיף צריכה של בין 1.6 ל-2 1№80 לשנה של גז טבעי. משמע, בשנת 2012, עת אישור ההסכם בין תמר לחח״י, לא היה לרגולטורים ספק כי לחח״י אין כמויות גז עודפות בהיקף משמעותי.
[bookmark: bookmark692]תגובה

8. רשות החשמל פנתה בשנת 2015 לחטיבת המחקר בבנק ישראל
על מנת לקבל תחזיות עצמאיות לביקוש לחשמל. חטיבת המחקר גיבשה בתיאום עם הרשות את התחזית וכיום יש לרשות יכולת לקיים בקרה טובה יותר על תחזית הביקוש, ללא קשר לתחזית הניתנת על ידי חברת החשמל. הרשות תמשיך ותפתח כלים ושיתופי פעולה על מנת להעמיק את יכולותיה המקצועיות בתחום חשוב זה.
בהסכם הגז של החברה קיימת נקודת פתיחה המאפשרת משא ומתן מחדש. החלטת הרשות אשר הכירה בהסכם קבעה תמריץ לחברה להפחתת המחיר במועד הפתיחה. הרשות תמשיך ותפעיל את כל הכלים העומדים לרשותה בכדי לוודא שעלויות ייצור החשמל, ובכללן מחיר הגז, ממוזערות. בנוסף, בימים אלו (מרץ 2017) הרשות מסדירה את השימוש בדלקים במשק החשמל. לפי ההסדרה המתגבשת, בשעות בהן קיים עודף ביקוש לגז תופנה חברת החשמל לצריכת גז נוזלי וזאת כדי לפנות את צינור הגז ליצרנים בעלי הסכם זול יותר. הסדר זה צפוי להביא למקסום ערך לצרכני הגז וכתוצאה מכך להוזלת עלות הדלקים במשק .
ליקוי
9. תוצאות המשא ומתן בין הצדדים הביאו לפיתוח מאגר תמר
ולהזרמת גז למשק הישראלי אף מוקדם מתאריך היעד. עם זאת, התנאים הייחודיים ששררו באותה העת גרמו לשינויים מהותיים בתנאים המסחריים של ההסכם. שינויים אלו הביאו לעליית מחיר הגז ולעלויות נוספות לחח״י בהיקף 1.5-0.82 מיליארדי דולרים, העשויות להתבטא בתעריף החשמל. בשל חשיבות הסכם הגז של חח״י ליתר צרכני הגז במשק, לשינויים אלו אף השלכות כלל-משקיות. לאחר שההסכם נחתם פעלו המאסדרים לצמצום העלויות הנוספות מתוך שיתופי פעולה וולונטריים ביניהם. עם זאת, מסתמן כי האפקטיביות של פעולותיהם נמוכה בשל היעדר עקביות במדיניות הממשלה.
התנהלותה של חח״י במהלך המשא ומתן נמצאו כמה ליקויים.
עיקר הלקויים נמצאו בתהליך הכנת התחזיות, בפעילות דירקטוריון החברה במהלך המשא ומתן ובפעולות שנקטה לצורך הבטחת הנחתו של צינור שני על ידי שותפות תמר.
על כל גורמי הממשלה וחח״י לבחון את היקף העלות הנוספת שתיגרם למשק בעקבות שינוי נוסחת מחיר הסכם הגז בסמוך למועדי פתיחת המחיר, ולשתף פעולה בנקיטת צעדים נוספים שיביאו להפחתת העלויות.

9. הדו״ח דן בהסכם שנערך ל-17 שנה, כ-3 שנים בלבד מאז שנכנס
לתוקפו. מחצית מתקופה זו התאפיינה במחירי נפט גבוהים בזירות המסחר בעולם, ובמקביל במחירי גז טבעי גבוהים.
מחציתה השנייה של התקופה התאפיינה בירידה חדה של
מחירי הנפט והגז טבעי. לאור האמור, מוקדם לקבוע האם ההסכם הרע את מצבו של המשק או שיפר אותו.


ליקוי
10. גידור סיכונים הוא כלי מקובל להפחתת סיכונים. עם זאת, עמדת רשות החשמל בעניין גידור הסכם הגז היא שמנגנון הגידור הנכלל בעסקה משית את עלויות הגידור על הצרכנים במקום על שותפות תמר, כפי שיוצג להלן:
* יועץ בין-לאומי ששכרה רשות החשמל קבע בחוות דעת כי הצמדה למדד המחירים לצרכן בארה״ב אינה עולה בקנה אחד עם שיטות הצמדה מקובלות בעולם, ושיטה זו גורמת לעליית מחירים בלתי מוצדקת ומעבירה סיכונים לצרכנים. היועץ ציין כי הקצאת סיכונים בהסכם הגז הנוכחי אינה סבירה, היא משיתה סיכונים על צרכני הגז וכמעט שאינה מותירה סיכונים ליצרני הגז.
· יועץ אחר של הרשות קבע כי ״נוסחת המחיר וההצמדה אינם משקפים כל סיכון לתמר ואילו למשק החשמל הישראלי הם משקפים עליה מתמדת במחיר, במנגנון שאינו מקובל בעולם״ (ההדגשה במקור). הוא ציין כי עסקאות המימון של שותפות תמר הן לתקופה של 18 שנים, ומבחינת עלויות ספק הגז, הצמדה למדד המחירים לצרכן בארה״ב נובעת משני גורמים: האחד, הרצון להצמיד את עלויות התפעול להתייקרות בתשומות, והאחר הצמדת עלויות המימון למדד; לכן הוא טען כי למעשה ״המשך הצמדת המחיר למדד המחירים האמריקאי לאחר 10 השנים הראשונות מהווה עליית מחיר שאינה מוצדקת״. מדברים אלו משתמע כי גם ברשות היו מודעים לכך שנוסחת ה-וקס משקפת עלויות נוספות.
· בשימוע שהוציאה רשות החשמל לחח״י במאי 2012 היא ציינה לעניין מנגנון ההצמדה כי מחד ״הוא מנגנון חריג לשימוש בהסכמי גז טבעי ואין הוא מבטא מתודולוגיה ברורה להתפתחות מחירי גז בהסכם לאורך השנים באופן המשקף מחירי שוק.״ מאידך ״ניתן לטעון כי המדובר באילוץ ובהחלטה בין צדדים לחוזה, במבטאת בחירה ביציבות מחירים (הגם שמבטאת עלית מחירים קבועה) על פני סיכון, גם אם איננה בגדר פרקטיקת הצמדה מקובלת״.
· במכתב ששלחה יו״ר רשות החשמל דאז לראש הממשלה ולשר האנרגיה בדצמבר 2014 היא ציינה כי ״בשל המציאות המונופולית שהתגבשה בתחום אספקת הגז הטבעי בישראל, הסכמי הגז אשר הונחו על שולחן הרשות לחשמל מבטאים תנאים שאינם מקובלים במשקי גז תחרותיים, ובפרט חלוקת סיכונים לא מאוזנת לטובת ספק הגז. ספק הגז מגלגל על צרכניו הן את סיכון הכמות והן את סיכון המחיר, בניגוד למקובל״. מדברים אלו עולה כי ההצמדה ל-וקס היא בעצם גלגול סיכוני מחיר לחח״י (באמצעות השתת עלויות הגידור על מחיר חח״י) וממנה לצרכני החשמל.

10. אין למשרד מחלוקת בנוגע לקביעה כי בהשוואה למדינות אחרות, מדובר בשיטת הצמדה חריגה. עם זאת, יש לזכור כי גם נסיבות משק הגז הטבעי בישראל הן חריגות: שדה גז בודד,
צרכן גז בולט שהוא גם ספק חשמל ממשלתי שיציבותו הפיננסית חשובה מאד למשק הישראלי, היעדר חיבור לשווקי גז של מדינות אחרות ועוד. מצב זה מחייב חשיבה יצירתית בנוגע לשיטת ההצמדה; מה גם ששיטות אחרות שנדונו בעבר (למשל, בעמ׳ 53 לדו״ח מבקר המדינה על פיתוח משק הגז הטבעי שפורסם ב-20/07/2015) כגון התאמה למחיר הייצוא (Export Parity) שהוצעה ע״י יועץ רשות החשמל, איננה רלוונטית לעת עתה למשק הגז הישראלי שאיננו עוסק בייצוא.
אם כך, העובדה שההצמדה חריגה (כאמור בסעיף 6 לדו״ח) לאו דווקא מצביעה על אי-נכונותה. מנגד, חשוב לציין את היתרון המהותי של שיטת ההצמדה שנבחרה (המשפט האחרון בסעיף 44 לדו״ח המקורי) - וודאות בנוגע להוצאה הבודדת הגבוהה ביותר של חברת החשמל ב-17 שנות הסכם. יש ערך גדול לחברת החשמל בחיזוי מחיר מקור האנרגיה שלה, אשר מהווה מרכיב משמעותי בהוצאות החברה בטווח הארוך. נקודה זו מקבלת משנה תוקף בהינתן החוב הפיננסי של החברה ולאור והטלטלות במשקי האנרגיה בעולם בשנים האחרונות.
[bookmark: bookmark695]ליקוי
11. תגליות הגז בשטחי המים הכלכליים של ישראל הביאו לשינוי מהותי בתמהיל מקורות האנרגיה של ישראל בכלל ושל משק החשמל בפרט.
בטרם התגלו מאגרי הגז התבסס משק החשמל בעיקר על מוצרי נפט ופחם, והם היו התשומות לייצור חשמל. כיום נעשה הגז הטבעי למקור אנרגיה מרכזי, ויתרונותיו מתבטאים בעלויות נמוכות יותר, בניצולת גבוהה ובזיהום סביבתי נמוך ביחס למקורות אנרגיה אחרים כמו פחם וסולר. בינואר 2009 הכריזה שותפות תמר על גילוי כמויות מסחריות של גז טבעי במאגר תמר הממוקם במים הכלכליים של ישראל. על רקע גילוי זה התנהל משא ומתן בין שותפות תמר לחברת החשמל לישראל (להלן - חח״י, חברת החשמל או החברה), ובמרץ 2012 נחתם הסכם שאיפשר את פיתוח מאגר הגז תמר. עיקרי ההסכם כוללים אספקת גז לחח״י לתקופה של 15 שנים בהיקף מקסימלי של 77 BCM עם אופציה להגדלת הכמות החוזית המסופקת בתקופת ההסכם להיקף מקסימלי כולל של כ-99 BCM. בעקבות התערבות המאסדרים במסגרת אישור ההסכם פוצלה האופציה שניתנה לחח״י לשתי תקופות - מועד סיום האופציה הראשונה יהיה ב-31.12.19 והאופציה השנייה תחול מעבר לדצמבר 2019 עד תום תקופת ההסכם עם שותפות תמר. חח״י מצדה מתחייבת לרכש גז מינימלי ( - TOP Take or Pay) כאשר מחיר הבסיס בעסקה עומד על 5.042 דולרים ל- mmbtu, והוא מוצמד למדד המחירים לצרכן בארה״ב בתוספת 1% מדי שנה במחצית הראשונה של תקופת ההסכם ובהפחתה של 1% מההצמדה משנת 2020 עד תום תקופת ההסכם. על פי חישובי חח״י, ההיקף הכספי של העסקה נע בין 18.5 ל-23.7 מיליארד דולר בכפוף למימוש האופציה להגדלת הכמויות. במסגרת אישור ההסכם קבעה רשות החשמל ביוני 2012 כי עבור הכמויות שיסופקו במסגרת האופציה תבוטל התוספת או ההפחתה של 1% להצמדת המחיר ותצומצם ההצמדה למדד המחירים לצרכן האמריקני לשיעור הצמדה של 30% מהמדד.

11. עד עתה השתמשה חברת החשמל בכ-18 BCM של גז טבעי

ממאגר תמר, תוך 4 שנות צריכה, דהיינו כ-4.5 BCM לשנה - הרבה מעבר ל-קטץ בהסכם. יתרה מכך, בהתאם להוראת הממונה על ההגבלים ועפ״י סמכותו צומצם ה- TOP והחל משנת 2020 הוא עומד על 3 BCM לשנה בלבד. משמע, אין מקום לטענה כי לחח״י ישנה בעיית TOP מול תמר.

למטרות ציבוריות

רשות מקרקעי ישראל
1.            רשות מקרקעי ישראל (להלן: הרשות) מייחסת חשיבות רבה
לדוח הביקורת לממצאים, מסקנות ולהמלצות, יחד עם זאת,
ועקב לוחות זמנים קצר למענה , הרשות טרם גיבשה סופית את עמדתה בנושא המבוקר.

1. אי בהירות בהסדרה הנורמטיבית של תנאים להקצאת קרקע ישירות מרמ״י למוסדות ציבור ; אין הלימה מלאה בין המגבלות שנקבעו בתקנות חובת המכרזים לכללים שנקבעו בהחלטות המועצה שבנושא.
למשל, על פי התקנות רמ״י יכולה להעניק זכויות במקרקעין ל״צורכי ציבור״ רק במסגרת התקשרות עם רשות מקומית; ומוסדות ציבור אחרים, למשל עמותה, לא אוזכרו כגופים שיכולים להיות זכאים לקבלת מקרקעין ל״צורכי ציבור״. אמנם בתקנות, ברשימת הפטורים ה״כלליים״ שאינם ייחודיים לרמ״י, נקבע כי ניתן להתקשר בפטור ממכרז ״לביצוע מיזם אשר יפעל ללא כוונת רווח״ עבור מטרות דומות לאלו המוזכרות בהחלטות המועצה כ״מטרה ציבורית״, אך אין חפיפה מלאה בין המטרות שפורטו בנושא. זאת ועוד, החלטות המועצה אף מאפשרות להוסיף לרשימת המטרות שבגינן ניתן פטור ממכרז מטרות שלא פורטו בתקנה, והדבר אשר עלול לגרום לאי- התאמה בין הוראות שבחקיקה להחלטת המועצה. על המועצה ורמ״י, בשיתוף עם משרד המשפטים, לבחון בחינה מעמיקה את הכללים שקבעה המועצה בדבר התנאים שבהם רמ״י רשאית להקצות קרקע ישירות ל״מוסד ציבורי״ ואת מידת התאמתן לנורמות הקבועות בחוק חובת המכרזים והתקנות. בחינה זו תאפשר לוודא כי רמ״י מקצה קרקעות על פי תשתית נורמטיבית מוצקה, ותיצור הלימה מלאה בין הכללים שקבעה המועצה לכללים שנקבעו בחוק חובת המכרזים ובתקנות שהותקנו על פיו בתחום זה.

תגובה
משרד המשפטים
1. דוח הביקורת בנושא פגמים בסדרי החכרת קרקע למוסדות ציבור למטרות ציבוריות אינו מוכר למשרד המשפטים. יחד עם זאת, ובהמשך להמלצת הביקורת משרד המשפטים ישמח להעניק כל סיוע שיידרש בתהליך בחינת הכללים והתנאים שבהם רמ”י רשאית להקצות קרקע ישירות ל״מוסד ציבורי״
ואת מידת התאמתן לנורמות הקבועות בחוק חובת המכרזים והתקנות.

2. שינוי בייעוד של קרקע לייעוד מסחרי שלא בסמכות ; נמצא כי בשנת 2011 הנהלת מחוז צפון דאז ברמ״י אישרה שינוי במטרת החכירה של נכס ממרכז קליטה ומגורי עולים לדירות מגורים לפרטיים, בלא שהדבר הובא לאישור המועצה כמתחייב מהחלטות המועצה. זאת ועוד, שינוי בייעוד אושר רק שלושה חודשים לאחר שהנהלת רמ״י דנה בעניינו של הנכס והתייחסה באופן ברור וחד-משמעי לייעוד הציבורי של הנכס. על רמ״י לבחון את תהליך האישור של שינוי בייעוד של הנכס, כמפורט לעיל, ממרכז קליטה ומגורי עולים לדירות מגורים לפרטיים, לרבות את האחריות של עובדי מחוז צפון לכך, וכן עליה לפעול לתיקון המצב, בכפוף להחלטות המועצה. כמו כן עליה להבטיח כי יפותחו ויפעלו מנגנוני בקרה כדי למנוע הישנות של מקרים דומים.

3. ליקויים בסדרי הפיקוח והאכיפה בעניינם של שימושים בקרקע למטרות ציבוריות ; נמצא כי לעתים רמ״י התעלמה במשך שנים רבות משימושים מסחריים שעשו מוסדות ציבור בנכסים שהוקצו להם למטרות ציבוריות, שלא לפי חוזי החכירה. היא לא פעלה די במישור של פיקוח ואכיפה כדי להפסיקם, ובכך כשלה בכל הנוגע לתפקידה לפקח על השימוש בקרקעות כנדרש בחוק ובהתאם לחוזי החכירה. על רמ״י להפנות משאבים ולייחד תשומת לב רבה במישור הניהולי כדי להבטיח כי הקרקעות המיועדות למטרות ציבוריות ישמשו בהתאם לייעודן.

4. היעדר מדיניות בנוגע להשכרת נכסים לצד שלישי ; נמצאו נכסים שהוקצו למטרות ציבוריות והושכרו, לאותן מטרות, לצד שלישי - משרדי ממשלה ורשויות מקומיות - תמורת דמי שכירות. ספק אם שימוש בנכס לצורך השכרה הולם את תכלית ההקצאה ואם אין בכך גם פגיעה בקופה הציבורית. כאשר חוכר משתמש למטרה מסחרית בקרקע שהוקצתה לו למטרה ציבורית בלבד, על רמ״י לאכוף עליו את הפסקת השימוש המסחרי בקרקע או לדרוש את השבתה בהתאם להחלטות המועצה.

5. עלה כי אף שבעלי תפקידים במרחבים ובמטה רמ״י, היו ערים לבעייתיות שבסוגיית השכרת נכס לצד שלישי ועמדו על הצורך בבחינתה, הם לא הביאו את הסוגיה לדיון בהנהלת רמ״י או במועצה.
גם ההנהלה והמועצה לא יזמו דיון בסוגיה זו. על רמ״י והמועצה לבחון את נושא גביית דמי השכירות בנכסים שהוקצו למטרות ציבוריות, על היבטיו הכלכליים והחברתיים, ובכלל זה לבחון אם נכון שגופים שקיבלו קרקע למטרה ציבורית ישתמשו בה לצורך השכרתה,
ובאילו תנאים, גם אם מדובר בהשכרה לאותה מטרה (ראויה כשלעצמה), ואם אין בכך פגיעה בקופה הציבורית.

6. ליקויים בהעברת זכויות בקרקע שהוקצתה למטרות ציבוריות אל חברות עסקיות; בשנים 2015-2007 רמ״י אפשרה לחוכרים להעביר את זכויותיהם לצד שלישי בכ-300 מקרים שבהם הקרקעות הוקצו למטרות ציבוריות. בבדיקה של שמונה מקרים באופן אקראי, התברר כי בשלושה רמ״י אישרה את העברת הזכויות אף שהחוכרים לא הציעו תחילה לרשות מקומית לרכוש את הזכויות, כנדרש בהחלטות המועצה. בשני מקרים אישרה רמ״י להעביר את הזכויות בקרקע בלא שהיא פעלה כדי להבטיח שהקרקע תמשיך להיות מנוצלת למטרה ציבורית. מאופן פעולתה של רמ״י עולה כי חסר מנגנון שיטתי ועקבי שבכוחו להבטיח שהעברת הזכויות בקרקע שהוקצתה למטרה ציבורית תאושר אך ורק לאחר שרמ״י תוודא כי הקרקע משמשת למטרה זו וכן כדי להבטיח כי הקרקע תמשיך לשמש לאותה תכלית בעתיד.

7. על רמ״י לפתח מנגנון שיטתי ועקבי שבכוחו להבטיח שהעברת
הזכויות בקרקע שהוקצתה למטרה ציבורית תאושר אך ורק לאחר שרמ״י תוודא כי הקרקע משמשת למטרה זו, למשל באמצעות סיורי פיקוח בשטח, וכן תבטיח כי הקרקע תמשיך לשמש לאותה תכלית בעתיד. על רמ״י לבחון אם ראוי כלל לאפשר העברת זכויות בקרקע שמוקצית למטרות ציבוריות ובתנאים מועדפים לחברות עסקיות פרטיות.
 (
ליקוי
)
8. העדר המלצת שר ; הקצאת קרקע למוסד ציבורי למטרות ציבוריות מותנית, בין היתר, בקבלת המלצה לכך מהשר שפעילותו של המוסד נמצאת בתחום אחריותו. על פי נתוני רמ״י, בשנים 2015-2007 היא הקצתה 38 קרקעות למוסדות ציבור. עשר מהן נבחרו באקראי לבדיקה, ונמצא כי ארבע מהקרקעות הוקצו אף שלא ניתנה בנוגע להן המלצת השר, כנדרש. על רמ״י להגביר את הפיקוח ואת הבקרה של יחידות המטה בחטיבה העסקית על תהליך ההקצאה המתבצע במרחבים כדי לוודא כי הוא מבוצע על פי ההוראות והכללים שנקבעו בחוק, בהחלטות המועצה ובנהלים של רמ״י.

עם פשיעת סייבר מתוחכמת
הגופים המבוקרים : משטרת ישראל, משרד לביטחון פנים, משרד המשפטים - פרקליטות המדינה , משרד ראש הממשלה - מטה הסייבר הלאומי

ליקוי
1. מבנה מערך הסייבר במשטרה וניהולו ; אי-הלימה בין תקן כוח האדם לצרכים: במועד הביקורת מנה תקן היחידה הארצית לטיפול בפשיעת סייבר, כשליש בלבד מהיקף כוח האדם, שנדרש לצורך התמודדות עם הנושא על פי מסקנות והמלצות שגיבשה המשטרה במהלך עשר השנים האחרונות.
תגובה
משטרת ישראל
1.	בשנת 2006 נערכו עבודות שהצביעו על צורך בהגדלת המערך,
אך בהיעדר מקורות למימוש התכניות הן הוחלפו בתכניות אשר היקפי כוח האדם בהן צומצם.
בשנת 2013 פורסמה ׳פקודת ארגון 5/16 הקמת המערך למאבק בפשיעת הסייבר׳, תכנית המונה כמות גדולה יותר של תקנים מהמצב הקיים - חלק מהתקנים לטובת התכנית התקבלו ממקורות אוצר חיצוניים וחלק ממקורות פנים משטרתיים.
היות ולא הוקצו תקנים נוספים להרחבת המערך, היקף התקנים לטובת המשימה נותר בעינו.
התייחסות המבקר אל אי ההלימה בכוח האדם לצרכים הנדרשים אינה מתיישבת עם תפיסת ההפעלה הקיימת במשטרה למימוש אחריותה, שכן אין לראות בכמות כוח האדם הקיימת בפועל ביחידות הסייבר כמענה הבלעדי והייחודי לאיומי הסייבר. במשטרת ישראל ישנם מערכים מקצועיים רבים שלהם זיקה ישירה ועקיפה למימוש אחריות המשטרה בתחום הסייבר. אלו נמצאים למעשה בכל שרשרת הערך המקצועית במשטרה במטה ובמערכים מקצועיים אופרטיביים בשטח. המשטרה מזכירה את האחריות שיש ליחידות כמו מערכי האסוף בתווך הרשתי, מערכי הזי״ט הפועלים למיצוי ראיות פורנזיות, הדסק הפועל לשם מודיעין גלוי ברשת, ויחידות אחרות הפועלות לשם איסוף ראיות ומודיעין מאמצעים ובתווך הרשתי ועד יחידות חקירה המבצעות חקירות הונאה מרמה ברשת.
בנוסף המשטרה מציינת את הקמת מערך המאו״ר כחלק מהמענה לאיומי הסייבר ולתרומה הבלתי מעורערת שיש לראות בו במערך המשטרתי הכולל (כאמור, מדובר במערך לטיפול בפשיעת רשת כנגד ילדים ובני נוער. המערך יטפל באכיפה ובמניעה של תופעות אלימות ופשיעה נגד ילדים ובני נוער במרחב המקוון, לרבות ברשתות החברתיות וזאת במטרה להוביל לשינוי אסטרטגי בנושא ובתוך כך ליצור סביבה בטוחה לחיזוק תחושת הביטחון האישי). כשבוחנים את כלל המערכים, ובזיקה לתפיסה הכוללת שתוקפה במשטרה בעמ״ט הרצף המודיעיני, על המבקר להביא לידי ביטוי את כל שרשרת הערך המקצועית כרצף קוהרנטי שכן בכך ניתן לקבוע כי כמות העוסקים במלאכה רבה לאין ערוך מהמצוין בדוח וכוללת את כלל המערכים כל אחד בתחום אחריותו ומהזווית המקצועית לה הוא נדרש.

2 פיצול במבנה מערך הסייבר: מבנה מערך הסייבר אינו מותאם להתמודדות עם פשיעת סייבר מתוחכמת טכנולוגית. המבנה הקיים משקף	את	פריסת	המערך	המבוזרת
(de-centralized) שהייתה קיימת במשטרה מאז שנת 2000, ובה יש פיצול והפרדה של חלקי המערך, שעוסקים בפשיעת סייבר מתוחכמת טכנולוגית, לכפיפויות פיקודיות שונות. מבנה מערך מבוזר זה אינו מתיישב עם הידע המקצועי שנצבר בעולם, והוא מנוגד למחקרים ולעמדה שהועלתה במשטרה, בדבר הצורך שמערך הסייבר במשטרה אשר מתמודד עם פשיעת סייבר מתוחכמת טכנולוגית, יהיה ריכוזי (centralized) ויכלול יחידה מרכזית שתרכז את כלל הפעילות בתחום זה.
[bookmark: bookmark710]תגובה
משטרת ישראל
2. כל נושא הסייבר היה ועודנו תחום מתפתח במהירות, ולכן
לאג״ת כגוף מתכנן היה ברור מלכתחילה כי המערך יצריך שינויים והתאמות שונות, הן במבנה היחידה והן בשיטות ההפעלה בתדירות גבוהה יחסית וזאת כמענה הכרחי להתפתחות בתחום.
היבטים שונים בתחום הסייבר קיבלו מענה מערכתי רחב - הכשרה והדרכה מקצועית בתחום הסייבר מוסדה במסגרת המכללה הלאומית לשוטרים; ביחידת הסייבר הארצית הוקם ׳מרכז סייבר ארצי' לשיקוף תמונת פשיעה ארצית; נקבע נוהל הפעלה להסדרת ממשקי הפעלה בין הגופים השונים; מטה מקצועי בהיבטי הטכנולוגיה, נותן מענה לחלק מההיבטים בתחום הסייבר; מתקיימת עמ״ט סדורה להקמת מערך ׳מאור׳ שחלק מעיסוקיו משיקים לפשיעת הסייבר, וכן נערכה עמ״ט לבחינת עקרונות ׳הרצף המודיעיני׳ אשר משפיעים על פעילות יחידות הסייבר השונות.
עם התפתחות המערך וככל שיידרש, תיבחן גם שאלת יעילות הפיקוד האחיד למול המצב הקיים, המשטרה מציינת כי בתחום המתפתח במהירות כה רבה אין מענה ׳אחיד ונכון׳ ונדרשת גמישות מחשבתית וארגונית רבה לצורך מענה מיטבי. תפיסת ההפעלה של משטרת ישראל כפי שגובשה במסגרת עמ״ט, הרצף המודיעיני הסדיר את חלוקת האחריות הסמכות והטיפול במערכי הסייבר. המשטרה אינה רואה המלצת לריכוז היכולות כמענה הנדרש למימוש אחריות המשטרה אלא, בשמירת העקרונות הטיפול ברבדים הבאים: מדרגי עבודה ורמות הפעלה המפרידות בין בניין הכוח והפעלתו, בדגש להנחיה ריכוזית על ידי גורם מוביל במטה הסייבר, כמו גם ובמקביל הנחיה מקצועית בתחומי החקירות והמודיעין לאורך כל שרשרת הערך המקצועית במשטרה. שילוביות בין הסתכלות א-טריטוריאלית וטריטוריאלית בהן מחד תנתנה יכולות טיפול לממד הווירטואלי המלא בדגש ליכולות ייחודיות ומאידך, השארת הטיפול בתחומי המחוז לאירועי סייבר ו/או עברות בתווך הרשתי במדרגי העבודה המחוזיים. המשטרה מדגישה, כי בתפיסה זו לא נגרעים היתרונות מתפיסה ריכוזית, שכן מרכז הסייבר הארצי ביחידת הסייבר הארצי הינו הגורם הפועל בראיה א- טריטוריאלית אל מול כלל האירועים והוא תמיד בעל המנדט ״למשוך תיקים״ בעלי מכנה משותף המעידים על תופעה לטיפול ברמה הארצית ו/או הבינלאומית.

3. הסטת עבודת מחלקי הסייבר: הרוב המוחלט של תשומות פעילות חוקרי מחלקי הסייבר במחוזות אינם מופנים לחקירת עבירות סייבר מתוחכמות טכנולוגית, שזהו ייעודם. פיקוד המחוז מפנה את מחלקי הסייבר לסייע לצוותי חקירה אחרים במחוז בטיפול בראיות שנתפסות במכשירים דיגיטליים כמו מחשב, טאבלט, טלפון חכם ומצלמה (להלן - ראיות דיגיטליות). מצב זה אינו מאפשר למחלקי הסייבר להקצות את משאביהם לטובת טיפול בתיקי פשיעת סייבר מורכבת שבתחומי אחריותם, ופוגע במקצועיותם ובמיומנותם של חוקרי מחלקי הסייבר במחוזות. אם המשטרה רואה צורך בתוספת חוקרים שיעסקו במיצוי ראיות דיגיטליות במחוזות בעבירות
״קלאסיות״, עליה לוודא שאין הדבר יבוא על חשבון התמקצעותם של חוקרי המחלקים שייעודם הוא עבירות סייבר מורכבות טכנולוגית.

3. בהמשך לתגובת המשטרה לליקוי מספר 2, תפיסת ההפעלה
החדשה של משטרת ישראל כפי שגובשה במסגרת עבודת הרצף המודיעיני עונה לסוגיה לעיל באמצעות הרציונל והשינויים המתוכננים הבאים: טיפול מדרגי בצרכים הטכנולוגיים מרמת המטה עבור ליחידת הסייבר הארצית, מחלקי הסייבר במחוז ועד רמת התחנה ובתוך כך מתוכננים השינויים הבאים למימוש בתוכנית דו שנתית של המשטרה ובהתאמה למחוזות על פי התפיסה הבאה:
1. יחידות ההונאה המחוזיות יפוצלו ממחלקי הסייבר שבתוכן וימוקמו ארגונית ביחידות המרכזיות במחוזות (להלן: ימ״ר) ,
בכך הן יפעלו בדומה לתפיסת ההפעלה של להב 433 על כל יתרונותיה.
2. המשטרה מתכננת להקים ביתרת תקני ההונאה מפלג/מחלק פשיעה כלכלי דיגיטלי בימ״ר אשר יטפל בין היתר בכל עברות המרמה וההונאה הדיגיטליים אשר מטבע הדברים מתרחשים בעיקר בתווך הרשתי.
3. הכלים הטכנולוגים המשמשים לטיפול בראיות יפוצלו בין מספר גורמים ובתאם לנושאי התעניינות:
· יחידת הסייבר הארצית כולל מעבדה ארצית.
· מפלג הסייבר ייהנה מכליו הוא וייתן מענה לפשיעת הסייבר.
· הזי״טים (זירות טכנולוגיות) ייהנו מכלים המאפשרים לתת מענה לכלל העבירות ובדגש לכאלה שאינן פשיעת סייבר.
התפיסה המוצגת נותנת מענה מיטבי להבחנה בין כח אדם ואמצעים אשר אמון ומתמקצע בפשיעת סייבר לבין כח אדם ואמצעים אשר מטפלים בסוגי עבירות אחרות גם אם נעשה שימוש בתווך הסייבר.
מיקומם, פיצולם והגדרת האחריות של היחידות והכלים אל מול הפשיעה הרלוונטית לעיסוקם מסדירה את תיקון הליקוי כמפורט בדוח הביקורת.

4. אי-התאמת המערך למאפיין הגאוגרפי: תפיסת ההפעלה של מערך הסייבר קובעת כי זהות הגוף שיטפל בפשיעת סייבר תיקבע לפי השיוך הגאוגרפי (הטריטוריאלי) של העבירה. תפיסה זו עומדת בניגוד למאפייני פשיעה זו, שאינה תחומה בגבולות פיזיים והיא בעלת היבטים כלל-ארציים ובין-לאומיים.
 (
400
)
 (
401
)
4. מרחב הסייבר הוא מימד מלאכותי ללא גבולות ברורים המהווה אתגר משמעותי לגורמי אכיפת החוק ולגורמי אבטחת המידע, אך חלק בלתי מבוטל מהעבירות המתרחשות במרחב הסייבר הן עבירות ״קלאסיות״ כגון עבירות סמים וגניבה, שיש להן ביטוי בעולם הפיזי ומאפיינים מקומיים, באופן המצריך מענה פיזי טריטוריאלי מקומי.
המשטרה מציינת כי בתקופה האחרונה, הוכר הצורך לעדכן את תפיסת ההפעלה המתוארת לעיל בראיית עקרונות הרצף המודיעיני על מנת לשפר את יכולת המשטרה בטיפול עבירות מחשוב כמפורט בתגובת המשטרה לליקוי מס׳ 3.

5. חולשת מחלקי הסייבר: המאפיין הגאוגרפי מהווה חסם לפעילות אפקטיבית של המשטרה, בכך שהטיפול בפשיעת סייבר מתוחכמת טכנולוגית נעשה בלא שהובטח שהוקצו לטובת המשימה יכולות טכנולוגיות מתאימות, כוח אדם המסוגל להתמודד עם חשודים בכמה מחוזות, והיערכות לוגיסטית נאותה. כמו כן, בעבר נוהלו תיקים ללא ראייה מערכתית של מספר המעורבים והנפגעים בתיק והיקף הפגיעה בהם וללא שיתוף בידע לגבי היבטים בין-לאומיים; לנוכח השיוך הגיאוגרפי מתקיימות חקירות מקבילות באותו תיק ללא תיאום בין היחידות החוקרות. טיפול בתיקי חקירה בהתאם למאפיין המורכבות הטכנולוגית: המשטרה לא פעלה ליצור דרך סדורה לאפיון מורכבותה הטכנולוגית של עבירת סייבר שתאפשר לקבוע את רמת התחכום הטכנולוגי של העבירה ולתת לה את המענה הטכנולוגי הנדרש לצורכי חקירה אפקטיבית של פשיעת סייבר. נמצא שכל מחלק סייבר מגדיר בעצמו את מורכבות התיק, ופועל בהתאם לעקרונות שהתפתחו בו.

5. בהמשך לתגובת המשטרה לליקויים המפורטים לעיל,
ובהשלמה לסוגיה זו, מבקשת המשטרה להדגיש את הנושאים הבאים:
1. מערכי האיסוף הטכנולוגים בדגש לאלו הפועלים בזירת הסייבר ו/או הדומים באופיים המקצועי יאוגדו מקצועית למערך טכנולוגי אחוד בכפיפות מקצועית אחת.
2. אושרו ברמת סגל פיקוד כללי (להלן: ספ״כ) התאמות מבנה והקמת מערכים מקצועיים המבטחים את מימוש תפיסת ההפעלה המוצגת.
3. טכנולוגיית סייבר הדורשת מקצועיות ייחודית ומחייבת מענה ייחודי יופעלו בהתאמה בהפעלת הכח ובנין הכוח ברבדים החקירתיים והאסופיים הנדרשים לכך.
4. המשטרה החליטה על הקמת אורגן בכפיפות לקצין אגף חקירות ומודיעין (להלן: אח״מ) המחוזי תחת הכותרת רענ״א (ר׳ ענף אמצעים), המהווה בסיס לריכוז של כלל הכלים האסופיים והטכנולוגים וכמרכז נותן שרות בעל ערך המבטיח את שמירת הרצף המודיעיני בכל הרבדים לרבות לתווך הרשתי.
5. הנגשת היכולות המוזכרות בסעיף קודם לרבות הידע ביכולות האיסוף המניעה והסיכול השונות בכל הרמות (עד לרמת התחנה) תוך הבחנה בין הפעלת יכולות לבין הנגשת התוצרים בכל הרמות.
6. הסדרת מערכי הדסק, מחקר ואיסוף תחת עקרונות הרצף המודיעיני הפועלים על-פי הכוונת ציון ידיעות חשובות (להלן: צי״ח) מגורמי מודיעין/ חקירות/ פיקוד בו מתקיים היזון חוזר בין המערכים.
7. הקמת מערכי זי״ט (זירות טכנולוגיות) בכל הרמות בפיזור ארצי, והתאמת כלים ויכולות על-פי דרג הטיפול. המשטרה מציינת כי נכון לחודש אפריל 2017, הוקמו כבר מספר זירות טכנולוגיות ומתוכננת הקמתן של זירות נוספות עד 2017, במטרה להקים זי״ט בכל תחנה עד לשנת 2018.

6 . חוליית המטה של מערך הסייבר ; תפקידה העיקרי של חוליית המטה הוא בניית הכוח של מערך הסייבר, ובין היתר: שיתוף המערך בכל הנוגע לתמונת המצב של פשיעת הסייבר ושיתוף הידע על אודות דרכי ההתמודדות עמה; הנחיה מקצועית, פיקוח ובקרה. כך יוכל מערך הסייבר להתמודד עם האתגרים הניצבים בפניו. חוסר בשיתוף בידע: חוליית המטה לא מיצבה את עצמה כגוף מרכזי ומוסכם של שיתוף ידע מול כלל היחידות החוקרות במערך, ולא פעלה להבטחת ממשק רציף וקבוע של העברת ידע במערך. בעקבות זאת פעלו היחידות החוקרות במנותק זו מזו בלי להתעדכן בעניין יכולותיהן הטכנולוגיות או בעניין דרכי התמודדותן עם תיקי פשיעת סייבר. במסגרת עבודת המטה של המשטרה עליה לבחון לאלתר את הצורך ביחידה מרכזית אחת שתתכלל את הנעשה בתחום פשיעת הסייבר המתוחכמת טכנולוגית תוך בחינת העוגנים המקצועיים המקובלים בעולם שנידונו בספרות המקצועית, זאת לצד פעילות המערך הפרוס בתחנות שמתמודד עם פשיעת סייבר שאינה מתוחכמת טכנולוגית ואשר זקוק ליכולות רלוונטיות. זאת תוך כדי התאמת תפיסת ההפעלה של המערך למאפייני פשיעת הסייבר, שהם חציית גבולות מחוזיים ובין-לאומיים ומורכבות טכנולוגית.
6. חשיבות התכלול ושיתוף הידע בין היחידות והתאמה מבנית של
המערכים להשגתם הינה כל תכלית וייעוד הרצף המודיעיני .
עם כניסתו של המפכ״ל הנוכחי ולאחר שזיהה פערים בתחום זה, הוחלט על הסדרת הפערים וגיבוש תפישת ההפעלה.
המשטרה מציינת כי נכון לחודש אפריל 2017, ועוד הרבה לפני מימוש התוכניות המתוארות ישנה הצלחה רבה במימוש התהליכים ביחידות.
במשטרת ישראל מקובלת התפיסה לפיה צריכה להיות הפרדה בין גופי מטה מקצועיים האחראים על ׳בניין הכוח׳ לבין גופים האחראים על ׳הפעלת הכוח׳. תפיסה עקרונית זו יוצרת פלטפורמה להתפתחות מקצועית איכותית של מערכי האכיפה,
משפרת את תהליכי העבודה ומפנה את זמנם ומרצם של גורמי האכיפה האופרטיביים לעסוק בפעילות השוטפת של מלחמה בפשיעה. תפיסת הפעלה זו מוצאת ביטוי גם במבנה הקיים של מערך הסייבר בהפרדה בין גוף המטה, ליחידת הסייבר הארצית העוסקת בפעילות אופרטיבית כנגד פשעים במרחב הסייבר.
ככל שחוליית המטה לא פעלה להבטחת ממשק רציף וקבוע של העברת ידע במערך״ כאמור בדוח הביקורת, הצורך בחוליית מטה חזקה ומקצועית הנותנת מענה להיבטי בנין כוח ברמה ארצית הינה בעלת חשיבות רבה ביותר אך קיים צורך בקיומה בהיבטים הטכנולוגיים תחת מטה מקצועי לטובת ראיה מקצועית כוללת של כלל סוגי המידע הדיגיטאלי״.

7 . הפרדת תחומי האחריות של גוף המטה: ההחלטה על הפרדת תחומי האחריות של גוף המטה למישור טכנולוגי נפרד מהמישור החקירתי אינה מביאה בחשבון את המאפיינים של פשיעת סייבר מתוחכמת טכנולוגית, שבה המישור הטכנולוגי והמישור החקירתי כרוכים זה בזה. החלטה כזו מנוגדת לידע מקצועי בין-לאומי הקיים בעולם. על המשטרה ועל המשרד לבט״פ לבחון בשנית אם אכן הפרדת תחומי האחריות של גוף המטה במערך הסייבר תואם את הידע המקצועי הקיים בעולם, התומך בכך שבכל הנוגע לעבירות מתוחכמות טכנולוגית לא תהיה הפרדה מלאכותית בין המישור הטכנולוגי למישור החקירתי.

8. חולשת חוליית המטה: חוליית המטה לא מיסדה תהליכי עבודה מוסדרים בין היחידות החוקרות במחוזות. לפיכך לא התקיימו ממשקי עבודה יעילים בין חוקרי פשיעת הסייבר בתחנות, בין מחלקי הסייבר ובין חוליית המטה. כתוצאה מכך אירעו מקרים שבהם נגרם - ממשקי עבודה יעילים בין חוליית המטה שבמערך הסייבר לבין היחידות החוקרות, ובהם שיתוף מידע, הנחיה מקצועית ופיקוח ובקרה. בחינות אלו נדרשות, שכן היערכות המשטרה והמשרד לבט״פ כיום לאתגרים ולסיכונים הלאומיים של פשיעת הסייבר המתוחכמת טכנולוגית, אינה מתבססת על התפיסות המקובלות בעולם ועל לקחי משטרות זרות, לגבי טיפול אפקטיבי בפשיעה זו וספק רב אם היא נותנת את המענה הדרוש לאיומים.

7-8.	לעניין הסעיפים הנוגעים לחולשת המטה להלן הרעיון המסדר
והשינויים המבוצעים במסגרת תכולות השינוי בעמ״ט:
הוחלט על הקמת מטה טכנולוגי מקצועי אחד שבבסיסו יהווה כמטה לבניין הכוח והתעצמות המערך על כל השלכותיו בעולם הסייבר בדגש על היחידות והמערכים המקצועיים הן בזירה המודיעינית ובוודאי בזירה החקירתית תוך שיתוף פעולה פנים אח״מי, פנים וחוץ ארגוני.
נכון לאפריל 2017, המטה פועל בימים אלו לשם הסדרה תחת העקרונות המנחים הבאים:
1. הפרדה בין בנין הכוח והפעלתו.
2. הפעלת כוח מדורגת ומענה מקצועי לאורך כל שרשת הערך המקצועית המשטרתית מהרמה הארצית דרך המענה המחוזי ועד אופי ואופן הטיפול ברמת התחנה ובין כל היחידות המקצועיות הפועלות בזיקה לתווך הרשתי. תוך ביצוע הפרדה בין הטיפול בפשיעת סייבר לטיפול בעבירות אחרות.
3. שימוש מושכל בכלל מערכי האיסוף ובהתאמה לרמת ההפעלה הנדרשת.
4. הטמעת התפיסה המניעתית והסיכולית ברשת כתפיסה בעלת ערך להתמודדות אפקטיבית עם האיומים.
5. שמירה על שיטות ואמצעים.
6. שת״פ חוץ ארגוני כבסיס מכפיל כוח לעבודת המשטרה.
7. מחקר ופיתוח: הובלת, קידום ופיתוח כלל דרישות המחקר והפיתוח של האמצעים הטכנולוגיים הנדרשים לכלל יחידות הפעלת הכוח העוסקים בתחום האיסוף הטכנולוגי.
8. משאבים: גיבוש התקציב הכולל למערך הטכנולוגי באגף חקירות ומודיעין להמלצה בפני סגן ראש האגף.
9. הכשרות: פיתוח וקידום הכשרות טכנולוגיות מקצועיות לכלל התפקידים הרלוונטיים במערך האיסוף הטכנולוגי ובתיאום עם חטיבת החקירות האמונה על התפקידים בהיבט החקירתי.
י. פיקוח ובקרה עיתיים ביחס לתהליכי העבודה על-פי ההנחיות והנהלים הנוגעים להיבטים הטכנולוגיים.

7-8.	הפרדת גוף המטה, העוסק בחקירות, מודיעין וחשיפה, מהגוף
הטכנולוגי, התומך בפעילות הנ״ל, הומלצה על ידי משטרת ישראל ואושרה על ידי המשרד. זאת ועוד, הפרדה זו נובעת מההבנה שלמרות השוני שבין חקירת פשיעת סייבר ופשיעה ׳רגילה׳, הנובע מאופייה של הפשיעה, עדיין תהליך ההתמודדות עמן זהה, וכדי לחשוף פשיעת סייבר יש להפעיל כלי מודיעין וחקירה, בדומה לאופן שבו נעשה הדבר במקרים של פשיעה מסורתית. העובדה שהמדובר בפשיעה טכנולוגית מחייבת שהחוקרים ואנשי המודיעין יהיו מיומנים בסוג זה של פשיעה ואינו גוזר צורך בשינוי דפוסי הפעילות הרגילים של משטרת ישראל.
[bookmark: bookmark721]ליקוי
9. תקציב: אף שבשנים 2015-2013 מספר תיקי פשיעת הסייבר כמעט שהוכפל, צמצמה המשטרה בשנת 2016 את תקציב ההצטיידות של מערך הסייבר בשליש, כך שהיקף התקציב לרכש אינו מספיק לנוכח הגידול הניכר בדרישות השטח. מאחר שהמשטרה סבורה שיש צורך בהקצאת משאבים נוספים למערך הסייבר, מחובתה להעלות נושא זה בדיוני התקציב הנערכים בשיתוף המשרד לבט״פ ומשרד האוצר. במסגרת זו עליה להציג גם את המשמעויות ואת ההשלכות הנובעות מהקצאות תקציב חסרות לתחום זה, כדי שאפשר יהיה לבחון את הצורך בחיזוק מערך הסייבר בהשוואה לצרכים אחרים שעמם מתמודדת המשטרה.
[bookmark: bookmark722]תגובה

9.	           יחידת הסייבר בלהב 433 ויחידות הסייבר במחוזות,
מתוקצבות בתקציב שבסיסו נותן מענה לצרכים אותם מאפיינות היחידות ומאושרות בדרגי המטה באח״מ. ככלל,
מאז הקמת היחידות הושקעו משאבים רבים ופיתוחים רבים
המעמידים את יחידת הסייבר הארצית בחזית היכולות בתחום עיסוקה ואף זוכה להכרה ברמה הלאומית ובינלאומית. בנוסף לכך, יש להוסיף את הפיתוחים שמתקיימים במטה הטכנולוגיות במנ״ט ואלו הנעשים במטה הטכנולוגי המקצועי באח״מ. לאור זאת לדעת המשטרה, אין לראות את הנתח התקציבי הניתן כאמצעים לפעילות שוטפת ליחידת הסייבר הארצית בנפרד מההשקעות המשאביות הכוללות של הארגון (תשתיות, הרכשה ופיתוח) שכן בבסיסן הוא גדול לאין ערוך מהמיוחס בדוח הביקורת ומהן נהנים כלל המערכים המקצועיים של המשטרה לרבות הסייבר. המשטרה מזכירה כי כיום ישנם פרויקטים שנמצאים בתכנון שיהוו מכפיל כוח משמעותי ביכולות בתווך הרשתי בכלל וביחידות הסייבר בפרט. בנוסף לאמור ובראייה של סידור המטות והרצף המודיעיני, משאבי הטכנולוגיה, הפיתוח והרכש, יאוגמו במטה ויווסתו בהתאם לצרכים על פי תכניות עבודה שיאושרו בבניין הכוח האגפי כמפורט להלן:
התכנית להקמת מערך הסייבר הוכנה במהלך שנת 2013 והועברה פנייה תקציבית למשרד האוצר בשנת 2017.
· בשנת 2013 תקציב האמצעים הלא מתוקננים לרבות טכנולוגיה והוצאות אח״ם (ללא שכר, נלוות, הכשרות, כ״ר, אמצעים מתוקננים, פריסה ובנ״מ) עמד על תקציב ח״פ על פי התכנית - 8.5 מש״ח ותקציב שוטף על פי התכנית - 6 מש״ח.
· פירוט הקצאת התקציב לשנים 2014 - 2016:בשנת 2014, תקציב ח״פ בהיקף של 3.6 מש״ח ותקציב שוטף בהיקף של 1.6 מש״ח.
בשנת 2015, הקצאת תקציב בהיקף של 10.6 מש״ח לטובת הוצאות שוטפות והמשך רכש והצטיידות (9 מש״ח- אח״מ ו-1.6 מש״ח מנ״ט). משנת 2016 ואילך הוסדר תקציב בבסיס מרכז קרנות אח״ם כמפורט: תקציב הפיתוח - 1.6 מש״ח, תקציב הקניות - 4.2 מש״ח בנוסף, תוקצבו 14.8 מש״ח ח״פ בשנת 2016 לטובת אמצעים סייברים במסגרת הקמת זירות טכנולוגיות (זי״טים).
· התקציב הנ״ל הוקצה במלואו על פי התוכנית, ותעדוף הרכש בוצע על-ידי אח״מ.
· תקציב מתוכנן בשנים 2017-2018: בנוסף לתקציב בבסיס התקציב, משטרת ישראל סימנה פרויקטים המעצימים את מערך הסייבר בשנים 2017-2018 כמפורט: רכש טכנולוגי - 17 מש״ח תקציב ח״פ + שוטף; פריסה - 6.3 מש״ח תקציב ח״פ; הקמת כ- 50 זירות טכנולוגיות בתחנות - עלות כל זי׳׳ט נעה בין 170 אש״ח ל- 450 אש״ח תקציב ח״פ; העלות תלויה בגודל הזירה, הקמת מערך המאור (מוקד למניעת פשיעה ברשת) - 56 מש״ח תקציב שוטף ו-64 מש״ח תקציב ח״פ; הקמת מכון מחקר - 5 מש״ח תקציב ח״פ.

9.	           תקציב רכש לצורך מימוש ההצטיידות הוקצה על ידי אג״ת
והיחידות התכנסו למסגרות הללו.
[bookmark: bookmark725]ליקוי
10. היעדר אמצעים: ליחידות החוקרות חסרים אמצעים מסוימים שדרושים לחוקרים לצורך טיפול בראיות שנאספו; בתחנות קיים מחסור באמצעים טכנולוגיים שיאפשרו לאזרחים למסור ראיות דיגיטליות בעת הגשת תלונה בנוגע לפשיעת סייבר.

10.	בעקבות עבודת מטה שנעשתה ותפיסת ההפעלה החדשה
ימוקמו מחלקי הסייבר ביחידה המרכזית בכל מחוז. הכלים הטכנולוגיים המשמשים להפקת ראיות דיגיטליות יחולקו ליחידות במערך לפי תחומי האחריות והסמכות שלהן. תפיסת ההפעלה החדשה, שתבוא לידי ביטוי בתכנית דו-שנתית שלה,
תיתן מענה מיטבי לסוגיית פיצולן של היחידות ולצורך בהגדרת האחריות של כל יחידה בהתמודדות עם פשיעת סייבר הרלוונטית לעיסוקם. פירוט התקציב בתגובת המשטרה לליקוי 10 לעיל.

11 . רכישה פרטית של ציוד: בשל חוסר בציוד טכנולוגי ולנוכח אי-הלימה בין הצרכים בשטח ובין הציוד הקיים, נאלצו חוקרי פשיעת סייבר בתחנות לרכוש מכספם האישי ציוד בסיסי במאות ש״ח, כדי שיוכלו לבצע את עבודתם.

11. רכש ציוד על-ידי גוף המטה מבוצע תוך בחינת הצרכים של
השטח, כאשר המטרה היא לספק את הציוד הנדרש לעבודה.
תהליכי הרכש המשטרתיים ארוכים ולעתים מסורבלים, ולכן אושר לפתוח קופה קטנה לסיוע לצורכי השטח. עם זאת, לא כל הציוד שנרכש באופן פרטי אושר על ידי אח״ם לרכש בשל אילוצי התקציב, שיקולים של שמירה על הקופה הציבורית ומוצרי מותרות.
בהקמת הזי״טים ניתן מענה לתופעה זו, על-ידי פתיחת קופה קטנה לכל זי״ט לרכש ציוד שוטף.
[bookmark: bookmark731]ליקוי
12. קושי בגיוס עובדים ובשימורם: קיים קושי לגייס כוח אדם למערך הסייבר בשל פערים בשכר שמוצע למועמדים למערך, בהשוואה לגופים מתחרים במגזר הציבורי והפרטי. בשל כך גיבשו המשטרה ומשרד האוצר בספטמבר 2015 טיוטת הסכם העסקה, ולפיו יוצע שכר גבוה בהרבה מהשכר המשולם כיום למועמדים ״מומחים״. אך עד ינואר 2017 לא הושג הסכם סופי. כמו כן, בהיעדר תמריצים מתאימים, יש קושי של ממש בשימור כוח האדם בעל מומחיות טכנולוגית גבוהה בתחום פשיעת הסייבר שנקלט ביחידה הארצית,
וקיים חשש מעזיבת כוח האדם האיכותי, שהוא עמוד התווך של המערך.

12. נושא התגמול השכרי לכוח אדם טכנולוגי בתחום הסיגינט
והסייבר טופל באופן אינטנסיבי על-ידי המשטרה בהובלת המחלקה לתכנון שכר באמ״ש בשיתוף אח״מ והיחידה הארצית.
המהלך הראשון שהוצע המתייחס לשיפור שכרם של נגדים ממערך הסייבר, יושם וסייע למקם חלק מאנשי המערך בדרוג שכר גבוה יותר. המהלך השני הנוגע לשמ״ז (להלן: שוטר מוסף זמני) מאפשר לגייס חלק מכוח האדם בתנאי שכר גבוהים מאלה המוצעים למתגייסים שאינם למערך הסייבר. הוגשה הצעה אשר מתייחסת להגדרת מקצועות ספציפיים בתחום הסיגינט והסייבר כמזכים בשכר גבוה יותר, על פי מפתחות קבועים. הצעה זו הוגשה למשרד האוצר אך לא אושרה.
לאחרונה סוכם עם משרד האוצר על הפעלת סטודנטים במערך הסייבר. כמו כן הוכנה טיוטה להסכם לגיוס שוטרים במעמד ״שמ״ז טכנולוגי״. לדעת המשטרה צעדים אלו אמורים לתת מענה לצורך בגיוס כוח אדם איכותי למערך הסייבר.

12.	בחודש פברואר 2017 נחתם בין משרד האוצר למשרד לביטחון
הפנים הסכם להעסקה בשכר ייחודי במעמד שמ״ז טכנולוגי
ביחידות הסיגינט והסייבר במשטרת ישראל. טרם חתימת ההסכם אושרו באופן מיוחד מול משרד האוצר מספר מועמדים על מנת לתת מענה ייחודי ואקוטי ליחידות הסיגינט והסייבר.

13. היעדר ממשק בין המשטרה לבין מטה הסייבר הלאומי ; כדי למצות את מלוא הפוטנציאל והמשאבים הלאומיים הקיימים יש לשלב מאמצים מצד כלל הארגונים הפועלים במרחב הסייבר במדינה,
בייחוד לנוכח הקשר ההדוק שקיים בין תופעות פשיעה ובין איומי טרור ופגיעה במתקנים חיוניים. אף שהמשטרה הכירה בחשיבות הנושא, היא לא פעלה יחד עם מטה הסייבר הלאומי כדי לבסס את תפיסת ההפעלה של מערך הסייבר במשטרה באופן שיאפשר את התאמתה המיטבית למאפיינים המיוחדים של הפשיעה במרחב הסייבר.

13. בהתייחסותה של משטרת ישראל לדו״ח ועדת חוץ ובטחון בנושא אסדרת הסמכויות בתחום הסייבר, צוין במפורש כי חלקה של משטרת ישראל במיוחד בתחום טיפול באירועי סייבר נפקד בצורה משמעותית. אין ספק כי תפיסת ההפעלה המדינתית בנושא צריכה להתייחס גם לאירועי סייבר פליליים,
במיוחד נוכח העובדה כי ככל הנראה גם אירועים מדינתיים,
יטופלו ברב המקרים כאירוע פלילי, מסיבות ברורות. בנוסף,
אירועים רבים הנוגעים לחוסנה של מדינת ישראל בתחום הסייבר הינם אירועים פליליים, ובעוד שעל הרשות להגנת הסייבר לתת לאירועים הללו מענה בתחום ההגנה, על משטרת ישראל לפעול לאיתור העבריינים מחוללי האירועים, כך שמדובר למעשה בשני צדדיו של אותו מטבע. עם הקמת הרשות הלאומית להגנה בסייבר נערכו מספר מפגשים עם גורמי הרשות. משטרת ישראל מקווה כי ניתן יהיה למנף את המומנטום החיובי בין הגופים למינוף שיתוף הפעולה באופן שיגביר את אפקטיביות פעילות כלל הגופים הפועלים בתחום מורכב זה.
[bookmark: bookmark736]ליקוי
14. על המשרד לבט״פ, יחד עם המשטרה ובשיתוף מטה הסייבר הלאומי ומשרד האוצר, לפעול בהקדם למיצוי מלוא הפוטנציאל, הידע והמשאבים הלאומיים הקיימים, לטיפול מיטבי באיומי פשיעת הסייבר מתוך ראייה לאומית כוללת של האיומים. זאת בייחוד לנוכח
הקשר ההדוק שקיים בין תופעות פשיעה ובין איומי טרור ופגיעה במתקנים חיוניים.
[bookmark: bookmark737]

תגובה
משטרת ישראל
14. משטרת ישראל מבצעת מזה מספר שנים פעולות לחיזוק
יכולותיה בתחום הסייבר ובשנה האחרונה אף ביתר שאת ובמספר רב של מישורים כפי שהוצגו בהרחבה במסמך זה ובדגש למענה דואלי הן בצד המניעתי והאכיפתי.
כאמור וכמפורט בתגובת המשטרה לליקויים לעיל, המשטרה הכירה בצורך לגבש ולהטמיע תפיסות הפעלה חדשות ולייצר תהליכי עבודה נכונים אשר יביאו על פי הבנתינו לשיפור מתמיד ביכולות המשטרה לבצע את עבודה כנדרש גם בתחום זה.
ראוי להדגיש כי, התוכניות העתידיות, שהינן בעלות השלכות רוחב ומורכבות מאד, יבשילו באופן מדורג ולאורך זמן וללא קשר למאמץ הארגוני הנעשה למימושן אלו תלויות במרביתן במידה רבה בשיתופי הפעולה עם גורמים חוץ משטרתיים ושיתופי פעולה פנים ארגוניים, להן נזכה בעתיד. תחום איסוף המידע הדיגיטלי בשלבי האיסוף הסמויים והגלויים נשען רובו ככולו משינויים בעולם התקשורת הגלובאלי ושוק התקשורת הישראלי ועל כן קיים צורך תמידי לביסוס התקציב המשטרתי על מנת לתת מענה הולם לדרישות השיפור העולות המפורטות בדוח הביקורת.
משטרת ישראל מציינת כי דוח הביקורת נלמד בקפידה וככול שישנם עדין פערים בין הממצאים המפורטים בדוח הביקורת לתוכניות המשטרה בעת הזו, הם ילמדו וישולבו במסגרת בחינות הצוותים העוסקים כיום בהובלת השינוי.
[bookmark: bookmark738]תגובה
משרד ראש הממשלה - מערך הסייבר הלאומי
13-14. מערך הסייבר הלאומי, ממשיך להוביל את האסטרטגיה הלאומית ואת מדיניות הממשלה בתחום הגנת הסייבר,
וממשיך לפעול בשיתוף פעולה עם גורמי אכיפת החוק להיערכות הלאומית כנדרש.
לאור חשיבותה של תפיסת ההפעלה כפי שבאה לידי ביטוי בדוח הביקורת, משרד ראש הממשלה מכיר בצורך ובחשיבות חיזוק הקשרים הקיימים עם משטרת ישראל. מערך הסייבר הלאומי במשרד ראש הממשלה מהווה מוקד ידע מקצועי מוביל בתחום,
אשר יכול לספק מידע רלוונטי, ולהשתלב בעבודות מטה מתאימות, וזאת במסגרת הליך גיבוש תפיסת ההפעלה,
בהתאם ליעדי הארגון, תוך התאמתה למאפיינים ולהיבטים

המודרניים, הטכנולוגיים והמשפטיים הייחודים במרחב הסייבר; כפי שפעל בשיתוף פעולה עם פרקליטות המדינה, לבניין הכוח בפרקליטות, ובכלל זה הקמת יחידת סייבר בפרקליטות המדינה והגדרת תפקידיה וממשקיה. מטה הסייבר שותף לתפיסה לפיה מרחב הסייבר מהווה נושא אסטרטגי בביטחון הלאומי של מדינת ישראל, ולכן פעל להקמת הרשות הלאומית להגנת הסייבר (להלן: ״הרשות״) במסגרת החלטת ממשלה מס׳ 2444 מיום 15.2.15. ייעודה של הרשות, אשר החלה לפעול באפריל 2016, הוא חיזוק החוסן של המשק מפני איומי סייבר והגנה על מרחב הסייבר הישראלי. הרשות מצויה עתה בשלבי ההפעלה המבצעיים הראשונים שלה, אשר במסגרתם מגובשים ומופעלים הממשקים המבצעיים עם כלל הגופים. משטרת ישראל הינה שותף מרכזי לפעילות זו ויש להניח שהניסיון המבצעי המשותף יביא להגברת הממשקים והשיתוף.

[bookmark: bookmark739]התמודדות משטרת ישראל
עם הפשיעה החקלאית
[bookmark: bookmark740]הגופים המבוקרים:	משטרת ישראל, המשרד לביטחון פנים, משרד
החקלאות
[bookmark: bookmark741]ליקוי
1. נתונים חסרים על היקף הפשיעה החקלאית ; פערים בין נתוני אג״ת לנתוני מג״ב: נתוני אגף התכנון וארגון במשטרה (להלן - אג״ת) מבוססים על נתוני מערכות המחשוב במשטרה, ואילו במשמר הגבול (להלן- מג״ב) נעשה רישום ידני מהימן ומדויק של כלל אירועי הפשיעה החקלאית. קיים אפוא ספק ממשי בנוגע לנכונות הנתונים של אג״ת שנמסרים למשרד לבט״פ, לציבור ולכנסת וזאת בשל העובדה שלפי נתוני מג״ב מספר האירועים של הפשיעה החקלאית בשנת 2015 היה גבוה ב-60% מאלה המוצגים על ידי אג״ת. בכל הנוגע לנתונים על היקף הפשיעה החקלאית, על המשטרה להתבסס על נתוני מג״ב שלטענתה הם המשקפים תמונת מצב מהימנה ומדויקת.
[bookmark: bookmark742]תגובה
משטרת ישראל
1. משטרת ישראל מבהירה כי אחת הסיבות העיקריות להבדלים
המופקים מהמערכת הממוחשבת לבין הנתונים המופקים על- ידי משמר הגבול היא בדיווחים המופקים ישירות לגורמי מג״ב הפעילים בשטח, אשר לגביהם לא בהכרח נפתח תיק פלילי.
במג״ב מתבצעת ספירה ידנית ומעקב פרטני אחר כל תיק ותיק המטופל ביחידות מג״ב הפרוסות, כדי לשקף תמונת מצב מהימנה ומדויקת לעניין הפשיעה החקלאית וכן מעקב אחר נתונים שכלל לא ניתן לשלוף מהמערכות הממוחשבות בדגש לנתונים אלו: כמות ראשי בקר שנגנבים, פילוח סוגי ראשים,
תפיסות בעלי חיים (להלן: בע״ח), גניבות ותפיסות טרקטורים חקלאיים.
באג״ת נקבעה לפני כשנה ההגדרה הממוחשבת של הפשיעה החקלאית וזו הוטמעה במערכת מצפ״ן. בכך יכולים המשתמשים בה להפיק מידע מגוון על הפשיעה החקלאית.
מאחר ותיקי פשיעה חקלאית נחקרים גם בתחנות ולא רק במג״ב, תישקל הכנסת מניע ״פשיעה חקלאית״ למערכות המחשוב של החקירות בכדי ליצור אחידות וספירה מדויקת.
2. היעדר נתונים בנוגע להיקף הנזק: רישום העבירות החקלאיות במשטרה אינו כולל נתונים על הכמויות שנגנבו ועל היקף הנזק הכלכלי. למשל, אירוע גניבה של עדר המונה עשרות ראשי צאן נרשם באופן זהה לגניבת ראש צאן בודד. בשל כך אין למשטרה אומדן של היקף הנזק הכלכלי שנגרם עקב הפשיעה במגזר הכפרי בכלל ובפשיעה החקלאית בפרט.
[bookmark: bookmark743]תגובה
משטרת ישראל
2. במג״ב מתבצע מעקב ידני מול כל תיק ותיק בדגש על מספר ראשי הבקר והצאן וכמות הטרקטורים הנגנבים. משטרת ישראל מדגישה כי מג״ב ממקד פעילותו באירועים בהם היקף הנזק משמעותי ומשקיע משאבים רבים לפיענוח תיקים אלו ואכן אחוזי ההצלחה בהגשת כתבי האישום בגניבת טרקטורים בסוף חודש ספטמבר בשנת 2016 , הינה 34% ובתיקי גניבת עדרים גדולים עומדת על 29% . ככלל, משטרת ישראל, לא עוסקת ברישום אומדן נזק באף תחום פשיעה. בנוגע לפשיעה החקלאית, המחוזות אינם עורכים תיעוד יזום, נוכח מיעוט האירועים שלפתחם.
בימים אלו, נכון לסוף חודש מרץ 2017, מוקם צוות עבודה בנושא ״בחינת נזקי עבירה כמרכיב באפקטיביות טיפול בפשיעה, בדגש למימוש הפוטנציאל למניעת פשיעה וסיכולה״.
לתוצרי עבודה זו יהיו השלכות על בחינת אומדני נזק כלכלי מפשיעה.
[bookmark: bookmark744]ליקוי
3. הימנעות מדיווח על עבירות: חקלאים רבים נמנעים מלהגיש תלונות למשטרה על אירועי פשיעה, לטענתם עקב היעדר אמון במשטרה, וביכולתה לתפוס ולהרשיע את מבצעי העבירות והסיכוי הנמוך להשבת הגניבה.
[bookmark: bookmark745]תגובה
משטרת ישראל
3. סוגיית אמון הציבור במשטרה הינה היבט אשר זוכה
להתייחסות ארגונית בכלל העבירות הנאכפות, לרבות פשיעה חקלאית. מחלקת אסטרטגיה באג״ת בוחנת היבט זה באמצעות סקרים עתיים לבחינת אחוזי הדיווח בכלל העבירות,
ולעיתים אף נערכים סקרים הבוחנים אמון הציבור בהתייחס
לסלי עבירות. אין כל כלי שיכול למדוד תופעת תת דיווח בפשיעה החקלאית והאם אכן מדובר בהיקפים גדולים יותר מאשר בתחומים אחרים. במפגשים שמג״ב מקיים מול החקלאים עולים מסרים חיוביים והבעת תודה על הפעילות המושקעת במרחב הכפרי ולדעתנו הנתונים שהועברו על-ידי ארגון ״השומר החדש״ אינם מבוססים. משטרת ישראל מדגישה כי, בעקבות השינויים עד כה, בחציון השני של שנת 2016 קוזזה כמעט כל העלייה בפשיעה החקלאית לעומת החציון הראשון של השנה (המשטרה נותרה עם 3% עלייה בלבד).בשנת 2016 התבצע סקר מקיף משטרת ישראל הבוחן בין היתר שיעורי דיווח למשטרה, שביעות רצון מתפקוד המשטרה, תחושות ביטחון אישי ואמון במשטרה. הסקר מאפשר בחינה של הפרמטרים האלו ברמת תחנה וכן יכולת לבצע אבחנה בין המגזר העירוני לכפרי. נכון להיום מרץ 2017, הסקר נמצא בשלב עיבוד הנתונים לצורך הצגתו לפיקוד הארגון.
[bookmark: bookmark746]ליקוי
4. בהיעדר מסד נתונים של ידע אמין ואיכותי, אי-אפשר לקבוע יעדים מדידים לבחינת היקף תופעת הפשיעה החקלאית ולבחינת התוצאות של הפעילות הנעשית למניעתה. מצב זה פוגע ביכולתה של המשטרה לקבוע מדיניות אכיפה מיטבית ולגבש תכנית עבודה יעילה.
[bookmark: bookmark747]תגובה
משטרת ישראל
4. במג״ב מתבצע מעקב ידני מול כל תיק ותיק בדגש על מספר
ראשי הבקר והצאן וכמות הטרקטורים הנגנבים. משטרת ישראל מדגישה כי מג״ב ממקד פעילותו באירועים בהם היקף הנזק משמעותי ומשקיע משאבים רבים לפיענוח תיקים אלו ואכן אחוזי ההצלחה בהגשת כתבי האישום בגניבת טרקטורים בשנת 2016 (סוף ספטמבר) הינה 34% ובתיקי גניבת עדרים גדולים עומדת על 29%.
מאחר ותיקי פשיעה חקלאית נחקרים גם בתחנות ולא רק במג״ב, תישקל הכנסת מניע ״פשיעה חקלאית״ למערכות המחשוב של החקירות בכדי ליצור אחידות וספירה מדויקת.
כאמור בתגובה לליקוי מס׳ 2 לעיל, נכון לחודש מרץ 2017,
מוקם צוות עבודה בנושא ״בחינת נזקי עבירה כמרכיב באפקטיביות טיפול בפשיעה, בדגש למימוש הפוטנציאל למניעת פשיעה וסיכולה״. לתוצרי עבודה זו יהיו השלכות על בחינת אומדני נזק כלכלי מפשיעה.
5. כוח אדם והמבנה הארגוני במג״ב המיועד לטפל בפשיעה חקלאית ; איוש חסר באגף החקירות והמודיעין במג״ב: פקודת מג״ב מיוני 2012 הגדירה 26 תקנים באגף החקירות והמודיעין (להלן - אח״ם מג״ב)
מהם שישה תקנים לתפקידים ייעודיים לטיפול בפשיעה החקלאית.
נמצא כי עד יולי 2016 מועד סיום הביקורת, לא אוישו תקנים אלו,
ומצבת השוטרים באח״ם מג״ב מנתה כחמישית מהתקן שהוגדר בפקודת ארגון מג״ב במצב זה בעלי תפקידים הפועלים בתנאים של עומס רב אינם מספיקים למלא את כל המשימות המוטלות עליהם. על המשטרה למלא את תקן אח״ם מג״ב כדי שיוכל לעמוד במשימות שעליהן הוא מופקד.
[bookmark: bookmark748]תגובה
משטרת ישראל
5. אגף החקירות והמודיעין (להלן - אח״ם מג״ב) עבר שינויים ארגוניים לאורך השנים. פקודת ארגון מג״ב (להלן - פק״א)
מתייחסת לתקינה שהייתה בשנת 2013 בו אח״מ מנה 23 תקנים. כיום התקינה שנקבעה עומדת על 15 תקנים ובימים אלה מוקם מרכז באח״מ- להתמודדות עם פשיעה במגזר הכפרי, ועל כן מתוכנן האח״מ לגדול בתקנים.
[bookmark: bookmark749]ליקוי
6. היחידות המרכזיות במרחב הכפרי: הבלשים והחוקרים שמשרתים ביחידות המרכזיות במרחב הכפרי נדרשים כחלק מתפקידם לעסוק במשימות של ליווי עצורים, דבר הגוזל זמן רב. בשל כך, הזמן הנותר למשימות המקצועיות של חקירה ובילוש בתחום עבירות הפשיעה החקלאית מצטמצם במידה ניכרת. על המשרד לבט״פ, המשטרה ושירות בתי הסוהר לבחון את האפשרות לכלול את עצורי מג״ב בסבב הליוויים שמקיים שב״ס כדי למנוע פגיעה בליבת הפעילות המבצעית של עבודת הבלשים והחוקרים ביחידות המרכזיות במרחב הכפרי העוסקים בחלק ניכר מזמנם במשימות ליווי עצורים.

6. המענה שניתן לליווי עצורי מג״ב נקבע על ידי אגף מבצעים
(להלן: אג״מ) מטה ארצי (להלן: מטא״ר) בהנחייה למחוזות,
לפיה העצורים יאספו מתחנות המשטרה הסמוכות יחידות מרכזיות (להלן - ימ״רים) ההנחיה מבוצעת בפועל בשטח.
כמו כן, במרץ 2017 יותנע מהלך לגיבוש אמנה כוללת בין משטרת ישראל לשירות בתי הסוהר (להלן: שב״ס) תוך כוונה לסיימו לקראת סוף שנת 2017.
המהלך אמור לכלול פתרונות או צמצום פערים גם בתחום ליווי עצורים- להטיב את הליווי והקצאת המקומות בכלל יחידות משטרת ישראל (להלן: מ״י) לרבות ימ״ר, מג״ב ואגף התנועה (להלן: את״ן).

6. הליך עבודת המטה להסדרה כוללת של אמנת ליווי עצורים ואסירים בין משטרת ישראל ושירות בתי הסוהר הוקפא לבקשת הגופים, ויתחדש עם התייצבות הנהלת שירות בתי הסוהר.

7. יחידות הסיור של מג״ב במרחב הכפרי: בשנת 2015 לא עמדו יחידות הסיור במספר הסיורים המזערי במשמרת כפי שנקבע בנוהל הסיור של המשטרה. בינואר 2015 היה מספר הסיורים במרחב הכפרי קטן בכ-40% מהנדרש בנוהל הסיור, ובמרץ 2015 הוא היה קטן בכ-20% מהנדרש.
במהלך 2016 החמיר המצב במידה ניכרת בין היתר עקב הסטות כוח אדם למשימות באזור ירושלים כך שמספר הסיורים הכולל בינואר 2016 היה קטן בכ-27% ממספר הסיורים שנרשמו באותו חודש בשנת 2015, ובמרץ 2016 הוא היה קטן בכ-66% לעומת מרץ 2015. כך למשל, בשתי יחידות סיור נערכו במרץ 2016 רק 10% מהסיורים שהתבצעו בהן בהשוואה לשנה הקודמת.
בשנת 2015 היה הסיכוי הממוצע שעבריין ייתפס בעבירות של פשיעה חקלאית 9.5%. זאת לעומת 11% בשנת 2014 ולעומת 22% ו-25% (בהתאמה) מהסיכוי שעבריין ייתפס בביצוע כלל העבירות שטופלו על ידי מג״ב באותן שנים. על המשטרה לוודא ביצוע של מספר סיורים מזערי, במרחב הכפרי כפי שקבעה בנהליה.
[bookmark: bookmark753]תגובה
משטרת ישראל
7. כחלק מתפיסת ההפעלה החדשה של מג״ב שאושרה לאחרונה,
מתן המענה לאזרח יהיה על בסיס התחנה הטריטוריאלית וכלל הכוחות המעניקים שרותי משטרה יהיו תחת כפיפות פיקודית אחת של תחנת המשטרה. כוחות מג״ב המטפלים היום במערך הישובים והמתנדבים (מחב״ל, מש״קים ומתנדבים) יוכפפו
פיקודית למפקד התחנה/מרחב. כוחות הסיור הכפרי יופנו לפעילות יזומה בתחומי המגזר הכפרי ולא ככוחות תגובה על בסיס ציון ידיעות חיוניות (להלן:	צי״ח) מחוזי. השינויים
שייושמו בעקבות העמ״ט צפויים לתת מענה לממצאים ולסוגיות שהועלו בדוח הביקורת.

8. טיפולה של המשטרה בתלונות ובתיקי חקירה ; 94% מכלל התיקים שנפתחו בשנים 2015-2011 בגין עבירות חקלאיות נסגרו, ורק בכ- 4.5% מהתיקים שנפתחו הוגש כתב אישום . שיעור הגשת כתבי האישום בגין עבירות אלה קטן במיוחד בהשוואה לשיעור הגשת כתבי אישום בכלל התיקים הנפתחים במשטרה. על המשטרה ומג״ב לבחון את המדיניות הנוכחית של סגירת תיקים ואת ההימנעות מהגשת כתבי אישום בכל הנוגע לעבירות של פשיעה חקלאית. עליהם למצוא את הדרך להגברת אמון ציבור החקלאים במשטרה, שלעתים קרובות מוצא את עצמו חסר אונים אל מול הפשיעה המתבצעת בתחומו.

8. מדיניות המשטרה הינה להביא למיצוי חקירה בעבירות
המובאות לפתחה.
במג״ב מיחסים חשיבות רבה לטיפול מיטבי בכל עבירה של פשיעה חקלאית קלה כחמורה ועדות לכך ניתן למצוא באחוזים הגבוהים של הגשת כתבי אישום בפשיעה החקלאית בכלל (14%
בחקלאי לעומת ממוצע של 6% בכלל עבירות הרכוש במשטרת ישראל ) ובעבירות החמורות של הפשיעה החקלאית בפרט (גניבת טרקטורים 34% ובגניבת עדרים 29.5% ב- 2016 ).
לאחר החמרת הענישה בתיקון הנוגע לסעיף 494(א) בשנת 2014 הופצה הנחיה על-ידי פיקוד חטיבת התביעות המנחה על טיפול בהליך רגיל ביחידות התביעה ובמקרים המתאימים אף טיפול מחמיר. בהתאם לכך בשנת 2016 ישנה עליה במספר התיקים אשר הועברו לתביעה וטופלו על ידה. לעניין הגשת כתבי האישום בפשיעה החקלאית, נתוני מג״ב מצביעים על 14%
הצלחה בשנת 2016 , 13% בשנת 2015 - המשטרה מדגישה כי מדובר בהישג גבוהה ביחס לאחוזי ההצלחה בהגשת כתבי אישום בעבירות רכוש במשטרת ישראל העומד על כ- 6%
בלבד. משטרת ישראל מדגישה כי הישג גבוה זה מקבל משקל גבוה יותר מאחר והטיפול באירועי הפשיעה החקלאית הינו קשה ומורכב יותר עקב מאפייני הזירות החקלאיות ואופי הכנופיות המתוחכמות .
לעניין טיפול התחנות בתיקי פשיעה חקלאית -במג״ב פועלים ימ״רים הממקדים פעילותם בכנופיות באירועים חמורים ואינם יכולים לתת את הקשב לכל אירוע ועבירה קלה ולכן התחנות ימשיכו לטפל בכלל העבירות החקלאיות הקלות.

9. הנזקים שנגרמים לחקלאים בשל אירועי הפשיעה החקלאית ; גניבות של ראשי בקר וצאן: אחד מסוגי הפשיעה החקלאית הנפוצים, וככל הנראה הרווחי ביותר למבצעים אותו, הוא גניבות של ראשי בקר וצאן. במשטרת ישראל שנים 2015-2011 נגנבו כ-18,000 ראשי צאן ובקר. בשנת 2015 נרשם גידול של 97% במספר ראשי הבקר והצאן שנגנבו לעומת שנת 2014, ובמחצית הראשונה של שנת 2016 נרשם גידול של 66% לעומת התקופה המקבילה בשנת 2015. תפיסות של ראשי בקר וצאן גנובים: במחצית הראשונה של שנת 2016 נרשמה ירידה של 77% במספר התפיסות של ראשי בקר וצאן גנובים לעומת התקופה המקבילה בשנת 2015. הנזק לחקלאים באותן שנים הוערך בעשרות מיליוני ש״ח. החזקת ראשי בקר וצאן גנובים לאחר מציאתם: משאבים שהושקעו לאיתור ראשי הבקר והצאן הגנובים ירדו לעתים לטמיון, מאחר שלא היה פתרון מוסדר להחזקת בעלי החיים. בשל כך הם הושארו ברשותם של החשודים בגניבות, ולא זו בלבד שההרתעה נפגעה פגיעה קשה, אלא שבפועל העניקה המשטרה פרס לפורעי החוק. גניבת אמצעי ייצור - טרקטורים: בשנת 2014 נגנבו 73 טרקטורים חקלאיים וחלקי טרקטורים ובשנת 2015 נגנבו 92 - גידול של כ-26%; בשנת 2014 נתפסו 30% (22) מהטרקטורים שנגנבו ובשנת 2015 נתפסו 20% (18) בלבד. הנזק הכלכלי של החקלאים מגניבת טרקטורים מגיע למיליוני ש״ח בשנה, פוגע בהם פגיעה אנושה, ולמעשה גודע את הענף הכלכלי שעליו הם יושבים.
גניבת כוורות ודבש: לפי נתוני המשטרה בשנת 2015 אירעו תשעה מקרים של גניבת כוורות, אך לפי נתוני המועצה לייצור ושיווק דבש נגנבו באותה שנה 970 כוורות. מנתוני המשטרה עולה שלא הוגשו כלל כתבי אישום בגין עבירה זו, והם מעידים על אזלת ידה בכל הקשור לאכיפת החוק ולהבאת העבריינים לדין. על המשטרה, מג״ב וגורמי האכיפה הנוספים לפעול להגברת ההרתעה, תוך שיתוף פעולה ביניהם לתפיסת העבריינים, להגשת כתבי אישום, העמדתם העבריינים לדין ובקשה להטלת עונשים משמעותיים.

9. בשנים 2013- 2015 הוגשו 16 כתבי אישום בגין גניבת בע״ח רק
ביחידת דקל (מג״ב דרום) ולא כפי שנכתב 14 בכלל יחידות
המשטרה. בשנת 2016, הוגשו בימ״ר דקל 15 כתבי אישום נוספים.
יודגש כי אלו נתונים רק של יחידה אחת מתוך 5 יחידות אח״מ הפועלות בתחום הפשיעה החקלאית במג״ב. הנזק הנגרם לחקלאי בגין גניבת טרקטור עצום ומג״ב משקיע מאמץ מודיעיני לאיתור הטרקטורים הגנובים ואף מבצע כניסה וחיפושים בשטחי הרשות הפלסטינית כאשר קיים מידע המצביע על המצאות טרקטורים גנובים. בשנת 2016 מג״ב החזיר 21 טרקטורים מתוך 58 שנגנבו (36% החזרה) לעומת שנת 2015 בה הוחזרו 18 טרקטורים מתוך 77 שנגנבו (23% החזרה) כלומר חלה עלייה של 56%. בשנת 2015 נרשמו 23% החזרות לעומת 30% החזרות בשנת 2014 דהיינו מדובר בירידה של 23% ולא 33% כפי שצוין. לעניין הכוורות - כאמור גם במועצת הדבש וגם במשטרת ישראל אין מסד נתונים מדויק לגבי היקף התופעה ובמג״ב ניתן להתייחס חקירתית רק לתלונות שהוגשו בפועל. מנתוני מג״ב עולה כי בין השנים 2011 ל- 2015 נרשמו 61 אירועים בלבד וכפי שנרשם לעיל בעניין הקושי באיסוף ראיות בשטחים פתוחים, מרביתם אכן נסגרים בעילת עבריין לא ידוע (להלן: על״ן) ולא ניתן להגיש כתבי אישום.
הגברת ההרתעה : במסגרת העמ״ט לבחינת תפיסת ההפעלה נקבע כי כוחות מג״ב ייעודיים (סיור כפרי, סמ״ג, יח׳ שחר וימ״ר כפרי) יופעלו באופן משימתי על פי תופעות פשיעה. נושא הטיפול והמשימה יוגדר על ידי מפקד המחוז שהוא המפקד הטריטוריאלי. השינויים שייושמו בעקבות העמ״ט צפויים לתת מענה לממצאים ולסוגיות שהועלו.
אמצעים לאחסנת בע״ח : החל מחודש מאי 2016 ניתן פתרון מערכתי ותקצוב למטרה זו. כיום קיים הסדר מול ספק הנותן למשטרת ישראל שירותי שינוע ואחסנה במכלאה של משרד החקלאות ובנוסף קיים תקציב עבור בדיקות DNA המתבצעות במעבדה של האוניברסיטה העברית.
ליקוי
10. פלישה לשטחי מרעה והשתלטות עליהם: בשנת 2014 תוקן חוק העונשין, התשל״ז-1977, ולפיו הוחמרה הענישה בגין פלישת בעלי חיים שלא נגרמה על ידי בעליהם - מחודש מאסר לשלושה חודשים.
בפועל, לא תרם התיקון לחוק לאכיפה אפקטיבית יותר בתחום זה.
הקושי בהוכחת מעורבותם הפעילה של בעלי העדרים הפולשים ומדיניות המשטרה שלא לאכוף עברות המוגדרות כחטא מביאים לידי הפקרת החקלאים ולאזלת יד של המערכת כולה. מלבד הפגיעה הכלכלית הקשה שמסבה הפלישה לבעלי השטח או לשוכריו, ואף לענף
גידול הצאן והבקר כולו, היא עלולה להוביל לנטישת הקרקעות על ידי החקלאים ולפלישתם של עבריינים לאדמות המדינה.

10. במסמך שהופץ לשטח על ידי חטיבת התביעות נרשם במפורש
בעקבות התיקון כדלקמן:
״לאור התיקון והחמרת הענישה, תיקי החקירה ייקלטו ביחידות התביעה ויטופלו, ככלל, בהליך רגיל בהתאם לתשתית ראייתית ועניין ציבורי.״ בנוסף ציינה ההנחיה כי ״אם פלישת העדרים הובילה לאירוע פלילי חמור המשלב עבירות אלימות או פגיעה חמורה ברכוש, יבחן התיק בהתאם למדיניות המעצרים בחטיבה ובכפוף לקיומה של עילת מעצר וסיכון ממשי לביטחון הציבור או בטחונו של אדם״. מכאן כי קיימת הנחיה ברורה הנוגעת להגשת כתבי אישום בהתאם לסעיף 494(א) המתוקן.
ככלל, המשטרה אינה אוכפת עבירות חטא. בנוגע לעבירה הספציפית לפי סעיף 494(ב) לחוק העונשין, קיים קושי בהוכחתה (וקושי זה יוסיף ויתקיים ללא קשר לשאלה מיהו הגוף האוכף).
לפיכך, עמדת המשטרה היא כי יש מקום לבטל את העבירה ובמקביל לקדם אכיפה מנהלית יעילה ומרתיעה על-ידי יחידת הפיצ״וח של משרד החקלאות. אין מקום להעניק ליחידה סמכויות אכיפה טרם מיצוי הכלים המנהליים של הפיקוח.
בהמשך לתיקון הופצו הנחיות על-ידי פיקוד חטיבת התביעות ובשנת 2016 ישנה עליה במספר כתבי האישום. כך לדוגמא,
בספטמבר 2016 הוגש כתב אישום על-ידי שלוחת תביעות טבריה בגין 13 אירועים של פלישת עדרים.

9-10. במפגשים בין הגורמים במשרד החקלאות לבין החקלאים ישנה תחושה של אוזלת יד והיעדר מענה מערכתי לפשיעה החקלאית, החקלאים עומדים חסרי אונים ונאלצים להתמודד עם חולשה אכיפתית . למשרד החקלאות אין סמכויות מנהליות בתחום הפלישות לשטחי מרעה ו״אכיפה מנהלית״
אינה רלוונטית בתחום הגניבות החקלאיות: גניבה של ציוד חקלאי או של בעלי חיים היא עבירה פלילית המטופלת על ידי המשטרה ככל גניבה. זאת ועוד, לפיצו״ח אין סמכויות עודפות או יכולת להפעיל אכיפה מנהלית, שגם כך, אינה אפקטיבית מאחר ואינם מספקים את ההרתעה הנדרשת בנושא הפשיעה החקלאית.
המשרד בתקופת הממשלה הקודמת ניסה לקדם פתרון משפטי במסגרת חוק המרעה, אך ללא הצלחה, וזאת, עקב נושאים הנמצאים במחלוקת בין המשרד לרשות מקרקעי ישראל.
משרד החקלאות מבהיר כי, בתחום הגניבות החקלאיות, לפיצו״ח אין סמכויות עודפות או יכולת להפעיל אכיפה מנהלית.
[bookmark: bookmark760]ליקוי
11. התארגנות פרטית לשמירה ולהגנה על שטחים חקלאיים; בעשור האחרון הוקמו התארגנויות פרטיות להגברת הביטחון במרחב הכפרי, לשמירה על השטחים החקלאיים במגזר הכפרי ולהרתעת העבריינים. הקמתן מלמדת על מצוקתו של ציבור החקלאים ועל תחושת חוסר האונים וחוסר האמון במשטרה שאינה נותנת מענה מספק לפשיעה החקלאית. מצב שבו החקלאים נאלצים להיעזר בגופים התנדבותיים ובהתארגנויות מקומיות למניעת פשיעה אינו מצב תקין, ואין בו כדי להסיר מהמשטרה את נטל הטיפול בפשיעה החקלאית ומניעתה. על השר לבט״פ והמשטרה למלא את החסר בתחום הביטחון במרחב הכפרי, באופן שהתושבים לא ייאלצו להיעזר בגופים חוץ-משטרתיים והתנדבותיים להרתעת עבריינים.
[bookmark: bookmark761]תגובה
משטרת ישראל
11. שטח המרחב הכפרי הינו עצום (84% משטח מדינת ישראל)
וכמות השוטרים הפועלים בגזרה זו אינה מאפשרת הצבת שוטרים לשמירה ואבטחה על כל משק ועל כל ישוב.
מג״ב נעזר בהפעלת אלפי מתנדבים הפועלים בהכוונת בסיסי ההפעלה הפרוסים במועצות האזוריות. בנוסף ישנן אמנם מועצות אשר הקימו גופים ועמותות התנדבותיות נוספות הפועלות לאבטחת הישובים ומג״ב פועל בשיתוף פעולה עם כלל הגורמים הפועלים למטרה משותפת זו.
במטרה לשמור על יתרונו היחסי של כל כוח, נקבעו החלטות שיובילו למיקוד מג״ב בנושאים שיש לו בהם יתרונות יחסיים והכוונתו לפעילות משימתית יזומה וללחימה.
במסגרת העמ״ט לתפיסת ההפעלה החדשה של מג״ב, הרעיון המרכזי הוא שמתן המענה לאזרח יהיה על בסיס התחנה הטריטוריאלית וכלל הכוחות המעניקים שרותי משטרה יהיו תחת כפיפות פיקודית אחת של תחנת המשטרה.
כוחות מג״ב המטפלים היום במערך הישובים והמתנדבים (מחב״ל, מש״קים ומתנדבים) יוכפפו פיקודית למפקד התחנה/מרחב. כוחות הסיור הכפרי יופנו לפעילות יזומה ולא ככוחות תגובה על בסיס צי״ח מחוזי.
כוחות מג״ב ייעודיים (סיור כפרי, סמ״ג, יח׳ שחר וימ״ר כפרי) יופעלו על ידי מפקד המג״ב המרחבי באופן משימתי על פי תופעות פשיעה. נושא הטיפול והמשימה יוגדר על ידי מפקד המחוז שהוא המפקד הטריטוריאלי. השינויים שייושמו בעקבות העמ״ט צפויים לתת מענה לממצאים ולסוגיות שהועלו בדוח הביקורת.
[bookmark: bookmark762]תגובה
המשרד לביטחון פנים
11. בהתאם להחלטת ממשלה מקדם המשרד לביטחון הפנים תוכנית משמעותית לחיזוק מרכיבי הביטחון ביישובים במגזר הכפרי, בדגש על פתרונות טכנולוגיים (מצלמות ו׳מוקדים רואים׳), וכן מרכיבי ביטחון (שערים, גדרות וכד׳). תכנית זו,
בעלות כוללת של עשרות מיליוני ₪ תיושם בשנים הקרובות,
ותסייע לשיפור ביטחונם האישי של תושבי המרחב הכפרי ורכושם.
[bookmark: bookmark763]ליקוי
12. תכנית לחיזוק הביטחון האישי: בשנת 2014 החליטה הממשלה על ״תכנית לחיזוק הביטחון האישי במועצות האזוריות״. ההחלטה לא יושמה.
[bookmark: bookmark764]תגובה
משטרת ישראל
12. במהלך השנים האחרונות בוצעו שינויים בתפיסת ההפעלה
ובמבנה הארגוני של מג״ב, במטרה לשפר את השירות הניתן לאזרח במגזר הכפרי.
שינויים אלו הובילו בין היתר ל״טשטוש האחריות״ בין משימות מג״ב למשטרה הכחולה.
במטרה לשמור על יתרונו היחסי של כל כוח, נקבעו החלטות שיובילו למיקוד מג״ב בנושאים שיש לו בהם יתרונות יחסיים והכוונתו לפעילות משימתית יזומה וללחימה.
במסגרת תכנית לחיזוק הביטחון האישי במועצות האזוריות,
בתחום האג״מ, מג״ב קיבל אחריות למענה לקריאות 100 באמצעות הסיור הכפרי, תוקנן קצין סיור ורכז סיור במפקדת מג״ב, ביצוע מבצעי שוהה בלתי חוקי (להלן: שב״ח) 


באמצעות חיילים אחת לחודש באופן קבוע ומבצעי טרום חגים והדבר מתבצע ומוטמע בשגרה. בנוסף ראה התייחסות המשטרה לסעיף 12 לעיל.
[bookmark: bookmark765]תגובה
המשרד לביטחון פנים

[bookmark: bookmark766]ניהול צי הרכב במשטרת ישראל והשימוש בו
[bookmark: bookmark767]הגופים המבוקרים: משרד לביטחון הפנים, משטרת ישראל , משרד האוצר- אגף התקציבים ואגף החשב הכללי
[bookmark: bookmark768]ליקוי
1. ניהול תקציב הרכש של כלי הרכב המשטרתיים ; היות שתקציב קרן הבלאי נועד לחידוש צי הרכב, הוא צריך להיקבע על סמך תחשיבים המבוססים על עלות ההחלפה של כלי הרכב שכלולים בצי הרכב ועל התכניות להגדלת תקן צי הרכב. לא נמצא שיש בידי אגף התקציבים במשרד האוצר (להלן - אגף התקציבים) והמשרד לבט״פ תחשיב שלפיו נקבע התקציב. על משרד האוצר והמשרד לבט״פ לקבוע כללים ברורים לגבי קביעת התקציב השנתי של קרן הבלאי להתבסס בעניין זה על נתוני צי הרכב, על הגידול הצפוי בו ועל צורכי החלפת כלי הרכב, זאת כדי להבטיח שתקציב זה יתאים לייעודו - חידוש צי הרכב.
[bookmark: bookmark769]תגובה
משטרת ישראל
1. קרן הבלאי הוקמה בשנת 2006, התקציב להקמת הקרן הוקצה
בפריסה רב שנתית. המשטרה מציינת כי קרן הבלאי הוקמה עם עודף תקציבי מובנה (עפ״י אמירת המשרד לביטחון פנים).
תקציב קרן הבלאי מתוקצב במסגרת תקציב המשרד לביטחון פנים (להלן: בט״פ).
המשטרה מסכימה עם דוח הביקורת כי אין מתאם מלא בין התקציב הישיר המצוי בקרן במשרד לבט״פ לבין תכנית ההחלפה השנתית, יחד עם זאת התקציב המשמש את משטרת ישראל להחלפת הרכב נבנה בהתאם לעלות תכנית ההחלפה (המתבססת על מחירון הרכב המתואם בין המשרד לבט״פ ומשטרת ישראל (להלן: מ״י) אשר מאושרת על ידי המשרד לביטחון הפנים בתוספת שולית, במטרה לאפשר גמישות לשינויים שנתיים.
משטרת ישראל מציינת כי התקציב של קרן הבלאי מצוי כתקציב ישיר בידי המשרד לבט״פ וכתקציב עקיף במשטרת ישראל. התקציב המצוי במשטרת ישראל כתקציב עקיף מותאם מידי שנה ביחס לתכנית ההחלפה של כלי הרכב.
1. המטרה המרכזית של הקמת קרן בלאי על פי הסיכום התקציבי הייתה למנוע מצב בו רכבי המשטרה אינם תקינים ולא ניתן להחליפם. הקמת הקרן השיגה מטרה זו וכיום אין רכב שלא מוחלף בזמן בשל היעדר תקציב. בכך, הביאה הקמת הקרן לשיפור משמעותי ביותר ביכולתה של משטרת ישראל למלא את ייעודה ותפקידיה.
כמו-כן, ראוי לציין כי תקציב קרן הבלאי, בהתאם לסיכום התקציבי משנת 2006 החל להתייצב רק בשנים 2010-2011 כאשר בשנים אלה עוד נותרה ״גיבנת״ של רכבי משטרה שלא הוחלפו בשעתו בזמן. בהתאם, רק בשנים האחרונות, כ-8-10 שנים לאחר גיבוש הסיכום התקציבי, החלה הקרן לעבוד באופן יציב.
[bookmark: bookmark770]ליקוי
2. צוות ההיגוי גיבש דרכי פעולה לגבי השימושים בתקציב קרן הבלאי, אך דרכי פעולה אלה לא הוסדרו בנוהל מחייב ומנחה. נמצא כי בשנים 2016-2012 פעל צוות ההיגוי בלא שאגף החשב הכללי במשרד האוצר הכיר את הסיכום בין המשרד לבט״פ ובין אגף התקציבים על דרכי ניהול התקציב, ואף לא את ההחלטה ולפיה עליו למנות נציג מטעמו להיות חבר בצוות ההיגוי. על צוות ההיגוי לקבוע נוהל לגבי דרך השימוש בתקציב קרן הבלאי, לגבי הבקרה עליו וכן לגבי דרך ההתחשבנות בין המשטרה למשרד לבט״פ. על צוות ההיגוי להתכנס בהרכבו המלא.
[bookmark: bookmark771]תגובה
משטרת ישראל
2. בכוונת מ״י להסדיר נוהל שבמסגרתו יוגדרו עקרונות
ההתנהלות התקציבית בדגש על התנהלות וסדרי עבודה שוטפים כגון:
תהליכי התחשבנות בגין שינויי תקינה ופרסום תקנים חדשים.
שמירה על תזרים תקציבי.
שימושים ביתרות התקציב בקרן הבלאי.
במסגרת זו אנו מוצאים לנכון לעגן את כלל סמכויות ההחלטה על תקציבי הקרן בידי וועדת ההיגוי בראשות משטרת ישראל - ר' אגף תכנון וארגון במשטרה (להלן - אג״ת), המורכבת מנציגי מ״י, משרד האוצר והמשרד לבט״פ.
2. מחלקת הבקרה שבמשרד לביטחון הפנים מנהלת מערכת קבצים מפורטת וענפה לצורך ניהול מעקב מדוקדק אחר פרסומי תקינת הרכב של משטרת ישראל, בונה יחד עם משטרת ישראל תכנית החלפת כלי רכב, מנהלת התחשבנות מול משטרת ישראל כלפי קרן הבלאי, מאשרת הזמנות רכב, מחירון ועוד.
תקציב הקרן מהווה כיסוי משאבי לתקן הרכב של משטרת ישראל, כולל רכבים שעדיין לא נרכשו, על מנת לא ליצור מצב בו משטרת ישראל לא מחליפה רכב שאמור להתחלף או לא רוכשת רכב מפאת מחסור בתקציב. יחד עם זאת המשרד לביטחון פנים בוחן בימים אלה מול משטרת ישראל את אופן ומועד ההתחשבנות של משטרת ישראל אל מול קרן הבלאי.
[bookmark: bookmark772]ליקוי
3. בשנים 2015-2013 העביר משרד האוצר, בתיאום עם המשרד לבט״פ, לתקציב קרן הבלאי עודפי תקציב בהיקף של מאות מיליוני ש״ח בשנה, בלי שעשה תחשיב סדור שיעיד על הצורך בהעברת העודפים.
במשך השנים הצטברו בתקציב קרן הבלאי עודפים ניכרים שאינם נדרשים לרכישת כלי רכב, דבר המלמד על ליקויים בדרך הגיבוש של תקציב קרן הבלאי ובמנגנון הקצאתו. באותן שנים העביר משרד האוצר מאות מיליוני ש״ח מתקציב קרן הבלאי לשימושים שאינם קשורים לחידוש צי הרכב. על אגף התקציבים והמשרד לבט״פ להתאים את תקציב קרן הבלאי לצרכים האמיתיים של המשטרה. יש להעביר עודפים משנה לשנה רק כאשר נמצא כי העברת עודפים כאמור נדרשת לרכש כלי רכב משטרתיים.
[bookmark: bookmark773]תגובה
משטרת ישראל
3. בהתאם להחלטה להקמת קרן הבלאי משנת 2006, הקרן תהיה
בעלת יכולת להעברת תקציב משנה לשנה, זאת לאור העובדה שתהליך הרכש והדיגום ארוך ולרוב חוצה שנים.
עודפים אלו עוברים משנה לשנה כעודפים מחויבים וזאת במטרה לשמור על רציפות מימוש תוכנית ההחלפה של כלי הרכב שלא הוחלפו בשנים הקודמות.
המסגרת השנתית של התקציב נבנית בהתאם לעלות תכנית ההחלפה אשר מאושרת על ידי המשרד לבט״פ.

הקצאות עודפות של מ״י, אי מימוש תוכנית ההחלפה במלואה, שינויי מחירון כלי הרכב, הפרשה עודפת בגין פרסומים חדשים ושינוי קריטריון החלפה (ממוגן ירי).
היתרות שנצברו בקרן הבלאי מקורן העיקרי הינו מעודפי הפרשות לקרן הבלאי מתקציבה של מ״י ונדרש להשיבן למ״י. המשטרה מציינת כי במסמך ״קרן בלאי רכב״ (יוני 2006) אשר הופץ על-ידי המשרד לבט״פ אין אמירה חד משמעית לאלו שימושים מיועד התקציב מיתרות ההכנסות ממכירת כלי רכב ומעודפי הצבירה.
בשנים 2015/16 הועברו מטעם מ״י פניות למשרד לבט״פ ולמשרד האוצר במטרה לקבל את תמונת העודפים המלאה בתקנות של המשרד לבט״פ, עדיין אין למ״י גישה למערכות כדי לדעת אילו עודפים בפועל עוברים משנה לשנה. בשנת 2016 החליט משרד האוצר על לקיחת עודפי התקציב מקרן הבלאי בהיקף של כ- 400 מש״ח חלקו כהלוואה וחלקו ללא כוונה להחזרה.
סוגיית הטיפול בעודפי קרן הבלאי - התקציב המצוי ברשות המשרד לבט״פ אמור להיות מטופל במסגרת נוהל וועדת קרן הבלאי שאמור להיכתב כפועל יוצא מבקרה זו. במסגרת זו יעסוק הנוהל באופן גיבוש תקציב קרן הבלאי ובמנגנון הקצאתו.
המשטרה מדגישה כי אין למ״י סמכות לקבוע את מסגרת תקציב קרן הבלאי המצוי במשרד לבט״פ. יש למ״י אפשרות להשפיע חלקית רק על מסגרת גובה ה״צינור, קרי מסגרת התקציב העקיף המועבר למשטרת ישראל שכאמור הינו קטן משמעותית ממסגרת תקציב קרן הבלאי המצוי במשרד לבט״פ.
[bookmark: bookmark774]תגובה

3. כמפורט בתגובת המשרד לליקוי 1 ו- 2 ובהשלמה, עלות תכנית
ההחלפה תואמת את בסיס תקציב קרן הבלאי וכוללת גם חלקי הפרשה לקרן עבור רכבים שאמורים להתחלף בארבע השנים הקרובות. מאילוצים בהם נתקלת משטרת ישראל, אשר מוצגים גם למנהלת קרן הבלאי, לא מתממשת תכנית ההחלפה בשנה מסוימות אך מתממשת בהכרח בשנים הבאות. כמו כן לא מתממשת במשטרת ישראל רכישת או הזמנת כל כלי הרכב בגינם היא מפרסמת תקינה בשנה מסוימת. לצורך כך, ועל מנת לא לפגוע בתכנית הרכש של משטרת ישראל (הן בהחלפת רכבים שהגיע מועדם להתחלף, הן למטרות ולמשימות השונות של משטרת ישראל והן בהזמנות רכב מול יבואנים שנותרו בסוף שנה מסוימת וישולמו בשנה התקציבית העוקבת)
ובמטרה שתכניות הרכש המוזכרות לעיל יתממשו בשנים שלאחר מכן, מועבר העודף בקרן לשנה הבאה. כמו-כן, בסיכום התקציבי לשנים 2017-2018 חלק מעודפי הקרן שימשו כמקור תזרימי למימוש תכניות אחרות במשטרת ישראל בהסכמה עם משרד האוצר.
[bookmark: bookmark775]תגובה

1-3 .	אגף התקציבים מקבל את הערות הביקורת ויפעל ליישומם.
[bookmark: bookmark776]ליקוי
4. משרד מבקר המדינה מעיר למשרד האוצר כי החלטות בדבר העברה - קבועה או זמנית - של מאות מיליוני ש״ח שהצטברו בתקציב קרן הבלאי לשימושים אחרים משקפות דרך פעולה בלתי תקינה במספר נושאים: תכנון לקוי של תקציב קרן הבלאי, שימוש בתקציב שלא על פי הייעוד שנקבע לו - חידוש צי הרכב, והחלטות על הסטות תקציב לצרכים דחופים שלא על פי תחשיב כולל וסדור. דרך הפעולה של אגף התקציבים - העברת העודפים בתקציב קרן הבלאי משנה לשנה כדי שישמשו לרכישת כלי רכב עבור המשטרה, ולאחר מכן העברת הכספים לשימושים אחרים - אינה תואמת את מטרת הסיכום התקציבי - הקניית ״ודאות תקציבית״ למשטרה בעניין החלפת צי הרכב שלה וחידושו. על משרד האוצר לבחון באופן מושכל ובאמצעות תחשיבים ברורים, בתיאום עם המשטרה וצוות ההיגוי, את הצורך בהעברת חלק מהעודפים או כולם לתקציב קרן הבלאי. אם יגיע משרד האוצר למסקנה כי אין צורך בכך - עליו להפנות את העודף התקציבי לשימושים אחרים בהליך קבלת החלטות מסודר.

4. אגף התקציבים יפעל לבחינת מתן העודפים בשנת התקציב
הנוכחית ואילך בהתאם לתחשיבים ברורים וסדורים. המשרד מציין כי, בשנים האחרונות פועל אגף התקציבים להפחתת עודפי התקציב בקרן הבלאי דבר המתבטא בסיכום התקציבי לשנים 2017-2018 (אי העברת עודפים) ובפניות סוף השנה בשנים 2015-2016 אשר התבצעו בתיאום עם המשרד לביטחון פנים בעניין הצורך התקציבי והתבססו על בדיקות של המשרד לביטחון פנים בעניין צרכי המזומן.
[bookmark: bookmark778]

ליקוי
5. בשנים 2015-2010 החליפה המשטרה רק כ-87% מכלי הרכב שיועדו להחלפה על פי תכניות ההחלפה שאישר צוות ההיגוי, ודחתה בכל שנה את החלפתם של מאות כלי רכב. לדוגמה, בשנת 2015 לא החליפה המשטרה 238 כלי רכב שיועדו להחלפה על פי תכנית ההחלפה לאותה שנה, כלומר 15% מכלי הרכב שיועדו להחלפה. לאי-ביצוע תכניות ההחלפה במועדן יש משמעויות כלכליות ותפעוליות; כמו כן, הדבר פוגע ביכולת המשטרה לבצע את משימותיה. על משרד האוצר, המשרד לבט״פ והמשטרה לפעול ליישום תכניות ההחלפה במועדן,
כדי שלא תיפגע יכולת המשטרה לבצע את משימותיה. בכלל זה על משרד האוצר והמשרד לבט״פ להעביר את תקציב הרכש למשטרה במועדו. על המשטרה לתכנן את שינויי התקינה לפני קביעת תכנית ההחלפה, כדי שהתכנית המאושרת תהיה עדכנית.

5. מ״י מנהלת תכנית סדורה שנפרסת לאורך השנה כולה, כולל
תכנון להקדמת רכש.
תקצוב בפועל לאורך השנים לרכש כלי רכב אינו מתקבל באופן סדיר / רציף והדבר משפיע על היכולת להוציא הזמנות רכש,
זאת למרות שלכאורה מנגנון קרן הבלאי אמור להבטיח את רציפותו.
הדבר נכון גם לגבי תכניות התעצמות אחרות של משטרת ישראל שכן תזרים המזומנים על ידי האוצר אינו אחיד ואינו מתקבל כולו בתחילת השנה.
כמו כן לצורך התייעלות, חסכון ובניין הכוח מתבצעות על-ידי מ״י המרות של תקני רכב גם לאחר גיבוש תוכנית ההחלפה.
כאשר תקן מיועד לשינוי לא ניתן ובוודאי שלא נכון לבצע רכש בגינו.
לאור שינוי חקיקה משנת 2013 שמחייב רישום ״יד ראשונה״
ברישיון הרכב אם חלפו 12 חודשים מיום הייצור ולרכב לא הונפק רישיון, יבואנים אינם מחזיקים מלאי לאורך זמן במרכזי ניפוק הרכב ויכולתם לשמור מלאי עבור לקוח היא נגזרת של התחייבות כלפיהם, על פי הוראות חשכ״ל אין לדרוש שמירת טובין אלא כנגד הזמנה מגובה בתקציב.
בשנים 2013 ו- 2015 התנהלה מ״י במסגרת של תקציב המשכי,
קבלת עודפים מחוייבים באמצע השנה או בסוף השנה.
בשנים האחרונות אושרה הקדמת רכש של נתח מתוכנית ההחלפה, פעולה שיצרה עודפים מחויבים כאשר התקציב בגינם התקבל בשלב מאד מאוחר בשנה העוקבת, לדוגמה:
שנת 2015- עודפים מחויבים משנת 2014 בגובה 152 מש״ח התקבלו ב-16.11.2015.
שנת 2016- עודפים מחוייבים משנת 2015 בגובה 178 מש״ח, התקבלו ב- 06.10.2016.
משמעות הדבר שבמהלך שנים אלו היקף התקציב הפנוי לא אפשר לקדם את תוכנית ההחלפה במלואה ולהוציא הזמנות רכש במהלך השנה, דבר שמשפיע באופן ממשי על יכולת מימוש תכנית ההחלפה.
להלן פירוט גורמים נוספים אשר השפיעו על מימוש תוכנית ההחלפה:
הלוואה בהיקף של 50 מש״ח אשר נלקחה על-ידי המשרד לבט״פ במעבר בין השנים 2015 ל-2016. עד שהתקציב התקבל בחזרה מסגרת התקציב עמדה על 50 מש״ח פחות. הגדלת אורך מחזור החיים של רכב צמוד על פי החלטת ממשלה מ-4 שנים ל-5 שנים שהתקבלה בשנת 2013 גרמה לשיבוש חלק מהתכנית.

5.	למשרד האוצר לא ידוע על בעיה במועד העברת תקציב הרכש
ולא על פניה בסוגיה זו. תקציב הבסיס של קרן הבלאי מתוקצב מתחילת השנה ומרבית עודפי התקציב מועברים מידי שנה בתחילת השנה. יחד עם זאת, אגף התקציבים יפעל לבירור הסוגיה האמורה.

5.	המשרד לביטחון פנים מדגיש כי לא היה מקרה בו המשרד מנע
בדרך כלשהי את מימוש תכנית החלפת כלי הרכב במשטרת ישראל באופן כלשהו. הסיבות לאי מימוש תכנית ההחלפה של רכבי משטרת ישראל מפורטות על ידי משטרת ישראל במנהלת קרן הבלאי .
למשרד מערכת בקרה, שהוצגה לנציגי משרד מבקר המדינה.
באמצעות מערכת זו, ויחד עם משטרת ישראל, מאשר המשרד את תכנית החלפת ״עודף בהכנסות ממכירת כלי רכב (להלן:
כ״ר) מדי שנה. המשרד חותם על הזמנות רכש ואישורן לאחר בדיקה מקיפה ומהירה ומטפל בפניות תקציביות להעברת עודפים משנה לשנה, אשר מוגשות על ידי המשרד לביטחון הפנים אל משרד האוצר. המשרד לבט״פ מדגיש מדי שנה,
ובמהלכה, כי ישנו גיבוי תקציבי מלא למימוש תכנית ההחלפה
של משטרת ישראל, ולרכש עבור פרסומים חדשים בתקינת רכב משטרת ישראל.

6. בשנים 2015-2013 השתמשה המשטרה בעשרות מיליוני ש״ח מתקנת הוצאה המותנית בהכנסה ממכירת כלי רכב עבור רכש דלק שמתוקצב בתכנית אחרת, וזאת בניגוד להוראות חוק יסודות התקציב, התשמ״ה-1985.

6. השימוש בעודפי הכנסות ממכירת כלי רכב לרכישת דלק נעשה בהתאם לעמדת נציג האוצר בוועדת קרן הבלאי משנת 2014- ״עודף בהכנסות ממכירת כלי רכב (להלן: כ״ר) הינו מקור תקציבי של מ״י היכול לתת מענה גם לפערי קיום אחרים וזאת בנוסף להקצאת המקורות להשבחת כ״ר למכירה״.

7. רכישת כלי רכב במשטרה ; המשטרה רכשה את כלי הרכב הפרטיים המשמשים אותה לצרכים מבצעיים בלא שהכינה לפני המכרזים שבאמצעותם רכשה כלי רכב אלה מסמך דרישה מבצעית המגדיר את הצרכים והדרישות מהם, כדי להבטיח את התאמתם לייעודם המבצעי. כמו כן, המפרטים במכרזים האמורים לא כללו את כל המאפיינים הייחודיים הדרושים למשטרה, ועקב כך לא היה אפשר לבחון על פי מפרטים אלה את התאמת כלי הרכב לייעודם המבצעי. על המשטרה ומינהל הרכב לציין במפרטים ובדרישות הטכניות של המכרזים שמפרסם המינהל את המאפיינים הייחודיים הדרושים לכלי הרכב הפרטיים המשמשים לפעילות מבצעית במשטרה. מוצע כי המשטרה ומינהל הרכב ישקלו לפרסם מכרז ייעודי לרכישת כלי רכב אלה.

7. המשטרה מתנהלת בסל תקציבי נתון ובשל כך אינה יכולה לתת
מענה אופטימלי לנושאים שונים, לכן ביחס לאמירות המבקר בנושא זה חשוב לציין כי נעשה מאמץ מירבי להתאים את כלי הרכב לצרכים המבצעיים אך בכפוף למגבלות התקציב הקיימות.
ככלל, משטרת ישראל מצטרפת למכרזי מנהל הרכב על מנת ליהנות מהיתרון לגודל, אך יחד עם זאת, ישנם סוגי כלי רכב ספציפיים עבורם המשטרה עורכת מכרז ייעודי (אופנועים, רכבי סיור, ממוגנים ירי).
הממצא בדוח הביקור מתייחס על כלל הרכב המבצעי בקטגוריה משפחתית שבמשטרה, בעוד שבפועל הבעיה נובעת מחוסר התאמת הרכב המשפחתי בנפח 1600 סמ״ק למערך הסיור בלבד. לשאר המגזרים העושים שימוש בקטגוריה זו אין כל בעיה שיש לה השלכה על יכולת ביצוע המשימה. הוסבר כי סוגיית חוסר התאמת קטגוריה זו למערך הסיור אכן הובנה במשטרת ישראל. לפיכך בוצעה עמ״ט כוללת ומורכבת בסוגיית רכב הסיור, ובשונה מהכתוב בדוח, נכתבה דמ״צ סדורה. בעקבות עמ״ט זו הוכנסו לשירות רכבי סיור מדגם ^5 בהיקף של 217 תקנים מתוך כ- 280 נדרשים. הובהר כי המהלך להעברת כלל צי הסיור לכלי רכב מדגם ^5 נבע מבעיה של מימון קרי חוסר תקציב. לפיכך נאלצת המשטרה להמשיך ולרכוש את הרכב המשפחתי. במקרה זה אין מה להגיש דמ״צ כי היה ותוגש דרישה מבצעית (להלן: דמ״צ) המתאימה לדגם ^5 הרי שלא יוכל שום רכב לזכות.
עוד הובהר כי המשטרה בעיצומה של עמ״ט לצמצום הפערים כאשר בראשם מגעים עם משהב״ט ורשות המיסים על מנת שכלי רכב של הסיור יוכרו כרכבי לחימה ובכך לפתור אותם ממס קניה בגובה 85 אחוז. מהלך מתבקש שיאפשר הפסקת השימוש ברכב המשפחתי.
כמו כן אגף תכנון וארגון במשטרה (להלן - אג״ת) יחד עם אגף שיטור וביטחון (להלן - אג״ם) בוחנים באופן כולל את צי הרכב בסיור, תוך איתור מקורות לביצוע המרות נדרשות על מנת להפסיק השימוש בדגם המשפחתי, שאיננו מתאים. המשטרה בעיצומו של הליך ליצירת מכרז מוביל ליבוא רכב מדוגם משטרה מארה״ב.
הטענה כי רכב משפחתי איננו נותן מענה למשימת סיור נכונה ברם הסיבה לכך אינה כפי שנטען בדוח וזאת הוסבר לעיל. הוצג למבקר מכלול הפעילות שנעשית על מנת לצמצם התופעה, היה וימצא המימון הנדרש הרי שהבעיה תיפתר. הפער אינו טכני ו/או חוסר ידע ו/או תשומת לב לבעיה, אלא מימון.
[bookmark: bookmark786]ליקוי
8 . במכרזים שבהם הכריז מינהל הרכב על כמה דגמים זוכים, רכשה המשטרה מאות כלי רכב מדגם אחד מבין הדגמים הזוכים, בלא שקיימה הליך סדור ושקוף לבחירת הדגם שיירכש. לגבי רכש של כלי רכב פרטיים מבין כמה דגמים שזכו במכרז מרכזי, על המשטרה להקפיד לבצע לפני רכש כזה עבודת מטה מתועדת, שבמסגרתה תגובש דרישה מבצעית מעודכנת לגבי הייעוד המבצעי של כלי הרכב. כמו כן, ראוי שהמשטרה תבחר את הספק ממנו תרכוש את כלי הרכב באמצעות צוות מקצועי, וכי הליך הבחירה יהיה סדור, שקוף ותקין.
[bookmark: bookmark787]

תגובה
משטרת ישראל
8. משטרת ישראל מעדכנת כי הופקו לקחים בשיתוף פעולה עם מנהל הרכב, שמשלב חובת מציע לאפשר למזמינים לבחון כלי רכב טרם הבדיקה האיכותית. המשטרה פיתחה מתווה בחינה שייושם בכל מכרז עתידי ויושם במכרז מסחריות אחוד. בדגש על כלי הרכב הצמודים, שלגביהם אין הבדלים מהותיים בין הדגמים הזוכים, המגמה כבר כיום לאזן את הרכש בין הזוכים.
[bookmark: bookmark788]ליקוי
9. עד אפריל 2016 רכשה המשטרה כלי רכב שלא יוצרו לשימוש משטרתי, וזאת בלא שנבחנה האפשרות לרכישת כלי רכב המותאמים לשימוש כאמור. על המשטרה לסיים את הבדיקות הנחוצות ולגבש עמדה בעניין ההתאמה של כלי רכב שמיוצרים מלכתחילה לשימוש משטרתי לצרכיה המבצעיים. עליה להגיש את מסקנותיה והמלצותיה לצוות ההיגוי לקבלת החלטתו בעניין.
[bookmark: bookmark789]תגובה
משטרת ישראל
9. בחודשים אפריל - ספטמבר 2016 בצעה משטרת ישראל עבודת
מטה (להלן: עמ״ט) מעמיקה בנושא.
מסקנת העמ״ט הינה שקיימים 2 דגמים של כלי רכב אמריקאים, אשר קיימת היתכנות לייבאם לישראל.
ההיתכנות למימוש הנושא הינה לאחר בחינה של מרכיבי הדיגום, בחינת כדאיות כלכלית ובהתאם למגבלות התקציב של משטרת ישראל לנושא. נמצאו יבואנים שבמסגרת סקר ספקים מקדים הביעו נכונות לייבא את כלי הרכב לרבות חבילת תחזוקה.
בנוסף המשטרה מתכוונת לבדוק דגם אירופי נוסף, שעל פי מענה יצרן לסקר שהתקבל לאחרונה, ייתכן ויהיה מתאים.
כמו כן, המשטרה פועלת מול רשות המיסים לקבל פטור לגבי יבוא כלי רכב אלו, שהינו תנאי הכרחי למימוש המהלך של הצטיידות בכלי רכב כאלה, בשל מחירם הגבוה.
בנוסף, עקרונות הדיגום שנלמדו במהלך העמ״ט מיושמים כבר כיום בדיגום כלי הרכב לסיור ותנועה. המשטרה מציינת כי כל החלטה שתתקבל תהיה בכפוף למסגרות התקציב המאושרות למשטרת ישראל וביכולת התקציבית למימושה. יתכן ויעשו פשרות בגלל אילוצי תקציב.
[bookmark: bookmark790]

ליקוי
10. שימוש המשטרה בכלי רכב צמודים ; המשטרה הצמידה לקצינים ולשוטרים 433 כלי רכב; 300 מהם (כ-70%) יועדו בתקן לשמש את המשטרה לפעילות מבצעית, והיתר נועדו בתקן לפעילות מינהלית. הצמדת כלי רכב מבצעיים לקצינים ושוטרים מנוגדת להוראה ולפקודות המטה הארצי בנושא הצמדת כלי רכב לבעלי תפקידים,
גורעת ממצבת כלי הרכב המבצעיים של יחידות המשטרה ועלולה לפגוע בכשירות המבצעית שלהן וביכולתן לבצע חלק ממשימותיהן. על המשטרה לפעול לאלתר להסדרת הצמדות כלי רכב לשוטרים על פי התקן המאושר ובהתאם לאישור השר לביטחון הפנים.
[bookmark: bookmark791]תגובה
משטרת ישראל
10. החל מפברואר 2016 מתנהלת עמ״ט בנושא כלי רכב מוצמדים
במ״י מתוך הבנה שיש פער בין הצורך האמיתי בנוגע להצמדות לבין המצב הקיים.
כרגע קיימת החלטת ביניים שעיקרה: ככלל, כלי רכב במשטרת ישראל יהיו צמודים בתקינה לפי הצורך הארגוני.
יוצמדו כלי רכב לרפ״קים בתחנות (סמת״ח - אגף מחלקת תחבורה, ק׳ אג״מ - אגף מבצעים, ק׳ אח״מ - אגף חקירות מודיעין ), פעולות אלו ימסדו את החלטת הסמפכ״ל דאז,
והמשטרה תפעל בהתאם להחלטה כאמור.
[bookmark: bookmark792]תגובה
המשרד לביטחון פנים
10.	בדצמבר 2016 נשלח מכתב מטעם השר לביטחון הפנים למפכ״ל
לעניין תופעת הצמדת כלי רכב. מתוכן המכתב עולה כי משטרת ישראל אינה יכולה להצמיד כלי רכב לשוטר שלא על פי התקן שנקבע באג״ת אלא אם אושר על ידי המשרד לביטחון הפנים,


זאת על פי פקודות והוראות משטרת ישראל.

11. זקיפת שווי השימוש בכלי רכב ; המשטרה אינה מבצעת בקרה לגבי השימוש שעושים שוטרים בכלי רכב שאינם צמודים, לצורך זקיפת שווי השימוש ברכב כהטבה לצורך מס. על המשטרה גם להקפיד לזקוף לשכר השוטרים את שווי השימוש בכלי רכב שהועמדו לרשותם או שהיו ברשותם לחניית לילה שלא באופן חד-פעמי, זאת על פי דיני המס.
[bookmark: bookmark793]תגובה
משטרת ישראל
11. הנחיית חשבות משטרת ישראל בדבר דיווח הצמדת רכב באה לתת מענה לצרכיה המיוחדים של משטרת ישראל. הצמדות הרכב האקראיות מבוצעות מצרכים מבצעיים, במטרה לאפשר לשוטרים להם הוצמד הרכב להגיב ביעילות ובמהירות בעת הצורך. הצמדה זו עונה להגדרה של רכב בטחון- כפי שמוגדר בתקנות מס הכנסה, רכב שבגינו לא נדרש לזקוף שווי רכב.
זקיפת מס לפי משך השימוש ברכב נדרשת על פי הוראות החשכ״ל. לאור זאת המשטרה פנתה למטה השכר בחשכ״ל במטרה לבחון את הנושא ולאפשר פעילות מבצעית נדרשת ברכבים ללא זקיפת שווי.
[bookmark: bookmark794]ליקוי
12. מערכת לדיווח ומעקב ; המשטרה לא קבעה פקודות או הוראות לגבי הקמת מערכת לדיווח ומעקב הכוללת מענה טלפוני שבה יתקבלו דיווחים על עבירות תעבורה שמבצעים נהגים בכלי רכב משטרתיים ועל ליקויים בתקינות כלי רכב אלה. על המשטרה לקבוע פקודות או נהלים בעניין הקמת מערכת זמינה לדיווח על עבירות תנועה הנעשות ברכבים משטרתיים, כדי לאפשר לאזרחים שעדים לביצוע עבירות כאלה לדווח על כך לגורמים הרלוונטיים במשטרה.
[bookmark: bookmark795]תגובה
משטרת ישראל
12.            עפ״י סעיף 65ד(ז), משטרת ישראל מנויה ברשימת הגופים
שהוראות סעיף 65ד לא יחולו עליהם, אלא יחולו עליהם פקודות או הוראות פנימיות שיקבעו אותם גופים.
 (
ליקוי
)
משטרת ישראל דוחה את הערת הביקורת הקובעת כי משטרת ישראל מחויבת בהחזקת מענה טלפוני ומערכת דיווח מכח הוראות הפקודה.

משטרת ישראל קבעה מנגנון מטעמה - לעניין זה ראה נוהל 02.231.08 - ״הטיפול בעבירות תנועה כנגד הנוהגים ברכב שבשרות משטרת ישראל״ המסביר את אופן הטיפול בתלונת אזרח כנגד נוהג ברכב משטרתי .
מערכת ״קופסה ירוקה״ מייעלת את תהליך הבדיקה היות ומזהה את השוטר שנהג ברכב.
קיימת חובת דיווח לאנשי משטרה על עבירות תנועה שביצעו.
 (

[bookmark: bookmark796]ניהול ההון האנושי ברשות הארצית
לכבאות והצלה
הגופים המבוקרים: רשות הארצית לכבאות והצלה, המשרד לביטחון פנים, נציבות שירות המדינה, משרד האוצר - אגף הממונה על השכר ואגף החשב הכללי משרד עבודה ורווחה
[bookmark: bookmark797]תגובה כללית המשרד לביטחון פנים
בפברואר 2017 אישרה ממשלת ישראל את מינויו של תא״ל דדי שמחי לנציב הכבאות וההצלה. הנציב החדש יוביל את המשך התעצמות מערך הכבאות וההצלה, לרבות בחינת הליקויים שהוצגו על ידי מבקר המדינה.
[bookmark: bookmark798]ליקוי
1. הבטחת הכשירות המקצועית, הגופנית והבריאותית של לוחמי האש ; נמצאו ליקויים מהותיים בנוגע להבטחת הכשירות המקצועית, הגופנית והבריאותית של לוחמי האש שהיא אבן היסוד בפעילותה המבצעית של הרשות. למרות הצורך הממשי בכושר גופני גבוה במיוחד של לוחמי האש, לא קבעה הרשות הוראות ברורות ומחייבות בתחום הכושר הגופני, ואף לא הנהיגה חובה לבצע אימוני כושר גופני סדירים. כמו כן, לא מתקיים כל מעקב אחר כשירותם הגופנית של לוחמי המערך המבצעי, כך שלוחם האש הפועל בשטח יכול להמשיך לשרת בתפקידו במשך שנים רבות גם אם כשירותו הגופנית ירודה. על הרשות ובראשה הנציב לקבוע בהוראות מהי הכשירות הנדרשת מלוחמי האש ולגבש מדדים ברורים בכל תחום ידע, מיומנות או יכולת הנדרשים למילוי משימותיו. לאחר שיגובשו מדדים אלה, עליה להשתמש בהם להערכה תקופתית של כל לוחם אש. על הרשות מוטלת האחריות והחובה החוקית לדאוג לכך שהעובדים, ובייחוד אלו המשרתים במערך המבצעי, יהיו כשירים בכל עת לביצוע תפקידם - מהבחינה המקצועית, הגופנית והרפואית - ואינם מסכנים את עצמם או את זולתם בשל כשירות לקויה. לנוכח חשיבות הנושא וחומרת הליקויים שנמצאו בתחום הכשירות המבצעית של לוחמי האש - על השר לבט״פ ומשרדו, הממונה על רשות הכבאות, להתערב ולדאוג להסדרת הנושא בהקדם ולפעול ללא דיחוי תוך שיתוף פעולה עם רשות הכבאות לתיקון הליקויים.
[bookmark: bookmark799]

תגובה
המשרד לביטחון פנים
1. הליקויים, המסקנות והממצאים שהועלו בדוח הביקורת
מהווים עבור המשרד לביטחון הפנים ועובדי הרשות הארצית אמצעי לשיפור תהליכים מבצעיים וארגוניים. הפעולות שנקט המשרד לביטחון הפנים בכל השלבים ממועד הקמת הרשות הארצית לכבאות ולהצלה ועד היום, כבר נושאות פרי, וימשיכו בכך גם בעתיד.
בפברואר 2017 אישרה ממשלת ישראל את מינויו של תא״ל דדי שמחי לנציב הכבאות וההצלה. הנציב החדש יוביל את המשך התעצמות מערך הכבאות וההצלה, לרבות בחינת הליקויים שהוצגו בדוח הביקורת.
בסוגיית הכשירות הגופנית של לוחמי האש, המשרד מבהיר כדלקמן:
1. מרבית לוחמי האש עומדים ברמת הכשירות הנדרשת כפי שנקבעה בהוראות נציב כבאות והצלה. עם זאת, מערך הכבאות מונה גם לוחמי אש ותיקים, אשר אינם עונים לדרישות הכשירות מחד, ומאידך אין בידי הרשות כלים ותקציב שיאפשרו להם לצאת לפנסיה מוקדמת, או לחלופין לשבצם בתפקידים הדורשים כישורים מנהליים. הבעיות המרכזיות שמופו ונבחנו הן: אי הסדרת היציאה לפנסיה מוקדמת; היעדר פיצוי בגין מעבר מהעסקה במשמרת להעסקה רגילה; יכולת מוגבלת לשבץ עובדים שאינם עומדים בכשירות המבצעית,
ואשר נדרשים כישורים לתפקידים מנהליים.
2. מטה הרשות הארצית לכבאות והצלה, וכן המשרד לביטחון הפנים בחנו בעבר מספר פתרונות אפשריים: פרישה לגמלאות בדומה לצה״ל, משטרת ישראל ושב״ס - בגיל 57, פיצוי בגין אובדן העסקה במשמרת, והסבת חלק מהלוחמים לתפקידים מנהליים, הצבת לוחמי האש שאינם בכשירות בתפקידי תומך לחימה (בנוסף לצוות כיבוי ולא במקום לוחם אש כשיר).
3. יישום הפתרונות הנ״ל מותנה בהסדרה מול משרד האוצר ונציבות שירות המדינה. נושאים אלה אף הועלו במסגרת הרפורמה במערך הכבאות וההצלה, אולם לא יושמו עקב התנגדות משרד האוצר. הצורך בפתרון לנושא הועלה הן על ידי המשרד לביטחון הפנים והן על ידי רשות הכבאות וההצלה במסגרת דיונים מול משרד האוצר, אולם עד היום טרם ניתן לכך כל מענה. חרף זאת, ימשיך המשרד לביטחון הפנים לבצע מאמצים ליישוב הסוגיה.
4. המשרד מדגיש כי ללא מענה מלא לקשיים אלו, לא ניתן יהיה להתקין תקנות לכשירות גופנית מבלי לפגוע משמעותית בלוחמי האש המשרתים כיום ברשות הארצית לכבאות והצלה.

1. הרשות הארצית לכבאות והצלה קבעה מדדים לכשירות גופנית. המדדים לא מיושמים בתחנות הכיבוי מאחר וטרם ניתן פתרון שיבוץ לעובדים אשר לא יעמדו במדדים. הרשות מציינת כי אין הסכמה מול ארגון העובדים. לעניין השמירה על הכושר הגופני בעיקר של לוחמי האש, הרשות מעדכנת כי בשנת 2017 מתוכנן לשדרג את הציוד של חדרי הכושר ב 19- תחנות כיבוי.
בסוגיית הכשירות הרפואית - מתקיימים מגעים מתקדמים לקליטת רופא אשר יטפל גם בנושא הכשירות הרפואית של לוחמי האש.

2. לוחמי האש אינם מחויבים לעבור במהלך שירותם בדיקות רפואיות תקופתיות לבחינת כשירותם הרפואית או לבחינת השפעת העיסוק על בריאותם. זאת למרות המלצות של וועדות שהוקמו לנושא הכשירות הבריאותית של לוחמי האש, והסיכונים הבריאותיים הרבים שהם חשופים להם במהלך עבודתם; שום גורם בעל השכלה רפואית, בתוך מערך הכבאות או מחוצה לו, אינו מלווה את הרשות באופן שוטף בפעילותה הסדירה.
משרד מבקר המדינה רואה בחיוב את ההתקדמות שחלה בנושא ומדגיש משעל רשות הכבאות וההצלה ונציבות שירות המדינה בשיתוף אגף הממונה על השכר במשרד האוצר לפעול לפתרון סוגיית הליווי הרפואי המקצועי השוטף של מערך הכבאות - באמצעות איוש תפקיד של קצין רפואה ראשי ברשות, או באמצעות שימוש במיקור חוץ או בשילוב של שניהם. נציבות שירות המדינה עדכנה בתשובתה מפברואר 2017 כי אישרה לרשות הכבאות ״לקלוט רופא מצה״ל בדרך של השאלה״. אגף הממונה על השכר במשרד האוצר מסר שאם תתקבל פנייה בנדון, אגף הממונה על השכר יעזור ככל הניתן לאייש את התקן החשוב בהקדם האפשרי.

2. הרשות נמצאת במגעים מתקדמים לקליטת רופא, בנוסף
נערכות פעילויות מגוונות לתמיכה רפואית נפשית ופיזית:
מתקיים שיתוף פעולה וסיוע של המערך הרפואי של משטרת ישראל בהליך הגיוס של עובדים חדשים. יוזמה נוספת של הרשות באה לידי ביטוי במימון בדיקות לגילוי מוקדם של מחלקת הסרטן בבית החולים איכילוב, במסגרת זו, נבדקו כבר 195 עובדים. חוסן נפשי ותמיכה נפשית - עובדים המבקשים טיפול נפשי בעקבות השתתפותם באירועים קשים, הרשות מאשרת מתן סיוע באמצעות טיפולים פסיכולוגים. במקרים בהם צוות לוחמים טיפל באירוע חריג בעל פוטנציאל לפגיעה נפשית ולפוסט טראומה ניתן טיפול פסיכולוגי קבוצתי. זאת ועוד, נערכות פעולות יזומות, כגון סדנאות לקבלת כלים להתמודדות במצבי לחץ ומצבים נפשיים קשים שעלולים להיגרם כתוצאה מטיפול באירועים קשים. נבדקת אפשרות למיזם חדש בשם ״מגיבים ראשונים״ אשר תעסוק בפיתוח החוסן הנפשי ותכשיר בעלי תפקידים לאתר עובדים שנפגעו נפשית כתוצאה מטיפול באירוע ולהפנותם לטיפול.

2. העובדים ברשות הכבאות וההצלה - הינם עובדי מדינה וככאלה זכאים לטיפול ומענה רפואי ככל יתר עובדי המדינה.
גם באשר לכשירותם הרפואית חלים עליהם כללי הועדות הרפואיות הקיימות במשרד הבריאות. כאמור בדוח הביקורת נציבות שירות המדינה אישרה לרשות הכבאות ״לקלוט רופא מצה״ל בדרך של השאלה״. נציבות שירות המדינה מדגישה כי אין תקני רופאים כמבוקש על ידי רשות הכבאות. העובדים מקבלים את השירותים המבוקשים ממערכת הבריאות הציבורית ולכל היותר בסיוע רפואי אמון אשר מטעמי סיווג נקבעו רופאים המועסקים במערכת הבריאות הציבורית ונותנים ייעוץ מיוחד בהתאם לחוזה שנחתם עימם.

3. גיל הפרישה של לוחמי האש ; לא מתקיימים הליכי פיקוח ובקרה שוטפים כדי לוודא שלוחמי האש עומדים, במשך כל שירותם, בדרישות הגופניות והרפואיות לביצוע התפקיד, זאת על אף המחקרים המלמדים על ירידה ככלל בתפקוד הגופני עם העלייה בגיל, ואף שהשירות בתפקיד זה הוא עד גיל 67. ליקוי זה מתעצם נוכח הערכת המשרד לבט״פ כי כ-20% מהמשרתים במערך המבצעי אינם יכולים להיות כשירים מבצעית בנסיבות אלו. על הרשות לקבוע הוראות ברורות בכל הנוגע לשמירה על הכשירות הגופנית, לקיים מבדקים שוטפים ולוודא כי לוחמי האש עומדים בדרישות הכושר הגופני הנדרש לביצוע תפקידם, ואינם מסכנים את עצמם או את חבריהם לצוות בשל כושר גופני לקוי. בדיון שקיימה ועדת המשנה של ועדת הפנים והגנת הסביבה לשירותי כבאות והצלה של הכנסת בנובמבר 2015 התחייב סגן הממונה על השכר במשרד האוצר לקיים פגישות בעניין זה עם הרשות, ארגון הכבאים המקצועיים בארץ ישראל (להלן - ארגון הכבאים) ונציבות שירות המדינה. אגף הממונה על השכר מסר בתשובתו כי ״מספר לא מבוטל של לוחמי אש מבוגרים מאוד או כאלה שאינם כשירים רפואית, סירבו לפרוש במסגרת תכנית הפרישה שהוצעה להם בשנת 2013. עובדה זו מבהירה כי העיוות הקיים... לא יוכל לבוא על פתרונו ללא התערבות המחוקק או הסדרת המנגנון באופן חד צדדי על ידי המדינה״. על הרשות, המשרד לבט״פ, נציבות שירות המדינה ומשרד האוצר לבחון לעומק וללא דיחוי את נושא הכשירות המבצעית של לוחמי האש הוותיקים ולנקוט את הפעולות הדרושות - אשר יעוגנו בהסכם או בחקיקה, ככל שיידרש - שיבטיחו ניצול מלוא פוטנציאל כוח האדם המבצעי של הרשות לשם מילוי צרכיה בשגרה ובחירום, ובד בבד יצמצמו ככל הניתן את הפגיעה במי שאינם יכולים להמשיך לשרת בתפקידם המבצעי בשל אי-עמידה ברמת הכשירות הנדרשת. יש לשקול כמה דרכים לצמצום צמצום הפגיעה, ובהן שיבוצם של מי שאינם כשירים עוד לשמש בתפקידם המבצעי בתפקידים אחרים התואמים את כשירותם, את כישוריהם ואת ניסיונם המקצועי, למשל בתפקידי הדרכה ומינהל, זאת בהתאם לצורכי מערך הכבאות; התאמת גיל הפרישה של לוחמי האש לדרישות הכשירות ויצירת מנגנון מובנה שיאפשר ללוחמי האש הכשירים להמשיך את שירותם בתפקיד זה עד לגיל הפרישה המרבי המקובל בשירות המדינה, בד בבד עם ביצוע מעקב הדוק אחר כשירותם.

3. גיל הפרישה כיום ללוחמי האש הוא 67. הרשות מתקשה
לעמוד בדרישות הכשירות הגופנית למקצוע לוחם אש בגיל זה.
לפיכך, לדעת הרשות יש לקבוע שגיל הפרישה יהיה מוקדם יותר, כמקובל בארגונים אחרים כגון משטרת ישראל ושרות בתי הסוהר שבהם גיל הפרישה עומד על 57 שנים. שינוי זה מותנה באישור משרד האוצר, נציבות שרות המדינה, כמו כן יש צורך להסדיר זאת במסגרת ההסכם הקיבוצי עם ארגון העובדים.

3. נציבות שירות המדינה מקבלת את הערת הביקורת בסוגיית
הקשיים הפיזיים בתפקוד של לוחמי אש בגילאים מבוגרים.
לדעת הנציבות יש צורך בעבודת מטה מערכתית: הגדרה נכונה של כשירות לצורך קביעת גיל הפרישה, היערכות ברשות הכבאות וההצלה להסבת עובדים, הסדרת פרישה מוקדמת בעידן הפנסיה הצוברת שמשמעותה הקצאת תקציב ייחודי
וגבוה וכן הבנת המשמעות באשר לגובה הפנסיה שיקבלו, ייתכנו נושאים נוספים שיעלו בעבודת המטה.

4. על השר לבט״פ, שר העבודה, הרווחה והשירותים החברתיים ורשות הכבאות לפעול ללא דיחוי ובתיאום ביניהם להסדרת סוגיית הכשירות הרפואית של לוחמי האש והמעקב הבריאותי אחריהם, ובכלל זה לקבוע את סוג הבדיקות הנדרשות, את תדירותן ואת אופן ביצוען.

4. ראה תגובת הרשות לכבאות והצלה בסעיף 2 לעיל.

5. על רשות הכבאות והמשרד לבט״פ לקיים בהקדם עבודת מטה לקביעת מנגנון מובנה לבחינת מידת כשירותם של העובדים בהתאם לתפקידם. בד בבד, על הרשות, המשרד לבט״פ, נציבות שירות המדינה ואגף הממונה על השכר במשרד האוצר לגבש במשותף מנגנון מקיף וסדור, שיעוגן בהסכם או בחקיקה ככל שיידרש, לטיפול בעניינם של עובדים שבמהלך שירותם לא יימצאו עוד כשירים לבצע את תפקידם - זמנית או באופן קבוע - מפאת מצבם הבריאותי או כושרם הגופני.
משרד מבקר המדינה מעיר כי אם יוחלט על העברת עובדים שלא נמצאו כשירים לפעילות מבצעית לתפקידים אחרים - יש לתת את הדעת, בין היתר, על מאגר המשרות הפוטנציאליות בהתאם לצורכי המערך.

5. לדעת הרשות הנושא המפורט בליקוי זה אמור להיכלל במסגרת הדיונים להסכם השכר הבא, במסגרתו אמורים לדון במנגנון הפרישה המוקדמת אשר תוסדר בהסכמים הקיבוציים לעובדים המבצעיים אשר עקב בעיות רפואיות אינם יכולים להמשיך בתפקידם המבצעי ולחילופין מנגנון של מעבר לתפקיד יום במקרים של מוגבלות רפואית.

6. העדר מיפוי שכר ברשות הכבאות ; עד כינון הרפורמה היה לכל איגוד, ולעתים אף לעובדים שונים בתוך אותו איגוד, חוקות שכר שונות שכללו את תנאי העסקתו של העובד שלפיהן חושב השכר. במהלך השנים עלה לא פעם הצורך במיפוי תנאי השירות והשכר במערך הכבאות (להלן - מיפוי שכר) - בגלל השונות הבלתי מפוקחת בחוקות השכר וחריגות השכר שהתגלו בביקורות שונות. למרות זאת - לא נערך מיפוי שכר מקיף ברשות עד מועד סיום הביקורת. בעקבות זה נוצרו כשלים מהותיים ובהם תשלום שכר בהיקף של מאות מיליוני ש״ח בשנה ללא תהליכי בקרה סדורים המבוססים על חוקות שכר ברורות ומדויקות. מדובר בליקוי יסודי שמשקף הליך מינהלי בלתי תקין. אגף הממונה על השכר היה ער, עוד לפני החתימה על הסכם הרפורמה, לחריגות השכר ולריבוי חוקות השכר במערך הכבאות, למרות זאת הוא לא עיגן בהסכם הרפורמה את נושא המיפוי ואת לוח הזמנים לביצועו ולחלופין - לא פעל לאחר הקמת הרשות להעברת הוראות ביצוע לחשכ״ל על חוקות השכר המאושרות במערך הכבאות וזאת כדי לאפשר לחשכ״ל או לגורם אחר לבצע את המיפוי. על אגף הממונה על השכר והחשכ״ל לפעול באופן נמרץ להסדרת קשרי העבודה ביניהם ולהגדיר את הגוף האחראי למיפוי השכר. על שר האוצר והשר לבט״פ להידרש לעניין אם יהיה בכך צורך, כדי שמיפוי השכר ייעשה בהקדם האפשרי.

7. תהליך חילול השכר ברשות ; את תשלומי השכר של עובדי הרשות מאשר חשב המשרד לבט״פ, אך למרות זאת אין לו גישה למידע על מרכיבי השכר של כמחצית מעובדי הרשות. הסיבה לכך היא שתהליכי חילול השכר של כמחצית העובדים אינם מתבצעים כנהוג בגוף ממשלתי - אלא על ידי מערך מפוצל של חשבים מקומיים ונותני שירות חיצוניים שאינם כפופים לחשב המשרד לבט״פ ואף אינם מבוקרים על ידו. לפיכך מאשר חשב המשרד לבט״פ תשלומי שכר בסך 800 מיליון ש״ח בשנה, אף שאינו יודע מהם מרכיבי השכר שיוצרים את הזכאות לתשלום של כ-400 מיליון מסכום זה, ונבצר ממנו לקיים בקרה בעניינם. יוצא אפוא שחשב המשרד משמש ׳חותמת גומי' בתהליך האישור של כמחצית מתשלומי השכר ברשות הכבאות. במהלך השנים הועלו בדוחות שונים ליקויים וסיכונים בהליך חילול השכר ברשות ובהם: האפשרות שגורמים מחוץ לחשבות המשרד לבט״פ (להלן - גם חשבות המשרד או החשבות) יתנו הנחיות לביצוע עדכוני שכר ללא ידיעת גורמים בחשבות או ללא אישורם; חשיפת הרשות, משרד האוצר ומשרד הבט״פ לתביעות מצד עובדים בנושאי שכר וחוסר האפשרות לקיים בקרה על חלק ניכר מתשלומי השכר.
למרות זאת לא ננקטו פעולות ממשיות לנטרול סיכונים אלו. על מנכ״ל המשרד לבט״פ, החשכ״ל ונציב רשות הכבאות לפעול באופן מידי ליישום החלטותיהם בנוגע להעברת האחריות המלאה לביצוע חילול השכר של כלל עובדי הרשות לחשבות המשרד, כמקובל בכל
המערכת הציבורית, תוך הקפדה על כך שהשכר יחושב באופן מדויק בהתאם לחוקות השכר שיאושרו.
[bookmark: bookmark813]ליקוי
8. על הרשות לפעול לתשלום רכיבים ששולמו בחסר, או לא שולמו כלל, ולהפסיק את תשלום רכיבי השכר ששולמו שלא בהתאם להסכמים ולדין. על משרד האוצר לפעול לכך שתשלומי היתר יושבו בהתאם למנגנונים הקיימים להשבת תשלומי יתר.
[bookmark: bookmark814]ליקוי
9. במועד סיום הביקורת, ארבע שנים אחרי כינון הרשות, נתוני הנוכחות של עובדי רשות הכבאות עדיין נרשמים ומחושבים באמצעות שמונה מערכות שונות לחישוב נוכחות ששימשו את איגודי הערים לכבאות טרם הקמת הרשות, וחוקות העבודה הוזנו בהן באופן שונה. בקרות שנעשו על מערכות הנוכחות של הרשות העלו ליקויים מהותיים בחישוב הנוכחות וביניהם: ליקויים בשיטת העיבוד של הנוכחות ובבקרה על ביצוע שעות עבודה וחישוב התגמול; אי-התאמות בין חוקת הנוכחות של העובדים לדוחות הנוכחות ולתלושי השכר; חישובים ידניים שאינם עולים בקנה אחד עם הכללים; שעות נוספות המזכות בתוספות שונות ללא פיקוח על העבודה במסגרת שעות אלו ועוד. על החשכ״ל, רשות הכבאות, מנכ״ל המשרד לבט״פ וחשבות המשרד לפעול בהקדם ליישום פתרון שיאפשר מערכת נוכחות אחת שתבטיח חישוב אחיד של השכר - כמקובל בשירות המדינה. כמו כן עליהם לפעול להשלמת מיפוי חוקות השכר והנוכחות של העובדים ברשות ולדאוג להזנתן למערכת הנוכחות באופן מלא ומדויק.
[bookmark: bookmark815]תגובה
רשות ארצית לכבאות והצלה
9. הרשות הארצית לכבאות והצלה מעדכנת כי מחלקת תקשוב ערוכה לביצוע שעוני נוכחות במערכת אחת אחידה, עם זאת,
הביצוע מותנה בהקצאת תקציב.
[bookmark: bookmark816]ליקוי
10. נמצא כי ברשות לא פועל גורם שמתכלל באופן שיטתי וסדור את עבודות המטה בנציבות הכבאות וההצלה, על אף שהצורך בכך עלה כבר עם הקמת הרשות וגם לאחריה. כפועל יוצא מכך ישנם נושאים שאין בהם אחידות ותיאום בין כלל זרועות הרשות למרות הצורך בכך. על המשרד לבט״פ לוודא כי כבר בזמן הקרוב תתקבל החלטה ברורה בנוגע לגורם שיקבל לידיו את האחריות לניהול עבודת המטה הכוללת ברשות.
[bookmark: bookmark817]

תגובה
רשות ארצית לכבאות והצלה
10.	           סוגיית המבנה הארגוני של מערך הכבאות ובכלל זה גם ניהול
עבודת המטה, ייבחנו על ידי הנציב החדש עם כניסתו לתפקיד.
[bookmark: bookmark818]ליקוי
11. מאז הקמת הרשות, במקרים של חוסר הסכמה בין העובדים ובין הרשות ננקטו על ידי ארגון הכבאים המקצועיים בארץ ישראל (להלן - ארגון הכבאים) עשרות צעדים ארגוניים שונים ושיבושי עבודה. כתוצאה מכך, בארבע השנים שחלפו מאז הקמתה של הרשות, חלו שיבושים בפעילותה לעתים תכופות, ולטענת גורמים ברשות הדבר פוגע בכשירותה המבצעית וביכולתה להעניק לציבור שירות ראוי,
ועלול לגבות מחיר יקר בנפש וברכוש. על הרשות ובראשה הנציב לערוך בדק בית יסודי שבו ייבחנו המנגנונים והכלים שמשמשים היום להתמודדות עם המציאות הארגונית שתוארה בדוח והפעלתם, אם בכלל. כמו כן יש לבחון מנגנונים והסדרים חלופיים הנהוגים בעולם וכן הסדרים אחרים שנבחנו בשנים האחרונות בנוגע לשירותים חיוניים בישראל . כל זאת, כדי להבטיח את פעילותה התקינה של רשות הכבאות וההצלה למען תושבי המדינה, כמתחייב בחוק, בד בבד עם מתן מענה הולם לצורך לשמור על זכויותיהם של עובדי הרשות ולאפשר בירור ענייני של המחלוקות שיתגלעו בין פיקוד הרשות לעובדיה. על השר לבט״פ הממונה על הרשות, להתערב בסוגיה זו ולהביאה לידי פתרון.
[bookmark: bookmark819]ליקוי
12. במסגרת הרפורמה בוצעו מהלכים שונים ובכלל זה הקמת תחנות כיבוי חדשות, גיוס מאות עובדים, גיבוש מבנה ארגוני והרחבת מטה הרשות. עם זאת, הרשות נאלצת להתמודד מפעם לפעם עם אירועים חריגים בעוצמתם ובהיקפם. דוגמה לכך היא גל השריפות שפקד את ישראל בנובמבר 2016 שבמהלכו מערך הכבאות ״נמתח עד קצה גבול היכולת״. כדי להבטיח את פעילותה התקינה והמקצועית ביותר של הרשות בעת אירועי שגרה וחירום בעתיד, וכן את התנהלותה בהתאם לסדרי מינהל תקין - על הרשות והמשרד לבט״פ לתקן את הליקויים שהוצגו בדוח ביקורת זה. לנוכח התארכות התקופה שבה הרשות מתנהלת ללא נציב כבאות והצלה קבוע, על השר לבט״פ לקדם לאלתר את מינויו של נציב קבוע.

[bookmark: bookmark820]תגובה
רשות ארצית לכבאות והצלה
 (

)הרשות הארצית לכבאות מקבלת את הערת הביקורת וסוברת כי מערך הכבאות נמתח עד קצה גבול היכולת ואין די במינוי נציב חדש. הרשות מציינת את הצורך המיידי ביישום תוכנית רב שנתית חדשה וחופפת לתכנית שמסתיימת בשנת 2018, וזאת, לאור הפערים הגדולים בהתאם לאיום הייחוס. הרשות העבירה פניות כמפורט בליקוי זה, לשר האוצר ,לשר לביטחון פנים ולוועדת הפנים בכנסת.

[bookmark: bookmark821]זיהומי מים בין מדינת ישראל
לשטחי יהודה, שומרון ורצועת עזה
הגופים המבוקרים: מפקדת תיאום פעולות הממשלה בשטחים, מינהל האזרחי, הרשות הממשלתית למים וביוב-משרד התשתיות הלאומיות האנרגיה והמים, המשרד להגנת הסביבה משרד הביטחון, המועצה לביטחון לאומי-משרד ראש הממשלה, ,צה״ל, משרד התשתיות, משרד הבריאות, רשות הטבע והגנים הלאומיים, חברת הגיחון בע״מ, הוועדה המחוזית לתכנון ובניה ירושלים, חברת החשמל לישראל, המשרד לשיתוף פעולה אזורי, איגודי ערים לאיכות הסביבה יהודה ושומרון.
[bookmark: bookmark822]ליקוי
1. הפסקת אישור פרויקטים בוועדת המים המשותפת: ועדת המים המשותפת (Joint Water Committee - jwc ;
להלן - ועדת המים המשותפת) הוקמה על פי הסכם הביניים מ-1995 כדי ליישם את התחייבויות ישראל והפלסטינים לטיפול בכל הנושאים הקשורים למים ולביוב. מאוגוסט 2010 אינה מתכנסת ועדת המים המשותפת לאישור פרויקטים. במשך מעל חמש שנים לא בחנו רשות המים ומתפ״ש הפעלה של מנגנון יישוב סכסוכים כלשהו כדי לפתור את המחלוקות בוועדת המים המשותפת וכדי להוציאה מן המבוי הסתום שנקלעה אליו. רק באוגוסט 2016, במהלך הביקורת, יזמה מתפ״ש פגישה עם הצד הפלסטיני ובה הוסכם על התנאים לחידוש פעילות הוועדה, ובינואר 2017 גם נחתם ההסכם לחידושה.
עתה משנחתם הסכם לחידוש עבודת הוועדה, על מתפ״ש ועל רשות המים לפעול במרץ לקידום פרויקטים ומיזמים שטרם אושרו ופרויקטים חדשים, בין היתר, בתחום מניעת זיהומי מים - טיפול נאות בשפכים ושימוש חוזר במי קולחים; כן עליהם לגבש מנגנון מוסכם עם הרש״פ ליישוב המחלוקות בעתיד.
[bookmark: bookmark823]תגובה רשות מים
1. רשות המים פעלה וממשיכה לפעול לחידוש השיחות ובזכות
פעילות זו הושג הסיכום לחידוש עבודת הוועדה. מהלכים אלו הם חלק מהמאמץ הנמשך להבטיח קידום מקצועי של הטיפול בנושאי מים וביוב למרות חילוקי הדעות המדיניים והקשיים ביישום ההסכם. על מנת להתגבר על הקושי שנוצר מהסירוב הפלסטיני לכנס את ה - 0^ גובשו מספר מסלולים חלופיים לקידום פרויקטים לטיפול בשפכים כדלקמן:
1. התקיימו כ - 80 מפגשים של הוועדות הטכניות המשותפות ומפגשי תיאום שוטפים. כמו כן התקבלו החלטות לביצוע, גם אם הפרוטוקול לגביהם לא נחתם;
2. המתפ״ש, בתיאום מוקדם עם הפלסטינים, אישר סדרה של פרויקטים;
3. כאשר הפלסטינים היו מעוניינים בכך, אושרו מט״שים שנדונו ב - 0^ ולא נחתם לגביהם פרוטוקול.
[bookmark: bookmark824]תגובה
משרד הביטחון
1. לעניין קידום פרויקטים ומיזמים שטרם אושרו ופרויקטים
חדשים וגיבוש מנגנון מוסכם עם הרש״פ: כינוס ועדת המים המשותפת הינה באחריות רשות המים הישראלית והפלסטינית. לעניין אישור פרויקטים: מבוצע בשוטף בהתאם לרגולציה והנהלים הקיימים.
לעניין יישוב סכסוכים: מאז ההחלטה הפוליטית הפלסטינית שלא לשתף פעולה עם הוועדה, נעשו מאמצים בכל הרמות ובכל המישורים לכנסה מחדש (לרבות במסגרת הועדה האזרחית המשותפת cac, למול רשות המים הפלסטינית, המשרד לעניינים אזרחיים וראש הממשלה הפלסטיני). אלו המנגנונים הקיימים במסגרת הסכם הביניים. כל מנגנון אחר ליישוב סכסוכים פוליטיים נתון להחלטת הדרג המדיני והינו בעל השלכות רוחב משמעותיות.
[bookmark: bookmark825]תגובה
המשרד להגנת הסביבה
1. נחתם אישור ועדת jwc בתאריך 15.1.17 ; בכך נפתחה הדרך
לקידום פרויקטי מים ביו״ש. במקביל גובש מנגנון שנועד להקל על קידום פרויקטים: (1) פרויקט אשר איננו משפיע על האקוויפר אינו דורש אישור 2) .jwc) ייבוא צנרת איננו דורש עוד אישור jwc.
[bookmark: bookmark826]ליקוי
2. ליקויים באישור, בתיאום ובייזום פרויקטים במימון גורמים בינלאומיים: פעולתם של הגורמים הממשלתיים בתחום הקמת תשתיות לטיפול בשפכים במימון גורמים בינלאומיים - לוקה בחולשה ממשית, ברמת מעורבות נמוכה, בהיעדר תיאום ושיתוף פעולה בין הגורמים הממשלתיים ומעל הכול בהיעדר גורם אחד שינהל ויתכלל נושא זה. בשל כך ישנן תכניות למט״שים פלסטיניים בשטח 0 הממתינות לאישורי המנהא״ז במשך שנים, וכך נמשך זיהום מי התהום והסביבה במקומות האלה. מצב זה נגרם הן בעקבות חסמים בירוקרטיים וטיפול חסר בגופים הרלוונטיים - המנהא״ז, המתפ״ש, רשות המים, משרד החוץ, המשרד להג״ס והמשרד לשת״פ אזורי - והן בעקבות היעדר מדיניות ממשלתית. נוכח האינטרס הישראלי בבניית מתקני טיפול ושימוש חוזר בשפכים לאוכלוסייה הפלסטינית ביו״ש ונוכח המשך ההשקעות של גורמים בינלאומיים בנושא זה, על המנהא״ז ועל מתפ״ש לפעול בהקדם לייעולם ולקיצורם של הליכי האישור של פרויקטים ביו״ש במימון גורמים בינלאומיים, ובראש ובראשונה פרויקטים הממתינים כיום לאישור.
על המנהא״ז, על רשות המים, על המשרד להג״ס, על משרד החוץ ועל המשרד לשת״פ אזורי להגביר את מעורבותם בקיום מגעים עם גורמים בינלאומיים לצורך קידום פרויקטים בנושאי מים וביוב ביו״ש; מוצע כי הגורמים האמורים ימליצו על גורם אחד שיוביל אותו.
[bookmark: bookmark827]תגובה
המשרד לשיתוף פעולה אזורי
2. לנושא פרוייקט מערכות מבוזרות לטיפול והשבת מים שחורים
ואפורים עבור כפרים שאינם מחוברים לרשת ביוב בגדה המערבית, המשרד ינחה את הגורמים המקצועיים במשרד לקיים במהלך החודש הנוכחי דיון מול מכון ערבה, חברת ענבל,
המינהל האזרחי ומועצת גוש עציון בכדי למפות את החסמים העומדים בפני קידום פרוייקט זה ולמצוא דרכים להתגבר על החסמים במטרה להוציא את הפרוייקט לפועל. לנושא פרוייקט אגן הירקון, מנכ״ל המשרד ינחה את הגורמים המקצועיים במשרד ליצירת קשר במהלך חודש מרץ 2017 עם רשות נחל ירקון לבחון את שיתוף הפעולה במטרה לקדם את הפרוייקט.
[bookmark: bookmark828]תגובה
משרד הביטחון
2. לעניין פעילות לקידום וייעול הליכי אישור פרויקטים ביו״ש,
במימון גורמים בינלאומיים, ובראש ובראשונה פרויקטים הממתינים כיום לאישור - נעשה מאמץ מרוכז לרתימת הקהילה הבינ״ל לקידום פרוייקטים באיו״ש, ובפרט פרוייקטים הנוגעים לאיכות הסביבה ולמים. לשם כך התקיים כנס יעודי לנושא עם הקהילה הבינ״ל בחודש פברואר 2017.
נושא הפרויקטים מועלה בכל מפגש עם הקהילה הבינ״ל בכל הרמות ומתקיימים עימם מפגשים עיתיים קבועים. הובהר לגורמים הבינ״ל מי אנשי הקשר במינהל האזרחי לקידום הנושאים, על פי הרגולציה והדרישות הסטאטוטוריות. לעניין הגברת מעורבות בקיום מגעים עם גורמים בינלאומיים לצורך קידום פרויקטים בנושאי מים וביוב ביו״ש וקביעת גורם אחד מוביל נדרש לקבוע דיון בין-משרדי בנושא. צפי לסיום יוני 2017.
[bookmark: bookmark829]תגובה

2. למשרד מדיניות ברורה בכל הנוגע לתמיכה וסיוע בהקמת
פרויקטים במימון גורמים בינלאומיים. מדיניות המשרד היא שבכל מקרה בו צפוי שיתוף פעולה בין ישראל לרשות הפלסטינאית באמצעות המדיניות התורמות, יש לתמוך בכל פרויקט סביבתי בנושא מים וביוב ובתנאי שיינתן פתרון מלא גם לנושא התחזוקה. יש לציין כי מרבית תכניות אלו אינן יוצאות אל הפועל לאור חוסר הרצון לטפל בשפכים כיאות או להשיב את הקולחין להשקיה חקלאית בידי הרשות.
המשרד מנהל את קשרי המשרד עם מדינות זרות וכן עם ארגונים בינלאומיים שונים אשר יכולים להוות גורם מגשר בפרויקטים מול הפלסטינים באמצעות אגף יחב״ל- למשל,
ארגון הסביבה של האו״ם UNEP. בעבר, נעשו ניסיונות רבים לשיתופי פעולה אולם עקב חוסר שיתוף הפעולה הפלסטיני הביצוע בפועל מוגבל ביותר. המשרד מוביל בימים אלה מול UNEP שיתוף פעולה סביבתי בקנה מידה רחב וכולנו תקווה שמהלך זה ומהלכים עתידיים נוספים יישאו פרי ויאפשרו שיתופי פעולה פוריים לרבות בצמצום זיהומי מים חוצה גבולות.
המשרד להגנת הסביבה פעל במשך השנים אל מול ארגונים ומדינות תורמות כגון ECOPEACE ,KFW ,USAID על מנת למזער מפגעים סביבתיים בתחומי יו״ש, וביניהם גם מפגעי זיהום מים חוצה גבולות. הנושאים והדרישות המקצועיות הועברו לארגונים השונים, וקידום פתרונות סביבתיים נעשה ככל הניתן, בכפוף למגבלות של סמכויות המשרד להגנת הסביבה בתחום.
בתחילת ההליך אל מול המדינות התורמות ישנו רצון להתקדמות אולם הרשות הפלסטינית מתנגדת לשיתופי פעולה רשמיים מול הצד הישראלי וכך למעשה, אין כל התקדמות לביצוע של הפרויקטים הנ״ל. בתאריך 4.4.2017 התקיימה במשרד להגנת הסביבה פגישה עם נציגי UN Environment בנוגע לקידום פרויקטים סביבתיים ביו״ש, כולל פרויקט לבניית מט״ש בוואדי חרמייה. הפגישה נערכה בהמשך לפגישת השר עם מנהל UN Environment בה דנו בקידום פרויקטים כאמור במעורבות של הארגון.
[bookmark: bookmark830]ליקוי
3. היעדר מדיניות ממשלתית: ממשלת ישראל לא גיבשה עד כה מדיניות לניהול סביבתי חוצה גבולות בכלל ולניהול זיהומי מים בפרט, ולא החליטה על גורם ממשלתי אחד שיופקד על נושא זה ועל תכלולו מול כלל הגורמים המטפלים. זאת למרות ההשלכות מרחיקות הלכת של הנושא, בין היתר, על עתודות המים של ישראל, על בריאות הציבור, ואף על המישור המדיני-ביטחוני. לפיכך נמנע או עוכב מתן פתרונות למפגעים אגב פגיעה מתמשכת בסביבה, בבריאות הציבור ובאינטרס הישראלי הנרחב. על הנהלת המשרד להג״ס ליזום דיון מקיף ומעמיק בממשלה בנושא מדיניות סביבתית חוצת גבולות בכלל ובנושא זיהומי מים בין ישראל לשטחי יו״ש ורצועת עזה בפרט, כדי שהממשלה תגבש מדיניות מתואמת לכלל משרדי הממשלה העוסקים בנושא ותקבע את הגורם הממשלתי שיוביל את הטיפול בו.
[bookmark: bookmark831]תגובה

3. לנושא היעדר מדיניות ממשלתית בעבודה בין משרדית מנכ״ל
המשרד רואה במשרד לשת״פ אזורי כמשרד המוביל לצורך תכלול העבודה מול משרד הממשלה השונים ומול גורמים בינלאומיים בעניין יזום, תיאום ואישור פרויקטים אזוריים.
המנכ״ל יפנה בכתב במהלך מרץ 2017 למנכ״לי משרדי החוץ והגנת הסביבה ולמפקד המתפ״ש להקמת צוות עבודה משותף אשר יפעל לייעול ותיאום העבודה הממשלתית בתחום הטיפול בזיהומי המים בין מדינת ישראל לשטחי יהודה שומרון ורצועת עזה.
[bookmark: bookmark832]תגובה

3. בתחום המים והביוב הגורם המקצועי המוביל הוא רשות
המים. נוכח המחלוקות שהתעוררו בנושא הקדרון ואי - קידום הפתרון המיטבי בוועדת המשנה לביוב, יזמה רשות המים את העברת הסוגיה לדיון ולקבלת החלטות במשרד רוה״מ. בעקבות מהלך זה הושגה התקדמות ניכרת בנושא. למותר לציין כי רשות המים פועלת בשיתוף פעולה הדוק עם המשרד להגנת הסביבה בנושא. רשות המים מבהירה כי הינה הגורם המקצועי
המתכלל גם בתחום הביוב וקיבלה לאחרונה הכרה ממשלתית עם העברת האחריות לוועדות המשנה לביוב לידי רשות המים.
[bookmark: bookmark833]

תגובה
המשרד להגנת הסביבה
3. המשרד להגנת הסביבה יוזם בימים אלה עבודה רחבה ומתכללת שאמורה לתת מענה ממשלתי לטיפול במפגעים סביבתיים חוצה גבולות. תכנית זו תרכז את הפעילות הממשלתית הנדרשת בכל התחומים על מנת למזער כמה שניתן את המפגעים ואת הסכנות הנוצרות לאדם ולסביבה כתוצאה מכך. עם אישור התכנית ע״י השר להגנת הסביבה, התכנית תובא לאישור ממשלת ישראל בכדי שתאשר תכנית אחידה וסדורה לטיפול ומזעור הנזקים הסביבתיים לאורך זמן.
[bookmark: bookmark834]ליקוי
4. זה עשרות שנים מוזרמים מי הביוב הגולמי של שפכי דרום-מזרח ירושלים ושל ארבע ערים פלסטיניות אל תוך אפיק נחל קדרון, לכיוון מדבר יהודה וים המלח. זרימת השפכים בנחל היא מפגע תברואתי וסביבתי חמור ביותר, מהווה מטרד קשה לתושבי האזור, מזהמת את אקוות ההר המזרחית ואת חלקו הצפוני של ים המלח ומסכנת את אוכלוסיות החי והצומח באזור אגן הנחל, שהוא מנופי התרבות החשובים בעולם. עובדה זו ידועה זה שנים לכל הגופים הממשלתיים הנוגעים בדבר.
ממצאי הביקורת העלו מציאות עגומה של מחדל ממשלתי ועירוני חמור ומתמשך, אגב הפרה בוטה של חוקים ישראליים וחשש מהפרת דינים בינלאומיים. על אף היות קדרון הנחל המזוהם ביותר שחוצה בין מדינת ישראל ליו״ש, כשמקור הזיהום ברובו המכריע בירושלים, ולמרות ההיבטים הגאופוליטיים והבינלאומיים הכרוכים בנושא והגורמים הרבים המעורבים בו, לא טופל והובל הנושא על ידי אף לא גורם ממשלתי בכיר אחד, כמו שר או משרד ראש הממשלה. על מתפ״ש ועל רשות המים להמשיך בהובלת הפתרון שהוסכם באוגוסט 2016 עם הרש״פ, או כל הסדר מוסכם אחר, לטיפול בשפכים המוזרמים לקדרון עד קבלת אישור סופי לביצוע הפרויקט, בתוך זמן סביר שמתפ״ש תקצה לכך, ושלא יעלה על כמה חודשים. אם אישור הרש״פ לא יתקבל בתוך זמן סביר, כאמור, או שהיא תחזור בה או תחדל מביצועו, על מתפ״ש לדווח על כך למשרד ראש הממשלה.
4. נקבע לוח זמנים ודיוני מעקב במשרד רוה״מ על מנת לקדם
פתרון לנושא המורכב ולהביא ליישומו בתוך פרק זמן סביר.
הסדרת נושא המימון הינה באחריות תאגיד הגיחון, כאשר רשות המים תפעל ותמשיך לסייע ביצירת המעטפת המימונית הנדרשת. לצד הפעילות הענפה למציאת פתרון ארוך טווח לסוגיה המורכבת של השפכים בקדרון, רשות המים פעלה וממשיכה לפעול לצמצום מפגעי הזיהום. במסגרת הזו ניתן למנות את הפעולות הבאות:
1. הזרמת השפכים ממורד הקדרון לשימוש חקלאי בבקעת הירדן.
2. גיבוש הסכמה בין אגודת המים מי בקעת הירדן לבין הגיחון להפעלת מתקני התפיסה והטיפול במורד הקדרון ולמימון הטיפול שנעשה באמצעותם. פעילות זו מונעת את הזיהום במורד הנחל ומבטיחה טיפול נכון במוצקים המצטברים במקום.
3. התערבות אל מול המינהל האזרחי והמשרד להג״ס על מנת שתימשך הפעילות של אגודת המים לסילוק המפגע ממורד הקדרון, על אף האיומים שהופנו אליה בנושא. בעניין זה חשוב לציין שהאמור בסעיף 309 לדוח אינו נכון עוד.

4. לעניין הובלת הפתרון שהוסכם באוגוסט 2016 עם הרש״פ
לטיפול בשפכים המוזרמים לקדרון, עד קבלת אישור סופי לביצוע הפרויקט, בלוחות זמנים קצרים - מבוצע בשוטף באמצעות קשר ישיר וקבוע עם רשות המים הפלסטינית וגורמים בכירים ברש״פ. צפי לסיום מאי 2017.
לעניין אישור הרש״פ במידה ולא יתקבל בתוך זמן סביר, דיווח על כך למשרד ראש הממשלה, אשר יוביל לקבלת החלטה מושכלת לגבי החלופה המיטבית לפתרון, בשיתוף הגורמים הנוגעים, וגיבוש תכנית ליישומה - משרד רה״מ הנחה לעדכנו לקראת הדיון בבג״צ. צפי לסיום מאי 2017.

4. המשרד להגנת הסביבה היה זה אשר דחף במשך שנים לפתרון
 (
תגובה
רשות המים
)
שיפסיק את הזיהום בקדרון ולפני כשנתיים אף אושרה תכנית סטטוטורית המאפשרת את הפסקת הזיהום. לאור תכנית
 (
455
)
 (
456
)
 (
455
)
רשות המים שהובאה לאחר מכן, ישנה אי הסכמה בינמשרדית בדבר הדרך בה ניתן להתקדם לפתרון. מבחינת עמדת המשרד, יש לוודא כי הפתרון של החלופה המשולבת המאושר מבחינה סטטוטורית, יתקדם במקביל, לפחות בשלבי התכנון, כך שאפשרי יהיה לבצעו בהקדם באם הפתרון המוצע לא יצלח ולא יבוצע חיבור הביוב לצנרת מתאימה.

5. הגיחון, רשות המים והמשרד להג״ס, וכן עיריית ירושלים, הוועדה המחוזית ומתפ״ש, לא עשו די למציאת פתרון מוסכם ובר ביצוע לבעיה במשך יותר מ-20 שנה. רק ב-2016, בעקבות עתירה לבג״ץ, הביאה רשות המים את הנושא לפתחו של משרד ראש הממשלה. על משרד ראש הממשלה במקרה זה להוביל ללא דיחוי לקבלת החלטה מושכלת לגבי החלופה המיטבית לפתרון בנסיבות העניין, בהתייעצות עם כל הגורמים הרלוונטיים, ולגבש תכנית ליישומה במהירות האפשרית. במידת הצורך, על משרד ראש הממשלה להביא את הנושא לדיון בממשלה. בד בבד, וללא קשר לחלופה שתיושם בסופו של דבר,
על משרד האוצר, על הגיחון ועל רשות המים לקבוע ללא דיחוי את אופן מימון הפרויקט שעלותו מוערכת על ידי הגיחון ב-400 מיליון ש״ח, כדי למנוע שיהוי נוסף בביצועו.

5. הטיפול בזיהום המתמשך בנחל קדרון נעשה במשך שנים רבות, לרבות פגישות של אנשים רמי דרג בנושא לקידום שיתופי פעולה שלא צלחו. (ראש הממשלה אהוד אולמרט, השר להגנת הסביבה גדעון עזרא ז״ל, הנשיא שמעון פרס ז״ל, השר לשיתוף פעולה אזורי סילבן שלום). פעילות זו גם לוותה או למעשה החלה לאור אכיפה מנהלית שביצע המשרד להגנת הסביבה לרבות התראות ושימועים לתאגיד הגיחון, עיריית ירושלים והעומד בראשה, בזמנו. לא ניתן לאור כל האמור להסיק את המסקנות הכתובות בדוח ומציירות מצב בו לא היה כל טיפול או כל עדכון של גורמים רמי דרג בנושא במהלך השנים.

6. משרד מבקר המדינה מציין בחיוב את פעולותיו של מתאם הפעולות בשטחים, שהוא קצין צה״ל בדרגת אלוף הכפוף לשר הביטחון (להלן - המתאם) משנת 2015 למציאת פתרון מוסכם בנושא מול הרש״פ. עם זאת, אף שרוב רובו של הזיהום נמצא בשטחי יו״ש, לא עשו די 
המתפ״ש והמנהא״ז כדי למצוא פתרונות לבעיה זו בשנים עברו, לרבות במסגרת ועדת המים המשותפת.

7. נחל אלכסנדר זורם מהרי השומרון ועד לים התיכון. במעלה אגן נחל אלכסנדר ביו״ש, יש כמה מקורות זיהום הכוללים שפכים ביתיים ותעשייתיים. נחל שכם הוא יובל מרכזי של נחל אלכסנדר. משנת 1995 מתבצע בצד הישראלי של נחל אלכסנדר פרויקט שיקום בו הושקעו עד שנת 2016 כ-90 מיליון ש״ח.
היערכות לקויה של רשות המים, האחראית לתכנון ולבניית תשתיות ביוב, ושל המנהא״ז, האחראי על תכנון ואישור תשתיות ביו״ש,
הביאו לכך שמט״ש יד חנה בעמק חפר, שנבנה לפני כ-14 שנה כמתקן חירום עם ספיקה מוגבלת לקליטת שפכים מישובים פלסטיניים ביו״ש, אינו עומד בעומס ובהרכב השפכים המוזרמים אליו וכך נגרם זיהום בנחל אלכסנדר ונוצרים מפגעי תברואה וסביבה קשים לתושבי האזור. ההיערכות הלקויה נובעת במידה רבה מפערי מידע ומאי- ודאות של הגורמים המטפלים בנושא, לרבות ברשות המים ובמנהא״ז, לגבי תכניות תשתית הביוב בצד הפלסטיני, המנוהלות וממומנות על ידי גורמים בינלאומיים.
על רשות המים ועל המנהא״ז לפעול, בראש ובראשונה, לטיפול בשפכים הפלסטיניים בתחומי יו״ש. כן עליהם לשפר את מנגנוני שיתוף הפעולה והתיאום שלהם בתחומי התשתיות להגנת הסביבה עם הגורמים הבינלאומיים והפלסטיניים, החל בשלבים המוקדמים ביותר של תכנון התשתיות, ולפעול לפתרונות מתואמים, שישרתו את האינטרסים הכלכליים, הסביבתיים והבריאותיים של שני הצדדים.
[bookmark: bookmark841]תגובה רשות מים
7.	רשות המים פועלת מול הגורמים הרלוונטיים ולאחרונה אף

 (
תגובה
משרד הביטחון
)
 (
תגובה
רשות המים
)
הוגדר תקציב של 12 מלש״ח לקידום התכנון המפורט, כשלב ראשון ומחוייב בגיבוש הפתרון ההנדסי. זאת, בנוסך לפעולות שנעשו לצורך קיזוז כספי רש״פ כתמורה לטיפול בשפכים המגיעים למט״ש יד חנה והמזהמים את הנחל. פעולה באמצעות קיזוז כספים היא אמצעי נכון להפעלת לחץ כלכלי על הפלסטינים, על מנת שימלאו את מחויבותם לפי ההסכם לטיפול בשפכים, וזאת כמובן בהתאם למדיניות ממשלה בסוגיה זו.

7.	לעניין טיפול בשפכים הפלסטינים בתחומי יו״ש - חיזוק השיח
עם הרש״פ בנושא למניעת זיהום במקור וקידום פרויקטים למול הקהילה הבינ״ל למניעת הזיהום.
לעניין שיפור מנגנוני שיתוף הפעולה והתיאום בתחומי התשתיות להגנת הסביבה עם הגורמים הבינלאומיים והפלסטיניים, לפעול לפתרונות מתואמים, שישרתו את האינטרסים הכלכליים, הסביבתיים והבריאותיים של שני הצדדים - נעשה מאמץ מרוכז לרתימת הקהילה הבינ״ל לקידום פרויקטים באיו״ש, ובפרט פרויקטים הנוגעים לאיכות הסביבה ולמים. לשם כך התקיים כנס ייעודי לנושא עם הקהילה הבינ״ל בחודש פברואר 2017. נושא הפרויקטים מועלה בכל מפגש עם הקהילה הבינ״ל בכל הרמות ומתקיימים עימם מפגשים עיתיים קבועים. הובהר לגורמים הבינ״ל מי אנשי הקשר במינהל האזרחי לקידום הנושאים, על פי הרגולציה והדרישות הסטאטוטוריות.
[bookmark: bookmark842]תגובה
המשרד להגנת הסביבה
7. המשרד כמובן תומך בצורך בהפניית משאבים תקציביים משמעותיים על מנת לקדם הקמת תשתיות מים וביוב שימזערו את הנזקים המשמעותיים לסביבה כתוצאה מהזרמת ביוב.
[bookmark: bookmark843]ליקוי
8. מידי שנה מגיעים שפכים המכילים עקר - תוצר לוואי רעיל בייצור שמן זית - משטחי יו״ש לשטחי מדינת ישראל, בעיקר באזור נחל אלכסנדר, המסבים נזקים כבדים למערכות הטיפול בשפכים עד כדי קריסתם וגרימת זיהום קשה בנחלים כתוצאה מכך. המשרד להג״ס,
רשות המים והגורמים במנהא״ז האחראים להגנת הסביבה, המים והחקלאות ביו״ש לא פעלו למציאת פתרונות מתואמים לבעיה זו. על רשות המים, על המנהא״ז, על המשרד להג״ס ועל משרד החקלאות ופיתוח הכפר (להלן - משרד החקלאות) לפעול לפתרון הבעיה משני צדי הקו הירוק בשיתוף כל הגורמים הממשלתיים הרלוונטיים.
מומלץ לבחון פתרונות בשיתוף הצד הפלסטיני, הבנק הגרמני וגורמים בינלאומיים נוספים, ואף לשקול הסתייעות בארגוני חברה אזרחית,
עידוד יזמות פרטית ומעורבות גורמים מקומיים.



8.	          הטיפול בעקר הוא מקומי ונוגע לכל בית בד, כאשר הטיפול
הנדרש הוא במקור. כדי להתמודד עם סוגיה זו על הרש״פ לטפל בכל בית בד באופן פרטני וברור כי משרדי הממשלה בישראל אינה יכולים להחליף את פעילות הרש״פ בעניין.
רשות המים, המשרד להגנת הסביבה והמנהל האזרחי ערכו אך לאחרונה סיור עם פקידי ממשל פלשתינאי על מנת לשתף אותם מהניסיון הישראלי להתמודדות עם הטיפול בעקר והשיטות השונות הקיימות בישראל לטיפול.
[bookmark: bookmark844]תגובה
משרד הביטחון
8.	לעניין פעילות לפתרון בעיית העקר משני צדי הקו הירוק
בשיתוף כל הגורמים הממשלתיים הרלוונטיים - נבנית בימים אלה תוכנית לטיפול בנושא בתיאום של מנהא״ז עם המשרד להגנ״ס במסגרתו מתבצע מיפוי הפער והאמצעים הנדרשים.
כמו כן, מתקיים שיח למול הרש״פ והמועצות המקומיות שהינן האחראיות הישירות לזיהום והטיפול בו. צפי לסיום דצמבר 2017.
[bookmark: bookmark845]תגובה
המשרד להגנת הסביבה
8. המשרד מסיים בימים אלה הכנת תכנית שתאפשר איסוף של העקר ישירות מבתי הבד והזרמתו באופן מרוכז לאיגום במקום הזרמה שלו ישירות לסביבה תוך גרימת זיהום חוצה גבולות חמור.
עם סיום התכנית תחל היערכות תקציבית ומנהלית שתאפשר להוציא את התכנית מהכוח אל הפועל, כבר בעונת המסיק הקרובה, דהיינו סתיו 2017. יצוין כי אגף יחב״ל של המשרד להגנת הסביבה נוהג לעלות את הנושא שבנידון בפורומים בינ״ל שונים על מנת לנסות למצוא גורם שיוכל לסייע בנושא זה.
[bookmark: bookmark846]ליקוי
9. נחל חברון הוא יובל של נחלי באר שבע והבשור, ראשיתו מצפון לעיר חברון וסופו סמוך לתל שבע, במפגש עם נחל באר שבע. בכל תוואי הנחל בתחומי יו״ש, 43.5 ק״מ, זורמים שפכים גולמיים, סניטריים ותעשייתיים, מחברון, מקריית ארבע ומיישובי הסביבה. שפכים אלה מכילים ריכוז גבוה של חומרים רעילים הכוללים תוצרי תעשיות אבן,
ציפוי מתכות, בורסקאות ותעשיות שמן זית. כמו רבים מנחלי יו״ש, במקורו היה נחל חברון אכזב, אולם כיום זורמים בו שפכים.
[bookmark: bookmark847]ליקוי
10. למרות מגוון פעולות שנקט קמ״ט סביבה במנהא״ז להפסקת הזרמת נסורת אבן לנחל על ידי המפעלים הפלסטיניים, הוא לא בחן את מכלול הפתרונות האפשריים ולא סיפק פתרונות יעילים לבעיה זו.
לפיכך נכון לאוקטובר 2016 לא נפתרה בעיית הזרמת נסורת האבן לנחל חברון. על קמ״ט סביבה לפעול בהקדם למציאת פתרון לבעיית נסורת האבן המושלכת לנחלים, ובכלל זה לבחון גם פתרונות חדשניים מבוססי מחקר. לגבי בעיית הזרמת כרום לנחל, על קמ״ט סביבה לקיים לאלתר דיון עם כל הגורמים הרלוונטיים לצורך בחינה עדכנית של מצב הדברים בדבר הצורך באיסור הכנסת החומצה הגופרתית למפעלים ולמתקן המיחזור ומציאת פתרונות אפשריים לבעיה הסביבתית החמורה והמתמשכת. כמו כן, נוכח ההשלכות הביטחוניות, הכלכליות, הבריאותיות, הסביבתיות והבטיחותיות של החלטת קמ״ט סביבה אם לאשר הכנסת חומרים דו-שימושיים למפעלים, על קמ״ט סביבה להיוועץ בנושא זה, על בסיס תקופתי, בכל הגורמים הרלוונטיים ולבחון פתרונות יעילים, לרבות הסתייעות בגורמים בינלאומיים.
[bookmark: bookmark848]תגובה
משרד הביטחון
10. לעניין מציאת פתרון לבעיית נסורת האבן המושלכת לנחלים -
קידום פתרון מתואם עם הרש״פ. ביום 1.3.17 התקיים כנס עם הרש״פ בגזרת חברון. עיריית חברון הציעה לקדם משטח לקליטת נסורת האבן. הצד הפלסטיני נתבקש להציג תוכניות מפורטות לבחינה וכן הסכמת בעלי הקרקע להקצאה.
לעניין בעיית הזרמה של כרום לנחל: בחינה עדכנית בדבר הצורך באיסור הכנסת החומצה הגופרתית למפעלים ולמתקן המיחזור ומציאת פתרונות אפשריים - נכון לדיגום נחל חברון ביום 8.11.16 לא נמצאו חריגות מערכי הכרום. מתבצע דיגום עיתי קבוע בנחל.
לעניין היוועצות בנושא הכנסת חומרים דו-שימושיים למפעלים, על בסיס תקופתי, בכל הגורמים הרלוונטיים ולבחון פתרונות יעילים, לרבות הסתייעות בגורמים בינלאומיים - תקוים בחינה עם הגורמים הרלוונטיים, לרבות גורמי הביטחון,

 (
תגובה
המשרד להגנת הסביבה
)
באשר לאיסור הכנסת החומצה הגופרתית (החומר מצוי ברשימת הדו״ש). צפי לסיום - יולי 2017.

10. המשרד להגנת הסביבה ממשיך למדוד את איכות השפכים המוזרמת במורד נחל חברון ובהתאם לצורך מעדכן את המינהל האזרחי לעניין איכויות חריגות של השפכים.
קמ״ט איכות סביבה הציע פתרונות אפשריים לטיפול ברובה:
הפתרונות קיימים, אך מימושם תלוי בשיתוף פעולה של הרש״פ כיוון שיישומם הוא בשטחי A ו- B.
בתאריך 1.3.17 התקיים כנס משותף, עם נציגי הרש״פ בנושא תשתיות אזרחיות בגזרת חברון לשנת 2017. עיריית חברון הציעה תכנית רעיונית להקמת משטח בגודל של כ-30 דונם לקליטת נסורת האבן (״רובה״) ל10 שנים הבאות, סמוך ליישוב פני חבר על קרקע פלסטינית פרטית. נמסר לצד הפלסטיני שעליו להגיש תכניות מפורטות להקמת האתר, וכן הסכמת בעלי הקרקע להקצאה. טרם הוגשו תכניות.
[bookmark: bookmark849]ליקוי
11. לגבי הזרמת כרום (חומר רעיל ומסרטן) לנחל על ידי מפעלי עורות פלסטיניים, משרד מבקר המדינה מציין בחיוב את מאמציו של קמ״ט סביבה להפסיק את הזרמת הכרום לנחל. עם זאת, משנת 2007, במשך כתשע שנים, אוסר קמ״ט סביבה על השימוש בחומר הדו-שימושי חומצה גופרתית המשמש להפעלת מתקן למיחזור הכרום שהקימה הסוכנות האמריקנית לפיתוח בינלאומי (United States Agency for International Development - USAID ; להלן - USAID), וכך נמנע מיחזור הכרום ונמשכת הזרמתו לנחל; זאת בלי שהתקיימו על כך דיונים מסודרים עם כלל הגורמים השלטוניים הרלוונטיים.
[bookmark: bookmark850]תגובה
המשרד להגנת הסביבה
11. קמ״ט איכות סביבה ונציגיו קיימו פגישות רבות עם שלל
נציגים: פלסטינים, בינ״ל, תעשיינים, עמותות ועוד. כל זאת במטרה למצוא פתרונות ישימים לבעיית הכרום בנחל חברון.
חומצה גופרתית 98% איננה פתרון ישים לבעיית הכרום,
ואיננה קשורה לתפקודה של תעשיית העורות המקומית.
העובדה היא כי תעשיית העורות ממשיכה לשגשג, וכמות הכרום בנחל פוחתת גם ללא הכנסת חומצה גופרתית לשטחי הרש״פ.
קמ״ט איכות סביבה מתיר כניסה של חומרים חלופיים לחומצה הגופרתית כדוגמת חומצת מלח וחומרים נוספים כדי לשמר את הפעילות הכלכלית. החומצה הגופרתית היא חומצה
מסוכנת ועלולה לשמש להכנת חומרי חבלה ונפץ, גם בכמויות קטנות. קמ״ט איכות סביבה אפשר הכנסת חומרים כימיים חלופיים או העברת שאריות הכרום לרמת חובב. מטעמים כלכליים מפעלי העורות בחרו להעביר את שאריות הכרום לרמת חובב, ואף התקבלו במשרדי קמ״ט איכות סביבה אישורים על ביצוע העברה.
[bookmark: bookmark851]ליקוי
12. למרות חשיבותו של הפרויקט להשבת המים של מט״ש אל-בירה, העשוי בעת ובעונה אחת הן לפתור את בעיית זיהום נחל מכמש ונחל פרת והן לספק מים נוספים להשקיה חקלאית, לא גיבשו המנהא״ז, מתפ״ש ורשות המים דרך פעולה מתואמת לקידומו בתכנית שאושרה על ידי הוועדה הטכנית של ועדת המים המשותפת, בין שמדובר מול הגורמים הפלסטיניים ובין שמדובר מול הגורם הבינלאומי הרלוונטי.
כדי להפסיק את הזיהום על המנהא״ז, על מתפ״ש ועל רשות המים לבחון במשותף מול כלל הגורמים הרלוונטיים, כולל פלסטיניים ובינלאומיים, דרכי פעולה אפשריות לקידום מהיר של פרויקט ניצול מי הקולחים של מט״ש אל-בירה, לרבות באמצעות ועדת המים המשותפת או ועדת משנה שלה.
[bookmark: bookmark852]תגובה
משרד הביטחון
12. לעניין בחינה, בשיתוף הגורמים הרלוונטיים, כולל פלסטינים
ובינלאומיים, של דרכי פעולה אפשריות לקידום מהיר של פרויקט ניצול מי הקולחים של מט״ש אל-בירה, לרבות באמצעות ועדת המים המשותפת או ועדת משנה שלה - קביעת דיון ייעודי בין-משרדי לבחינת הנושא לרבות השלכות הרוחב.
בכל מקרה, יידרש תיאום למול הרש״פ לקידום כל מענה שהוא.
צפי לסיום יולי 2017.
[bookmark: bookmark853]תגובה רשות מים
12.	האחריות בנושא קידום השבת מי קולחים בשטחי יו״ש מוטלת
על המינהל האזרחי. רשות המים מצידה תנסה לסייע ובוחנת את הפתרונות המיטביים לנושא.


12. במהלך למעלה מעשור המשרד להגנת הסביבה פועל מול הגורמים התורמים על מנת לפתח מפעלי השבה לקולחין ולנצל את השפכים המטופלים לטובת השקייה חקלאית. עד כה, לא צלח אף פרויקט משמעותי בתחום לאור סירוב הפלשתינאים להשקות בקולחין ועל-כן, לא נמצא פתרון לקולחין המטוהרים של המט״ש. עם זאת, המשרד ממשיך ומקדם תכניות למפעלי השבה ככל שישנן יוזמות כאלה בשטח. כמו כן המשרד ישמח להמשיך ולסייע בליווי הנושא ככל הנדרש. רק בשבוע האחרון נפגשו והעלו נציגי המשרד את הסוגיה הנ״ל אל מול נציגי UNEP בכוונה לסייע בפיתוח מפעלי השבת קולחין כבר בעתיד הקרוב.
לעניין הפסקת הזרמת המזהמים לנחל, נבחנות כיום על ידי קמ״ט איכות הסביבה המשמש גם מ״מ קמ״ט מים במינהל האזרחי שתי חלופות שתכליתן מניעת הזרמת שפכי המט״ש לנחל מכמש: א. שימוש חוזר בקולחין להשקיה; ב. שדרוג מערכות המט״ש לטיפול שלישוני (כאשר היום, הקולחין המטופלים היוצאים מהמט״ש הם באיכות שניונית). כאמור,
העניין מצוי בבחינה וטרם התגבשה החלטה בנושא.
[bookmark: bookmark854]ליקוי
13. לזיהומי מים ברצועת עזה, כחלק ממשבר המים שבו נתונה הרצועה, השלכות סביבתיות ובריאותיות, שאינן מתחשבות בגבול שבין ישראל לרצועה, בכמה תחומים עיקריים: זיהום הים והחופים, זיהום נחלים,
מאגרי מים ומי תהום וסכנת הידבקות במחלות. למשבר זה גם השלכות ביטחוניות ומדיניות נרחבות הנובעות ממצוקת האוכלוסייה ומחוסר היציבות המתלווה לה, וכן השפעה על יחסי החוץ של ישראל. בחודשים ינואר ופברואר 2016, בשני מקרים שונים, הושבתה פעילות מתקן ההתפלה בחוף אשקלון עקב זיהום אורגני קיצוני במי הים,
שלפי החברה המפעילה את המתקן מקורו כפי הנראה ברצועת עזה.
[bookmark: bookmark855]תגובה
המשרד להגנת הסביבה
13. הנושא אינו נמצא בסמכות המשרד שכן מדובר בזיהום המגיע
מרצועת עזה. תחום האחריות של קמ״ט איכות סביבה בהקשר לעזה הוא רק בתיאום הנפקת היתרי הבאה של חומרים מסוימים, ולא בהקשרי איכות סביבה וטיפול במפגעים וזאת מכיוון ששטח זה אינו נמצא יותר באחריות ישראלית.
14. בשנת 2013 כמעט שהושלמה בנייתו של מט״ש בצפון הרצועה שהקים הבנק העולמי בהשתתפות מדינות תורמות בעלות של כ-75 מיליון דולר. המט״ש נועד לטפל בשפכים של תושבי צפון הרצועה ולספק מים מטוהרים להשקיה חקלאית לכ-15,000 דונם. לצורך הפעלתו זקוק המט״ש לאספקת חשמל סדירה, ואי אפשר לספקה לו באמצעות קווי החשמל הקיימים, משום שהם כורעים תחת העומס, ושיעור התקלות המתרחשות בהם גדול מאוד. על מתפ״ש לנקוט את כל הפעולות הנדרשות כדי לאפשר את הפעלתו של המט״ש הצפוני ברצועת עזה בשנת 2017, ובכלל זה לזרז את ההליכים לתכנון ולבניית קו החשמל למט״ש בסיוע כל הגורמים הרלוונטיים. ככלל, במסגרת שיקוליו לאישור הקמת תשתיות ברצועת עזה, על מתפ״ש לתת את הדעת ולהעניק משקל ראוי גם לסכנות הסביבתיות והבריאותיות שבזיהומי מים בין רצועת עזה וישראל. לצורך כך עליו לאסוף נתונים ומידע, ולהתייעץ עם הגורמים המקצועיים כמו המשרד להג״ס, רשות המים ומשרד הבריאות. כמו כן, נוכח הסכנות הבריאותיות האורבות לאזרחי ישראל ממשבר המים ההולך ומחמיר ברצועה, על מתפ״ש ועל משרד הבריאות לשתף פעולה בהערכת הסיכונים בנושא זה.
[bookmark: bookmark856]תגובה
משרד הביטחון
14. לעניין נקיטת כל הפעולות הנדרשות על מנת לאפשר את הפעלתו של המט״ש הצפוני ברצועת עזה בשנת 2017, בשיתוף הגורמים הרלוונטיים לנושא - מאז ההתנתקות, מתן מענה לצרכי האנרגיה של מתקני תשתית ברצועת עזה הינו באחריות הפלסטינים ואיננו באחריות ישראל.
לאור מצב משק האנרגיה ברצועה, ישראל העבירה מספר הצעות לרש״פ לשיפור המצב. מימוש החלטות אלו תלוי ברש״פ. מתפ״ש מצוי בקשר קבוע עם הרש״פ וגורמים מובילים בקהילה הבינ״ל בנושא זה. צפי לסיום - יוני 2017.
[bookmark: bookmark857]ליקוי
 (
ליקוי
)

15. אף שהעובדה שהשפכים הלא מטופלים גורמים לזיהומי הים, הנחלים ומי התהום בשטחי ישראל הגובלים ברצועת עזה ידועה זה שנים, וכך גם הסכנות הבריאותיות והביטחוניות לישראל במקרה של התפרצות מחלות עקב זיהומי מים ברצועה, מתפ״ש לא נתנה משקל ראוי לשיקולים אלה כאשר נמנעה מלאשר קו חשמל ייעודי למט״ש הצפוני בעזה משנת 2013. רק לאחר חשיפת הנושא בתקשורת והתגברות העניין הציבורי החלה מתפ״ש לבחון פתרונות לבעיית החשמל של

המט״ש, ורק אחרי שהופעל לחץ בינלאומי הסכימה לבסוף, באוגוסט 2016, להקמת קו החשמל.
[bookmark: bookmark858]תגובה
המשרד להגנת הסביבה
15. המצב בעזה שונה מהותית מהמצב ביו״ש שכן אין מדובר בשטח בשליטה ישראלית כלשהי ועל-כן, תחומי פעילות קמ״ט סביבה ומים מצומצמים עוד יותר ומתרכזים באישורי העברת סחורות וחומרים. אין למעשה שליטה כלשהי על הקורה בתוך רצועת עזה וזה כולל בין השאר גם את הטיפול השוטף בהיבטי סביבה.
[bookmark: bookmark859]ליקוי
16. למרות ההתרעות בדוחות של ארגונים בינלאומיים על סכנות בריאותיות להתפרצות מחלות מרצועת עזה, לא פנתה מתפ״ש למשרד הבריאות לביצוע הערכת סיכונים בנושא זה, ומשרד הבריאות גם לא בדק זאת מיוזמתו. כך גם לא פנתה מתפ״ש למשרד להג״ס ולרשות המים כדי שיעריכו את סיכוני זרימת השפכים מהרצועה לכיוון ישראל בתחומי הסביבה ותשתיות המים.
[bookmark: bookmark860]תגובה
המשרד להגנת הסביבה
16. כאמור מדובר ברצועת עזה בה למשרד אין סמכויות כלשהן,
בנוסף לכך נציין כי נושא הסכנות הבריאותיות נמצא באחריות משרד הבריאות. סיכוני זרימת השפכים לים מוערכים בדוחות שיצאו בזמנו כאשר מבחינת חשש מקרבה למתקני ההתפלה,
הנושא מטופל ע״י רשות המים ומשרד הבריאות וזיהום הים מבחינה סביבתית גורם להשפעות סביבתיות משמעותיות שכבר דווחו כאמור בעבר.
[bookmark: bookmark861]תגובה
משרד הבריאות
16. השלכת מצב מי השתייה והתחלואה בעזה, למצב המים
בישראל ולאפשרות של תחלואה כתוצאה מכך בישראל, אינה סבירה.
17. רובם הגדול של מחנות צה״ל ביו״ש טרם חובר למערכת ביוב וטיפול בשפכים תקינה, והם ממשיכים להזרים במשך שנים שפכים לסביבה,
ובכך יוצרים מפגע סביבתי חמור המזהם את מי התהום והנחלים; פעולתה של מערכת הביטחון לטיפול בנושא אינה נשענת על תכנית ביצוע רב-שנתית סדורה הכוללת לוחות זמנים ליישומה. על משרד הביטחון להכין לאלתר תכנית רב-שנתית הכוללת לוחות זמנים מפורטים ותקציב לחיבור כלל מחנות צה״ל לביוב ולמתקני טיפול בשפכים כבר בשנים הקרובות.
[bookmark: bookmark862]תגובה
המשרד להגנת הסביבה
17. המשרד היה שותף להצעת המחליטים 1770 בנוגע לחיבור
מחנות צה״ל ביו״ש ואף מנטר ומדווח על מפגעים כתוצאה מהזרמת הביוב. החיבורים עצמם נמצאים באחריות משרד הביטחון.
תגובה
צבא הגנה לישראל
17. צה״ל רואה חשיבות רבה בשמירה על הסביבה ומשקיע בנושא
מאמצים ותקציבים רבים.
בהחלטת הממשלה מס׳ 1770 משנת 2010 נכללו כ-140 מחנות לחיבור למערכת הביוב עד שנת 2015. בהתאם גובשה בצה״ל תכנית לחיבור המחנות אשר עודכנה במעלה הדרך ועומדת כיום על כ-180 מחנות לחיבור.
על פי החלטת הממשלה כאמור, תקציב התוכנית יעמוד על 400 מש״ח בחלוקה של 250 מש״ח מתקציב צה״ל ו-150 מש״ח כהלוואה מהמשרד להגנת הסביבה.
בפועל, צה״ל עמד בהתחייבותו והעמיד עד כה ממקורותיו כ- 230 מש״ח למימוש התכנית. לעומת זאת, הלוואת המשרד להגנ״ס אשר היוותה מקור משמעותי למימוש התכנית, כמעט ולא התקבלה (מתוך 150 מש״ח שתוכננו הועמד בפועל 21 מש״ח בלבד).
נוכח הפער במימון, נוצר פער בלו״ז למימוש התוכנית כפי שהיה מתוכנן.
ביו״ש, כמו גם בחלקים אחרים של המדינה, חלק לא מבוטל של מחנות חובר למערכת ביוב. עם זאת קיימים פערי תשתית היסטוריים וצה״ל פועל לחיבור המחנות הנותרים בהתאם לתוכנית סדורה, ובהתאם למקור תקציבי לממושה.
כחלק מתר״ש ״גדעון״ מתוכנן לחבר כ-20 מחנות ולצורך זה סוכם על הקצאת תקציב בסך כ-100 מש״ח. יתר המחנות יחוברו בהמשך בתר״שים הבאים במגבלות התקציב. העמדת מקורות תקציב נוספים (מתקציב משרד הגנ״ס כפי שסוכם בהחלטת הממשלה אך לא מומש בפועל) תסייע במימוש התוכנית ותחיש את הטיפול בחיבור מחנות צה״ל לביוב. כמו כן נדגיש, כי כל מחנה חדש שהוקם בשנים האחרונות או מתוכנן להקמה מחובר למערכת ביוב ע״פ פקודה. צפי לסיום - דצמבר 2018.
[bookmark: bookmark863]ליקוי
18. בין נתוני רשות המים לנתוני רט״ג בנושא טיפול בשפכים פלסטיניים התגלו פערים עצומים ולא סבירים. דוגמאות לכך הן פער של כ-500% בכמויות שפכי יישובים פלסטיניים המטופלים במט״שים בישראל ופער של כ-170% בכמויות השפכים המסולקים לבורות ספיגה או לנחלים ללא טיפול. פערים כה גדולים בין נתוני הגופים האמורים אינם סבירים, ויכולים להשפיע מהותית על ההחלטות שמקבלים הגופים השונים המתבססים על הנתונים בתחום זה. על רשות המים,
על רט״ג ועל המשרד להג״ס לפעול בצוותא כדי לבחון ולתקן את הנתונים באופן שיתקבל בסיס נתונים אמין אחד. במסגרת זו, יש לבחון בהקדם את האפשרות להתקנת מדי מים שיספקו נתונים מדויקים ככל האפשר על כמויות השפכים הפלסטיניים המטופלים בישראל.
[bookmark: bookmark864]תגובה רשות מים
18. נתוני רשות המים מתבססים על מדידות המועברות לרשות
מגופים שדורשים תשלום בגין שפכים פלשטינאים. בכך למשל,
אף אם מט״ש טיפל בביוב פלשטינאי עד לרמה הנדרשת אך הזרימו בנחל וזה התערבב עם שפכים לא מטופלים, כאשר אלו יגיעו לשטחי ישראל הם ידרשו טיפול מלא ולכן גם יחויבו בתשלום עבור כל כמות השפכים.
כאמור לעיל, רשות המים הקימה צוות שיבחן את הנושא ויציע בין היתר, כיצד להתמודד עם בסיס הנתונים.
[bookmark: bookmark865]תגובה
המשרד להגנת הסביבה
18. ישנם נתונים מדויקים של כמויות השפכים המוזרמות לישראל
ובהתאם נעשה קיזוז על הטיפול בשפכים אלה. עם זאת,
הזרמות לסביבה באופן ישיר שלא הגיעו למט״שים בישראל לא

מדווחות וחלק משמעותי מביוב זה מחלחל למי תהום תוך גרימת נזקים סביבתיים משמעותיים. טיפול בשפכים אלה יהיה חלק אינטגרלי מהתכנית הכוללת אותה מקדם המשרד להגנת הסביבה בימים אלה בנוגע לזיהום חוצה גבולות.

פרק שישי
מערכת הביטחון

[bookmark: bookmark866]פעילות הרשות לפינוי מוקשים
[bookmark: bookmark867]הגופים המבוקרים: משרד הביטחון, משרד האוצר
[bookmark: bookmark868]ליקוי
1. משרד האוצר קבע את תקציב הרשות לפינוי מוקשים (רלפ״ם) בתקציב הביטחון ולא בסעיף תקציבי נפרד בחוק התקציב השנתי,
באופן שאינו תואם לכאורה ללשון החוק. בשנים 2011 ו- 2012 מימנו משרד האוצר ומשהב״ט את תקציב הרלפ״ם בחלקים שווים, לפי הנחיה של ראש הממשלה שניתנה בסמוך למועד חקיקת החוק. החל משנת 2013 הפסיק משרד האוצר להעביר את חלקו, בטענה שעל פי המתווה של ״הכל כלול״ תקציב הביטחון כולל גם את חלקו במימון פעילות הרלפ״ם. בכך שוב פעל משרד האוצר באופן שאינו תואם לכאורה ללשון החוק. על משהב״ט ומשרד האוצר לפנות ליועץ המשפטי לממשלה על מנת שיכריע במחלוקות ביניהם בנוגע לפרשנות לשון החוק בסוגיות תקציב הרלפ״ם, ככל שאלה עדיין רלוונטיות.
[bookmark: bookmark869]תגובה
משרד הביטחון
1.	משרד הביטחון סיכם עם משרד האוצר שבספר תקציב 2019,
התקציב יהיה בסעיף נפרד מתקציב הביטחון והמחלוקת נפתרה.
[bookmark: bookmark870]ליקוי
2. מנגנון פינוי נפלים הקיים אינו נותן מענה מספק לפינוי בטיחותי ויסודי של נפלים משטחים המיועדים לשימושים אזרחיים. לכך יש השלכות הן לביטחון הציבור והן בתחום הכלכלי, שכן השטחים שבהם טמונים נפלים, יכולים היו לשמש לצרכים אזרחיים, אך הם עומדים כאבן שאין לה הופכין. על משהב״ט להאיץ את פעילותו להסכמת גוף אחראי ומאסדר לתחום פינוי הנפלים במדינה, בין אם במסגרת ההצעה לתיקון החוק שהגיש, ובין אם באמצעות אחת מן החלופות שהציע צה״ל בעבודת המטה שערך בנושא.
[bookmark: bookmark871]תגובה
משרד הביטחון
2 .	עמדת הרשות לפינוי מוקשים (הרלפ״ם) הכוללת התייחסות
מפורטת הן מקצועית והן את משמעויות האסדרה של הגדלת
המשאבים, הועברה לאישור מנכ״ל ור׳ מטה השר. הוכן תזכיר תיקון חקיקה לצורך העברת האחריות בנושא זה לרלפ״ם. התזכיר עתיד להעלות לאישור וועדת שרים לחקיקה לאחר קבלת אישורים מהשר ומהמנכ״ל.
[bookmark: bookmark872]ליקוי
3. מאז מאי 2013 לא מתקיימת כל פעילות חדשה לפינוי שדות מוקשים מסוג נ״ט, המיועדים לשימוש אזרחי. כתוצאה מכך, צה״ל לא קיים החלטת ממשלה מינואר 2014 שמורה על פינוי שדות מוקשים, חלקם מסוג נ״ט בלבד, משטחים שנועדו לפיתוח החקלאות בגולן. לכך יש השלכות כלכליות והשלכות במימוש החלטות ממשל ושמירה על מינהל ציבורי תקין, כמו גם השלכות אפשריות בהקשר של שמירה על ביטחון הציבור. על צה״ל ועל הרלפ״ם לשלב במסגרת תכניות העבודה שלהם לשנת 2017 את פינוי שדה המוקשים במג׳דל שמס, על מנת שההבנות המשותפות שאליהן הגיעו לגבי חשיבות פינוי זה, אכן יתממשו.
[bookmark: bookmark873]תגובה
צבא הגנה לישראל, משרד הביטחון
3. בשנת 2013 נהרג החייל רועי אלפי ז״ל במהלך פינוי שדה מוקשים ברמת הגולן. בעקבות האירוע הוחלט לעצור את פעילות חיילי צה״ל בשדות מוקשים, למעט מקרים חריגים.
חיל ההנדסה נמצא בשלבי ניסוי לתרגולות וטכניקות חדשות הצפוי להסתיים במהלך מחצית 2017. ניסוי זה יאפשר לפנות שדה מוקשים בסיכון מזערי לעוסקים בפינויו. בהתאם לתוצאות הניסוי, יגובש מתווה פעילות אשר לפיו ניתן יהיה לבצע את עבודת הפינוי בהתאם להנחיות קהנ״ר, לתרגולת החדשה ועל-פי סדר עדיפות שיקבע, כפי שנעשה בעבר. צפי לסיום- דצמבר 2017.
פינוי השד״ם מופיע בתוכנית העבודה של הרלפ״ם ויבוצע עד סוף 2017. בימים אלה (מרץ 2017) מתפרסם מכרז ע״י אגף הנדסה ובינוי ובתיאום עם צה״ל. באשר לשדה המוקשים עליו הייתה מחלוקת, הוחלט בדיון שנערך עם המועצה המקומית כי המועצה תממן את פינוי האדמה אשר מכסה את השדה עד לגובה 0.5 מטר מגובה השדה ומשם הרלפ״ם יפנו את השדה כולו.
[bookmark: bookmark874]ליקוי
4. רק באחד מתוך שישה פרויקטים לפינוי מוקשים שהסתיימו, הושלם הליך העברת השטח לאזרחים. בפרויקטים אחרים חלים עיכובים משמעותיים מצד צה״ל, הן בשלב ביטול צו הסגירה על השטח על ידי המפקדים הצבאיים, והן בשלב הסדרת הגדרות הסובבות את שדות המוקשים על ידי מפקדי ההנדסה הפיקודיים. עיכובים אלה יש בהם כדי להשליך ישירות ובאופן לא מבוטל על הרווחים הצפויים למשק כתוצאה משימוש עתידי בשטחים אלה. על קצין ההנדסה הראשי לעגן בפקודות צה״ל הרלוונטיות לוחות זמנים מחייבים לביטול צווי סגירה על שטחים שהסתיימו בהם עבודות לפינוי מוקשים ולהורדת הגדרות סביבם.
[bookmark: bookmark875]תגובה
צבא הגנה לישראל
4. באפריל 2016 הפיץ קהנ״ר הנחייה לעוסקים במיקוש להורדת גדרות תוך 90 ימים מהרגע שהועבר אישור מהרלפ״ם כי השטח פונה ממוקשים.
[bookmark: bookmark876]ליקוי
5. עד יולי 2016, מועד סיום הביקורת, תחום פינוי המוקשים לא הוסדר בחקיקת משנה, על אף שהחוק, שנחקק כאמור בשנת 2011, הקנה לשר הביטחון סמכות להתקין תקנות לשם ביצועו. ראוי שהיועץ המשפטי למערכת הביטחון והיועץ המשפטי של הרלפ״ם יקדמו את ההליכים שבהם החלו לטובת עיגון חקיקת משנה משלימה לחוק, ושיביאו אותה בהקדם לאישור ועדת החוץ והביטחון על מנת שתפורסם ברשומות, כנדרש בחוק.
[bookmark: bookmark877]תגובה
משרד הביטחון
5. הושלמה כתיבת הנושאים המקצועיים הנדרשים לתקנות, בליווי התהליך ע״י איש מקצוע מהרלפ״ם יחד עם יועמ״ש רלפ״ם. טיוטת התקנות נמצאת בשלבים מתקדמים לעיגון חקיקה משלימה לחוק, והיא נכתבת בשיתוף הגורם במקצועי ברלפ״ם. בהמשך תובא לאישור ועדת חוץ וביטחון לצורך פרסום ברשומות, כפי שנדרש בחוק.
צפי לסיום התהליך- דצמבר 2017.
[bookmark: bookmark878]ליקוי
6. עובדי החברות האזרחיות שעבדו בכל הפרויקטים לפינוי מוקשים בשטחי המדינה ושבאו במגע יומיומי עם מוקשים בשטחים צבאיים סגורים, לא נבדקו ביטחונית. זאת, בניגוד לקבוע בהסכמים שחתם משרד הביטחון עם החברות האזרחיות ומשום שמשרד הביטחון לא קבע במסגרת הסכמים אלה גורם מפקח מטעמו, שמתפקידו לוודא שהחברות האזרחיות אכן מעבירות את רשימות העובדים ליחידת הביטחון, האמונה על ביצוע הבדיקות. על רלפ״ם ועל מלמ״ב לסיים בהקדם את מיסוד תהליך העבודה לקיום בדיקות ביטחוניות לעובדי החברות האזרחיות.
[bookmark: bookmark879]תגובה
משרד הביטחון
6. התקיימה פגישת עבודה בין יחידת הביטחון לרלפ״ם בנושא עריכת בדיקות ביטחון אישיות לחברות הנמצאות בהתקשרות עם המשרד, סוכם כדלקמן: רלפ״ם אחראי לוודא העברת טופסי בדיקת ביטחון לרמה 6 מטעם כל מי שנדרש לכך במכרז;
יחידת הביטחון אחראית לבצע הבדיקות ולהעביר תשובות לרלפ״ם; רלפ״ם אחראית לבצע בקרה כי כל עובדי החברות אושרו ביטחונית כאמור לעיל וכי רק הם נמצאים ועובדים באתרים השונים. לגבי אישורי העסקה לעובדים שאינם בעלי אזרחות ישראלית המועסקים ע״י החברות בהזמנת רלפ״ם,
סוכם כדלקמן: רלפ״ם אחראי להעביר את הפרטים האישיים שלהם ליחידת הביטחון; יחידת הביטחון תעביר את הפרטים להתייחסות גורמי מעהב״ט הרלוונטיים ואם לא יעלה אודותיהם מידע שלילי במאגרי המידע הקיימים, רלפ״ם יוכל להעסיקם בפרוייקט (לא קיים כאן מנגנון דומה לעריכת בדיקות ביטחון לאזרחים ישראליים וניתן להתבסס רק על מידע הקיים במעהב״ט). בהתאם לאמור נכתב נוהל בתיאום עם מלמ״ב, כמפורט לעיל, אשר עוגן במפרט הלאומי. מבוצעת בקרה שוטפת של הרלפ״ם, בכל התקשרות עם חברת פינוי ופיקוח.
[bookmark: bookmark880]ליקוי
7. לפחות בשלושה מתוך ששת הפרויקטים לפינוי מוקשים שהסתיימו עד כה, ביצעה חברת פינוי אחת את העבודות בפרויקטים, כולן או חלקן, באמצעות קבלני משנה, ללא היתר ממשהב״ט. באחד מתוך השלושה,
מנהל הרלפ״ם דאז, סגנו דאז ומנהלה במועד סיום הביקורת, היועץ המשפטי שלה וסגן ראש מנה״ר לרכש שירותים, לא ערכו בירור ובדיקה יסודיים שהחברה אכן פנתה למשהב״ט לקבלת ההיתר הנדרש. בשני פרויקטים אחרים, מפקחי הרלפ״ם ומנהליה כלל לא זיהו את ההפרה במהלך העבודות, וזאת על אף שהיו סימנים לקיומה בתיקי הפרויקטים ובהצהרות החברה. על משהב״ט לנקוט את כל המאמצים לזיהוי הפרות, בשלב מוקדם ככל הניתן, של ההסכמים שעליהם הוא חותם, בדגש על ביצוע עבודה של חברה זוכה באמצעות קבלן משנה, ללא היתר. כמו כן, על בעלי התפקידים הרלוונטיים במשהב״ט למצות עד תום בדיקה שלכל חשד שעולה בפניהם, לכל הפרה שהיא, ובפרט הפרה של ביצוע התחייבות באמצעות אחר, ללא היתר.
[bookmark: bookmark881]תגובה
משרד הביטחון
7. עודכנו סעיפים במכרזים הנוגעים להעסקת קבלני משנה. גופי ההרכשה וכן הגורמים הרלוונטיים ברלפ״ם, תודרכו על היבטי העסקת קבלני משנה וגם הונחו בביצוע בקרה על נושא זה.
בהתאם לזאת מתבצעת בקרה שוטפת משלב ההתקשרות יחד עם גוף הרוכש. עם זיהוי הפרה בחוזה, מתבצע בירור מול הספק. בהתאם לצורך ובמידה ומתגלה הפרה תבחן נקיטת צעדים משפטיים, כמתחייב בהוראות המשרד.
[bookmark: bookmark882]ליקוי
8. על מנכ״ל משהב״ט לעדכן את מנכ״ל משרד ראש הממשלה בנוגע להחלטתו מיוני 2016 התומכת בהצעה לתיקון החוק בנושא הרחבת סמכויות הרלפ״ם ובהגדלת תקציבה בהתאם. זאת על מנת שמנכ״ל משרד ראש הממשלה יוכל, בשיתוף הגורמים הרלוונטיים במשהב״ט ובמשרד האוצר, לחדש בהקדם את פעילותו הנדרשת, לצורך גיבוש הסכמה ביניהם בהקשר הזה.
[bookmark: bookmark883]תגובה
משרד הביטחון
8. הועברה התייחסות מפורטת והמשאבים הנדרשים אל מול
הרחבת סמכות הנדרשת הוכן תזכיר חקיקה להעברת סמכויות הנפלים לאחריות הרלפ״ם. בכל בנוגע לנושא התקציב, הדבר מבוצע בתיאום מול את״ק ובהתאם להנחיית המנכ״ל.
ההתקדמות בסיכום תקציבי עם האוצר כולל סיכום תקנים קבועים, יתבצע בהתאם להחלטת הנהלת המשרד. צפי לסיום התהליך- יוני 2017.

[bookmark: bookmark884]העסקת יועצים וכוח אדם חיצוני במשרד הביטחון
[bookmark: bookmark885]הגופים המבוקרים: משרד הביטחון, משרד האוצר, נציבות שירות המדינה
[bookmark: bookmark886]כללי
[bookmark: bookmark887]משרד הביטחון
משרד הביטחון הינו משרד מורכב, העוסק במגוון רחב מאוד של עיסוקים מדיסציפלינות שונות ואוכלוסיות יעד ייחודיות,
בתחומים ביטחוניים, עסקיים וחברתיים שאינם משתווים לאף משרד ממשלתי אחר, לדוגמא: אשכול הרכש, אשכול הבינוי,
אשכול השיקום לנכי צה״ל והטיפול במשפחות שכולות, אשכול מחקר ופיתוח, אשכול הייצוא הביטחוני ועוד. כל אחד מתחומי עיסוק אלו מאופיין בכ״א מקצועי וממוקד. בתפיסת תרבות הניהול הנהוגה במשרד, המובלת על ידי מנכ״ל המשרד והנהלת המשרד, בוחר המשרד בשיטת ניהול המעניקה לראשי האגפים במשרד עצמאות וגמישות מסוימת בניהול, לצד האחריות והסמכות הרבה. גם בנושא העסקת יועצים נוקט המשרד בגישה זו : הנהלת המשרד קובעת לכל אגף את משימותיו השונות בהתאם לייעודו ודירקטיבות הנקבעות מעת לעת. לצד זאת, לכל אגף במשרד הביטחון מוקצים המשאבים הנדרשים למימוש המשימות (תקציב, תקני כ״א עובדי מדינה, תקני כ״א מסייע, ותקציב יועצים וכ״א חיצוני). זאת, בכפוף להקפדה על קיום הנהלים וההנחיות השונות. גישה ניהולית וביזורית זו,
מחויבת בארגון מורכב ורב ממדי, והיא זו שמאפשרת למשרד ועובדיו להיות משרד ממשלתי מוביל במשימות לאומיות ומגה פרויקטים לאורך השנים. היקף תקינת כ״א עובדי מדינה המועסק במשרד הביטחון קטן לאורך השנים. קיטון זה אינו עומד בהלימה להיקף ומורכבות המשימות העומדות בפני המשרד. בהתאמה, נושא זה גם מועלה על ידנו, השכם והערב,
מול נציגי משרד האוצר בדיונים ובפגישות שונות.
משרד הביטחון ער לרגישות הנדרשת באופן העסקה זה ועל כך יעידו הפעולות שננקטו בעשור האחרון על ידו, בו בתהליך סדור ומתודולוגי, נקט ונוקט המשרד בצעדים משמעותיים לטיפול בנושא: הוקמה במשרד יחידת יועצים, המתכללת את הטיפול בנושא במשרד הביטחון וצה״ל . אופיינה מערכת ייעודית מיחשובית לניהול, בקרה של כ״א יועצים וכ״א חיצוני,
המקושרת למערכת ניהול כ״א האורגני של משרד הביטחון.
הוגדרו נהלי עבודה מחייבים המעוגנים בהוראת משרד ייעודית
לנושא, אשר מתוקפת מעת לעת, בהתאם לצורך. מתקיימים בנושא: כנסים, השתלמויות, ריענונים, הכשרות ועוד. במשרד הביטחון נעשו ונעשות פעולות רבות המתבקשות ליצירת אבחנה מבדלת וברורה בסביבת העבודה, בין עובדי המשרד לבין זו של היועצים, למניעת כלל התבחינים והסממנים ״הקלאסיים״ של יחסי עובד-מעביד. נעשתה בחינה וקביעת מדיניות בנושאים הקשורים לאכלוס היועצים במשרד, תוך שאיפה להפרדה פיזית ומחישובית, בין כ״א חיצוני לבין עובדי המשרד. בהתאמה בוצעו הלכה למעשה, מספר פעולות הן במענה למצב הקיים והן בראיה עתידית, בעת בחינת הקמה של מבנים עתידיים. אושרה הקמת חברת ״שביט״ - בשנת 2015, כתוצאה מעבודה שהוביל משרד הביטחון, התקבלה החלטה בוועדת שרים לענייני כלכלה על הקמת חברה ממשלתית, חברת ״שביט״, שתרכז פעילות של 5 תחומי עיסוק בהם מועסקים כיום כ״א חיצוני במסגרת אגפי המשרד - ניהול אדמיניסטרטיבי של רישיונות משווקים ויצואנים, ניהול אדמיניסטרטיבי של רישום ספקים וחברות, מתקן מתחקרים, ניהול אדמיניסטרטיבי ובדיקת תמלוגים מול חברות ביטחוניות, והפעלה של ״חוות חברות״ לעבודה בסביבה מבודדת מסווגת, שתיתן מענה להפרדה פיזית של יועצים מעובדי המשרד.
״מרוח״ הדו״ח עולה הרושם המוטעה, לדעת המשרד כי, לכאורה המשרד, קופא על שמריו ואינו עוסק, כלל ועיקר, בהפחתת הסיכון הנובע מהעסקת כ״א חיצוני, ולא כך היא. המשרד בדעה כי הוא פעל ופועל רבות בנושא, על אף הקשיים והמגבלות האובייקטיביים הכרוכים בכך. המשרד מציין כי הנהלת המשרד הובילה ומובילה את השינויים בהתנהלות המשרד בנושא, הן בהגדרת מדיניות, הן בהגדרת תהליכי היישום, הפיקוח והבקרה. לפיכך, המשרד מוצא לנכון לציין כי ההערה האישית, המופנית למשנה למנכ״ל אינה משקפת נכוחה את הנעשה בפועל לאורך השנים בקידום נושא זה. יחד עם זאת, אין באמירה זו לסתור פעולות שעוד נדרשות ליישום בנושא, ושמוצאות בהתאמה את ביטויין במשימון המצורף, כולל לוחות זמנים ברורים ליישומן.
 (
ליקוי
)
לסיכום, משרד הביטחון מחויב להמשיך ולפעול בכיוון בו הוא פועל מזה עשור למזעור נזקים פוטנציאליים בהעסקת יועצים וכ״א חיצוני, תוך הקפדה על קיום הנהלים וההוראות בנושא- מחד, וביצוע המשימות הלאומיות המוטלות על המשרד- מאידך.
 (
480
)
 (
481
)
1. במאי 2012 פרסמו נש״ם בשיתוף עם החשכ״ל מסמך המנחה את משרדי הממשלה אשר לאופן שבו יש לבחון ולמפות את כוח האדם החיצוני המועסק על ידיהם ( להלן- מסמך העקרונות). מסמך זה נשלח לסמנכ״לים הבכירים למינהל ומשאבי אנוש ולחשבים הבכירים במשרדי הממשלה. נמצא, שבניגוד למשרדי ממשלה אחרים, משהב״ט לא העביר לוועדה משותפת לנש״ם ולחשכ״ל רשימה של כל היועצים ״כתף אל כתף״, כנדרש במסמך העקרונות. מצב דברים זה הביא לכך שבשונה ממשרדי ממשלה אחרים, משהב״ט לא הסדיר את העסקתם של עובדי ״כתף אל כתף״ בהתאם למסמך האמור משנת 2012, ובהתאם להוראות נש״ם משנת 2015. לטענת המשנה למנכ״ל משהב״ט וראש אמ״ש, המסמך לא הגיע לידיו ולכן הוא לא ידע על הפעולות שהיה עליו לנקוט בעקבותיו. יתרה מכך, הממונה על מערכת הביטחון בנש״ם, הגב׳ איילה גונן- אשרי, לא וידאה עם משהב״ט שהמסמך הגיע אליו וכי הוא פועל על פיו. כמו כן, ועדה משותפת לנש״ם ולחשכ״ל לא ביררה את הסיבות לכך, שמשהב״ט לא העביר לה רשימה של כל היועצים ״כתף אל כתף״, כנדרש במסמך העקרונות.
על משהב״ט לערוך מיפוי של עובדי קבלני שירותים המועסקים ״כתף אל כתף״ במשהב״ט, ולהסדיר לאלתר את העסקתם בהתאם להוראות נש״ם משנת 2015. זאת במטרה למנוע העסקת יועצים בתחומי מומחיות שאינם ייחודיים, שקיימים בקרב עובדי משהב״ט, לתקופות לא קצובות, ארוכות ובהיקפי שעות גבוהים ממשרה מלאה,
וכן לא יועסקו כתחליפי תקינה בתפקידי ליבה, שמעצם טיבם אמורים להיות מאוישים על ידי עובדי משהב״ט.

1.            המשרד יבצע מיפוי של יועצים חיצוניים בעלי מאפייני העסקה
של כתף אל כתף, בהתאם להנחיות הנש״ם. בתום המיפוי תתקיים פגישה עם הנש״ם לבחינת המשמעויות בהתייחס למאפייניו הייחודיים של משרד הביטחון.
צפי לסיום התהליך- דצמבר 2017.

1.	           נציבות שירות המדינה כיום, לא מעורבת בהעסקת יועצים אלא
רק על- מנת למנוע יחסי עובד- מעביד שנוצרים כתוצאה מהעסקה לא נכונה של יועצים כפי שבאה לידי ביטוי בתחומי העיסוק, משך והיקף העסקתם. באשר להערת הביקורת,
הנציבות מקבלת את ההערה לפיה החוזר משנת 2012 שהופץ
וטופל מול כל משרדי הממשלה, לא הופץ למשרד הביטחון, מסיבות ארגוניות פנים- נציבותיות. לאור הערת הביקורת הנציבות החליטה להפיץ חוזר ליחידות במערכת הביטחון לצורך השלמת ותיקן התהליך. מאחר ולפני מספר שבועות הופץ חוזר חדש משותף לנציבות ולחשב הכללי בנושא העסקת יועצים ועובדי קבלן, הנציבות תעבד ותתאימו לכל מערכת הביטחון לרבות משרד הביטחון. פעילות זו תסיים עד 31.7.17.

2. אף שהנהלת משהב״ט הייתה מודעת לבעייתיות הרבה בהעסקת יועצים ״כתף אל כתף״ כבר משנת 2007, ואף שהיא דנה בנושא, היא לא יישמה את המלצות מבקר מערכת הביטחון ואף לא את המלצותיה שלה שניתנו במהלך השנים לפתרון הסוגיה, ומשהב״ט המשיך להעסיק יועצים רבים, שמאפייני העסקתם הם כשל עובד- מעסיק,
שלא בהתאם לנהלים. על משהב״ט לקיים רה- ארגון מקיף באגפים השונים, ושבמסגרתו ייקבעו תחומי פעילות שיועברו למיקור חוץ בלבד, ותחומים שבהם יועסקו עובדי משהב״ט בלבד, כך שבסופו לא יועסקו יותר בתחומים אלה תחליפי תקינה.

2. משרד הביטחון סבור כי אמירה זו אינה נשענת על נתונים
עובדתיים ואינה נכונה לדעתו. במשרד הביטחון בשנים האחרונות נדונו שתי תביעות, בלבד. לעניין זה, יש לציין שהמשרד רואה אותן בחומרה ונוקט צעדים משמעותיים כדי שלא יישנו.
למול מגוון והיקפי ההעסקה של כ - 725 שנות אדם, שתי תביעות אינם עולים בקנה אחד עם המילה ״רבים״, ואינם משקפים נכוחה את הפעילות המתקיימת במשהב״ט, הלכה למעשה, למניעת תופעות כגון אלו. יחד עם זאת, נעשו ונעשות פעולות רבות המתבקשות ליצירת אבחנה מבדלת וברורה בסביבת העבודה בין עובדי המשרד לזו של היועצים, ומניעת כלל הסממנים של יחסי עובד מעביד כדלקמן: הפרדה פיזית של כ״א חיצוני, העברת משימות לחברה ממשלתית- ״שביט״,
הפרדה וזיהוי בין עובדים ליועצים בספר הטלפונים, במשרד מתבצע ניהול נוכחות כ״א בצורה ממוכנת, תוך הפרדה ברורה בדוחות בין עובדי המשרד לכ״א חיצוני, כולל החתמה בעזרת המכשיר הסלולארי.
3. על אף שלא ניתן להעסיק יועצים כתחליפי תקינה, במשך השנים העסיק משהב״ט יועצים רבים, שמאפייני העסקתם הם כשל עובד- מעסיק. לימים, חלקם תבעו את משהב״ט, וזה האחרון נאלץ, בהוראת בית המשפט, לקלוט את חלקם לשורותיו כעובדים תקינים.
גם במועד סיום הביקורת, בשל מחסור בתקנים בעיקר באגפי הבינוי, מלמ״ב והתקשוב, מעסיק משהב״ט יועצים רבים בתפקידי ליבה, המהווים תחליפי תקינה והעובדים ״כתף אל כתף״ עם עובדי משהב״ט. בשנת 2015 הועסקו בשלושת אגפים אלה 510 יועצים (70%) מתוך 725 יועצים (בשנות אדם) שבמשהב״ט.

3. משרד הביטחון בוחר בצורה מושכלת להעסיק יועצים בתחומי
מומחיות ייחודיים, למול סביבה משתנה, שאין מקום להתמודד איתה באמצעות תקינה קבועה. זאת ועוד, מנגנוני ההעסקה התקפים של משרדי הממשלה אינם מאפשרים העסקה קצרה.
הדוח בחר להתמקד בשלושה אגפים בהן יש אחוז גדול, באופן יחסי של כ״א חיצוני, תוך אי אזכור מאפייניהם הייחודיים.
לעניין זה המשרד מפרט, להלן, את המאפיינים הייחודיים של שלושת האגפים : באגף תקשוב וניהול מערכות מידע - ראשית הוראת נש״ם אינה חלה על התקשרויות בתפקידי תקשוב (ראה סעיף 2 בהוראה). המאפיין של כ״א החיצוני באגף זה, הוא כ״א מיומן במקצועות ובפרויקטים וטכנולוגיות תקשוביות המשתנים בתדירות גבוהה, כ״א צעיר בדרך כלל בגילו,
והמחייב מקצועיות ייחודית המתעדכנת בתכיפות גבוהה, מעת לעת. אגף ההנדסה והבינוי- הפעילות באגף זה מאופיינת בביצוע פרויקטי בינוי לאומיים בהיקפים שונים ומגוונים בעצימות משתנה, כגון: הקמת עיר הבה״דים, העתקת מחנות,
פרויקט שוה״ם, הקמת קריית התקשוב והמודיעין בנגב ועוד.
כחלק מתקציב הפרויקט מועסק כ״א חיצוני במקצועות תכנון,
הנדסה ופיקוח. מלמ״ב - אגף זה נושא באחריות לשמירת הסוד במדינת ישראל והתמודדות עם איומים טכנולוגיים המשתנים חדשות לבקרים המחייבים העסקת כ״א בחזית הטכנולוגית העדכנית.
כמו כן, מעסיק מלמ״ב, מעת לעת חושפי חומרים מסווגים,
תפקיד ייחודי המחייב מיומנות וסיווג ביטחוני גבוה. יחד עם זאת, משהב״ט פעל ופועל לבחינה מתמדת של אגפים אלו ובכוונתו לבדוק זאת במסגרת התר״ש. כמו כן, המשרד פועל להעברת פעילויות למיקור חוץ, באגפים ותפקידים, בהם הדבר
מתאפשר. לצורך זאת, וכתוצאה מעבודה שהוביל משרד הביטחון, התקבלה בשנת 2015,החלטה בוועדת שרים לענייני כלכלה על הקמת חברה ממשלתית, חברת ״שביט״, שתרכז פעילות של חמישה תחומי עיסוק בהם מועסקים כיום כ״א חיצוני במסגרת אגפי המשרד - ניהול אדמיניסטרטיבי של רישיונות משווקים ויצואנים, ניהול אדמיניסטרטיבי של רישום ספקים וחברות, מתקן מתחקרים, ניהול אדמיניסטרטיבי ובדיקת תמלוגים מול חברות ביטחוניות, הפעלה של ״חוות חברות״ לעבודה בסביבה מבודדת מסווגת, שתיתן מענה להפרדה פיזית של יועצים, מעובדי המשרד.

4. בשנת 2015 העסיק משהב״ט יועצים שחרגו מפרקי הזמן ומהיקפי המשרה שנקבעו בחוזר נש״ם משנת 2015 ובהוראת משהב״ט משנת 2014 : כ- 140 יועצים הועסקו בהיקף משרה של 150 שעות ומעלה, ול- 136 יועצים היה ותק של 10 שנים ומעלה במשהב״ט.

4. הוראת נש״ם, מאפשרת העסקה לפרויקטים ביטחוניים עד 10 שנים בהיקף של עד 50 שעות העסקה חודשיות, עד שמונה שנים בהיקף של עד 100 שעות העסקה חודשיות, עד ארבע שנים בהיקף של עד 150 שעות העסקה חודשיות.
להלן הנתונים על כמות היועצים שחורגים, אשר אינם משתקפים נכוחה בדוח הביקורתי: עד ארבע שנים - חריגה של 4 יועצים, בין שמונה לעשר שנים חריגה של 4 יועצים, מעל עשר שנים - 14 יועצים + 19 יועצים בתפוקות. המשרד פעל ופועל באופן שוטף לעמידה בכללים כאמור בהוראות נש״ם והוראות המשרד, וכן פועל לצמצום חריגים אלו. המשרד מציין שכחלק מיעדי התייעלות במשהב״ט, למרות שעפ״י חוזר נש״ם ניתן להעסיק יועצים בשנתיים הראשונות בהיקף של 180 שע״ח, החליטה הנהלת המשרד לפני מספר שנים להוריד את היקף העסקה ל- 150 שע״ח כבר החל מהשנה הראשונה.
[bookmark: bookmark895]ליקוי
5. כבר בדוח מבקר מערכת הביטחון משנת 2007 צוין, כי משהב״ט אינו מבצע בדיקת חליפיות כוח אדם. על אף האמור, אמ״ש וגית״ם במשהב״ט עדיין אינם מקיימים בחינה של חליפיות כוח אדם, הבוחנת אם כוח האדם הקיים במשהב״ט יכול לתת מענה לצורך ביועצים. כלומר, האם ניתן להשיג התייעלות בדרך העסקת כוח אדם במשהב״ט על ידי שימוש בכוח האדם שכבר מועסק במשהב״ט במקום לקלוט כוח אדם נוסף. על אמ״ש ועל גית״ם לקיים בחינה של חליפיות כוח אדם, הבוחנת אם כוח האדם שכבר קיים במשהב״ט יכול לתת מענה לצורך ביועצים, ולייעל בכך את כוח האדם שכבר מועסק במשהב״ט במקום לקלוט כוח אדם נוסף.
[bookmark: bookmark896]תגובה
משרד הביטחון
5. המשרד כמשרד ממשלתי מוביל ודומיננטי, תומך למעשה בכל
תחומי קיומו השוטף ופעילותו של צה״ל ושל גופים נוספים במערכת הביטחון, במגוון נושאים ובהיקפים- המקבילים לאלו המצויים במספר משרדי ממשלה אחרים, גם יחד. פעילותו של המשרד מתפרסת, כאמור, על פני עולמות תוכן רבים:
תקציבים, כספים וכלכלה; שיקום, רווחה, הנצחה ומורשת;
הובלה וביצוע מבצעים לאומיים; מחקר, פיתוח, תקשוב וטכנולוגיה כולל הגנה בסייבר; תכנון, הנדסה ובינוי; רכש ואחזקת אמל״ח, ציוד, אמצעים ושירותים הנדרשים לצה״ל;
ייצוא ביטחוני וקשרי חוץ; אבטחה, ביטחון ושמירת הסוד במערכת הביטחון; ניהול ואחזקת נכסים, תשתיות ומקרקעין;
הכנת העורף לשע״ח בראייה לאומית, לרבות היערכות לרעידות אדמה; לוגיסטיקה, הובלה ושינוע בינ״ל; ליווי והכוונת חיילים משוחררים, ביקורות בצה״ל ובמעהב״ט, ייעוץ משפטי לכלל מעהב״ט, התיישבות ואבטחת יישובים; עידוד והכנת בני נוער לגיוס לרבות טיפול באוכלוסיות מיוחדות; פינוי מחנות ממרכזי הערים והקמת מחנות חדשים בנגב ובגליל; פינוי מוקשים;
ניהול המעברים באיו״ש ועוטף עזה; הקמת גדרות ומכשולים בגבולות המדינה; טיפול בקבילות חיילים, תיאום הפעולות בשטחים , דוברות והסברה, ניהול ותפעול משלחות ונציגויות מעהב״ט ברחבי העולם.
הפעילות המקצועית הרחבה והרב תכליתית כאמור, הפרוסה באתרים רבים ברחבי הארץ ובעולם, מחייבת את המשרד לאתר ולהעסיק משאבי כ״א מקצועי ומיומן במנעד רחב מאוד של עיסוקים מקצועיים , ממקורות שונים ובעלי יכולות והכשרה ממוקדות.
בהתאמה גם המבנה הארגוני של משהב״ט הותאם לאחרונה לניהול כ״א בתפיסת אשכולות נושאים ואוכלוסיית יעד. מוקדי התמחות אלו לצד היתרונות ביצירת מוקדי התמחות, מטבע הדברים, משליכים על היעדר וורסטיליות בניוד עובדים בין האשכולות. המשרד מציין שוב כי כ- 70% מהיקף היועצים מתרכז ממילא באגפים שבהם מלכתחילה אין תחליפי תקינה.
לנוכח תמהיל העיסוקים הרחב ועומסי הפעילות למשרד הביטחון אין מנוס, לצד הפתרון לוויסות עובדים בתוך האשכול, אלא לרכוש מיומנות וידע ממקורות נוספים חיצוניים ( יועצים וכ״א חיצוני). החלק הארי של התגבור האמור נדרש עבור אגפים מקצועיים מרכזיים במשרד שהיקפי פעילותם התרחבו מאוד בשנים האחרונות ושעיסוקי הליבה שבהם ממוקדים מאוד מבחינה מקצועית בעולמות תוכן ייעודיים - תכנון, הנדסה ובינוי, פיתוח, תמיכה ואחזקת טכנולוגיות תקשוב, הנחייה, רגולציה והגנה מפני איומים ביטחוניים, לרבות טיפול אינטנסיבי מחויב המציאות, להגנה מפני איומי הסייבר ההולכים ומתגברים בעת הזו. ככלל, בחינה של מארג כוח אדם במשרד הביטחון מתבצע בהליך סדור, במסגרת של אישור תכניות העבודה השנתיות והרב השנתיות לאגפי המשרד. בתהליך אישור תקינת כ״א לכל אגף מתבצעת בחינה ובדיקת הצורך של כלל משאבי כ״א העומדים לרשותו, בהתייחס למשימותיו: תקני, מסייע, ועוד, כולל נושא העסקת יועצים וכ״א חיצוני במונחי מאקרו (שנות אדם ושיאים), כמוגדר בהוראה המשרדית הייעודית לנושא (המ״ב 43.05 סעיף 9). לצד זאת, הנהלת המשרד החליטה לאחרונה אף להמיר את שיא היועצים, ממונחי שנות אדם למונחים תקציביים, מתוך רצון לייעל ולהביא למיצוי מיטבי של משאב זה. בחינת הבקשות להעסקת יועצים וכ״א חיצוני באופן פרטני מתבצעת, במהלך שנת העבודה השוטפת, ע״י יח׳ היועצים המשרדית, למול השיא שאושר, בכפוף להוראה המשרדית- המ״ב 43.05.
יחד עם זאת, ולאור המלצות הביקורת, הנחה המשנה למנכ״ל על הקמת צוות בחינה, בראשות גית״ם ובהשתתפות האגפים הנוגעים, בהתאם לצורך. הצוות יבחן ויגבש מתכונת משרדית לבחינה של העסקת היועצים, לרבות שיטת עריכת בחינת חליפיות כ״א. מסקנות הצוות, לכשיאושרו, יקבלו ביטוי בהוראות המשרד הרלוונטיות. צפי לסיום התהליך -ספטמבר 2017
[bookmark: bookmark897]ליקוי
6. חלק גדול (89%) מהתקשרויות משהב״ט עם יועצים בשנת 2015 נעשה באפיק של פטור ממכרז. כ- 64% מכלל היועצים אושרו בפטור ממכרז על פי סעיפים 3(35) ו-3(34) לתקנות חובת המכרזים (התקשרויות מעהב״ט), התשנ״ג-1993 (להלן-תקנות המכרזים במעהב״ט). סעיפים אלה מאגדים מגוון רחב של תחומים, אף שלדעת בעלי תפקידים ביחידת היועצים וביועמ״ש למעהב״ט, לתחומים רבים המנויים בסעיף ניתן לערוך מכרז. לבקשה להעסקת יועץ בפטור ממכרז אמורים האגפים השונים לצרף רשימה של שלושה יועצים שנבדקו,
וכן מכתב המנמק את הסיבות שהובילו אותם להמליץ על יועץ מסוים מתוך השלושה. ועדת היועצים אינה בוחנת או מוודאת, באופן מוסדר,
האם האגפים אכן פנו ליועצים שציינו בבקשה, ואין גם גורם אחר במשהב״ט המקיים מעקב ובקרה על כך. על בעלי התפקידים במשהב״ט להקפיד לפעול על פי ההליכים התקינים, ולא להתערב באופן לא תקין בהליכים להתקשרות עם יועצים.
[bookmark: bookmark898]ליקוי
7. על בעלי התפקידים במשהב״ט להפקיד לפעול על פי ההליכים התקינים, ולא להתעקב באופן לא תקין בהליכים להתקשרות עם יועצים.
[bookmark: bookmark899]תגובה
משרד הביטחון
7.	יחידת היועצים באמ״ש רעננה את ההנחיות עפ״י המ״ב 43.05
בפני הגופים הדורשים, ומקפידה לקבל מכתבי דרישה מנומקים. היחידה מבצעת בקרה על בחינת היועצים הנבחרים.
הגופים הדורשים נדרשים להצהיר בדבר מתן הזדמנות שווה לכל המועמדים הפוטנציאליים, היעדר משוא פנים כלפיהם ושמירה על טוהר מידות. במסגרת הכנות לוועדת היועצים המשרדית, מתבצעת בדיקה מקדמית של הבקשות לווידוא בשלות המסמכים ושלמותם, כנדרש בהוראות. הליך אישור היועצים מתבצע באמצעות ועדת היועצים המשרדית. כחלק מקוורום חוקי של ועדה זו, משתתף גם נציג ציבור שנבחר מתוך מאגר הנציגים. עם זאת, כשזה מתאפשר, המשרד פועל להגדיל התקשרות להעסקת יועצים באמצעות מכרז. לאחרונה פורסמו מרכזים בתחומים הבאים: מכרז לשירותי יועצים להכנה וקידום מופעי מוכנות לחירום ברח״ל, בהיקף של כ- 85 יועצים.

מכרז לשירותי אבטחת איכות בסיב״ט בהיקף של כ- 30 יועצים.

[bookmark: bookmark900]השירות הרפואי לחיילים בשירות חובה
[bookmark: bookmark901]הגופים המבוקרים: משרד הביטחון, משרד הבריאות, צבא הגנה לישראל.
[bookmark: bookmark902]ליקוי
1. בבואם להחליט על מיקור החוץ של שירותי הרפואה, מקרפ״ר, שעסקה בתכנונו, ואט״ל ואג״ת, שעסקו בבקרה ובאישור עבודת המטה, לא נתנו את דעתם להשלכות האפשריות של מיקור החוץ של שירותי הרפואה בסוגיות מהותיות, שניתן היה להיערך לקראתן מראש, ובהן, למשל, לאפשרות של גידול במתן ימי מחלה לחיילים, וכתוצאה מכך- היעדרות ממושכת של החיילים מיחידותיהם. לכן עבודת המטה שהוגשה לקראת המהלך של מיקור החוץ, כמו גם הדיונים שהתקיימו בגינה, לא היו מקיפים דיים. על סגן הרמטכ״ל להפיק לקחים מתהליכי קבלת ההחלטות והבקרה המטכ״ליים, שהתקיימו בהתייחס למיקור החוץ של שירותי הרפואה ולביטולם,
כדי שטעויות דומות בתהליכי מיקור חוץ אחרים לא יישנו.
[bookmark: bookmark903]תגובה
צבא הגנה לישראל
1. קיים קושי רב בגיוס רופאים לצה״ל ובמתן שירותי רפואה
מספקים. לאור זאת נבנו לאורך השנים תוכניות למתן מענה טוב יותר למשרתים. בטרם היציאה למיקור החוץ הקודם התבצעה עבודת מטה מקיפה אשר בחנה את משמעות מיקור החוץ תוך סימון סיכונים לתהליך והבנה כי מהלך זה ייתן מענה רפואי טוב וזמין יותר. כחלק מהפקת הלקחים ממיקור החוץ הקודם ולקראת מיקור החוץ הבא, אושר מודל שונה,
המותאם לאוכלוסייה ולאתגרי המשאבים בצה״ל, תוך מענה טוב יותר לכלל חיילי צה״ל.
בשנתיים אחרונות, טרם כניסת מבקר המדינה לביצוע הביקורת, הוכנה בחיל הרפואה התוכנית האסטרטגית ״לבן וחאקי״ לשיפור מענה רפואת השגרה בצה״ל. לאחר למידה של לקחי פרויקטים קודמים למיקור חוץ של אוכלוסיות שונות - מופו פערים וגובשו המלצות שהביאו לתכנית מקיפה תוך תוספת משאבים, והסטת משאבים לחיילי החובה באמצעות מיקור חוץ אנשי הקבע לשם שיפור מענה רפואי לחיילי חובה.
הלקחים מהתהליך הקודם הוצגו באג״ת ע״י מפקד המרכז לשירות רפואה (להלן המשר״פ) ונציגי מקרפ״ר. בנוסף, בוצע ניתוח סיכונים לקראת מיקור החוץ הבא וסוכם כי תתבצע בקרה שוטפת לניהול הסיכונים בכלל החתכים. יש לציין, כי החלטת צה״ל לעבור למיקור חוץ נוסף נובעת מההבנה שהמשאבים העומדים לרשותו והפוטנציאל של המענה רפואי הינו מצומצם, ומתוך כוונה כי יציאה למיקור חוץ תפתור בעיות אלו. יודגש עוד, כי סגן הרמטכ״ל הנחה לקיים בתחילת חודש מאי 2017 דיון סטטוס בראשותו על מנת לעמוד על יישום המסקנות והלקחים שעלו מדוח זה ומן הדוח הדן במערך בריאות הנפש בצה״ל. צפי לסיום התהליך- יוני 2017.
[bookmark: bookmark904]ליקוי
2. מקרפ״ר לא הגדירה מראש בתכנית מפורטת אילו רופאים יידרשו לעבור מיחידות במרכז הארץ ליחידות שדה כדי לשפר את הטיפול בחיילי השדה, וגורמי אט״ל ואג״ת לא דרשו זאת ממנה. לאחר מימוש מיקור החוץ, רוב שיאי כוח האדם שמקרפ״ר ביקשה לנייד היו של רופאים אזרחים עובדי צה״ל, ואלה לא הסכימו לעבור. כתוצאה מכך,
מטרה מרכזית במיקור החוץ- הסטת משאבים לטיפול בחיילי יחידות השדה- לא מומשה.
[bookmark: bookmark905]תגובה
צבא הגנה לישראל
2. אחת ממטרות מיקור החוץ הקודם (חיזוק רפואת חיילי החובה) לא הושגה עקב חוסר יכולת לנייד אזרחים עובדי צה״ל למקומות מרוחקים. במיקור חוץ אנשי הקבע המתוכנן, ״לבן וחאקי״, העסקת רופאים אע״צים אינה מתבססת על שינוי גיאוגרפי אלא על המשך העסקתם במרפאות הנוכחיות תוך הסטה לטיפול בחיילי החובה. קרפ״ר מינה ועדה בראשות מרכז רפואי צפון אשר דנה ביצירת מסלולי שירות אטרקטיביים ותמרוץ לאותם מטפלים ע״י אכ״א (הוועדה הציגה את תוצריה לקרפ״ר ולראש אט״ל. טרם הוצג לאכ״א). צפי לסיום התהליך- דצמבר 2017.
[bookmark: bookmark906]ליקוי
3. בניגוד למעורבותו בתהליכי היציאה למיקור החוץ נמצא, שאכ״א האחראי בצה״ל על הטיפול בפרט, לא היה מעורב בתהליכי ביטולו. למעורבותו של אכ״א בתהליכי קבלת ההחלטה יכולה הייתה להיות השפעה של רווחתו של החייל בהיבט זמינות השירות הרפואי, שנפגעה לאחר ביטול מיקור החוץ.
[bookmark: bookmark907]

תגובה
צבא הגנה לישראל
3. הלקח מדוח הביקורת מיושם, כך שכיום הגורמים הרלבנטיים באכ״א נוטלים חלק פעיל בהליכי מיקור החוץ ושותפים בהליך קבלת ההחלטות בנושא.
[bookmark: bookmark908]ליקוי
4. כתוצאה מביטול מיקור החוץ נפגעה זמינות שירותי הרפואה הראשונית לחיילים במרחב הקריה ותה״ש. בביקורת עלה כי: א) זמן ההמתנה הממוצע לתור אלקטיבי לרופא ראשוני הוא ארוך, ונמשך שבועיים עד שלושה. ב) קיים קושי לקבל מענה טלפוני מהמרפאות, במיוחד בשעות הבוקר, וחיילים רבים נוטשים את השיחות.
[bookmark: bookmark909]ליקוי
5. במשך שנים פעלה מקרפ״ר ללא נורמה מחייבת לגבי זמן ההמתנה המרבי של חייל לתור אלקטיבי לרופא ראשוני. רק בספטמבר 2015 קבע קרפ״ר את משך ההמתנה המרבי, אולם הוא לא עוגן בפקודות.
על צה״ל לעגן בפקודות את קביעת קרפ״ר, כי זמן ההמתנה הראוי לתור אלקטיבי לרופא ראשוני הוא עד שבוע ימים. על אט״ל לפעול שיהיו למקרפ״ר מערכות מידע שיאפשרו לה לקבל נתונים ממוחשבים מכלל מרפאות צה״ל על זמני ההמתנה של החיילים למפגש עם הרופא.
[bookmark: bookmark910]ליקוי
6. מקרפ״ר אינה מקיימת בקרה על זמני ההמתנה של חיילים לרופא ראשוני, אינה משווה את זמני המתנה בין המרפאות, ואינה מפיקה לקחים מכך. זאת מאחר שקיימות במרפאות בצה״ל מספר מערכות ממוחשבות ושיטות שונות לקביעת תורים אלקטיביים.
[bookmark: bookmark911]תגובה

4-6.	זמן המתנה לרופא ראשוני - יש לציין כי לא קיים במדינת
ישראל סטנדרט הקובע זמן המתנה לרופא ראשוני (בחוק,
בתקנות או בנהלי משרד הבריאות). יחד עם זאת, לפני כשנה ומחצה הגדיר קרפ״ר כי זמן המתנה ראוי למפגש אלקטיבי שאינו דחוף עם רופא ראשוני הינו- עד שבוע ימים. הגדרה זו תעוגן בפקודות לאחר מימוש תוכנית ”לבן וחאקי״.
מערכות מידע - מערכות המידע הרפואיות אכן מיושנות.
בנוסף, נכשלו תהליכים שונים של פתרונות פנים וחוץ בצה״ל
לשדרוג/החלפת המערכות. בהינתן מצב זה, קיים קושי לבצע בקרה שוטפת אחר זמני ההמתנה לרופא. יחד עם זאת, בימים אילו (מרץ 2017) נבנית תכנית רב-שנתית למתן מענה לפערי מערכות המידע (ניהול שוטף, מידע ובקרה). כפתרון זמני, הוצעו שדרוגים למערכות הקיימות ופתרונות מקומיים. צפי סיום התהליך- דצמבר 2017.

7. לשאלה בסקר בנושא שביעות רצון, ״באופן כללי, באיזה מידה אתה מרוצה מהשירות הרפואי שאתה מקבל בצבא?״, 24% מהחיילים השיבו שהם לא מרוצים ו- 27% השיבו שהם לא כל כך מרוצים,
דהיינו למעלה ממחצית החיילים ( 51%) אינם שבעי רצון מהשירות הרפואי בצה״ל. החיילים ציינו שהם אינם מרוצים מהשירות הרפואי, התבקשו לציין בשאלה פתוחה, ממה אינם צרוצים. כ- 60% מהמשיבים ציינו בעיות בזמינות השירות הרפואי.
[bookmark: bookmark913]תגובה

7. מדד שביעות הרצון מוצב כראשון בסדר העדיפות לטיפול. סקרי שביעות רצון מבוצעים במתכונת שנתית. בסקר האחרון שבוצע באוקטובר - נובמבר 2016 ע״י חר״פ, עלה כי 40%
מחיילי החובה ביחידות השדה ו-49% מחיילי החובה ביחידות העורפיות אינם מרוצים מסוגיית הזמינות. בסקר עלתה שביעות רצון טובה מאיכות הטיפול הרפואי. זמינות שירותי הרפואה לחיילי החובה עתידה להשתפר עם מימוש מיקור החוץ לאנשי הקבע, הרחבת שעות יועץ ושירותי מומחים. במקביל,
החלה במפקדת המרכז לשירותי רפואה עבודת מטה לאפיון תהליכים שישפרו את איכות הרפואה הניתנת לחיילי החובה ובתוך כך סוגיית זמינות השירותים.
צפי לסיום התהליך- דצמבר 2017.

8. בפברואר 2016 אויש המוקד הצבאי ב- 51 מוקדניות מתוך תקן של 61. בין המשמעויות של פער זה כפי שעולה מהמסמכים: זמני המתנה ארוכים מאוד (ערכי קיצון- המתנה של 45-60 דקות) ביחס למה שקבעה מקרפ״ר, וניתוקים רבים בגלל עומס ממתינים. מקרפ״ר קבעה כי יעד הנטישה של שיחות הנכנסות למוקד (שיעור החיילים,
שעקב המתנה ארוכה למענה, ינטשו את ההמתנה למענה מהמוקדנית)
יהיה 15%. בשנים 2014 ו-2015 עמדו שיעורי הנטישה על 22% ועל
20%, בהתאמה. המשמעות היא שבשנים אלה ננטשו, בהתאמה, כ- 45,000 וכ- 36,000 שיחות מעל ליעד.
[bookmark: bookmark915]תגובה

8. החל מחודש מרץ 2017 המוקד יאוייש בכ- 110% מהתקינה הקיימת, מצב שמאפשר לצמצם את זמני ההמתנה ואחוזי הנטישה.
[bookmark: bookmark916]ליקוי
9. חיילים לוחמים ושאינם לוחמים המתינו למפגש עם רופא מומחה ימים רבים מעבר לתקן שקבעה מקרפ״ר ( 14 יום בממוצע לחייל לוחם ו- 21 יום בממוצע לחייל שאינו לוחם). גם בסקר שערך משרד מבקר המדינה בקרב חיילים לוחמים, 32% מהחיילים שקיבלו הפניה לרופא ציינו שהם המתינו מעל לשבועיים ועד לארבעה שבועות למפגש עם רופא מומחה, ו- 30% ציינו שהם המתינו מעל לארבעה שבועות ועד לשלושה חודשים. כלומר, כשני שלישים מהחיילים הלוחמים ציינו,
שהם המתינו מעל לזמן שנקבע (14 יום בממוצע). על קרפ״ר לפעול לצמצום זמני ההמתנה הארוכים לרופאים מומחים, ולהשלים את התהליכים לבחינת שיפור זמינות המענה הטלפוני במוקד. נוסף על כך,
עליו לברר את הסיבות לכך שמרבית מההפניות שמקבלים חיילים לרופאים מומחים אינן נסגרות.

9. חיל הרפואה פועל במספר אמצעים על מנת לשפר את זמן
ההמתנה לרופא מומחה ולעמוד ביעדים שהגדיר. נושא זה טופל בהרחבה בעמ״ט ״לבן וחאקי״ במסגרתה הוגדלו משאבי רפואת המומחים (קבע, מילואים, מתנדבים, שעות קנויות מבתי החולים ויועצים). כמו כן, הרופאים המומחים בקבע,
המשרתים בתפקידי מטה, הונחו לבצע ימי מרפאות כרופאים מטפלים מומחים במרפ״אות (מנמ״ש) וביחידות קדמיות.
בנושא הפלית לוחמים-משרד מבקר המדינה מעיר על החובה לשמור על שוויון בטיפול הרפואי ומתייחס ליעד השונה של זמן ההמתנה למומחה בין לוחם לחייל עורפי. צה״ל מבהיר, כי אין פער בין הנחיית מקרפ״ר לפקודת המטכ״ל: תכליתו של סעיף 69(ב) לפקודה הוא למנוע מהמפקד, אשר אינו מכיר את פרטי ההפניה או את מידת דחיפותה ואשר לא קיבל אמירה מפורשת,
לעכב את מימוש ההפניה על דעת עצמו. לשם כך, נקבע כי על המפקד לדאוג שחייל יוכל לצאת להפניה תוך 14 יום או לקבל אמירה רפואית אחרת. סעיף 69(ב) לפקודה אינו מגביל ואינו נועד להגביל את שיקול הדעת של הגורם המטפל אשר מוסמך לקבוע, בכפוף לבדיקה פרטנית, את מידת דחיפות ההפניה. במועד בדיקה שעורך הרופא המטפל, מוסמך הרופא לקבוע את מידת דחיפות מימוש ההפניה. כך לדוגמא, רשאי הרופא המטפל להפנות חייל לבדיקה דחופה באופן מידי. לאור האמור, לא קיים פער בין פקודה המחייבת מפקד, אשר אינו מכיר את פרטי ההפניה, לדאוג כי החייל יצא להפניה תוך 14 יום, לבין הנחיית מקרפ״ר הקובעת יעד של זמן המתנה לרופא. על חיל הרפואה חובה לספק לכלל החיילים טיפול רפואי נאות וזמינות סבירה לשירותי רפואה. חיל הרפואה מחויב למתן טיפול רפואי מיטבי לכל חייליו בכלל התפקידים ואינו מפלה חיילים על בסיס תפקיד. חיל הרפואה נוקט במדיניות אקטיבית שמטרתה להבטיח שלוחמים אינם מופלים לרעה בקבלת טיפול רפואי בשל תנאי שירותם (ריחוק גאוגרפי, עומס משימות וכד). לצורך מימוש מטרה זו קיימת מכסה מסוימת של תורים השמורים ללוחמים ומתאימים לאופי שירותם. מטרת התורים השמורים ללוחמים כנגזרת מהיעד השונה היא תיקון הפליה זו. במבחן התוצאה, זמני ההמתנה למומחה דומים בין חיילים קרביים ועורפיים. על-כן, גם בפועל לא קיימת אפליה
[bookmark: bookmark918]ליקוי
10. בהוראת קרפ״ר נקבע, כי מפקד מרפאת היחידה אחראי לקיים מעקב אחר קבלת תשובות של רופאים מומחים. בביקורת עלה, כי בשנים 2014 ו- 2015 כ- 58% וכ- 64% הפניות, בהתאמה, לא נסגרו כעבור 120 יום, וכי למקרפ״ר אין מידע בנוגע לסיבות בגינן נותרו ההפניות פתוחות, וממילא היא לא נקטה צעדים לבירור ולטיפול בתופעה. אי- מימוש הוראת קרפ״ר משליך, בין היתר, על רציפות הטיפול הרפואי,
ועלול לגרום להחמרה של בעיה רפואית.

10. סגירת הפניות - חיל הרפואה יפתח מדדי איכות, בקרות
והטמעת דו״ח מפקדים ייעודי חדש לטיפול בסוגייה ויגביר את עיסוק סגלי רפואה אל מול המפקדים. אחוז אי-ההתייצבות בצה״ל גבוה מהמקובל בסביבה האזרחית וזאת לאור אי-יכולת החייל לנהל את זמנו באופן עצמאי, תוך שירות בסביבה משתנה ולעיתים בלתי יציבה.
חיל הרפואה עוסק מול המפקדים בהקטנת אחוזי אי ההתייצבות. בנוסף, בהיבט הרופאים, נותן מענה באמצעות זימון יתר, כך שבפועל הרופאים עובדים בתפוקה מלאה.
נשקלת הטמעה של מערכת תזכורות ממוחשבות או חלופות זמניות אשר ישפרו את אחוז ההתייצבות (הנושא בשלב תכנון). צפי לסיום התהליך- יוני 2017.
[bookmark: bookmark920]ליקוי
11. למקרפ״ר אין נתונים על חיילים שאינם מתייצבים לתורים שנקבעו להם לרופאים מומחים במרפאות אזרחיות ואת הסיבות לכך. מנתוני מקרפ״ר בנוגע להתייצבות חיילים לתורים במרפאת צבאיות עולה, כי בכל אחת מהשנים 2014 ו-2015, בממוצע כשליש מהחיילים שנקבעו להם תורים לא התייצבו, ואולם אין בידיה את הסיבות לכך. היעדר המידע בנוגע לאי- התייצבות ולסיבותיה, אינו מאפשר למקרפ״ר לנקוט צעדים הדרושים לצמצום התופעה.

11. ראה תגובת צה״ל לליקוי 10.

12. בביקורת עלה, כי כדי לשפר את איכות המענה הרפואי בצה״ל, החל מדצמבר 2013 פנו נציגי אט״ל לאת״ק בבקשות לתוספת שכר לרופאים אע״צים, ורק כעבור שלוש שנים ולאחר סיום הביקורת, בספטמבר 2016, הסתיים הטיפול של גורמי צה״ל ומשהב״ט בנושא.
משרד מבקר המדינה מעיר לצה״ל ולמשהב״ט, כי משך הזמן הארוך עד סיום הטיפול בהעלאת השכר לרופאים האע״צים, היה בו כדי לפגוע במשך שנים באיכות המענה הרפואי. על אט״ל לוודא שהתקציב לנושא מוקצב כנדרש, ולבחון אם מגמת העזיבה של רופאים אלה נבלמת כתוצאה מכך.
[bookmark: bookmark923]תגובה
צבא הגנה לישראל
12. בשנה האחרונה התקיימה עבודת מטה להעלאת השכר
לרופאים אע״צים, כולל הקצאת תקציב מאט״ל למשימה זו.
התקבל אישור למתן תוספת שכר, החל מתאריך 1 בספטמבר 2016. צה״ל מקיים פיקוח וניתוח מגמות של עזיבת רופאים אע״צים לאחר העלאת השכר שבוצעה.

[bookmark: bookmark924]מערך בריאות הנפש בצה״ל
[bookmark: bookmark925]הגופים המבוקרים: צבא הגנה לישראל.

1. במקרפ״ר ובמרכז ברה״ן לא קיימת הוראה המסדירה את משך הזמן המרבי להמתנה של חייל המבקש להיפגש עם גורם ברה״ן. יותר מ- 16% מהחיילים שפנו לבדיקת גורם ברה״ן ביחידות השדה שנבדקו,
נאלצו להמתין מעל ארבעה שבועות לטיפול. על מקרפ״ר להשלים בהוראה מחייבת את תהליך קביעת תקופת ההמתנה המרבית לפגישה לטיפול נפשי לבקשת החייל, תוך הבחנה בין סוגי הטיפול השונים הניתנים על ידי מרכז ברה״ן.

1. הליקוי יטופל באמצעות כתיבת הוראת מרכז ברה״ן, שתגדיר בדיקת קב״ן בהקדם ולא יאוחר מארבעה שבועות.
צפי להפצת ההוראה: רבעון ב׳ 2017.

2. גורמי מקרפ״ר הזינו באופן לא נכון הפניות מטופלים לבדיקה פסיכיאטרית, ובמערכת המידע של מקרפ״ר נמצאו נתונים שגויים בנושא. אי לכך קיים קושי לוודא, כי כלל המטופלים שהופנו לבדיקת פסיכיאטר, אכן טופלו כנדרש. קיומם של נתונים שגויים במערכות מקרפ״ר מעיד על היעדר פיקוח ובקרה מספקים על מימוש הפניות של רופאים צבאיים לבדיקת פסיכיאטרים. על מקרפ״ר לוודא, כי למערכת המידע שלה יוזמנו נתונים נכונים לגבי הפניית חיילים לבדיקת פסיכיאטרית, וכי יינקטו פעולות בקרה נאותות לבחינת מימושן של הפניות לגורמי ברה״ן.

2.            כל החיילים שהופנו לברה״ן נבדקו על ידי קב״ן, פסיכיאטר
בלשכת הגיוס או פסיכיאטר בשירות. בעבודת מטה שבוצעה,
שונה המינוח ברשומה הרפואית הממוחשבת ל״בדיקת קב״ן״
לפני ההפניה לפסיכיאטר, על מנת לשפר את הדיוק בהפקת ההפניה לקב״ן.
[bookmark: bookmark930]ליקוי
3. המעקב אחר ״סטאטוס ביצוען״ של הנחיות גורמי ברה״ן אינו מקוים כנדרש. ביחידות השדה שנבדקו לא תועד במלואו מעקב גורמי ברה״ן אחר מימוש הנחיותיהם. על מרכז ברה״ן להגדיר באופן ברור ובמפורט כיצד יש לקיים את המעקב אחר ״סטאטוס ביצוען״ של המלצות גורמי ברה״ן.
[bookmark: bookmark931]תגובה
צבא הגנה לישראל
3. סעיף 6 להוראת קרפ״ר 401.005 מטיל על גורם ברה״ן המפנה לבדיקה פסיכיאטרית דחופה חובה לוודא את מילוי הוראותיו.
בפועל, במקרים של הפניית החייל לגורם מטפל והמלצה למפקד בדבר הפנייה דחופה, מבצע גורם ברה״ן מעקב פעיל אחר יישום הוראותיו כמתחייב בהוראות קרפ״ר.
[bookmark: bookmark932]ליקוי
4. גורמי ברה״ן נוהגים להנחות את מפקדי צה״ל על ״ליווי תומך לחייל על ידי מפקד״. בביקורת נמצא, כי כ- 57% מהנחיות גורמי ברה״ן למפקדים כללו הנחיה זו, אולם לא קיימת הנחיה והכשרה למפקדים כיצד לנהוג לפיה. משכך, השימוש הרב בהנחיה זו ללא כל הוראה מעשית לגבי מהותה, עלול לרוקן אותה מתוכן. על מרכז ברה״ן להסדיר בהוראה את הפעולות הנדרשות ממפקדי צה״ל בבואם לטפל בחייל הנזקק ל ״ליווי תומך לחייל״.
[bookmark: bookmark933]תגובה
צבא הגנה לישראל
4. בעקבות הביקורת, סגן הרמטכ״ל הנחה כי תגובשנה הנחיות ברורות להמלצה ״ליווי תומך לחייל ע״י מפקד״. לפיכך,
ההמלצה ל״ליווי תומך״ בוטלה, נוכח היותה כללית מדי.
ההמלצות שגורמי ברה״ן נותנים למפקדים (הקלות בשירות,
פטורים וכד) הן הוראות מדויקות למפקד בדבר הטיפול הקונקרטי, במסגרת היחידה, בחייל.
[bookmark: bookmark934]ליקוי
5. בביקורת ברה״ן יזומה (להלן-בב״י) היא מפגש שיוזם גורם ברה״ן עם חייל מטופל כחלק מסדרת מפגשים המיועדת לבקרה על מצבו הנפשי.
נמצא כי לא נקבעה התדירות המזערית לקיום ביקורת זו לחיילים
שנדרשים לכך באופן קבוע, לגבי כ- 11% מהחיילים שנדרשו לביקורת זו נמצא, כי אל אף שהומלץ לקיימה, היא לא נערכה בפועל. על מרכז ברה״ן לשקול לקבוע תדירות מזערית לצורך עריכת ביקורת ברה״ן יזומה, לבדוק את הסיבות לאי- קיום בדיקה זו, ולנקוט צעדים להקטנת שיעורי אי-קיומה.
[bookmark: bookmark935]תגובה

5. בימים אלה מבוצעת עבודת המטה במחלקת ברה״ן לעדכון הוראת קבע 401.012 - ״ביקורת ברה״ן יזומה״, שבה תיקבע התדירות המזערית לקיום מפגש בין גורם ברה״ן לחייל הנדרש לכך באופן קבוע. צפי לסיום: חציון א' 2017.
[bookmark: bookmark936]ליקוי
6. נמצא כי רק כ- 47% ממרשמי התרופות שרשמו פסיכיאטרים בצה״ל נופקו בפועל למטופלים. משכך גובר הסיכון כי הן לא נצרכו על ידי המטופלים, דבר העלול לפגוע בבריאותם. על מקרפ״ר לבחון את הגורמים לפערים בין מספר המרשמים לתרופות שניתנו לחיילים לבין מספר המרשמים שמכוחם נופקו בפועל תרופות לחיילים. כמו כן, על מקרפ״ר לפעול לשיפור ההיענות של חיילי צה״ל לטיפול תרופתי,
לקבוע מדדים להיענות, להגדיר יעדים לצמצום התופעה, ולהסדיר כללי בקרה ומעקב על ניפוק תרופות שנרשמו למטופלים, על מנת להקטין את הסיכון הכרוך בכך שחיילי צה״ל אינם צורכים את התרופות שנרשמו להם.
[bookmark: bookmark937]תגובה

6. גורמי ברה״ן יוודאו עם המטופלים כי צרכו את התרופה. במקביל, על מנת להסדיר כללי בקרה ומעקב, נוסף שדה להזנה בדבר נטילת טיפול תרופתי.
צפי לסיום התהליך- סוף רבעון א' 2017.
[bookmark: bookmark938]ליקוי
7. במקרפ״ר פועלים למעשה שני מוקדים לפניות ציבור בנושא ברה״ן: מוקד פניות הציבור הרשמי של חר״פ, ובנוסף לו גם מדור ייעוץ, פניות ואשפוזים במרכז ברה״ן (להלן- מדור ייעוץ), שגם בו מתקבלות פניות ציבור רבות באופן ישיר. דרכי ההתקשרות למדור ייעוץ אינן מפורסמות, וידועות רק לחלק מהפונים. מצב זה עלול לגרום לכך שהפונים למדור יקבלו טיפול מהיר יותר, שכן הם יצרו קשר במישרין עם מרכז ברה״ן. באופן זה עלולה להיגרם פגיעה בשיוויון בעת הטיפול בפניות הציבור בנושא ברה״ן בין אלו שפנו למוקד הרשמי של חר״פ לבין אלו שפנו במישרין למדור. על מקרפ״ר למסד את הטיפול בפניות הציבור בתחום ברה״ן, כך שהן ירוכזו באמצעות גורם אחד- מוקד הפניות הרשמי של חר״פ.
[bookmark: bookmark939]תגובה

7. מדור הפניות במחלקת ברה״ן נסגר. כלל הפניות מנותבות
באמצעות מוקד הפניות החיילי.
[bookmark: bookmark940]ליקוי
8. בהוראת קרפ״ר קיים ריבוי של הגדרות למונח ״מידע רפואי״ (הכולל מידע לא רק מתחום הברה״ן). ריבוי הגדרות שונות למידע רפואי עלול לגרום לחוסר בהירות בקרב גורמי מקרפ״ר בכלל ובמרכז ברה״ן בפרט לגבי המידע הנכלל במסגרת המונח ״מידע רפואי״, לגרום לחשיפת ״מידע רפואי״ למי שאינו רשאי לכך, ולפגיעה בפרטיות של המטופלים. על מקרפ״ר לקבוע הגדרה אחידה למידע רפואי, התואמת את צורכי הצבא, ומתיישבת עם ההגדרה בחוק זכויות החולה, ולהבהיר את הנדרש בנושא שמירת מידע זה ומניעת חשיפתו בפני מי שאינם רשאים לכך.
[bookmark: bookmark941]תגובה

8. בדצמבר 2016 הופצה איגרת הבהרה וחידוד הנהלים בדבר
שמירה על סודיות רפואית ועל החריגים לה בהתאם לפקודות הצבא. ריבוי ההגדרות למונח ״מידע רפואי״ הקיים בהוראת קרפ״ר משקף את הצרכים המגוונים בעולם המידע והוא מגן על המטופל מכיוון שנעשית הבחנה בין ״מידע רפואי״ לשימושיו השונים כפי שיפורט להלן. יצויין, כי אין הלימה מוחלטת בין הגדרות ״מידע רפואי״ ב״חוק זכויות החולה״, ״חוק הפסיכולוגים״ ו״חוק העובדים הסוציאליים״. לכן, לא יהיה זה נכון להגדיר ״מידע רפואי״ באופן זהה בכל ההוראות.
להלן הגדרת ״מידע רפואי״, ״סודיות רפואית״ ו״מידע ברה״ן״: חוק זכויות החולה מגדיר ״מידע רפואי״ כמידע המתייחס באופן ישיר למצב בריאותו הגופני או הנפשי של מטופל או לטיפול הרפואי בו. הגדרה זו עוגנה בפקודות הצבא,
בנוסחה המתוקן של פ״מ 61.0113 ״חסיון רפואי וסודיות רפואית״, אשר עודכנה לאחרונה ובהוראת קרפ״ר 300.001 ״זכויות החולה בצה״ל״ (הגדרה זו כוללת מידע רפואי שנמסר מגורמים חיצוניים לחיל הרפואה, תוספת זו להגדרה שבחוק זכויות החולה נדרשה לצורך חידוד והבהרה). ההוראה בנושא ״ניהול ואבטחת הרשומות הרפואיות ומאגרי מידע רפואיים״ כוללת את ההגדרה לפי חוק זכויות החולה ומוסיפה עליה. התוספת במקרה זה הכרחית כדי לחדד ולהבהיר את ההגדרה לצורך ניהול מיטבי של רשומות רפואיות. הרחבת ההגדרה במקרה זה משרתת את תכלית ההגנה על רשומה רפואית. הוראות קרפ״ר 401.010 ״העברת מידע בין מטפלים״ ו-401.011 ״העברת מידע מגורמי ברה״ן למפקדים או לגורמים חיצוניים״ עוסקות בחריגים לחובת הסודיות הרפואית ומסדירות העברת מידע שנמסר לגורם ברה״ן על-ידי מטופל. במקרה זה, הגדרת מידע רפואי של חוק זכויות החולה אינה מספקת ויש צורך בהגדרה מרחיבה נוכח העובדה שבהתאם לחוק זכויות החולה חובת הסודיות הרפואית מתפרשת על מידע רחב יותר מהגדרת ״מידע רפואי״. כך, גם בהגדרות שונות לפי דברי החקיקה הספציפיים (למשל חוק העובדים הסוציאליים וחוק הפסיכולוגים).
תחולתם של חובת הסודיות והחריגים לה ברורים לגורמים המטפלים. במקרים החריגים בהם מתעורר צורך בהעברת מידע שנחשף למטפל אגב טיפול, ועולה שאלה לגבי תחולתם של הסייגים, נועצים ביועמ״ש מקרפ״ר על מנת לבחון את החריג הרלוונטי באותו מקרה פרטני.
[bookmark: bookmark942]ליקוי
9. הבקרה המקצועית על פסיכיאטרים לא נעשתה כנדרש. הבקרה על הקב״נים נעשתה בלי שהוסדרה בהוראות, ולא הקיפה את כל היחידות שבהן פועלים גורמי ברה״ן. בעקבות הביקורת פרסם מרכז ברה״ן הוראה מקיפה לבקרה על גורמי ברה״ן.
[bookmark: bookmark943]תגובה

9. בעקבות הביקורת, פרסם מרכז ברה״ן הוראה מקצועית מקיפה
בנושא.
[bookmark: bookmark944]ליקוי
10. שיעור המלש״בים מהאוכלוסייה החרדית, שקיבלו פטור משירות צבאי בשל סיבות נפשיות, גבוה פי שניים וחצי עד פי שלושה משיעור המלש״בים, שקיבלו פטור משירות צבאי מסיבות אלה בכלל אוכלוסיית המלש״בים. כבר בשנת 2012 זוהה חוסר יכולתם של גורמי ברה״ן לאתר התחזות של מלש״בים מהאוכלוסייה החרדית במטרה לקבל פטור משירות צבאי בשל סיבות נפשיות. זאת, נוכח תלותם של גורמי ברה״ן במידע חיצוני המבוסס על מערכת החינוך ועל המשפחות של המלש״בים המשתפות איתם פעולה. עם זאת, מאז 2012, ועל אף הצעה לשיפור שהעלה רמ״ח ברה״ן דאז, לא נקט צה״ל צעדים משמעותיים כדי להתמודד עם תופעה זו. כך נותר בעינו הסיכון, כי חלק מהמלש״בים מהאוכלוסייה החרדית מצליחים להשיג פטור מהחובות המוטלות עליהם מכוח חוק שירות ביטחון התשמ״ו- 1986 (נוסח משולב) (להלן- חוק שירות ביטחון או החוק) באמצעות ניצול אפיק הברה״ן, בלי שניתן לוודא, כי קיימת הצדקה רפואית ממשית לכך.
משרד מבקר המדינה מעיר, כי יכולתם של מלש״בים להשיג פטור מחובות החלות עליהם מכוח חוק שירות ביטחון מסיבות נפשיות ללא הצדקה רפואית לכך, מחייבת את צה״ל לפעול בשיתוף כל הגורמים הרלוונטיים למציאת פתרון לסוגייה זו. על צה״ל לחפש כלים נוספים שיאפשרו לגורמי ברה״ן לאבחן מקצועית את כשירותם הנפשית של מלש״בים מאוכלוסיות מגוונות כך, שפטורים משירות יינתנו רק במקרים שבהם הם אכן מוצדקים מבחינה רפואית. על ראש אכ״א לוודא, כי הנתונים בדבר שיעורי הפטור הנפשי הניתן למלש״בים מהאוכלוסייה החרדית וההצעות לפתרון הסוגיה יוצגו בפני הרמטכ״ל, ועל הרמטכ״ל לבחון אותם ולהציג את הסוגיה בפני שר הביטחון, מאחר שמדובר בתופעה ברמה הלאומית.
[bookmark: bookmark945]תגובה

10. גורמי הברה״ן במיטב כמו בכל צה״ל עושים מלאכתם
במסירות ובאופן מקצועי. סוגיית גיוס החרדים הינה אתגר משמעותי לא רק בהיבט הברה״ני ולכן הנושא קשור להיבט הכללי של גיוס החרדים. צה״ל בוחן מספר חלופות לשם טיוב תהליך המיון של החרדים ובכלל זאת ההיבט הברה״ני.
צפי לסיום התהליך- דצמבר 2017.
[bookmark: bookmark946]היבטים בטיפול בנושאי בטיחות ביבשה בצה״ל
[bookmark: bookmark947]הגופים המבוקרים: צבא הגנה לישראל.
[bookmark: bookmark948]ליקוי
1. על פי הוראת מבק״א ״פעולות מחייבות בקרות אירוע בטיחות״ (להלן-הוראת מבק״ר יבשה בנושא הדיווח), חובה על יחידות צה״ל להזין כל אירוע בטיחות למערכת ״הגלילית״- מערכת ממוחשבת המשמשת לדיווח על אירועי בטיחות, לאחזור מידע על אירועי בטיחות ולהפקת מידע עתי. הביקורת בדקה לגבי 45 אירועי בטיחות שאירועו במל״י ברבעון הראשון של 2016 ונמצא, כי לא הוזנו למערכת ״הגלילית״ 38 מהם (כ- 84%). כן נבדקו 65 אירועי בטיחות שאירועו בעוצבת געש במהלך שנת 2015 ונמצא, כי לא הוזנו למערכת ״הגלילית״ 38 מהם (כ-58%), כלומר, מל״י ועוצבת געש אינם מזינים אירועי בטיחות למערכת ״הגלילית״ כנדרש. עוד נמצא, כי עוצבת געש לא צירפה תחקירים לשבעה אירועים שהזינה למערכת 23 מקרים שנבדקו, ומל״י לא צירפה תחקירים לשישה מתוך שבעה מקרים שנבדקו. על ז״י ועל מבק״א יבשה לבחון אם ההוראות הקיימות לגבי חובת הזנתם של כל אירועי הבטיחות למערכת ״הגלילית״ הן מעשיות, בהתחשב בקושי של יחידות להזינם ובמידת הצורך לפעול לתיקונן.
[bookmark: bookmark949]תגובה

1. ההוראות הקיימות לגבי חובת הזנת כל אירועי הבטיחות למערכת ״הגלילית״ נבחנו והוחלט שתישאר חובת הזנת כל אירוע, לרבות אירועי ׳כמעט ונפגע׳, מתוך גישה של מיצוי הלמידה ותרבות הבטיחות ביחידות. לאור הפערים במערכת הנ״ל, לרבות אי איחוד מערכות דיווח עם חיל האוויר, נבנתה דמ״צ מחודשת למערכת כמערכת בטיחות לדיווח רב זרועי ואושרה למימוש ע״י סגן הרמטכ״ל לתוכנית העבודה 2017.
יעד: עד סוף שנת 2017 פיתוח ראשוני של המערכת החדשה. עד סוף חציון ב׳ 2018 הטמעה ושימוש נרחב ביחידות.
[bookmark: bookmark950]ליקוי
2. יחידות חה״א אינן מזינות אירועי בטיחות יבשתיים למערכת ״הגלילית״, אלא מדווחות בערוצים פנים חיליים, וחה״א מדווח באופן עתי על חלק מן האירועים למבק״א יבשה.
[bookmark: bookmark951]תגובה

2. בהתאם להנחיית סגן הרמטכ״ל, המערכת המפותחת כיום הינה מערכת אחודה רב-זרועית אשר תיקרא ״מערכת לניהול הבטיחות״ ותהיה משותפת לכלל הזרועות, לרבות חיל האוויר.
צפי להפעלת המערכת- אמצע שנת 2018.
[bookmark: bookmark952]ליקוי
3. השימוש של בעלי תפקידים במערכת ״הגלילית״ כמקור מידע הוא מוגבל, הן בשל אופן ההזנה של אירועים למערכת והן בשל מגבלות יכולותיה של המערכת עצמה. על ז״י ומבק״א לבחון מהן הסיבות לקשיים בשימוש במערכת ״הגלילית״, ובמידת הצורך- לפעול לשיפור השימוש בה.
[bookmark: bookmark953]תגובה

3. בשנתיים האחרונות מופו כלל הסיבות לקשיים בעבודה עם
המערכת, ומפותחת מערכת חדשה הנותנת מענה לקשיים.
צפי להפעלת המערכת- אמצע שנת 2018.
[bookmark: bookmark954]ליקוי
4. למעשה, מערכת ״הגלילית״, שאמורה לשמש בסיס ידע ממוחשב הכולל את כל אירועי הבטיחות היבשתיים בצה״ל, לוקה בחסר משמעותי, ובמצב זה נאלצת מבק״א יבשה לאסוף נתונים נוספים ממקורות אחרים (מפקדים, קציני בטיחות, בתי חולים ועוד) ובאמצעים שונים, דבר המהווה פתח לפערי מידע בבסיס הנתונים. על מבק״א יבשה, על מפקדי היחידות ועל קציני הבטיחות לקיים פיקוח ובקרה יעילים על הזנת נתונים למערכת ״הגלילית״, ולוודא כי תחקירים על אירועי בטיחות יוזנו למערכת כנדרש. כל זאת, על מנת לוודא כי התמונה העולה מהמערכת תשקף את המצב לאשורו, תיתן מענה לדרגי השטח, ותשמש בסיס נתונים מלא ונכון לבניית תמונת מצב הבטיחות היבשתית בצה״ל, המוצגת למטכ״ל ולפורומים שונים.
[bookmark: bookmark955]תגובה

4. יצויין, כי העובדה שמערכת ה״גלילית״ לוקה בחסר כבסיס ידע
מהימן הינה נכונה, אולם גם בעתיד מבק״א תאסוף נתונים
ממקורות אחרים על מנת לקיים בקרת מקורות לאירועי בטיחות. המערכת החדשה צפויה לטייב את הזנת האירועים, לרבות תחקירים של היחידות. בשלב השני של בנייתה, צפויה המערכת להכיל באופן אוטומטי נתונים משלימים לאירועים כגון: דיווחי משטרה צבאית, נפגעים וכיו״ב. לצורך שיפור הפיקוח והבקרה של מבק״א על הזנת אירועים ותחקירים, הועלתה רמ״ד ניהול הידע לדרגת רב-סרן, ותחת פיקודו תשרת קצינת דיווח ותחקור. כן תוקנן מטמיע מערכת (יועץ) לשיפור הלימוד והבקרה ביחידות. בנוסף, החל מאוקטובר 2016 הוכנס לדו״ח הבכירים מדד הזנת האירועים של היחידות כנתון המשוקף לדרג המפקדים הבכירים, לצורך הפיקוח על שיפורו ואיכותו.
צפי לסיום- מחצית שנת 2018.
[bookmark: bookmark956]ליקוי
5. פקודת הארגון של מערך הבטיחות ביבשה (להלן-פק״א מערך הבטיחות) לא עודכנה מאז שנת 2005, אף על פי שבשנת 2013 הסתיימה עבודת מטה שבעקבותיה נעשו שינויים בארגון המערך,
לרבות תוספת תקנים של קציני בטיחות. על ז״י לוודא שפק״א מערך הבטיחות תעודכן.
[bookmark: bookmark957]תגובה

5. פק״א מערך הבטיחות הזרועית תעודכן בהתאם להמלצות ותכלול הגדרות בדבר אופן ההכשרה הנדרש ומנגנון החריגות בפיקוח מבק״א יבשה. במסגרת עבודת מטה קצין בטיחות ראשי, תורחב המשימה לעדכון פק״א מערך הבטיחות בכלל צה״ל. אבני דרך בתהליך ולוחות זמנים- עדכון פק״א מערך הבטיחות ביבשה - סוף שנת 2017. עדכון פק״א בטיחות בצה״ל - סוף חציון א' 2018.
[bookmark: bookmark958]ליקוי
6. דרישות ההכשרה של קציני בטיחות בתקן מלא, כפי שנקבעו בפקודת קבע לחייל של מבק״א יבשה (להלן- פק״ל קצין הבטיחות), אינן עולות בקנה אחד ואף מקלות מהדרישות שבפק״א מערך הבטיחות. בפועל,
ביולי 2016 היו בז״י 39 קציני בטיחות בתקן מלא. בביקורת עלה, כי 20 מהם (כמחציתם) לא עברו את ההכשרה לתקן מלא (הנמשכת ארבעה שבועות). אלא קורס מקוצר, שמשכו שבוע. על ז״י לבחון את הפער בין האמור בפק״א לבין האמור בפק״ל קצין הבטיחות לעניין
הכשרת קציני הבטיחות בתקן מלא, וזאת בהתחשב בשינויים שחלו עם השנים וביכולתה להכשיר את קציני הבטיחות במועד.
[bookmark: bookmark959]תגובה

6. הפער נבחן בקפידה ואכן לא כל בעלי התפקידים (בע״ת) הוכשרו בקורס מלא של 4 שבועות וזאת, לאור אילוצי קצונה זוטרה ותחלופתה התדירה. חשוב לציין, כי לא קיים בע״ת בכיר ללא הכשרה של 4 שבועות. מרבית בעלי התפקידים הזוטרים אף עברו שני קורסים בני שבוע אחד. יחד עם זאת,
הערות הביקורת להסדרת תחום הכשרת והסמכת קציני הבטיחות נכונות ומקובלות, ותבוצענה בהתאם ללוחות הזמנים כפי שצויינו לעיל באשר לעדכון הפק״אות הרלוונטיות. יצויין,
כי במסגרת עמ״ט ק׳ בטיחות ראשי אושר תקן קצין קורסים וסגל. אחד מתפקידיו הינו בקרה ומעקב אחר הכשרת מערך הבטיחות. דרישה מבצעית להסדרת חובת הכשרות לקציני הבטיחות בתקן מלא ובנע״ת (ובנוסף על תפקיד) יופץ במהלך חודש מרץ 2017.
צפי לסיום התהליך- חציון א׳ 2017.
[bookmark: bookmark960]ליקוי
7. אף על פי שלקציני בטיחות המכהנים ככאלה בנוסף על תפקידם (להלן- קציני בטיחות בנע״ת) אחריות זהה לאחריותם של קציני בטיחות בתקן מלא, אין פקודה או הוראה הקבועות את חובתם לעבור הכשרה מסוימת בבטיחות, כתנאי למינוי לתפקידם. על ז״י לעגן בפקודה או בהוראה את חובתם של קציני בטיחות בנע״ת לעבור הכשרה מסוימת בבטיחות, כתנאי למינוי לתפקידם. על ז״י לעגן בפקודה או בהוראה או חובתם של קציני בטיחות בנע״ת לעבור הכשרה מסוימת בבטיחות, כתנאי למינוי לתפקידם.
[bookmark: bookmark961]תגובה

7. הטענה כי לא קיימת הגדרה אינה מדוייקת: הוראה 2.2
(״ממלאי תפקידים בתחום הבטיחות ואחריותם״) קובעת כי מפקד היחידה ימנה בכתב קצין בטיחות בנע״ת ויוודא הכשרתו המתאימה בקורס מחייב. כמו כן, בהוראה 3.1.6.3 מוגדר, כי קצין הבטיחות בדרכים היחידתי יהיה בוגר קורס סגני יחידות של מבק״א. יחד עם זאת, ההמלצה מקובלת, לאור הצורך בהבהרה ובהסדרה גורפת וברורה לכלל היחידות בצה״ל,
לרבות מחוץ לזרוע היבשה. עד סוף שנת 2017 תתוקף ותובהר הוראה 2.2 ״ממלאי תפקידים בתחום הבטיחות ואחריותם״. צפי לסיום- סוף שנת 2017.
[bookmark: bookmark962]ליקוי
8. תכליתה של תכנית בטיחות יחידתית היא להגדיר ולאפיין תהליכים שיביאו לאיתור כשלים בטיחותיים ביחידה, ולתת מענה לכשלים אלו. בביקורת נמצא, כי עוצבת געש ויחידותיה ומל״י והמרכזים שבו אינם כותבים את תכנית הבטיחות היחידתית בהתאם להוראה שפרסמה מבק״א יבשה בנושא זה, ומחסירים ממנה פרטים. כתיבת תכנית בטיחות יחידתית שלא בהתאם להוראת מבק״א יבשה עלולה לפגוע בתכנון הפעולות הנדרשות לשם הורדת סיכונים וקיום רמת סיכונים סבירה ביחידה, באיתור כשלים ובמתן מענה לכשלים אלו.
[bookmark: bookmark963]תגובה

8. מבק״א יבשה מלמדת בקורסי הבטיחות, המיועדים לסגני מפקדי היחידות וקציני הבטיחות בתקן מלא, את אופן כתיבתה של תכנית בטיחות יחידתית (להלן: ״תב״י״), לרבות חובת השימוש בפורמט המפורסם. לאור ממצאי הביקורת, מבק״א תבצע בקרה אחר אופן כתיבת תכנית הבטיחות היחידתית במסגרת תוכנית הבטיחות ביחידות. הבקרה תבוצע באישורי תוכניות שנתיים וביקורות שוטפות.
לאור מיזוג ז״י - אט״ל וקבלת האחריות של מבק״א יבשה על תחומי הבטיחות בעבודה ואש, החלה בחודש ינואר 2017 עבודת מטה לפרסום פורמט עדכני לתכנית בטיחות יחידתית אחודה,
על-מנת לתת מענה לכלל מאפייני הפעילות של היחידות השונות (עבודה, אש, אימונים וכיו״ב). פורמט התוכנית יפורסם ליחידות עד סוף שנת 2017.
[bookmark: bookmark964]ליקוי
9. הוראות בנושא בדיקת עומסי חום או קור באימונים, שמטילות את האחריות לקיומן על מפקדי יחידות בצה״ל, אינן מקוימות כנדרש.
מצב זה עלול לגרום סיכון מיותר לחיי האדם. על מבק״א יבשה לוודא כי מפקדי צה״ל מקפידים הקפדה יתרה על קיום ההוראות בנושא בדיקת עומסי חום או קור באימונים, ועליה להטמיע את חשיבות הנושא באמצעים השונים העומדים לרשותה.
[bookmark: bookmark965]

תגובה

9. מבק״א יבשה תמשיך להטמיע ולהתמקד בהכשרות הבטיחות ובהשתלמויות למפקדים לגבי ההוראות והנהלים המחייבים באימונים תחת עומסי קור וחום. בנוסף, מבק״א תעקוב אחר חריגות בתחום בהתאם לעולה מתחקירי המפקדים. במרץ 16'
עודכנה הוראה 2.7 בנושא ״הדיווח והתחקור״ בה הוגדרה לראשונה בהוראת בטיחות חובת תחקור כל אירוע פגיעת אקלים: מפגיעה ברמת קל - ע״י מפקד יחידה בדרגת סא״ל,
ובכל מכת חום / קור תחקור בראשות תא״ל.
להלן פירוט תוכנית עבודה לתיקון הליקויים ויישום ההמלצות:
המשך קיום הדרכה והטמעת הוראות למניעת פגיעות אקלים.
החל מקיץ 2017 צפויה עליה ברמת הביקורות והבקרה בכלל התחומים, לרבות פגיעות אקלים, לאור ארגון מבנה ובע״ת במבק״א יבשה שיחזקו את השליטה והבקרה טרום ולאחר אירוע. צפי לסיום- אוגוסט 2017.
[bookmark: bookmark966]ליקוי
10. על מבק״א יבשה לנתח את אירועי פגיעות חיילים מבעלי חיים, וזאת על מנת להפיק לקחים ולצמצם הישנותם.

10. תבוצע בחינה מחודשת לתחום מניעת פגיעת חיילים מבעלי
חיים ולשיפור מנגנוני הדיווח והתחקור כדרישה מהיחידות.
כיום, חלה חובת דיווח, המגולמת בהוראות ״הדיווח והתחקור״ 2.7. מבק״א תיישם את המלצת הדו״ח ותבצע בחינה וגיבוש מדיניות בנושא.
צפי לסיום התהליך הינו עד סוף שנת 2017.
[bookmark: bookmark968]פרויקטים בתחום התקשוב
[bookmark: bookmark969]הגופים המבוקרים: צבא הגנה לישראל, משרד הביטחון

1. בניגוד להוראות פיתוח אמצעי לחימה (להלן-אמל״ח), החל משלב 1.5 (כולל) של פרויקט א', שעלותו לצה״ל הסתמכה במאות מיליוני ₪,
אג״ת לא קיים דיונים לצורך גיבוש המלצותיו לאישור שלבי הפרויקט על ידי סגן הרמטכ״ל והרמטכ״ל, ואגף התקשוב לא הציג לאג״ת מרכיבים הכרחיים לרבות תכולות המערכת, המענה המבצעי שלה,
לוח זמנים ותקציב, אג״ת לא העביר את המלצותיו לסגן הרמטכ״ל ולרמטכ״ל, וממילא הם לא אישרו את השלבים האמורים, בנוסף לכך אג״ת לא קיים עליהם בקרה כזאת. כתוצאה מכך, לא נבחנו במטכ״ל נושאים חשובים המתחייבים לפי הוראת פיתוח אמל״ח.
על גופי צה״ל הנוגעים - אג״ת ואגף התקשוב- לרכז נתונים מלאים ונכונים אשר לעלות פרויקט א׳ ופרויקט ב׳. מן הראוי שנתונים אלה ישמשו בין היתר לניתוח העלות מול התועלת המבצעית של הפרויקטים, ולבקרה על עמידת הפרויקטים ביעדים שנקבעו להם, וכן לצורך הפקת לקחים, בין היתר כבסיס לקבלת החלטות לעתיד.

1.	במסגרת הובלת פרויקט א׳, אגף התקשוב הציג לסגן הרמטכ״ל
את כלל הנושאים הנדרשים, בדגש על הצורך המבצעי, המענה הקיים והפער המבצעי, התרומה והסיכונים התוכנתיים. נדגיש,
כי בנוסף לדיונים יעודיים לנושא , הוצג הנושא הן לאג״ת והן לסגן הרמטכ״ל בכל שנה, במסגרת תהליך תכנון תכנית העבודה של האגף. פירוט בנושא מופיע במסגרת ספרי תכנית העבודה השנתיים של האגף. להלן דוגמאות לדיונים שהתקיימו בנושאים אלו: אישור תוכנית עבודה לתר״ש תפן תקשובי של סגן הרמטכ״ל ואישורי ת״ע 2009-2010 של סגן הרמטכ״ל והרמטכ״ל, סטאטוס פרויקט א בראשות סגן הרמטכ״ל (מרץ 2011). אישור ת״ע 2012 וסטאטוס פרויקט א׳ ברשות סגן הרמטכ״ל (מאי 2011).
[bookmark: bookmark972]

ליקוי
2. מתחילת מימושו של פרויקט ב׳ ועד מועד סיום הביקורת אגף התקשוב לא הציג לאג״ת מרכיבים הכרחיים של הפרויקט, שנקבעו בהוראת פיתוח פרויקטים, ובהם עיקרי הצורך המבצעי, התרומה המבצעית, פירוט העלויות וניתוח סיכונים מפורט, וזאת לצורך גיבוש המלצותיו של אג״ת בעניין אישור כל השלבים של הפרויקט על ידי סגן הרמטכ״ל והרמטכ״ל. אג״ת מצדו לא דרש מהאגף להציג לו מרכיבים אלה, ולא קיים דיונים לצורך גיבוש המלצותיו כאמור, וכן לא קיים פיקוח ובקרה על הפרויקט, ובכך לא מימש את אחריותו. כל זאת בניגוד להוראת פיתוח אמל״ח. על אג״ת למלא את תפקידו כאגף במטה הכללי, המתכלל את פעילות גופי צה״ל בכל הנוגע לאישור פרויקטי פיתוח על ידי סגן הרמטכ״ל והרמטכ״ל, וקיום הבקרה המטכ״לית על מימושם, גם לגבי פרויקטים בתחום התקשוב, בהתאם להוראות צה״ל.

2. בקרת אג״ת על תוכניות העבודה ומימוש התקציבים שאושרו לגופים נדון רבות בתהליך התכנון של תר״ש ׳גדעון׳. לפיכך,
במסגרת תהליך תכנון התר״ש סוכם נוהל בקרה חדש, הכולל מנגנון תיאום שוטף והדוק עם היועכ״ל. כמו גם, דיוני בקרה רבעוניים וחצי-שנתיים, הן על הת״ע השוטף והן על הפרויקטים שבבקרה. בנוסף, מתקיימים דיון עומק לפרויקטים בהם קיימות חריגות.
[bookmark: bookmark974]ליקוי
3. אי-מימוש אחריותו של אג״ת כאמור, הביא לכך שהשלבים השונים של פרויקט ב׳ לא הובאו לאישור עקרוני ולאישור סופי של סגן הרמטכ״ל ושל הרמטכ״ל באופן סדור, הכולל את כל המרכיבים הנדרשים בהוראת פיתוח אמל״ח. גם אגף התקשוב לא פעל באופן סדור להביא את השלבים האמורים לאישור עקרוני ולאישור סופי. כל זאת בניגוד לנדרש בהוראת פיתוח אמל״ח. באי-מימוש אחריותו של אג״ת, כמתואר לעיל, היה כדי להביא לאי-עמידה ביעדי הפרויקט.
[bookmark: bookmark975]ליקוי
4. ממרץ 2007 ועד מועד סיום הביקורת, יוני 2015, לא קיימו ראשי אגף התקשוב דיונים ייעודיים בראשותם לפיקוח ולבקרה על מימוש השלבים 1, 1.5, 2 ו- 2.5 של פרויקט א׳. ראש אגף התקשוב גם לא אישר את השלבים 2 ו- 2.5 לפני תחילת פיתוחם, כך שאלה מומשו ללא שמחלקת אמל״ח הציגה לראש האגף את מרכיביהם העיקריים. הדבר חמור נוכח אי-הצגתם של השלבים לאג״ת, החל משלב 1.5, כמתואר לעיל, ונוכח העובדה שהדבר נעשה שלא בהתאם לאמור במשימות הפרויקט, בכל הקשור לחובת קיום בקרה ומעקב בדרג זה על התקדמות הפרויקט.

5. אף על פי שסגן הרמטכ״ל הטיל על אגף התקשוב אחריות כוללת למימוש פרויקט ב׳ בצה״ל, לא הוענקו לאגף במקביל מלוא הסמכויות לצורך מימוש אחריות זו כלפי הגופים והזרועות השותפים לפרויקט,
בנוגע להתאמת תכנית העבודה שלהם ליעדי הפרויקט והעמידה בהם.
על אגף התקשוב להפיק לקחים מתכנון, מימוש וניהול פרויקט א׳ ופרויקט ב׳. נדרש שלקחים אלו ישמשו את האגף בהמשך העבודה על פרויקטים אלה ובבקרה עליהם, וכן בפרויקטים אחרים של מערכות תקשוב בצה״ל.

5. במסגרת תפקידו, חיבר אגף התקשוב את מאמצי בנין הכח של
פרויקט א', למאמץ בניין הכח פרויקט ב׳ . במסגרת הובלת בניין הכח של פרויקטים אלו, בוצעו דיוני בקרה רבים, בדרגים השונים העוסקים בתכולות השלבים ובאישורם. בהתאם, רוב תכולות פרויקט א׳ אושרו גם במסגרת דיונים פרויקטלים העוסקים בפרויקט ב׳, וגם בדיונים פרויקטלים העוסקים בפרויקט ב׳. דיוני בקרה על פרויקט א׳, התקיימו בדרגים השונים באגף באופן רציף. ניתן להתרשם מתכיפות הדיונים שקיימו המפקדים בנושא זה.
להלן פירוט דיונים שהתקיימו בנושא זה: סטאטוס ואישור תכולות שלב 1 בראשות ראש אגף התקשוב (ינואר 2007),
סטאטוס שלב 1 בראשות ראש אגף התקשוב (יולי 2007),
סטאטוס שלב ״1״ בראשות ראש אגף התקשוב (ספטמבר
2007) , סטאטוס שלב 1 בראשות ראש אגף התקשוב (מאי
2008) , הע״מ סטאטוס שלב 1.5 ופרויקט ב׳ בראשות ראש אגף התקשוב (פברואר 2011), סטאטוס שלב 1.5 בראשות ראש אגף התקשוב (מרץ 2011), התייעצות דחופה בנושא סטאטוס שלב 1.5 בראשות ראש אגף התקשוב (פברואר 2011), סטאטוסי פרויקט א׳, בראשות מפקד לוט״ם, משימת פרויקט מס׳ -391 2005 גרסה 2.5 פרויקט ב׳ שלב 1.5״-אישור סופי ע״י ראש אגף התקשוב. מסמך זה מסכם את הצגת משימת הפרויקט לראש האגף ע״י רמ״ח אמל״ח, פרויקט ב׳ נולד כחלק מעבודת מטה שבוצעה באגף התקשוב לאור הפקת הלקחים והרלוונטיות המבצעית של המערכות בצה״ל בכלל ושל פיקוד המטכ״ל בפרט. עבודת המטה עסקה בין היתר בהחזרת יכולת הפיתוח , מהתעשייה האזרחית לבתי התוכנה של צה״ל, ופרויקט ב׳ הינו הקטר המוביל של המהלך. עבודת מטה זו בוצעה בבקרה צמודה של ר׳ האגף והתקיימו דיונים רבים בנושא.

6. בשלב 2 של הפרויקט קבע אגף התקשוב את שלבי העבודה העיקריים מול הגופים והזרועות השותפים, וקיים אתם מפעם לפעם דיוני סטאטוס של הפרויקט, ובהם דיווחו על מצבו. מעבר לכך, האגף לא דרש מהם דיווחי התקדמות סדורים, עתיים ומפורטים, ובהם התייחסות, בין היתר, לתכניות עבודה מפורטות והתאמתן ללוח הזמנים ולתכולות שקבע אגף התקשוב, והתייחסות לעמידה ביעדי הפרויקט.

6. תהליך הפיתוח של השלבים לווה בסדנת אפיון מבצעי ענפה, כתיבת ICD רב-זרועי וסקרי תכן לגיבוש הדרישות ואופן מימושן.
אגף התקשוב קבע את הנהלים כחלק מתהליך העבודה כדלקמן: אפיון מבצעי, אפיון מבצעי לשלב 2 כבר מינואר 2010 (שלב 2 עלה לאוויר בתחילת 2013), ICD-מסמך אפיון טכני לאופן מימוש הממשקים. שלב 2 - תהליך סדור והנחיות לפיתוח מ-2011 כשנה וחצי לפני מבצוע, שדה בדיקות לבחינת מוכנות המערכת, כל זאת נוהל במקביל לדיוני הסטאטוס העיתיים.

7. על אף קביעתו של סגן הרמטכ״ל ממרץ 2011 כי יערוך דיוני סטאטוס לקראת שילוב ז״י בשלב 1.5 ולקראת ה״עליה לאוויר״ של שלב 2,
ממאי 2011 ועד מועד סיום הביקורת, יוני 2015, לא יזם אגף התקשוב דיונים נוספים בראשות סגן הרמטכ״ל לצורך כך, זאת על אף פערים שנצברו בפרויקט ב׳. גם אג״ת וסגני הרמטכ״ל שכיהנו בתפקיד לא יזמו סטאטוס בראשותם לפרויקט. בפרויקטים ששותפים בהם גופים נוספים בצה״ל ושהאחריות למימושם מוטלת על אגף התקשוב, עליו לקבוע מנגנוני פיקוח ובקרה מובנים ושיטתיים על התקדמותם, בדגש על עמידה באופיין, בתכולות הטכניות ובלוחות הזמנים. מן הראוי שבפרויקטים כאלה יבחנו סגן הרמטכ״ל והרמטכ״ל הקניית סמכויות לאגף התקשוב, התואמות לאחריות שהוטלה עליו.
[bookmark: bookmark981]

7. אג״ת, בגיבוי סגן הרמטכ״ל והרמטכ״ל, הובילה במהלך תכנון תר״ש ׳גדעון׳, שינוי משמעותי באסטרטגיית התכנון, הן בתכניות העבודה, הן בתהליכי האישור הפרויקטלי וכן, שינוי משמעותי באופן הבקרה השוטפת על מימוש תוכניות העבודה של הגופים, שאושרו ע״י המטה הכללי. נוהל הבקרה החדש כולל את המופעים הבאים בלוחות זמנים מסודרים שנקבעו לנושא הבקרה במטכ״ל שאושר ע״י הרמטכ״ל: דיוני בקרה רבעוניים- בדיונים אלה, מציג הגוף סטאטוס ביצוע מול תכנון בכל הפרמטרים- שכר, כ״א, מוכנות, תוכניות היכולות (התעצמות), תקציב וכיו״ב. דיוני בקרה פרויקטאליים חצי שנתיים עם הזרועות והגופים, להצגת סטאטוס של כל הפרויקטים שבבקרה מטכ״לית. בדומה לדיוני ת״ע שנתית הדיון המסכם מתקיים בר׳ סגן הרמטכ״ל (לפניו מתקיימים דיוני רח״ט תכנון ור׳ אג״ת). בנוסף, יתקיימו דיונים ממוקדים ונפרדים על פרויקטים שזוהו ע״י אג״ת כחריגים (בשל חריגה בתכולה, בלו״ז או בתקציב) או בפרויקטים, שנמצאים במיקוד מטכ״לי גבוה.

8. עד תחילת הבדיקות של שלב 2 בשדה הבדיקות (להלן-שד״ב) באמצע שנת 2012, לא הצליח אגף התקשוב לגבש את תמונת המצב האמיתית של סטאטוס הפיתוח של שלב 2 בגופים ובזרועות השותפים לפרויקט ב׳, וכחודש בלבד אחרי שמחלקת אמל״ח באגף התקשוב הציגה לראש האגף ולקשר״ר תמונה חיובית ואופטימית של התקדמות הפרויקט, שבעקבותיה הם קבעו במאי 2012 כי יש ״התקדמות משמעותית״ במימוש השלב וכי תמונת המצב היא ״טובה״, הסתבר לגורמי האגף עם תחילת הבדיקות, כי רמת הבשלות של תכולות שפיתחו הגופים נמוכה מאוד. מחלקת אמל״ח לא הציגה לראש האגף ולקשר״ר, והם גם לא דרשו ממנה, להציג להם ניתוח של הסיבות לכך.

8. מחלקות אמל״ח ושהם ניהלו ועדת היגוי לשלב 2 ובתוכה ועדת
שינויים לצורך ״הקפאת התצורה״ בפיתוח השלב, תעדוף תיקוני תקלות לקראת מבצוע וניהול צמוד של סטאטוס הפיתוח והבדיקות. כמו כן, בוצעו דיונים תכופים ועמוקים. ר׳
אגף התקשוב אף ביקר אישית מספר פעמים בשד״ב על מנת לעמוד מקרוב על סטאטוס התקדמות הפיתוח והבדיקות.
במסגרת הביקורים הנחה כיצד יש להתקדם ובאיזה סדר עדיפויות מבצעי יש לנקוט.

9. בעת עריכת הביקורת לא נמצאו באגף התקשוב נתונים סדורים בנוגע להיקפי התקציב לפיתוח השלבים השונים של פרויקט א' החל משלב 1.5, ועלויות פיתוחם בפועל, בחלוקה לשלבים, החלק משלב 0 . יתר על כן, היקפי התקציב שקבעה מחלקת אמל״ח במשימות הפרויקט לשלבים 1.5 ו-2 היו שגויים ואף מטעים: הם היו נמוכים במיליוני ₪
רבים מהיקפי ההתקשרויות בפועל של משהב״ט לפיתוח השלבים,
שנעשו כבר לפני פרסום משימות הפרויקט, או בסמוך לפרסומן. היעדרם באגף התקשוב של נתונים מלאים, מבוססים ונכונים של התקציב ושל העלויות שנצברו בפועל בפרויקט, מצביע על כשל בניהול הפרויקט באגף.
יש לראות בחומרה יתרה את המצב שבו בצה״ל אין נתונים מלאים ונכונים על התקציב המתוכנן לשלבים של פרויקט א' החל משלב 1.5,
על העלות בפועל ועל העלות המצטברת של הפרויקט מתחילתו (החל משלב 0), ואת העובדה שנתונים אלה לא הוצגו למקבלי ההחלטות- ראש אגף התקשוב, הגורמים הנוגעים באג״ת, סגן הרמטכ״ל והרמטכ״ל. החל משלב 1.5, מקבלי ההחלטות האמורים אף לא דרשו לקבל נתונים אלה, וזאת על אף חשיבותם לקיום מעקב ובקרה אחר מימוש הפרויקט, לצורך הפקת הלקחים מתהליכי הפיתוח שהסתיימו, וכתשומה בתהליך קבלת ההחלטות בדבר התנעת הפיתוח של שלבים נוספים בפרויקט.

9. בקרת אג״ת על תוכניות העבודה ומימוש התקציבים שאושרו לגופים נדון רבות בתהליך התכנון של תר״ש 'גדעון'. לפיכך,
במסגרת תהליך תכנון התר״ש סוכם נוהל בקרה חדש, הכולל מנגנון תיאום שוטף והדוק עם היועכ״ל. כמו גם, דיוני בקרה רבעוניים וחצי- שנתיים, הן על הת״ע השוטף והן על הפרויקטים שבבקרה. בנוסף, מתקיימים דיוני עומק לפרויקטים בהם קיימות חריגות.

10. אג״ת לא בדק את נכונות הנתונים הנוגעים לפרויקט א', שאותם הציג בדוחות סטאטוס פרויקטים לשנים 2011,2012 ו-2013, והעביר לרמטכ״ל ולסגנו דיווח שגוי ואף מטעה אשר לעלות המצטברת של הפרויקט לשנים אלה, בכף פגע בין היתר ביכולתם להעריך את
התועלת בפרויקט אל מול עלותו. העברת נתונים לא מבוססים ולא נכונים חמורה כשלעצמה, ובמיוחד נוכח תמונה חלקית ולא נכונה של היקף המשאבים שצה״ל השקיע בפרויקט. בהשוואה לעלויות של הפרויקט שהציג אג״ת בדוחות הסטאטוס לשנים 2012 ו-2013, העלויות המצטברות בפועל של הפרויקט כולל שלב 2 וכולל שלב 2.5, בהתאמה, כפי שבחן ומצא משרד מבקר המדינה, היו גבוהות בעשרות אחוזים. בהיעדר הנתונים כאמור ודיונים לקראת אישור השלבים של פרויקט א׳ באג״ת ובראשות סגן הרמטכ״ל והרמטכ״ל, החל משלב 1.5 לא נערכה בצה״ל בחינה של עלות הפיתוח של כל שלב אל מול התכולות שבו והתרומה המבצעית שיביא, ושל התועלת המבצעית של פרויקט א׳ בכללותו אל מול סך ההשקעות בו, כולל אלה המתוכננות.

11. באג״ת, באגף התקשוב ומינהל פיתוח אמצעי לחימה ותשתית טכנולוגית שבמשהב״ט (להלן-מפא״ת) אין ריכוז של העלויות שהשקיע צה״ל על פני שנים בפרויקט ב׳- לא כסכום כולל, לא בחלוקה לשלבים ולא בחלוקה לגופים ולזרועות השותפים לו. בח״א לא נמצאו כלל נתוני העלויות שהשקיע בפיתוח התכולות של פרויקט ב׳ לרבות במערכת ב׳. בז״י לא נמצא ריכוז של כלל העלויות שהשקיעה בפיתוח תכולות הנוגעות לפרויקט ב׳ במערכת ג׳, לרבות בשלב 1.5.

12. מחלקת אמל״ח באגף התקשוב לא הציגה לאג״ת את היקפי התקציב והעלויות אשר לשלבים של פרויקט ב׳, החל משלב 0, על מנת שהוא יידע את סגן הרמטכ״ל ואת הרמטכ״ל, וזאת בניגוד להוראת פיתוח אמל״ח. מקבלי ההחלטות- הרמטכ״ל, סגנו, ראש אגף התקשוב וגורמים באג״ת- לא דרשו לקבל נתונים אלה. בשום שלב משלבי הפרויקט אג״ת ואגף התקשוב לא ערכו בחינה של כדאיות מימושו במונחים של עלותו הכוללת אל מול התפוקה המבצעית המתוכננת.

13. אגף התקשוב לא פעל באופן סדור, כנדרש בהוראת אמל״ח: פיתוחם של חלק מהשלבים החל לפני שהאופיינים המבצעיים והטכניים של התהליכים המבצעיים שמוכנו במסגרת פרויקט ב׳ היו מוכנים, פיתוחם של חלק מהשלבים החל ללא אישור משימות פרויקט שכללו שלבים אלה, עד מועד סיום הביקורת, לחלק מהשלבים הפיץ האגף טיוטות בלבד של משימות פרויקט שכללו שלבים אלה, ולחלק מהשלבים הפיץ האגף משימות פרויקט (או טיוטות שלהן) באיחור ניכר. הדבר פגע ביכולתו של האגף להבטיח פיתוח מערכת העומדת
ביעדים של השגת התכולה הנדרשת והתרומה המבצעית, בתקציב ובלוחות הזמנים שנקבעו.

13.	           ככלל, ניהול פרויקט ב׳ נוהל בשלבים/״פעימות״, משיקולי
ניהול תוכנית בדגש על הצורך לבצע אינטגרציה ליכולות. מטרת השלבים היא לסנכרן את הפיתוח שנדרש לבצע על מנת לאפשר תהליך מבצעי שלם. בהתאם, נדרש לבצע בדיקות ואינטגרציה ליכולות שפותחו באותה מסירה (שלב) על מנת לוודא כי התהליך המבצעי השלם מתקיים ותקין. אין דרישה/הנחיה בנוהל 10/1 לנהל תוכנית בשלבים ובהתאם, אין בנוהל דרישה לניהול תוכניתי נפרד של כל שלב. השלבים מהווים תכולות משנה כחלק מתוכנית שלמה. למרות העובדה כי בדרך כלל הביא כל שלב יכולת מבצעית או תכולות מבצעיות מוגדרות,
הוא אינו מהווה תוכנית או פרויקט נפרד העומד בפני עצמו בהקשרי נוהלי הבקרה. בהתאם, לא נדרש לבצע נוהל 10/1 נפרד לכל שלב ושלב, ולא בהכרח נדרשת בקרה נפרדת ברמות השונות על כל שלב ושלב, אלא נדרשת בקרה על התקדמות התוכנית השלמה. בהתאם, קיימת הגמישות הנדרשת בתדירות הבקרה על כל שלב בפני עצמו, וכן בדרג המבקר, זאת נוכח האתגרים והתקדמות הפיתוח.
להלן מספר מסמכים המעידים על תהליך הבקרה שבוצעה באגף בדרגים השונים: משימת פרויקט שלב 1.5 (רשמי), שלב 1.5- תקניות אמל״חית, שלב 2 (משימת פרויקט-טיוטה), שלב 2- הכרזת מבצעיות (סט0, משימת פרויקט שלב 2.5 (טיוטה).
בנוסף, עצם ביטול התקניות האמל״חית, מעיד על ניהול קפדני והדוק של התוכנית, בדגש על הצורך לבדוק עמידה בתנאי סף.
ביטול תקניות אמל״חית מעיד על עיסוק בתיקון ליקויים והתאמת תוצרי בניין הכח לצורך המבצעי.

14. משהב״ט, באמצעות מפא״ת, התקשר עם חברה א׳ לפיתוח חלק מהשלבים, ופיתוחם החל לפני שהאופיינים המבצעיים והטכניים של התהליכים המבצעיים שמוכנו במסגרת פרויקט ב׳, שלהם השפעה על שלבים אלה של פרויקט א׳, היו מוכנים. מטה התכנית במפא״ת לא מילא את תפקידו, בהתאם להוראות משהב״ט, ולא וידא לפני עריכת ההתקשרות לפיתוח חלק מהשלבים, שכל האופיינים הדרושים סוכמו. כתוצאה מהאמור לעיל, בין היתר, פותחו בשלב 2 של פרויקט א׳ תכולות שהתבררו כלא רלוונטיות, כפי שגם עלה בתחקירי אגף התקשוב, ונוספו תכולות משמעותיות, שעלותן הגיעה למיליוני ₪.

)
15. תהליך הפיתוח של שלב 2 נדחה בשל עיכובים בגיבוש אופיינים מבצעיים על ידי אגף התקשוב והגופים והזרועות השותפים לפרויקט ב', והחל בלי שהגופים והזרועות גיבשו את כל האופיינים המבצעיים הפנימיים הרלוונטיים, ובלי שקבעו על בסיסם חלק מהאיפיונים הטכניים של השלב. מדובר בתהליך עבודה לקוי. פיתוח השלב נעשה בח״א ללא שהחיל קיים סקרי תיכנון ראשוניים וקריטיים, ובז״י נעשה ללא שקיימה סקרי תיכון קריטיים שבמסגרתם היו אמורים לבדוק, בין היתר, את המענה של התכולה לדרישות המבצעיות. כל זאת בניגוד להוראת פיתוח אמל״ח.

15. בבסיס המערכות עומד הצורך במימוש תהליכים מבצעיים ובנוסף אליהם תהליכים בהתאם. בכל המערכות המבצעיות פותחו תכולות שמטרתן לממש תהליכים אלה, ובמקביל לממש תהליכים מבצעיים. התהליכים נשענים על חיבור בין תהליכים בהתאם, נדרש לממש יכולות על מנת לאפשר את ביצוען.

16. אגף התקשוב אמנם קיים פגישות עבודה בדרג טכני עם נציגי הזרועות, אולם הוא לא קיים תהליך סדור ושיטתי של פיקוח ובקרה על הפעילות בזרועות לפיתוח המערכות השותפות בשלב 2, ובכלל זה בחינה של סטאטוס הפיתוח, לרבות בחינת התאמת הפיתוח לאופיינים המבצעיים והטכניים, קיומם של סקרי תיכון ועמידה בלוחות הזמנים.

17. ביוני 2009 הציג אגף התקשוב לסגן הרמטכ״ל את מועדי מימושם של שלב 1.5 ושלב 2, וקיבל את אישורו למועדים אלה. מחלקת אמל״ח בז״י לא בחנה לפני כן את מלוא המשמעויות הנגזרות מפיתוח גרסת מערכת ג׳ הרלוונטית לשלב 1.5, והשפעתה על לוח הזמנים למימוש השלב, ולא יידעה את אגף התקשוב בנושאים מהותיים הקשורים ליכולת לעמוד בלוחות הזמנים למימוש תכולות שלב 2 בגרסת מערכת ג׳ הרלוונטית. אגף התקשוב פעל אף הוא בצורה לא תקינה: הוא הסתמך על דיווחי ז״י, ולא וידא בצורה מספקת את יכולתה לעמוד ביעדים שנקבעו לה, ושהנתונים שהוא עומד להציג לאישור סגן
הרמטכ״ל אכן נכונים. פגמים אלה הביאו לכך שתכניות העבודה שנקבעו לשלבים 1.5 ו-2 של פרויקט ב', לא היו ריאליות.

17. במהלך השנה וחצי האחרונות מתקיים תהליך אינטנסיבי ומתואם של הגופים השונים שמהותו תיקון תקלות בקישוריות.

18. במחלקת אמל״ח באגף התקשוב לא נמצא תיעוד מלא, סדור ושיטתי של מסמכי הבסיס בפרויקט א' ובפרויקט ב', ובהם אופיינים מבצעיים, ריכוזי עלויות ודיווחים עתיים של הגופים והזרועות השותפים בפרויקט ב'. כמו כן, בפרויקטים אלה הייתה תחלופה רבה של בעלי תפקידים באגף התקשוב ובגופים, ולא אוישו תפקידי מפתח בזמן קריטי של פרויקט ב'.

19. משנת 2011 ועד מועד סיום הביקורת הצטברו בתהליך א', שאמור היה להיות ממוכן במסגרת פרויקט ב', פערים מבצעיים, שבאו לידי ביטוי במבצע ״צוק איתן״. אגף התקשוב לא פעל בנחרצות לבחינת הפערים האמורים ולסגירתם. עד דצמבר 2014, מועד סיום התחקיר המטכ״לי ל״צוק איתן״, אמ״ץ ואגף התקשוב לא התריעו על הפערים ועל משמעויותיהם המבצעיות לפני סגן הרמטכ״ל והרמטכ״ל. אף כי מבצוע תהליך א׳ תוכנן לסוף שנת 2010 ונדחה לספטמבר 2011, עד מועד סיום הביקורת פיתוחו המלא טרם הושלם ומבצעיותו טרם הוכרזה. על אגף התקשוב, בשיתוף אמ״ץ, לקבוע תכנית עבודה ולוחות זמנים סדורים לסגירת הפערים המבצעיים שנותרו בפרויקטים האמורים, בעיקר בתהליך א', ולהבטיח את מוכנות מערכות התקשוב, ואת תפקודם במקביל של תהליך א' ותהליך ב' בתרחיש לחימה.
[bookmark: bookmark998]תגובה
צבא הגנה לישראל
19.	על פי תכנית העבודה של אגף התקשוב בין השנים 2014 ו- 2016
נמסרו בתדירות חצי שנתית, שהתמקדו בהשלמת פערים ותיקון תקלות. על פי חטיבת המבצעים, ניתן להתרשם מהשיפור שחל במערכות ובדגש על יציבות המערכות ובכמות התקלות.
20. במקום לפעול להכרזת יכולת מבצעית ראשונית של השלבים של פרויקט ב׳ בהתאם להוראת פיתוח אמל״ח, קבע אגף התקשוב ״תקניות אמל״חית״ למבצעיותם הראשונית, זאת, בלי שהגדיר את משמעותה ואת תכליתה של תקניות זו ואת התנאים לקביעתה. אשר לשלבים 1.5 ו-2, מחלקת אמל״ח באגף אישרה בשנים 2011-2014 ״תקנות אמל״חית״ למבצעיות ראשונית שלהם, אף על פי שבפועל התהליכים העיקריים בפרויקט- תהליך א׳ ותהליך ב׳ לא פעלו כנדרש.
נוכח התקלות הרבות שעלו בתפקוד פרויקט ב׳, עד מועד סיום הביקורת טרם אישר אגף התקשוב ״תקניות אמלח״ית״ למבצעיות ראשונית, כהגדרתו, לתהליך א׳ שנכלל בשלב 1.5, נאלץ לבטל מספר פעמים את ה״תקניות האמל״חית״ למבצעיות ראשונית לשלב 2,
וטרם אישר ״תקניות אמל״חית״ למבצעיות ראשונית לשלב 2.5. ההתנהלות האמורה של אגף התקשוב חמורה, והיה בה כדי לפגוע בתהליך סדור של מימוש פרויקט ב׳ ובבקרה עליו.

21. כלקח מדוח ביקורת זה, על צה״ל ועל משהב״ט לפעול כדי להבטיח קיום עבודת מטה סדורה ושיטתית בתהליכי קבלת ההחלטות הנוגעים לפיתוח פרויקטי תקשוב מורכבים ולבקרה על מימושם. כך, שהחלטות בפרויקטים מסוג זה יתקבלו על בסיס מלוא הנתונים, תוך הצגה ודיון בהם בעיתוי המאפשר השפעה על תהליכי קבלת החלטות.

[bookmark: bookmark1000]ההיערכות לטיפול בחללים אזרחיים
באירועי חירום
הגופים המבוקרים: משרד הביטחון, צבא הגנה לישראל, משרד הפנים, משרד הבריאות, המשרד לשירותי דת, משטרת ישראל, המטה לביטחון לאומי.
[bookmark: bookmark1001]ליקוי
1. רח״ל (רשות חירום לאומית) אחראית לריכוז עבודות המטה בנושא היערכות למצבי חירום ולתיאום בין הגופים הפועלים בחירום. מאז הקמתה בשנת 2007 ועד שנת 2014 לא פעלה רח״ל להסדרת הטיפול בחללים במצבי חירום. בשנת 2012 החל המל״ל בשיתוף המשרד לביטחון הפנים (להלן- בט״פ) לקיים עבודת מטה בנושא זה. בשנת 2014, כשנתיים לאחר שהמל״ל החל לעסוק בנושא הסדרת הטיפול בחללים, החליטה רח״ל לערוך עבודת מטה נפרדת באותו הנושא, ללא תיאום המל״ל, ושאותה לא השלימה עד מועד סיום הביקורת. בסוף שנת 2015 החליטו המל״ל ומשרד הפנים להעביר את האחריות להשלמת עבודת המטה וגיבוש הצעת מחליטים מהמל״ל, ושאותה לא השלימה עד מועד סיום הביקורת. בסוף שנת 2015 החליטו המל״ל ומשרד הפנים להעביר את האחריות להשלמת עבודת המטה לגיבוש הצעת מחליטים מהמל״ל למשרד הפנים. נכון לפברואר 2017, משרד הפנים טרם סיים את עבודת המטה לגיבוש הצעת המחליטים, כך שיותר מארבע שנים לאחר תחילת עבודת המטה להסדרת הטיפול בחללים, ויותר משנה מאז עבר הנושא לאחריות משרד הפנים, הוא טרם הוסדר. קיומן של עבודות מטה מקבילות מעכב את הסדרת הטיפול בחללים בחירום, ומעיד על חוסר תיאום וחוסר שיתוף פעולה מכוון בין המל״ל לבין מערכת הביטחון, נושא שמשרד מבקר המדינה התריע עליו בעבר במספר דוחות ביקורת. על משרד הפנים, אשר מכין במועד סיום הביקורת הצעת מחליטים להסדרת הטיפול בחללים, להשלים בהקדם בשיתוף רח״ל וכלל הגופים המעורבים בטיפול בחללים נוסח סופי ומוסכם של הצעת מחליטים, אשר ייתן מענה לכלל הפערים שעלו בדוח זה. על המל״ל לוודא, כי הצעה זו תעלה לדיון בממשלה ויתקבלו החלטות בעניינה.

1.	           רח״ל שותפה מלאה לכתיבת הצעת מחליטים מעודכנת ושלמה
לכל המענה שכתב ומוביל משרד הפנים ונמצאת כעת בעבודת מטה.
[bookmark: bookmark1002]תגובת
המטה לביטחון לאומי
1. המטה לביטחון לאומי אכן פעל משנת 2012 והוביל את עבודת המטה, אולם לאור השינויים התכופים במשרד לשירותי דת ובמשרד הפנים חלו מטבע הדברים עיכובים, גם בהקשר לסוגיית התר״חים וכן בסוגית העברת האחריות לקבורת חללים אזרחיים במצבי חירום. רק בעקבות עשייה של המטה לביטחון לאומי בהובלה ותאום בין הגורמים השונים,
התהליכים החלו להגיע לכלל סיום. לראיה, העברת האחריות בין המשרדים בוצעה, הוקצה תקציב ייעודי למשרד לשירותי דת ולמשטרת ישראל (רכש ציוד לתר״חים- תחנות לריכוז חללים) והוכנה הצעת מחליטים בשיתוף פעולה עם משרד הפנים המסכמת את המענה הלאומי בנושא התר״חים. בתוך כך מוערך כי עוד בשנת העבודה הנוכחית (2017) תוגש הצעת המחליטים של משרד הפנים בסיוע המל״ל להצבעה בממשלה.
[bookmark: bookmark1003]ליקוי
2. בהתאם להחלטת הממשלה מספר 515 משנת 1960, רשות פס״ח אחראית לתכלול הגורמים המעורבים בטיפול בחללים. מסקנות משרד משרד הפנים ומשהב״ט משנת 2003 והחלטת מנכ״ל משרד הפנים משנת 2004 קבעו, כי מורכבות הנושא וריבוי הגופים המעורבים בכך, מחייבים לעבות את רשות פס״ח במשאבים ובסמכויות. נכון לפברואר 2017 ברשות פס״ח יש תקן אחד המוקצה לטובת העיסוק בטיפול בחללים (ראש ענף חללים), ואין לה תקציב ייעודי לטיפול בחללים. ניכר, כי על אף פעילות משרד הפנים לשיפור ההיערכות לטיפול בחללים באירועי חירום, אין בתקינה ובאמצעים העומדים לרשות פס״ח מענה המאפשר להתגבר על כל הפערים המצויים לכל אורך תהליך הטיפול בחללים, ובכלל זאת פערים ברכש אמצעים, בהדרכת המערך ובתיאום בין כלל הגופים המעורבים. על משרד הפנים לוודא, כי בהצעת המחליטים להסדרת הטיפול בחללים יוקצו לרשות פס״ח המשאבים הנדרשים לה למילוי תפקידה.




3. האחריות לאיסוף החללים ונתוני הזיהוי שלהם בחירום, והעברתם לתחנות לריכוז חללים (להלן-תר״ח), מוטלת על מחלקות איסוף נתונים וחללים (להלן- אנו״ח) של פקע״ר. במועד סיום הביקורת יש פערים באיוש התקנים ובכשירות היחידות, וליקויים בתיאום ביניהן לבין גורמים אחרים בצה״ל ומחוצה לו. כל אלו עלולים לפגוע ביכולתן למלא את משימתן. על פקע״ר לבחון הפערים באיוש ובכשירות של מחלקות האנו״ח ואת הליקויים בתיאום ביניהן לבין גורמים אחרים בצה״ל ומחוצה לו, ולהציג את השלכותיהם בפני הגורמים המוסכמים בצה״ל ובמשה״בט, כדי להביא להשלמת הפערים ולתיקון הליקויים.
[bookmark: bookmark1004]תגובה
משרד הביטחון
3.	לנושא ביטול תקני קציני האנו״ח (מחלקות איסוף נתונים
וחללים) במחוזות היו חלק מתר״ש גדעון ותוכנית צמצום כ״א שהושת על צה״ל. להלן המענה שנתן הפיקוד לקיצוץ זה: תקנון סרן + רכב שייתן מענה לתחום האנו״ח (מחלקות איסוף נתונים וחללים) במחוזות. העברת האחריות של תחום האנו״ח לקצינות השלישות במחוזות. (אחריות זאת תוקפה בהוראה פיקודית מיוחדת שאושרה ע״י רמ״ט הפיקוד). כתיבת תכנית למימוש הכשירות שהוטלה על רבני המחוזות במילואים.
לנושא ביטול דרגות הייצוג במחלקות האנו״ח מפקדי מחלקות האנו״ח נדרשים להיות קצינים בוגרי בה״ד 1 , אולם עקב בעיית הזנה עם השנים לתפקידים אלו, נדרש הפיקוד לייצר פתרון בדמות דרגות ייצוג . החל משנת 2017 יעמיד רב״צ ופקע״ר 2 קצינים לטובת איוש האנו״ח מדי שנה. בדור המעבר נתקבל אישור ספציפי מאכ״א להשארת דרגות הייצוג - בתאריך 23.2.17 התקיים דיון בנושא דרגות הייצוג של פקע״ר עם ראש עתכ״א מיל'. ראש עתכ״א מילואים סיכם לאשר את כלל דרגות הייצוג בפקע״ר.
לנושא כשירות ומוכנות מחלקות אנו״ח חוסר כשירות- בדו״ח נכתב שארבעה מחלקות אנו״ח אינן כשירות. מאז התבצעו אימונים לגדודים וכיום עלתה הכשירות ל-2 מתוכם ורק 2 מחלקות נותרו ללא כשירות. במהלך שנת 2017 יבצע פקע״ר אימון מערכים למחלקות אלו על מנת להעלות את כשירותם.
כשירות לא ידועה- בדו״ח נכתב כי כשירותן של 16 מחלקות אנו״ח אינה ידועה. נכון למרץ 2017 ב-2 מחלקות בלבד לא מוזן כש״ם. במהלך השנה יבצעו מחלקות אלו אימון מערכים ובכך תעלה גם כשירותם. איוש חוגרים במחלקות האנו״ח- בדו״ח נכתב ״נכון ליולי 16 בשש מחלקות שיעור האיוש נמוך מ70%״. במהלך שנת 2017 מתוכננים 3 קורסים להכשרת
אנו״ח שבהם יוכשרו חיילים שאותרו ממאגר רב״ץ וחייל הרפואה - מקורות שלא היו זמינים למיצוי עד כה. התכנון השנתי להכשיר עוד 100 חיילים ובכך להעלות את הסד״כ בצורה משמעותית. מעבר לכך, פקע״ר הוסיף תקן רס״ן, ו-4 תקני סרן במילואים על מנת לשפר את רמת ההדרכה במדור אנו״ח בחטיבה. מוכנות מחלקות האנו״ח- בדו״ח נכתב שנבחנו 6 תרגילים של גדודי החילוץ ובהן התגלה חוסר תיאום בין מפקדי הגדודים ומפקדי הפלוגות לבין מחלקות האנו״ח. חוסר תיאום זה התבטא באי העמדת כלל הציוד הנדרש לטובת התרגול ונפגעה יכולתו של צוות האנו״ח. לאור האמור, הופקו הלקחים וצה״ל מכניס דגשים למספר מופעים כדקלמן: יום אופרטיבי לכלל סגלי האנו״ח אחת לשנה. אישור תוכניות קצין שלישות פיקוד. בכל אחד ממופעים אלו יינתן דגש לתקלות הנ״ל. מעבר לכך יונחו קציני האנו״ח בגדודים לבצע תיאום ציפיות מול מפקדי הפלוגות והמג״דים לקראת כל אימון ובו יועלו הפערים שצוינו בדו״ח הביקורת. העברת המידע הנאסף באתר ההרס למ״י- בדו״ח נכתב ״ע״פ תו״ל אנו״ח על מחלקות האנו״ח לצלם במצלמות דיגיטליות את פני החלל את מיקומו בזירה את הממצאים שנמצאו בסביבתו וכל עצם היכול לסייע בשחזור הזירה. צילומים אלו נועדו לסייע במשימת זיהוי החללים אשר באחריות מ״י. נכון למועד סיום הביקורת לא נקבעה שיטה להעברת המידע מהמצלמות לידי מ״י״. פקע״ר מצוי בתהליך בחינה של 2 אפשריות להעברת מידע זה.
[bookmark: bookmark1005]ליקוי
4. על פי תכניות רשות פס״ח, לאחר איסוף החללים בזירת האירוע יש להעביר את החללים שלא זוהו לתר״חים מרחביים, ובהם יתבצע תהליך הזיהוי המדעי. אף על פי שבנוהל שיתוף הפעולה בין מל״ח וצה״ל נקבע, כי בעת ״תקופת הפעלה״ משימת העברת החללים מזירת האירוע לתר״ח מוטלת על צה״ל, צה״ל מתנער מהאחריות להעברת החללים. כמו כן, בהתרחש אירוע חירום יהיה צורך בהעברה נוספת של חללים מלבד מזירת האירוע לתר״חים, ולא נקבע הגורם האחראי לכך. הן ההתנערות מאחריות והן אי- קביעת הגורם האחראי עלולים להביא לפגיעה בטיפול בחללים בהתרחש אירוע חירום. על רח״ל, בשיתוף עם צה״ל, להסדיר את תפקידי צה״ל בטיפול בחללים בעורף בחירום, ובכלל זאת לקבוע את מידת הסיוע שייתן צה״ל לטובת העברת החללים באירועי חירום.
4.	ביצוע הסדרה לגבי כלל תפקידי צה״ל במענה לחללים אזרחיים
בעורף בחירום תתבטא בהצעת המחליטים המתגבשת כעת.
רח״ל אמורה להיות שותפה ומתאמת את כלל ההסדרות עם כלל משרדי הממשלה והמערכות הלאומיות ( כולל צה״ל ).
[bookmark: bookmark1006]תגובה
צבא הגנה לישראל
4.	אחריות פינוי החללים מאתר הרס לתר״ח- ראשית יודגש, כי
על אף הערות מבקר המדינה, על פיקוד העורף, מתוקף תפקידו כשירות הג״א, אין אחריות לנושא שינוע חללים אזרחיים.
בנוסף, במספר הזדמנויות הובהר שצה״ל יהווה גורם מסייע בלבד בנושא זה. אחריות פקע״ר לנושא שינוע חללים בחירום - היבטים מהותיים בהוראת הפיקוד העליון 2.0304 ״פיקוד העורף״ נקבע, שפיקוד העורף ישמש כשירות ההתגוננות האזרחית כהגדרתו בחוק הג״א (וזאת בנוסף לשני תפקידים צבאיים נוספים אותם הוא ממלא). המונח ״התגוננות אזרחית״
מוגדר בסעיף 1 לחוק הג״א כדלקמן: ״האמצעים הנקוטים לשם התגוננות מפני כל התקפה או סכנת התקפה על האוכלוסייה האזרחית או לשם צמצום תוצאותיה של התקפה כזאת, להוציא אמצעי לחימה שלא להגנה עצמית״. עיון בחוק הג״א מלמד, כי האחריות המוטלת על שירות הג״א, היא כפולה: האחת, להכין את העורף הישראלי לתקופת מלחמה;
השנייה, לדאוג כמידת האפשר לתפקודו של העורף במהלך תקופת המלחמה. החוק אינו מטיל על שירות הג״א אחריות ואינו מקנה לו סמכויות לטיפול בנזק שנגרם בעקבות לחימה,
לרבות נושא הטיפול בחללים האזרחיים. משימת קבורתם של חללים אזרחיים באירועי אסון אינה משימה בליבת העיסוק הצבאית הרובצת לפתחו של צה״ל או של פיקוד העורף, אלא לפתחן של הרשויות האזרחיות. כשצה״ל עסוק בלחימה בחזיתות מבצעיות, אין באפשרותו לעסוק גם במשימת שינוע חללים אזרחיים. במהלך הלחימה, פקע״ר אמון על מאמץ הצלת החיים ולא על שינוע החללים אזרחיים שנפלו במהלך הלחימה. גם בשעת שגרה, כאשר משאביו של צה״ל מופנים לטובת ביטחון המדינה, משימות אלו מקבלות עדיפות על פני טיפול בחללים אזרחיים.
בהקשר זה, יובהר כי נוהל 143 (נוהל שת״פ מל״ח-צה״ל) ונוהל 146 (נוהל שת״פ מל״ח-פקע״ר), נהלים אשר נחתמו לפני למעלה מעשור, ייתכן שהתאימו בשעתם, אך בנסיבות הקיימות היום,

לאור תחומי האחריות הרחבים המוטלים על צה״ל בכלל ועל

פקע״ר בפרט, ולאור המגמה להתייעל בכוח האדם בצבא, נראה כי הטלת האחריות על שינוע חללים אזרחיים על צה״ל, משימה שכאמור אינה מצויה בליבת עשייתו, אינה נכונה.
[bookmark: bookmark1007]ליקוי
5. ביוני 2013 מינה המשנה למנכ״ל משרד הבריאות, ד״ר בעז לב, וועדה להסדרת הטיפול בחללים מאירועי חירום, וזיהוים. הוועדה המליצה להכשיר כ- 100 רופאים מהתמחויות שונות לסייע במשימת זיהוי החללים, בהיעדר מספר מספק של רופאים משפטיים. בהתאם לכך, בנובמבר 2013 איתר משרד הכלכלה והתעשייה 57 רופאים כלליים למשימה זו. עד למועד סיום הביקורת, המכרז הלאומי לרפואה משפטית לא הכשיר אף לא אחד מהרופאים האמורים לזיהוי חללים.
נוסף על כך, האגף לשעת חירום במשרד הבריאות, אשר היה מודע לכך שהכשרתם של הרופאים האמורים אינה רלוונטית לתפקידם המיועד,
לא פנה למרכז הלאומי לרפואה משפטית לקידום הכשרתם ולא וידא כי הוא מסוגל למלא את ייעודו בחירום. על האגף לשעת חירום במשרד הבריאות, בשיתוף עם המרכז לרפואה משפטית, לפעול בהקדם לצמצום הפער הנובע ממיעוט הרופאים המשפטיים לצורך זיהוי חללים, זאת באמצעות הכשרת מגויסי החוץ הקיימים למשימת הזיהוי, וקידום גיוסם והכשרתם של רופאים נוספים בהתאם לצורך.
כמו כן, על רשות פס״ח לוודא כי גורמי משרד הבריאות פועלים להשלמת הפער ברופאים למשימת הזיהוי, ובמידת הצורך להתריע עליהם בפני שר הבריאות ושר הפנים.
[bookmark: bookmark1008]ליקוי
6. במועד סיום הביקורת, למשרד הפנים יש תכנית להפעלת תר״ח באתר ״היכל שלמה״ בתל-אביב. משרד הבריאות, האחראי לביצוע תהליכי הזיהוי המדעי בתר״ח זה באמצעות הרופאים המשפטיים מהמרכז לרפואה משפטית, לא שולב בתכנית זו, ולא בחן אם האתר שבחר משרד הפנים מתאים לדרישותיו המקצועיות. ראוי שמשרד הפנים יפעל לגיבוש תכנית להפעלת תר״ח מרכזי באירוע רב- חללים, אשר תקדם את הקמתו. על תכנית זו להיות מתואמת עם כלל הגורמים שיפעילו בתר״ח, ובכלל זאת עם משרד הבריאות שיוודא את שילובם של הרופאים המשפטיים שאמורים לפעול בו. על משרד הפנים לוודא,
כי עיקרי התכנית להפעלת תר״ח זה ותר״חים מרחביים נוספים תבוא לידי ביטוי בהצעת המחליטים.
[bookmark: bookmark1009]ליקוי
7. רשות פס״ח לא בחנה את השלכות התרחישים השונים על נושא הקבורה מבחינת המשאבים הנדרשים, לא קבעה הנחיות פרטניות בנושא, ולא תרגלה את נושא הקבורה בתרגילים שערכה לבחינת מוכנות העורף לחירום. נוסף על כך, רשות פס״ח פעלה להכרזה על חמש חברות קדישא בלבד (מתוך למעלה מ- 400 חברות קדישא הפועלות בישראל) כעל ״מפעלים חיוניים״, לא פעלה לריתוק כלי רכב וכלי ציוד הנדסי אשר גופי הקבורה יזדקקו להם באירוע עם מספר חללים רב, ולא פעלה להכשרת מתנדבים ולרישום מגויסי חוץ לביצוע משימת הקבורה בחירום. על משרד הפנים לבחון את כלל משימות העברת החללים באירועי חירום, להעריך את המשאבים שיידרשו כדי לעמוד בהן, ולקבוע מיהם הגופים שיהיו אחראים לביצוע משימות אלו, תוך בחינה של האמצעים העומדים לרשותם לצורך כך.
[bookmark: bookmark1010]ליקוי
8. על אף אחריותו של משרד הפנים לקבורת חללים שאינם יהודים, הוא אינו ערוך לכך, ואף לא מינה גוף ביצועי ליישום אחריות זו. נוסף על כך, עבודת המטה והצעת המחליטים המתגבשת אינה עוסקת בנושא זה. על משרד הפנים להביא לידי ביטוי בהצעת המחליטים להסדרת הטיפול בחללים את אחריותו לקבורתם בחירום של חללים שאינם יהודים. נוסף על כך, על משרד משרד הפנים לקבוע מיהם הגורמים הביצועיים למימוש אחריות זו, ולהכריז עליהם כמפעילים חיוניים.
עוד עליו להכין תכנית מסדרת לביצוע הקבורה בפועל של חללים לא יהודים. על משרד הפנים, בשיתוף המשרד לשירותי דת, לוודא כי קיים מענה מלא לקבורת ארעי של חללים לא יהודים. על הצעת המחליטים לשקף זאת באמצעות הצבעה על הגורם האחראי לעניין זה, ובמידת הצורך, להקצאות משאבים בהתאם.
[bookmark: bookmark1011]ליקוי
9. באוגוסט 2013 החליט ראש הממשלה, מר בנימין נתניהו, כי העברת האחריות לקבורות חללים יהודים בחירום ממשרד הפנים למשרד לשירותי דת תובא להכרעת הממשלה עד ספטמבר 2013. למרות פניות מצד שרי הפנים לראש הממשלה בבקשה לקדם את הנושא בהתאם להנחייתו, רק בנובמבר 2016, כשלוש שנים לאחר המועד שקבע ראש הממשלה, התקבלה החלטת ממשלה בנדון, אשר על פיה היערכות המשרד לשירותי דת לקבלת האחריות לקבורה תושלם רק בשנת 2021. ראוי כי ראש הממשלה, המופקד על יישום חוק המל״ל, ושר הביטחון, שעליו מוטלת האחריות לטיפול בעורף, יסדירו את חלוקת העבודה בין המל״ל ומשרד הביטחון בנוגע לעריכת עבודות מטה בתחום הטיפול בעורף. על פי החלטת הממשלה להעברת האחריות לקבורת חללים בחירום למשרד לשירותי דת, היערכות המשרד תושלם רק בשנת 2021. ראוי שהמשרד לשירותי דת, בשיתוף משרד
הפנים, יבחנו מהן המשמעויות הנובעות מכך, ואם ניתן לקצר תקופה זו, ויפעלו בהתאם.
[bookmark: bookmark1012]תגובה
המשרד לשירותי דת
8-9 .	להלן הפעולות שנקט המשרד ליישום המלצות הביקורת:
רועננה תפיסת ההפעלה, שגובשה בשנים 2012-2013. הוגדרו משאבים ראשוניים מול אגף התקציבים כדלקמן: תקן לעובד (לכ -4 שנים) שירכז את הטיפול בנושא, בדרגת מנהל תחום בכיר. תקן סטודנט, סיוע לעובד. סך של 1.2 מלש״ח (בשנים 2018-2017) לצורך נקיטת הפעולות הראשוניות, שכרוכות בהערכות (בדגש על עבודת יועצים). בנוגע לתקציב המערך גופו,
סוכם כי בעקבות הפעולות שינקטו וגיבוש תפיסת ההפעלה,
יוגדרו המשאבים הנדרשים, כאשר המערך יבנה במה שהוגדר ״מתכונת רזה ככל האפשר״, על בסיס חוזים נצורים, הפעלת כוחות מילואים, מתנדבים ורכישות בהיקפים לא גדולים,
למענה מיידי.
גובשה הצעת מחליטים לפיו האחריות לקבורה בחירום תעבור למשרד לשירותי דת ב- 1.3.17, כאשר תקופת ההערכות הוגדרה ל - 4 שנים עד שנת 2021.
נקלטה עובדת לריכוז הפעילות בתחום, בכפיפות למנהל אגף הקבורה במשרד. יצוין כי נציבות שירות המדינה מערימה קשיים על קליטת העובדת. כנ״ל אגף החשב הכללי, שמסרב להעמיד רכב ייעודי מתאים (בין כרכב צמוד ובין כרכב איגום)
לטובת המשימה.
המשרד נערך לקראת קבלת האחריות ב - 1.3.17, בכל מישורי הפעולה, במטרה להביא להתקדמות לכל אורך 4 שנות תקופת ההערכות.
להלן המשימה שהציב מנכ״ל המשרד לאגף הקבורה: ב - 1.3.17, המשרד יוכל לתת מענה, ברמה של המענה שיכול משרד הפנים לתת ב - 28.2.17 (ערב העברת האחריות) ויותר. בכל פרק זמן שיוגדר ויבחן בתוכנית עבודה שתתפרס לאורך 4 השנים, ישודרג המערך ויטופלו כלל הנושאים שמופעים בתפיסת ההפעלה וזו תעודכן, בהתאם לצרכים שיאותרו.
המשרד ידאג לעדכן הן את גורמי המל״ל והן את משרד רוה״מ לאורך תקופת הערכות, עדכון ראשון יבוצע ב -	4.2017
ובהמשך יועבר דו״ח ב - 31.12.17, או בסמוך למועד זה.
המשרד לשירותי דת, שותף לגיבוש הצעת המחליטים, שמרוכז ע״י משרד הפנים, כאשר בנוגע לתקציב העתידי (סעיף2(ב)(4)לעיל) נעשתה הערכה ראשונית, שהועברה לאגף תקציבים, על מנת שהצעת המחליטים, לא תהא ריקה מאמירה תקציבית ויוגדרו כבר עכשיו סכומים, שניתן לגבש בשלב זה (סדר גודל של 7 מלש״ח).
לגבי פערי המידע על מקומות הקבורה. כפי שצוין, מוטלת על משרד הפנים, במסגרת פעילותו לגיבוש הצעת מחליטים להסדרת הטיפול בחללים בחירום, האחריות לוודא כי קיים מענה מלא לקבורת חללים בחירום, יהודים ושאינם יהודים ולהצביע על הגורמים הרלוונטיים למימוש המענה. במסגרת שותפות המשרד לשירותי דת בגיבוש הצעת המחליטים, יעלה המשרד לשירותי דת את הפערים החסרים לרבות פערי הסמכויות מול משרד הפנים לצורך גיבוש הצעת המחליטים.
[bookmark: bookmark1013]תגובה
המטה לביטחון לאומי
9.	המשרד לשירותי דת עבר מספר ״תהפוכות״ וסמכויותיו פוזרו
במשרדים השונים עד שחזר למתכונתו הנוכחית. קבלת האחריות נעשתה לאחר עבודת מטה מסודרת תוך ליווי צמוד של סגן ר׳ המל״ל עם הנהלת המשרד. בהצעת מחליטים שמספרה 2030 הוקצה למשרד לשירותי דת המימון הנדרש להקמת תשתית למשימת קבורת חללים. כמו כן, סוכם בין המל״ל, משרד האוצר והמשרד לשירותי דת שהחל משנת התקציב 2019 יוכנס הצורך התקציבי בבסיס התקציב.
 (
528
)

 (
תגובה
משרד הביטחון
)


 (
530
)
 (
531
)
[bookmark: bookmark1014]פעילות המעברים בין ישראל
לבין איזור יהודה והשומרון
הגופים המבוקרים: משרד הביטחון, משרד האוצר, המשרד לביטחון פנים, משרד המשפטים, משרד ראש הממשלה, המטה לביטחון לאומי, שירות הביטחון הכללי, צבא הגנה לישראל, המינהל האזחי, משטרת ישראל.
[bookmark: bookmark1015]ליקוי
1. לאורך השנים חל גידול ניכר בהיקף הכניסות של הולכי רגל פלסטינים לשטחי ישראל, בלי שחל גידול במספר המעברים או שינוי מהותי בתשתיות המשמשות אותם. בשנים 2009-2015 חל גידול של 60% ו- 171% במספר הולכי הרגל הפלסטינים שעברו המעברי ״עוטף ירושלים״ ומעברי רמי״ם, בהתאמה. מעברי ״עוטף ירושלים״ משמשים גם את תושבי מזרח ירושלים שהינם תושבי קבע בישראל, במעבר בין שכונות העיר אשר הופרדו כתוצאה מהקמת ״מרחב התפר״. מאז פרסום הביקורת הקודמת לא אוזרח אף לא אחד מהמעברים הקיימים בגזרת ״עוטף ירושלים״, וטרם אושרה תכנית מוסכמת מגובה במקורות תקציביים למימוש האזרוח. בנוסף לכך, לא הושלם הליך האזרוח של המעברים שבאחריות צה״ל. מצב זה מנציח את חוסר האחידות הביטחונית, ובהבדלים באופן שבו מנוהלים מעברים אלה בהשווה למעברים שמנהלת רמי״ם, והדבר מתבטא, בין היתר, גם ברמת השירות לעוברים בהם. משנקבע תקציב בתיאום והסכמת משרד האוצר לשדרוג חלק מהמעברים, על מטה לוט״ר לקיים בהקדם עבודת מטה עם כל הגופים המרכזיים הנוגעים לפעילות המעברים ובראשם משהב״ט, המשרד לבט״פ והמשטרה כדי לבחון את הניצול הנכון והמועיל של התקציב אל מול כלל הצרכים הנוגעים לשדרוג המעברים ותכנית האזרוח של מעברי ״עוטף ירושלים״ כפי שבאה לידי ביטוי בנוסח הצעת המחליטים האחרונה שמטה לוט״ר הכין. בסיום עבודת מטה לוט״ר להכין הצעת מחליטים מעודכנת, ולקבוע תכנית כוללת המבוססת על לוח זמנים ואבני דרך,
שבה יפורטו המקורות התקציביים לשדרוג ולאזרוח כלל המעברים.
על המל״ל להעלות הצעת מחליטים זו לדיון בקבינט הביטחוני להחלטה, ולאחר מכן לעקוב אחר מימושה. על מנכ״ל משרד הביטחון לוודא, כי יועמדו המשאבים הנדרשים למימוש תכנית האזרוח של כל המעברים שנותרו באחריות צה״ל, על מנת לקדם את אזרוחם ללא עיכובים נוספים.
1. קיימת תכנית סדורה לאזרוח מעברי התפר המערבי ומעברי
עוטף ירושלים. טרם סוכמו המקורות התקציבים לאזרוח.
סוכם ע״י שר הביטחון לאזרח את מעבר ״מצודת אדומים״
(הטבעת) בעוטף י-ם. במקביל, סוכם על קידום הצעת מחליטים לאזרוח מעברי עוטף ירושלים ע״י רמי״ם. במאי 2017 יאוזרח מעבר נוסף בתפר המערבי (מעבר תאנים).
לגבי אזרוח המעברים שבאחריות צה״ל- קיימת תכנית סדורה להשלמת אזרוח מעברי התפר המערבי. לא קיים מקור תקציבי לאזרוח. ב- 2017 -יאוזרח מעבר תאנים. אזרוח מעברים דורש תקציב ומשאבי כ״א, בהתאם לסיכומי עבר מול משרד האוצר ומפתחות תקינה. למרות האמור, החל מ-2016 משרד האוצר הערים קשיים באזרוח מעברים, כך שלא אושרו על ידם תוספת כ״א, למרות שתקציבית לא הייתה בעיה (כך בנושא מעבר ״תאנים״ - האחרון שיאוזרח - נושא התקינה נמשך חודשים למרות שתקציבית קיבל מענה ממשהב״ט).וזאת למרות שעד היום בכל האזרוחים התקבלו תוספות שיאים לתמיכה באזרוח.
החל משנת 2017 ולאור גידול בעלויות העסקת המאבטחים והעובדים בשל הסכמים חיצוניים למעהב״ט מחד, ומאידך קיצוצים רוחביים שהושתו על משרד הביטחון ובזאת- גם על רשות המעברים, מסגרת התקציב של רשות המעברים אינה תומכת בהמשך תכנית האזרוח. על מנת לקדם את הנושא ולאפשר את המשך איזרוח, שדרוג ופיתוח המעברים, יש לקדם את החוק להסדרת מעבר טובין מהאזור ומשטחי המועצה הפלסטינית ואליהם (״חוק המעברים״) ובאופן פרטני- את אפשרות לגבות אגרות ו/או דמי תפעול במעברים באיו״ש.
צפי לסיום התהליך- סוף שנת 2017.
[bookmark: bookmark1016]תגובה
המטה לביטחון לאומי
1. המל״ל/ מטה לוט״ר רואה חשיבות רבה מאד לצורך באזרוח
מעברי גזרת ״עוטף ירושלים״, הן מהסיבות המקצועיות הנוגעות לשירות טוב יותר לאוכלוסיות העוברות בהם. לשם כך עמל מטה לוט״ר מזה שנים רבות לפעול לגיבוש הצעת מחליטים בהתאם, שעד כה טרם הבשילה מסיבות רבות.
החלטה על אזרוח מעברי גזרת ״עוטף ירושלים״ הינה מורכבת וכרוכה בהעברת סמכות ואחריות, תקציב ייעודי נכבד מאד ותכנית רב- שנתית שתגבה כל זאת. בנוסף, התכנית כולה מצריכה אישורה הדרג המדיני והצבה בסדר עדיפויות גבוה,
דבר שבמהלך השנים שנסקרו בדו״ח המבקר טרם התממש, לאור סדר העדיפויות הכולל.
המל״ל/ מטה לוט״ר קיים גם בשנה האחרונה עבודת מטה מעודכנת ומפורטת עם כלל הגופים הנוגעים לפעילות המעברים בגזרת ״עוטף ירושלים״ והשלים הצעת מחליטים מעודכנת, אשר קובעת את הצורך לאזרוח מעברי ״עוטף ירושלים, מסדירה סמכות ואחריות, לוחות זמנים ואבני דרך. סוגית התקציב טרם סוכמה סופית והיא צריכה להיות מוכרעת בקבינט. בכוונת המל״ל להעלות את הנושא לדיון קבינט בהקדם על מנת לבחון את היכולת לקבל אישור של הדרג המדיני לתכנית מתוקצבת ותחילת ביצועה.
[bookmark: bookmark1017]תגובה
משטרת ישראל
1. במהלך החודשים האחרונים התקיימו דיונים במל״ל בהשתתפות גורמי צה״ל, ביניהם חטיבת האבטחה והרישוי/
מחלקת מעברים ותשתיות והוחלט על תיעדוף אזרוח מעברי עוטף ירושלים בפריסה ל-5 שנים. מחלקת מעברים ותשתיות הייתה שותפה מלאה לתיעדוף יחד עם רמ״ים.
תהליך שדרוג המעברים מתבצע בתיאום עם מרחב עוטף ירושלים ועם אג״מ מחוז ירושלים. שדרוג המעברים נבחן במטה המחוז וניתנו הערות בהתאם לרוח המחוז ותכניות העבודה העתידיות.
[bookmark: bookmark1018]ליקוי
2. גיבוש תכנית שדרוג המעברים ללא מעורבות כל גורמי המשטרה ומטה לוט״ר- אינו תקין, ומעלה חשש לעבודת מטה חלקית ולקויה העלולה להוביל להקצאת משאבים על פי סדר עדיפויות שגוי.
[bookmark: bookmark1019]תגובה
משרד הביטחון
2. לנושא שדרוג המעברים מבוצע במסגרת תכנית "המזרח
הקרוב". על הפרק מצויה תכנית נוספת ״מזרח קרוב ב׳״
במסגרתה תוכלל העמ״ט מול כל הגורמים, לרבות מ״י בעוטף ירושלים. ועדת ההיגוי של התכנית מתקיימת במתפ״ש.
צפי לסיום- סוף שנת 2017.

2. מטה לוט״ר וגופים נוספים כמו משטרת ישראל והשב״כ לא
שותפו בתכנית זו, שנעשתה בעיקר בין משהב״ט ומתפ״ש לבין משרד האוצר מתוקף פעילותם ואחריותם על מעברים בין ישראל לאיזורי יהודה ושומרון (פרט לגזרת ״עוטף ירושלים).
על פי חוות דעתו המקצועית של המל״ל תכנית השדרוג במעברי איו״ש חשובה כלל שתהיה, אינה יכולה להחליף את הצורך בתכנית אזרוח מעברי ״עוטף ירושלים״. המל״ל רואה חשיבות לקיום כל בחינה לשדרוג מעברים מול שטחי יהודה ושומרון במסגרת ראייה כוללת, בשיתוף כל הגורמים המעורבים.
[bookmark: bookmark1020]תגובה
משטרת ישראל
2. השב״כ אינו מנחה את המשטרה בתחום זה ועל כן המשטרה מבצעת את ההנחיה בעוטף גם בתחום הטב״ן. מחוז ירושלים פועל ויפעל על פי המדיניות הארצית שמגדירה את האחריות והסמכות בשטח טריטוריאלי נתון למפקד המחוז.
[bookmark: bookmark1021]ליקוי
3. נכון למועד סיום הביקורת עדיין לא הוקם גוף מרכזי לניהול כל המעברים, ושלושה גופים שונים- רמי״ם, המשטרה וצה״ל- ניהלו כל אחד את המעברים שבאחריותו על בסיס תפיסת הפעלה שונה, תשתיות ואמצעי בידוק שונים, ועל בסיס תקציב נפרד. לכך השפעות כבדות משקל על היכולת המבצעית והשירות במעברים השונים. על המל״ל באמצעות מטה לוט״ר להציג לממשלה תכנית להקמת גוף מרכזי להפעלת כל המעברים בין ישראל לבין איו״ש בהקדם האפשרי.
[bookmark: bookmark1022]תגובה
משרד הביטחון
3. ברמי״ם התקיימה עבודת מטה סדורה. גובש מסמך סדור
אודות הליך ומשמעות הפיכת רמי״ם לרשות סטטוטורית - הקמת רשות סטטוטורית (ע״ב רמי״ם), שתהיה בעלת האחריות והסמכות על תפעול כל המעברים היבשתיים של מדינת ישראל.
טרם קודמה החלטת ממשלה בנושא הפיכת רמי״ם לרשות סטטוטורית.
צפי לסיום התהליך - סוף שנת 2017.

3. המל״ל תומך ומקדם את הרעיון להקמת גוף מרכזי לתפעול
ואבטחת המעברים בין ישראל ליהודה ושומרון ורצועת עזה.
נושא זה אינו עומד בפני עצמו אלא תלוי בקבלת החלטה מתוקצבת בקבינט בנוגע לאזרוח מעברי ״עוטף ירושלים״. ככל שתתקבל החלטה כזו הרי שע״פ הצעת המחליטים האחריות לכל המעברים בין ישראל ואיו״ש תועבר לידי גוף אחד, רמי״ם אשר במשרד הביטחון.
[bookmark: bookmark1023]תגובה
משטרת ישראל
3. מחוז י-ם אישר שוטרים נוספים, שנמצאים בהליך גיוס. סד״כ המאבטחים בעוטף ירושלים נמצא במגמת ירידה מתמדת עקב שכר בסיס נמוך יחסית למערכים מקבילים.
בימים אלה ניתן מענה תקציבי לפער זה ע״י יישור קו למול מחירי השוק של שכר המאבטחים- תוספת שנאמדת בכ- 4.2 מש״ח.
קיימת דרישה נוספת להגדלת שעות האבטחה בגין הצורך בהפסקה במשמרות של 12 שעות וכן בגין עמדות לא מאויישות אשר תטופל מול המשרד לבט״פ.
במידה ולא תתקבל התוספת הנדרשת, לא ניתן יהיה להקצות את ההשלמה התקציבית הנדרשת.
[bookmark: bookmark1024]ליקוי
4. המשטרה עודנה מתנגדת לקבל את הנחיות השב״כ בתחום הטיפול הביטחוני בנוסע, ולהביא ליישומה המלא של החלטה ב/43 בתחום זה.
למצב זה עלולה להיות משמעות ביטחונית מהותית, והוא אינו עולה בקנה אחד עם כללי מינהל תקין. על השר לבט״פ להידרש בדחיפות לסירובה במשך שנים של המשטרה לקבל את הנחיות השב״כ על פי החלטה ב/43 בתחום הטיפול הביטחוני בנוסע, ולפעול לתיקון מצב זה.
[bookmark: bookmark1025]ליקוי
5. נכון למועד סיום הביקורת, קיים מחסור בכוח אדם ביחידת המעברים של משטרת ישראל בגזרת ״עוטף ירושלים״. המחסור באיוש יחידת המעברים משפיע על תפקוד היחידה, ופוגע ביכולתו של מג״ב ״עוטף ירושלים״ לעמוד ביתר המשימות שעליהן הוא מופקד.
6. בכל המעברים בין ישראל לאיו״ש לא הופעל נוהל ״סגירת מעגל”, אשר נועד לאפשר רישום ובקרה ממוחשבים של מועדי יציאתם וחזרתם של פלסטינים שיצאו מאיו״ש לישראל, ולהגביר את יכולת ההרתעה של פלסטינים השוהים בישראל ללא היתר שהייה תקף (להלן-שב״חים). דיונים והחלטות שהתקבלו בנושא לא הגיעו לכדי מימוש. במצב דברים זה, שבו לא נעשית ״סגירת מעגל״, ונוכח קיומן של פרצות בגדר ״קו התפר״ אשר מאפשרות חדירה לשטחי ישראל ללא בקרה, הימצאותם של שוהים בלתי חוקיים בישראל היא בלתי נמנעת. מצב זה מהווה סיכון מתמשך לביטחון תושבי ישראל. על משהב״ט לפעול בשיתוף הגופים בדבר- רמי״ם, המשטרה וצה״ל- להשלמת ההיערכות למימוש נוהל ״סגירת מעגל. בד בבד, נוכח חשיבותה של גדר ״קו התפר״ לביטחון תושבי ישראל, ראוי כי הממשלה תמשיך במאמציה להשלמת הגדר ולתיקונה בקטעים הנדרשים בהקדם האפשרי, על מנת שתמלא את ייעודה בהקטנת יכולת החדירה של מפגעים ובמניעת חדירת מסתננים מאיו״ש לישראל.
[bookmark: bookmark1026]תגובה
משרד הביטחון
6. ״סגירת מעגל״ צריכה להתבצע בראיית השלם, לאחר השלמת הגדר הביטחונית ואזרוח כלל המעברים. ככלל, מעברי רמי״ם ערוכים לאפשרות מימוש ״ סגירת מעגל״.
צפי לסיום סגירת המעגל -סוף שנת 2017
[bookmark: bookmark1027]ליקוי
7. בשנת 2006 החליט הקבינט הביטחוני (להלן- החלטת ממשלה ב/2) על פיתוח מערכת רעו״ת- רישום עוברים ותנועות (להלן-מערכת ״רעות״
 (
ליקוי
)


או מהמערכת), שנועדה לשמש כמערכת אחודה שתאפשר קיום בקרה אמינה, מהירה ומדויקת על כל התנועות במעברים ורישומם. בשל העובדה שהגופים לא העבירו את חלקם במימון עלות פיתוח המערכת, הופסק פיתוחה. בנוסף לכך, צה״ל אינו מאפשר חיבור של מערכת ״רעות״ למערכת המחשב הצה״לית, כדי לאפשר קיום בקרה על מעבר פלסטינים במערכת מחשב אחודה. אי- קיום החלטת ממשלה, ובמיוחד לאחר שהושקעו בהקמת המערכת, סכומים נכבדים, הוא חמור בהיבטים של מינהל תקין ובזבוז כספי ציבור. לאחר שנים רבות שבהן לא קוימה במלואה החלטת הממשלה ב/2 בדבר פיתוח מערכת ״רעות״, ונוכח הקושי בהחלטה מחייבת בנושא, על המל״ל להביא בהקדם האפשרי נושא זה לדיון ולהחלטה בקבינט הביטחוני, כדי

שתוכרע המחלוקת המקצועית והתקציבית בין כלל הגורמים השותפים לפיתוח ולשימוש במערכת זו.
[bookmark: bookmark1028]תגובה
המטה לביטחון לאומי
7. למרות המאמצים הרבים המהלך לא צלח, לאור התנגדות מערכת הביטחון וצה״ל. עמדת מל״ל הייתה שיש ליישם את החלטת הקבינט כלשונה, לסיים את פיתוחה של המערכת (כולל שלבים ג׳+ד׳) ולחייב את כלל הגורמים להצטייד. לאור האמור לעיל ובהעדר פתרון אחר, בכוונת המל״ל/ מטה לוט״ר להביא את הנושא לידיעת הקבינט המדיני- ביטחוני, ע״פ סדר העדיפויות של הנושאים העומדים בפניו.
[bookmark: bookmark1029]ליקוי
8. משרד מבקר המדינה מעיר כי העובדה לפיה חלפו למעלה מעשר שנים מאז הונחה סוגיית גביית דמי התפעול במעברי הסחורות לפתחו של משרד המשפטים, והיא טרם הוכרעה, אינה תקינה. נוכח חשיבות הסוגיה ורגישותה, ראוי שמשרד המשפטים יגבש חוות דעתו בנושא בהקדם האפשרי, ויעבירה לשר הביטחון על מנת שיעלה את הנושא לדיון בממשלה.
[bookmark: bookmark1030]תגובה
משרד המשפטים
8.           הסוגיה בגביית דמי תפעול במעברי הסחורות, הונחה כבר על
שולחנו של המשנה ליועץ המשפטי לממשלה(ייעוץ) הקודם, מר מייק בלס, ובהמשך היא נבחנה על ידי המשנה הנוכחית, הגב׳
דינה זילבר (שנכנסה לתפקידה בספטמבר 2012). הגב׳ זילבר סברה כי דרך המלך להסדרת הסוגיה היא באמצעות קידום הצעת חוק המעברים שתסדיר את כלל הפעילות הנעשית במעברים. על אף זאת, הופץ על ידי משרד הביטחון תזכיר חוק המסדיר רק את גביית דמי התפעול. נוכח האמור, ביום 12.11.2015 התקיים דיון בראשות הגב׳ זילבר בסוגיות המשפטיות הכרוכות בקידום התזכיר. בדו״ח הביקורת נאמר שהסוגיה טרם הוכרעה, למרות הזמן הרב שחלף.
ביום 22.2.2017 הופץ סיכום הדיון האמור, במסגרתו קבעה הגב׳ זילבר, כי אין מניעה משפטית לגבות דמי התפעול בגין העברת הסחורה במעברים. יחד עם זאת נקבע כי התשלום יגבה רק בגין עלויות התפעול הכרוכות בהעברת הסחורה בשונה מעלויות האבטחה הכרוכות בהפעלת המעברים. עוד נקבע כי יש לוודא כי הכספים שיגבו ישמשו לצורך תפעול המעברים ושיפורם בלבד, משרד הביטחון ימסד גורם מקצועי אשר יבחן את גובה דמי התפעול, השלכותיהם על היקפי הסחר ועידכונן, עוד נקבע כי טרם תחילת הגבייה על משרד הביטחון ליידע את כלל הסוחרים הפלסטינים והישראלים בשינוי האמור ולוודא כי ישנה מערכת תשלומים זמינה.
כמו כן, בסיכום הדיון, מפורטות שורה של שאלות משפטיות אשר טרם נבחנו בכל הנוגע לאבחנה בין מעברים המצויים בשטחי איו״ש לאלו שבשטחי ישראל, לבחינת הצורך בהסדרת הסוגיה בתחיקת הביטחון, העברת סחורות למרחב התפר, סוגיית כפל אגרות, האבחנה בין סחורה שמקורה בהתיישבות הישראלית לסחורה פלסטינית, שאלות על נוסח התזכיר. בהמשך לכך, התקיים ביום 14.3.2017 דיון נוסף בראשות ראשת אשכול ביטחון במחלקת ייעוץ וחקיקה (ייעוץ) בהשתתפות הגורמים הרלוונטים. במסגרת הדיון נבחנו הסוגיות האמורות ובסיומו התבקש משרד הביטחון לתקן את נוסח התזכיר בהתאם להערות, וכן יועמ״ש איו״ש התבקשו לבחון האם יש מקום לתקן את תחיקת הביטחון בהתאם לכך.

